
„Fiecare epocă crede despre sine că este epoca anxietății..., dar în noua sa 
carte, Anxios, LeDoux sugerează că niciodată aprecierea aceasta nu a fost mai 
îndreptățită decât acum... Aceasta este epoca anxietății, LeDoux este Lewis și 
Clark al vremurilor noastre. L.eDoux a creat prima hartă a ceea ce numim „circu- 
itul fricii” în creier... Cu noua sa carte, el doreşte să redeseneze această hartă.” 

— Casey Schwartz, Nezv York Magazine 


„LeDoux prezintă un ghid riguros și aprofundat al istoriei, filosofiei și 
cercetării științifice a acestei stări emoționale atât de răspândite... Fermecătoa- 
rele digresiuni ale lui LeDoux dau impresia unei conversații cu un expert în 
problemele lumii. LeDoux încheie într-o notă optimistă, descriind modul în 
care cercetarea avansată a substraturilor neuronale ale anxietății se traduce în 
noi abordări ale tratamentului psihiatric.” 

— Susanne Ahmari, Nazure 


„LeDoux nu este doar un pionier în analiza neurobiologică a fricii la 
animale, ci și un scriitor erudit și accesibil în același timp... Anxios reprezintă 
o evoluție semnificativă și importantă în raport cu viziunea pe care autorul o 
avea la început în cercetarea sa asupra bazei neuronale a fricii... În Anxios, Le- 
Doux provoacă cititorul să gândească altfel în legătură cu originile neuronale 
ale fricii și cu tulburările pe care le provoacă. Făcând acest lucru, el oferă o sin- 
teză reușită a cercetărilor efectuate pe animale și pe subiecți umani și stabilește 
noi linii directoare în activitățile clinice și de laborator.” 

— Stephen Maren, Science 


„Anxios este o carte extrem de ambițioasă, incitantă, provocatoare și im- 
portantă. Bazându-se pe ultimele cercetări în domeniul neuroștiințelor, LeDo- 
ux oferă explicații privind originile, natura și impactul fricii și al tulburărilor 
de anxietate.” 


— Glenn Altschuler, Psychology Today 

„LeDoux crede că frica și anxietatea nu sunt stări înnăscute, „pream- 
balate”, așteptând să fie activate în creier. Dimpotrivă, ele sunt asamblate în 
mod cognitiv (experiența fiecărui individ este diferită) și aceasta are implicații 
uriașe pentru pacienții suferind de anxietate debilitantă.” 

—Liz Hoggard, The Independent (London) 


„Anxios este o carte profundă, impresionantă și extrem de utilă, despre 
una dintre emoțiile noastre cele mai tulburătoare și inexplicabile... Aici avem 
de-a face cu neuroştiință la cel mai înalt nivel: utilă și dătătoare de speranță, 
fără hiperbolizări.” 

— Mark Epstein, autor al volumelor 
Thoughts Without a Thinker şi The Trauma of Everyday Life 


„În acest tur de forță, trecerea lui LeDoux de la experiența inconștientă la 
experiența conștientă a emoției este bogată în detalii științifice și totuși ușor de 
citit. LeDoux își completează capodopera cu analize interesante ale terapiilor 
pentru anxietate. Cartea aceasta reprezintă în același timp o dezvăluire fasci- 
nantă privind evoluţia propriei sale gândirii științifice, precum și a domeniului, 
în ansamblul său.” 

— Michelle G. Craske, director, 
Anxiety Disorders Research Center, UCLA 


„Un lider autentic în domeniul neuroștiințelor și al psihologiei de vârt, 
LeDoux are și o abilitate specială de a scrie frumos și clar... Anxios este un 
volum recomandat tuturor celor interesați de modul în care psihologia și 
neuroştiințele ne pot schimba pe noi și lumea din jurul nostru!” 

— Kerry ]. Ressler, Scientific Council Chair, 
Anxiety and Depression Association of America 

împreună cu mine de-a lungul anilor 

Atunci când am terminat cartea anterioară, Synaptic Self, publicată în 
2002, nu eram sigur dacă doresc să scriu încă o carte care să se adreseze pu- 
blicului larg. Ajunsesem la concluzia că modalitatea optimă prin care pot să 
aduc o schimbare reală în cadrul domeniului meu de activitate era să scriu 
un manual de neuroștiințe cognitive și comportamentale, specialitatea mea. 
Agenţii mei, John Brockman și Katinka Matson, precum și editorul meu de 
la Viking Press, Rick Kot, m-au sfătuit să nu fac acest lucru, fiindcă aveam să 
regret pierderea acestei experiențe publicistice. După ce am lucrat la proiect 
aproape un deceniu, am ajuns la concluzia că aveau dreptate. Am descoperit că 
formatul de manual era prea restrictiv — trebuia să fie proaspăt și inovator... și 
la fel ca oricare alt manual. După ce fiecare capitol a fost verificat de mai mulți 
profesori de la diverse universități și colegii din țară, am început să simt că 
textul editat, rezultat în urma observaţiilor lor, nu-mi mai aparținea întru totul 
și m-am gândit că rolul meu era mai degrabă să figurez cu numele pe copertă 
decât să coordonez și să stabilesc conținutul. 

Acum câțiva ani, l-am întâlnit pe Rick la o prezentare a prietenei noastre, 
Rosanne Cash, al cărei volum intitulat Composed îl editase, și atunci m-a între- 
bat zâmbind „Cum merge manualul tău? Am tot așteptat să renunți la el și să 
mai scrii o carte pentru mine.” Am fost încântat să aud că era încă interesat să 
lucreze cu mine și mi-am negociat, cu puţin ajutor din partea lui Eric Rayman, 
anularea contractului pentru manual și apoi am pregătit o nouă propunere 
pentru Katinka. Anxios este rezultatul. Lui Rick i-a plăcut foarte mult ideea și 
iată ce a ieșit. 

Anxios se deosebește de celelalte cărți pe care le-am scris. The Emmofiona/ 
Brain şi Synaptic Self pot fi considerate o serie de eseuri în jurul aceleiași teme, 
pe când în Anxios fiecare capitol succesiv se construiește pe cele anterioare, 
susținând și construind o nouă perspectivă asupra emoțiilor, mai cu seamă 
asupra fricii și anxietății. Deși cartea se numește Arxios, frica și anxietatea se 
întrepătrund într-o manieră complexă și trebuie înțelese atât separat, cât și 
împreună. 

Iată o scurtă prezentare a aspectelor vizate în Anxios. Întâi, știința emoției, 
și în special cea a fricii și a anxietății, se găsește acum într-un impas, dictat de 
modul în care discutăm despre emoții în relație cu creierul. De exemplu, cerce- 

tătorii folosesc cuvinte precum „frică”, pentru a descrie mecanismele cerebrale 
care îi determină pe cobai să încremenească atunci când sunt în pericol, dar 
care descriu și senzaţia conștientă resimțită de oameni atunci când cred că vor 
suferi o vătămare fizică ori psihică gravă. Ideea generală este aceea că există 
un circuit al fricii în creier, responsabil pentru senzația de frică, și că, atunci 
când este activat, fie în cazul unui cobai, fie al unui om, apare frica, împreu- 
nă cu reacţiile caracteristice fricii (încremenirea, expresiile faciale, schimbările 
în fiziologia corpului). Se spune că senzaţia de frică ar fi intermediară între 
evenimentul amenințător și aceste reacții. Dat fiind faptul că aceste circuite 
se păstrează la mamifere și inclusiv la oameni, putem studia frica umană mă- 
surând blocajul muscular specific reacției de încremenire la cobai. Circuitele 
esenţiale includ amigdala, descrisă în general ca sediu al fricii în creier. 

De fapt, majoritatea lucrurilor pe care tocmai le-am descris sunt greșite. 
Deoarece lucrările și scrierile mele sunt parțial responsabile pentru această 
înțelegere greșită, mă simt dator să lămuresc lucrurile, înainte de a ne îndepăr- 
ta și mai mult de adevăr. Unul dintre obiectivele principale ale acestei cărți este 
acela de a oferi o nouă perspectivă asupra fricii și anxietăţii, o perspectivă care 
realizează o distincție mai clară între ceea ce putem afla de la animale și ceea 
ce putem afla de la oameni, și de asemenea, ce înseamnă cu adevărat frica în 
contextul creierului uman. 

Să nu mă înțelegeți greșit: nu susțin că trebuie să studiem mecanismele 
cerebrale legate de emoţii exclusiv la oameni. Am aflat multe lucruri, putem 
continua să învăţăm și, de fapt, unele lucruri putem să le învăţăm doar din cer- 
cetările realizate pe animale. Dar avem nevoie de un cadru conceptual riguros 
pentru a înțelege ce înseamnă și ce nu înseamnă studiile realizate pe animale 
pentru înțelegerea creierului uman. Eu formulez aici teoria mea legată de un 
astfel de cadru, care cred că oferă o nouă perspectivă asupra fricii și anxietății, 
precum și asupra tulburărilor legate de aceste stări. 

Sugestiile din cartea de față se referă parțial la cuvintele pe care le foio- 
sim pentru a descrie anumite fenomene, dar propunerea mea nu se limitează 
la aspecte semantice. Cuvintele au sensuri largi și numeroase implicaţii. De 
exemplu, unii cercetători care studiază frica la șobolani măsurând comporta- 
mentul caracterizat prin încremenire spun că ei nu studiază ceea ce majoritatea 
oamenilor consideră frică, ci mai degrabă o stare fiziologică non-subiectivă pe 
care ei o numesc frică. Deși această redefinire științifică a fricii conturează mai 
bine obiectul cercetării, ea prezintă trei dezavantaje. Întâi, folosirea fricii într- 
un mod neconvențional pentru a descrie o stare fiziologică în care amenințările 
sunt asociate cu reacțiile î îi determină pe cercetători să scrie și să vorbească 
despre această stare ca și cum ar desemna senzația conștientă de frică. În al 
doilea rând, chiar atunci când cercetătorii adoptă acea definiţie, toată lumea 
crede că ei studiază de fapt senzaţia de frică. Și în al treilea rând, noi trebuie să 
înțelegem cu adevărat senzația de frică, iar ignorarea sa nu este o soluţie. 

Ca oameni de știință, avem obligaţia să ne descriem în mod precis cer- 
cetările. Aceasta este cu atât mai important, cu cât munca noastră este folo- 
sită pentru a conceptualiza probleme ale oamenilor — în cazul de față, frica și 

tulburările de anxietate — și pentru a elabora tratamente pentru ele. Dar, din 
cauză că senzațiile conștiente de frică și anxietate provin din circuite cerebrale 
care sunt diferite de circuitele care controlează exprimarea comportamentelor 
defensive, cum este încremenirea, și sunt vulnerabile la factori diferiți, ele tre- 
buie înțelese separat. Desigur, circuitele care controlează reacțiile defensive și 
care produc senzațiile de frică interacționează, dar aceasta nu înseamnă că ele 
sunt aceleași. 

Rezultatele slabe obținute de studiile care au încercat să elaboreze tra- 
tamente farmacologice noi pentru frică și anxietate la animale se datorează 
taptului că nu s-a făcut această distincție, deoarece studiile evaluează efectele 
medicației asupra reacțiilor comportamentale, dar se așteaptă ca medicația să-i 
tacă pe oameni mai puțin temători sau anxioși. Știm de multă vreme că există 
o discordanță între modul în care tratamentele influențează felul în care ne 
simțim atunci când suntem amenințați, în contrast cu reacțiile comportamen- 
tale și fiziologice pe care le ânilestăra 4 în astfel de situații. 

Unul dintre aspectele esențiale care trebuie evidențiate se referă la fap- 
tul că le putem arăta oamenilor : imagini reprezentând amenințări, în așa fel 
încât ei să nu fie conștienți de stimul și să nu aibă nicio senzaţie conștientă 
de frică. Dar amigdala lor este activată de amenințare și apar reacțiile corpo- 
rale, cum sunt schimbări ale ritmului cardiac, dilatarea sau îngustarea pupi- 
lelor ori transpirația, ele indicând faptul că detecția și reacția la amenințare 
sunt independente de percepția conștientă a fricii. Dacă nu este nevoie de o 
experiență conștientă pentru a controla reacțiile oamenilor la amenințări, ar 
trebui să fim precauți și să nu sugerăm că stările conștiente îi determină pe 
șobolani să răspundă la amenințări. Nu sugerez că şobolanii sau alte animale 
nu sunt conștiente. Ceea ce vreau să spun este doar că nu trebuie să presupu- 
nem pur și simplu că, din moment ce pot reacționa la fel ca noi atunci când 
sunt amenințați, înseamnă că ei în mod necesar simt ceea ce simțim noi. Pro- 
blema este că studiile științifice vizând conștiința de sine a animalelor sunt 
greu de realizat. 

Afirmațiile de mai sus denotă că frica și anxietatea sunt senzații conștiente. 
De aceea, pentru a înțelege frica și anxietatea trebuie să înțelegem conștiința. 
Am dedicat mai multe capitole din această carte unei prezentări la zi a sta- 
diului în care ne aflăm (cel puţin din punctul meu de vedere) în înțelegerea 
conștiinței în domeniile neuroștiințelor, psihologiei și filosofiei. Am inclus și 
controversatul subiect referitor la conștiința animalelor, subiect care, așa cum 
am menționat, este extrem de greu de studiat în mod științific. Voi prezenta 
câteva sugestii care ne-ar putea ajuta să abordăm acest subiect într-o manieră 
mai științifică. 

Viziunea mea despre conștiința de sine datează din perioada postuniversi- 
tară, când am studiat la SUNY Stony Brook, impreună cu mentorul meu, Mi- 
chael Gazzaniga, pacienți cu leziuni ale corpului calos. Concluzia noastră a fost 
că un rol important al conștiinței este acela de a ne înțelege creierele în comple- 
xitatea lor. Mult din ceea ce face creierul este realizat în mod inconștient. Minţile 
noastre conștiente construiesc apoi o explicație a ceea ce trăim. În acest sens, 

conștiința este o relatare despre sine, construită din fragmente de informații la 
care avem acces conștient direct (percepții și amintiri) și din consecințele obser- 
vabile sau „monitorizabile” ale proceselor inconștiente. Emoţiile sunt, după cum 
spun unii cercetători în prezent, construcții cognitive sau psihologice. 

La sfârșit, voi discuta unele aspecte legate de terapie. Un lucru esențial pe 
care îl voi sublinia în această carte se referă la faptul că, în ciuda accepțiunii co- 
mune, procedura comportamentală numită extincție nu este principalul proces 
care are loc în terapia prin expunere. Extincția joacă un rol, dar terapia prin ex- 
punere implică mai multe mecanisme și este posibil ca ele să interfereze chiar 
cu abilitatea de a realiza extincția. Un alt principiu pe care îl contest este acela 
potrivit căruia evitarea este întotdeauna dăunătoare pentru persoanele anxioa- 
se; eu cred că o formă de evitare proactivă poate fi foarte folositoare. Acestea și 
alte idei pentru optimizarea psihoterapiei vin direct ca rezultat al cercetărilor 
realizate pe animale. Esenţial este să știm ce putem și ce nu putem învăța de la 
animale și să nu le combinăm pe cele două. 


Am dedicat această carte numeroșilor cercetători care au lucrat de-a lun- 
gul anilor în laboratorul meu și au contribuit la munca pentru care am fost 
apreciat, deoarece ei merită aceleași aprecieri și, în unele cazuri, chiar mai mul- 
te decât mine. Fi sunt, în ordine alfabetică: 

Prin Amorapanth, John Apergis-Schoute, Annemieke Apergis-Schoute, 
Jorge Armony, Elizabeth Bauer, Hugh Iad Blair, Fabio Bordi, Nesha Burghardt, 
David Bush, Christopher Cain, Vincent Campese, Fernando Canadas-Perez, 
Diana Cardona-Mena, William Chang, June-Seek Choi, Piera Cicchetti, M. 
Christine Clugnet, Keith Corodimas, Kiriana Cowansage, Catarina Cunha, 
Jacek Debiec, Lorenzo Diaz-Mataix, Neot Doron, Valerie Doyere, Sevil 
Durvaci, Jeffrey Erlich, Claudia Farb, Ann Fink, Rosemary Gonzaga, Yiran 
Gu, Nikita Gupta, Hiroki Hamanaka, Mian Hou, Koichi lsogawa, Jiro Iwata, 
Joshua Johansen, O. Luke Johnson, JoAnna Klein, Kevin LaBar, Raphael 
Lamprecht, Enrique Lanuza, Gabriel Lâzaro-Mufoz, Stephanie Lazzaro, 
XingFang Li, Tamas Madarasz, Raquel Martinez, Kate Melia, Marta Moita, 
Marie Monfils, Maria Morgan, Shawn Morrison,]ustin Moscarello, Jeff Muller, 
Karim Nader, Paco Olucha, Linnaea Ostroff, Elizabeth Phelps, Russell Philips, 
Joseph Pick, Gregory Quirk, Franchesa Ramirez, ]. Christopher Repa, Sarina 
Rodrigues, Michael Rogan, Liz Romanski, Svetlana Rosis, Akira Sakaguchi, 
Glenn Schafe, Hillary Schiff, Daniela Schiller, Robert Sears, Torfi Sigurdsson, 
Francisco Sotres-Bayon, Peter Sparks, Ruth Stornetta, G. Elizabeth Stutzmann, 
Gregory Sullivan, Marc Weisskopf, Mattis Wigestrand, Ann Wilensky, Walter 
Woodson, Andrew Xagoraris. Alături de ei se află Elizabeth Phelps, vechea 
mea colaboratoare, împreună cu echipa ei de la NYU, care au efectuat variante 
asupra oamenilor ale studiilor pe rozătoare și au verificat dacă studiile noastre 
sunt valabile în cazul oamenilor. 

Pentru lămuriri privind rădăcinile cuvântului modern „anxietate”, le 
mulțumesc fiului meu, Milo LeDoux, absolvent de studii clasice al Universității 
Oxford și în prezent student al Facultății de drept a Universității Virginia, pre- 

cum și lui Peter Meineck, profesor asociat la Universitatea New York și fon- 
dator al Aquila Theatre. Lerapeutul cognitivist Stefan Hofmann de la Univer- 
sitatea Boston m-a ajutat enorm, punându-mi la dispoziție lucrările esențiale 
care m-au ajutat să înțeleg mai bine terapia cognitivă și relația sa cu extincția. 
Isaac Galatzer-Levy, un coleg de la Departamentul de psihiatrie din cadrul 
Centrului Medical Langone al Universității New York, a citit capitolele re- 
spective din volumul meu și a venit cu comentarii foarte utile. 

De asemenea, îmi exprim gratitudinea față de ilustratorul meu, Robert 
Lee, căruia îi mulțumesc pentru răbdarea cu care a parcurs ciornele mele in- 
complete și uneori incoerente. 

Mulţumiri speciale lui William Chang, vechiul meu asistent, care a su- 
ferit cu stoicism în timpul elaborării proiectelor mele; fără ajutorul său, finali- 
zarea acestei cărți ar fi fost o sarcină mult mai anevoioasă. Aduc mulțumiri și 
Claudiei Farb și lui Mian Hou, care au avut grijă de buna funcționare a labora- 
torului mulți ani la rând. Îi mulțumesc separat lui Mian pentru administrarea 
website-ului nostru și a altor activități digitale, precum cea a generării codului 
pentru descărcarea fișierelor cu muzică, pe care îl găsiți mai jos. 

Institutul Naţional de Sănătate Mintală mi-a oferit în permanență fon- 
duri pentru cercetare, încă din 1986, și multe dintre studiile menționate aici 
s-au realizat datorită acestui sprijin financiar. Am mai primit recent finanţări 
din partea Institutului Naţional pentru Abuzul de Droguri, iar în trecut de 
la Fundaţia Naţională pentru Știință. Le sunt recunoscător pentru sprijin lui 
Robert Kanter și lui Jennifer Brour. 

Din 1989, sunt membru al Centrului pentru neuroștiințe și al Depar- 
tamentului de psihologie în cadrul Facultății de arte și științe a Universităţii 
New York. În ultimii ani, am lucrat în domeniul psihiatriei și al psihiatriei 
copilului şi adolescentului la Langone Medical School, în cadrul Universității 
New York. Universitatea New York a fost un partener fidel și statornic pentru 
mine și pentru cercetările mele de-a lungul timpului. 

În 1997, printr-o colaborare dintre NYU și Statul New York, am fost nu- 
mit director al Emotional Brain Institute. Acesta este un program desfășurat în 
mai multe locaţii, cu laboratoare la NYU și la Institutul Nathan Kline pentru 
cercetare psihiatrică. Cu sprijinul pe care îl acordă NYU și Statul New York, 
sperăm să înregistrăm noi progrese în înțelegerea fricii și a anxietăţii. Unele 
dintre studiile descrise în această carte au fost realizate în aceste împrejurări. 

John Brockman, Katinka Matson și toți cei de la Brockman Inc. sunt 
niște agenți remarcabili. Le mulțumesc pentru tot ceea ce au făcut pentru mine 
de-a lungul anilor, începând cu volumul 7Pe Emotiona/ Brain. 

La editura Viking, Rick Kot este cel căruia îi sunt profund recunoscător. 
E] a fost și editorul cărții Synapric Se/f și sper că va fi și editorul viitoarelor cărți 
care iau ființă în profunzimile ascunse ale creierului meu. Asistentul lui Rick, 
Diego Nufez, mi-a fost de mare ajutor în finalizarea cărţii, iar Colin Weber 
merită laude speciale pentru imaginea de pe copertă! — o imagine atât de con- 


* Trimiterea se face la coperta ediției din limba engleză. (n. ed.) 

vingătoare, încât s-a pus problema dacă nu cumva este prea „înfricoșătoare” 


pentru persoanele anxioase. 

În sfârșit, dragostea și mulțumirile mele se îndreaptă spre strălucita și 
superba mea soție, Nancy Princenthal. Nancy și cu mine am lucrat fiecare la 
proiecte editoriale importante în aceeaşi perioadă, ambele programate pentru 
publicare în primăvara/ vara lui 2015. În ciuda dificultăților cu care s-a con- 
fruntat în realizarea biografiei regretatei Agnes Martin, artist plastic, ea mi-a 
fost alături în calitate de prieten, partener, critic și editor, după cum a impus 
situația. 


Cum am ajuns să aleg titlul Anxios? În 2009, trupa mea, The Amygdaloids, 
a lansat albumul intitulat ZPeory of My Mind, la casa de discuri Knock Out 
Noise. Pe acest disc, Rosanne Cash a interpretat alături de mine două cântece. 
Una dintre piese, intitulată „Anxios”, nu a fost introdusă în album. Mie mi-a 
plăcut întotdeauna acest cântec și m-am gândit să-l lansez separat. Atunci 
mi-a venit ideea să-mi intitulez cartea Anxios. Și următorul salt mental a venit 
la scurt timp: Ce-ar fi să lansez cartea și CD-ul împreună, din moment ce 
piesele sunt legate de temele din carte? Colin Weber a acceptat cu generozitate 
să folosesc coperta cărții și pentru CD. Dedesubt găsiți un cod de bare care 
poate fi scanat pentru a descărca gratis o dată cântecele de pe Anxios. 

Folosiţi o aplicaţie de scanare de pe smartphone-ul 

[=] [=] dumneavoastră și scanați codul alăturat pentru a descăr- 

SR ca gratis o dată cântecele de pe albumul Anxious (CD-ul) 
- m al celor de la 7he Amygdabbids. Aplicația ar trebui să vă 
redirecționeze direct către site-ul The Amygdaloids, unde 
veți găsi instrucțiuni despre modul în care puteţi descăr- 
ca cântecele. Pentru orice problemă apărută, trimiteţi prin 
mail o copie a paginii de copyright (reversul paginii de 
titlu) la amygdaloids.anxiousdownload?gmail.com cu subiectul „Anxious CD 
Download”. 

Vă urez să vă bucuraţi de carte și de muzică. 

CAPITOLUL Î 


Reţeaua complexă de anxietate și frică 


„Cel care se teme că va suferi suferă deja de ceea ce se teme” 
— MICHEL DE MONTAIGNE! 


„Pe când mă temeam, a apărut, dar cu teamă mai puţină... 
Este mai greu să ştii că va veni decât să știi că este deja aici.” 
— EMILY DICKINSON? 


Anxietatea face parte din viața noastră — întotdeauna există ceva care ne 
îngrijorează, ne îngrozește, ne necăjește ori ne stresează. Dar nu suntem cu 
toții la fel de anxioși. Unele persoane sunt prăpăstioase, se îngrijorează din 
orice; altele sunt calme și par să accepte lucrurile așa cum sunt. 

Mama mea făcea parte din prima categorie. Nu era exagerată, dar se în- 
tâmpla deseori să fie preocupată și neliniștită și uneori se plângea că nu a 
dormit toată noaptea. Fără îndoială că avea motive să fie așa. Tatăl meu era 
destul de nepăsător, genul de om care se poate detașa de problemele de peste zi 
şi adoarme imediat cum pune capul pe pernă. Dacă ea n-ar fi fost o persoană 
mereu neliniștită și preocupată, afacerea lor — un magazin de familie, nu ar fi 
prosperat. Ea avea grijă de toate cele, acasă și la magazin. Și deși era o persoa- 
nă blândă și iubitoare, uneori suferea din cauză că trebuia să jongleze zi de zi 
cu toate aceste responsabilități. Temperamentul meu este undeva între aceste 
două extreme și atunci când simt că stresul zilnic mă conduce spre anxietate 
şi îngrijorare, încerc să împrumut atitudinea tatălui meu, pentru a echilibra 
lucrurile. Dar este o măsură temporară, fiindcă revin destul de rapid la nivelul 
meu obișnuit de anxietate. 

În mod firesc, nivelul general de anxietate este o trăsătură destul de stabi- 
lă de personalitate, o componentă semnificativă a temperamentului.* Acesta 
variază din când în când, dar revine întotdeauna la valoarea obișnuită. Ca și 
cum „conservarea anxietății” ar fi o lege a naturii umane. 

De ce avem fiecare un nivel personal de anxietate? În parte, deoarece 
fiecare dintre noi percepe și reacționează în mod diferit la lumea din jur. An- 
xietatea are un caracter foarte subiectiv. Un lucru extrem de stresant pentru 

o persoană poate fi complet nesemnificativ pentru alta. Nu este vorba doar 
despre abilitatea de a ne detașa de aspectele mărunte, nesemnificative. Pentru 
persoanele care sunt exagerat de anxioase, mai multe lucruri sunt stresante, 
comparativ cu persoanele mai puţin anxioase; pentru indivizii anxioși, mai 
puține experienţe se încadrează în categoria „mărunțișuri”. 

Dar simpla afirmaţie a faptului că suntem diferiți unul de celălalt sugerea- 
ză întrebarea: Ce determină caracterul distinct al profilului psihologic al fiecăruia 
dintre noi? Răspunsul este, desigur, faptul că fiecare creier are o structură unică. 
După cum am explicat în cartea Synaptic Se/f?, deşi creierele umane sunt similare 
ca structură și funcționalitate la nivel general, ele sunt organizate diferit la niveluri 
microscopice, profunde, care ne diferențiază ca indivizi. Aceste deosebiri se datorea- 
ză, pe de-o parte, combinației genetice unice moștenite de la cei doi părinți și, pe 
de altă parte, experienţelor avute pe parcursul vieții noastre. Natura și educația ne 
modelează amândouă și această acțiune comună se petrece în fiecare creier. 


ANXIETATEA: VECHE ȘI TOTUȘI NOUĂS 


Cuvântul englezesc „anxiety” şi echivalentele sale europene (de exemplu, 
angoisse în franceză, angoscia în italiană, angustia în spaniolă, Angst în germană 
și angst în daneză) provin din cuvântul latin anxiezas, care, la rândul său, are 
rădăcini în cuvântul angb din greaca veche.” Deși aug era folosit uncori de 
greci cu sensul de copleșit sau tulburat (adică, neliniștit), el a fost folosit în 
primul rând pentru a desemna senzaţii fizice, cum ar fi apăsare, presiune sau 
disconfort. De exemplu, cuvântul „angină”, o afecţiune medicală în care dure- 
rea toracică este legată de boala cardiacă, vine de la ang/.$ 

Textele literare și religioase, precum și operele de artă vechi de secole ne arată 
că oamenii au recunoscut întotdeauna starea mentală pe care în mod obișnuit o 
numim în prezent anxietate, deși ei nu au etichetat-o folosind termenul 4ngP sau 
derivații săi.” De exemplu, celebra sculptură greacă Zzocoon și fiii săi, reprodusă în 
Figura 1.1, ilustrează anxietatea (neliniștea, îngrijorarea și/ sau groaza) pe chipurile 
lui Laocoon și ale fiilor săi, în jurul cărora sunt șerpii încolăciți care îi strangulea- 
ză, drept pedeapsă a zeilor pentru că au încercat să dezvăluie înșelătoria cu calul 
Troian." Ares, zeul grec al războiului, avea doi fii, Phobos (zeul fricii) și Deimos 
(zeul groazei), care îl însoțeau în luptă ca să răspândească emoțiile al căror nume 
îl purtau.!! În: Noul Testament, se spune, în Matei 6:27, „Şi apoi, cine dintre voi, 
îngrijorându-se, poate să adauge staturii sale un cot?” Filosoful și teologul Toma de 
Aquino scria, în secolul al XIII-lea, „Atunci când omul este înfricoșat de pedeapsa 
care îl așteaptă pentru păcatele sale și nu mai iubește prietenia lui Dumnezeu pe 
care a pierdut-o, spaima sa izvorăște din trufie, nu din smerenie.”? Într-adevăr, 
în lumea creștină, anxietatea a fost deseori legată de păcat și de mântuire. În 
anii 1800, de pildă, Saren Kierkegaard, pe vremea aceea un teolog și filosof danez 
puțin cunoscut, a considerat anxietatea un element definitoriu al existenței umane: 
disperarea legată de libertatea noastră de a alege. Aceasta a început, spunea Kier- 
kegaard, atunci când Adam a trebuit să aleagă între IDAtU, Evei și Dumnezeu și 
rămâne un factor în fiecare alegere pe care o fac oamenii.'* 

Figura 1.1. Suferinţa lui Laocoon și a fiilor săi 


Însă în ciuda îndelungatei sale istorii, cuvântul „anxietate” nu a desemnat 
inițial o stare de tulburare și neliniște și o sursă de psihopatologie, până la 
începutul secolului al douăzecilea. Această transformare a început atunci când 
Sigmund Freud și-a formulat teoria psihanalitică despre tulburările mentale 
în jurul anxietății.* Înaintea lui au existat și alți psihopatologi, ca de exemplu, 
Emil Kraepelin!S, care au formulat idei legate de anxietate, dar Freud a fost cel 
care a introdus conceptul de anxietate patologică.!” 

Potrivit lui Freud, anxietatea se află la baza majorității, dacă nu a tuturor 
bolilor mintale!” și este esenţială pentru înțelegerea minții umane: „Fără îndoială 
că anxietatea este... o enigmă, a cărei dezlegare va aduce lumina lămuritoare asu- 
pra întregii noastre existențe mentale.” E] a considerat anxietatea o stare natu- 
rală și utilă, dar și o trăsătură comună a problemelor mentale care îi copleșesc pe 
oameni în viața de zi cu zi. De atunci, anxietatea este privită ca o stare mentală 
caracterizată prin îngrijorare, spaimă, neliniște și teamă anticipativă. 

Anxietatea era pentru Freud, înainte de toate, „ceva simţit”, un „tip special 
de neplăcere.”* La fel ca grecii, el a subliniat distincția dintre Angst (anxietate) 
și Furchr (frică). Anxietatea, spunea cl, se referă la starea în sine și nu ține seama 
de obiectul care o provoacă, în vreme ce frica atrage atenția în mod precis asupra 
obiectului său. Freud a menționat că anxietatea descrie o stare de anticipare a 
pericolului ori de pregătire pentru pericol și spaima de acesta, deși sursa reală a 

acestuia poate fi necunoscută; în cazul fricii, există un obiect clar definit de care ne 
temem.” E] mai face distincția între anxietate primară, care are un obiect imediat 
(în principal frică) şi anxiețafea-semnal, care nu are obiect și implică un sentiment 
mai neclar și incert, că pericolul poate apărea în viitor (în principal anxietate). 

Potrivit teoriei lui Freud, anxietatea apare din nevoia de a ține impulsu- 
rile bazate pe gânduri și amintiri stresante, mai ales cele despre copilărie, în 
afara conștientului. Prin mecanismul defensiv al reprimării, aceste impulsuri 
sunt ascunse în inconștient. Atunci când reprimarea nu reușește, impulsurile 
neliniștitoare ajung în conștient și rezultă anxietatea nevrotică. Apoi impulsu- 
rile trebuie reprimate din nou sau „satisfăcute” prin „reconstituiri” nevrotice, 
pentru a reduce anxietatea. Obiectivul metodei psihanalitice a lui Freud era de 
a aduce la nivelul conştiinţei cauza anxietății nevrotice sau a ceea ce s-a numit 
apoi nevroză anxioasă și a-i elimina forța subversivă, ascunsă. 

Filosofii existenţialiști, ca Martin Heidegger” și Jean-Paul Sartre? au 
oferit o perspectivă diferită asupra vieţii mentale și în special asupra anxietății, 
una focalizată asupra conștiinței.?* Sartre, de exemplu, nu a fost de acord cu 
faptul că Freud accentua aspectele patologice și elementele inconștiente ale 
minţii. Este bine cunoscută afirmaţia sa „/ existence precede /essence” (existența 
precedă esența), prin care transmite ideea că noi ne definim prin alegerile 
conștiente pe care le facem. 

Pentru existențialiști, anxietatea era mai degrabă parte integrantă a naturii 
umane decât o tulburare. În acest sens, ei au fost puternic influențați de scrierile 
lui Soren Kierkegaard. În Conceptul de anxietate, publicat în 1844, înainte ca 
Freud să se nască, Kierkegaard a marcat distincția dintre frică, aceasta având un 
obiect specific (asemenea anxietății primare, Furchz pentru Freud), și anxietate, 
un fel de teamă confuză, lipsită de obiect, orientată către viitor (comparabilă cu 
Angst şi anxietatea-semnal la Freud, dar cu mult mai puțină importanță acordată 
aspectului patologic și o focalizare mai puternică asupra conștiinței).% Din cauza 
lipsei unui obiect distinct al anxietății, Kierkegaard susținea că ea este cauzată de 
experiența „nimicniciei”: disperarea resimțită atunci când realizăm că nu suntem 
ancorați în lume și că suntem definiți doar de propriile acțiuni. So alegerile 
pe care le facem, noi putem împiedica întoarcerea la nimicnicie. Înainte ca 
existențialiștii să-l adopte, Kierkegaard nu prea era cunoscut și se pare că Freud 
nu-i citise opera, atunci când a elaborat teoria psihanalitică.? 

Kierkegaard credea că anxietatea este esențială în viață și că fără ea nu pu- 
tem progresa. E] scrie: „Omul educat de anxietate se lasă modelat de posibil.”? 
O persoană rațională se confruntă cu anxietatea și merge mai departe.“ 
Importanța anxietății pentru succes este susținută de cercetările care dovedesc 
existența unei relații optime între cogniție și anxietate în realizarea sarcinilor 
pe care le avem în viață; dacă nivelul de anxietate este prea scăzut, nu suntem 
motivaţi, iar dacă este prea ridicat, acest lucru ne afectează performanța.”! Po- 
trivit lui David Barlow, reputat cercetător în domeniul anxietății, fără anxietate 
„performanța atleţilor, artiștilor, managerilor, artizanilor și studenţilor ar su- 
feri; creativitatea ar scădea, nu am mai sădi nimic şi am ajunge în starea aceea 
idilică, îndelung visată în societatea noastră care evoluează cu pași rapizi, în 

care stăm și omorâm timpul la umbra unui copac. Aceasta ar fi la fel de peri- 
culos pentru specia noastră ca un război nuclear."*? 

Atât adepţii lui Freud, cât și existențialiştii au elaborat terapii, dar ele au avut 
scopuri diferite. Psihanaliza lui Freud urmărea eliberarea individului de conflictul 
psihic inconștient cauzat de experiențele din trecut; el privea analistul ca pe un fel 
de arheolog, care sapă tot mai adânc pentru a scoate la iveală trecutul. Psihoterapia 
existențială consideră anxietatea și alte surse ale conflictului interior ca fiind speci- 
fice condiției umane, iar folosirea libertăţii de a alege, cea mai bună cale pentru a le 
surmonta. Psihiatria tradițională actuală este orientată asupra aspectelor de natură 
biologică și, în acest sens, mai aproape de perspectiva lui Freud, potrivit căreia an- 
xietatea poate deveni o boală pentru care este nevoie de tratament al creierului aflat 
în suferință. Dar cu toate că psihiatria biologică actuală recunoaște importanța 
majoră a contribuţiilor lui Freud, ea s-a îndepărtat de teoria psihanalitică.5* 


i 


zisa! 


MEL BROOKS 





Figura 1.2. Anxietatea în cultura populară de la jumătatea secolului XX 
(În sensul acelor de ceasornic, din stânga sus) Poemul lui W. H. Auden The Age of 
Anxiety, scris în 1947, Simfonia lui Leonard Bernstein, The Age of Anxiety, scrisă 
între 1947-1949; coperta revistei Mad din 1956, cu expresia care va deveni 
reprezentativă pentru Alfred E. Neuman, „Ce, eu îngrijorat?” și reclamele Ia filmele 
Valea păpușilor din 1967, Marea neliniște din 1977 şi Vertigo, din 1958. (Centru) 
Single-ul de succes „Mofbers Lit7le Helper” lansat de The Rolling Stones în 1966. 

Popularitatea lui Freud și a lui Sartre au contribuit la adoptarea termenului „an- 
xietate” în spațiul cultural american, după Al Doilea Război Mondial (Figura 1.2). 
În 1947, poetul W. H. Auden a publicat un poem impresionant, de dimensiunile 
unui volum, intitulat Ze Age of Anxiery.* Deşi poemul în sine este complex, dificil și 
se spune că rareori ar fi fost citit în întregime,” titlul său a avut un impact puternic. 
Compozitorul Leonard Bernstein a compus aproape imediat o simfonie cu acest ti- 
tu." Expresia „epoca anxietătii” este folosită de atunci id a caracteriza tot ceea ce 
este considerat periculos în legătură cu lumea modernă ” și a apărut în titlurile unor 
cărți extrem de diverse, de la cele de știință, la cele despre maternitate, de la „viziunea 
transformatoare a Sfântului Francisc” și până la cărți despre „sex nebun”. În 1956, 
revista Mad a celebrat anxietatea, punând un personaj de desen animat, Alfred E. 
Neumann, și motto-ul său „Ce, eu îngrijorat?” pe coperta numărului din martie. Per- 
spectiva freudiană asupra anxietății a fost o temă populară pentru Alfred Hitchcock, 
aceasta regăsindu-se în Fascinatie (1945), Spaima pe scenă (1950) și Vertigo (1958). În 
anii 1960, Woody Allen își asumă anxietatea ca pe o amprentă personală și aceasta 
devine totodată forța centrifugală a umorului său cinematografic. Mel Brooks a folo- 
sit fascinația culturală pentru anxietate, parodiind celebrul Ver/igo realizat de Hitch- 
cock și temele sale freudiene, în filmul Marea ne/iniște (1977). Hit-ul formaţiei The 
Rolling Stones lansat în 1966, „Mother's Little Helper” se referă la tableta de Valium 
(un anxiolitic prescris în mod frecvent la vremea aceea), care le ajuta pe gospodinele 
britanice să facă față stresului zilnic. Folosirea drogurilor pentru a controla anxieta- 
tea joacă un rol important în romanul Va/ea păpușilor, scris de Jacqueline Susann și 
ecranizat într-un film la fel de celebru („Păpușile” era numele pe care l-a dat Susan 
pastilelor de care abuzau personajele). În filmul De /a capăr (1979) regizat de Alan 
]. Pakula, atunci când personajul principal suferă un atac de panică în magazinul 
Bloomingdales, fratele său îi roagă pe ceilalți cumpărători să-i dea o tabletă de Va- 
lium, toți cei din jur scot din buzunar câte un flacon.“ Psihanalistul Rollo May, care 
a ajutat la realizarea fuziunii dintre Freud şi Kierkegaard în psihiatrie “! a declarat în 
1977 că „anxietatea a ieşit fără îndoială din penumbra cabinetului profesioniștilor la 
lumina din piață”. Dac pistă cuvântul „anxietate”, Google oferă pe loc peste 42 


de milioane de rezultate. 


DE LA FRICĂ LA ANXIETATE ŞI ÎNAPOI 


Oamenii de știință și profesioniștii de azi din domeniul sănătății mintale 
sunt puternic influențați atât de Freud, cât și Kierkegaard, amândoi conside- 
rând frica și anxietatea senzații neplăcute dar perfect normale. În cazul fricii, 
după cum am văzut, ne concentrăm asupra unei amenințări externe specifice, 
una prezentă sau iminentă, în vreme ce, în cazul anxietății, amenințarea este 
mai greu de identificat și de prezis — este o stare predominant internă, mentală 
și este mai degrabă o anticipare decât un fapt. De asemenea, poate fi o posibi- 
litate imaginată cu o probabilitate redusă de a se materializa.“ Tabelele 1.1 și 
1.2 rezumă asemănările și deosebirile dintre frică și anxietate. 

O analiză simplă a limbii engleze sugerează că aceste cuvinte, „frică” și 
„anxietate”, pot descrie o mare diversitate de emoţii (Figura 1.3). Pe unele 

dintre ele le-am văzut mai sus: frică, panică, teroare, anxietate, angoasă, groază, 
îngrijorare. Există peste treizeci de cuvinte în limba engleză care sunt fie sino- 
nime, fie variante sau aspecte ale „fricii” şi „anxietăţii.”* Unele dintre ele sunt 
prezentate în Figura 1.4. 

De obicei, cuvintele există deoarece reprezintă ceva important în viața 
oamenilor care le folosesc — inuiţii, după cum știm, au foarte multe cuvinte 
pentru zăpadă. Din acest punct de vedere, se pare că frica și anxietatea sunt 
într-adevăr importante pentru noi. Într-adevăr, fiecare generaţie de la Auden 
încoace a pretins că ar avea o relație specială cu anxietatea, insistând asupra 
faptului că ar fi mai anxioasă decât generația precedentă.% 

Cum ar trebui să abordăm oare complexitatea semantică a acestor ter- 
meni și implicațiile impreciziei lingvistice privind modul în care înțelegem 
mecanismele de bază ale fricii și anxietății? Unii cercetători din domeniul 
emoțiilor tratează toți termenii (sau cel puțin un număr mare dintre ei) ca 
indicatori ai intensității stărilor de frică: la limita de jos, sunt: preocupat, agitat, 
fensionat, temător şi îngrijorat, amenințat, speriat şi înfricoșat sunt la mijloc, iar 
panicat şi îngrozit la limita de sus.“ O altă abordare reține frica și anxietatea ca 
fiind categorii fiziologice de experiență aversivă și identifică membri specifici 
ai acestor două familii. j nfricoşat, panicat, speriat și îngrozit sunt văzute ca stări 
având o cauză obiectivă și o consecință iminentă şi de aceea sunt considerate 
forme ale fricii, iar angoasa, ingrijorarea, groaza, agitația, preocuparea, trepidatia 
şi tulburarea sunt văzute ca variante ale anxietății, deoarece în cazul lor sursa 
ori cauza este mai: slab definită și consecințele mai incerte. 


Tabelul 1.1. Asemănări între frică și anxietate 








Prezența sau anticiparea pericolului sau a disconfortului 


Teamă anticipativă intensă şi discontort 





Activare sporită 


Stări neplăcute/negative 











Induse de senzaţii corporale 








După Tabelul 1.1 din Rachman (2004) 


Tabelul 1.2. Deosebiri între frică şi anxietate 





FRICĂ ANXIETATE 




















Amenințarea este prezentă și identificabilă da nu 
Evocată de indicii specifice da nu 
Asocierea cu amenințarea este rezonabilă da nu 
De obicei episodică (declanșare și oprire specifică) da mu 
Calitatea generală a unei urgențe da nu 
Calitatea generală de vigilență susținută nu da 





După Tabelul 1.2 din Rachman (2004) și Tabelul 1.2 din Zeidner și Matthews (2011) 


24 ANXIOS 


FIORI == ÎNCROZIT TEmâroa 
INGRIJORARE TRAL 


ANăi PERILOL 


na „PANICAT 
TREMOR 








ÎNFBICISAŢ FOBIE NELINISTE 


em AMENINŢARE APĂRARE 
"* ÎNRRIJORAT suseens AMENINTAT 


Figura 1.3. Termeni pentru de teamă și anxietate 











Figura 1.4. Câteva variaţii pe teme ale fricii și anxietății 


(După Makari [2012]) 

Dar chiar și această soluție simplă indică o sursă de confuzie în studiul 
fricii și anxietății. Aceşti termeni sunt folosiți uneori pentru a defini unele ca- 
revorii (familii) de experienţe, dar ei sunt folosiţi și pentru a desemna /ipuri de 
experiențe: în acest context, „frica” este considerată doar o formă particulară de 
experiență de teamă, printre multe altele posibile, în vreme ce anxietatea este 
de asemenea o formă specifică în cadrul experienţelor anxiogene. Este neclară 
și măsura în care exemplele din fiecare categorie sunt într-adevăr stări distincte 
de frică ori anxietate sau variații ori chiar sinonime ale stărilor identice. Dar, în 
ciuda unor astfel de complicaţii, avem elementele de demarcaţie care ne permit 
separarea celor două categorii largi: frica apare atunci când amenințarea este 
prezentă sau iminentă; stările de anxietate apar atunci când o ameninţare este 
posibilă, dar apariția sa este nesigură. 


DEFINIREA FRICII ȘI A ANXIETĂȚII 


Deși din punct de vedere conceptual putem distinge frica de anxietate pe 
baza naturii amenințării, în viața de fiecare zi, stările de teamă și cele de anxi- 
etate nu sunt complet independente. Probabil că este imposibil să simți frică 
fără anxietate — de îndată ce ne temem de ceva, începem să ne îngrijorăm în le- 
gătură cu consecințele pericolului. De exemplu, vederea unei persoane agitate 
purtând o armă ne provoacă frică, însă îngrijorarea (sau anxietatea) îi ia imedi- 
at locul, deoarece ne temem de ceea ce va face persoana respectivă. După cum 
spune Montaigne într-unul dintre citatele reproduse în acest capitol, „Acela 
care se teme că va suferi suferă deţa de ceea ce se teme.” 

Tot la fel, atunci când suntem anxioși, potențialul de amenințare perce- 
pută în legătură cu stimulii anxietății poate crește, astfel încât lucrurile care în 
mod obișnuit nu ne provoacă frică, acum o fac. De exemplu, dacă vedem un 
șarpe atunci când suntem într-o drumeție, chiar dacă nu se întâmplă nimic, 
anxietatea noastră va crește și ne va pune în alertă. Dacă mai târziu, vedem pe 
drum o crenguță neagră curbată, un obiect pe care în mod normal îl ignorăm, 
vom fi predispuși să credem că este vorba despre un șarpe și aceasta ne va 
declanșa frica. În mod similar, dacă locuim într-o zonă unde alertele de atacuri 
teroriste sunt obișnuite, stimulii neutri pot deveni amenințări potenţiale. În 
New York, de exemplu, atunci când crește nivelul de alertă, un pachet sau o 
pungă de hârtie lăsată sub un scaun din metrou poate provoca multă îngrijo- 
rare. 

În cele din urmă, întrebarea la care trebuie să răspundem este: putem face 
cu adevărat o distincție între frică și anxietate, având în vedere faptul că amân- 
două sunt reacții anticipatorii la pericol și strâns împletite? Eu cred că putem și 
că trebuie să facem acest lucru. După cum voi descrie în capitolele următoare, 
atunci când starea respectivă este declanșată de o amenințare obiectivă prezen- 
tă, sunt activate unele mecanisme cerebrale oarecum diferite de acelea activate 
în cazul unui eveniment a cărui apariție viitoare nu este sigură. Un stimul 
prezent imediat, care este în sine periculos sau care este un indicator credibil al 
pericolului, are ca rezultat frica. Poate fi prezentă și anxietatea, dar dacă starea 

inițială este declanșată de un stimul specific, atunci este o stare de teamă. Dar 
atunci când starea respectivă implică îngrijorarea în legătură cu ceva ce nu este 
prezent și poate nu se va întâmpla niciodată, atunci este vorba despre o stare 
de anxietate. Frica poate, la fel ca anxietatea, să fie însoțită de anticipare, dar 
natura anticipării este diferită: atunci când ne este frică, anticiparea constă în 
încercarea de a clarifica dacă ameninţarea prezentă ne va vătăma și când se va 
întâmpla acest lucru; atunci când suntem anxioși, anticiparea implică incerti- 
tudinea legată de consecințele unei amenințări care nu este prezentă și care se 
poate să nu apară. 

Frica și anxietatea, așa cum voi arăta în continuare, amândouă implică 
sinele. A simți frică înseamnă a simți că NOI suntem într-o situație pericu- 
loasă, iar a simţi anxietate înseamnă a fi îngrijorați în legătură cu posibilitatea 
ca nişte amenințări viitoare să ne facă rău NOUĂ. Implicarea sinelui în frică și 
anxietate este o trăsătură definitorie a acestor emoții și a altor emoții umane. 


FRICA ȘI ANXIETATEA DEZADAPTATIVE 


Deși frica și anxietatea sunt experienţe perfect normale, ele pot deveni 
uneori dezadaptative — exagerat de intense, frecvente sau îndelungate, pro- 
ducând un asemenea distres, încât ajung să afecteze viața de zi cu zi a indi- 
vidului.“ Atunci când se întâmplă acest lucru, ne confruntăm cu o /u/burare 
de anxietate.“ Din motive de natură istorică pe care le voi explica imediat, 
problemele legate de frica și anxietatea dezadaptative sunt grupate în mod 
obișnuit sub eticheta „tulburări anxioase”. Tabelul 1.3 prezintă o comparaţie 
între expresiile normale și cele patologice ale fricii și anxietății. 

In SUA, definiția tulburării de anxietate este formulată în Manualul 
de diagnostic și clasificare statistică a tulburărilor mintale (DSM) publicat de 
Asociaţia Americană de Psihiatrie.” Deși Organizaţia Mondială a Sănătății 
are propriul său sistem de clasificare, cele două sunt compatibile. S-a publicat 
recent a cincea ediție a DSM (DSM-5), dar pentru a înțelege clasificarea tul- 
burărilor de anxietate ar fi bine să analizăm întâi versiunile anterioare.” 

Sistemul de clasificare din DSM, introdus la mijlocul secolului al XX-lea, 
a fost dominat inițial de orientarea psihanalitică, iar acest lucru a condus la 
categorizarea tulburărilor mintale în stări de psihoză ori de nevroză. Bolile psi- 
hice erau considerate acelea care implică tulburări de gândire, inclusiv iluzii și/ 
sau halucinaţii, pierderea contactului cu realitatea și, în general, incapacitatea 
de a funcţiona în situaţii sociale normale. Nevrozele cuprindeau mai multe boli 
în care individul suferă de distres (uneori debilitant), dar fără a avea gânduri 
distorsionate ori pierderea contactului cu realitatea. Bolile nevrotice cel mai 
strâns legate de frică și anxietate erau nevroza anxioasă (îngrijorare exagerată, 
groază), nevrozele fobice (fricile iraționale), nevrozele obsesive (gânduri re- 
petitive) și nevroza de război (probleme mintale cauzate de stres, epuizare și 
experiențe de luptă). 

Tabelul 1. 3. Frică și anxietate firească versus frică și anxietate patologică 
E ANXIETATE FIREASCĂ TULBURARE DE ANXIETATE 





Ingrijorări legate de taxe, serviciu, 
despărțirea de un partener sau alte eveni- 
mente de viață importante 





Ingrijorare constantă și nefondată care pro- 
voacă distres sever și interferează cu viața de 
fiecare zi 





Stânjeneală sau timiditate într-o situație 
socială incomodă 





O stare de neliniște intensă sau transpirație 
înaintea unui test important, a unei prezen- 
tări, evoluții artistice sau a altui eveniment 
semnificativ 


Evitarea situaţiilor sociale de teama de a fi 
evaluat negativ, stânjenit sau umilit 

Atacuri de panică apărute din senin şi 
preocupare legată de posibilitatea de a suferi 
încă unul 





Îngrijorare legată de un obiect, de un loc 
sau de o situație periculoasă 


Îngrijorare iraţională și evitare a unui obiect, 
a unui loc sau a unei situaţii care prezintă 
un pericol neînsemnat sau nu prezintă 
absolut niciun pericol ori amenințare 





Verificarea faptului că suntem sănătoși 
și trăim într-un mediu sigur și lipsit de 
amenințări 


Efectuarea unor comportamente incontro- 
labile repetitive, cum ar fi spălarea excesivă 
sau verificarea ori atingerea și aranjarea 
obiectelor 





Anxietate, tristețe sau probleme de somn, 
imediat după un eveniment traumatic 


Coșmaruri și flashback-uri recurente ori 
amorţeală emoțională, legate de un eve- 








niment traumatic petrecut cu luni sau ani 
înainte 





După http://www.adaa.org/understanding-anxiety 


În ediția a treia a DSM (DSM-III) din 1980, anxietatea și nevroza au 
fost împărțite în două stări separate, ca urmare a rezultatelor cercetărilor 
realizate de psihiatrul Donald Klein.” Klein a studiat un medicament ex- 
perimental, imipramina, pentru a trata pacienți suferind de schizofrenie, cu 
speranța de a le reduce nivelul de anxietate. Pacienţii au susținut că nivelul 
anxietății era neschimbat, dar personalul a observat o scădere spectaculoasă 
a frecvenţei cu care acești pacienți apelau la asistente, acuzând simptome 
fiziologice (stare de sufocare, ritm cardiac accelerat, amețeli) și distres psiho- 
logic (spaima teribilă că vor muri). Aceste accese de frică intensă (ori, cum 
au ajuns să fie numite, azacuri de panică) s-au redus după câteva săptămâni 
de tratament. Prin contrast, benzodiazepinele, cum este Valiumul, au redus 
anxietatea cronică, dar nu au ajutat în cazul atacurilor de panică. Rezultate 
de felul acesta l-au ajutat pe Klein să facă distincția între două tipuri de tul- 
burări de anxietate: fu/burarea de anxietate generalizată (TAG) şi tulburarea 
de panică. Deși Freud anticipase această distincție, deoarece el a considerat 
anxietatea o afecțiune de fond, care uneori prezintă simptome fiziologice 
similare celor din atacul de panică, nu le-a văzut pe cele două ca fiind niște 
subcategorii distincte ale nevrozei anxioase. 

Vă propun să facem o analiză mai detaliată a acestor afecțiuni. An- 
xietatea generalizată (îngrijorare, stare de nervozitate, teamă anticipativă, 
spaimă) este ceea ce le vine în minte nespecialiștilor, atunci când folosesc 
termenul „anxietate”. Persoanele cu TAG prezintă stări prelungite, incon- 

trolabile de îngrijorare și încordare excesivă în legătură cu situații de viață 
(familie, serviciu, situație financiară, sănătate, relații romantice sau altele), 
care ajung să interfereze cu programul lor zilnic.” În schimb, tulburarea 
de panică se caracterizează prin atacuri intense, scurte, în timpul cărora 
persoana are senzaţia că se sufocă ori că face un atac de cord — vă amintiţi 
că angb, rădăcina grecească a cuvântului „anxietate” desemna mai degrabă 
senzaţii fizice decât stările mentale de îngrijorare și spaimă care apar în 
TAG. 5 

DSM-IV, publicat în 1994, a integrat afecţiuni legate de celelalte forme 
de nevroză (nevrozele fobice, obsesive şi de război), alături de TAG și de tul- 
burarea de panică. Au mai fost incluse două categorii largi de afecțiuni fobice: 
fobiile specifice (în care pacientul este neliniștit atunci când intră în contact cu 
anumite lucruri, cum ar fi șerpi sau păianjeni, sau situații fizice, de exemplu, 
spaţii închise ori înălțimi) și fobii/e sociale (anxietate legată de participarea la 
anumite evenimente, cum ar fi petrecerile, ori legată de vorbitul în public). S-a 
adăugat și 7u/burarea obsesiv-compulsivă (LOC) care implică existența unor 
gânduri recurente (de exemplu, frica de contaminare) intruzive, însoţite de 
efectuarea unor acțiuni repetitive (de exemplu, spălatul excesiv pe mâini) cu 
scopul de a reduce starea de stres. În sfârșit, în categoria tulburărilor anxioase 
a mai fost trecută /4/burarea de stres posttraumatic (ISP'T). În cazul acesteia, 
reamintirea unor evenimente din trecut, de obicei evenimente care au pus în 
pericol viața individului, conduce la senzaţia de detașare, probleme de somn și 
hipersensibilitate la stimuli declanșatori. Deși soldații au suferit dintotdeauna 
traume de natură psihologică în urma experiențelor de luptă, ISPT a ajuns 
să fie recunoscută ca afecțiune după Războiul din Vietnam. Termenul acesta 
a înlocuit denumiri anterioare, cum ar fi nevroza de război, nostalgia “*, șocul de 
obuz, oboseala de luptă şi reacția la stresul de luptă. Dar ISPT nu se limitează la 
condițiile de luptă, incluzând și o reacţie la orice fel de experiență traumatică 
severă — un accident de automobil ori de alt tip, viol, tortură sau alte forme de 
abuz fizic. 

În DSM-5, publicat în 2014, s-au operat unele reduceri și reorganizări. 
Pe lângă folosirea cifrei arabe în locul celei romane pentru identificarea ediției, 
au fost scoase două tulburări care în DSM-IV fuseseră în categoiia tulbură- 
rilor de anxietate și introduse în categorii separate: tulburarea de stres post- 
traumatic a devenit parte a /u/burări/or legate de traumă și alți agenţi de stres, 
iar tulburarea obsesiv-compulsivă parte a fu/burări/or obsesiv-compulsive şi alte 
tulburări asociate. 

Termenul „fu/furări de anxietate” subsuma la început două stări de an- 
xietate (TAG și tulburarea de panică) și s-a renunțat la el atunci când s-au 
adăugat alte afecțiuni. Dar eticheta „tulburări de anxietate” eludează faptul că 
majoritatea afecțiunilor incluse implică frica (de exemplu, frica de anumite 
obiecte și situaţii în fobia specifică și socială; frica produsă de senzațiile so- 
matice, cum sunt palpitațiile sau senzația de sufocare, în tulburarea de panică). 
De aceea, eu prefer să descriu aceste stări ca /4/burări legate de frică şi anxietate, 
afecțiuni în care frica și/ sau anxietatea joacă un rol central. Având în vedere 

acest lucru, aici mă despart de categorizarea din DSM-5 și includ TSPT în 
discuția mea despre frică și anxietate, deoarece este vorba despre frica deza- 
daptativă (resimțită în prezența stimulilor legaţi de traumă). Unele dintre 
caracteristicile acceptate, asociate în mod tipic acestor tulburări fobice şi de 
anxietate, sunt prezentate în Figura di 

Împreună, tulburările de frică și anxietate sunt cele mai frecvente boli 
psihiatrice în SUA, afectând aproximativ 20% din populație, mai mult decât 
dublul numărului celor care suferă de depresie și tulburare bipolară și de 
douăzeci de ori mai mult decât numărul celor suferind de schizofrenie.“ 
Costurile economice pentru cele două categorii de tulburări sunt estimate la 
peste 40 de miliarde de dolari anual. Aceste afecțiuni au un impact serios 
asupra forței de muncă. De exemplu, un studiu realizat în Australia indică 
faptul că anxietatea și tulburările de dispoziție afectivă au condus la pierde- 
rea a 20 de milioane de zile de lucru anual, majoritatea dintre acestea fiind 
absenţe.” 

Dar problema este de fapt mai extinsă decât prevalența de 20% indi- 
cată de statistici. Problemele legate de procesarea amenințării și de frica şi 
anxietatea dezadaptative sunt factori în multe alte boli psihiatrice. TAG și 
depresia sunt deseori asociate, iar frica și anxietatea pot avea un rol în schi- 
zofrenie, tulburarea de personalitate de tip borderline, autism și tulburările 
de comportament alimentar și adictive. Mai mult decât atât, numeroase per- 
soane sunt afectate de frică sau de anxietate incontrolabilă, fără să fi primit 
un diagnostic psihiatric oficial. Aceste probleme îi afectează și pe cei care 
suferă de cancer, boli cardiace și alte boli cronice. Chiar și un număr însem- 
nat de persoane considerate sănătoase la minte și la trup pot avea din când în 
când accese de frică și îngrijorare exagerate. O înțelegere mai bună a naturii 
acestor tulburări și a mecanismelor cerebrale implicate ar fi extrem de utilă 
pentru toată lumea. 

Cine este mai predispus să aibă o tulburare de frică ori de anxietate? De 
exemplu, de ce numai o proporție relativ redusă dintre oamenii expuși la o tra- 
umă dezvoltă TSPT?*% David Barlow sugerează că ar exista trei factori care ne 
creează vulnerabilitate la aceste tulburări. “(Figura 1.6). Unul ţine de structura 
genetică sau de alți factori biologici a creierului. Se estimează că în proporție 
de 30-40% anxietatea se transmite genetic, o proporție mult mai redusă decât 
în cazul altor boli.“ Dar nivelurile sunt mai ridicate dacă examinăm trăsături 
specifice ale anxietății, cum ar fi tendința de a fi inhibați sau retrași în situaţii 
caracterizate prin nesiguranță. Influențele exercitate de factorii genetici în ca- 
zul tulburărilor mintale sunt complexe și implică interacțiuni între mai multe 
gene. Diferenţele individuale în organizarea cerebrală rezultate din influențele 
exercitate de mediu, precum și interacțiunile dintre factorii genetici și cei de 
mediu sunt de asemenea importante. O altă sursă a vulnerabilității o repre- 
zintă procesele psihologice generale, cum ar fi tendința individului de a percepe 
situațiile ca fiind imprevizibile și incontrolabile. Cel de-al treilea factor vizat de 
Barlow se referă la experienţele specifice de învățare. Dacă un copil este tratat cu 
atenție exagerată atunci când este bolnav, el poate să continue folosirea „com- 

portamentelor de bolnav” ca o modalitate de a atrage atenţia și simpatia. La . e 


fel, dacă observă un părinte sau alți adulți folosind asemenea strategii, copilul 
le poate adopta. Situaţiile din primii ani de viaţă, în care individul suferă unele 
consecințe negative, care nu pot fi controlate, ale unor situații caracterizate 
prin incertitudine, pot și ele să predispună la o percepție redusă a controlului 
mai târziu, la maturitate. Trebuie menționat faptul că procesele psihologice și 
experiențele de învățare sunt, la urma urmei, tot de natură biologică, deoarece | 
ele sunt produse ale creierului și, prin urmare, supuse influențelor genetice și | 
influențelor exercitate de interacțiunile epigenetice — dintre factorii genetici şi 
de mediu. 

Allan Horwitz și Jerome Wakefield, specialiști în științe sociale, îndeam- 
nă la prudenţă în folosirea termenului „tulburare”, atunci când vorbim despre 

lipsi afectelor poritive probleme mintale. În cărțile lor, 477 We Have to Frar: și The Loss of Sadness,* 
iii j ei subliniază faptul că termenul „tulburare” implică o disfuncționalitate fizică. 
În cazul persoanelor suferind de anxietate, susțin ei, creierul face de obicei ceea 
ce trebuie să facă — doar că într-un context nepotrivit. Teama și anxietatea 
provocate de persoane necunoscute, șerpi, înălțimi și altele asemenea i-au aju- 
tat pe strămoșii noștri să evite pericolele, dar ele pot provoca distres în lumea 
modernă. Horwitz și Wakefield sunt preocupați în primul rând de numărul 
în creștere al persoanelor diagnosticate cu tulburări fobice sau anxioase şi de 
creșterea alarmantă a cazurilor în care se administrează medicaţie pentru trata- 
mentul creierelor care funcționează corect, din punct de vedere evolutiv. Ei ac- 
ceptă faptul că există frică și anxietate patologice şi descriu criteriile prin care 
acestea se pot diferenția de stările normale. Indiferent de părerile împărțite 
referitoare la criteriile folosite de ei pentru definirea tulburărilor, cartea lor este 
importantă deoarece ridică probleme importante în legătură cu diagnosticul și 
tratamentul psihiatric. 

Figura 1.5. Simptome majore ale tulburărilor de anxietate/frică 





32 ANXLOS 


IMPORTANȚA AMENINȚĂRILOR 


Această carte se intitulează Anxios şi analizează modul în care apar stările 
de anxietate și stările asociate lor (incluzând îngrijorarea, preocuparea, spaima, 
neliniștea, frica anticipativă, încordarea). Dar legătura strânsă dintre teamă și 
anxietate impune ca aceste emoții să fie înțelese împreună. Un factor cheie care 
le leagă este acela că amândouă depind de mecanisme din creier care detectea- 
ză și răspund la amenințări privind starea de bine a individului. 

Ameninţările, fie ele prezente ori anticipate, reale ori imaginare, necesită 
acțiune. Așa cum au arătat mulți alți cercetători, detectarea amenințării permi- 
te pregătirea pentru luptă sau fugă.5 Cu toții suntem familiarizați cu răspunsul 
luptă-sau-fugi, reacţia defensivă de urgenţă care se declanșează atunci când ne 
confruntăm cu amenințări prezente sau anticipate și care se intensifică atunci 
când suntem stresaţi (vezi Capitolul 3). Această reacție la nivelul întregului 
corp este mobilizată pentru a ne ajuta să supraviețuim unei confruntări cu un 
pericol. Atunci când această reacție este activată, mintea noastră conștientă 
este dominată de teamă sau de anxietate și deseori de amândouă. Procesarea 
amenințării se află la baza fricii și a anxietății. i 

Deosebit de important este faptul că procesarea amenințării este afectată 
în toate tulburările fobice şi anxioase (Figura 1.7).% In cartea aceasta, ne vom 
ocupa mai puţin de tulburările în sine și vom încerca în schimb să aflăm cum 
contribuie procesarea amenințării la frica și anxietatea dezadaptative din aces- 
te tulburări.” Persoanele afectate de acestea sunt hipersensibile la amenințări, 
care le captează și le mențin atenția — o stare numită uneori hipervigilență. Ele 
se confruntă cu dificultăți atunci când trebuie să facă distincția între lucruri- 

Figura 1.7. Alterări ale procesării amenințării 
apar în numeroase tulburări psihiatrice 

le periculoase și cele inofensive și supraestimează semnificația amenințărilor NEI) 


percepute, chiar și atunci când amenințările nu sunt prezente, ele se îngrijo- 
rează în mod exagerat că pericolul va apărea și scanează mereu mediul pentru 
a încerca să înțeleagă care este cauza stării de rău. Sunt atât de preocupate să 
scape de ameninţări ori să le evite, încât strategiile lor de evitare interferează 
cu viaţa lor de fiecare zi. 


PERSPECTIVA PE CARE O PROPUN 


Orice încercare de a înțelege frica și anxietatea se bazează pe înțelegerea 
emoției. Așadar, înainte de a merge mai departe, vreau să clarific opinia mea 
despre acest subiect, folosind emoția de frică în scop ilustrativ. Din multe 
puncte de vedere, perspectiva mea de bază asupra emoției nu s-a schimbat din 
anii 1980. Dar, recent, am început să o analizez oarecum diferit, încercând 
să rafinez conceptualizarea acestei funcții psihologice complexe și relația sa cu 
mecanismele cerebrale.% 

În mod tradițional, teoriile despre emoție se concentrează asupra 
senzațiilor conștiente.” De exemplu, la sfârșitul secolului al nouăsprezecelea, 
William James, părintele psihologiei americane, a sugerat că frica este o senzație 
conștientă care apare atunci când reacționăm a pericol; pentru el, frica însem- 
na percepția acelor semnale corporale tipice pentru apărarea împotriva perico- 
lului.?! Nu toți teoreticienii au fost de acord cu James în privința modului în 
care apar senzațiile conștiente, dar mulți dintre ei au acceptat că acea senzație 
este o emoție. Freud, după cum arătam mai sus, spunea că anxietatea este „ceva 
ce simțim” și că, „fără îndoială, esența emoției este ca ea să fie simțită.””? Mai 
recent, psihologul olandez Nico Frijda afirma că emoțiile sunt în primul rând 
„experiențe hedonice.” Lisa Barrett, James Russell, Andrew Ortony şi Gerald 
Clore și alții susțin că emoțiile sunt experiențe conștiente construite psiholo- 
gic.” Clore notează că „emoțiile nu sunt niciodată inconștiente.” 

Alți teoreticieni consideră însă că experiența conștientă nu este nece- 
sară sau chiar împiedică înțelegerea emoției. De exemplu, behavioriștii de la 
începutul secolului al douăzecilea susțineau cu putere că, nefiind observabilă, 
conștiința nu avea ce să caute în psihologie, că doar comportamentul ar trebui 
să fie supus examinării.”* Aceasta a condus la ideea că frica ar fi o relație dintre 
stimuli și răspunsuri mai degrabă decât o senzaţie specifică.” Atunci când 
psihologii behavioriști s-au orientat către fiziologie, încercând să înțeleagă 
modul cum se realizează conexiunea dintre stimuli și răspunsuri în creier, frica 
a devenit o stare motivaţională de bază — o stare fiziologică a creierului care 
organizează răspunsuri la stimuli periculoși. Dar, asemenea behavioriștilor, 
acești teoreticieni în domeniul fiziologiei au eludat și experienţele conștiente — 
stările de bază erau intermediari fiziologici între stimuli și răspunsuri, nu stări 
percepute subiectiv.” Deși abordarea aceasta a oferit o modalitate de a studia 
în mod similar, la oameni și animale, emoții precum frica, ea a realizat acest 
obiectiv ignorând starea de frică, adică ceea ce majoritatea oamenilor cred că 
este frica. 

Însă chiar și aceia care susțin că emoţiile spn£ experiențe conștiente afir- 
mă uneori că experienţele de felul acesta sunt doar un aspect sau o componentă 
a emoției. De exemplu, psihologul elveţian Klaus Scherer consideră emoția 
un proces cuprinzând evaluări cognitive, reacții expresive, schimbări fiziolo- 
gice și senzații conștiente.'* Potrivit teoriei sale, frica este ceea ce se întâm- 
plă atunci când evaluăm cognitiv o situaţie ca fiind periculoasă, manifestăm 
anumite comportamente de răspuns la ea, suntem activați fiziologic și simțim 
frică. Această abordare mi se pare stângace din punct de vedere logic, deoarece 
privește frica atât ca proces de ansamblu, cât și ca senzație specifică de teamă; 
astfel, frica (senzaţia) este o componentă a fricii (procesul). 

O altă teorie susține că emoțiile sunt înnăscute, ele sunt fixate în structura 
creierului şi se dezlănțuie în prezența stimulilor declanșatori.”” Potrivit acestei 
teorii, susținute de adepții teoriei emoțiilor de bază, reacțiile comportamentale 
înnăscute, reacțiile fiziologice și senzațiile conștiente toate pornesc dintr-un 
centru ori O rețea a fricii. Așa cum voi arăta mai târziu, deși amenințările con- 
duc într-adevăr la tipare comportamentale și fiziologice înnăscute, senzația de 
frică nu este ea însăși înnăscută; această idee este în acord cu cele enunțate de 
teoriile constructiviste ale emoţiei. 

Teama, anxietatea și alte emoții sunt, după părerea mea, exact ceca ce oa- 
menii au crezut întotdeauna că sunt — senzaţii conștiente. Deseori simțim frică 
atunci când încremenim ori când fugim din faţa pericolului. Dar acestea sunt 
consecințe diferite ale detectării amenințării — una este experiență conștientă și 
cealaltă presupune procese fundamentale care operează la nivel non-conștient. 
Eu susțin că incapacitatea de a face distincția între experiența conștientă a 
fricii și anxietatea izvorâtă din procese inconștiente mai profunde a condus 
la multă confuzie. Procesele fundamentale mai profunde contribuie la stările 
emoționale, dar ele au evoluat, nu pentru a alcătui senzații conștiente, ci pentru 
a ajuta organismele să supraviețuiască și să se dezvolte. Pentru a evita confuzia, 
procesele primare non-conștiente 74 ar trebui etichetate ca „emoţionale.” 

În opinia mea, frica apare atunci când devenim conștienți de faptul că, în 
mod non-conștient, creierul nostru a detectat un pericol.“ Cum se întâmplă aceas- 
ta? Totul începe atunci când un stirnul extern, procesat de sistemele senzoriale din 
creier, este identificat în mod non-conștient ca fiind o amenințare. Informaţiile de 
la circuitele de detectare a amenințării declanșează apoi o intensificare generală a 
activării cerebrale și manifestarea răspunsurilor comportamentale și a schimbă- 
rilor fiziologice din corp. Semnalele de la reacțiile comportamentale și fiziologi- 
ce ale corpului sunt trimise înapoi la creier, unde ele devin parte a răspunsului 
non-conștient la pericol (componentele senzoriale ale acestora se pot „simți” la 
fel ca imaginile sau sunetele). Apoi, activitatea cerebrală devine monopolizată de 
amenințare și de eforturile de a face față pericolului pe care îl anticipează. Crește 
vigilența față de ameninţare — mediul este scanat pentru a înțelege de ce suntem 
alertați în felul acesta. Activitatea cerebrală pentru celelalte scopuri (hrană, bău- 
tură, sex, bani, realizare personală etc.) este suspendată. Dacă, prin intermediul 
memoriei, monitorizarea mediului dezvăluie că este vorba despre niște amenințări 
„cunoscute”, atenţia se focalizează asupra acestor stimuli, care sunt „învinovățiți” în 

mod conștient pentru starea de activare. Memoria ne anunță că „frică” este numele 
pe care îl dăm experienţelor de tipul acesta (începând din copilărie, noi ne constru- 
im tipare pentru stările pe care le etichetăm cu cuvinte care desemnează emoţii). 
Atunci când diverși factori sau ingrediente sunt integrate în conștiință, trebuie să 
apară o emoție, mai precis senzația conștientă de frică. Dar aceasta se poate întâm- 
pla doar în cazul în care creierul respectiv are mijloacele cognitive necesare pentru 
a crea experiențe conștiente și pentru a interpreta conţinutul acestor experiențe în 
termenii implicațiilor pentru starea noastră de bine. Altfel, răspunsurile creierului 
și ale corpului sunt o forță motivațională care orientează comportamentul în încer- 
carea de a rămâne în viață, dar senzația de frică nu este parte a procesului. Aceasta 
nu înseamnă că senzația de frică este doar un produs rezultat, pentru că, din mo- 
ment ce există, ea deschide resursele creierului conștient pentru a supraviețui și 
pentru a se dezvolta. Le 

Nu sunt singurul care susține teoria potrivit căreia emoţiile sunt senzaţii 
conștiente alcătuite în mod cognitiv.*! Varianta propusă recent, susținând fap- 
tul că emoțiile ar fi „construcții psihologice”? este poate teoria cognitivă î 
emoţiilor care se apropie cel mai mult de perspectiva mea. 

Un aspect important legat de ideile pe care urmează să le dezvolt în 
acest volum este acela că ele evidenţiază o neconcordanță între stările extrem 
de neplăcute de frică și anxietate, care îi determină pe oameni să apeleze la 
specialiști, și modul în care se desfășoară și sunt interpretate cercetările — in- 
clusiv cele care vizează găsirea unor tratamente noi. Conștiința nu mai este un 
subiect tabu pentru știință şi în ultimii ani s-au realizat progrese importante în 
acest domeniu. Dar cercetările privind tulburările fobice şi anxioase la animale 
și la oameni, realizate de mine şi de alți cercetători, se concentrează deseori 
asupra modului în care creierul detectează și răspunde la amenințări, procese 
care se desfășoară non-conștient. Deși lucrarea aceasta este foarte relevantă 
pentru înțelegerea conștientă a fricii și anxietăţii, ea trebuie înțeleasă în con- 
textul potrivit. Reacţiile la amenințări, în ciuda accepțiunii comune, nu sunt 
indicatori siguri ai senzațiilor conștiente, nici măcar la oameni ȘI, prin urmare, 
nu putem presupune acest lucru nici în cazul animalelor. 

Unul dintre obiectivele majore ale acestui volum este acela de a oferi un 
cadru general care să permită o înțelegere mai bună a legăturii dintre cercetare, 
terapie și senzațiile conștiente. Dar pentru aceasta trebuie să fim precauţi în 
ceea ce privește rolul conștiinței. Nu putem înțelege teama și anxietatea dacă 
ignorăm conștiința, dar nici nu putem să-i exagerăm rolul. 


O PRIVIRE ANTICIPATIVĂ 


După ce am deslușit în acest capitol legăturile complexe dintre frică şi an- 
xietate din perspectiva procesării amenințării, în capitolul următor voi prezen- 
ta pe scurt modul în care au evoluat convingerile mele din prezent pe parcursul 
celor trei decenii în care m-am străduit să înțeleg creierul emoţional în termeni 
ştiinţifici. În capitolele următoare, voi vorbi despre apărare în regnul animal și 
despre mecanismele cerebrale care le permit animalelor, inclusiv oamenilor, să 





36 ANXIOS 


detecteze și să răspundă defensiv la amenințări. Apoi, voi răspunde la între- 
barea „ce am moștenit de la animale”. Părerea mea, spre deosebire de opinia 
împărtășită de nespecialiști, dar și de numeroși oameni de știință, este că noi nu 
am moștenit de la animale senzații precum frica ori anxietatea; am moștenit, 
în schimb, mecanisme care detectează şi răspund la amenințări. Atunci când 
aceste mecanisme de procesare a amenințărilor sunt prezente într-un creier 
care poate fi conștient de propriile activități, sunt posibile senzațiile conștiente 
de teamă sau anxietate; altminteri, mecanismele de procesare a amenințării 
motivează comportamentul, dar nu au în mod necesar ca rezultat sau nu im- 
plică prezența fricii ori a anxietății. Animalele care au conștiință de sine pot 
resimți frica; altfel ele nu pot avea asemenea experiențe. Așadar, dacă vrem să 
înțelegem teama și anxietatea, trebuie să înțelegem conştiinţa; de aceea am de- 
dicat următoarele capitole acestui subiect. Unul analizează fundamentul fizic 
al conștiinței, altul examinează rolul memoriei în cadrul conștiinței și al treilea 
explică modul în care senzațiile conștiente de teamă și anxietate apar atunci 
când consecințele non-conștiente ale procesării amenințării sunt resimțite la 
nivel conștient. Ultimele trei capitole se ocupă de mecanismele cerebrale asoci- 
ate cu frica și anxietatea și tulburările lor și oferă o reconceptualizare a acestor 
tulburări. Capitolele finale oferă unele sugestii în legătură cu modul în care 
cercetările asupra mecanismelor cerebrale pot oferi noi mijloace prin care îi 
putem ajuta să facă față mai ușor pe cei cu asemenea dificultăți emoționale. 

Anxietatea și partenera sa, frica, sunt, după cum a spus Freud, niște enig- 
me, iar rezolvarea lor i impune clasic stea unor aspecte legate de modul în care 
funcționează creierul și mintea sa. În acest sens, vom abosda subiecte speci- 
fice doteniilor psihologiei și neuroștiințelor, de la mecanismele de bază ale 
comportamentului defensiv la animale până la procesul de luare a deciziilor 
la oameni, de la procesarea non-conștientă automată la experiența conștientă, 
de la percepție și memorie la trăiri emoționale. Unele dintre acestea implică 
mecanisme cerebrale complexe, dar vă asigur că principiile, care vor fi mereu în 
centrul atenției mele, sunt, în mare parte, ușor de înțeles. 








CAPITOLUL 2 


Reconsiderarea teoriei privind creierul emoţional 


„Neurocercetătorii folosesc termenul «frică» pentru a explica relația 
empirică dintre două evenimente: de exemplu, şobolanii încreme- 
nesc atunci când văd o lumină asociată anterior cu un șoc electric. 

Pe de altă parte, psihiatrii, psihologii și majoritatea celorlalți oameni 

folosesc... «frică» pentru a numi o experiență conștientă a celor care 

se simt neplăcut atunci când traversează cu maşina poduri înalte sau 
când văd păianjeni. Cele două utilizări ale termenului sugerează... mai 
multe stări de frică, fiecare cu propriile elemente genetice, motivații, 
tipare psihologice și profiluri comportamentale” 

—]EROME KAGANI! 


După ce am lucrat la ceea ce am numit „creierul emoțional” mai bine de 
treizeci de ani, am ajuns la concluzia că terminologia aceasta trebuie regândi- 
tă.” Citatul din Jerome Kagan sugerează același lucru, dar nu merge suficient 
de departe. Kagan spune că există două feluri diferite de stări de frică, bazate 
pe sisteme cerebrale diferite, activate de stimuli ai fricii, unul vizând senzațiile 
conștiente și celălalt reacțiile comportamentale și fiziologice. În schimb, cu 
cred că trebuie să restrângem folosirea cuvintelor care desemnează emoţii cum 
este „frica” la senzații conșfienfe, cum este sentimentul de teamă. Sistemele ce- 
rebrale care detectează stimulii ameninţători și controlează comportamentul și 
reacțiile fiziologice declanșate de acești stimuli nu ar trebui descrise în termeni 
de frică. Sistemele menţionate la urmă operează la nivel non-conștient în cazul 
oamenilor și, deși contribuie ia senzațiile de frică, ele nu sunt de fapt mecanis- 
me ale fricii. Acest capitol explică motivele pentru care eu cred că distincția 
dintre mecanismele care detectează și răspund la amenințările din afara sferei 
conștiinței, spre deosebire de cele care creează senzații conștiente de frică, este 
atât de importantă pentru modul în care concepem frica și partenera sa, an- 
xietatea. 

ÎNCEPUTURILE 


Atunci când am început cercetarea în domeniul creierului emoţional, în 
anii 80, erau populare idei de tipul teoriei despre sistemul limbic.? Aceasta 
susținea faptul că strămoșii noștri reptilieni erau dominați de reflexe și in- 
stincte. Apoi, odată cu evoluția mamiferelor, a apărut un nou sistem cerebral 
(sistemul limbic) pentru producerea senzațiilor, sporind potențialul adaptativ 
al noilor vertebrate. Mai târziu, pe parcursul evoluției mamiferelor a apărut 
neocortexul și a oferit un creier care a facilitat dezvoltarea rațiunii și a contro- 
lului emoțional. Deși conceptul legat de sistemul limbic a inspirat numeroase 
cercetări, obiectivul urmărit a fost deseori acela de a valida conceptul, precum 
şi acela de a înțelege creierul emoțional. Atunci când se identifica o regiune 
din afara sistemului limbic care era implicată, în loc să se examineze validita- 
tea teoriei sistemului limbic, se schimbau criteriile de includere a regiunilor 
cerebrale. Drept consecință, teoria despre sistemul limbic și-a pierdut legătura 
cu teoria evoluției creierului, pe care se bazase.* (Din păcate, teoria despre sis- 
temul limbic continuă să predomine în discuţiile despre creierul emoţional, în 
ciuda faptului că fundamentul său evoluționist a fost discreditat.) 

M-am gândit că este nevoie de o abordare diferită, una care să se bazeze 
pe minimum de supoziții despre organizarea emoţiilor în creier. Abordarea 
mea a constat în urmărirea fluxului de informaţii venind spre creier dinspre 
sistemul senzorial care procesează un stimul, până la mușchii care controlează 
reacțiile la acesta. Undeva, pe acest traseu, ar fi mecanismele care detectează 
semnificația stimulului și declanșează reacțiile adecvate. Se poate ca regiunile 
limbice să fie implicate, dar ideea urmărită era aceea de a avea o abordare 
obiectivă asupra circuitelor, mai degrabă decât de a presupune cunoașterea răs- 
punsului înainte de finalizarea cercetării. 

Ideea privind „fluxul de informații” a venit ca urmare a experiențelor mele 
anterioare la SUNY Stony Brook în perioada cercetărilor pentru teza de doctorat, 
cercetări realizate alături de Michael Gazzaniga.* Am studiat pacienți cărora le-au 
fost separate cele două emisfere ale creierului, în încercarea de a controla epilepsia. 
La majoritatea indivizilor, informațiile dintr-o emisferă sunt transmise automat şi 
instantaneu celeilalte emisfere, un proces care le permite celor două emisfere să co- 
laboreze neîntrerupt în viața de fiecare zi.* Însă în cazul pacienţilor noștri cu leziuni 
ale corpului calos, un stimul prezentat într-o emisferă rămânea în emisfera respectivă 
(Figura 2.1). De exemplu, dacă prezentăm emisferei drepte a unui pacient cu leziuni 
ale corpului calos o imagine — să spunem, a unui măr — el nu va reuși să numească 
stimulul, deoarece abilitatea de a vorbi este localizată în emisfera stângă. EI poate 
căuta într-o geantă cu mai multe obiecte cu mâna stângă (care este conectată la emi- 
sfera dreaptă) și poate identifica mărul prin atingere și îl poate lua cu ușurință. Mâna 
dreaptă (care este conectată la emisfera stângă) nu poate să facă acest lucru la niciun 
nivel de precizie, deoarece emisfera stângă nu a văzut stimulul. Atunci când analizăm 
pacienți cu leziuni ale corpului calos, nu putem să nu ne imaginăm cum trec sem- 
nalele de la un punct la altul în creier pentru a construi ceea ce vedem, ne amintim, 
gândim și simțim și pentru a ne controla comportamentul. 

Figura 2.1. Fluxul informaţiilor în cazul leziunilor corpului calos 

În creierul uman, stimulii vizuali care apar în stânga față de centru sunt 
transmiși emisferei drepte, iar stimulii din partea dreaptă a spațiului sunt 
transmiși în emisfera stângă. Conexiunile dintre cele două emisfere (care 
nu sunt reprezentate) permit stimulilor văzuți de o emisferă să fie văzuți 
de cealaltă. Prin aceste conexiuni, fiecare emisferă poate construi o imagi- 
ne completă a spațiului perceptual, iar stimulii vizuali prezentați în partea 
stângă a câmpului și direcționați spre emisfera dreaptă pot fi exprimați de 
emisfera stângă, de unde este controlată vorbirea. În cazul pacienţilor cu 
leziuni ale corpului calos, deoarece conexiunile dintre cele două emisfere au 
fost întrerupte prin procedură chirurgicală pentru tratarea epilepsiei, dacă 
un măr este prezentat părții din stânga spaţiului și astfel direcționat spre 
emisfera dreaptă, el va rămâne în emisfera dreaptă și pacientul nu va putea 
descrie verbal stimulul, fiindcă emisfera stângă nu are acces la informațiile 
senzoriale. 


Înțelegerea funcțiilor cerebrale în termenii fluxului informațiilor a de- 
venit evidentă odată cu schimbările de orientare în psihologie. Zeci de ani, 
behavioriștii au dominat psihologia, lăsând în mod intenționat deoparte min- 





40 ANXIOS 


tea, conștiința și alți factori interni neobservabili (la nivelul minții sau al cre- 
ierului) în explicarea comportamentului.” O știință a psihologiei, spuneau ei, 
trebuie să se bazeze pe evenimente observabile — stimuli și răspunsuri. Dar în 
anii 1970, behaviorismul a fost înlocuit cu abordarea cognitivă, care nu tratea- 
ză mintea neapărat ca pe un loc unde se petrec experiențele conștiente, ci ca 
pe un sistem care conectează stimulii cu reacțiile și care nu implică neapărat 
conștiința.“ Studiile realizate pe pacienţi cu leziuni ale corpului calos se potri- 
vesc perfect în acest cadru intelectual. 

După obţinerea titlului de doctor în 1978, m-am mutat împreună cu 
Gazzaniga în Manhattan, ca să lucrăm la Cornell Medical School. La înce- 
put, studiam consecințele leziunilor cerebrale asupra limbajului și atenției, 
dar ceea ce mă captiva cu adevărat — un interes apărut în urma unui studiu 
pe un pacient cu leziuni ale corpului calos — era modul în care funcționează 
mecanismele emoției.! Atunci când prezentam emisferei drepte a pacientului 
un stimul emoţional, emisfera stângă nu putea să-l numească, dar putea să-i 
estimeze valența emoțională. Aceasta sugera că procesele cognitive implicate 
în perceperea unui stimul sunt separabile în creier de procesele care evaluează 
semnificația sa emoțională. Am vrut să înțeleg cum se adăuga semnificație 
emoțională unui stimul în timp ce acesta era transmis în creier sub forma 
informaţiilor. Dat fiind faptul că era imposibil să urmăresc în detaliu mecanis- 
mele cerebrale la oameni, am apelat la șobolani. 

Domeniul neuroștiințelor a apărut oficial ca disciplină atunci când s-a 
constituit Societatea de Neuroștiinţe, în 1969, şi până la sfârșitul primului 
deceniu cunoscuse o oarecare dezvoltare. În 1979, cu ajutorul lui Gazzaniga, 
am obţinut un post la Laboratorul de neurobiologie al Universității Cornell, 
condus de Don Reis, laborator care avea cele mai moderne și performante 
instrumente pentru studierea creierului. Pe vremea aceea, toți cei din acest 
domeniu erau familiarizați cu studiile de pionierat realizate de Eric Kandel pe 
cobai, în domeniul învățării și al memoriei.!? Kandel începuse cercetările în anii 
1960, cu studii despre formarea memoriei la șobolani, dar el a ajuns rapid la 
concluzia că neuroștiința nu se afla într-un stadiu suficient de avansat pentru a 
studia un aspect atât de complicat cum este memoria animalelor complexe. De 
aceea, și-a reorientat cercetarea într-o direcție care să-i permită să progreseze 
cu instrumentele disponibile în perioada aceea. A luat un organism simplu (un 
melc de mare, nevertebratul 4pysia californica) şi s-a concentrat asupra câtorva 
forme simple de învăţare în care se angajează acest organism. Apoi a identi- 
ficat circuitul neural complet, prin care informațiile senzoriale sunt transmise 
spre nivelul motor în timpul comportamentelor și a izolat celulele și sinapsele 
care se schimbă în timpul învățării și mecanismele moleculare din celulele și 
sinapsele care fac posibile modificările celulare. Cu această strategie întemeiată 
pe „ce, unde și cum”, Kandel a revoluționat cercetarea asupra învățării și me- 
moriei, ceea ce i-a adus Premiul Nobel în 2000. 

Trebuie să menţionez câteva aspecte în legătură cu fundamentul com- 
portamental al strategiei lui Kandel. Există două abordări fundamentale în ca- 
drul studiului învățării în laborator: condiționarea clasică şi cea instrumentală. 

După cum este bine știut, la începutul secolului al douăzecilea, Ivan Pavlov 
a descoperit că, după asocierea unui sunet cu mâncarea, sunetul singur poate 
declanșa salivația ia câini." Astfel, condiționarea clasică (sau pavloviană) aduce 
un reflex înnăscut sub controlul unui stimul nou. Spre deosebire de aceasta, în 
condiționarea instrumentală, pe care Edward Thorndike a fost primul care a 
studiat-o, la sfârșitul secolului al nouăsprezecelea, răspunsul este învăţat, deoa- 
rece este urmat de obținerea unui rezultat pozitiv sau de evitarea unui rezultat 
negativ.!* Un exemplu tipic este acela cu șobolanul care învață să apese un mâ- 
ner, pentru a primi mâncare. Aceasta a fost numită condiţionare instrumentală, 
deoarece răspunsul este instrumental în obținerea rezultatului (se mai numește 
și condiționare operantă)."* Atunci când Kandel a început cercetările, majori- 
tatea lucrărilor despre învățare și memorie se realizau folosind condiționarea 
instrumentală, deoarece se credea că este mai relevantă pentru comportamen- 
tul uman complex decât reflexele condiționate pavloviene.!* Dar Kandel și-a 
dat seama că nu se înregistrau progrese rapide prin cercetarea bazei neurale a 
condiționării instrumentale la mamifere și că se putea avansa mai rapid fo- 
losind condiționarea pavloviană și alte proceduri de învăţare simplă, într-un 
organism cu un sistem nervos mai puțin complex.!” Această idee a stat la baza 
muncii sale de pionierat. 


Tabelul 2.1. Comparaţie între condiţionarea pavloviană 
și condiţionarea instrumentală 





CONDIȚIONAREA PAVLOVIANĂ 
(CLASICĂ) 


elaborată de Pavlov 


CONDIȚIONAREA INSTRUMEN- 
TALĂ (OPERANTĂ) 


elaborată de Thorndike și Skinner 








Un stimul necondiționat de întărire (SN) 
este prezentat atunci când apare un anumit 
stimul (stimulul condiţionat, SC). 


Un stimul necendiționat de întărire (SN) este 
prezentat atunci când se realizează un anumit 


răspuns (răspunsul condiționat, RC). 





Se formează o asociere între SC și SN. 


Se formează asocierea între RC și SN. 





Mai târziu, SC provoacă un răspuns 
condiționat  înnăscut, care este legat 
motivațional de SN. 


Mai târziu, atunci când apar situații 
motivaționale similare, răspunsul condiționat 
RC învățat este produs, deoarece RC a avut 





ca rezultat întărirea SN în trecut. 


După Gluck și colab., 2007 


Pe vremea când îmi începeam cercetările în domeniul emoţiilor în labo- 
ratorul lui Reis, trecuse peste un deceniu de la debutul proiectului lui Kandel, 
iar neuroștiința avansase considerabil. Acum, era posibil să localizezi conexi- 
unile dintre neuroni în regiuni cerebrale diferite, să înregistrezi răspunsurile 
celulare de la neuroni, să întrerupi activitatea neurală și să măsori moleculele 
asociate cu învățarea, nu numai la nevertebrate, ci și în creierul mamiferelor și 
al altor vertebrate. Inspirați de succesul lui Kandel, cercetătorii au început să 
investigheze memoria la animale mai complexe, folosind condiționarea pavlo- 
viană.! 

Unii cercetători au început să folosească condiționarea pavloviană pentru 
studiul comportamentului emoţional, mai ales al comportamentului defensiv 
ori al celui al fricii la mamifere.” Eu am fost pasionat de studiile comporta- 
mentale vizând condiţionarea pavloviană a fricii la șobolani, realizate de Ro- 
bert și Caroline Blanchard și de Robert Bolles și studenţii săi, Mark Bouton 
și Michael Fanselow.% Acești cercetători au demonstrat că, atunci când un 
stimul inofensiv, cum ar fi un sunet, a fost corelat cu șocuri electrice ușoare, 
el declanșa comportamentul de încremenire, indiferent dacă era testat după 
câteva minute sau zile sau săptămâni (Figura 2.2). Încremenirea este un răs- 
puns defensiv înnăscut, care este la fel de important la animale ca și cele de ti- 
pul luptă-sau-tugi.? (Într-adevăr, după cum vom discuta în capitolul următor, 
reacția luptă-sau-fugi este descrisă acum ca o reacție de tipul încremeneşte- 
luptă-fugi.) Sunetul produce și creșterea tensiunii arteriale, a ritmului cardiac 
și respirator și eliberează hormoni, cum sunt adrenalina și cortizolul,? oferind 
sprijin fiziologic pentru comportamente defensive solicitante din punct de ve- 
dere fizic. 

Sensul și chiar valoarea termenului „înnăscut” în relație cu comportamen- 
tul au fost multă vreme un subiect controversat.” În prezent, se recunoaște 
faptul că experiența individuală afectează modul în care este exprimată pro- 
gramarea genetică, aceasta conducând la dispariția unei delimitări clare între 
ceea ce este înnăscut și ceea ce este învăţat. Deși unii evită termenul „înnăscur”, 
alții cred că este folositor, deoarece unele comportamente sunt mai dependente 
decât altele de caracteristici exprimate atât de invariabil în cadrul unei specii, 
încât posibilitatea de a învăța comportamentul pare limitată. Încremenirca este 
un asemenea exemplu. 

Condiţionarea fricii este un exemplu de învățare asociativă, un proces 
prin care creierul formează amintiri despre relația dintre evenimente. În lim- 
bajul teoriei psihologice a învățării, sunetul din exemplul de mai sus este un 
stimul condiționat (SC), șocul este un stimul necondiţionat (SN), iar reacțiile 
declanșate de SC după condiționare sunt reacții condiționate (RC). În timpul 
condiționării fricii, creierul învaţă relaţia dintre SC Și SN. După condiționare, 
SC devine un semnal de alarmă pentru iminența pericolului. Atunci când apa- 

SC, el declanșează răspunsurile condiționate de frică, deoarece el activează 
asocierea SC-SN, care controlează împietrirea și alte RC de frică. Deși încre- 
menirea este considerată un răspuns condiționat, răspunsul nu este învățat. 
Ceea ce devine condiționat este abilitatea SC să declanșeze răspunsul. 

În pofida studiilor excelente privind condiționarea pavloviană a fricii la 
nivel comportamental, această procedură nu a fost folosită într-o manieră siste- 
matică pentru a studia cum operează mecanismele fricii în creier.2* Majoritatea 
cercetărilor în acest domeniu foloseau încă sarcini complexe de condiționare 
instrumentală (în special în care animalele învățau niște răspunsuri arbitrare 
pentru a evita șocurile).% Eu am considerat că folosind instrumentele dispo- 
nibile în laboratorul Reis, aș putea folosi strategia Kandel, împreună cu pro- 
cedurile de condiționare pavloviană, pentru a urmări fluxul de informaţii care 
îi permite unui stimul lipsit de semnificație să declanșeze reacții de frică la 








la SC: Orientare la SC: Încremenire 

Figura 2.2. Condiţionarea fricii: Procedura 

Aşa-numita condiționare a fricii este o variantă a condiționării pavloviene 
în care un stimul condiționat inofensiv (SC), deseori un sunet, este asociat 
cu un stimul aversiv necondiţionat (SN), de obicei un șoc aplicat la ni- 
velul piciorului. Laboratorul meu a folosit această procedură pe șobolani, 
dar ea poate fi folosită la fel pentru numeroase animale, inclusiv pentru 
oameni. În prima zi a unui astfel de studiu, șobolanul este expus doar SC 
(habituare). În ziua următoare, urmează una sau mai multe asocieri SC- 
SN (condiţionare). Una sau două zile mai târziu, răspunsul condiționat 
este testat prin expunerea numai la SC (testul SC). După cum voi descrie 
mai târziu, pentru a separa mai clar procesele care dau naștere senzaţiilor 
de frică de acelea care se află la baza detectării și răspunsului la pericol, 
noi am început să folosim expresia „condiționarea amenințării” în loc de 
„condiţionarea fricii”. 


mamifere (șobolani) prin condiționarea fricii. Aceasta ar fi posibil, am de- 
dus eu, deoarece răspunsurile, care sunt exprimate la fel la toți șobolanii, sunt 
declanșate de un stimul specific care era controlat complet de mine, în calitate 
de coordonator al experimentului. Drept rezultat, aș putea urmări fluxul pro- 
cesării stimulului de la sistemul senzorial al SC până la sistemul motor al RC. 
Aceasta a fost abordarea mea inițială, întâi la Universitatea Cornell și apoi la 
Universitatea New York, după ce m-am mutat acolo pentru a înființa propriul 
laborator, în 1989.% Munca în cadrul laboratorului meu, precum și munca rea- 
lizată de colegii de la alte laboratoare care au folosit condiţionarea pavloviană, 
a dat roade, întrucât am reușit în câţiva ani ceea ce condiționarea instrumentală 
nu reușise — identificarea regiunilor din creier și a conexiunilor dintre ele care 
compun ceea ce a devenit cunoscut sub numele de sistemul fricii. 

SISTEMUL FRICII 


Am început să studiez baza neuronală a condiționării fricii prin identifica- 
rea regiunilor din sistemul auditiv care erau necesare pentru ca SC să declanșeze 
reacţii de încremenire și schimbări ale presiunii arteriale. Apoi, folosind tehnici de 
identificare a conexiunilor anatomice, am găsit țintele posibile în regiunile cheie de 
procesare auditivă. Una dintre țintele sugerate de studiile de identificare a traseului 
a fost amigdala. Atunci când regiunea aceasta suferea o leziune sau era deconectată 
de sistemul auditiv, răspunsurile condiționate de frică erau eliminate. În cadrul 
amigdalei am găsit și regiuni care primesc informațiile SC auditivi (amigdala la- 
terală, AL) și intră în conexiune cu o regiune (amigdala centrală, AC) care trimite 
informaţii spre ținte aflate mai jos pe traseul fluxului și care controlează separat 
răspunsurile condiționate de încremenire și modificarea presiunii arteriale. Apoi, 
am reușit să localizăm celule în regiunea AL care primeau atât SC auditiv, cât și 
SN de șoc. Aceasta a fost o descoperire importantă, deoarece se credea că integra- 
rea SC și a SN la nivel celular este necesară pentru condiționarea fricii. După ce 
au fost identificate circuitul și schimbările celulare implicate în proces, am trecut 
la mecanismele moleculare din AL care stau la baza învățării și a exprimării fricii 
condiționate, multe fiind aceleași cu cele descoperite de Kandel și alți cercetători la 
nevertebrate.” Pentru a realiza acest lucru, an avut șansa să primesc ajutorul unui 
colectiv fantastic, care mi-a fost alături ani la rând și căruia i-am dedicat această 
carte.2 Pe lângă contribuţia lor exemplară în termenii calității profesionale și ai 
eticii muncii, am beneficiat și de contribuția lor intelectuală. 

Laboratoarele câtorva dintre colegii mei apropiaţi au contribuit substanțial 
în acest domeniu de cercetare. Iniţial, Bruce Kapp, Michael Davis și cu mine am 
fost principalii jucători.” Dar la scurt timp, Michael Fanselow, care începuse stu- 
diul condiționării fricii la nivelul comportamentului,” a devenit interesat și de 
aspectele legate de mecanismele cerebrale." Fiecare dintre ei a avut studenți care, 
la rândul lor, și-au deschis laboratoare,? iar alții s-au alăturat acestui domeniu 
de cercetare atât de nou şi interesant.* Condiţionarea fricii a devenit unul dintre 
domeniile cele mai populare de cercetare în neuroștiințe și unul cunoscut pentru 
progresele înregistrate în identificarea relațiilor dintre creier și comportament. 

O versiune simplificată și una mai complexă a circuitului condiționării 
fricii cu centrul în amigdală, descoperită de aceste lucrări colective, este ilustra- 
tă în Figura 2.3.% O versiune mai elaborată a circuitului va apărea în capitolele 
finale. Datorită acestor cercetări, amigdala a ajuns să fie considerată o compo- 
nentă cheie a sistemului fricii în creier.” 


FRICA, O STARE INTERMEDIARĂ ÎNTRE STIMULII AMENINȚĂRII 
ȘI REACȚIILE DE FRICĂ 


Faptul că acele circuite din amigdală descrise mai sus sunt parte a unui 
sistem al fricii a fost larg acceptat. Chestiunea dificilă și controversată s-a do- 
vedit a fi încercarea de a răspunde la întrebarea ce face de fapt un circuit al 
fricii. 











Reconsiderarea teoriei privind creierul emoţional 45 


Pa 





a. Versiunea simplă b. O versiune puţin mai complexă 


sc SN | SC SN 


(sunet) (șoc) i (sunet) (șoc) 





Reacţii condiţionate de frică | Comportament SNA Hormoni | 
i defensiv (puls, (ACTH, 
| (încremenire) tensiune  cortizol) 
| arterială) 


Reacţii condiţionate de frică 


it 











Figura 2.3. Condiţionarea fricii: Circuitul 

a. Versiunea simplă. Circuitul care stă la baza învățării și exprimării 
condiționării fricii (amenințării) implică transmiterea senzorială a stimu- 
lului condiţionat (SC) și a stimulului necondiționat (SN) spre nucleul la- 
teral al amigdalei (L.A), unde este învățată și stocată o asociere SC-SN. AL 
comunică cu nucleul central al amigdalei (CeA), care apoi se conectează 
cu regiunile care controlează reacțiile condiționate de frică. b. O versiune 
puţin mai complexă. LA se conectează cu CeA atât direct, cât şi prin alte 
regiuni ale amigdalei, cum sunt nucleul bazal (B) și celulele intercalate 
(TC). Apoi, AC se conectează și cu ţinte din partea de jos a fluxului, care 
controlează separat blocajul muscular specific încremenirii, sistemul nervos 
autonom (SNA) și răspunsurile condiționate hormonale. În capitolele 4 și 
11 sunt descrise detalii suplimentare. 


Răspunsul cel mai evident la această întrebare este că un sistem al fricii 
creează frică: o amenințare activează un sistem al fricii în creier și rezultatul 
este o senzație de frică. Această senzaţie determină apoi exprimarea reacţiilor 
defensive comportamentale și manifestările fiziologice care le însoțesc (Figura 
2.4). În consecință, reacțiile detensive pot fi folosite ca un semn că o persoană 
sau un animal simte frică. 

William James a numit aceasta perspectiva comună a fricii: fugim de 
un urs, deoarece ne temem de el. Deși el a respins-o în cele din urmă, ideea 
aceasta a fost preluată și s-a răspândit. Charles Darwin a fost un susținător al 
ideii, numind frica o „stare mentală” care explică expresia comportamentului 
specific fricii.” Aceasta este și imaginea pe care o au mulți nespecialiști despre 
frică, iar atunci când jurnaliștii scriu despre sistemul fricii din creier, ei adoptă 
de obicei această perspectivă. Unii cercetători susțin că niște circuite înnăscute 





46 ANXIOS 


Frică (senzaţia conștientă) 






Reacţii 
de frică 


Stimulul 
amenințării 








el 


Figura 2.4. Perspectiva darwiniană (comună) asupra fricii 
Darwin a adoptat această perspectivă obișnuită sau comună, tratând frica 
și alte emoţii ale oamenilor ca „stări mentale” care controlează reacțiile 
emoționale și care au fost moștenite pe linie evoluționistă de la animale. 


incluzând și amigdala sunt responsabile pentru senzația de frică. 3 Dar aceasta 
nu este singura perspectivă. 

Cercetările behavioriste asupra condiționării fricii au început în anii 1940 
și 1950 datorită apariției teoriei marcante a lui O. Herbert Mowrer, potrivit 
căreia condiționarea fricii ar juca un rol esenţial în frica dezadaptativă și anxi- 
etate.” Cercetătorii condiționării fricii au considerat frica o stare intermediară 
între amenințare și reacțiile defensive,“ dar nu în linia lui Darwin și a altor 
teorii ale simțului comun. Venind dinspre behaviorism, majoritatea au evitat 
referinţele la stările și senzațiile conștiente.“ În schimb, frica a fost considerată 

Figura 2.5. Frica văzută ca stare fiziologică de bază 
Psihofiziologii formați în tradiția behaviorista consideră frica o stare fiziolo- 
gică (mai degrabă decât o senzaţie subiectivă — „stare mentală”) care contro- 
lează reacțiile de frică. Dar numirea acestei stări fiziologice „frică” va conduce 
deseori la confuzia legată de natura reală a fricii, întrucât și aceia care o tra- 
tează în termeni fiziologici vorbesc și scriu într-un mod care induce ideea că 
starea fiziologică este reprezentarea neurală a senzației de frică. 

o stare fiziologică esenţială, mai precis, o szare morivazională defensivă, un 
răspuns psihologic într-un circuit cerebral ipotetic“ (Figura 2.5). Majoritatea 
acestor cercetători nu erau fiziologi, iar stările fiziologice erau reprezentări con- 
ceptuale, ceea ce numim uneori variabile intermediare sau constructe ipotetice, 
mai degrabă decât mecanisme cerebrale reale. Cu toate acestea, atunci când ei 
au început să studieze creierul, au folosit termenul de stare fiziologică de bază 
pentru circuitele descoperite. Astfel, activitatea amigdalei a ajuns să fie consi- 
derată reprezentarea neuronală a unei stări fiziologice de bază numită frică.% 

Stările fiziologice de bază, ca legătură între amenințări şi reacţiile de 
frică, aveau o funcție similară cu noțiunea darwiniană de senzații. Dar, spre 
deosebire de Darwin, susținătorii ideii referitoare la stările de bază nu in- 
vocau existența unei senzații conștiente ca o legătură între stimuli și reacții. 
Aspectul legat de caracterul conștient al emoției nu a fost considerat deloc 
relevant. De exemplu, Michael Fanselow, un cercetător important în dome- 
niul stării fiziologice de frică la animale, a afirmat: „Noi trebuie să redefi- 
nim conceptul de motivație într-o manieră științifică, iar acele definiţii noi 
trebuie să înlocuiască interpretarea neprofesioniștilor. Nu văd cum experiența 
subiectivă ne ajută să facem acest lucru.” Potrivit mentorului lui Fanselow, 
Robert Bolles, „Experienţa umană... nu poate fi invocată pentru a conferi va- 
liditate suplimentară unui construct, care altminteri este ancorat în fenomene 
comportamentale... Semnificaţia suplimentară trebuie să rămână întotdeauna 
suplimentară.” lar Robert Rescorla, alt cercetător behaviorist important al 
condiționării fricii remarca „Eu nu cred că referințele la experiențe subiective 
(prin care înțeleg experiențe personale care nu sunt supuse verificării indepen- 
dente) sunt deosebit de utile.” Din cauză că adepții teoriei susţinând starea 
fiziologică de bază au exclus experiența subiectivă (conștiința) din lanţul cau- 
zal, stările fiziologice au fost de facto stări non-conștiente. Însă nu toți cerce- 
tătorii au îmbrățișat această perspectivă. Mowrer, de pildă, îi semăna mai mult 
lui Darwin, considerând stările de bază experiențe subiective de frică care duc 
la apariția comportamentelor de frică. Până și cei care evitau stările subiective 
scriau și vorbeau adesea ca și cum starea de frică era totuna cu senzația de fri- 
că, descriind șobolanii speriați ca „temători”, „înspăimântați”, „încremeniţi de 
frică”, „anxioși” și tot așa. Un cititor sau un ascultător naiv n-avea cum să știe 
că ceea ce ei numeau frică nu însemna „frică”. 


FRICA - O CONSECINȚĂ COGNITIVĂ A PROCESĂRII AMENINȚĂRII 


Eu am ales o abordare diferită de cele descrise mai sus. Am considerat 
că ideea darwiniană era greșită, deoarece atribuia prea multă importanță fri- 
cii conștiente, iar ideea despre starea fiziologică de bază era greșită, deoarece 
ignora teama conștientă. Ideea pe care am susținut-o era că stările, conștiente 
și non-conștiente, aveau roluri proprii, dar rolurile trebuiau ținute separat. 

Studiile pe pacienţi cu leziuni ale corpului calos, realizate mai devre- 
me, mi-au întărit această convingere. Gazzaniga și cu mine am observat că 
emisfera stângă a unui pacient cu leziuni ale corpului calos deseori comenta 

comportamente produse de emisfera dreaptă. Ne-am aștepta ca, în astfel de 
cazuri, emisfera stângă să fie surprinsă atunci când își vede corpul efectuând 
ceva dintr-un motiv de care ea (emisfera stângă) nu este conștientă. În schimb, 
emisfera stângă accepta aceste comportamente neașteptate în mod firesc şi 
le includea în fluxul gândurilor. Acesta era un fenomen fascinant, așa că am 
realizat câteva studii pentru a-l explora. De fapt, am stimulat emisfera dreap- 
tă să răspundă comportamental și apoi am întrebat pur și simplu emisfera 
stângă „De ce ai făcut acesta?” Fără ezitare, de fiecare dată, emisfera stângă a 
venit cu o explicaţie. De exemplu, atunci când pacientul era îndemnat să stea 
în picioare prin stimulii prezentați emisferei drepte, emisfera stângă motiva 
că avea nevoie să se întindă; atunci când flutura din mână, era deoarece cre- 
dea că vede un prieten pe fereastră; își scărpina mâna fiindcă avea o senzație 
de mâncărime. Acestea erau invenţii ale creierului conștient, explicaţii pentru 
răspunsurile corporale care erau generate. Gazzaniga Îcipezttiă cu mine am 
sugerat că probabil creierul uman face tot timpul acest lucru.“ În vreme ce 
noi nu suntem întotdeauna la curent cu motivațiile pe care le au reacțiile con- 
trolate de creierul nostru, conștiința punc cap la cap toate elementele, venind 
cu o explicaţie care unifică mintea și comportamentul, completând un tipar 
mental care altfel este incomplet. Gazzaniga a numit aceasta feoria interprefu- 
lui, aplicată conștiinței.“! Eu am folosit această idee pentru a explica modul în 
care procesele non-conștiente subiacente răspunsurilor emoționale contribuie 
la senzațiile noastre conştiente. 

La mijlocul anilor 1980, cam pe vremea când am început să studiez 
condiționarea fricii la șobolani, am elaborat un model, bazat pe concluzii- 
le noastre la cercetările despre leziuni ale corpului calos, un model al pro- 
cesării emoționale inconștiente în creier. Mai exact, într-un capitol al unei 
cărți publicate în 1984, am sugerat că stimulii emoționali, transmiși la creier 
prin sisteme senzoriale, sunt procesați non-conștient să inițieze răspunsuri 
emoţionale."? În 1996, am publicat The Emotional Brain, în care am contu- 
rat modelul în termenii mecanismelor cerebrale ale fricii, avansând ideea că 
stimulii amenințării activează amigdala în procesul de declanșare a reacțiilor 
de frică; procesarea amigdalei, spuneam eu, este automată și nu are nevoie de 
identificarea conștientă a stimulului și nici de controlul conștient al răspunsu- 
rilor.*% Această concluzie a fost susținută de un număr de descoperiri la vremea 
aceea, dar de atunci numeroase studii au demonstrat că amigdala poate procesa 
amenințările și declanșa reacții condiționate, fără ca noi să fim conștienți de 
stimulul existent” și fără să simțim teama.” Această concluzie este confirmată 
de situaţiile în care reacționăm involuntar la ceva și abia după aceea realizăm că 
am fost în pericol — la fel ca atunci când sărim dintr-un autobuz care gonește și 
apoi, pe baza acestei reacții, realizăm că am fost în pericol. Procesele neuronale 
care ne permit să ştim în mod conștient că suntem în pericol sunt lente, prin 
comparaţie cu cele care controlează în mod inconștient unele reacții defensive 
înnăscute. Acum se știe că acest contrast între procesele rapide și automate față 
de procese mai lente și deliberate este un principiu organizațional fundamental 
al minții și al creierului uman."$ 

In capitolul din 1984, am emis o ipoteză privind modul în care evoluează 
senzațiile conștiente. Sugeram că procesarea senzorială în creier se desparte 
în două canale, unul care detectează semnificația emoțională a stimulilor și 
controlează reacțiile emoţionale și altul care participă la procesarea cognitivă 
și conduce la senzaţii conștiente (vezi Figura 2.6). În 7pe Emotiona/ Brain, 
continuând tema fricii, am afirmat că senzația conștientă de frică se datorează 
reprezentării în conștiință, prin intermediul atenţiei şi al altor procese cogni- 

Figura 2.6. Sistemul fricii: Teoria mea originală 
În 1984, susțineam că stimulii emoționali sunt procesați prin două căi, 
care se desprind din calea senzorială în creier (LeDoux, 1984). O cale ori- 
entează stimulul spre circuite care detectează şi răspund non-conştient la 
acesta, iar cealaltă cale orientează stimulul spre sisteme cognitive care dau 
naștere senzațiilor emoționale conștiente. Această idee este ilustrată aici în 
termenii stimulilor amenințării și ai modului în care ei declanșează sepa- 
rat așa-numitele reacții de frică şi senzații de frică. În următoarea decadă, 
amigdala a fost considerată responsabilă pentru procesarea inconștientă 
a amenințărilor, după cum am descris în cartea The Emofional/ Brain din 
1996. Deși îmi mențin ideea de bază despre cele două căi ale procesării 
amenințării, nu mai numesc acest grup de circuite un „sistem al fricii”. De- 
semnarea amigdalei ca parte a sistemului fricii a condus la ideea că senzaţia 
de frică este un produs al amigdalei, în ciuda faptului că eu susțineam că 
amigdala este un procesor non-conștient și că frica este un produs al siste- 
melor cognitive în neocortex. De aceea, folosesc acum o terminologie mai 
descriptivă, pentru a facilita realizarea acestei distincții clare (vezi Figura 


2.7 şi Tabelul 2.2). 


p— 

tive neocorticale, a unor componente ale inconştientului care sunt corisecințe 
ale activării circuitului procesării amenințării în amigdală. Spuneam că putem 
studia aspectele non-conștiente ale fricii la animale și oameni deopotrivă, dar 
că senzațiile conştiente de frică se studiază cel rnai bine la oameni. (Voi reveni 
mai târziu cu amănunte.) 

Mai arătam faptul că, în felul acesta, circuitul amigdalei contribuie la frică 
în două moduri. Are un rol direct în detectarea non-conştientă a amenințărilor 
și în controlul reacțiilor comportamentale și fiziologice, dar are și un rol indi- 
rect, prin sisteme cognitive, în apariţia senzației conștiente de frică. Mai exact, 
sugeram că atât creierul controlat non-conștient, cât și consecințele la nivel 
corporal sunt materii prime care, atunci când sunt interpretate cognitiv, contri- 
buie la senzațiile conștiente de frică. Când am folosit apoi termenul „sistemul 
fricii”, mă refeream la acest întreg proces, inclusiv la rolul amigdalei în contro- 
lul reacțiilor de frică și în adăugarea componentelor care contribuie indirect la 
senzațiile conștiente de frică. 

Privind retrospectiv, acum cred că am greșit folosind expresia „sistemul 
fricii” pentru a descrie rolul amigdalei în procesele de detectare și reacție la 
amenințări și că, de asemenea, a fost o eroare să vorbesc despre stimuli și răs- 
punsuri la frică în acest context. Faptul că m-am referit la circuitul care detec- 
tează şi răspunde non-conștient la ameninţări ca parte a unui sistem al fricii, 
așa cum am făcut, și aşa cum făcuseră susţinătorii stării fiziologice, a compli- 
cat în mod inutil lucrurile. Dat fiind faptul că sensul cel mai larg cunoscut și 
acceptat al fricii este senzaţia conștientă de teamă, cei din afara domeniului 
care au aflat despre cercetările vizând sistemul fricii au crezut că este vorba 
despre un sistem care generează senzații de frică. Astfel, deși cercetările asupra 
așa-zisului sistem al fricii erau într-adevăr despre sisteme care operează non- 
conștient pentru a detecta și răspunde la amenințări și, astfel, în contradicție cu 
teoria despre frica văzută ca o stare obișnuită, s-a interpretat că descoperirile 
noastre ar susține ideea comună că senzațiile de frică sunt dezlănțuite din 
amigdală de situațiile amenințătoare. Nu a ajutat nici faptul că specialiștii care 
desfășurau cercetări în domeniul sistemului fricii au scris deseori într-un mod 
care sugera că activitatea neurală din amigdală sc află la baza senzației de frică; 
de exemplu, descrierea șobolanilor ca fiind „speriați”, „încremeniţi de frică” 
sau „anxioși”. Atunci când se întâmplă aceasta, dispare diferența dintre starea 
fiziologică și perspectiva potrivit căreia frica este o stare firească. 

Să nu mă înţelegeți greșit. Am și eu partea mea de vină. Cu toate că am 
apelat la circuite cerebrale separate, pentru a explica detecția non-conștientă a 
amenințării în comparație cu senzațiile conștiente, am susținut și că amigdala 
este implicată în frică, Gândeam mai ales în termeni de frică conștientă versus 
frică non-conștientă. Încetul cu încetul, însă, am început să înțeleg, că acest lu- 
cru producea confuzie, așa că, în cele din urmă, în 2012, am scris un lung articol 
intitulat „Rethinking the Emotional Brain”, publicată în revista MWeuron. În el, 
am avansat ideea de circuite pentru supraviețuire și de stări globale ale organis- 
mului. Acestea, sugeram eu, oferă ingredientele non-conștiente, așa-numitele 
emoţii. În 2013, am fost ales membru al Academiei Naţionale de Științe și 

am fost rugat să scriu un articol inaugural în Proceedings of'zhe National Acade- 
m) of Sciences. Am ales să scriu „Coming fo Terms avith Fear”, în care cercetam 
amănunțit chestiunile legate de limbajul fricii și de modul în care apare frica, 
în termeni de interpretări cognitive ale ingredientelor non-conștiente generate 
de circuitele pentru supraviețuire produse de stările globale ale organismului. 
Aceste idei sunt discutate în capitolele care urmează. 


STABILIREA TERMINOLOGIEI ÎN CERCETAREA FRICII ŞI ANXIETĂȚII 


Deși cercetările în domeniul condiționării fricii au avut succes, acum ne 
aflăm într-un punct de răscruce. Am putea continua în aceeași direcție cu noi 
descoperiri, poate mai importante, dar cred că ar trebui să alegem o abordare 
bazată pe o conceptualizare mai exactă a ceea ce studiem. 

Limbajul fricii, al anxietății și al altor emoţii provine din psiho/ogia po- 
Pulară: intuiţii de bun simț derivate din introspecţii despre modul în care 
funcționează mintea și care ne-au fost transmise de-a lungul timpului.s? Cer- 
cetătorii pornesc în general de la aceste cuvinte și de la intuiţiile din spatele lor. 
Dar, după cum afirma Francis Bacon cu sute de ani în urmă, oamenii de știință 
trebuie să fie atenți atunci când folosesc limbajul comun, mai ales trebuie să 
se ferească să confere în mod tacit statut de realitate concretă unor lucruri 
doar pentru că există cuvinte care le denumesc." Cu toții știm ce înseamnă 
„Spiriduș”, „unicorn” și „vampir”, dar puţini dintre noi cred că ele desemnează 
fiinţe reale. 

Folosirea limbajului comun pentru frică, pentru a descrie un sistem care 
detectează și răspunde la amenințări, este un exemplu al erorii despre care 
vorbea Bacon. Prin aceasta este reificată frica, i se conferă o ca/itate naturală, 
ceva care a fost fixat în creierul uman prin evoluţie.” Această convingere jus- 
tifică încercarea de a găsi în creier un loc specific, moștenit, al fenomenului 
numit frică. Cercetările vizând modul în care creierul detectează și răspunde la 
amenințări sunt folosite pentru a afla unde este sediul fricii în creier, deoarece 
se presupune că același sistem care controlează răspunsurile de felul acesta dă 
naștere senzaţiilor asociate lor (Aceasta este esența abordării lui Darwin.%). Ni 
se spune că această emoție primitivă, frica, este moștenită de la animale și că 
fiecare om din lume, indiferent unde se află, chiar dacă locuiește izolat de re- 
stul umanității, are aceeași experiență fundamentală (primară) ori o experiență 
similară, atunci când este în pericol, și manifestă în același fel reacția de frică 
la acesta.” Sediul fricii universale este deseori considerat a fi în amigdala, care 
până recent era o regiune cerebrală obscură, dar care acum a devenit binecu- 
noscută drept „centrul fricii”. 

Problemele create de folosirea ambiguă a cuvântului „frică” în cercetările 
științifice pot fi ilustrate dacă avem în vedere o descoperire din 2012 care a 
determinat apariția unor titluri şocante în reviste precum Nazure, Science, Wi- 
red, Scientific American şi Discover, cum ar fi „Oamenii simt spaima chiar dacă 
le lipseşte centrul fricii”, „Cum poți să-i sperii pe cei fără teamă”, „Inducerea 
fricii în cei lipsiți de frică”, „Cercetătorii sperie un pacient care nu simte frica” 

și „Ce a speriat-o pe femeia care nu simte frica?” Toată agitația aceasta fuse- 
se creată de descoperirea unei paciente cu leziune bilaterală a amigdalei care 
resimțea totuși „senzația de frică”. Dar singurul motiv pentru care descoperi- 
rea aceasta ar fi putut fi considerată surprinzătoare ar fi fost dacă am fi crezut 
că amigdală este izvorul primar ar senzaţiilor de teamă și că reacțiile controlate 
de amigdala sunt indicatori siguri ai acestor senzații. După cum am menționat 
și voi explica mai târziu în detaliu, reacţiile controlate de amigdală pz sunt 
semnături explicite ale senzaţiilor de frică. Atunci când noi, cercetătorii, folo- 
sim termenul „frică”, pentru a ne referi la mecanismele neuronale de la baza 
senzaţiilor conștiente și a reacțiilor non-conștiente deopotrivă, noi suntem cei 
care permitem crearea unei confuzii. 

Problema nu se limitează la frică. Teoria înhibitiei comportamentale for- 
mulată de Jeffrey Gray este un model animal grăitor pentru anxietatea uma- 
nă.6 Potrivit lui Gray și lui Neil McNaughton, sistemul cerebral de inhibiție 
comportamentală este activat atunci când obiectivele sunt în conflict — de 
exemplu, nevoia de hrană versus riscul expunerii la prădători. Acest conflict 
determină creierul să atribuie un risc mai ridicat, un potențial de vătămare mai 
mare unor stimuli și situaţii decât în mod obișnuit, conducând în felul acesta 
la o stare fundamentală de inhibiţie comportamentală care favorizează evitarea 
riscului, în detrimentul procurării hranei. Gray și McNaughton au asemănat 
această stare a creierului cu anxietatea, deoarece șobolanii se expuneau mai 
mult riscului în situații de conflict, atunci când erau tratați cu benzodiazepine, 
care reduc anxietatea la pacienţii umani. Dar întrebarea este dacă autorii aveau 
în vedere senzaţia conștientă de anxietate care implică spaima, presentimen- 
tul și îngrijorarea, ori defineau anxietatea ca o stare cerebrală non-conștientă 
de inhibiție comportamentală care conduce la conflict motivațional și blocaj 
comportamental. Gray și McNaughton susțineau uneori cea de-a doua vari- 
antă (versiunea stării fiziologice), dar deseori formulările scrise puteau fi in- 
terpretate conform primei variante (în termenii senzaţiilor conștiente). Fără 
îndoială, adepţii acestei abordări, foarte numeroși de altfel, cred că senzațiile 
anxioase sunt produse directe ale sistemului de inhibiție comportamentală. 

Un studiu recent a demonstrat că benzodiazepinele reduc o așa-numită 
reacţie de inhibiție comportamentală în cazul răcușorului de râu.** După apli- 
carea șocului electric, răcușorul rămânea imobil o perioadă îndelungată (com- 
portament considerat evaluare a riscului), iar apoi evita zona șocului, în vreme 
ce răcușorii cărora li se administrau anxiolitice erau mai puțin inhibați (mai 
investigativi). Autorii susţin că rezultatele lor pot conduce la formarea unei 
noi teorii asupra stării emoţionale a nevertebratelor. Studiul a fost publicat 
în revista Science, al cărei website avea titlul „Răcușorii anxioși pot fi tratați la 
fel ca oamenii.” The New York Times anunţa „Chiar și răcușorii de râu pot fi 
anxioși”, iar BBC, într-o notă mai temperată, scria „Răcușorii de râu ar putea 
simți o anumită formă de anxietate.” 

Teoria inhibiţiei comportamentale ar putea să explice conflictul 
motivaţional, blocajul comportamental și evaluarea riscului la animale (in- 
clusiv răcușori, șobolani și oameni) fără experiența conștientă a anxietăţii. 

Din păcate, exact la fel cum sensul motivaţiei defensive ajunge să fie legat de 
senzaţii subiective, atunci când pentru starea motivaţională și sistemul cerebral 
se folosește termenul „frică”, sensul inhibiției comportamentale se confundă 
cu stări subiective, atunci când ea ori sistemul ei cerebral este etichetat cu ter- 
menul „anxietate.” Motivația defensivă și inhibiția comportamentală nu sunt 
același lucru cu experienţa conștientă a fricii și anxietăţii. Aceasta nu însemnă 
că motivația defensivă și inhibiția comportamentală nu au legătură cu frica și 
anxietatea, deoarece ele au într-adevăr contribuții importante, dar este nevoie 
de mai mult pentru a simți teamă sau anxietate. 

In iunie 2014, un website de psihologie titra: „Centrul fricii în creier 
este mai mare la copiii anxioși.”* Relatarea descria un studiu care a măsurat 
nivelul de anxietate într-un grup mare de copii, pe baza unui chestionar la care 
au răspuns părinții. S-au realizat apoi scanări ale creierelor acestor copii, iar 
rezultatele au coincis cu evaluările părinților. Rezultatele arătau că mărimea 
amigdalei era în concordanță cu nivelul de anxietate estimat de părinți. Să ne 
gândim ce înseamnă de fapt acest lucru. În studiul amintit, părinții au făcut 
ceea ce fac de obicei cercetătorii în cazul animalelor. Ei și-au bazat concluzia 
despre anxietate, o trăire interioară, pe observarea comportamentului — copilul 
lor părea agitat, neliniștit și avea probleme de concentrare sau de somn. Astfel, 
cu toate că mărimea amigdalei poate fi corelată cu anumite comportamente, 
nu s-a testat și dacă ea este legată de senzațiile de anxietate. Titlul website-ului 
era inexact din trei puncte de vedere: (1) ceea ce s-a măsurat nu a fost anxieta- 
te, ci activitatea comportamentală; (2) copiii nu erau anxioși în sens clinic, în 
ciuda faptului că unii erau descriși ca fiind „anxioși” în relatare și (3) amigdala 
nu este centrul fricii (și cu siguranță nu este centrul anxietăţii), dacă prin frică 
ori anxietate înțelegem o senzaţie conștientă. 

Frica și anxietatea nu sunt nicidecum singurele emoții descrise în termeni 
atât de inexacți și neclari. După cum am văzut mai sus, se consideră că mai 
raulte emoții, printre care furia, tristețea, bucuria și dezgustul ar fi fixate în 
circuite cerebrale.” Aceeași problemă apare și în aceste cazuri — contopirea sis- 
temelor înnăscute care detectează și răspund în moduri predictibile la stimuli 
semnificativi cu sistemele care dau naștere senzațiilor conştiente. 

Știința care studiază mintea conștientă este diferită de alte tipuri de 
știință.“ Fizicienii, astronomii şi chimiștii nu trebuie să ia în serios ideile co- 
mune despre natură, deoarece convingerile și atitudinile oamenilor legate de 
stele, materie și energie, precum și elemente chimice nu influențează obiectul 
investigației.“ Faptul că spunem (și unii chiar cred) că „soarele răsare la est” nu 
are nicio relevanță științifică asupra faptului că răsăritul soarelui este o iluzie. 
Dar psihologii trebuie să fie atenţi la psihologia populară, deoarece convingeri- 
le comune ale oamenilor despre minte le influențează gândurile și acțiunile în 
viața de zi cu zi și, ca atare, o parte importantă a ceea ce înseamnă psihologie.” 
Psihologia populară este o fereastră spre lucrurile care îi interesează pe oameni 
și le afectează viaţa.”! 

În mod obișnuit, atunci când o știință se maturizează, termenii comuni pe 
care i-a folosit sunt înlocuiţi de termeni științifici.”? Unii susțin că neuroștiința 

va face același lucru în cazul descrierilor stărilor mentale.” Termeni cum sunt 
„Frică”, „bucurie” și „tristeţe” vor fi înlocuiți, potrivit acestei perspective, cu un 
limbaj științific adecvat care nu are conotaţii familiare. 

Dar psihologul Garth Fletcher a realizat o distincţie utilă între folosirea 
ideilor psihologiei populare ca explicaţii despre modul în care funcționează 
mintea și folosirea psihologici populare ca modalitate de a identifica aspec- 
tele legate de minte pe care dorim să le analizăm ştiințific.”* EL admite că 
explicațiile comune despre modul în care funcţionează mintea vor fi înlocuite, 
pe măsură ce știința progresează, dar crede că latura cealaltă a psihologiei po- 
pulare va continua să aibă un rol important, deoarece experienţele subiective, 
convingerile, temerile, dorințele oamenilor afectează modul în care își abor- 
dează viaţa. 

În această privință sunt de acord cu Fletcher. Dacă vrem să înțelegem 
senzațiile conştiente, nu putem evita folosirea unor cuvinte cum sunt „teamă”, 
„anxietate”, „bucurie”, „gelozie”, „mândrie” ș.a.m.d., dar ne confruntăm cu pro- 
bleme atunci când etichetăm procese non-conștiente folosind cuvinte despre 
senzații conștiente. În această situație, starea conștientă preia caracteristici ale 
proceselor non-conștiente. Sentimentului de frică îi atribuim responsabilitatea 
pentru răspunsurile defensive declanșate de amenințări. În același timp, pro- 
cesele non-conștiente preiau proprietăți ale senzației conștiente: procesul de 
detectare și reacție la amenințare devine o funcție a fricii. Drept rezultat, va fi 
deosebit de dificil să descurcăm conceptele. Este nevoie de o soluție pentru a 
depăși această dificultate de natură terminologică. 


O PROPUNERE 


În discuţia științifică despre frică și anxietate ar trebui să lăsăm cuvinte- 
le „frică” și „anxietate” să aibă sensul obișnuit — descrieri ale unor experienţe 
conştiente pe care oamenii le au atunci când sunt amenințați de evenimente 
prezente sau anticipate. Semnificația științifică va fi mai profundă şi mai com- 
plexă decât cea comună, dar ambele vor desemna același concept fundamental. 
In plus, ar trebui să evităm aceste cuvinte care se referă la senzaţii conștiente, 
atunci când discutăm sisteme care detectează în mod non-conștient amenințări 
și controlează răspunsurile defensive la ele. 

Prin urmare, în loc să spunem că stimulii fricii activează un sistem 
al fricii pentru a produce reacții de frică, ar trebui să spunem că stimulii 
amenințării declanșează reacții de apărare prin activarea unui sistem defen- 
siv.7* Dat fiind faptul că „amenințare” și „apărare” nu sunt termeni derivați în 
mod particular din experienţe umane subiective, folosirea acestora ar facilita 
distincția dintre mecanismele cerebrale aflate la baza senzației conştiente de 
teamă sau anxietate, de mecanisme care detectează şi răspund la pericol real 
ori perceput. În mod similar, ceea ce numim acum condiționarea fricii poate fi 
numit pur și simplu ceea ce este: condiționarea amenințării. Așadar, în loc de 
„SC ai fricii” şi „RC ale fricii” ne putem referi la „SC ai amenințării” și „RC 
defensive ale amenințării” (Tabelul 2.2). 

Tabelul 2.2. Stabilirea terminologiei în cercetarea condiționării fricii 





TERMENI NOI 


Stimul condiţionat al amenințării 


TERMENI VECHI 


Stimul condiţionat al fricii 











Răspuns condiționat defensiv 





Răspuns condiționat al fricii 


Unii consideră că trebuie să păstrăm aceeași direcție — că valoarea muncii 
noastre va fi diminuată dacă separăm senzația de frică sau anxietate de meca- 
nismele care detectează și răspund la amenințări. Dar separarea proceselor nu 
afectează cu nimic cercetările în termenii contribuţiilor individuale, ci dimpotri- 
vă, permite o înțelegere mai amplă a modului în care apar frica și anxietatea din 
circuitele neuronale. De exemplu, dacă, așa cum sugerez eu, senzațiile anxioase 
apar din mecanisme care le transcend pe acelea care controlează simptomele 
comportamentale și fiziologice — care de asemenea îi tulbură pe indivizii anxioși 
— avem șanse mai mari Să găsim terapii mai eficiente, dacă ținem seama de me- 
canismele separate implicate, spre deosebire de cazul în care nu luăm în conside- 
rare diferențele. Amintiţi-vă exemplul din Capitolul 1 — înțelegerea modernă a 
tulburării de panică a început atunci când Donald Klein a identificat o diferență 
în capacitatea unui tratament medicamentos de a afecta spaima conștientă de 
moarte (0 interpretare cognitivă) fără o schimbare a simptomelor fiziologice 
(care sunt consecințe directe ale activării circuitului de supraviețuire). 


RESORTURILE SUPRAVIEȚUIRII 


Problemele legate de modul în care a fost concepută frica devin evidente 
atunci când avem în vedere capacitatea de a detecta și a răspunde la pericol 
în regnul animal. Această abilitate este necesară supraviețuirii şi este prezen- 
tă la fiecare animal, fie că este vierme, melc, răcușor, insectă, pește, broască, 
șarpe, pasăre, șobolan, maimuță sau om. Oare ar trebui să susţinem că răcușorii, 
viermii și gândacii scapă de amenințări, deoarece sunt conduși de frică sau 
anxietate? Ori să afirmăm pur și simplu că ei posedă mecanisme care le per- 
mit să detecteze și să răspundă la pericol? Mulţi dintre specialiști acceptă cea 
de-a doua variantă în cazul nevertebratelor și chiar pentru pești și broaște; mai 
puțini sunt dispuși să facă acest lucru în cazul mamiferelor. Dar dacă senzațiile 
conștiente de frică nu sunt necesare pentru ca omul să reacționeze la pericol în 
anumite situații, atunci de ce am respinge ideea că reacțiile defensive în cazul 
altor mamifere reflectă procese non-conștiente și nu senzații conștiente? 

Atunci concluzia nu ar fi, după părerea mea, că oamenii au moștenit frica 
în sine de la strămoșii noștri animale, ci mai degrabă că, urmând o lungă linie 
a istoriei evoluționiste, am moștenit de a ele capacitatea de a detecta și de a 
răspunde la pericol. Problemele apar atunci când se presupune că această capa- 
citate depinde de o senzație de frică intermediară între stimulii amenințării și 
răspunsurile defensive la animalele umane sau non-umane. Această interpreta- 
re orientează cercetarea spre identificarea unor aspecte care nu pot fi măsurate 
în cazul animalelor non-umane și îi obligă pe cercetători să încalce regulile 

privind dovezile științifice, pentru a ajunge la concluzia că asemenea stări exis- 
tă. Dar dacă acceptăm faptul că această capacitate de a detecta și de a răspunde 
la pericol nu necesită o implicare conștientă, atunci nu vom fi nevoiți să cer- 
cetăm procese atât de subtile. În această situaţie, putem studia doar subiectele 
specifice care ne interesează, fără să ne pierdem în dezbateri nesfârșite despre 
posibilitatea ca animalele să simtă ceea ce simțim noi. 

Eu nu neg existența senzațiilor conștiente la animale. Scopul meu este 
mai degrabă să clarific ce putem admite ca date obiective, atunci când vorbim 
în termeni ştiinţifici despre sentimentele animalelor, pentru a sugera o direcție 
care să ne permită să studiem acele aspecte ale funcționării creierului despre 
care știm, pe baza dovezilor obiective, că sunt la fel la oameni și animale și 
pentru ca, în studiile pe oameni, să ne concentrăm asupra acelor funcții care 
pot fi verificate doar la specia noastră. 

Originea detectării amenințării poate să fie mult mai îndepărtată decât 
am discutat deja — de fapt, poate să meargă până la nivelul organismelor uni- 
celulare care, la rândul lor, trebuie să identifice ceea ce este periculos și ceea ce 
este favorabil în lumea lor. Din această perspectivă, capacitatea de a detecta și 
de a răspunde la amenințări este un mecanism profund de supraviețuire, unul 
care este la fel de esenţial pentru viața unei bacterii cum este pentru multi- 
tudinea de celule dintr-un organism complex, fie că este al unei musculițe, al 
unui șobolan sau organismul uman. În cazul animalelor, detectarea și reacția ia 
pericol nu este doar ceva ce sc petrece la nivelul fiecărei celule din corp, este și 
o funcţie a unui sistem de apărare în creier, care ajută organismul în ansamblu 
să se apere. Funcţia acestei capacități străvechi din perspectiva evoluției nu este 
aceea de a genera emoții, cum sunt frica sau anxietatea, ci pur și simplu de a 
asigura continuarea existenței organismului dincolo de momentul prezent. 

Pe scurt, analizăm creierul dintr-o perspectivă strict umană — ca și cum 
introspecțiile noastre conștiente ne pot spune cum sunt organizate în creier me- 
canismele străvechi de supraviețuire care operează non-conștient. După cum am 
menționat, mintea conștientă este forțată să explice ceea ce face creierul, chiar 
și atunci când nu știe. Noi credem că reacționăm la pericol fiindcă simțim 
teama, iar această convingere îi determină pe cercetători să caute sediul fricii în 
creierul animalelor, încercând să identifice circuitele care controlează reacțiile de 
apărare. Dar în loc să încercăm să localizăm frica în creierul animalelor, ar trebui 
să încercăm să înțelegem modul în care procesele care sunt similare la oameni 
și animale — în particular, procesele non-conștiente care detectează și răspund la 
amenințări — contribuie la senzațiile de frică pe care le trăim. 


CIRCUITE PENTRU SUPRAVIEȚUIRE ŞI STĂRI GLOBALE 
ALE ORGANISMULUI 


Se spune că teoria despre emoția înnăscută se aplică stărilor care sunt ca- 
blate în circuite subcorticale străvechi și care au fost moștenite de la strămoșii 
noștri animale.” Avem cu certitudine circuite care controlează răspunsuri în- 
născute care sunt asociate în mod obișnuit cu emoţiile la oameni. Dar acestea 

nu sunt circuite ale emoției, nu sunt circuite ale senzațiilor, sunt circuite pentru 
supraviețuire.! 

Eu am propus recent expresia „circuit defensiv pentru supravieţuire”, ca o 
modalitate de a discuta mecanismele cerebrale, deseori etichetate ca fiind cir- 
cuite ale fricii.” Pentru mine, termenul acesta este preferabil celui de „circuit al 
fricii” sau „sistem al fricii”, deoarece nu implică faptul că senzațiile conștiente 
de frică ar declanșa comportamentele defensive. Astfel, circuitele amigdalei, 
care au fost subiectul cercetărilor mele, nu creează senzațiile defensive; detec- 
tează amenințările și orchestrează reacțiile defensive pentru a menţine orga- 
nismul viu și funcțional. 

Circuitele defensive pentru supraviețuire sunt parte a claselor de circuite 
pentru supraviețuire comune majorității animalelor. Alte clase includ circuite 
pentru obținerea substanțelor hrănitoare și a surselor de energie, pentru echi- 
librarea fluidelor, termoreglare și reproducere.“ Circuitele implicate în aceste 
funcții sunt păstrate la mamifere, iar unele sunt păstrate la toate vertebratele. 
Sistemul nervos al nevertebratelor este organizat în mod diferit — de exemplu, 
deși ele nu au amigdala sau alte regiuni cerebrale existente la vertebrate, ele au 
circuite care îndeplinesc funcții de supraviețuire care sunt similare, și posibil 
precursori, ai unor funcții comparabile la vertebrate.*! Mai mult decât atât, 
funcţii similare se regăsesc chiar și la organisme unicelulare, care nu au sistem 
nervos. Prin urmare, aceste funcţii preced, în termeni evoluționiști, neuronii, 
sinapsele și circuitele”? și, ca atare, sunt precursori primitivi ai funcțiilor de 
supraviețuire în organisme mai complexe, cu sisteme nervoase.* Circuitele 
pentru supraviețuire nu există pentru a crea emoţii (senzaţii). În schimb, ele 
coordonează interacțiunile cu mediul, în scopul de a supraviețui. 

Circuitele pentru supraviețuire sunt activate în situații în care este pusă în 
pericol sau este sporită starea de bine. Reacţia în ansamblu a creierului și a cor- 
pului este o stare g/oba/ă a organismului.5* De exemplu, activarea unui circuit de- 
fensiv pentru supraviețuire are ca rezultat o szare morivazională defonsivă.*5 Stările 
de felul acesta implică participarea întregului organism (corpul și creierul deo- 
potrivă) la sarcina gestionării resurselor și a sporirii șanselor de supraviețuire în 
situații în care există pericole sau oportunități.“ Stările globale ale organismului 
la mamifere și la celelalte vertebrate, la fel ca și circuitele pentru supraviețuire 
care le inițiază, sunt rezultate elaborate ale unor stări similare la nevertebrate. 

Atunci când un circuit defensiv pentru supraviețuire detectează o 
amenințare, pe lângă faptul că declanșează reacții defensive, el activează re- 
giuni cerebrale care controlează eliberarea semnalelor chimice, incluzând ne- 
uromodulatori și hormoni.“ Drept rezultat, organismul devine intens activat 
și vigilent — receptiv la mediul senzorial, focalizat asupra pericolului clar și 
prezent, dar și în alertă pentru alte surse potențiale de pericol. Pragul de ex- 
primare a reacțiilor defensive suplimentare este scăzut, în vreme ce alte com- 
portamente motivate — mâncat, băut, sex sau somn — sunt suprimate. Această 
stare motivațională defensivă globală reflectă mobilizarea generală a resurselor 
creierului și corpului pentru a rămâne în viață și se asigură că acțiunile urmă- 
toare, realizate în scopul confruntării cu pericolul în modalități mai complexe, 

conform experienţelor de învățare instrumentală, corespund circumstanțelor 
externe — fugă ori evitare — atunci când suntem în pericol. În alte circumstanțe 
motivaționale, stările globale ale organismului funcţionează la fel; de exemplu, 
susțin orientarea către hrană și lichide, atunci când rezervele de energie sau 
lichide sunt scăzute etc. 

Figura 2.7. Circuitul pentru supraviețuire ca perspectivă 

y asupra fricii și motivaţia defensivă 

Întrucât perspectiva mea tradițională asupra sistemului fricii (Figura 2.6) 
a fost adesea greșit interpretată ca sugerând faptul că amigdala este centrul 
fricii în creier, mi-am revizuit terminologia. În actualul model, termenul 
Jrică nu mai este utilizat pentru a descrie funcții ale amigdalei. Acum de- 
scriu circuitul amigdalei care detectează și reacționează la ameninţări ca un 
circuit defensiv pentru supraviețuire. Una dintre consecințele activării aces- 
tui circuit defensiv este aceea de a restabili szarea motivațională defensivă în 
creier. Această stare nu este o concretizare la nivel neuronal a senzației de 
frică. Starea (sau componente neuronale ale acesteia) oferă ingredientele 
neuronale care dau naștere la senzaţia de frică atunci când sunt interpretate 
cognitiv. Această perspectivă diferă de abordările simțului comun în care 
frica nu produce reacții defensive, Ea se diferențiază de perspectiva stării 
centrale prin aceea că atât reacțiile defensive, cât și starea centrală sunt 
consecințe ale activării acestui circuit pentru supraviețuire. Cu toate că sta- 
rea motivațională defensivă nu produce reacții defensive înnăscute sau mo- 
dificări fiziologice asociate acestora, contribuie la motivaţia aflată la baza 
comportamentelor instrumentale care permit organismului să acționeze, 
nu doar să reacționeze, în fața unui pericol. 

Ideea despre stările globale ale organismului este strâns legată de aceea a 
stărilor fiziologice principale (menţionată mai devreme). lar ideea despre stă- 
rile motivaționale defensive este și ea cunoscută de ceva vreme.” Dar teoriile 
mai timpurii au tratat stările motivaţionale defensive ca fiind cauza reacțiilor 
defensive. În opinia mea, starea motivaţională defensivă este o consecință glo- 
bală a activării unui circuit defensiv de supraviețuire (Figura 2.7). Astfel, potri- 
vit acestei concepții, reacțiile defensive nu sunt cauzate de stările motivaţionale 
defensive, ci contribuie de fapt la acestea. Dar, așa cum am menționat, atunci 
când este prezentă o stare motivaţională globală, ea ajută în procesul de co- 
ordonare a comportamentelor instrumentale în efortul de a supraviețui și a 
prospera. 

Deși stările motivaționale defensive pot apărea atât la organismele sim- 
ple, cât şi la cele complexe, doar animalele conștiente de activitățile propriului 
creier pot trăi această stare pe care în mod obișnuit o numim frică. Eu sugerez 
că stările motivaționale defensive, sau măcar componente ale acestor stări, sunt 
ingrediente care, împreună cu alți factori cum sunt percepțiile și amintirile, 
contribuie la senzațiile conștiente. Astfel, atunci când s-a activat un circuit 
defensiv pentru supraviețuire în creierul nostru, cu consecințele legate de sti- 
mulul prezent și cu amintirile noastre legate de el și de alți stimuli similari, 
toate combinate cu înțelegerea faptului că evenimentul ni se întâmplă NOUĂ, 
apare un sentiment de frică. 

În esență, emoţii precum frica presupun faptul că, în mintea noastră, 
avem cumva conceptul de frică, bazat pe cuvinte și pe înțelesul acestora.” 
Învățăm astfel de concepte, pentru că ele sunt importante pentru starea noas- 
tră de bine şi li se datorează multe experienţe importante din viața noastră. 
Învățăm şi să asociem aceste concepte și cuvintele relevante cu consecințele 
activității circuitului defensiv pentru supraviețuire. Aceste concepte și cuvinte- 
le corespunzătoare lor sunt prezente în fiecare cultură, pentru că fiecare creier 
uman are circuite defensive pentru supraviețuire înnăscute, care produc tipuri 
similare de reacții înnăscute și de modificări necesare în fiziologia creierului şi 
a corpului. Emoția de frică nu este însă un produs direct al unui circuit pentru 
supraviețuire. Ea este o interpretare cognitivă care, în situații bine-cunoscute, 
se bazează pe consecinţele activării circuitului pentru supraviețuire. lar din 
cauză că circuitele pentru supraviețuire au o bază înnăscută comună cu cea 
a altor specii, ne pun la dispoziţie cel puţin câteva semnale universale care 
constituie fundamentul interpretării cognitive, ajutându-ne astfel să simțim că 
frica este o experiență familiară în situații periculoase. În plus, acest lucru face 
ca declarații ale diferitelor persoane să aibă conținuturi asemănătoare. În mod 
evident, animalele nu pot eticheta și interpreta activitatea circuitului pentru 
supraviețuire așa cum permite limbajul omului. Ele pot simţi ceva, însă este 
incorect, după părerea mea, să presupunem că ceea ce ele simt este același lu- 
cru sau măcar ceva asemănător cu ceea ce simte un om, atunci când circuitul 
defensiv pentru supraviețuire este activ în creierul său. 

Pe scurt, frica nu este ceva ce izbucnește dintr-un circuit înnăscut. Ea 
este, mai susțin și alții, o stare conștientă care apare atunci când anumite in- 

grediente non-conștiente se combină și sunt interpretate cognitiv.” Dacă este 
așa, atunci căutarea circuitelor înnăscute, din care iau naștere senzațiile de frică 
este o abordare greșită pentru înțelegerea senzaţiei de frică. Circuitele înnăscu- 
te sunt importante pentru supraviețuire, dar nu sunt circuite pentru senzații. 


VIAȚA MINTALĂ A ANIMALELOR 


Mulţi oameni, unii dintre ei chiar cercetători, cred că putem folosi com- 
portamentul animalelor pentru a afla ceea ce se întâmplă în mintea lor. Dacă 
prin „minte” înțelegem ceea ce înțeleg majoritatea cercetătorilor contemporani 
— funcţii cognitive care presupun procesarea informaţiei și care în mare parte 
operează non-conștient — putem afla destul de multe lucruri din studiile reali- 
zate pe animale. După cum observa renumitul psiholog Kar! Lashley în 1950, 
nu suntem niciodată conștienți de procesarea informației; suntem conștienți 
doar de rezultatul său, atunci când generează conţinut conștient.”” Aceste 
funcții mentale non-conștiente sunt numite uneori inconştientul cognitiv." 

Abilitatea de a folosi funcţii cognitive (mentale) complexe care proce- 
sează informaţia pentru a controla comportamentul este, așadar, diferită de 
abilitatea de a avea experiențe conștiente.” Ambele sunt „mentale”, în sensul 
că se bazează pe reprezentări interne ale lumii. Dar animalele pot să-și satisfa- 
că nevoile nutriționale și de fluide consumând alimente și lichide, au contact 
sexual, se crispează când sunt rănite și încremenesc ori fug atunci când sunt 
amenințate, toate fără să fie nevoie de percepţia conștientă a faptului că reali- 
zează aceste lucruri. În mod obișnuit, atunci când animalele interacționează cu 
mediul lor în viața de zi cu zi, ele nu se bazează doar pe răspunsuri înnăscute 
și reacții condiționate, ci și pe scopuri, valori și decizii, fiecare presupunând 
procese cognitive complexe, dar care nu impun neapărat ca ele să fie conștiente 
de sine în timpul proceselor respective. 

Atunci când presupunem că, în cazul animalelor, stările conștiente se 
află la baza comportamentelor care par asemănătoare cu modurile în care ar 
acționa oamenii în anumite situaţii, apelăm la un „argument bazat pe ana- 
logie” și nu pe dovezi știinţifice.“* Thomas Chamberlin remarca la sfârșitul 
secolului al nouăsprezecelea că oamenii de știință trebuie să ia în calcul mai 
multe ipoteze în cercetările științifice, pentru a evita biasările în interpretarea 
datelor. Conștiința ar trebui atribuită unui organism numai dacă există dovezi 
concludente că un anumit comportament exprimat de organism depinde de 
conștiință, precum și dovezi concludente că acel comportament nu poate fi ex- 
plicat în termenii proceselor non-conștiente.” Rareori se întâmplă ca ambele 
considerente să intre în discuțiile referitoare la conștiința animalelor. 

Semnele cogniţiei și ale comportamentului inteligent sunt deseori inter- 
pretate ca dovezi ale faptului că animalele au conștiință și trăiri afective la fel 
ca noi. De exemplu, în introducerea la cartea 7Pe Inner World of Farm Animals” 
scrisă de Amy Hatkoff, distinsul primatolog Jane Goodall scrie: „Animalele 
de fermă simt plăcere și tristețe, nerăbdare și resentimente, depresie, teamă 
și durere. Ele sunt mult mai inteligente decât ne-am putea imagina... sunt 

personalități distincte în toată regula."!% Și într-un interviu din 2013, Goodall 
a spus că a văzut numeroase exemple de compasiune, altruism, cumpănire, co- 
municare și chiar o formă de gândire conștientă; concluzia sa era că animalele 
„prezintă emoții asemănătoare cu acelea pe care le descriem la noi, oamenii.” 
Ea vorbește cu autoritate atunci când generalizează de la comportament la 
gândire și senzații conștiente, dar cum ştie ea cu adevărat ce trăiesc animale- 
le? 

Fără îndoială, animalele acționează în moduri care arată că pot rezolva 
probleme complexe în mintea lor (se comportă inteligent) și este de la sine 
înțeles faptul că fiecare animal este, așa cum nota Goodall, o individualitate. 
Dar practica științifică, cel puțin așa cred eu, ne impune ca în absența unor 
dovezi edificatoare să evităm să le atribuim animalelor trăiri conștiente pe baza 
intuiției noastre, indiferent cât de puternică ar fi aceasta, că animalele zrebuie să 
aibă asemenea trăiri.'% Evident că lipsa unor dovezi științifice convingătoare 
în sprijinul ideii că animalele trăiesc stări pe care le trăim și noi, cum sunt frica, 
iubirea, bucuria, tristețea ș.a.m.d. nu justifică absolut nicidecum cruzimea sau 
abuzurile la care sunt supuse, în scopuri de cercetare, recreaționale, cosmetice 
ori alimentare. Tratamentul animalelor în cercetare și în societate în general 
este reglementat foarte precis și trebuie să corespundă unor standarde stricte 
impuse de legislația din SUA și din multe alte țări. Convingerea care stă la 
baza acestor legi, și anume aceea că animalele au trăiri emoţionale, se bazează 
pe o poziție etică adoptată de societatea noastră, nu pe date științifice. Atâta 
vreme cât filosofii, oamenii de știință și publicul recunosc diferența (și anume 
că la baza concluziilor etice și a celor științifice se află considerații diferite), 
integritatea valorilor societăţii și ale domeniului științific nu are de suferit. 1% 

Răspunsul la întrebarea dacă animalele sunt conștiente depinde în ultimă 
instanță de modul în care definim conștiința. Voi discuta într-un mod mai 
detaliat acest aspect în capitolele următoare, dar animalele sunt în mod evident 
conștiente, în sensul că atunci când sunt treze, ele sunt alerte și reacționează 
comportamental la stimulii care contează. Problema esenţială este dacă ele 
sunt conștiente în termenii unei stări mentale care caracterizează conștiința. 
Pe de-o parte, în cazul animalelor este greu de deosebit un răspuns compor- 
tamental controlat de un proces cognitiv (mental) non-conștient, de unul care 
depinde de conștiință. Pe de altă parte, mai trebuie clarificată distincția dintre 
a fi conștient de prezența unui stimul și a fi conștient că ești conștient de sti- 
mulul respectiv. Ca oameni, putem realiza aceste distincții prin automonitori- 
zare, dar în cazul animalelor, lipsa limbajului constituie o barieră considerabilă, 
după cum vom discuta în Capitolele 6 și 7. 

Este firesc să crezi că un șobolan sau o pisică care fuge din fața pericolului 
simte frică. Dar după cum am menționat, există dovezi concludente în sprijinul 
ideii că nu senzația de frică este cea care îi determină pe oameni să răspundă 
în mod defensiv în fața pericolului; reacțiile față de pericol pot apărea fără să 
existe niciun fel de senzații. Varianta opusă este de asemenea valabilă. Putem 
să ne temem foarte tare și să părem complet lipsiți de teamă. De exemplu, frica 
despre care se povestește în urma unor fapte eroice ale soldaților sau frica pe 

care o simt părinții atunci când își protejează copiii. Dacă nu putem stabili cu 
certitudine ce simte omul pe baza modului în care reacționează la pericol, cum 
putem pretinde că știm ce simt animalele, pe baza reacţiilor lor? 

Primatologul Frans de Waal susține ideea că animalele au emoții 
conștiente, dar admite și că „nu putem ști ceea ce simt acestea”.1% E] admi- 
te chiar faptul că se exagerează în ceea ce priveşte conştiinţa animalelor, mai 
ales în domeniul studiat de el, empatia, observând faptul că la oameni, mult 
din ceea ce este etichetat ca fiind empatie se petrece automat — adică non- 
conștient. Dar el își susține afirmaţia că animalele au emoții, arătând că nici 
în cazul oamenilor nu este ușor să-ți dai seama ce simt, deoarece singura mo- 
dalitate de a afla sunt declarațiile verbale, în care el nu are încredere. În acest 
context, concluzia sa este că „a postula că animalele au emoţii nu însemnă la 
urma urmei un progres atât de mare cum ar putea părea.” 

Spre deosebire de de Waal, eu nu cred că avem aceleași probleme atunci 
când generalizăm în privința altor oameni, pe baza propriilor noastre experiențe, 
ca atunci când generalizăm în privința altor animale. Dacă nu există leziuni 
cerebrale, tulburări psihologice severe sau mutații genetice, toți oamenii sunt 
dotați cu aceleași capacități generale. Creierul meu poate fi conștient, prin 
urmare și creierul tău poate fi conștient. Poate că experiențele noastre sunt 
diferite, dar toți avem capacitatea de a trăi același tip de experiențe. Nu pu- 
tem afirma același lucru despre alte specii. Creierul uman se deosebeşte foarte 
mult chiar și de creierul primatelor care sunt verii noștr! apropiați, nu atât de 
mult în privinţa regiunilor cerebrale, cât în tiparele lor de conectivitate!” și în 
organizarea celulară. Mergând în urmă pe firul evoluției speciei, diterențele 
devin din ce în ce mai profunde; de exemplu, unele regiuni ale cortexului pre- 
frontal care au fost implicate în funcții cognitive complexe la primate lipsesc 
la alte mamifere. Mai mult decât atât, datorită faptului că specia noastră are 
darul natural al limbajului, putem împărtăși informații despre subiecte comu- 
ne, comprehensibile pentru oricine, indiferent dacă este vorba despre amintiri 
dintr-o excursie ori superba imagine a soarelui apunând deasupra oceanului. 
Declaraţiile nu sunt perfecte (uneori poate greşim ori poate vrem să-i amăgim 
pe ceilalți), dar, după cum au observat numeroși specialiști în studiul creierului, 
în domeniul științelor cognitive şi filosofi importanți,!* relatările verbale sunt 
cea mai bună modalitate de a verifica și a compara experiențele conștiente 
între două organisme. 

Un motiv esențial pentru care relatările verbale sunt atât de importante 
este acela că ele oferă o modalitate de a deosebi stările cerebrale care implică 
existența conștiinței de cele care nu o implică. Fiindcă alte animale nu pot 
vorbi, nu putem evalua în mod direct stările mentale conștiente de cele non- 
conștiente. Nu este vorba despre posibilitatea ca animalele să aibă experienţe 
conștiente, ci mai degrabă despre dificultatea — în absența unui raport verbal 
sau a oricăror forme riguros fundamentate de raport/comentariu,!! de a afla 
dacă au, iar dacă au, cum ar putea fi asemenea experienţe. 

Oamenii se gândesc la un anumit lucru, atunci când spun că simt teamă 
sau furie ori bucurie. Și probabil, majoritatea presupun că animalele lor de 

companie au experiențe asemănătoare. Dar atunci când presupunerile de felul 
acesta îi determină pe cercetători să încerce să identifice frica sau alte emoții 
la animale, ei sfârșesc prin a căuta ceva ce nu poate fi verificat. Într-un anumit 
sens, noi nu ne putem abține să atribuim animalelor gânduri și sentimente,!!! 
deoarece antropomorfismul poate fi o trăsătură înnăscută a creierului uman.!P 
Aceasta este fără îndoială interpretarea populară în legătură cu modul în care 
funcționează mintea umană.!!* Suntem predispuși să antropomorfizăm chiar 
şi atunci când observăm obiecte. De exemplu, dacă niște subiecți umani urmă- 
resc pe un ecran o animaţie cu un triunghi mare care urmărește un cerculeț, iar 
triunghiul lovește mereu cercul, chiar și atunci când acesta își schimbă traseul, 
subiecții interpretează că triunghiul este agresiv, iar cercul este speriat.!! 

Dar simplul fapt că o convingere sau o atitudine este naturală sau 
chiar înnăscută, nu înseamnă neapărat că este corectă din punct de vedere 
științific. * Milenii de-a rândul, simţul comun le-a spus oamenilor că pămân- 
tul este plat, și încă le mai spune. Această presupunere nu ne influențează în 
mod negativ atunci când conducem mașina, chiar și pe distanțe lungi, deoarece 
în experiența noastră conștientă, în fiecare moment, pământul ese efectiv plat. 
Nu toate activitățile practice din viața de zi cu zi trebuie să se bazeze pe fapte 
științifice. Dar ne putem purta cu animalele de companie ca și cum ar avea 
trăiri emoționale (eu fac acest lucru), chiar dacă recunoaștem că mintea lor 
funcționează altfel și, posibil, în moduri care nu le permit să aibă experiențe 
conștiente la fel ca ale noastre. 

Problema apare atunci când transferăm presupunerile acestea în 
înțelegerea creierului. Am menționat mai devreme faptul că acea parte a psi- 
hologiei care se ocupă de senzațiile conștiente, de convingeri și de dorințe va 
depinde întotdeauna de folosirea limbajului comun (uneori termenii ştiinţifici 
devin parte a psihologiei populare). Dar fiindcă noi nu putem să facem aceleași 
presupuneri despre creierul (şi mintea) altor animale, nu putermn transfera pur 
și simplu limbajul experienței conștiente umane în cazul lor. Animalele nu pot 
eticheta și interpreta activitatea circuitului pentru supraviețuire așa cum per- 
mite limbajul omului. Ele pot simţi ceva, însă este incorect să presupunem că 
ceea ce ele simt este același lucru sau măcar ceva asemănător cu ceea ce simte 
un om, atunci când circuitul defensiv pentru supraviețuire este activ. Mult prea 
des, limbajul experienței conștiente umane este folosit pentru a descrie diverse 
procese la animale, procese care la oameni funcţionează non-conştient. Este 
nevoie de o conceptualizare mai precisă a acestor procese la oameni, astfel 
încât să știm cum trebuie să vorbim atât despre comportamentul uman, cât și 
despre cel animal. 

După cum am menționat în Capitolul 1, a trăi frica este a ști că TU ești în 
pericol. Implicarea aceasta a sinelui în frică și transformarea rapidă și inevita- 
bilă a fricii în anxietate conferă un caracter unic fricii și anxietăţii. Chiar dacă 
şi la alte animale este prezentă conștiința de sine într-o anumită formă, ea nu 
poate exista așa cum o permite creierul uman. 

Elementul cheie, pentru mine, este: Cât de departe putem merge fără să 
fie nevoie să invocăm stările conștiente la animale? Eu cred că destul de depar- 

te, deoarece, asemenea comportamentului uman, comportamentul animalelor 
este în mare parte controlat non-conștient. Nu uitaţi, non-conștient nu în- 
seamnă non-mental. Înseamnă doar că organismul nu a fost conștient în mod 
explicit de procesul care a avut loc în creier. Atribuirea conștiinței pentru a 
explica o clasă de comportamente sau un exemplar specific în cadrul unei clase 
de felul acesta ar trebui să se facă, fie că este vorba despre oameni ori despre 
animale, doar atunci când comportamentul nu poate fi explicat prin procesele 
care se desfășoară non-conștient. 

Nu am nimic împotriva speculațiilor legate de existenţa conștiinței la ani- 
male. Problema apare atunci când speculaţiile ajung să fie considerate un dat, 
pe baza unor presupuneri, și nu a unor date certe. Speculațiile pot să conducă 
la rezultate valide științific. Dar atunci când speculațiile despre ceea ce pare 
adevărat sunt tratate ca fiind adevărul, ajungem să avem probleme. Oamenii 
de știință trebuie să delimiteze clar speculațiile de informații verificate și să-i 
ajute pe alții din afara domeniului lor să recunoască unde este limita respectivă, 
chiar dacă lucrurile nu sunt destul de clare. Acest lucru este cu atât mai impor- 
tant în domeniile de cercetare care prezintă interes pentru public și care sunt 
folosite pentru a ne ajuta să înțelegem și să tratăm probleme care îi afectează 
pe oameni. Comunicarea greșită poate avea drept rezultat interpretarea greșită 
a descoperirilor științifice în domeniul aplicațiilor clinice. 


RECONSIDERAREA IDEII PRIVIND CREIERUL EMOȚIONAL 


Teoria despre emoție descrisă în acest capitol poate fi rezumată în mod suc- 
cint. Deseori, atunci când cercetătorii (inclusiv eu) au folosit eticheta „emoție”, 
au vorbit despre consecinţele circuitului defensiv pentru supraviețuire. Aceste 
circuite nu există pentru a ne face pe noi sau pe oricare alt animal să ne simțim 
într-un anume fe!. Funcţia lor este aceea de a menţine organismul în viață. 
Emoţia este senzaţia pe care o are un organism atunci când trăiește aceste 
consecinţe în mod conștient. Prin urmare, pentru a progresa în înțelegerea 
naturii emoțiilor și a modului în care ele funcționează, este esențial să separăm 
procesele care detectează și răspund la evenimente semnificative, de procesele 
care generează senzaţii. Deși aceste procese se află în legătură, combinarea lor 
împiedică înțelegerea creierului emoţional. 

Mai recent, cercetătorii fie au acordat prea mult credit senzațiilor 
conștiente (perspectiva simțului comun), fie nu le-au atribuit un rol suficient 
de important (teoria stării fiziologice de bază). Obiectivul meu este acela de a 
elabora o teorie care reface echilibrul, dând senzațiilor rolul principal în știința 
despre frică și anxietate, fără să le acord însă mai mult credit decât merită. 








CAPITOLUL 3 


Viaţa este periculoasă 


„De îndată ce apare viața, apare şi pericolul.” 
— RALPH WALDO EMERSON! 


Cu ani în urmă, am avut un coleg australian care ne împărtășea câte o 
vorbă de duh din țara natală. EI folosea deseori o expresie care mi-a rămas 
întipărită în minte: „Vremea pentru micul dejun al cangurului — pipi rapid și o 
privire în jur.” Fa se potrivește cu expresiile desuete dar acide din Louisiana ru- 
rală a copilăriei mele. Dar, ca om de ştiinţă, ordinea acțiunilor m-a intrigat. Nu 
știam prea multe despre canguri, însă îmi imaginam că ei stau jos când dorm 
și se ridică atunci când fac pipi. Mă gândeam de asemenea că aceste animale 
trăiesc în mijlocul prădătorilor, caz în care ar trebui să privească în jur înainte 
de a se ridica de jos și a-şi anunța prezența. De ce să-și riște viața pentru a-și 
ușura vezica doar cu câteva secunde mai devreme? 

Pentru majoritatea animalelor, viața este o luptă neîncetată pentru 
supraviețuire, clipă de clipă, de la o zi la alta și de la un an la altul. Pe lângă 
faptul că trebuie să se păzească de prădătorii aflaţi în căutare de hrană, tre- 
buie să-și găsească ele însele hrană, apă și adăpost, iar pentru ca specia lor să 
supraviețuiască, trebuie să se reproducă. Fiecare dintre aceste activități vine cu 
un risc — fie acela de a fi devorat de prădătorii flămânzi, fie de a fi bătut de cei 
care vor să preia supremația în teritoriul respectiv. Dacă ați urmărit la televizor 
emisiuni despre viața speciilor în natură, știți că animalele nu zăbovesc în locul 
respectiv după ce au mâncat ori s-au împerecheat. Alegerile comportamentale 
în sălbăticie reflectă faptul că viața este deosebit de periculoasă. 

Din fericire, oamenii au elaborat modalități prin care reușesc să-și vadă 
de activitățile zilnice fără să se teamă că vor fi atacați, dar există alte amenințări 
care neliniștesc acest „animal anxios” care este omul. Este adevărat că ne con- 
truntăm cu mult mai puține amenințări de natură fizică, dar compensăm 
absența acestora prin capacitatea creierului nostru de a anticipa evenimentele 
amenințătoare, inclusiv unele care poate nu se vor întâmpla niciodată. Totuși, 
modalitățile de răspuns la amenințare specifice animalelor există încă în cre- 
ierul nostru și ele sunt activate ori de câte ori întâlnim un câine care latră, ne 


65 


66 ANXIOS 


confruntăm cu un coleg ori cu un străin agresiv ori ne aflăm într-o situaţie care 
are potențialul de a ne provoca o vătămare fizică sau psihologică. 

În acest capitol, ne vom continua demersul prin care încercăm să 
înțelegem modul în care funcționează în creier frica și anxietatea, investigând 
modalitățile prin care animalele, inclusiv oamenii, răspund la ameninţări pre- 
zente sau viitoare. Această discuție pregătește analiza din capitolele următoare, 
unde vom încerca să aflăm cum apar senzațiile conștiente de frică și anxietate. 
Flementele de interes în acest capitol, reprezentate de studiile de laborator în 
care s-au folosit proceduri de condiționare pe animale, stau la baza sugestiilor 
formulate de mine pentru sporirea eficienței psihoterapiei, descrise în ultimele 
capitole ale cărții. 


AMENINȚĂRI DE PRETUTINDENI 


Atacul unui prădător este cea mai mare amenințare în sălbăticie, unde 
lanțul trofic își impune regula de bază. În ocean, peștișorii sunt mâncaţi de 
pești mai mari, care sunt mâncaţi de pești şi mai mari. Pe pământ, mamiferele 
mici, cum sunt șoarecii, mănâncă insecte și sunt, la rândul lor, mâncaţi de pi- 
sici, vulpi și păsări carnivore. În general, noi, oamenii, putem să alegem ceea 
ce mâncăm, pentru că am creat modalități tehnologice pentru a contracara 
dimensiunile mai mari, forța și abilitățile superioare ale prăzii noastre. S-ar 
putea spune că suntem cei mai mari prădători. 

Dar pericolul de a fi vânat pentru hrană nu este singura sursă de pericol 
în viață. Alți membri ai propriei specii pot și ei să provoace mult rău, în lupta 
pentru hrană, teritoriu, împerechere şi, uneori, fără niciun motiv anume. Cer- 
cetătorii subliniază diferența dintre agresiunea prădătorilor şi agresiunea intras- 
pecifică; prima este îndreptată spre altă specie, iar cea de-a doua spre membrii 
propriei specii.” 

In natură există și alte primejdii, în afară de aceea de a fi mâncat sau ata- 
cat de alt animal. Una dintre ele este consumul de hrană alterată. Sau deshidra- 
tarea — fiecare celulă din corp depinde de păstrarea echilibrului fluidelor. Şi să 
nu uităm temperaturile extreme, caz în care găsirea unui adăpost protector este 
esenţială pentru viață. Atunci când temperatura corpului se schimbă în mod 
semnificativ, celulele suferă, și când suferă celulele, suferim și noi. 

Aceste exemple reflectă nevoile de bază pe care trebuie să le satisfacă 
toate organismele pentru a supraviețui ca indivizi: apărarea de amenințările 
externe, menținerea rezervelor de energie și hrană, echilibrul fluidelor și ter- 
moreglarea.* Fiecare este controlată de circuite cerebrale înnăscute — circuitele 
pentru supraviețuire despre care am vorbit în capitolul precedent. Deși repro- 
ducerea nu este necesară pentru supraviețuirea individului, ea este, desigur, 
fundamentală pentru continuitatea speciei și are propriile sale circuite pentru 
supravieţuire. 

Funcţiile pentru supraviețuire nu sunt independente una de alta.* De 
exemplu, căutarea hranei și a apei lasă deseori animalul expus prădătorilor, 
ceea ce pune apărarea în conflict cu căutarea hranei. Atunci când este detectat 

un prădător, procurarea hranei și alte activități de supraviețuire sunt suprimate. 
Căutarea hranei consumă energie și poate conduce la pierderea de căldură și 
fluide, sporind ea însăși nevoia de hrană și apă. Atunci când rezervele de ener- 
gie sunt scăzute, nivelurile de activare scad, pentru a conserva resursele necesa- 
re procurării hranei. Adăpostul este folosit pentru a regla temperatura corpului 
și pentru a ajuta animalul să se ascundă de prădători. Atunci când una dintre 
aceste cerințe pentru supraviețuire nu este îndeplinită sau activitățile asociate 
sunt compromise, lucrurile devin grave. Viața este cu adevărat periculoasă. 


SISTEME DE APĂRARE GATA INSTALATE 


Toate speciile au din naștere modalităţile prin care pot face față 
amenințărilor permanente, cum sunt cele descrise mai sus. Deși există nume- 
roase surse de pericol în viață, mecanismele de apărare din creier care au evo- 
luat pentru a ne ajuta să înfruntăm prădătorii sunt elementele fundamentale 
pentru frică și anxietate. 

Opțiunile clasice împotriva prădătorilor sunt formulate în expresia „răs- 
punsul luptă-sau-fugi”. Formularea îi aparține lui Walter Cannon, datează de la 
începutul secolului al XX-lea și descrie comportamentele care apar în situații 
de urgență, unde viața ori sănătatea sunt în primejdie. 

„Incremenit de frică” este altă expresie comună care descrie un com- 
portament defensiv vital. După cum nota Darwin, „omul înfricoșat stă întâi 
nemișcat ca o statuie, fără să mai respire ori se ghemuiește, ca și cum ar încerca 
instinctiv să treacă neobservat.” Încremenirea este într-adevăr o reacție de- 
fensivă exprimată de numeroase specii atunci când sunt amenințate.” Dar oare 
încremenirea nu ne expune unui sfârșit rapid? De fapt, este exact invers. În- 
cremenirea este o reacție defensivă eficientă împotriva prădătorilor.* În primul 
rând, ea reduce posibilitatea de a fi detectat. Mișcarea este un indiciu impor- 
tant pentru prădători, întrucât mișcarea poate fi văzută de la distanțe mai mari 
decât alte detalii vizuale. De asemenea, dacă prădătorul și prada sunt aproape, 
mișcarea este un declanșator înnăscut pentru atac. 

Pentru multe animale, principala strategie defensivă implică o selecție 
dintr-un meniu cu trei feluri: întâi incremenești, apoi fugi, dacă poți, și apoi 
lupți, dacă trebuie” (Figura 3.1). 

Incremenirea, fuga și lupta sunt reacții defensive declanșate automat de 
stimuli externi și sunt exprimate în același mod (ori în mod foarte asemănător) 
de toți membrii unei specii. Mai târziu, vom compara aceste reacții cu acfiuni/e 
defensive, răspunsuri care sunt învățate de individ, deoarece s-au dovedit efici- 
ente în prevenirea vătămării în situații asemănătoare din trecut. 

Trio-ul încremenire, fugă și luptă cuprinde reacții comportamentale de- 
fensive universale la mamifere și alte specii de vertebrate. Dar unele specii au 
și alte opțiuni, cum ar fi „a se preface moarte”, numită și imobilitate tonică. 
La fel ca încremenirea, acest comportament ajută la prevenirea atacului, dar 
în vreme ce, în cazul încremenirii, mușchii sunt contractați și pregătiți pen- 
tru luptă sau fugă, în imobilitatea tonică mușchii sunt destinși. Alt răspuns 





68 ANXIOS 


e 






Încremenire 





pa 


Prădător 





Luptă 





| 





Figura 3.1. Tripleta defensivă: incremenire, fugă, luptă 
In prezența pericolului, numeroase animale apelează Îa această tripletă de 
strategii defensive care cuprinde încremenirea, fuga și lupta. 


defensiv este îngroparea defensivă: rozătoarele folosesc labele și capul pentru 
a săpa în materialele folosite pentru culcuș (în laborator) sau în pământ (în 
sălbăticie), atunci când se află în prezenţa unui stimul aversiv. Alte opțiuni 


comportamentale sunt producerea unor zgomote puternice, retragerea în co-. 


chilie, tendința de a se strânge ghem, alegerea unor spaţii lipsite de prădători 
ori inaccesibile acestora, cum ar fi sub pământ, sau alegerea siguranței oferite 
de traiul și de căutarea hranei în grupuri numeroase. 

Pe lângă aceste reacții comportamentale defensive, există o mare diversi- 
tate de opțiuni, majoritatea implicând caracteristici corporale permanente sau 
care pot fi induse.!! Unele animale au platoșe, ţepi ascuțiți sau otrăvitori. Altele 
folosesc metode de a se ascunde, cum sunt mimetismul și/ sau homocromia, 
un fel de camuflaj natural care le ajută să scape de atacatori schimbându-și 
culoarea pielii sau a penelor, pentru a se confunda cu anumite caracteristici 
ale mediului, ori apelează la comportamentul aposematic, prin care animalele 
mimează că ar fi mai mari, mai puternice, fioroase, otrăvitoare sau ar avea 
alte trăsături amenințătoare. Darwin a afirmat că pielea de găină care apare 
pe pielea noastră ca reacţie la o amenințare este o reminiscență de pe vremea 
strămoșilor noștri mai păroși, care se zburleau ca să pară mai masivi. 

Prădătorul și prada sunt adversari într-un joc perpetuu de-a v-aţi ascun- 
selea. Dar în ciuda dinamicii descrise până acum, căutarea nu se bazează întot- 
deauna pe simțul văzului. Multe mamifere de pradă se bazează pe mirosuri (în 
special feromonii prezenți în urină, fecale și blană)” pentru a-și urmări prada, 
în vreme ce prada folosește sunetele ca semnale de alarmă.!* De exemplu, roză- 
toarele au dezvoltat abilitatea de a emite alerte prin semnale vocale ultrasonice, 
care nu sunt detectabile de sistemul auditiv al felinelor.! 

Viaţa nu este statică — evoluţia este un proces în desfășurare, nicidecum 
un rezultat final. Prada este un element al mediului adaptativ al prădătoru- 
lui, așa cum sunt și prădătorii pentru pradă. De aceea este absolut natural ca, 
odată cu trecerea timpului, prădătorul și prada să evolueze pentru a se adapta 
mai eficient unul la celălalt.!5 Dacă, de exemplu, o specie-pradă are o anumită 
trăsătură specială care o ajută să evite prădătorul, acei prădători care posedă 
trăsături care îi avantajează față de acea trăsătură defensivă a prăzii vor crește 
la număr. lar atunci, prada va trebui să se adapteze la această populație nouă de 
prădători. Acest proces a fost numit cursa evoluționistă a înarmării.!€ 

Aceste strategii împotriva prădătorilor sunt considerate în general 
modalități de protejare. Dar după cum arată biologii evoluționiști, nu toate 
răspunsurile defensive înnăscute au ca obiectiv propria supraviețuire. Unele 
sunt utile pentru protejarea vieţii partenerilor, a puilor sau a altor membri ai 
grupului social sau al speciei.!? 


SUPORTUL FIZIOLOGIC AL APĂRĂRII 


La sfârșitul anilor 1890, Walter Cannon, cel care mai târziu avea să formu- 
leze conceptul luptă-sau-fugi, cerceta sistemul digestiv al animalelor.:* EI a ob- 
servat că atunci când un animal era stresat, digestia era întreruptă — contracțiile 
peristaltice ale mușchilor stomacului încetau. Aceasta l-a determinat să încerce 
să afle care este rolul sistemului nervos în situații emoţionale. A trecut apoi la 
analiza modului în care sistemul nervos autonom (SNA) controlează fizio- 
logia corpului în situații dificile, cum sunt acelea care implică existența unor 
amenințări ori a altor stresori. Cannon a numit acesta răspunsul de urgență, un 
termen folosit alternativ cu reacţia de luptă-sau-fugi. 

Sistemul nervos autonom are două componente — sistemul nervos sim- 
patic și parasimpatic (Figura 3.2). Fiecare dintre ele trimite fibre nervoase spre 
diverse țesuturi și organe și le regiează funcţiile. Potrivit teoriei clasice, com- 
ponenta simpatică preia controlul în situaţiile în care este nevoie de mobili- 
zarea energiei, cum este în cazul în care starea de bine se află în pericol, iar 
componenta parasimpatică contrabalansează răspunsul componentei simpatice 
și restabilește echilibrul (sau Pomeoszazia) în corp după ce trece amenințarea." 
Deși teoria aceasta este încă în general acceptată, se recunoaște în prezent 
faptul că aceste două componente interacționează în modalități mai complexe 
decât s-a crezut inițial. 

Cannon a subliniat faptul că aceste comportamente defensive sunt con- 
sumatoare de energie și că activarea nervilor simpatici este esenţială pentru 
gestionarea resurselor de energie. Astfel, activitatea sistemului nervos simpatic 
crește ritmul respirației, care ajută la transformarea acidului lactic în glucoză și 
le asigură mușchilor principala sursă de energie. În plus, accelerează ritmul car- 
diac sporind fluxul sangvin prin sistemul circulator, pentru a susține distribuția 
energiei în mușchi. Activitatea sistemului nervos simpatic mai coordonează 
medulosuprarenala pentru a elibera hormonul adrenalină (epinefrină) care, 
sugerează Cannon, stimulează transformarea glicogenului din ficat în glucoză, 

Figura 3.2. Unele dintre funcţiile sistemului nervos simpatic și ale celui parasim- 
patic din sistemul nervos autonom 
Cele două componente ale sistemului nervos autonom (SNA) acționează 
deseori în sens opus unul față de celălalt, astfel încât, atunci când compo- 
nenta simpatică stimulează un organ, cea parasimpatică poate să-l inhibe. 
In felul acesta, SNA poate activa organismul pentru a răspunde cerințelor 
și poate restabili echilibrul, atunci când situaţia se schimbă. 

producând alte rezerve de energie. Nervii sistemului nervos simpatic partici- 
pă și la redistribuirea sângelui în corp, cu scopul de a direcționa energia spre 
mușchii de care este nevoie pentru luptă sau fugă. Pentru aceasta, fluxul sang- 
vin trebuie redus în zone cum sunt pielea sau abdomenul și sporit în membre. 
Aceasta se realizează prin constricția și dilatarea vaselor sangvine în țesuturile 
corporale relevante. Fluxul sanguin scăzut la nivelul pielii are beneficiul supli- 
mentar de a reduce pierderea de sânge în eventualitatea unei răniri. Cannon 
a tolosit termenul „sistem simpato-adrena/” pentru a descrie combinaţia dintre 
nervii sistemului simpatic și hormonii medulosuprarenali, pe care se bazează 
reacția de luptă sau fugă. 

Deseori se pierde din vedere faptul că există două clase distincte de ajus- 
tări fiziologice controlate de SNA. Prima este răspunsul fiziologic înnăscut 
care anticipează un anumit comportament înnăscut.?! Atunci când sistemul de 
apărare detectează un pericol, el inițiază reacții comportamentale și fiziologice 
care au fost „cablate” datorită utilității lor. La aceasta se referă Cannon, atunci 
când vorbește despre reacția de urgență. Dar, în afară de aceasta, atunci când 
se realizează orice comportament, indiferent dacă este înnăscut sau învățat ori 
doar întâmplător, este nevoie de suportul metabolic pentru a realiza răspunsul. 
Astfel de ajustări homeostatice se fac mai degrabă din mers decât prin pro- 
gramare genetică și sunt reglate de nevoile de moment ale corpului. Aceasta 
explică de ce reacțiile fiziologice corelează mai bine cu reacțiile înnăscute sim- 
ple decât cu comportamente emoționale complexe învățate, întrucât cele din 
urmă pot să difere foarte mult de la o persoană la alta și nu prezintă un tipar 
valabil pentru toți indivizii, așa cum se întâmplă în cazul răspunsurilor asociate 
comportamentelor înnăscute. 

Hans Selye, care a lucrat aproximativ în aceeași perioadă cu Cannon, a 
inclus în sistemul reacţiilor de urgență cortexul suprarenal și hormonul său, 
cortizolul.* Și cortizolul, un hormon steroid, contribuie la reglarea energiei. El 
este eliberat de cortexul adrenal prin Bormonu/ adenocorticotrop (ACTH), care 
este eliberat la rândul său de glanda pituitară. 

Ca urmare a contribuţiilor lui Cannon și Selye, s-a ajuns să se considere 
că reacția de urgență (sau reacfia de alarmă, cum a numit-o Selye) ar fi contro- 
lată de două axe fiziologice complementare: axa simpatoadrenală — cu sistemul 
nervos simpatic și adrenalina eliberată de medulosuprarenală — și axa Pipo- 
fiză-suprarenală — cu eliberarea de cortizol de cortexul adrenal (Figura 3.3). 
Reacţia axei simpato-suprarenale este rapidă, la câteva secunde după apariția 
amenințării. Spre deosebire de aceasta, axa pituitaro-suprarenală este mai lentă 
și se exprimă complet doar după intervale de minute sau chiar ore.2 

În mod obișnuit, se consideră că sistemele simpato-suprarenal și pitui- 
taro-suprarenal sunt responsabile pentru „starea de stres”. Aceasta este o con- 
cluzie firească a ideii lui Cannon privind reacția de urgență și a ideii lui Selye 
despre reacția de alarmă, precum și a teoriei lui Selye, care sugerează că există 
trei etape ale răspunsului: alarmă, rezistență și epuizare. În perioada modernă, 
cercetările realizate de Bruce McEwen, Robert Sapolsky, Gustav Schelling, 
Benno Roozendaal și James McGaugh demonstrează cum consecințele nega- 

* Mobilizarea în muşchi a energiei stocate 

* Creștere temporară a imunității 

* Inhibare a proceselor îndelungate implicând 
consum ridicat de energie, cum sunt creșterea 
și reproducerea 


Răspuns mai lent. Nivel 








Figura 3.3. Suportul endocrin al răspunsurilor defensive: 
sistemele simpato-suprarenal și pituitaro-suprarenal 

Sistemul simpato-suprarenal (cunoscut şi ca sistemul „luptă-sau-tugi”) 
și sistemul pituitaro-suprarenal sunt amândouă responsabile cu procesa- 
rea amenințării în amigdală. Sistemul simpato-suprarenal implică nervii 
din sistemul nervos simpatic (SNS) care au terminaţii în diferite orga- 
ne și țesuturi, inclusiv glandele suprarenale. Activarea SNS a suprarena- 
lelor stimulează eliberarea de epinefrină şi norepinefrină în fluxul sang- 
vin, permiţând acestor hormoni să influenţeze multe dintre organele și 
țesuturile influențate de nervii aparținând SNS (vezi Figura 3.2). Hormo- 
nii suprarenalelor nu trec bariera hematoencefalică și trebuie să influenţeze 
indirect creierul. Sistemul pituitaro-suprarenal implică hipotalamusul pa- 
raventricular (PVN), conexiunile cu glanda pituitară și eliberarea hormo- 
nului adrenocorticotrop (ACTH) în fluxul sanguin. ACTH se leagă de 
receptorii din cortexul suprarenal pentru a elibera cortizol, care apoi este 
distribuit în mai multe regiuni din corp, inclusiv în creier. 


(După Rodrigues și colab. [2009].) 

tive ale stresului, mai ales acelea mediate de cortizol, pe lângă faptul că afectea- 
ză memoria și alte funcții cognitive, compromit funcția imunitară, conducând 
la boală.* Dar, după cum subliniază acești cercetători, scopul așa-numitului 
răspuns a stres este acela de a ajuta organismul să se adapteze, nu să ne epu- 
izeze ori să ne facă să ne simţim rău. Consecințele negative apar doar atunci 
când evenimentul stresant este îndelungat și deosebit de intens, iar rezistența 
cedează în fața epuizării. 

Psihiatrul Donald Klein a propus alt răspuns fiziologic, reacria de alarmă 
exprimată prin sufocare” care este declanșată de semnale fiziologice interne de 
amenințare, cum este excesul de bioxid de carbon (hipercapnia), conducând la 
„foamea de aer” (senzaţia de sufocare). În vreme ce răspunsurile simpato-su- 
prarenale și pituitaro-suprarenale sunt relevante pentru toate formele de frică 
și anxietate, sistemul de alarmă exprimat prin sufocare este relevant în special 
pentru un subgrup de pacienți care suferă de tulburare de panică. Aceste per- 
soane, sugerează Klein, au un sistem de alarmă exprimat prin sufocare extrem 
de sensibil, care detectează în mod eronat un nivel periculos de CO, și care 
determină hiperventilaţia, ceea ce conduce la o creştere efectivă a nivelului de 
CO, (din cauza inspirației scurte și rapide). Ameţeala și senzaţia de leşin de- 
termină individul să interpreteze greșit schimbările fiziologice ca fiind semne 
ale atacului de panică sau ale unei afecțiuni mai grave, persoana respectivă de- 
venind îngrijorată și chiar îngrozită. Ipoteza lui Klein este susținută de date,” 
însă unii cercetători o contestă. 


PROCESE DE SELECȚIE CARE CONTROLEAZĂ REACȚIILE 
DEFENSIFE ÎNNĂSCUTE 


Apărarea nu se întâmplă ocazional în lumea animalelor — pentru multe 
dintre ele este un mod de viață. In natură, întâlnirea unui prădător sau a altor 
forme de pericol este întotdeauna posibilă. Animalele, sau mai degrabă cre- 
ierul lor, trebuie să-și adapteze comportamentul în funcţie de acest potenţial 
constant de amenințare, în vreme ce se angajează și în activitățile de zi cu zi. 
Atunci când apare brusc o amenințare, creierul trebuie să decidă ce acţiune va 
face, deoarece întârzierile sau greșelile pot fi fatale. Deci, cum decide creierul 
ce trebuie să facă? Vom analiza ideile care ar putea explica alegerea reacțiilor 
defensive. în termenii celor trei comportamente defensive descrise mai sus: 
încremenire, fugă și luptă.” 

Teoria clasică susține că distanța de prădător este elementul esenţial care 
determină alegerea uneia dintre variantele încremenire, fugă sau luptă — încre- 
menirea ca reacție optimă la distanțe medii, fuga la distanțe mici și lupta sau 
fuga atunci când prădătorul este gata să lovească ori a atacat deja.“ Dar Robert 
și Caroline Blanchard, cercetători de pionierat în acest domeniu, au propus 
o regulă mai subtilă: deși distanța este importantă, există și alți factori care 
contribuie, cum ar fi anumiți stimuli de susținere din mediul respectiv. *! Ei au 
arătat că alegerea pe care o facem între a fugi, a încremeni sau a lupta, atunci 
când ne aflăm în pericol, depinde de situaţie. Fuga este posibilă atunci când 

există o cale de ieșire; altfel, incremenim. Lupta are loc doar dacă prădătorul 
este direct în față și este pe punctul de a ataca sau a atacat deja.”? 

Cercetările întreprinse de Michael Fanselow au indicat faptul că teoria 
aceasta ar trebui modificată.” El a modelat interacțiunile prădător-pradă, fo- 
losind șobolani pe care i-a pregătit într-o ședință în care lumina preceda un 
șoc electric. Concluzia sa a fost că, dacă teoria bazată pe condiţiile de mediu 
formulată de cuplul Blanchard era corectă, cobaii ar trebui să încremenească, 
dacă sunt încolțiți și ar trebui să fugă, dacă ar avea o cale de ieșire. Rezultatele 
sale au arătat că încremenirea a apărut indiferent de opțiunile de mediu, ceea 
ce i-a inspirat o idee concretizată în zeoria iminenfei atacului prădătorului. 

Potrivit teoriei sale, comportamentul defensiv al prăzii trebuie înțeles în 
relație cu iminența momentană a atacului prădătorului. Încercând să împie- 
dice prădătorul să o devoreze, prada își schimbă sistematic comportamentul, 
pe măsură ce se schimbă şi iminenţa atacului prădătorului. Scopul prăzii este 
acela de a se îndepărta de agresiune, iar comportamentele relevante pentru a 
realiza acest lucru se deosebesc în funcție de locul unde se plasează prădătorul 
și prada în cadrul unei succesiuni; din punctul de vedere al prăzii, secvenţa 
respectivă poate fi descompusă în trei etape majore. 

Prima este condiția de referinţă, în care prădătorul nu a fost detectat. 
Aceasta este numită etapa premergă/oare. După ce prada detectează prădătorul, 
începe etapa confruntării,* în care încremenirea este reacția dominantă sau 
standard. Dacă aceasta îi permite prăzii să evite să fie detectată de prădător, 
animalul poate fugi și scăpa, în cazul în care există o cale de ieșire. (Fuga are un 
rol, dar, în ordinea priorităților, ea este după încremenire.) Dacă şi când pră- 
dătorul detectează prada și reușește să se apropie, atunci urmează confruntarea 
Proximală care desemnează intervalul imediat dinainte sau de după momentul 
în care prădătorul intră în contact fizic cu prada. În acest moment, opțiunile 
prăzii devin lupta sau fuga (sau la anumite animale, mimarea că ar fi moarte). 
Teoria iminenţei atacului prădătorului este descrisă în Figura 3.4. 

Fanselow și Robert Bolles susțin că amenințările activează în creier o 
stare motivațională defensivă, ceea ce restrânge opțiunile comportamentale ale 
animalului la repertoriul defensiv specific speciei.% Având în vedere faptul că 
încremenirea, fuga și lupta sunt programe de reacție înnăscute, cablate în cir- 
cuitele cerebrale, problema selectării răspunsului se poate reduce la o chestiu- 
ne de activare a circuitului. Amenințările activează circuitele defensive pentru 
supraviețuire și acest lucru scade pragul pentru exprimarea fiecăruia dintre 
răspunsurile defensive. Încremenirea are pragul cel mai scăzut și astfel este 
activată prima. Dar apoi, schimbarea poziţiei prăzii în etapa în care atacul este 
iminent declanșează activarea unui nou răspuns și inhibarea altor opțiuni. Pe 
măsură ce secvența se desfășoară, starea momentană de activare și inhibiție a 
fiecărui răspuns se poate schimba rapid. Încremenirea este înlocuită cu fuga 
sau cu lupta, fiecare putând, la rândul ei să fie înlocuită de cealaltă. 

La fel ca și în alte teorii ale stării motivaționale centrale, starea 
motivaţională defensivă propusă de Fanselow și Bolles se presupune că ar dicta 
răspunsurile care apar. Dar, după cum am menţionat în Capitolul 2, eu am altă 

Figura 3.4. Teoria lui Fanselow despre iminența atacului prădătorului 
Potrivit acestei teorii, comportamentul defensiv al unui organism poate fi 
înțeles în termenii relației dintre pradă și prădător în etape diferite din cro- 
nologia agresiunii. Obiectivul prăzii este acela de a ieși din această succe- 
siune cât mai repede posibil, pentru a împiedica un efort defensiv nereușit 
care ar conduce la vătămarea sau chiar la moartea sa. 


(După Fanselow şi Lester [1988]) 


opinie. Starea motivaţională defensivă, după părerea mea, este o consecință, nu 
o cauză a răspunsurilor care apar atunci când un circuit pentru supraviețuire 
este activat de o amenințare: circuitele pentru supraviețuire determină acti- 
varea creierului și exprimarea comportamentelor defensive și schimbările fi- 
ziologice care le însoțesc, care produc semnale și feedback spre creier, starea 
motivaţională defensivă este rezultatul, nu cauza tuturor acestora. Astfel, oda- 
tă ce o stare motivațională defensivă există, ea poate contribui la selectarea 
răspunsurilor suplimentare pentru a ajuta în confruntarea cu amenințarea. În 
speță, evitarea și alte răspunsuri instrumentale învăţate, care ajută în cazul unui 
pericol potențial, sunt mult influențate de starea motivațională defensivă. 

După cum am arătat în Capitolul 2, Fanselow și Bolles nu au conside- 
rat starea motivațională defensivă ca fiind o experiență subiectivă (senzație 
conștientă) de teamă." Ei și alți susţinători ai ideii stării motivaţionale centra- 
le au considerat că stările subiective sunt inutile (și contraproductive) pentru 
înțelegerea modului în care condițiile de mediu se transformă în manifestări 
comportamentale, prin procese care au loc în sistemul nervos al animalelor și 
al oamenilor. Prin urmare, ei pornesc de la ideea că stările motivaţionale de- 
fensive sunt stări nesubiective (non-conștiente) declanșate de amenințări. Dar, 
spre deosebire de acești teoreticieni, eu cred că experiența subiectivă — senzația 
conștientă de frică și anxietate — poate și trebuie luată în considerare, dacă 
vrem să înțelegem cu adevărat frica și anxietatea. În studiile pe subiecți umani, 
acest lucru este posibil. 

In concluzie, relația prăzii cu prădătorul (există un prădător în preajmă, 
te-a detectat, cât de aproape este?) și condiţiile oferite de mediu (permit fuga?) 
sunt aspecte semnificative în încercarea de a stabili ce va face prada pentru a se 
apăra. Dar mai există și alți factori importanți.” Unul este natura amenințării: 
nu toți prădătorii sunt la fel de periculoși. Un alt factor este dinamica grupului: 
mai trebuie protejați și alţii (perechea, puii, alți membri ai grupului)? Dacă da, 
s-ar putea ca lupta să fie preferată fugii și încremenirii. Și un alt factor se referă 
la existența unor elemente fizice defensive (platoșă, camuflaj). Un alt factor 
cheie este învățarea și memoria — experiențele trecute în situații similare și 
succesul pe care l-au avut reacțiile în situaţiile respective, din care organismul 
poate să se inspire. 


AJUTOARE SUPLIMENTARE ÎN SERVICIUL SUPRAVIEȚUIRII: 
ROLUL ÎNVĂȚĂRII ȘI AL MEMORIEI 


Dacă strategiile de apărare înnăscute sunt declanșate automat în funcție 
de situații, cum reușește vreodată prada să găsească răspunsuri adaptative noi la 


situații amenințătoare? În scopul evoluției, este folositor deseori să „gândești” 


înainte de întâlnirea cu pericolul, dar știm că exercitarea controlului compor- 
tamental nu înseamnă doar reacții înnăscute la stimuli programați genctic sau 
învățați. 

Învăţarea este o completare extrem de importantă la darurile defensive ale 
evoluției. Învățarea ne sprijină eforturile depuse pentru a supraviețui și a ne dez- 
volta; în loc să începem de fiecare dată de la zero, memoria permite ca experiențele 
trecute de învățare să ne sporească șansele de supravieţuire în prezent. 

Vom analiza acum câteva modalităţi prin care învățarea ne ajută să facem 
față pericolului. În Capitolul 2, am vorbit despre modul în care învățarea este stu- 
diată ştiinţific, folosind condiționarea pavloviană și instrumentală. În continuare, 
voi dezvolta acest subiect. Prin condiţionarea pavloviană a amenințării, stimulii 
asociați în trecut pericolului ajung să declanșeze reacții defensive înnăscute, an- 
ticipând pericolul real din prezent. Prin condiționarea instrumentală, acfizni noi 
sunt alese în funcție de consecințele corespunzătoare rezultatelor urmărite, adică 
de a fugi ori de a evita vătămarea. Obiceiurile sunt acţiuni instrumentale care au 

devenit atât de bine înrădăcinate, încât își pierd relația cu rezultatele care le-au 
determinat și sunt repetate în mod regulat în contextul relevant. Să analizăm mai 
îndeaproape aceste forme de învățare comportamentală. 


CINE S-A FRIPT CU CIORBĂ SUFLĂ ŞI-N IAURT: 
CONDIȚIONAREA PAVLOVIANĂ A REACȚIILOR DEFENSIVE 


Un iepure bea dintr-un iaz rece într-o după-amiază fierbinte de vară. 
Brusc, este atacat și rănit de un linx, dar reușește să scape. Iepurele va stoca 
informația despre experiența aceasta, adică indiciile asociate cu linxul în sine 
(mirosul său, sunetele pe care le-a emis înainte de a ataca), precum și indicii 
referitoare la locul unde s-a petrecut evenimentul. Aceasta este condiționarea 
pavloviană în lumea reală. 

Condiționarea pavloviană nu este doar parte a experiențelor zilnice ale 
animalelor în natură, ci și o modalitate fundamentală prin care creierul uman 
învață despre amenințări. După cum notam în Capitolul 2, ea este considerată 
în general un exemplu de învăţare asociativă, în care relaţiile se formează între 
stimuli (între SC și SN). SN schimbă semnificația SC, în așa fel încât SC 
poate declanșa reacţii defensive înnăscute și reacții fiziologice. Prin urmare, 
este o învățare bazată pe asocierea stimul-stimul — o învăţare despre valoarea 
predictivă pe care o are SC de a avertiza că SN este probabil să urmeze. Nu 
este o învățare a răspunsului: răspunsul este înnăscut și ajunge pur și simplu să 
fie declanșat de SC. Condiţionarea pavloviană face posibil ca un stimul nou 
care apare în legătură cu pericolul să inițieze reacții defensive în anticiparea 
pericolului prezis. 

Condiţionarea nu apare doar pentru un SC specific care prezice SN, ci şi 
pentru contextul sau situația în care se petrece evenimentul. În exemplul nostru, 
iepurele a devenit condiţionat nu doar de indiciile legate direct de linx, ci și de 
locul unde a întâlnit prădătorul. În laborator, animalele încremenesc atunci când 
sunt puse în încăperea unde s-a petrecut condiţionarea. De aceea, răspunsurile 
condiționate declanșate de SC în sine sunt testate de obicei într-un context nou; 
altminteri este greu să diferenţiezi efectele stimulului de acelea ale contextului. 
Condiţionarea pavloviană la un SC specific și stimulii de fond prezenți în me- 
diul respectiv se disting folosind pentru ele termeni diferiţi — „conditionare prin 
stimul” (Figura 3.5) și „conditionare situatională” (Figura 3. 6). 

Unii cercetători folosesc în experimentele de laborator mirosurile prădăto- 
rilor, în locul sunetelor sau al imaginilor neutre, încercând să creeze o versiune cât 
mai naturală a condiționării pavloviene. Deși mirosurile prădătorilor sunt per- 
cepute din naștere ca fiind amenințătoare și vor provoca ele însele încremenirea 
și alte reacții de apărare,“ ele pot servi și ca SC. Astfel, asocierea mirosului pră- 
dătorului cu un SN reprezentat printr-un șoc poate produce reacţii condiționate 
care sunt mai puternice decât acelea produse de mirosul în sine.“ 

Deși în general se consideră că în cazul condiționării pavloviene se creea- 
ză o asociere între un stimul neutru slab din punct de vedere biologic cu un sti- 
mul puternic, important din punct de vedere biologic,“ „slab” și „puternic” sunt 

Figura 3.6. Condiţionarea pavloviană a amenințării: 


Figura 3.5. Condiţionarea pavloviană a amenințării: 
condiționarea situațională 


condiţionarea prin asociere 


În condiționarea prin asociere, un stimul specific, de exemplu un sunet, este 
stimulul condiționat (SC) asociat cu un stimul necondiţionat (SN), de exem- 
plu, un șoc aplicat la nivelul piciorului. Răspunsul condiționat provocat mai 
târziu de SC este măsurat într-o nouă încăpere, pentru a separa răspunsurile 
declanșate de SC sonor de răspunsurile condiționate provocate de încăperea 
unde a fost aplicat șocul SN (vezi Figura 3.6). Comportamentul de încreme- 
nire este cel măsurat în mod obișnuit, dar se pot măsura multe alte răspun- 
suri, cum ar fi modificările înregistrate în sistemul nervos autonom. Un sunet 
care nu a fost asociat cu SN va provoca un comportament mult mai redus de 
încremenire, comparativ cu sunetul asociat cu SC. 


În condiționarea situațională, un stimul necondiționat (SN), de exemplu un 
șoc la nivelul piciorului, este aplicat într-o anumită încăpere, dar apariția 
sa nu este semnalată de un stimul condiționat asociat (SC). Situația în 
sine este un SC prezent în mod continuu. Răspunsurile condiționate sunt 
apoi provocate atunci când subiectul este reîntors în contextul specific 
condiționării și sunt mult mai slabe într-un context diferit. 


iepurele vine la iaz de câteva ori și nu se întâmplă nimic, stimulii de acolo 
îşi vor pierde, prin extincție, forța de stimuli amenințători. Extincția nu este 
ștergerea memoriei, ci o formă de învățare nouă, în care amintirea inițială, care 


a indicat că SC este periculos, este inhibată de informaţii noi care arată că SC 
este inofensiv. Așa cum învățarea inițială a condiționării amenințării implică 
asocierea SC-SN, se spune că învățarea extincției depinde de o asociere „SC- 
fără SN”. Dar amintirea iniţială, care este încă prezentă, poate fi reînviată în 
multe moduri, de exemplu, prin întoarcerea în locul (contextul) unde a avut 


termeni relativi în situaţia de față. Ei depind de starea internă a organismului, 
de condițiile din mediul extern existente în momentul respectiv și de istoricul 
stărilor interne și externe de același tip care a fost stocat în creier. 

Efectele condiţionării pot fi reversibile sau, mai precis, suprimate prin 
exfincție: expunerea repetată la SC fără să fie urmat de SN“ (Figura 3.7). Dacă 





A 


80 ANXIOS 





l Revenirea la situaţia | 
o anterioară extincţiei 







Extincţie 
reușită 


În iii mii iii 


| Condiţionare Extincţie Test 








Figura 3.7. Extincţia condiționării amenințării 
Extincţia este un proces prin care prezentarea repetată a stimulului 
condiţionat (SC) fără stimulul necondiționat (SN) slăbește capacitatea 
SC de a provoca răspunsuri condiționate. Atunci când extincția are succes, 
răspunsurile condiționate testate la un anumit interval după extincție sunt 
mai slabe. Cu toate acestea, numeroase situații pot avea ca rezultat reveni- 
rea la răspunsurilor anterioare extincţiei. 


loc experiența de condiționare sau ca urmare a durerii și stresului. “ După cum 
vom vedea mai departe, extincția joacă un rol esențial în cadrul zerapiei prin 
expunere, pe care se bazează tratamentul anxietăţii, iar fragilitatea extincției 
este o problemă pentru terapie.” 

SO altă versiune importantă de condiționare a amenințării este învățarea 
siguranței“ (Figura 3.8). Persoanele cu tulburări de anxietate nu reușesc să 
recunoască diferența dintre ameninţare și siguranță.“ Studiile de laborator 
vizând condiționarea siguranței implică în general doi SC, unul care este aso- 
ciat cu un șoc și altul care nu este.* Stimulul neasociat este semnalul pentru 
siguranță. Evident, este deosebit de util să învăţăm să deosebim siguranţa de 
pericol. Dar uneori oamenii ajung să se bazeze prea mult pe indiciile privind 
siguranța. De exemplu, dacă ne simţim în siguranță într-o situație socială doar 
atunci când suntem însoțiți de un prieten, aceasta poate deveni o problemă, 
fiindcă nu este posibil întotdeauna să apelăm la acest sprijin. Unul dintre sco- 
purile terapiei este acela de a ajuta persoana anxioasă să „renunțe” la folosirea 
semnalelor de siguranță.” 

Un avantaj important al condiționării pavloviene a amenințării ca instru- 
ment de cercetare este acela că poate fi folosită în mod asemănător la oameni 
și la animale.“ Dar două variante ale condiţionării pavloviene sunt cu precă- 
dere relevante pentru oameni. Acestea sunt condiționarea observaţională și 
condiționarea prin instruire verbală (Figura 3.9). 

Prin învățarea observatională” putem produce un răspuns condiționat La 
un SC, privind doar cum cineva este condiționat cu acel SC asociat cu șoc." 
Deseori oamenii învaţă despre pericol observându-i efectele asupra altora, de 

Figura 3.8. Condiţionarea amenințării versus condiționarea siguranței 
Exact la fel cum creierul poate să învețe prin condiționare că un stimul pre- 
zice o vătămare, el poate să înveţe că stimulii prezic siguranță (absenţa pe- 
ricolului). În condiționarea siguranței, stimulul condiționat (SC) devine un 
predictor al faptului că stimulul necondiționat (SN) nu va apărea. Astfel, în 
cazul condiționării siguranței și prin contrast cu condiționarea amenințării, 
absența SC are ca rezultat răspunsurile condiționate de încremenire. 


exemplu, văzând că o persoană suferă o vătămare, fie în viața reală, fie la televi- 
zor sau într-un film. Deși există și animale care pot uneori transmite grupului 
informații despre amenințare,! aceasta este o caracteristică a speciei noastre. 

Cealaltă variantă specific umană este numită condifionare pavloviană prin 
instruire verbală? Copiii, de exemplu, învață despre pericol de la părinți și 
de la îngrijitori. Companiile își învață angajaţii cum să se ferească de pericole 
atunci când lucrează. În experimentele de laborator, dacă îi spunem doar unui 
subiect că un SC ar putea fi urmat de un șoc, este suficient pentru ca el să aibă 
un răspuns condiționat la SC, chiar dacă șocul nu apare niciodată." 


CUM NE FERIM DE PERICOLE: EVITAREA INSTRUMENTALĂ 
ȘI HABITUALĂ 


Exprimarea reacțiilor defensive înnăscute, cum sunt încremenirea și 
reacțiile fiziologice asociate în prezența amenințărilor înnăscute sau învățate 
este, desigur, foarte utilă. Dar organismele pot să înveţe și comportamente 
complet noi — reacții noi, învăţate ca urmare a succesului dovedit în încercarea 
de a fugi sau de a evita vătămarea. De exemplu, dacă iepurele din scenariul de 
mai sus reușește să scape de linx în locul unde se adapă, strecurându-se într-o 
scorbură de copac, reușita acestei manevre va fi stocată și se va apela la ea dacă 
iepurele detectează un alt linx sau alt prădător în viitor și dacă va avea prin 
preajmă o scorbură. Poate va apela la ea și ca modalitate de evitare, spre a nu fi 
zărit. Deși există limite în ceea ce privește posibilitățile pe care le avem pentru 
a scăpa ori pentru a evita pericolul și diferențe în privința dificultății cu care 
acțiunile se pot învăța, există o paletă de acţiuni care pot servi ca modalități de 
a scăpa de pericol ori de a-l evita. 

a. Condiţionarea standard 


b. Condiţionarea observaţională 





c. Condiţionarea prin instruire verbală 

Figura 3.9. Condiţionarea observațională și condiționarea prin 
instruire verbală la oameni 

Oamenii sunt cei mai pricepuți în ceea ce privește învățarea prin observaţie şi 
instruire verbală. În condiţionarea observațională a amenințării „participantul 
privește pe cineva primind un stimul necondiționat (SN) în relaţie cu un sti- 
mul condiționat (SC). Atunci când participantul este expus apoi la SC, sunt 
exprimate răspunsuri condiționate, deși SN nu a apărut niciodată în mod 
direct împreună cu SC. La fel, oamenii pot fi instruiți că, atunci când apare 
un anumit SC, este probabil ca ei să primească un SN. Deși SN nu apare 
niciodată, SC dobândește abilitatea de a declanșa răspunsuri condiționate. 

Pentru a învăța să realizăm o acțiune cu scopul de a fugi și/ sau de a evita 
pericolul, este nevoie ca răspunsul standard, încremenirea, să fie suprimat. Nu 
putem acționa dacă suntem înțepeniţi pe loc." Spre deosebire de încremenire, 
fuga și evitarea nu sunt răspunsuri defensive specifice unor specii. Animalele 
pot folosi mai multe feluri de comportamente pentru a scăpa și pentru a evita 
pericolul (de exemplu, fuga, salturile, ridicarea pe picioarele dinapoi, cățăratul, 
înotul, trasul de un lanț, apăsarea unui buton și multe altele), în funcție de 
situație. Acestea nu sunt reacții inerente sau exclusive de fugă ori de evitare; ele 
sunt doar acțiuni motorii care pot, prin învăţare, să fie folosite pentru a fugi sau 
a evita pericolul, după cum animalele au învăţat din experiențele trecute. 

Așa cum am menţionat, comportamentele învățate ca rezultat al succe- 
sului la care au condus se spune că sunt reacții instrumentale (reacţii care sunt 
instrumentale pentru obţinerea unui obiectiv sau a unui rezultat). Abilitatea 
de a învăța comportamente instrumentale oferă organismului o gamă largă de 
opţiuni în confruntarea cu pericolul. Învăţarea instrumentală, orientată spre 
scop este descrisă ca învățare bazată pe relatia dintre reacție şi consecințe (R- (). a 
În laborator, învățarea instrumentală a acţiunilor pentru a face faţă pericolului 
se realizează folosind sarcini de condiționare a evitării active (Figura 3.10). În- 
tr-un experiment obișnuit, șobolanul este așezat într-o cutie cu două compar- 
timente.** Este emis un sunet, la încheierea căruia cobaiului îi este aplicat un 
șoc. Desigur, data viitoare când aude sunetul şobolanul încremenește. Până în 
acest moment, este vorba de condiționarea pavloviană standard a amenințării, 
cu un sunet SC și un șoc, SN. Dar dacă SC și SN sunt repetate, șocul SN va 
începe să declanșeze mișcări aleatorii și, la un moment dat, animalul va ajunge 
în celălalt compartiment, unde nu este niciun șoc. Până la urmă, învaţă că, dacă 
trece în celălalt compartiment atunci când apare sunetul, va evita șocul. După 
ce învață reacția de evitare, prezenţa SC, datorită relaţiei sale cu SN, devine o 
întărire, un stimul care motivează comportamentul: SC nu numai că îi spune 
creierului când să apeleze la reacția de evitare învățată, ci va și regla intensitatea 
comportamentului de evitare. 

Unii cercetători au sugerat că reacţiile condiţionate de evitare pot părea 
că ar fi învățate instrumental, dar că ele sunt doar tipuri de apărare specifice 
anumitor specii.” Cu toate acestea, rezultatele noastre, descrise în capitolul 
următor, arată că acele circuite neurale care se află la baza reacțiilor înnăscute, 
cum este încremenirea, și cele aflate la baza acţiunilor învăţate, cum este evita- 
rea, sunt distincte, ceea ce le individualizează ca tipuri unice de comportament 
și nu simple variante ale unor reacţii defensive specifice unor specii. 

Multe dintre criteriile pentru evaluarea răspunsurilor instrumentale pro- 
vin din studii bazate pe condiţionare prin întărire pozitivă — recompensă cu 
hrană sau cu medicație care creează dependenţă — și din motive tehnice, stu- 
diile de felul acesta sunt greu de realizat în cadrul cercetărilor care folosesc 
stimuli aversivi (mai ales șocuri) pentru întărirea comportamentului. Proble- 
ma dacă reacțiile de evitare sunt într-un sens abstract strict instrumentale mă 
interesează mai puțin decât aceea de a stabili dacă acestea sunt o categorie 
de răspunsuri care merită investigate. Nu mă îndoiesc că ele merită cercetate. 

Figura 3.10. Evitarea activă 

Condiţionarea evitării active implică un stimul condiţionat reprezentat 
printr-un sunet (SC) și un stimul necondiționat (SN) reprezentat printr- 
un șoc. La început, subiectul încremenește la SC. Dar, cu timpul, el învață 
că, dacă trece în cealaltă încăpere atunci când apare sunetul, poate scăpa 
de șocul SN sau chiar îl poate evita complet. Răspunsurile de felul acesta, 
învățate datorită consecințelor lor, sunt considerate răspunsuri orientate 
spre scop ori instrumentale. Spre deosebire de reacțiile provocate de un SC 
pavlovian, răspunsurile instrumentale sunt acțiuni emise în prezența SC. 


Studiile descrise mai jos confirmă această perspectivă și, în momentul de față, 
laboratorul meu urmărește îndeaproape aceste aspecte. 

Rezultatul obținut în reușita condiționării evitării implică o anumită 
combinație, lucru demonstrat de faptul că răspunsul împiedică apariția șocului 
SN și în același timp oprește și/ sau previne expunerea la SC auditiv. Faptul că 
eliminarea SC poate, singură, să producă învățarea unui nou răspuns a fost de- 
monstrat prin studii care au folosit o sarcină numită fuga din fața amenințării” 
(mai puţin inspirat numită fuga de frică”). În cadrul acestei proceduri, șobolanii 
sunt supuși condiționării pavloviene într-o încăpere și, după un timp oarecare, 
sunt plasați într-o nouă încăpere, unde este prezentat SC. Șobolanii încreme- 
nesc, dar dacă fac o mișcare, SC este oprit. Cu timpul, ei învață să se mute în 





Viaţa este periculoasă 85 


| Condiţionarea amenințării (SC+SN) 








Învăţare a fugii de SC (numai SC) 


Priam a iii 





Fuga de SC (numai SC) 


e 








| EEE taie 
Figura 3.11. Fuga din fața amenințării 

Fuga din fața amenințării este o sarcină de evitare activă în care etapele pa- 
vloviană și instrumentală sunt separate. Întâi, condiționarea pavloviană are 
loc cu un stimul condiționat auditiv (SC) și un stimul necondiţionat (SN) 
reprezentat printr-un șoc. Apoi, subiectul este plasat într-o nouă încăpere 
şi învață să se mute a celălalt capăt al cutiei, atunci când apare SC. Aceasta 
îi permite fuga de SC. Apoi, cu timpul, subiectul învață să se mute mereu 
dintr-o încăpere în alta, pentru a evita complet SC. Această sarcină este 
astfel motivată și întărită mai degrabă de SC decât de SN, întrucât cel din 
urmă nu apare niciodată în această încăpere. 


spațiul celălalt ori să realizeze alte răspunsuri care elimină SC. Singura întărire în 
acest scenariu este fuga de SC - niciun șoc nu este implicat în învățarea noului 
răspuns.” Aceasta este ceea ce separă în mod esenţial componentele pavloviană 
şi, respectiv, instrumentală ale învățării evitării în două proceduri diferite și per- 
mite ca efectele de întărire ale SC să fie evaluate independent de întărirea prin 
SN reprezentat prin șoc. Studiile bazate pe această sarcină și realizate de către 
Chris Cain în laboratorul meu confirmă ideea că fuga de SC, mai degrabă decât 
doar evitarea SN, contribuie la învățarea evitării (Figura 3.11). 

În comportamentul de evitare sau fugă din faţa amenințării, oprirea sau 
preîntâmpinarea SC este întărirea care intensifică răspunsul. Dat fiind faptul 

că implică îndepărtarea sau preintâmpinarea stimulului, se numește înzărire 
negativă, un exemplu de întărire pozitivă este folosirea hranei ca recompensă 
pentru a întări răspunsul în cazul unui animal care nu a mâncat de ceva timp. 
Astfel, în contextul acesta, „pozitiv și negativ” nu implică valență (bine sau rău), 
ci, în schimb, prezența sau absența. Și pentru că stimulul întărește comporta- 
mentul ca urmare a condiționării pavloviene anterioare (asocierea dintre SC 
și SN), este o înzărire condiționată. Astfel, evitarea și fuga din faţa amenințării 
sunt dependente de inzărirea negativă condiționată. 

Teoria cea mai larg acceptată în legătură cu natura semnalului de întă- 
rire negativă rezultat din fuga/ evitarea SC este aceea că el apare ca urmare a 
eliberării de frică.” Această idee se află la baza teoriei evitării propuse în anii 
1940 de către O. Hobart Mowrer și colegul său, Neal Miller. Ei susțineau că 
evitarea este un proces de învăţare cu doi factori. Primul, sunetul de avertizare, 
care prezice șocul, devine un SC pavlovian. Apoi, acțiunile care permit scăpa- 
rea de șoc și ulterior de SC sunt învățate instrumental, după rezultatul pe care 
îl au. Mowrer și Miller au sugerat că SC pavlovian provoacă o stare de frică, iar 
în etapa instrumentală răspunsurile care permit fuga de şoc reduc frica. Aceste 
răspunsuri sunt învățate, deoarece frica este o experiență neplăcută și reducerea 
sa are un efect de întărire. 

Ideea potrivit căreia SC provoacă „frica” și că fuga de SC are ca rezultat 
o stare de „ușurare” se bazează pe teoriile psihologiei hedoniste, care susțin că 
întărirea depinde de experiența subiectivă a plăcerii recompensei sau a neplă- 
cerii legate de pedeapsă sau de durere.“ De aceea, atunci când SC este oprit, 
întărirea ar proveni din dispariția fricii. Eu nu sunt de acord cu ideea că stă- 
rile cerebrale sunt provocate de amenințări percepute ca senzaţii subiective. 
Deși unii teoreticieni tratează frica în termenii unei stări nesubiective de bază, 
există totuși un semn de întrebare legat de modul în care reducerea unei stări 
de frică — subiectivă sau nesubiectivă — poate să crească probabilitatea unui 
comportament. După cum vom discuta în capitolul următor, în neuroștiințe, 
întărirea este văzută ca un proces celular și molecular care apare în circuite 
specifice. A apela la ideea stării de ușurare în privința unui sentiment de frică 
pentru a explica învățarea ridică mai multe întrebări, în loc să ofere răspunsuri 
referitoare la modul în care lucrul acesta se petrece în creier. Procesele celulare, 
cum sunt acelea aflate la baza întăririi şi motivaţiei, ar trebui considerate mai 
degrabă niște ingrediente care ajută la construirea stărilor respective decât stări 
în sine. Emoțiile conștiente, cred eu, sunt elaborări cognitive ale proceselor 
non-conștiente mai primare. 

În ciuda unor critici“, teoria bazată pe cei doi factori formulată de 
Mowrer-Miller rămâne o parte importantă a fundarmentării conceptuale a 
implementării terapiei expunerii pentru a controla frica sau anxietatea.“ Eu 
consider că această teorie poate fi salvată printr-o reconceptualizare a natu- 
rii semnalului de întărire, După părerea mea, întărirea nu se datorează scă- 
derii fricii, ci reducerii componentelor stării defensive motivaţionale non- 
conștiente pe care o declanșează SC. Cu alte cuvinte, comportamentele care 
elimină SC sunt întărite, deoarece SC nu mai activează circuitul defensiv de 

supraviețuire, iar aceasta, printre altele, schimbă nivelul neuromodulatorilor, 
care sunt importanți ca semnale de întărire în circuitele pentru supraviețuire și 
în regiunile care reglează controlul instrumental al comportamentului." Acest 
proces va fi explicat în termenii circuitelor specifice şi modulatorilor chimici 
în capitolul următor. 

Evitarea poate deveni foarte persistentă: un animal sau o persoană care 
învață cum să evite pericolul real s-ar putea să nu mai trăiască vreodată această 
experiență. Răspunsul se auto-perpetuează, deoarece, așa cum am menţionat, 
nu există niciodată ocazia de a testa dacă SC mai este un predictor corect al 
SN. Drept rezultat, asocierea principală dintre răspuns și efectele pe care le are 
întărirea negativă a SC şi SN nu poate fi stinsă; întrucât rezultatul negativ nu 
apare, evitarea este întărită în continuare.“ Persoana anxioasă dezvoltă și con- 
vingeri false, legate de faptul că acțiunile de evitare ar fi împiedicat rezultatele 
negative,” și acestea oferă un sprijin cognitiv fricii și anxietății patologice, care 
trebuie abordat la rândul său (vezi Capitolele 10 și 11). 

Atunci când o reacție de evitare ajunge să se susțină în felul acesta, el nu 
mai este orientat spre scop și a devenit un oficei stimul-răspuns automat.”! SC 
provoacă în mod automat reacția de evitare, chiar dacă SC nu mai este asociat 
cu SN. Așa cum încremenirea este un răspuns înnăscut, declanșat automat de 
un SC dobândit în timpul condiționării pavloviene, un obicei este un răspuns 
învăţat, care a fost instrumental (orientat spre scop), dar care își pierde relaţia 
cu scopul respectiv și ajunge să fie declanșat automat de stimuli care au fost 
anterior asociați cu scopul. 

Evitarea habituală împiedică intrarea creierului într-o stare defensivă — 
nu avem de ce să ne apărăm, dacă știm cum să evităm pericolul.” Învăţarea 
evitării habituale ne poate simplifica viaţa, făcând-o mai puțin stresantă,”* dar 
poate avea și un efect negativ — ea poate deveni atât de mecanică încât să fie 
realizată și atunci când nu este nevoie sau chiar atunci când este dezadaptati- 
vă. Numeroși pacienți cu tulburări anxioase, de exemplu, se străduiesc foarte 
mult să evite situații care le provoacă anxietate, chiar și în cazuri în care acest 
comportament este defavorabil pentru alte scopuri din viață.”* Vom analiza 
mai detaliat aceste două fațete ale evitării în partea de final a cărții, atunci când 
vom discuta despre anxietatea patologică. 

În general, oamenii nu au nevoie de o pregătire îndelungată pentru a 
învăța să evite pericolul. Noi putem folosi observaţia și instruirea și putem crea 
concepte sau scheme de evitare, pe care să ni le fixăm în minte și să le folosim 
ca planuri de acțiune din care ne inspirăm.” În cazul unor amenințări, acestea 
pot declanșa comportamentul de evitare și pot să motiveze realizarea sa. Da- 
torită hipersensibilității la amenințări a persoanelor anxioase, evitarea învățată 
sau schematizată poate fi activată foarte ușor și poate conduce comportamen- 
tul spre o evoluție patologică. 

Prin urmare, SC joacă cel puțin patru roluri diferite în relație cu evitarea. 
Întâi, este un SC pavlovian clasic asociat cu un șoc care provoacă încremenirea. 
Apoi, dacă încremenirea poate fi depășită, SC funcționează ca un element de 
întărire care favorizează învăţarea fugii și, în cele din urmă, a evitării. După 

ce răspunsul de evitare a fost învățat, SC devine o întărire care motivează re- 
alizarea răspunsului de evitare în anticiparea amenințării sau cel de fugă, dacă 
amenințarea este prezentă. lar dacă evitarea devine o obișnuință prin repetare 
îndelungată, SC devine un declanșator al obiceiului. 


Tabelul 3.1. Patru roluri ale unui SC în evitare 








1. Stimul condiţionat pavlovian (SC): declanșează răspunsurile defensive înnăscute (în- 
cremenirea și schimbările fiziologice aferente), după ce a fost asociat cu un stimul aversiv 
necondiționat (SN). 
2. Element de întărire negativă condiționată: încurajează învățarea răspunsurilor care elimină 

expunerea la SC şi SN (fuga) şi, în cele din urmă, împiedică expunerea la SC și SN (evitarea). __ 





3. Întărire condiţionată: motivează realizarea răspunsului de evitare învățat. 





4. Declanșator al obiceiului: dacă evitarea devine o obișnuință, SC va declansa răspunsul, 


chiar dacă nu mai este asociat cu prevenirea SC şi/ sau a SN. 


AMENINȚĂRILE FUNCȚIONEAZĂ ȘI CA ÎNTĂRIRI CARE 
ORIENTEAZĂ ACȚIUNI ÎNVĂŢATE 


În procesul de învățare pavloviană și instrumentală, pe lângă faptul că 
învăţăm să reacționăm ori să acţionăm, preluăm informații despre stimuli 
și răspunsuri, adică învăţăm care este valoarea declanșatoare a stimulilor 
condiţionați de tip pavlovian, valoarea reacțiilor și valoarea consecinţelor (în- 
tăririlor) în relaţie cu reacțiile. Aceste valori sunt utile atunci când trebuie să 
decidem ce trebuie să facem în situaţii noi, dacă să abordăm ori să evităm 
anumiți stimuli și să estimăm la ce fel de rezultat ne putem aștepta, în urma 
alegerii unor direcții de acţiune.”* 

Stimulii care au dobândit valoare declanșatoare prin asociere cu consecințe 
pozitive sau negative pot avea efecte profunde asupra comportamentului. Un 
animal aflat în căutare de hrană poate folosi stimuli pavlovieni legați de hra- 
nă ca întăriri care să-l ajute să localizeze surse adecvate de hrană, folosind 
în același timp stimuli asociați prădătorului ca întăriri pentru a rămâne în 
siguranță în timpul acestui proces. Contribuţia întăririlor pavloviene în luarea 
deciziilor este în mod frecvent studiată analizându-se efectele unui SC asupra 
unui comportament instrumental.” De exemplu, dacă un șobolan a învățat un 
răspuns instrumental, cum ar fi să apese pe o bară pentru a obține hrană, un 
SC pavlovian asociat anterior cu aceeași sau chiar cu altă mâncare va facilita 
realizarea răspunsului instrumental motivat de obținerea hranei; un SC asociat 
cu apa va produce o favorizare redusă ori nu va produce deloc, deoarece moti- 
varea aflată la baza răspunsului este diferită de motivarea aflată la baza valorii 
stimulative a SC; iar un SC asociat cu un șoc va suprima comportamentul 
motivat de cină. În cazul răspunsurilor instrumentale aversive, lucrurile se 
petrec invers; un SC pavlovian asociat cu un șoc facilitează efectuarea evitării 
motivate de șoc. 

Noi, oamenii, folosim întăriri învăţate pentru a alege produsele pe care le 
cumpărăm și oamenii cu care ne împrietenim și în care avem încredere. Dar 
întăririle ne pot conduce în direcții dezadaptative. Stimulii asociați cu hrana 
pot stimula pofta de mâncare fără să ne fie foame, ajungând în felul acesta la 
supraalimentare, la fel cum stimulii asociați cu droguri pot avea ca rezultat 
nevoia de a consuma droguri și duc la recidive în cazul persoanelor dependen- 
te de droguri.” În situaţii sociale, folosirea stimulilor greșiți pentru a evalua 
onestitatea unei persoane ne poate provoca necazuri — de exemplu, atunci când 
avem încredere în cineva pentru că arată bine și are haz, în loc să urmărim 
dacă are calitățile care indică într-adevăr faptul că este o persoană demnă de 
încredere. Și, după cum am notat mai sus, și întăririle pot motiva răspunsurile 
de evitare dezadaptativă în cazul persoanelor suferind de probleme legate de 
anxietate și frică.% 

Întăririle sunt reversul impulsurilor.s! Se spune că poftele, cum este foa- 
mea, sunt motivate din interior. Ele ne împing spre obiective care pot satisface 
nevoi biologice. Spre deosebire de ele, întăririle ne zrag spre obiective. Deși 
ambele sunt aspecte importante ale motivaţiei, motivaţia prin stimulare joacă 
un rol important în luarea deciziilor de zi cu zi, chiar și a acelora legate de 
modul în care ne satisfacem nevoi biologice. Nevoile legate de hrană, de exem- 
plu, pot fi satisfăcute în multe moduri, iar valoarea declanșatoare a diferitelor 
opțiuni determină deseori modul în care decidem ce să mâncăm sau chiar 
ne determină să mâncăm atunci când, din punct de vedere biologic, nu este 
nevoie să facem acest lucru. Tot la fel, atunci când suntem în pericol, întâi în- 
cremenim, dar apoi trebuie să luăm o decizie în ceea ce privește pasul următor. 
Aceasta implică o evaluare a riscurilor impuse de întăririle aversive prezente. 


O AFACERE RISCANTĂ 


Până acum am vorbit despre apărare în relație cu amenințări specifice, 
detectabile și imediate. Dar nu toate amenințările sunt de tipul acesta. Une- 
ori organismele se găsesc în situații necunoscute, sunt expuse unor stimuli 
neașteptați (cum ar fi un sunet neașteptat), ori se află în situaţii în care pe- 
ricolul este posibil sau chiar probabil, toate acestea contribuind la ridicarea 
nivelului de alertă. În fiecare dintre aceste situații, trebuie evaluate riscurile 
unor amenințări care nu sunt prezente și a căror apariție ori probabilitate este 
incertă. Deoarece nu există o amenințare reală, se spune că aceste comporta- 
mente sunt mai relevante pentru anxietate decât pentru teamă. Incertitudinea 
este prezentă atunci când există obiective opuse (apropiere versus evitare) sau 
o neconcordanță între ceea ce așteptăm să se întâmple și ceea ce se întâmplă de 
fapt. Încertitudinea legată de viitor și de modul în care trebuie să ne pregătim 
pentru diferite rezultate posibile este un factor important în tulburările de 
anxietate.” 

Riscul se definește în funcție de factori externi și interni. Proximitatea 
față de o amenințare este un factor extern, deși unele amenințări sunt în mod 
inerent mai periculoase decât altele (un șarpe la picioarele noastre, comparativ 

cu un șarpe aflat dincolo de un perete de sticlă la grădina zoologică). Fac- 
torii interni includ alte condiţii motivaționale de la un moment dat (nevoia 
de a mânca versus riscul expunerii la pericol), precum și trăsături individuale 
(toleranța/ aversiunea individului față de risc) bazate pe moștenirea genetică 
şi pe experiențele din trecut." Nivelul de risc într-o situație dată poate varia 
și pe măsură ce situația evoluează. (Vă amintiți ierarhia iminenței prădătoru- 
lui — riscul este scăzut în etapa premergătoare confruntării, crește rapid atunci 
când prădătorul este detectat și se schimbă din nou, dacă prădătorul este destul 
de aproape pentru a lovi.) Riscul crește și atunci când trebuie să abordăm o 
situație periculoasă. 

Să luăm ca exemplu comportamentul unui șobolan într-o situaţie în care 
nu a mâncat de ceva vreme și, fiind în căutarea hranei, a intrat într-o zonă care se 
poate dovedi periculoasă.* EI va evita locurile luminoase, neprotejate, rămânând 
cât mai aproape de locul cel mai apropiat care oferă o oarecare protecție. Folosește 
mișcări discrete ale capului, mustăților și nărilor pentru a scana indiciile vizuale, 
acustice și olfactive prezente. Mișcările mai ample, atunci când au loc, sunt foarte 
lente, deseori cu corpul întins și aproape de pământ. Comportamentele acestea 
de evaluare a riscurilor permit o evaluare activă fără a atrage atenţia. Dacă nu este 
detectat niciun pericol, căutarea hranei poate să continue, dar totuși cu mișcări 
mici, prudente. Aceste experiențe sunt foarte importante pentru pradă; după ce 
s-au încheiat, chiar dacă nu a apărut niciun pericol, pot să treacă ore sau chiar zile 
până când își va relua complet activitățile zilnice obișnuite, cum sunt hrănirea, 
adăpatul sau împerecherea. Siguranța este pe primul loc. 

Dat fiind faptul că incertitudinea legată de evenimentele viitoare este un 
factor deosebit de important în tulburările de anxietate,“ numeroase teste de 
laborator, menite să identifice modele animale pentru anxietatea umană, cre- 
ează situații în care rezultatul nu este predictibil pe baza stimulilor existenți. 
Acest lucru se realizează în mai multe moduri; fie schimbând gradul de cer- 
titudine cu care un SC pavlovian apare ca predictor al SN folosind un SC 
care creează nesiguranță legată de momentul în care se va încheia amenințarea 
percepută,“ ori plasând animalul într-un spațiu deschis unde este neprotejat 
sau în situații în care se confruntă cu un anumit tip de conflict.*? 

După cum am arătat în Capitolul 2, Jeffrey Gray și Neil McNaughton 
susțin că aceste comportamente de evaluare a riscului în situații de incertitu- 
dine, mai ales în situaţii în care există un conflict între nevoia de apropiere și 
aceea de evitare, sunt rezultatul unei stări obiective de inhibiție comportamen- 
tală.” Potrivit teoriei lor despre anxietate, atunci când un animal sau un om 
se află în starea aceasta, indiciile cu valență negativă își amplifică importanța, 
ceca ce contracarează tendința de a ne apropia de un obiectiv riscant, în ciuda 
nevoii imperioase de a face acest lucru; strategia se numește evifare pasivă şi 
este complet diferită de comportamentele de evitare activă descrise mai sus 
(Figura 3.12). În cazul evitării pasive, pericolul nu este evitat sau amânat prin 
întreprinderea unei acțiuni, ci prin evaluarea riscului în timpul inacţiunii. 

În timpul evitării pasive, inacțiunea este foarte greu de diferențiat de 
încremenire, dacă ne rezumăm la observarea comportamentului. Dar există 

dovezi că aceste două comportamente se deosebesc totuși. De exemplu, unele 
medicamente, mai ales benzodiazepinele, care reduc evitarea pasivă, nu afec- 
tează încremenirea la un stimul specific.” În general, evitarea pasivă nu este 
considerată de specialiști o reacție de încremenire, în schimb, este considerată, 
cel puțin parțial, un răspuns instrumental învățat după consecințele sale. . 

Unele persoane care suferă de anxietate gravă evită expunerea la situații 
stresante rămânând acasă, în pofida posibilelor consecințe negative pe care 
le implică absența de la serviciu sau izolarea socială. Acest comportament de 
evitare pasivă, la fel ca formele active de evitare descrise mai sus, poate deveni 
un obicei învățat, care permite evitarea vătămării. Fiindcă amenințarea este 





Înaintea șocului (șobolanul preferă partea întunecată) 








După șoc (șobolanul evită partea întunecată) 

Figura 3.12. Evitarea pasivă 

Spre deosebire de evitarea activă, în evitarea pasivă vătămarea este preve- 
nită mai degrabă prin reprimarea unui răspuns decât prin exprimarea sa. 
O modalitate de a structura sarcina evitării pasive este aceea de a profita 
de preferința înnăscută a șobolanilor pentru spațiile întunecoase. Dacă un 
șobolan este plasat într-o încăpere cu zone întunecate și luminoase, el se va 
mișca rapid spre zona întunecată. Apoi i se aplică un şoc în zona întunecată 
şi este îndepărtat de aparat. În ziua următoare, atunci când este pus în zona 
luminată, șobolanul va evita să intre în zona întunecată — reprimându-și 
răspunsul natural pentru a evita șocul. 

împiedicată, reacția de evitare pasivă este întărită și devine din ce în ce mai 
puternică. 

Este important să subliniem complexitatea și caracterul modular al eva- 
luării riscului. Sisteme cerebrale diferite folosesc criterii diferite pentru a de- 
cide ce trebuie făcut în situații riscante.”? De exemplu, fumătorii știu în mod 
conștient că fumatul este periculos pentru sănătatea lor pe termen lung, dar 
fumează în continuare, fiindcă activitatea aceasta este controlată de sisteme 
non-conștiente care operează după reguli diferite și care surclasează sistemele 
de control cognitiv. 


CINE DECIDE?* 


O întrebare fundamentală este: cine (sau ce) decide de fapt, atunci când, 
în viața de zi cu zi, luăm hotărâri în cazul unor situații amenințătoare sau 
doar obișnuite. Termenul „proces decizional” pare să implice faptul că mintea 
conștientă ar fi factorul principal, dar în cercetările vizând modul în care oa- 
menii iau decizii se discută mult și despre rolul factorilor non-conştienți.” În 
urma lucrărilor de pionierat realizate de Daniel Kahneman”, modelele curente 
adoptă o abordare bazată pe ideea procesării duale, care implică două sisteme 
de decizie (în care termenul „sistem” este folosit în sens mai degrabă psihologic 
decât neural). 

Sistemul 1 este un sistem implicit, rapid, care operează automat și fără 
să fie nevoie de intervenţie conștientă. Majoritatea, dacă nu toate efectele în- 
tăririlor pavloviene asupra acțiunilor implică acest proces automat. Specialiştii 
în publicitate care își plasează produsele în contextul simbolismului sexual, 
de exemplu, speră să creeze întăriri pavloviene (prin asocierea produsului cu 
activarea sexuală) care influențează comportamentul în mod non-conștient. 
Sistemul 1 folosește și scurtături mentale mai rapide, prin așa-numita metodă 
euristică. Dacă suntem în pericol — să zicem, ne trezim cu un urs care apare în 
fața noastră pe un drum de țară — s-ar putea să decidem să fugim, bazându-ne 
pe generalizarea potrivit căreia patrupedele mari și grase sunt mai lente decât 
bipedele ușoare. O strategie de telul acesta ne permite să luăm decizii mai 
rapid, pe baza unor informații limitate, economisind din volumul de activitate 
mentală, încercând să nu sacrificăm prea mult în ceea ce privește precizia. Deși 
luarea unei decizii bazate pe metoda euristică este un proces natural și deseori 
util, ea ne poate conduce pe un drum greșit. Urşii, în ciuda mărimii lor, sunt 
foarte rapizi; și trebuie să menționăm că există multe cazuri în care un dia- 
gnostic medical greșit este rezultatul unor decizii bazate pe metoda euristică, 
la care s-a apelat în locul unei evaluări mai complexe.” 

Sistemul 2 este mai lent și deliberat și se spune că ar implica un proces te- 
meinic rațional și conștient. Dar atât nivelul raționalității, cât și cel al implicării 
conștiinței în tipul de decizii realizate de Sistemul 2 sunt insuficient cunoscute. 
Ideea că suntem ființe raționale care iau decizii este asumată în psihologia 
populară și îi determină pe oameni să creadă că sunt responsabili pentru pro- 
priul comportament. În prezent, numeroase cercetări sugerează că nu avem 

cunoștințe directe despre procesele și motivațiile deciziilor și comportamen- 
telor noastre” și că, în schimb, fabricăm deseori explicaţii pentru ele după ce 
au avut loc, făcându-le să pară mai raționale decât sunt.!% Impresia că mintea 
noastră conștientă este cea care coordonează totul este parțial adevăr și parțial 
ficțiune." Astfel, nici măcar deciziile lente, procesate prin Sistemul 2 nu se 
bazează în mod necesar pe procese decizionale conștiente temeinice.!% Mai 
mult decât atât, doar pentru că suntem conștienți de faptul că am luat o decizie 
nu înseamnă că suntem conștienți de cauzele motivaţionale care au contribuit 
la procesul decizional. Trebuie să facem distincția între rezultatul unui proces 
de decizie și decizia în sine. lar pentru mintea conștientă este întotdeauna greu 
să ştie în momentul prezent ce se petrecea atunci când am decis ceva în trecut, 
chiar dacă decizia a fost luată doar cu un moment în urmă. 

Noi devenim conștienți de activităţile cerebrale atunci când vrem să știm 
ceea ce se petrece. În general, este nevoie ca răspunsul inițial la pericol să fie ra- 
pid, fiindcă este mai bine dacă răspundem întâi non-conştient, apelând la ceea 
ce a funcționat în trecut. Însă odată ce suntem conștienți de pericol, resursele 
conștiinței pot fi folosite și pentru a rezolva problema curentă. Prin demersul 
conștient, noi putem folosi informații factuale și experiențe personale stocate 
în memorie, pentru a putea evalua implicația acțiunilor posibile pentru sinele 
actual și sinele viitor imaginat. 

Cu toate acestea, presupunerea standard care trebuie invalidată în legătu- 
ră cu orice decizie este aceea că ea a fost luată non-conștient. Deși conștiința 
joacă un rol important în procesul uman de luare a deciziei, dacă îi acordăm 
mai mult credit decât merită, riscăm să-i mascăm contribuţiile reale. Dificulta- 
tea constă în a face distincția între situaţiile în care decidem în mod conștient, 
spre deosebire de situațiile în care noi explicăm ulterior, în mod conștient, 
deciziile luate în mod inconștient. Acesta este un subiect controversat, mai ales 
în cadrul sistemului nostru judiciar.!% 


IAR ACUM, URMEAZĂ CREIERUL 


Cercetările privind rolul creierului în procesele psihologice depind de ca- 
pacitatea testelor comportamentale de a măsura procesul psihologic. Din feri- 
cire, în domeniul amenințării și al apărării, după cum am văzut în acest capitol, 
există abordări comportamentale foarte detaliate. Ne vom baza pe acestea în 
următorul capitol, unde vom discuta despre mecanismele cerebrale ale proce- 
sării amenințării și ale comportamentului defensiv. 














CAPITOLUL 4 


Creierul defensiv 


„Este periculos, Frodo, să ieși pe uşa casei.” 
—].R.R. TOLKIEN! 


Toate organismele vii sunt compuse din celule. Unele dintre ele sunt alcă- 
tuite dintr-o singură celulă — bacteriile, de exemplu. Celula aceea unică trebuie 
să-și asigure tot ce-i trebuie pentru a supraviețui, ceea ce, în ciuda eficienței, 
limitează posibilitățile organismului. Organismele complexe (adică, animalele) 
au numeroase celule organizate în sisteme cu funcții specializate, un aranja- 
ment care oferă o flexibilitate mai mare în încercările zilnice pe care trebuie să 
le înfrunte, pentru a se menţine în viață și sănătoase. De exemplu, mamiferele 
cum suntem noi au, printre altele, sisteme digestive, respiratorii, circulatorii, 
reproductive și musculo-scheletale. Funcţia unică a fiecăruia este posibilă da- 
torită celulelor specializate pe care le are și a modului în care interacționează 
— celulele sistemului digestiv procesează hrana și o transformă în surse de ener- 
gie și nutriție, celulele sistemului respirator inspiră aerul și extrag oxigenul 
folosit în metabolism, celulele sistemului endocrin eliberează hormoni, pentru 
a regla metabolismul și alte funcții, celulele din sistemul cardiovascular conduc 
sângele în corp pentru a distribui energie, nutrienți, oxigen și hormoni spre 
țesuturile care au nevoie de aceste resurse, iar celulele sistemului musculo- 
scheletal asigură motilitatea (comportamentul). Sistemul nervos, care include 
creierul, coloana vertebrală și căile nervoase de la acestea spre organe, glande și 
țesuturi, coordonează toate celelalte sisteme, astfel încât corpul poate funcționa 
ca o unitate integrată. 

Capitolul acesta investighează rolul sistemului nervos, mai ales al creieru- 
lui, în apărare — una dintre cele mai importante activități comportamentale în 
care se angajează animalele. Consumul de alimente și de apă, reproducerea și 
alte comportamente de supraviețuire pot fi amânate perioade îndelungate, fără 
consecințe care amenință viața. Dar în situații periculoase ori potenţial pericu- 
loase, un răspuns întârziat la amenințări poate fi fatal. De aceea, creierul trebuie 
să selecteze rapid tiparele musculo-scheletale care constituie răspunsul cel mai 
adecvat. De asemenea, trebuie să coordoneze reacțiile cardiovasculare, endocrine, 

respiratorii și multe alte reacții care oferă suportul fiziologic necesar pentru com- 
portamentele defensive consumatoare de energie. Înainte de a intra în detalii 
referitoare la modul în care activitățile defensive sunt controlate de creier, ar fi 
util să facem o scurtă prezentare a structurii și funcționării creierului. 


CÂTEVA ASPECTE FUNDAMENTALE DESPRE ORGANIZAREA 
CREIERULUI 


Creierul are două feluri de celule: revroni și celule gliale (Figura 4.1a). Ne- 
uronii sunt implicați în comunicarea informaţiilor. Celulele gliale joacă roluri 
complexe în creier, unul dintre ele fiind acela de a ajuta neuronii să-şi înde- 
plinească funcțiile. Deși cercetarea în domeniul celulelor gliale este în plină 
dezvoltare, principala noastră preocupare aici este legată de neuroni. 

Majoritatea celulelor din corp comunică unele cu altele, eliberând 
substanțe chimice care influențează celelalte celule din imediata apropiere. 
Dar neuronii pot comunica atât la distanţe foarte mari, cât și în vecinătate. 
Acest lucru este posibil, fiindcă neuronii sunt unici în privința faptului că au 
prelungiri fibroase (dendrite și axoni) care se intind dincolo de corpul celu- 
lei (numit soma). Aceste fibre trimit și primesc informaţii de la alți neuroni. 
Neuronii au multe dendrite care sunt importante mai ales pentru primirea 
informațiilor de a alți neuroni, însă în mod obișnuit, neuronii au doar un axon, 
principala structură pe care o folosesc pentru a trimite mesaje. Deși este unul 
singur, axonul se ramifică, aceasta permițându-i unui singur neuron dintr-o 
anumită regiune să comunice cu mulți alți neuroni din altă regiune sau din mai 
multe regiuni diferite. 

La baza comunicării neuronale se află două sisteme de transmitere a 
mesajelor. Unul dintre sisteme, în interiorul neuronului, asigură transmiterea 
mesajelor dinspre soma spre capetele axonului, iar celălalt asigură comunicarea 
dinspre axon spre alți neuroni, în general, prin intermediul dendritelor. Proce- 
sul de comunicare începe atunci când în soma (Figura 4.1b) se generează un 
impuls electric, numit pofenția/ de actiune. Acest răspuns electric coboară apoi 
în axon. Atunci când ajunge la capătul ramurilor axonului, începe partea a 
doua a comunicării neuronale; potențialul de acțiune are ca rezultat eliberarea 
unui transmițător chimic de la nivelul terminaţiilor axonului (Figura 4.1c). 
Neurotransmițătorul se conectează apoi de receptorii altor neuroni, întâi de 
dendritele acestora (extensiile fibroase care primesc informaţiile), dar şi de 
soma sau de axon. 

Legătura dintre doi neuroni este fanta sinaptică sau, mai scurt, sinapsa. 
Neuronii comunică unii cu ceilalți prin transmitere sinaptică. Unii neuroni 
sunt excitatori și ajută la declanșarea activității altor neuronii, iar alţii sunt 
inhibitori și suprimă activitatea în alți neuroni. Conexiunile sinaptice dintre 
neuronii unei regiuni sau subregiuni cerebrale formează circuite sau rezele locale 
(Figura 4.1d). Conexiunile dintre circuite în regiuni diferite formează sisteme 
care au funcții specifice. 

Creierul defensiv 


Creierul tuturor vertebratelor are trei regiuni principale (Figura 4.1e și 
4.1£). Rombencefalul, necesar pentru funcțiile esenţiale pentru viață (de exem- 
plu, respiraţia și funcția cardiacă), este cel mai asemănător la toate vertebra- 
tele. Leziunile în această regiune sunt deseori mortale. Mezencefalul, care este 
responsabil pentru menținerea tiparelor normale de somn și veghe, este și el 
asemănător la mai multe specii, deși nu în același grad ca rombencefalul. De- 
osebirile cele mai mari între vertebrate sunt în prozencefa/, care are mai multe 
componente. 

Prozencefalul mamiferelor și al altor vertebrate este format din cortexul 
cerebral și regiunile subcorticale. Regiunile corticale ocupă un volum impor- 
tant din creierul uman (Figura 4.1g). Cortexul cerebral al unor mamifere dife- 
rite este descris în Figura 4.1i. 

Regiunile corticale aparțin fie neocortexului, fie alocortexului. MVeocortexu/ 
este stratul exterior, cu un aspect brăzdat, cea mai proeminentă și vizibilă parte 
a creierului uman (Figura 4.1g). E] a fost numit astfel, deoarece s-a crezut că ar 
fi o extensie mai nou apărută, odată cu evoluția mamiferelor, o idee infirmată 
între timp.“ El are șase straturi identificabile de neuroni. A/ocorfexu/ are mai 
puţine straturi (de obicei trei sau patru) și nu este vizibil decât dacă cele două 
emisfere cerebrale sunt despărțite, întrucât este situat în peretele median al 
emisferelor. Alocortexul este numit și corzex median, iar neocortexul este nu- 
mit corzex lateral.” Regiunile corticale mediane sunt numite și corzex limbic. Eu 
evit acest termen din cauza relaţiei sale cu teoria controversată despre emoție 
şi rolul sistemului limbic.” 


Tabelul 4.1. Abrevieri pentru principalele regiuni cerebrale 
analizate în această carte 





PROZENCEFAL SUBCORTICAL 
Amigdala (Amig) 
BA, nucleu bazal al amigdalei 


NEOCORTEX 
Cortex prefrontal (PFC) 


PECL, cortex prefrontal iateral 








PFCor., cortex prefrontal dorsolateral CeA, nucleu central al amigdalei 


PFCuM, cortex prefrontal medial 





LĂ, nucleu lateral al amigdalei 


PFCDM, cortex prefrontal dorsomedial Amigdala bazo-medială 





PECvw, cortex prefrontal ventromedial BNSTI, nucleu pat din stria terminală 


Cortex parietal (PAR) 





Ganglioni bazali 





CPu, nucleu caudat și putanem 
(striatum dorsal) 

NAcc, nucleu accumbens (striatum 
ventral) 


Mezencefal subcortical 





PAG, materie gri periaqueductală 


Regiunile subcorticale se află sub cortexul exterior (vezi Figura 4.1g). 
Deși există multe regiuni de felul acesta, câteva dintre ele vor fi analizate în 
mai multe rânduri în carte; majoritatea sunt parte a prozencefalului: regiuni 

d. Circuite și sisteme locale 

Figura 4.1. Creierul pe scurt 
Vezi textul, pentru explicaţii. Desenele reprezentând neuronii și celulele gliale 
de la a,b și c sunt reproduse după http://www.ninds.nih. gov/disorders/brain_ 
basics/ninds_neuron.htm. e. Desenul reprezentând creierul vertebratelor a 
fost preluat după Figura 2.4 din Bownds (1999). i. Desenele reprezentând 
cortexul lateral la diferite mamifere au fost preluate după Figura 2.4 din 


Bownds (1999). 

Creierul defensiv 


f. Prozencefal, mezencefal 
și rombencefal în creierul uman 


e. Trei regiuni principale 
în creierul vertebratelor 


Prozencefal [_] Prozencefal [_ 

Rombencefal 

Rombencefal BI 

h. Regiuni subcorticale 


g. Cortexul cerebral și regiunile 
de bază în creierul uman 


| 

ale amigdalei, amigdalei bazo-mediale (un grup de regiuni aflate în legătură cu 
amigdala, dar oarecum diferite structural de ea), ganglionii bazali, talamusul 
și hipotalamusul. Regiunile mezencefalului subcortical pe care le vom lua în 
discuție vor fi materia gri periaqueductală și un grup de regiuni cunoscute sub 
numele de sisteme de activare (Figura 4.1h). 

Pentru a ușura discuţia, voi folosi doar câteva abrevieri, atunci când mă 
refer la regiuni cerebrale. Acestea sunt notate în Tabelul 4.1. 

VREMURI DE INSPIRAȚIE INTELECTUALĂ 


La sfârșitul secolului al XIX-lea, se știa că exprimarea comportamentelor 
de furie (atacul defensiv sau lupta) depinde de regiunile cerebrale subcorticale, 
deoarece leziunile la nivelul neocortexului nu împiedică astfel de reacții.* Mai 
târziu, Walter Cannon a folosit termenul „furie falsă” pentru a descrie aceste 
răspunsuri, deoarece credea că, fără implicarea cortexului, nu se poate simţi 
senzaţia de furie. După cum am văzut în capitolul precedent, Cannon era in- 
teresat în mod special de sistemul nervos autonom și a demonstrat că activarea 
difuză a componentei sale simpatice se petrece în timpul furiei false, după cum 
indicau creșterea tensiunii arteriale și a ritmului cardiac, piloerecția (piele de 
găină), transpirația și eliberarea epinefrinei din medulosuprarenală. 

Același tipar de activare a sistemului nervos simpatic a fost identificat de 
către cercetători mai devreme în secolul al XX-lea, folosind tehnica stimulă- 
rii electrice, pentru a investiga mecanismele cerebrale care controlează sistemul 
nervos autonom la animale anesteziate.! S-a ales această abordare pornind de la 
ideea că, dat fiind faptul că neuronii generează răspunsuri electrice atunci când 
sunt activaţi, stimularea lor artificială ar trebui să provoace un răspuns similar 
celui care apare atunci când sunt activaţi în mod natural. Folosind această meto- 
dă, s-a constatat că hipotalamusul, o regiune subcorticală aflată la baza prozen- 
cefalului, joacă un rol esențial în controlul funcțiilor organice prin intermediul 
sistemului nervos simpatic. Pe baza acestor descoperiri, Cannon a presupus că 
hipotalamusul este regiunea subcorticală responsabilă pentru integrarea răspun- 
surilor defensive comportamentale (furie) și fiziologice în situații de urgență. 

Studentul lui Cannon, Philip Bard, a urmărit această ipoteză.!? Dat fiind 
faptul că, la vremea aceea, nu era posibilă stimularea electrică a hipotalamusu- 
lui pentru a observa comportamentul animalelor aflate în stare de veghe, Bard 
a tolosit metoda leziunii. Atunci când hipotalamusul era deconectat de cortex 
și de alte regiuni superioare ale prozencefalului, animalele puteau totuși să 
manifeste comportamente asemănătoare cu furia și reacţiile fiziologice asoci- 
ate, dacă erau provocate. Dar când hipotalamusul era deconectat de regiunile 
inferioare din mezencefal și rombencefal (care conectează creierul de coloa- 
na vertebrală executând în cele din urmă răspunsurile comportamentale și ale 
sistemului nervos autonom), reacția de furie şi schimbările fiziologice nu mai 
apăreau (Figura 4.2). 

Până în anii 1940, tehnica stimulării electrice s-a rafinat ca instrument 
pentru studierea funcției cerebrale, iar rezultatele obținute în studiile pe ani- 
male anesteziate au confirmat în continuare rolul hipotalamusului în contro- 
lul sistemului nervos simpatic. Dar o importanță specială a avut dezvoltarea 
abilității de a stimula creierul animalelor în starea de veghe, în timp ce se an- 
gajau în activități zilnice obișnuite.!* Folosind această abordare, s-a descoperit 
că stimularea hipotalamusului și a altor regiuni subcorticale provoacă diverse 
comportamente care sunt esențiale pentru supraviețuirea individului sau a spe- 
ciei, incluzând comportamente defensive, de hrănire, consum de apă și com- 
portamente sexuale. S-a crezut că efectele amintite reflectau faptul că aces- 

Creierul defensiv 

Figura 4.2. Cum au produs Cannon și Brad furia falsă 
Atunci când regiunile aflate sub hipotalamus au fost separate de hipota- 
lamus și de restul prozencefalului, provocarea animalului a dus la un com- 
portament de furie redus sau inexistent. Dar dacă hipotalamusul a fost lăsat 
conectat la trunchiul cerebral, provocarea a fost urmată de furie. Compor- 
tamentul a fost numit furie falsă, deoarece Cannon și Brad au considerat 
că în situația in care cortexul nu poate să participe la controlul răspunsului, 
experiența furiei nu poate să apară. 
(După Ledoux [1987], cu modificări operate de Purves și colab. [2001]) 


te comportamente de supraviețuire sunt programate din naștere în circuitele 
subcorticale străvechi. Așa curn au presupus Cannon și Bard, atât răspunsurile 
comportamentale defensive, cât și schimbările fiziologice care le susțin sunt 
controlate de hipotalamus; mai mult decât atât, răspunsurile comportamentale 
și fiziologice de furie pot fi provocate prin stimulare electrică din exact aceeași 
regiune a hipotalamusului." 

Au fost identificate și regiunile localizate înainte și după hipotalamus, care 
îi permit acestuia să-și joace rolul în răspunsul defensiv.!* Ele erau amigdala și 
respectiv, materia gri periaqueductală. Prin urmare, provocarea răspunsului de- 
fensiv prin stimularea amigdalei putea fi întreruptă prin lezarea hipotalamusu- 
lui, iar efectele stimulării hipotalamice puteau fi întrerupte prin lezarea materiei 
gri periaqueductale. S-a dovedit astfel că amigdala, hipotalamusul și materia gri 
periaqueductală sunt legate într-un circuit defensiv în serie (Figura 4.3). Des- 
coperirile acestea au confirmat ideea, rezultată din alte cercetări, că amigdala și 
regiunile conexe ale așa-numitului sistem limbic ar fi regiunile de bază pentru 
procesarea stimulilor emoționali și, prin informații transmise spre regiunile din 
zone aflate în partea de jos a creierului, în controlul răspunsurilor emoționale.!” 
Dar, după cum am menţionat în capitolele precedente, în ciuda popularității sale, 
teoria despre sistemul limbic are o validitate științifică îndoielnică. 

Vă amintiţi din Capitolul 3 că răspunsul sistemului nervos simpatic apărut 
în legătură cu comportamentele defensive nu este doar o reglare homeostatică 
la comportament. Atât comportamentul defensiv, cât și răspunsul fiziologic 
pregătitor sunt tipare de răspuns programate din naștere.!* Reglările homeos- 

Provocarea furiei de la 
nivelul hipotalamusului 





Figura 4.3. Furia provocată prin stimularea hipotalamusului 

și pe calea amigdală-hipotalamus-materie gri periaqueductală 
(Szânga) Stimularea electrică a hipotalamusului a provocat reacții de furie și 
atac (După Flynn [1967].) (Dreapra) Furia a putut fi provocată și din amig- 
dala și materia gri periaqueductală. Leziunile materici gri periaqueductale au 
împiedicat provocarea furiei în urma stimulării din hipotalamus și amigdală 
și leziunile în hipotalamus nu au permis emiterea unui răspuns ca urmare a 
stimulării amigdalei. Amigdala, hipotalamusul și materia gri periaqueductală 
s-au dovedit astfel a fi conectate în serie în provocarea furiei. 


tatice apar pentru a răspunde nevoilor metabolice ale comportamentului aflat 
în desfășurare, dar răspunsul fiziologic iniţial este o reacție fixată anterior care 
se desfășoară la fel la toate animalele aparținând unei specii.” 

În situații cum este apărarea, suportul fiziologic nu este necesar doar pen- 
tru corp; și creierul are nevoie să fie mobilizat și energizat, un proces numit 
activare.” Studiile vizând stimularea creierului realizate în anii 1940 au oferit 
primele indicii despre modul în care se reglează activarea cerebrală.?! S-au 
identificat regiuni în zona centrală din interiorul creierului (mai ales în mezen- 
cefal și unele regiuni ale hipotalamusului și talamusului), care, atunci când sunt 
stimulate în absența anesteziei, activează organismul (Figura 4.4). S-a dovedit 
că acest sistem de activare controlează ciclurile somn-veghe și starea de lucidi- 
tate și vigilența.” Activarea, considerată iniţial produsul unei colecții difuze, 
nediferențiate dar interconectate de neuroni cunoscuți sub numele de formatie 
reticulară, se știe acum că este reglată de grupuri de neuroni care produc și 
eliberează substanțe chimice specifice numite neuromodulatori,” printre care 
norepinefrina, dopamina, serotonina, acetilcolina și altele, despre care vom 
vorbi mai târziu. Amigdala, după cum vom vedea, este implicată în declanșarea 
activării cerebrale și a activării corporale, în prezența amenințărilor. 

Deși metoda bazată pe stimularea electrică continuă să fie folosită ca in- 
strument de cercetare pentru studiul răspunsurilor defensive comportamentale 
și fiziologice înnăscute,?* ea oferă doar o imagine brută a circuitelor cerebrale 
implicate în comportament și este problematică și din alte motive.?* De exem- 
plu, în mod obișnuit, se presupune că neuronii din regiunea stimulată fac parte 

Figura 4.4. Sistemul de activare în trecut și în prezent 

Teoria inițială despre activare (sus) sugera că o rețea difuză din trunchiul 
cerebral numită formaţiune reticulară ar controla somnul, starea de veghe 
și starea de luciditate în perioada de veghe (modificat după Starzl și colab. 
[1951]. Noua teorie (jos) susține că funcțiile de activare sunt mediate de 
grupuri specifice de neuroni, fiecare producând un neuromodulator diferit 
și acești modulatori sunt responsabili cu somnul, starea de veghe, activarea, 
vigilența etc. (după Espafa și colab. [2011].) Abrevieri BF, prozencefal (cre- 
ierul anterior); SN/V'TA, substantia nigra; LC, locus coeruleus; LDT/PPT, 
tegumentul dorsolateral/aria peduculopontină; ACh, acetilcolină; DA, dopa- 
mină; 5-HT, serotonină; NE, norepinefrină. 

din circuitul de control al răspunsului, dar nu este neapărat așa. Stimularea 
electrică nu activează doar neuronii dintr-o zonă dată, ci și axonii care trec prin 
a. De aceea, este posibil ca neuronii care controlează de faptul comportamen- 
tul să fie localizaţi altundeva și să fie activaţi de la distanță prin axonii receptori 
sau emițători. S-au făcut numeroase eforturi de-a lungul anilor pentru a depăși 
limitările metodei stimulării electrice, iar în prezent cercetătorii beneficia- 
ză de noile abordări bazate pe instrumente genetice care permit investigarea 
țintită a unor elemente neurale (neuroni versus fibre) cu roluri fiziologice unice 
(celule excitatoare versus celule inhibitoare) şi/ sau a semnăturilor neurochi- 
mice (celule conținând un produs genetic — o proteină, cum ar fi, de exem- 
plu, o enzimă care sintetizează un anumit neurotramsmițător sau hormon).” 
Tehnicile acestea noi au permis reevaluarea unor concluzii clasice bazate pe 
stimularea electrică. De exemplu, în ceea ce priveşte regiunile hipotalamusului 
care în mod tradițional se considera că ar fi implicate în mai multe răspunsuri 
înnăscute, inclusiv atacul” și hrănirea,” nu se mai crede că ar fi implicate. 


SĂ FIM REALIȘTI 


În mare parte, înțelegerea controlului creierului asupra comportamentu- 
lui defensiv și a substratului său fiziologic se bazează pe studii care au folosit 
amenințări reale, stimuli senzoriali care activează circuite de apărare în mod 
natural, spre deosebire de inducerea reacției de apărare prin stimulare directă 
a creierului. Metoda stimulării directe, fie că se bazează pe stimulare electrică 
ori pe tehnologiile avansate existente la ora actuală, este utilă în primul rând 
pentru investigarea circuitelor de control al răspunsului (cu alte cuvinte, cir- 
cuitele emițătoare de informaţii). Dar prin folosirea stimulilor amenințători, 
putem identifica întregul circuit, începând cu sistemul senzorial, care proce- 
sează amenințarea, și continuând apoi până la sistemul motor, care controlează 
răspunsurile la nivelul sistemelor musculo-scheletal, autonom și endocrin. 

Întrucât această abordare bazată pe stimuli senzoriali examinează con- 
trolul neuronal al răspunsurilor defensive înnăscute din punctul de vedere al 
stimulului declanșator, voi analiza aici stimulii care sunt cei mai relevanți pen- 
tru procesarea amenințării în cazul oamenilor — stimulii auditivi și stimulii 
vizuali. În continuare, voi acorda o atenţie sporită stimulilor auditivi și vizuali 
care au dobândit semnificaţie de ameninţare prin condiționarea pavloviană a 
amenințării, deoarece metoda aceasta a adus majoritatea informațiilor pe care 
le avem despre circuitele responsabile cu procesarea amenințării." 

Circuitul de bază prin care sunt procesate amenințările condiționate de 
către amigdală a fost analizat în Capitolul 2, unde am aflat care sunt cele două 
regiuni ale amigdalei care joacă un rol determinant în procesare — amigdala la- 
terală (LA) și nucleii centi ai amigdalei (CeA). În capitolul de față vom de- 
talia acest subiect, urmărind în special ceea ce se întâmplă în interiorul acestor 
regiuni ale amigdalei și modul în care ele sunt interconectate, precum și modul 
în care contribuie alte regiuni, de exemplu, cortexul prefrontal și hipocampul, 
la procesarea amenințării în amigdală (Figura 4.5). 

Figura 4.5. Procesarea cerebrală a amenințărilor condiționate 
și controlul reacțiilor defensive condiţionate 

Circuitele principale aflate la baza proceselor de achiziționare și exprimare a 
condiționării fricii (amenințării) au fost descrise în Figura 2.3. Vă prezentăm 
aici câteva detalii suplimentare despre procesarea amenințărilor condiționate 
anterior. Stimulul amenințării este transmis regiunilor de procesare senzorială 
ale talamusului și cortexului, amândouă transmițându-l mai departe amigdalei 
laterale (LA), A migdala laterală se conectează cu CeA în mod direct, dar și 
prin intermediul altor regiuni ale amigdalei, cum sunt nucleul bazal (BA) și 
celulele intercalate (ITC). AC se conectează cu ţinte situate la un nivel infe- 
rior și care controlează separat comportamentul de încremenire, răspunsurile 
simpatice și parasimpatice ale sistemului nervos autonom (ANS) și secrețiile 
hormonale. CeA activează și sistemul de activare din creier care eliberează 
neuromodulatori cum sunt norepinefrina (NE), dopamina (DA), acetilcolina 
(ACh) și serotonina (5HT). În acest circuit, procesarea este reglată de regiuni 
de ordin superior ale cortexului, cum sunt regiunile lobului temporal medi- 
al (inclusiv hipocampul şi regiunile corticale din jur), care contextualizează 
amenințările, și de diferite regiuni ale cortexului prefrontal lateral și medial 
(PFC), care modulează intensitatea și persistența răspunsurilor condiționate. 
Detalii suplimentare sunt descrise în Figura 4.10 şi în capitolul 11. 

Un stimul devine amenințător prin asocierea sa cu ceva ce provoacă 
suferință. Dacă ne-a mușcat un câine, simpla vedere a câinelui respectiv (sau 
chiar a altui câine) ne provoacă o stare defensivă, permițându-ne să incepem 
să ne apărăm în cazul în care am fi mușcaţi din nou („cine s-a fript cu ciorbă 
suflă și-n iaurt”). Pentru ca acest lucru să se întâmple, informațiile despre locul 
și experiența respectivă trebuie să conveargă spre aceiași neuroni din amigdală. 
Convergenţa conduce la o consolidare a relației dintre doi stimuli. În 1949, 
psihologul canadian Donald Hebb a sugerat că, atunci când stimuli slabi și pu- 
ternici activează aceiași neuroni, stimulul puternic schimbă chimia neuronilor, 
în așa fel încât să-i permită stimulului slab să activeze mai puternic neuronii 
în viitor.! În scenariul nostru despre mușcătura câinelui, senzația puternică de 
a fi fost mușcat modifică chimia neuronilor în așa fel încât simpla i imagine a 
unui câine duce la activarea intensă a neuronilor în viitor (Figura 4.6). 

Într-un cadru experimental, un sunet sau o lumină care precedă un şoc 
electric devine o amenințare condiţionată. Aceasta se petrece prin convergența 
informaţiilor despre sunet sau lumină (SC) spre neuronii amigdalei laterale care 
primesc și informații despre șoc (SN). SN puternic transformă atunci abilitatea 
SC slab de a activa neuronii.” Numeroase studii realizate în laboratorul meu și 
în alte laboratoare au confirmat faptul că, atunci când un SC este asociat cu un 
SN aversiv, neuronii amigdalei laterale răspund într-adevăr mai puternic la SC." 
În continuare, atât noi, cât și alți cercetători am identificat numeroase molecule 
care contribuie la inducerea acestor schimbări în timpul învățării și la stabilizarea 
acestor schimbări în memorie.“ După ce memoria asociativă s-a format, SC 
poate singur să activeze puternic neuronii din amigdala laterală (Figura 4.7). 

Amigdala laterală are mai multe subregiuni.”* Dovezile sugerează că 
învățarea și stocarea pe termen lung a asocierii are loc în regiunea sa dorsală.” 
Atunci când SC apare mai târziu, el activează asocierea în această regiune; prin 
conexiunile cu LA medială, informaţiile sunt distribuite spre alte câteva regi- 
uni ale amigdalei. Până la urmă, CeA este activată pentru a controla exprima- 
rea răspunsurilor condiționate, inclusiv cea a răspunsurilor comportamentale 
defensive (mai ales încremenirea) și a schimbărilor fiziologice care le stau la 
baza acestora (vezi Figura 4.5). 

Există mai multe căi prin care se realizează comunicarea între amigdala 
laterală și CeA (vezi Figura 4.5). Întâi, există conexiunile directe dintre ele. În 
al doilea rând, există conexiunile dinspre amigdala laterală spre alte regiuni, 
cum ar fi amigdala bazală (BA), care apoi se conectează cu CeA. În al treilea 
rând, atât LA, cât și CeA sunt în legătură cu un grup de neuroni numiți ce/u/e 
intercalate, care funcționează ca interfață între LA/BA și CeA."* 

Fluxul de informații cu CeA implică interacțiuni complexe între două 
secțiuni diferite care sunt conectate reciproc” (vezi Figura 4.5). Neuronii din 
secțiunea laterală a CeA primesc informaţiile despre asocierea SC-SN sto- 
cate în amigdala laterală LA (prin legăturile pe care tocmai le-am descris) și 
se conectează cu secțiunea medială, care, la rândul său, se conectează iar cu 
secțiunea laterală. Secțiunea medială a CeA trimite informaţii şi spre PAG,“ 
pentru a controla comportamentul de încremenire.”! 

Figura 4.6. „Cine s-a fript cu ciorbă suflă și-n iaurt”: 

asocierea din amigdală a imaginii cu mușcătura 
Înainte de a fi mușcat de câine, imaginea sa este un stimul slab (în termeni 
de capacitate de a activa circuitul defensiv de supraviețuire cuprinzând 
amigdala laterală (AL) și amigdala centrală (AC) și regiunea gri periaque- 
ductală (PAG). Atunci când suntem mușcați, imaginea câinelui (stimulul 
slab) este asociată cu mușcătura (stimulul puternic). Mai târziu, imaginea 
aceluiași câine, sau chiar a unui alt câine, activează asocierea imagine- 
mușcătură din amigdală și provoacă astfel un comportament defensiv, cum 
ar fi încremenirea, prin intermediul PAG. 


Spre deosebire de rezultatele obţinute prin stimulare electrică, studiile 
care folosesc stimuli de condiționare a amenințării nu au nevoie de participarea 
hipotalamusului pentru ca stimulul să provoace comportament defensiv prin 
intermediul PAG - conexiunile directe dinspre CeA către PAG sunt responsa- 
bile în cazul acesta. Totuși, comportamentele defensive înnăscute provocate de 

7 | Figura 4.7. Mecanisme hebbiene care se află la baza 

| i de a activa un neuron este sporită de manifestarea simultană a activității 
Ea | de răspuns la stimulul necondiţionat. Numeroase schimbări moleculare în 
a) ; neuronul pre- și post-sinaptic contribuie la formarea amintirii în timpul 

| sau de un reprezentant agresiv al aceleiași specii.*? 

| ci și schimbările din corp mediate de sistemul nervos autonom şi sistemul en- 
! i li docrin“ (vezi Figura 4.5). În ceea ce privește conexiunile dintre CeA și PAG 

implicate în răspunsurile sistemului nervos autonom și în răspunsurile hormo- 
| nale provocate de SC.“ În schimb, legăturile pornind dinspre regiunile CeA 
spre hipotalamusul lateral” și de acolo spre neuronii motori din rombencefal 
controlează răspunsurile sistemului nervos simpatic, cum ar fi creșterea tensi- 
unii arteriale și a ritmului cardiac,“ toate ocolind PAG.“ Conexiunile dinspre 
CeA spre alte regiuni ale rombencefalului (nucleul dorsal al nervului vag, nu- 
cleul ambiguu) controlează răspunsurile parasimpatice care ajută la restabilirea 
echilibrului atunci când amenințarea scade." Iar conexiunile CeA cu hipota- 
lamusul paraventricular activează axa hipofiză-suprarenale, eliberând ACTH 
din hipofiză și cortizol din cortexul adrenal.* 

După cum am menționat mai devreme, amenințările nu schimbă doar 
fiziologia corpului, ci și fiziologia creierului, ridicând nivelul său de alertă și 
vigilență și sporind sensibilitatea faţă de informaţii relevante (amenințătoare). 
Activarea cerebrală indusă de amenințare este controlată și de alte informații 
transmise de CeA, în cazul acesta, informaţii trimise spre neuronii care eli- 
berează norepinefrina, serotonina dopamina, acetilcolina, orexinele și alte 
substanțe neuromodelatoare din creier.*: Nivelul de activare sporește atenția și 
vigilența în fața amenințărilor sau a altor stimuli semnificativi din mediu."? 

Deși amigdala laterală este o regiune esențială pentru plasticitate în 
condiționarea amenințării, plasticitatea apare și în regiunile senzoriale care 
trimit informații spre amigdala laterală“, precum și spre alte regiuni ale amig- 
dalei, inclusiv BA* și CeA.* Dar în aceste regiuni, plasticitatea pare să de- 
pindă de apariția sa inițială în amigdala laterală. Pentru acest motiv, dar și 
pentru altele, amigdala laterală este considerată locaţia de bază a plasticității în 
învățarea legată de pericol. 

Așa cum am precizat mai sus, amigdala nu acționează singură pentru a 
controla comportamentul defensiv. Cortexul medial prefrontal (PFCmM), mai 
ales regiunea sa ventromedială (PFCvm), comunică în mod direct cu amigdala 
(vezi Figura 4.5), iar studiile realizate pe șobolani arată că aceste căi au un rol 
principal în reglarea procesării informaţiei în amigdala în timpul exprimării 
răspunsurilor de apărare.“ Regiunea prelimbică a PFCvM reglează exprimarea 
răspunsurilor, pe baza încercărilor repetate, determinând intensitatea răspun- 
surilor pentru fiecare apariție a SC. Dar pentru subiectele tratate în capitolele 
următoare, este deosebit de important rolul unei alte regiuni a PFCvM - regi- 
unea infralimbică — întrucât vizează reglarea schimbărilor care au loc din cauza 
repetării SC în absența SN. Astfel, lezarea regiunii infralimbice nu mai permi- 
te slăbirea potenţialului amenințării SC prin extincție, aceasta din urmă con- 
stituind procesul pe care se bazează terapia prin expunere pentru tratamentul 
fobiilor și al anxietății la oameni. Se crede că PFCvM reglează amigdala” și că 
această reglare este perturbată la persoanele suferind de anxietate patologică.” 
Amigdala se aseamănă cu un accelerator ai reacțiilor defensive, iar PFCvM cu 
frâna acestora.“ Analogia cu accelerația și frâna este detaliată și descrisă în 
Capitolul 11 (Figura 11.1). 

Amigdala comunică și cu hipocampul (vezi Figura 4.5), care are un rol în 
controlul contextual al apărării.“ Astfel, șobolanii cu leziuni ale hipocampului 
nu mai încremenesc atunci când sunt în încăperea unde are loc condiționarea 
și unde au apărut șocurile, dar încremenesc totuși dacă sunt confruntaţi cu un 
sunet asociat unui șoc în încăperea respectivă. Deși condiționarea amenințării 
se generalizează pentru situații diverse, noi putem învăța, prin experiențe, să 
deosebim contextele periculoase de cele care sunt sigure.“ De exemplu, ex- 
punerea la animale periculoase într-o grădină zoologică nu este în general un 
motiv de alarmă. 

Studiile realizate pe subiecți umani nu au reușit, până acum, să evidenţieze 
în mod detaliat care este contribuţia subregiunilor amigdalei sau a mecanis- 
melor celulare la aceste funcțiuni. Totuși, colega mea de la NYU, Elizabeth 
Phelps, și alți cercetători (Kevin LaBar, Ray Dolan, Arne Ohman, Mohamed 
Milad, Andreas Olsson, Daniela Schiller, Jorge Armony, Patrik Vuilieurmier, 
Mauricio Delgado și Frec Helmstetter, printre alții) au confirmat rolul funda- 
mental al amigdalei în condiționarea pavloviană a amenințării și în extincție, 
la subiecți umani. Leziunile amigdalei împiedică apariția condiționării,** iar 
studiile de imagistică funcțională indică faptul că activitatea neuronală se in- 
tensifică în amigdală în timpul condiționării și atunci când subiectul este ex- 
pus mai târziu la SC.* Apoi, aceste răspunsuri sunt prezente, indiferent dacă 
subiecții sunt conștienți sau nu de prezența stimulului.“ La fel ca în cazul 
șobolanilor, hipocampul este implicat în controlul contextual al răspunsurilor 
de apărare“ și PFCvM este iso plicai £ în extincție și în alte procese care reglează 
informaţiile trimise de amigdala.” În capitolul anterior, am menționat faptul 
că oamenii învaţă despre pericol, observându-i pe alții sau prin instrucțiuni 
verbale. Imagistica arată că activitatea amigdalei se intensifică atât în relație cu 
condiționarea observaţională, cât și cu condiționarea prin instruire verbală.“ 

a. Etapele parcurse în manipularea optogenetică 
a unei regiuni cerebrale Virus 


1. Se obți a unui constract genetic pentru o proteină canal-rodopsina 
sensibilă la lumină (canal- rodopsina ChR2) care a Ch 
fost inserată într-un. virus. 

„Se injectează chirurgical virusul în zona cerebrală şi 
se a$ E câteva săptămâni, până când virusul transportă 
canal-rodopsina ChR2 în neuroni. Atunci când este activată, 
ChR2 va permite ionilor de sodiu să intre în neuroni şi va 
produce potențiale de acțiune. 

b. Folosirea optogenezei pentru verificarea ipotezei hebbiene în amigdala laterală 

Folosirea metodei optogenetice pentru a excita și inhiba neuroni din anumite 
regiuni cerebrale a fost inițiată de către Karl Deisseroth și Ed Boyden (Boy- 
den și colab., 2005). a. Etapele care trebuie parcurse în folosirea optogeneticii. 
b. Folosirea optogeneticii pentru a testa ipoteza hebbiană despre învățare, potri- 
vit căreia, în timpul condiționării amenințării se formează o asociere, atunci când 
stimulii slabi şi puternici converg spre aceiași neuroni în amigdala laterală (LA). 
În acest studiu, s-a injectat în LA constructul viral canal-rodopsină (ChR2) sau 
un agent de control (GFP). După o perioadă de incubație, a avut loc o ședință 
de condiționare, în care un stimul condiționat slab (SC: sunet) a fost asociat cu 
un stimul necondiționat puternic (SN: depolarizare optogenetică directă a celu- 
lelor L.A). Aceasta a fost suficient pentru a produce încremenirea la SC, în cazul 
animalelor care au fost injectate cu ChR2, dar nu cu GEP în timpul testului din 
ziua următoare. Animalele injectate cu ChR2 care au fost condiționate folosind 
prezentări neasociate ale SC și ale stimulării optogenetice nu au încremenit la 
SC în timpul testării. Partea a. are la bază Buchen (2010) și este adaptată cu 
permisiunea Macmillan Publishers Ld.: Nature News (vol. 465, p. 26-28), O 
2010. Partea b. este preluată din Johansen şi colab. (2010). 

Figura 4.8. Demonstrația optogenetică a învățării hebbiene în amigdala laterală 

Controlul neuronal al încremenirii la un SC după condiționarea amenințării 
la rozătoare este unul dintre sistemele neuronale responsabile pentru compor- 
tament care beneficiază de o caracterizare detaliată. Se știu multe lucruri despre 
sistemul neuronal, dar și despre mecanismele celulare și moleculare implicate în 
învățarea și exprimarea răspunsurilor. Concordanţele dintre rezultatele obținute 
la studiile pe șobolani și la cele cu subiecţi umani indică faptul că studiile pe ro- 
zătoare pot fi folosite pentru cercetarea mecanismelor relevante pentru oameni. 

Înainte de a trece de subiectul vizând circuitele de procesare a amenințării, 
doresc să subliniez două seturi de studii recente realizate de laboratorul meu, 
care au adus unele informații despre modul în care are loc învățarea asoci- 
ativă în amigdala laterală în timpul învăţării amenințării. În primul studiu, 
coordonat de Josh Johansen, am folosit o nouă tehnică, numită optogenetică, 

Figura 4.9. Vizualizarea schimbărilor structurale în neuronii 
amigdalei laterale după învățare 

Reconstrucția sinaptică din amigdala laterală (LA) după condiționarea 
amenințării realizată de Linnaea Ostroft prin microscopie electronică. Se 
poate observa că veziculele care conţin neurotransmițători (structurile mici 
rotunde) din terminația presinaptică a axonului formează împreună cu un 
spin dendritic o conexiune sinaptică. Cele două elemente esențiale desco- 
perite prin folosirea acestei tehnici se referă la faptul că învăţarea are ca 
rezultat mișcarea reticulului endoplastic în măduva spinării și o creștere 
a poliribozomilor (PR) care sunt factorul de bază în sinteza proteinelor, 
o etapă principală în formarea memoriei. Aceasta este o imagine statică a 
schimbărilor structurale care au loc atunci când creierul învață. 


(Imagine obţinută prin amabilitatea Linnaea Ostroff) 

pentru a demonstra că ipoteza hebbiană este într-adevăr o prezentare corec- 
tă a condiționării amenințării — că activarea puternică a neuronilor amigdalei 
laterale de către SN este suficientă pentru a induce plasticitatea care schimbă 
semnificația SC în LA și îi permite acestuia să treacă prin amigdală pentru a 
activa țintele ulterioare și a declanșa încremenirea. De notat este că, în acest 
proiect, nu s-a administrat niciun SN aversiv: stimulul puternic a fost doar 
neuronal, deoarece am activat în mod artificial celulele amigdalei laterale, ca și 
cum ar fi fost stimulate de un SN de șoc. Potrivit ipotezei hebbiene, dacă celu- 
lele Î.A sunt activate puternic în timp ce apare un SC slab (sunet), sunetul ar 
trebui, în principiu, să poată activa circuitul și să provoace răspunsuri defensive. 
După cum descrie Figura 4.8, noi am găsit exact acest lucru. 

Tehnica folosită în cel de-al doilea studiu realizat de Linnaea Ostroff 
a fost una convențională dar foarte puternică; ea a folosit microscopia elec- 
tronică, pentru a vedea modul în care condiționarea amenințării are ca re- 
zultat schimbări ale structurii sinapselor din LA la șobolani, aceasta arătând 
că învățarea produce schimbări de natură fizică în creierul animalelor, atunci 
când se formează amintiri despre pericol.* Descoperirea aceasta este ilustrată 
în Figura 4.9. Rezultatele, împreună cu alte dovezi ale așa-numitei plasticități 
structurale asociate cu diverse forme de învățare,” sugerează că modificările 
fizice în arhitectura creierului permit ca învățarea să persiste în creier. Aceasta 
este probabil valabil pentru toate formele de învățare, inclusiv învăţarea aflată la 
baza dobândirii fricii și a anxietăţii patologice, precum și învățarea în situațiile 
în care aceste afecțiuni sunt tratate în mod eficient prin psihoterapie.” 


DINCOLO DE REACŢII 


Deși condiționarea pavloviană are ca rezultat faptul că SC reușește să 
provoace în mod automat reacții defensive înnăscute și activare fiziologică, 
organismele pot, în prezența unui SC amenințător, să învețe să acționeze așa 
cum au observat din rezultatele evitării pericolului.”? Vă amintiți din Capito- 
lul 3 că aceasta se studiază în laborator, folosind proceduri de condiționare a 
evitării active.” 

Mecanismele neuronale ale evitării”* nu sunt înțelese încă la fel de 
bine ca mecanismele responsabile pentru condiționarea pavloviană. Totuși, 
condiționarea pavloviană fiind prima etapă a evitării (vezi discuția despre te- 
oria privind cei doi factori ai evitării din capitolul anterior), în cartea mea, 
Synapric Self, am susținut că putem să pornim de la imensul progres înregistrat 
în studiul reacțiilor pavloviene, pentru a încerca să înțelegem acțiunile de evi- 
tare.'* De aceea, laboratorul meu a început să lucreze cu sarcini instrumentale 
aversive, folosind sunetul ca semnal de alarmă și șocul pentru SN, deoarece 
acest lucru ar putea, în principiu, să angajeze o parte a acelorași circuite care 
sunt activate în cazul condiționării pavloviene cu sunet și șoc.* Am progresat 
mult în ultimii ani datorită muncii susținute depuse de Chris Cain, Gabriel 
Lăzaro-Mufoz, June-Seek Choi, Justin Moscarello, Rob Sears, Vin Campese, 
Franckie Ramirez și Raquel Martinez.” 

Figura 4.10. Circuitele pentru acțiunea defensivă se formează 
pe circuitele reacţiilor pavloviene 
Circuitele de acțiune sunt o extensie a circuitelor de reacție reprezentate 
în Figura 4.5. Principala diferență este conexiunea de la amigdala bazală 
(BA) cu NAce din striatum ventral, care permite emiterea acțiunilor con- 
form influențelor motivaționale semnalate de informaţiile venite de la BA. 
Pentru alte abrevieri, vezi Figura 4.5. 


După cum am descris mai devreme, condiţionarea pavloviană depinde de 
LA și CeA. Noi am descoperit că, spre deosebire de aceasta, evitarea implică și 
LA și amigdala bazală (BA). Pentru a înţelege de ce este atât de importantă 
această deosebire, să urmărim pas cu pas ce se întâmplă în creier, atunci când 
se învață răspunsul de evitare. 

Am văzut cum, la începutul procesului de evitare, stimulii prezenţi atunci 
când apare SN devin SC pavlovieni care provoacă încremenirea și cum această 
tendință dominantă a SC de a provoca încremenirea trebuie inhibată înainte ca 
evitarea să poată fi învățată — nu putem acţiona dacă suntem înțepeniți pe loc.” 

Inhibarea reacției de încremenire se realizează prin redirecționarea fluxului de 
informații din interiorul amigdalei, împiedicând LA să activeze circuitele de în- 
cremenire ale CeA și permițând în schimb semnalelor din LA să treacă spre BA şi 
să controleze comportamentul de evitare.% Dacă există o leziune a CeA, evitarea 
se învață mai rapid, deoarece răspunsul de încremenire este eliminat.*! Astfel, CeA, 
deși nu este necesară pentru evitare, are un rol de reglare în învățarea evitării. 

Redirecționarea fluxului de informații care permite evitarea este contro- 
lată de interacțiunile dintre amigdala și PFCvmM.*? Una dintre țintele principale 
ale BA este szriaru/ ventral, mai ales nucleus accumbens (NACC) şi, în particular, 
învelișul acestuia; leziunile sau dezactivarea funcțională a acestei regiuni între- 
rup evitarea.” Circuitele responsabile cu evitarea activă sunt reprezentate în 
Figura 4.10, în relație cu circuitele reacțiilor pavloviene. 

Studiile de imagistică realizate cu subiecți umani sunt concordante cu 
rezultatele studiilor realizate pe animale; amigdala, NAcc și regiunile corticale 
frontale sunt toate implicate în comportamentul de evitare activă.* 

Varianta „fugă-de-ameninţare” a evitării, care face distincția dintre proce- 
sele de învățare pavloviană și instrumentală, este deosebit de utilă pentru izola- 
rea rolului SC ca întăritor negativ în timpul învățării“ (vezi Capitolul 3). (Vă 
amintiți că, în etapa instrumentală a sarcinii pentru fugă, singurul element de 
întărire care apare este eliminarea SC; SN reprezentat prin șoc nu este admi- 
nistrat.) Karim Nader și Prin Amorapanth au iniţiat această cercetare în labo- 
ratorul nostru, arătând că leziuni ale LA și BA, dar nu și cele ale CeA, perturbă 
învățarea comportamentelor care elimină SC, sugerând că, probabil, conexiunea 
dintre LA și CeA trebuie să fie suprimată în timp ce conexiunea dintre LA și 
BA este activată.” Aceleași circuite ale amigdalei au fost implicate mai târziu 
în condiționarea evitării active. Întrucât sarcina bazată pe fuga de ameninţare 
diferențiază etapele pavloviană și instrumentală ale învățării, ea este deosebit de 
potrivită pentru a studia natura întăririi negative condiționate î în creier, 

Cea mai des întâlnită ipoteză despre semnalul de întărire în evitare și fugă 
de amenințare este aceea potrivit căreia acesta implică ușurarea resimțită atunci 
când eliminarea SC reduce o ipotetică stare de frică pe care o provoacă SC 
(vezi Capitolul 3). Dar dacă vrem să aflăm cum poate eliminarea SC să întă- 
rească un răspuns comportamental, noţiunile psihologice, cum este, de exemplu, 
„sentimentul de ușurare după scăparea de amenințare”, nu sunt de mare folos. 
În schimb, trebuie să identificăm sursa întăririi la ivi sinaptic și celular. Pe 
lângă faptul că trebuie să aflăm cum reduce comportamentul evitant activitatea 
neuronală declanșată de SC în anumite circuite, trebuie să dovedim că astfel de 
schimbări sunt necesare pentru a face posibilă învățarea. Ipoteza noastră, su- 
gerată în Capitolul 3, este aceea că schimbările neuronale esențiale produse de 
întărirea negativă apar la nivelul sinapselor, pe traseul dintre BA și NACC, iar 
reglarea acestor sinapse de către neuromodulatori precum dopamina este un eve- 
niment molecular esenţial. Această ipoteză este inspirată de cercetările în dome- 
niul condiționării apetitive (bazată pe întărirea prin stimuli cum sunt mâncarea, 
sexul sau medicamentele adictive) realizate de Barry Everitt, Trevor Robbins și 
colegii lor” și de cercetările realizate de Anthony Grace“ și Kent Berridge” 

domeniul circuitelor comportamentului orientat spre scop, care implică NAcc. 
Majoritatea finanțărilor pentru cercetare au fost asigurate de NIMH (Institutul 
Naţional pentru Sănătate Mintală), iar cercetările în domeniul întăririi negative 
în evitare au fost asigurate de Institutul Naţional pentru Cercetarea Abuzului de 
Droguri (NIDA), datorită importanţei întăririi negative în adicții. 

După ce răspunsul de evitare s-a stabilit în mod ferm și răspunsul se 
realizează în mod obișnuit (vezi Capitulul3), nu mai este nevoie de amigdală 
pentru a continua procesul.” Acest lucru este dovedit de studiile care demon- 
strează că leziunile amigdalei nu au niciun efect asupra evitării care s-a fixat 
deja. Nu sunt cunoscute circuitele responsabile pentru evitarea habituală după 
ce încetează controlul amigdalei. Și în condiţionarea care folosește mâncare 
sau medicamente adictive, amigdala este implicată iniţial și apoi cedează con- 
trolul după instalarea habituării”!: în acel moment, este activat striatum dorsal, 
care este localizat deasupra nucleului accumbens (striatum ventral). Deși ar 
fi tentant să sugerăm că striatum dorsal ar putea să facă parte și din grupul 
circuitelor responsabile pentru răspunsul motivat aversiv, datele existente până 
acum nu susțin acest lucru.” Este deosebit de important să aflăm mai multe 
despre acest circuit, deoarece evitarea habituală are un rol important în tulbu- 
rările de anxietate.” Dar pentru a repeta o afirmaţie anterioară, evitarea poate 
fi utilă sau dezadaptativă pentru persoanele suferind de frică și anxietate”; voi 
dezvolta această idee în Capitolul 11. 


ACȚIUNI DIRIJATE DE VALORILE STIMULĂRII 
PAVLOVIENE POZITIVE 


După cum am menționat în ultimul capitol, este posibil ca în cazurile 
în care ne confruntăm cu situații periculoase pentru starea noastră de bine, să 
nu avem, din experiențele trecute de învăţare, exact tipul de reacţie defensivă 
pavloviană sau de evitare instrumentală care ar fi necesar pentru a ne salva. 
Cu toate acestea, valorile motivaționale pozitive ale stimulilor, pe care le-am 
învățat prin condiționare pavloviană, pot fi folosite pentru a ne ghida procesul 
de decizie și a alege o modalitate favorabilă de acţiune în acest context nou. 

Rolul stimulentelor pavloviene în orientarea deciziilor și a comportamen- 
tului se studiază examinând efectele unui SC pavlovian asupra răspunsurilor 
instrumentale.” Cercetările bazate pe întărire pozitivă prin oferirea unor sti- 
mulente cum sunt hrana, stimuli legaţi de sex sau medicamente adictive au în- 
dicat implicarea mai multor regiuni cerebrale în aceste efecte ale răspunsurilor 
instrumentale de condiționare prin stimulare pavloviană, incluzând regiuni ale 
amigdalei (laterală, bazală, centrală) striatul ventral (NAcc), striatum dorsal, 
PFCvm, cortexul cingulat anterior și cortexul orbitofrontal, precum și elibera- 
rea repetată de dopamină spre aceste regiuni.” Și studiile pe subiecţi umani au 
indicat participarea amigdalei, a striatului ventral și a cortexului frontal, suge- 
rând o anumită similaritate în organizarea neuronală la mai multe mamifere.* 
Deși există foarte puţine studii care au examinat modul în care SC aversivi 
afectează răspunsurile motivate aversiv, cum este evitarea, laboratorul meu a 

început să studieze acest lucru pe șobolani, iar rezultatele au demonstrat că atât 
LA, cât și CeA joacă roluri esențiale.” 

Faptul că amigdala a fost implicată în procesarea stimulilor de întărire 
pozitivă și negativă le sugerează unor cercetători că ar putea exista o regiune 
cerebrală pentru procesarea valorii.!% Alţii susțin că rolul respectiv este înde- 
plinit de cortexul ventromedial, cingulat și/ sau orbitofrontal.! Dat fiind fap- 
tul că toate aceste regiuni sunt implicate în procesarea valorii și sunt puternic 
interconectate, se pare că ele interacționează în procesul de codificare a valorii 
în timpul luării deciziilor. 


INCERTITUDINEA, RISCUL ȘI CREIERUL 


În exemplele discutate până acum, stimulii imediaţi sunt folosiți pentru 
a ghida comportamentul în situații în care există o ameninţare, dar, după cum 
am discutat anterior, o trăsătură importantă a anxietății, comparativ cu frica, 
este incertitudinea legată de posibilitatea apariţiei unui pericol, de momentul 
apariției sale, durata sa și acțiunile care ar trebui întreprinse drept răspuns. 
Deși efectele riscului și ale nesiguranţei au fost analizate pe larg în alte contex- 
te de cercetare,!” eu voi investiga aici cu precădere relaţia dintre incertitudine 
și evaluarea riscului în situaţii de pericol. 

Deși amigdala a fost considerată multă vreme o componentă neuronală 
centrală a circuitelor fricii și anxietății, nu există dovezi incontestabile ale fap- 
tului că leziunile amigdalei ar afecta performanța în realizarea sarcinilor folo- 
site în studiile pe animale realizate în scopul evaluării abilității medicaţiei de a 
reduce anxietatea la oameni. Aceste teste pentru „anxietate”, spre deosebire de 
testele unde se folosește un SC care prezice când va apărea pericolul, presupun 
expunerea animalelor la situaţii în care există incertitudinea față de apariția 
unui pericol sau în situaţii în care un SC are un debut și un final impredictibil. 
Deseori s-a dovedit în testele respective că o altă regiune cerebrală, nuc/eii par 
din stria terminală (BNST), care face parte din așa-numita amigdal/a bazo-me- 
dială, joacă un anumit rol.!* Studiile pe subiecţi umani sănătoși au confirmat 
rolul BNST în procesarea incertitudinii. Astfel, BNST pare să facă pentru 
incertitudine ceea ce face amigdala în prezența unui stimul specific și sigur 
al amenințării.'* Această importantă distincție între rolurile amigdalei şi ale 
BNST în situaţii implicând amenințări certe versus amenințări incerte a fost 
observată pentru prima oară de Michael Davis.” 

Conectivitatea dintre amigdală și BNST!% ne ajută în ilustrarea 
contribuţiilor fiecăreia la situații de pericol sigur versus pericol nesigur (Figura 
4.11). BNST are multe dintre aceleași conexiuni externe ca și amigdala. Ase- 
menea CeA, el este în conexiune cu circuitele care controlează comportamen- 
tele defensive, cum este încremenirea, precum și cu circuitele care controlează 
sistemul nervos autonom, funcția endocrină și activarea cerebrală. La fel ca 
BA, el se conectează cu hipocampul și PFCvM. Aceasta ar putea explica de 
ce BNST poate să preia o parte dintre funcţiile defensive controlate în mod 
obișnuit de amigdală, dacă aceasta suferă o leziune.!% 








118 ANXIOS 





r Eu! 
Sisteme senzoriale ——afpemmenumaee Cortex superior 
(vizual, auditiv, olfactiv etc.) (regiuni PFC, bipocamp) 






Reacţii Acţiuni 








Figura 4.11. Conectivitatea dintre amigdală și amigdala bazo-medială: 
reacţii, acţiuni și certitudinea privind ameninţarea 

Amigdala controlează reacțiile defensive pe baza amenințărilor care sunt 

prezente ori foarte probabile, în timp ce se sugerează că nucleii pat din stria 

terminală ar controla reacțiile și acţiunile în funcţie de ameninţări incerte. 


Informaţiile nervoase trimise spre BNST sunt diferite de cele care merg spre 
amigdală, iar acesta ar putea fi unul dintre motivele pentru care structurile re- 
spective au roluri diferite în comportament.!! Amigdala, prin LA, are informaţii 
venind dinspre sisteme senzoriale specifice. Aceasta permite ca anumite semnale 
ale amenințării să fie evaluate și să declanșeze răspunsuri defensive prin mesajele 
nucleului central. Dar BNST este mai larg conectat la regiunile corticale implicate 
în diverse aspecte ale procesării cognitive, inclusiv cu hipocampul și diferite regiuni 
ale cortexului prefrontal (de exemplu, PFCvM, cortexul insular și cortexul orbito- 
frontal). Deși hipocampul este cunoscut în primul rând pentru rolul pe care îl are 
în memorie, ele este asociat și cu procesarea relațională, inclusiv relațiile spațiale, în 
care este responsabil cu alcătuirea unei hărți a mediului.!!! Aceasta ține de implica- 
rea hipocampului în reglarea contextuală a condiționării amenințării menționate 
mai sus. Crearea unei hărți a mediului este și o componentă a evaluării riscului în 
situații de conflict și incertitudine. În evaluarea riscului, hipocampul trebuie, evi- 
dent, să se bazeze pe memorie, deși atenţia și alte funcții executive ale regiunilor 
prefrontale contribuie probabil la estimarea valorii comportamentelor posibile și 
a rezultatelor lor. Contribuţia hipocampului este interesantă mai ales în lumina 
teoriei inhibiției comportamentale a lui Gray și McNaughton, care susține că hi- 
pocampul ar juca un rol major în anxietate.!! Așa-numitul sistem septohipocam- 
pal a revenit în atenţia cercetătorilor odată cu ultimele studii care arată că anumite 
comportamente care indică anxietatea se pot intensifica sau se pot reduce prin 
manipulări ale activității neuronale în hipocamp.!* Și aria septală este implicată în 
condiționarea pavloviană a amenințării și în alte comportamente de apărare.!!* 














Creierul defensiv 119 


Un alt set important de mesaje vine spre BNST de la amigdală. Conexiunile 
dintre BA și CeA dau acces BNST la procesarea semnalelor specifice amenințării 
de către amigdală. BNST transmite semnale și înapoi spre amigdală. 

Studii recente care investighează funcţia diferitelor componente ale 
BNST aduc informaţii noi despre rolul său în comportamentul motivat aver- 
siv..!5 De exemplu, subregiuni ale BNST au celule care răspund diferit în 
situații de incertitudine și risc, celulele dintr-o regiune declanșând (și în altele 
oprind) evaluarea riscului.1!* 

Am descris mai devreme rolul conexiunilor dintre amigdala bazală (BA) 
și nucleus accumbens în acțiuni defensive, cum este evitarea. La fel ca BNST, 
NAcc este parte a amigdalei bazo-mediale (și parte a striatumului — termino- 
logia utilizată când vine vorba despre creier nu este întotdeauna aceeași) și se 
conectează atât cu amigdala, cât și cu BNS. Conexiunile dintre NAcc și BNST 
pot contribui la controlul acţiunii în situații în care amenințarea este incertă. 

E.mergența BNST în diverse teste pentru comportamentul aversiv care im- 
plică incertitudine sugerează o modalitate de a integra sistemul inhibiției com- 
portamentale propus de Gray și McNaughton cu sistemul defensiv (încremeni- 
re-fugă-luptă). BNST se află la intersecţia dintre circuitele defensive care implică 
amigdala și accumbens, pe de-o parte, și circuitele pentru evaluarea riscului, care 
implică septo-hipocampul și cortexul prefrontal, pe de altă parte. Astfel, poate 
coordona cele două sisteme, stabilind care va impune controlul comportamental, 
în funcție de gradul de incertitudine. În același timp, trebuie menționat faptul că 
amigdala, accumbens, cortexul prefrontal și sistemul septohipocampal sunt toate 
interconectate," iar rolul preferenţial jucat într-un comportament sau altul este 
mai degrabă o chestiune care ține de segregarea funcțională și de recrutarea se- 
lectivă a circuitelor de către solicitările la nivel comportamental. 

Incertitudinea hrănește anxietatea. Este însă important să facem distincția 
între starea de incertitudine ca stare cerebrală — aceasta fiind un factor non- 
conștient care modelează procesarea cerebrală și comportamentul — și senzația 
conștientă de anxietate, care poate fi rezultatul procesării inconștiente a incerti- 
tudinii în situații ambigue. Ele au legătură una cu alta, dar nu sunt același lucru. 


MODIFICĂRI LA NIVELUL PROCESĂRII AMENINȚĂRII 
ȘI AL REACȚIILOR DEFENSIVE LA PERSOANELE SUFERIND 
DE FOBII ȘI TULBURĂRI DE ANXIETATE 


Mecanismele cerebrale care se modifică în tulburările fobice și de anxietate 
pot fi înțelese în termenii mecanismelor de bază pe care se întemeiază procesa- 
rea amenințărilor și controlul răspunsurilor defensive la animale și la oamenii 
sănătoși. După cum am văzut, circuitele responsabile pentru aceste funcţii sunt 
în amigdală, striatumul ventral (NAcc), amigdala bazo-medială (BNST), hi- 
pocampul, PAG și mai multe regiuni din cortexul prefrontal (cortexul prefron- 
tal lateral și medial, cortexul orbitofrontal, cortexul cingulat anterior și cortexul 
insular).!!* Pentru a ilustra modul în care contribuie la anxietate aceste regiuni 
cerebrale și conexiunile dintre ele, voi apela la un sumar realizat de Dan Grupe 

și Jack Nitschke, care au sintetizat o mare parte a literaturii de specialitate și au 
propus un model al anxietăţii bazat pe incertitudine şi anticipare. 

Grupe și Nitschke au observat că procesarea amenințării este modifica- 
tă în mai multe moduri de tulburările fobice și anxioase.!% Persoanele anxioa- 
se prezintă: (1) atenţie sporită față de amenințări; (2) discriminare deficitară a 
amenințării și a siguranței; (3) evitare sporită a amenințărilor posibile, (4) su- 
praestimare a probabilității și consecințelor amenințării; (5) reactivitate sporită 
la incertitudinea legată de amenințare și (6) control cognitiv și comportamental 





Atenţie crescută Discriminare deficitară Evitare crescută | 
faţă de amenințări a amenințării (comportamentală | 


(Hipervigilenţă) şi siguranţei și cognitivă) 


pot 









Supraestimare a probabilității  Reactivitate crescută Control cognitiv și 
şi consecințelor amenințării la incertitudinea comportamental perturbat 
legată de amenințare în prezența amenințărilor 











Figura 4.12. Incertitudinea și anticiparea în tulburările de anxietate 
Grupe și Nitschke (2013) susțin că anxietatea implică răspunsuri anticipa- 
torii care apar în situații caracterizate prin incertitudine. Aici sunt reprezen- 
tate unele dintre principalele regiuni cerebrale implicate în fiecare proces. 
Ilustrația este o modificare a Figurii 1 din cartea lor. Abrevieri: ACC, cortex 
cingulat anterior; AMIG, amigdala; BNST, nucleii pat din stria terminală; 
INS, cortex insular; HIPP, hipocamp; NAcc, nucleus accumbens; PAG regi- 
unea gri periductală; PAR, cortex parietal, PFCpM cortex prefrontal dorso- 
medial, OFCM, cortex orbitofrontal; STR, striatumul dorsal. 


După Grupe și Nitschke (2013), adaptare cu permisiunea MacMillan Pu- 
blishers LID.: Nazure Reviews Neuroscience (vol. 14, p. 448-501), O 2013 

perturbat în prezența amenințărilor. Rolul regiunilor cerebrale în aceste șase pro- 
cese este ilustrat în Figura 4.12. Dedesubt, am notat pe scurt unele dintre prin- 
cipalele concluzii formulate de Grupe și Nitschke în legătură cu aceste procese 
și mecanisme cerebrale implicate!?! și am adăugat niște informații pe care le-am 
considerat necesare. Totuși, sumarul de mai jos este doar orientativ. 


1. Atenţie sporită faţă de ameninţări (hipervigilenţă) 


O atenţie sporită pentru detectarea amenințării apare la toate persoanele care 
au anxictate generalizată, adică aproape toţi cei care suferă de o tulburare fobică/ 
anxioasă.!* În cazuri extreme, aproape orice poate să fie considerat amenințător 
și poate să declanșeze comportamentul defensiv (încremenire, evitare), activarea 
cerebrală (prin eliberarea norepinefrinei și a dopaminei), să inițieze reacții de 
stres (prin activarea ANS și eliberarea hormonilor stresului, în special epine- 
frina, norepinefrina și cortizolul). Tendinţa de a considera amenințători niște 
stimuli inofensivi este numită /iasare a interpretării şi apare atât în anxietatea 
generalizată, cât și în tulburările specifice.!% Persoanele care suferă de tulburările 
specifice au biasări specifice: cei cărora le este frică de păianjeni pot fi sensibili 
la semnale care sugerează prezenţa păianjenilor, dar să nu fe sensibili deloc la 
acelea legate de șerpi sau de situații sociale; persoanele suferind de tulburarea 
de panică sunt neobișnuit de sensibile la senzațiile corporale care pot indica un 
atac de panică; oamenii care suferă de TSPT pot fi extrem de sensibili la auzul 
rateurilor motoarelor autovehiculelor sau la vederea sângelui ori a armelor. 

Cel mai adesea, o amigdală hiperactivă este implicată în aceste răspunsuri 
exagerate la amenințări.!”* Această focalizare asupra amenințărilor poate să ne îm- 
piedice să acordăm atenţie altor factori care, în circumstanțe normale, ar putea 
ameliora răspunsul biasat. Activarea amigdalei angajează PAG, inițiind răspunsuri 
detensive. Sistemele de activare din prozencefalul bazal și trunchiul cerebral sunt 
de asemenea activate, facilitând procesarea în amigdală și în regiunile senzoriale 
ale cortexului care procesează în mod activ amenințarea.!% Sistemele de procesare 
cognitivă din cortex, cum sunt cortexul prefrontal și cortexul cingulat anterior, care 
sunt implicate în memoria de lucru, atenție și alte funcții executive, sunt toate 
participante active.'% Cortexul ventromedial și orbitofrontal interacționează cu 
amigdala în procesarea valorii de motivare a stimulilor amenințării, ceea ce poate 
contribui Ja menținerea atenţiei concentrate asupra amenințării. 


2. Discriminare deficitară a amenințării și siguranţei 


La indivizii sănătoși, circuitele care implică amigdala, PAG, PFCvm și hi- 
pocampul sunt active în realizarea distincţiei între ameninţare și siguranță.!” 
Această abilitate este deficitară în cazul persoanelor suferind de frică/ anxietate 
patologică, inclusiv TAG și tulburări mai specifice.!%% De exemplu, incapacita- 
tea de a realiza o discriminare contextuală poate apărea în tulburarea de panică 
datorită funcționării deficitare a hipocampusului.!” O consecință a acestui pro- 
ces nereușit este că extincția va fi îngreunată, aceasta însemnând că procesele 

normale, care ar slăbi valoarea de ameninţare a stimulilor, nu vor reuși să tacă 
acest lucru. Într-un creier sănătos, PFCvM reglează amigdala și permite schirn- 
barea semnificației amenințărilor, atunci când experiența arată că ele nu mai 
sunt periculoase!“ (de exemplu, după extincție). S-a crezut multă vreme că tul- 
burările emoţionale, inclusiv problemele legate de frică și anxietate, s-ar datora 
incapacității cortexului prefrontal de a regla în mod corect amigdaia.'” 


3. Evitare sporită 


Evitarea comportamentală și/ sau cognitivă este o trăsătură esențială a tulbu- 
rărilor de anxietate.!? Ea se manifestă în TAG, ISPT, tulburarea de panică și în 
diferite fobii. Evitarea este o modalitate de a împiedica expunerea la amenințare, 
iar în tulburările anxioase ea devine atât de obișnuită, încât creierul nu are nicio- 
dată ocazia să determine dacă s-au schimbat cumva condițiile și astfel, ceea ce a 
fost periculos acum nu mai este. În felul acesta, evitarea ne conduce spre așteptarea 
constantă a unei amenințări, precum și la imposibilitatea de a învăţa să identificăm 
siguranța. Fiindcă evenimentele temute nu se petrec cu adevărat niciodată, evitarea 
cognitivă este întărită și consolidată, aceasta conducând la formarea convingerii 
false, potrivit căreia alegerea noastră de a ne angaja în evitare ne-a ferit de rău. A-l 
ajuta pe pacient să renunțe la tiparele comportamentale și cognitive ale evitării 
constituie o parte importantă în numeroase abordări terapeutice.!*? 

După cum am arătat mai sus, la fel ca în studiile realizate pe animale, 
studiile bazate pe imagistică dedicate evitării în cazul subiecților umani indică 
activitate în amigdală, NAcc și în striatumul dorsal și implică de asemenea 
cortexul insular, orbitofrontal și cingulat.!** S-a raportat că tratamentul eficace 
al evitării excesive reduce activitatea în PFCvM, cortexul cingulat, cortexul or- 
bitofrontal și cortexul insular și intensifică activitatea în regiunea prefrontală 
dorsală, care este implicată în controlul executiv.!%5 


4. Reactivitate sporită la incertitudinea legată de ameninţare 


Persoanele suferind de anxietate tolerează cu dificultate incertitudinea, 
mai ales aceea legată de amenințări.!% Cele diagnosticate cu TAG, tulburări de 
panică, TSPT şi fobii au reacții exagerate la ameninţări, mai ales atunci când 
se confruntă cu incertitudinea legată de apariţia și încetarea amenințării. Re- 
giunile implicate în reacțiile exagerate la incertitudine ale persoanelor suferind 
de tulburări de anxietate sunt amigdala, BNST, hipotalamusul, hipocampul, 
insula și circuitele frontoparietale pentru atenţia executivă.” 


5. Supraestimare a probabilității şi a consecinţelor amenințării 


Pacienţii cu tulburări de anxietate, inclusiv TAG, fobii și SPT, supra- 
estimează probabilitatea apariţiei evenimentelor negative și se așteaptă la 
consecinţe mai grave ale acestora, comparativ cu subiecții sănătoși din grupuri- 
le de control.'%% Aceasta este numită fiasare a judecății și conduce a stres anti- 

cipator, atunci când se imaginează un rezultat negativ, indiferent cât de impro- 
babil ar fi. Așa cum am văzut, procesarea valorilor care permit amenințărilor 
învățate să moduleze acțiunea are loc în amigdală, NAcc, cortexul orbitofron- 
tal, insular și cingulat și PFCvM. 


6. Control comportamental! şi cognitiv dezadaptativ în prezenţa 
amenințărilor 


S-au avansat mai multe ipoteze legate de modul în care controlul asu- 
pra comportamentului şi cogniției se schimbă în tulburările de anxietate. Am 
analizat acest lucru în contextul sistemului de inhibiție a comportamentului 
evidențiat de Gray și McNaughton (focalizat asupra hipocampului), al ideilor 
mele despre sistemele de evitare dezadaptative (focalizate asupra amigdalei și 
nucleului accumbens) și al ideii lui Davis, bazată pe incertitudinea legată de 
amenințare (focalizată asupra BNST). Am văzut, de asemenea, cum ar putea f 
integrate aceste trei perspective. Grupe și Nitschke evidențiază încă o perspec- 
tivă, aceea numită ipoteza controlului adaptativ, propusă inițial de Alexander 
Shackman și Richard Davidson.!” Această idee aduce în prim plan cortexul 
cingulat anterior, acordându-i un rol esenţial în controlul comportamental. 
Regiunea aceasta, care prezintă schimbări în tulburările de anxietate,!* este 
conectată cu amigdala, BNST, hipocampul și alte regiuni menționate mai sus 
și, de aceea, ar putea fi integrată într-o imagine cuprinzătoare a modului în 
care nesiguranța contribuie la anxietate. 


DE LA AMENINȚARE LA FRICA ȘI ANXIETATEA RESIMȚITE CONȘTIENT 


Circuitele care se modifică în tulburările de anxietate sunt, în cea mai mare 
parte, cele care au fost implicate în aspecte normale ale procesării amenințării și 
reglării stresului la animale și la oamenii sănătoși. Deși datele despre subiecții 
umani sunt la un nivel de analiză mai puţin rafinat, ele confirmă faptul că me- 
canismele descoperite în creierul animalelor sunt relevante pentru tulburările 
fobice și anxioase umane. 

Nu trebuie însă să confundăm funcționarea defectuoasă a proceselor cog- 
nitive cu senzația de frică ori de anxietate. Teama sau anxietatea nu este o 
atenție sporită îndreptată asupra amenințărilor, nici incapacitatea de a distinge 
siguranța de amenințare, nici evitare sporită, reactivitate sporită la incertitudi- 
nea legată de amenințare sau supraestimarea semnificației amenințărilor per- 


„cepute. Și nu este nici pur și simplu o combinaţie a acestora. Frica și anxietatea 


sunt stări neplăcute, iar persoanele care se confruntă cu ele doresc să le elimine. 
Deși procesele cum sunt cele identificate de Grupe și Nitschke ne ajută în 
mod clar să înțelegem mai bine ce probleme trebuie să abordăm pentru a-i 
ajuta pe pacienți, eu cred că este nevoie de o înţelegere mai profundă a fricii și 
anxietăţii, pentru a rafina demersul nostru. 

În termeni mai exacți, trebuie să înțelegem cum apar senzațiile de fri- 
că şi anxietate și cum persistă în fluxul conștiinței. Cel puţin două procese 

sunt implicate aici: unul include procesele cognitive care stau la baza ori- 
cărei experiențe conștiente, iar celălalt include toți factorii care diferențiază 
experiențele emoționale conștiente de cele non-emoționale. 

lată care este, pe scurt, conținutul următoarelor capitole. Obiectivul nos- 
tru este acela de a ajunge să înțelegem modul în care detectarea și anticiparea 
amenințării dau naștere senzaţiilor conștiente. Conștiinţa de sine este persona- 
lă; este privată; ea se află în mintea fiecăruia dintre noi. Este mentală, dar este 
și fizică. Au existat vremuri în care mental însemna non-fizic, dar am depășit 
acea convingere. Procesele și stările mentale sunt produse fizice ale creierului. 
Din moment ce citiți această carte însemnă că probabil sunteți convinși de 
acest lucru. Acesta este un lucru bun, deoarece în capitolele care vor urma, 
vom analiza aspectele fizice ale celei mai mentale funcții dintre toate funcţiile 
mentale — conștiința. 

CAPITOLUL 5 


Oare am moștenit stări mentale emoţionale 
de la strămoşii noștri din regnul animal? 


„Concluzia că animalul vânează fiindcă îi este foame... nu-l va satisface pe 
cercetătorul care vrea să ştie ce se întâmplă în interiorul animalului atunci 
când se află în starea aceasta... Foamea, la fel ca furia, frica și altele, este 

un fenomen care poate fi cunoscut numai prin introspecţie. Atunci când 
este aplicat altcuiva, mai ales dacă acesta aparține altei specii, este doar o 
ipoteză despre posibila natură a stării subiective a animalului.” 

—NIKO TINBENGEN! 


În mod obișnuit, emoțiile cum sunt frica, furia și bucuria sunt considerate 
stări primitive moștenite de la strămoșii noștri din regnul animal. Ideea aceasta, 
adânc înrădăcinată în psihologia populară, datează cel puţin de pe vremea lui Pla- 
ton, care considera emoțiile de bază niște impulsuri sălbatice de natură animală 
care trebuie înfrânate de rațiune, așa cum vizitiul își strunește caii. Multe discuții 
științifice pornesc de la ipoteza că trăirile emoționale sunt parte a moştenirii 
evoluționiste. Dar ce înseamnă de fapt acest lucru? Cum se poate ca o trăire cum 
este frica să fie transmisă de la o specie la alta? Răspunsul evident este că ele sunt 
codificate în circuitele neuronale și că, moștenind aceste circuite de la animale, 
noi suntem dotați cu senzațiile, emoțiile pe care le codifică. Frica, de exemplu, 
se spune că ar fi un produs al unui circuit neuronal înnăscut care controlează nu 
numai comportamentele defensive, cum este încremenirea, fuga și lupta, ci și 
senzația de frică în sine. Mai mult decât atât, trăirea aceasta este deseori consi- 
derată responsabilă pentru comportamente. Teoria despre caracterul înnăscut al 
emoției, așa cum vom vedea, are o susținere științifică impresionantă, dar, după 
cum am afirmat în Capitolul 2, eu cred că este greșită. 


TEORIA LUI DARWIN DESPRE EMOȚŢII 


Versiunea modernă a ideii potrivit căreia emoțiile umane primitive sunt 
moștenite de la strămoșii noștri din regnul animal a luat naștere în 26 noiem- 
brie 1872, data la care a fost publicată cartea lui Darwin Expresia emofiilor la 

om şi animale? Anterior, Darwin lansase teoria sa revoluționară despre evoluția 
speciilor pe baza unui proces de selecție naturală, iar în această nouă lucrare el 
sugera că „stările mentale” emoționale evoluează în același fel. 

Teoria lui Darwin a fost inspirată de observarea a ceea ce numea acţiuni 
expresive: răspunsuri comportamentale și fiziologice care apar în legătură cu 
emoțiile. EI scria că „acțiunile expresive de bază prezente la om şi animale 
sunt înnăscute sau moștenite — adică nu au fost învăţate de individ.” Ca do- 
vadă a caracterului înnăscut al răspunsurilor emoţionale în cazul oamenilor, 
Darwin observa că anumite expresii de emoție, mai ales ale chipului, sunt 
similare, indiferent de locul unde aceștia trăiesc în lume, care este originea 
lor rasială sau moștenirea culturală și indiferent de izolarea lor de alte rase 
sau culturi. El a mai notat că aceleași expresii emoționale apar la indivizi 
care sunt orbi din naștere și nu au avut niciodată ocazia să învețe cum arată 
expresiile respective. 

El s-a inspirat în mare măsură din lucrările lui Guillaume-Benjamin- 
Amand Duchenne (de Boulogne) (1806-1875), care a fotografiat expresii faci- 
ale umane (pe care le-a indus prin stimulare electrică a mușchilor faciali) și le-a 
comparat cu emoțiile descrise în sculpturile Greciei Antice” (inclusiv Laccoon și 
fiii săi, prezentată în Figura 1.1). Se pare că Darwin nu a fost la curent cu niște lu- 
crări mai timpurii ale germano-austriacului Franz Messerschmidt (1736-1783), 
care descriau tot expresii emoționale. Figura 5.1 înfățișează expresii faciale din 
studiile științifice ale lui Duchenne și din opera artistică a lui Messerschmidt. 

Darwin a mai subliniat că numeroase expresii emoţionale sunt similare la 
mai multe specii: „Unele dintre acţiunile expresive ale maimuţelor sunt... foar- 
te asemănătoare cu ale omului.” EI a citat expresiile de plăcere, suferință, furie 
și frică, printre altele, precum și prezenţa obișnuită a încremenirii și a fugii ca 
răspuns la pericol pentru multe animale. 

Deoarece Darwin a insistat asupra expresiei exterioare a emoțiilor, s-a 
afirmat că nu l-ar fi preocupat aspectele lor subiective.” Deși el a acordat în- 
tr-adevăr mai multă atenție caracteristicilor comportamentale decât trăirilor 
emoționale, nu se poate spune că le-a ignorat pe acestea din urmă. Pentru el, la 
fel ca pentru mulți oameni de atunci și de acum, comportamentele emoţionale 
sunt semne fundamentale (expresii) ale trăirilor emoţionale. EI și-a explicat 
poziţia în felul următor: „Unele acțiuni care exprimă anumite stări menta- 
le sunt rezultatele directe ale constituției sistemului nervos... Tremuratul de 
frică... este un exemplu.” Sintagma de bază în acest citat este „acziuni care 
exprimă anumite stări mentale.” Ceea ce el sugerează aici este că aceste stări 
mentale se află la baza comportamentelor înnăscute: amenințările provoacă 
senzații înnăscute de frică, iar frica, la rândul ei, provoacă încremenire, tremu- 
rat şi fugă. Darwin susținea că, din cauza faptului că aceste stări emoționale 
dau naștere unor comportamente care ajută organismele să se adapteze și să 
supraviețuiască, stările mentale au fost păstrate în sistemul nervos prin selecție 
naturală, transmise în cadrul speciilor și conservate în timp ce speciile noi 
au evoluat. Potrivit lui Darwin, simţim frică atunci când suntem în pericol, 
pentru că un prototip al fricii prezent în strămoșul nostru animal l-a ajutat 

Figura 5.1. Expresii emoţionale: Duchenne și Messerschmidt 
Darwin a folosit cercetările și fotografiile psihologului și fizionomistului 
francez Guillaume-Benjamin-Amand Duchenne (de Boulogne) (1806- 
1875) pentru a dezvolta ideile proprii despre caracterul înnăscut al expre- 
siilor emoţionale. Mai devreme, sculptorul germano-austriac Franz Xavier 
Messerschmidt (1736-1783) realizase sculpturi reprezentând expresii fa- 
ciale, inclusiv expresii emoționale, dar acestea se pare că nu l-au influenţat 
pe Darwin (stânga). 


să supraviețuiască și aceasta continuă și în noi, deoarece a fost utilă și pentru 
supraviețuirea speciei noastre, 

În psihologia și neuroștiințele contemporane, după cum am văzut, ter- 
meni cum sunt „mental” sau „minte” nu se referă în mod necesar la procese 
conștiente. Percepția, amintirea, participarea, gândirea, planificarea și lua- 
rea deciziilor implică procese non-conștiente, care realizează o mare parte a 
activității mentale și, de fapt, fac posibilă conștiința de sine. Dar pe vremea lui 
Darwin, „mental” era sinonim cu „conștient”. În mod clar, Darwin sugera că 
stările mentale emoţionale conștiente sunt la baza expresiilor emoționale. 

Teoria evoluţiei prin selecție naturală formulată de Darwin a fost una 
dintre cele mai mari realizări intelectuale din istorie. Convingerea că trăirile 
emoționale în sine ar fi moștenite de la strămoșii noștri din regnul animal și 
ar fi reprezentate „preambalate” în creierele umane corespunde înțelepciunii 
populare și este utilă în viața de zi cu zi, dar ne conduce pe o cale greșită, după 
părerea mea, în termenii înțelegerii emoțiilor și a mecanismelor cerebrale pe 
care ele se bazează. 

CONTRIBUȚIA LUI DARWIN LA CONTURAREA TERMENILOR 
EMOŢIILOR PENTRU ÎNCEPUTURILE PSIHOLOGIEI 


Interesul lui Darwin pentru comportamentul uman a reflectat un interes 
mai profund în evoluția minții umane. E] credea că „nu există nicio deose- 
bire fundamentală între om şi mamiferele superioare, în privința facultăţilor 
lor mentale.” Dar, după cum a evidenţiat un istoric al psihologiei, „Darwin a 
atribuit cu mână largă viață mentală verilor omului, fără zelul autocritic care a 
caracterizat eforturile sale în domeniul biologiei.” Darwin a susţinut că până 
şi viermii „merită să fie numiţi inteligenți, deoarece... în circumstanțe similare, 
se comportă în aceeași manieră ca un om. '* EI a susținut existența unor calități 
umane la animale, caracterizându-le comportamentele expresive în termeni 
cum ar fi, „afectuos” „vesel”, „sălbatic”, „mulțumit pentru că este mângâiat”, 
„gelos” ș.a.m.d. De asemenea, el apela în mod frecvent la observaţii construite 
după tipare antropomorfice: „Ce sentiment puternic de satisfacție interioară 
trebuie să îndemne o pasăre, atât de activă, să-și protejeze ouăle în fiecare 
FA hu 

Zelul dovedit de maestru în descrierea acestui subiect era împărtășit de 
discipolii săi. George Romanes, un prieten apropiat al lui Darwin, a scris o 
carte numită Mental Evolution în Animals, în care descrie răspunsurile com- 
portamentale ca „ambasadori ai minţii” pentru oameni și alte animale.!! Potri- 
vit lui Romanes, exact așa cum ne folosim stările mentale pentru a ne imagina 
mintea lui Dumnezeu, folosim același antropomorfism pentru a înțelege min- 
tea animalelor, căutând comportamente pe care le avem în comun cu ele.* 

Asemenea lui Darwin, Romaneseste criticat,pentru că tratează curiozitățile 
despre comportamentul animal ca și cum ar fi niște date științifice.!* (Pe baza 
comportamentelor înnăscute declanșate de stimuli înnăscuți, de exemplu, el a 
descris urechelnițele Ia fel de afectuoase cum suntem și noi cu progeniturile, iar 
peştii la fel de geloși și de furioşi.!?) Astfel de argumente bazate pe analogia cu 
comportamentul uman sunt considerate acum a fi la același nivel cu intuițiile 
rezonabile și, asemenea lor, nu ar trebui considerate dovezi ştiinţifice pentru 
existența conștiinței stării mentale în cazul altor animale." (Simţul comun este 
adesea punctul de plecare în cercetarea științifică, însă concluziile ştiinţifice au 
nevoie de mai mult decât atât.) 

Romanes nu a fost singurul care a promovat acest tip de teoretizare. 
Tendinţa de a atribui stări mentale — tipic umane — animalelor, pe baza răs- 
punsurilor comportamentale, a fost atât de nestăpânită la sfârșitul secolului al 
XIX-lea, încât cercetătorul Lloyd Morgan i-a prevenit pe oamenii de știință 
să reziste tentației de a „umaniza bestia.” EI a arătat că simplul fapt că ei încep 
explorarea comportamentului animalelor potrivit experiențelor lor subiective 
nu justifică atribuirea unor experiențe similare altor animale.!* Acest tip de 
atribuire este dezirabil atunci când interacționăm social cu alți oameni, dar 
discutabil atunci când încercăm să înțelegem comportamentul animal.” Este 
celebră recomandarea sa de a nu apela la stări mentale umane pentru a înțelege 
comportamentul animalelor, dacă există o explicație mai simplă, care nu im- 

plică o stare mentală. Poziţia aceasta este cunoscută acum ca fiind Canonul 
lui Morgan. Dar este atât de greu să reziști înțelepciunii populare, încât până 
și Morgan și-a încălcat regula, folosind formularea „coalescența problemelor 
mentale într-o situație conștientă”, pentru a descrie abilitatea unui câine de 
a deschide ușa grădinii.!* El a recunoscut însă faptul că, deşi animalele au 
inteligență, ele nu au rațiune — ele gândesc, dar „nu realizează raționamente 
care configurează consecinţe”."” 

Poate cercetătorii care au studiat animalele la sfârșitul secolului al nouă- 
sprezecelea nu ar trebui criticați prea sever, întrucât pe vremea aceea conștiința 
era un subiect de mare interes. Psihologia începea să se desprindă de filosofie 
și să se contureze ca știință de sine stătătoare.” Ea a realizat acest lucru prin 
aplicarea metodelor experimentale împrumutate din fiziologie și fizică, pentru 
a răspunde unor întrebări formulate de filosofi încă din antichitate, despre na- 
tura minții și mai ales, despre conștiința de sine. De exemplu, primii psihologi 
germani au dezvoltat o abordare experimentală a minţii, care implica o formă 
de introspecție personală, dar urmând niște proceduri stricte. Cu aceasta, ei 
au căutat să analizeze conținutul conștiinței — de exemplu, componentele ele- 
mentare sau elementele care compun experiența unei senzații complexe (cum 
ar fi savoarea unei supe) ori a unei emoţii (de exemplu, senzația intensă de 
frică). 2 

În America, cercetarea psihologică a fost iniţiată de William James, care, 
la rândul său, și-a concentrat atenția asupra conștiinței, dar mai mult asupra 
funcțiilor sale decât asupra conținutului.” Fiind un admirator al lui Darwin, 
James a încercat să afle ce determină caracterul adaptativ al conștiinței, subor- 
donând-o astfel selecției naturale. Dar în altă privință, James s-a distanțat de 
ideea lui Darwin că trăirile emoționale ar fi cauza expresiilor și a comporta- 
mentelor emoționale. James susținea că nu fugim de un urs pentru că ne este 
frică de el, ci dimpotrivă, ne este frică pentru că fugim. Prima observaţie a fost 
corectă (senzațiile conștiente nu sunt în mod necesar cauza comportamentului 
emoţional), iar pentru cea de-a doua a pornit de la un raționament corect (că 
feedback-ul de la răspunsurile corporale controlate non-conștient joacă un rol 
în trăirile emoționale). Dar după opinia mea, el a exagerat rolul feedback-ului. 
Deși feedback-ul corporal contribuie într-adevăr la trăirile emoționale, el nu 
este singurul care determină ceea ce simțim, lucru pe care îl vom demonstra în 
discuțiile ce urmează. 

Alt psiholog american important, E. L. Thorndike, a fost și el influențat 
de Darwin. EI susținea că animalele învață comportamente prin încercări repe- 
tate și că răspunsurile care conduc la plăcere sau care evită durerea (neplăcerea) 
„se fixează.””* Această regulă pentru învăţare a fost numită „legea efectului”, 
un principiu darwinian aplicat individului; plăcerea și durerea ajută organis- 
mul să supraviețuiască, iar comportamentele care sunt conectate cu aceste stări 
hedonice sunt adoptate pentru a fi folosite în viitor.” Deși în general s-a opus 
explicațiilor mentale în ceea ce privește adoptarea unei reguli de învăţare ba- 
zată pe plăcere și durere, Thorndike a urmat lunga tradiție a marilor gânditori 
britanici (Locke, Hume, Hobbes, Bentham, Mill, Bain și Spencer), care au 

subliniat rolul acestor senzaţii hedoniste în motivarea învățării; de fapt, Bain 
și Spencer au propus amândoi legi asemănătoare cu legea efectului propusă de 
Thorndike.%* 

Prin anii 1920, în America începuse revolta behavioristă impotriva fun- 
damentării mentaliste a psihologiei. John Watson susținea că psihologia nu 
trebuie să se ocupe de stările interioare ale oamenilor sau ale animalelor”; 
pentru a avea legitimitate științifică, spunea el, ea trebuie să se concentreze 
asupra evenimentelor observabile — stimuli și răspunsuri. Şi în timpul epocii 
behavioriste, noţiunile subiective de plăcere şi durere ca bază a învățării au fost 
înlocuite cu conceptul de întărire. Potrivit lui B.F. Skinner, o întărire este un 
stimul care crește ori scade probabilitatea ca un comportament să fie repetat.” 
Noţiunile teoretice despre stările interioare au fost înlocuite cu descrierile fac- 
torilor observabili — mai ales istoricul organismului în privința întăririi unor 
stimuli în situații specifice. 

Emoţiile au fost și ele reinterpretate, astfel încât să fie eliminat elemen- 
tul lor subiectiv. De exemplu, pentru Watson, frica a devenit reflex condiționat 
pavlovian,” iar pentru Skinner, a fost o dispoziție comportamentală bazată pe 
istoricul întăririi. Alţi cercetători care încercau să identifice „mediatori îin- 
terni” susțineau că frica ar fi o variabilă intermediară,” o pornire“? sau o stare 
motivaţională,* orice, numai o trăire conştientă nu. Interesant este faptul că ei 
nu au renunțat la terminologia standard folosită în descrierea stării mentale pen- 
tru experiența conștientă: au folusit în continuare cuvinte cum sunt „frică”, „an- 
Xietate”, „speranță” și „bucurie”, dar ca descrieri ale tendinţelor de a acționa într- 
un anumit mod, mai degrabă decât ca niște termeni desemnând stări interioare. 

Behavioriștii nu acordau prea mare atenție nici stărilor cerebrale, fiindcă 
şi acestea sunt interne și, prin urmare, erau considerate neobservabile pentru 
psiholog.** Dar cercetările în domeniul structurii și funcţiilor cerebrale avan- 
sau în paralel cu behaviorismul în anii 1940 și 1950, iar ideea că emoțiile ar 
putea fi reprezentate ca stări (cerebrale) de bază devenea tot mai populară în 
cercurile behavioriste. 


CERCETĂRILE PENTRU IDENTIFICAREA EMOŢIILOR ÎN CREIER 


Cercetarea mecanismelor cerebrale aflate la baza comportamentului a 
fost, după cum am descris în Capitolul 4, facilitată în mare măsură de dezvol- 
tarea stimulării cerebrale electrice, la începutul secolului XX. Comportamentul 
defensiv, agresiv, de hrănire, sexual și aite comportamente aparent înnăscute 
puteau fi provocate ușor prin stimulare cerebrală. 

Iniţial, domeniul acesta a fost apanajul specialiștilor în biologie și neuro- 
logie și mai puţin al psihologilor. Acești cercetători erau mai puțin preocupați 
și constrânși de regulile behaviorismului și susțineau în mod frecvent ideea po- 
trivit căreia comportamentele înnăscute declanșate de stimularea cerebrală erau 
controlate de stări emoţionale. De exemplu, Walter Hess, unul dintre pionierii 
folosirii stimulării cerebrale la animale, vorbea despre „motivații mentale” și 
„experienţe care au o componentă emoțională” care intervin între impulsurile 

electrice și comportamente.% În mod frecvent, literatura aceasta conţine refe- 
riri la teamă, supărare, furie și plăcere. Deși singura variabilă măsurată în studi- 
ile bazate pe stimulare electrică era comportamentul, se presupunea că același 
circuit care a generat comportamentul generează și stările mentale, emoțiile. 
Și Bindcă se presupunea că acest circuit era păstrat la oameni și la animale 
deopotrivă, se credea că studiile vizând comportamentul emoţional la animale 
ar permite identificarea sursei emoţiilor la oameni. Cu alte cuvinte, datele erau 
interpretate în concordanță cu teoria darwiniană despre emoții — răspunsurile 
emoționale reflectă stări mentale emoționale (emoţii). 

Pe lângă strângerea de date, știința este și un proces de interpretare a lor, 
iar pentru acesta din urmă, există modalități diferite de realizare. Una este să 
spunem că regiunile cerebrale în care pot fi provocate comportamente înnăs- 
cute prin stimulare electrică joacă un rol în controlul acelor comportamente și 
cu totul altceva este să spunem că acel circuit care controlează răspunsul defen- 
siv sau agresiv la animale este responsabil și pentru stările lor de frică sau furie. 
Prima interpretare se bazează îndeaproape pe date, iar cea din urmă depăşeşte 
cadrul strict al dovezilor, în direcţii care nu pot fi testate. Nici măcar la oameni, 
după cum am văzut, comportamentul nu este o modalitate certă prin care pu- 
tem afla dacă o stare conștientă, cum este senzaţia de frică, apare împreună cu 
comportamentul defensiv sau cu reacțiile fiziologice. Comportamentele și tră- 
irile asociate apar frecvent împreună, dar nu întotdeauna. lar atunci când apar 
împreună, trebuie să răspundem la două întrebări. Oare același sistem cerebral 
care controlează comportamentul dă naștere și trăirii? Oare trăirea emoţională 
este cauza comportamentului? 

După cum nota Lloyd Morgan, faptul că oamenii de știință trebuie 
să pornească de la propriile experiențe subiective ale emoțiilor nu justifică 
atribuirea experiențelor similare altor animale. Niko Tinbergen, părintele 
etologiei, a formulat aceeași remarcă, citată de mine la începutul acestui ca- 
pitol. Atribuirea foamei, fricii și a altor stări mentale animalelor este simplă 
presupoziție. 

Să analizăm mai îndeaproape acest lucru. Faptul că un animal înfome- 
tat caută mâncare deoarece rezervele sale de energie sunt reduse este testabil 
prin măsurarea și manipularea parametrilor chimici ai energiei (de exemplu, 
glucoza), în relaţie cu comportamentul de căutare a hranei. Ideea că animalul 
trăiește o stare mentală de „foame” atunci când caută mâncare este o inter- 
pretare. Pericolul pe care îl prezintă acest tip de speculație provine din faptul 
că oamenii caută în mod frecvent și consumă mâncare atunci când nu sunt 
privați de hrană, iar animalele, de asemenea, mănâncă și din alte motive decât 
completarea rezervelor de energie — șobolanii, de exemplu, vor lucra (apasă o 
bară) pentru a obține dulciuri, chiar lipsite de calități nutritive cum este zaha- 
rina, deși nu le este „foame” (nu sunt înfometați). Astfel, dacă folosim mân- 
catul ca indicator al unei stări mentale numită foame, se va întâmpla deseori 
să greșim. Cercetătorul în neuroștiințe Kent Berridge, care studiază reacțiile 
emoționale” (hedonice) la gusturi, ne avertizează că aceste comportamente nu 
reflectă experiențe conștiente de plăcere sau aversiune.” 

Pe la mijlocul secolului XX, mulți așa-zişi psihologi au apelat la studiul 
creierului pentru a înţelege baza motivaţională a comportamentului. Fiindcă 
majoritatea acestor psihologi au fost formaţi în tradiția behavioristă, ei ezitau 
să apeleze la stări subiective, cum ar fi teama sau foamea, pentru a explica 
declanşarea comportamentelor defensive sau alimentare prin stimulare cere- 
brală. În schimb, au introdus ideea stărilor motivate fiziologic,* despre care 
am discutat în Capitolul 2. Respectând această convenţie behavioristă, așa- 
numitele etichete pentru stări mentale („frică”, „foame”) au fost păstrate, în 
ciuda faptului că stările respective erau considerate mai degrabă fiziologice 
decât stări mentale conștiente. 

Ideea potrivit căreia emoțiile ar putea fi explicate ca stări fiziologice care 
detectează stimuli și controlează comportamentul a fost o modalitate de a stu- 
dia rolul stărilor interioare și a rămâne totuși behaviorist. Dar aceasta a condus 
la multă confuzie. În primul rând, nu toţi cercetătorii au adoptat o abordare 
non-subiectivă — foamea și frica, de exemplu, au fost folosite de unii pen- 
tru a desemna stări fiziologice non-subiective, dar alții le-au considerat stări 
conștiente. O a doua problemă este că până și cei care s-au declarat adepți 
ai abordării fiziologice vorbeau și scriau într-un mod care estompa diferența 
dintre interpretările subiective și cele non-subiective ale mediatorilor compor- 
tamentali.*” De aceea, nu este surprinzător faptul că oamenii de știință care 
nu erau specialiști în domeniu și majoritatea nespecialiștilor presupuneau că 
termenii desemnând stări mentale se refereau la stări mentale, nu la stări fizio- 
logice nonsubiective.* Nu a ajutat nici faptul că atât de populara teorie despre 
sistemul limbic sugera că frica și alte emoții apar în regiunile limbice pentru 
a interveni între stimulii declanșatori și răspunsurile emoţionale la animale și 
oameni. Linia de demarcaţie dintre abordările bazate pe starea fiziologică și 
cele bazate pe stări subiective a fost întotdeauna neclară. 


TEORIA EMOŢIILOR DE BAZĂ: O ABORDARE DARWINIANĂ 
MODERNĂ A EMOŢIILOR 


Darwin a observat corect că anumite comportamente sunt fixate în creier 
din naștere.*! Dar teoria sa, potrivit căreia trăirile emoționale determină com- 
portamentul, deoarece senzațiile conștiente și răspunsurile emoţionale sunt 
cuplate în creier încă din naștere, trebuie reconsiderată. 

Convingerile lui Darwin rezistă şi azi în cadrul teoriei emoțiilor de bază, 
a cărei origine se găsește în scrierile lui Silvan Tomkins datând din anii 1960.“ 
Pornind de la ideea lui Darwin, Lomkins a propus o teorie conform căreia ar exis- 
ta mai multe emoții primare (sau de bază) construite genetic în creierul uman prin 
selecție naturală și exprimate identic în fiecare individ, indiferent de proveniența 
sa rasială sau culturală. Fiecare dintre aceste emoții înnăscute ar fi conectate în- 
tr-un program al afectelor, o ipotetică structură neuronală subcorticală, care ar 
implica sistemul limbic și de activare. În prezența unui stimul declanșator al 
unei emoții date, programul afectelor ar fi activat, iar reacţiile corporale specifice 
emoției respective ar fi exprimate (Figura 5.2). Emoţiile primare pe care le-a 

Figura 5.2. Programul afectelor 
Programele afectelor sunt procese ipotetice care, potrivit teoreticieni- 
lor emoțiilor de bază, ar media între stimuli emoționali şi răspunsurile 
emoționale. Majoritatea teoreticienilor sugerează că programele afectelor 
sunt circuite neuronale, dar nu indică un mecanism neuronal particular. 
Atunci când se vorbește despre regiunile cerebrale, sistemul limbic este 
menţionat în mod frecvent. 


identificat Tomkins au fost surpriza, interesul, bucuria, frica, dezgustul, rușinea și 
angoasa. Aceste emoții primare au fost descrise prin contrast cu erorii secundare, 
cum sunt vina, rușinea, stânjeneala, empatia ș.a.m.d. toate acestea fiind determi- 
nate cultural. La fel ca și Darwin, Tomkins a avut în vedere expresiile universale, 
dar a folosit termeni care desemnează stări mentale (emoții) pentru a numi ex- 
presiile și programul afectelor care s-ar afla la baza lor. 

Continuând în aceeași direcție inițiată de 'Tomkins, cercetările realiza- 
te de Caroll Izard,” Paul Ekman“ şi colegii lor au venit în sprijinul teoriei 
privind expresiile faciale universale, adunând date care să confirme faptul că 
oameni din toată lumea exprimă și recunosc emoțiile care s-ar afla la baza 
unor expresii faciale specifice. Emoţiile de bază identificate de Ekman şi Izard 
sunt foarte asemănătoare cu acelea definite de Tomkins, dar alți cercetători au 
propus liste cu emoții de bază care sunt diferite de acestea.“ 

Teoria emoțiilor de bază a avut un larg impact asupra cercetărilor din 
psihologie și neuroștiințe. Contribuţia lui Ekman a marcat cel mai puternic 
aceste domenii. E] a creat seturi de fotografii cu expresii faciale specifice ale 
emoțiilor de bază, care au fost folosite în nenumărate studii dedicate emoțiilor 
în diverse colțuri ale lumii, în culturi diferite.“ Aceste fotografii au devenit 
un instrument standard de evaluare a procesării cerebrale a emoțiilor pentru 
subiecți sănătoși și pentru pacienți suferind de tulburări psihiatrice.“ Exemple 
cu „expresiile lui Ekman” se găsesc în Figura 5.3. 

Ekman a avut de asemenea un impact uriaș asupra societății și culturii 
populare (Figura 5.4).* EI a devenit consultant al CIA pentru specializarea 
agenților cu scopul de a recunoaște emoțiile reale și a detecta minciuna.” Un 
cunoscut serial TV, Lie o Me are ca personaj principal — inspirat de persona- 
litatea lui Ekman - un psiholog care poate identifica în timp real minciunile 
după expresiile faciale.” Metodele sale au fost folosite și pentru a analiza ex- 
presiile faciale ale lui Alex Rodriguez în timpul unui interviu transmis de CBS 
în cadrul emisiunii 60 de minute, interviu în care jucătorul a fost întrebat dacă 
a folosit steroizi pentru a-și îmbunătăţi performanța sportivă. 








* În România, serialul a fost difuzat cu titlul Psihologia minciunii (n. ed.). 

Figura 5.3. Emoţiile de bază reflectate în expresiile faciale 
potrivit teoriei lui Ekman 
Teoria originală a lui Ekman postula șase emoții de bază (furie, frică, dez- 
gust, surpriză, bucurie și tristețe), fiecare fiind identificată printr-o expresie 
facială universală caracteristică. 


În ciuda imensei sale influențe și a recunoașterii sale masive în rândul 
psihologilor și al filosofilor, * teoria emoţiilor de bază nu este universal accep- 
tată. Obiecţiile formulate se întemeiază pe considerente de natură logică (dacă 
teoreticieni diferiți au identificat emoții de bază diferite, atunci acestea nu pot 
să fie, de fapt, chiar de bază“), de natură filosofică (emoţiile sunt parţial cogni- 
tive și implică intenții și convingeri, nu doar reacţiis*), de natură metodologică 
(oamenii nu asociază la fel de corect etichetele emoţionale cu chipurile, dacă 
trebuie să genereze singuri etichetele, comparativ cu situaţiile în care trebuie să 
aleagă între mai multe variante oferite") și pe rezultatele științifice (expresiile 
faciale nu sunt afișate într-o manieră singulară, unitară, care se desfășoară în 
mod automat, odată ce emoția a fost declanșată," iar abilitatea de a judeca 
trăiri și alte stări interioare după expresie este mult mai puţin precisă decât se 
crezuse inițial, întrucât depinde și de alți factori, în afară de mușchii faciali; de 
exemplu, expresia vocală și mărimea pupilelor *). 

Psihologii Lisa Barrett și James Russell se numără printre criticii cei mai 
vehemenți ai teoriei emoţiilor de bază, contestând una dintre presupoziţiile 
sale implicite — și anume că emoțiile ar fi stări psihologice „naturale” ori „pre- 
ambalate” biologic.** Fi și alții susțin că emoțiile considerate emoţii de bază, de 

Figura 5.4. A spune adevărul (sau nu) 
Schema lui Paul Ekman pentru analiza facială (numită FAC, Facial Action 
Coding — codificarea expresiilor faciale) a fost folosită pentru a stabili dacă 
renumitul jucător de baseball Alex Rodriguez a minţit în interviul difuzat 
de CBS în cadrul emisiunii 60 Minutes, atunci când a negat faptul că a 
folosit steroizi pentru a-și îmbunătăți performanța sportivă 


exemplu frica, nu sunt de fapt entități singulare cu o existență biologică stabi- 
lită prin selecție naturală și moștenită de a alte animale.” În schimb, ei susțin 
că stările mentale numite emoții de bază sunt constructe psihologice, care sunt 
etichetate folosind cuvinte învățate prin cultură. Cuvintele pot într-adevăr 
să influențeze în mod hotărâtor convingerile noastre, reușind uneori chiar să 
dea viață unor lucruri absolut inexistente.“ Deși eu nu împărtășesc întreaga 
argumentație susținută de Barrett şi Russell,*! sunt de acord cu concluziile lor 
generale referitoare la faptul că trăirile conştiente etichetate cu termeni de- 
semnând emoții de bază nu sunt stări biologice înnăscute, care ar fi declanșate 
de stimuli externi, ci sunt construite pe cale cognitivă în conștiința noastră. 
Parte a problemei pe care o prezintă aceste dezbateri este faptul că abor- 
dări diferite se referă a lucruri diferite, atunci când vorbesc despre emoții de 
bază; de exemplu, atunci când teoreticienii emoţiilor de bază vorbesc despre 
emoția numită frică, ei se referă de obicei la răspunsul complex al creierului 
și al corpului luate împreună față de un semnal al pericolului și ei folosesc ex- 
presii faciale ca indicator al faptului că persoana se află în starea numită frică. 
Dar criticii sunt rezervaţi în privinţa caracterului conștient al experienței fricii 
și a posibilității ca aceasta să fie o stare programată înnăscută. Restul acestui 
capitol va explica această diferență, analizând funcţiile programelor afectelor. 


CE FUNCȚII AU PROGRAMELE AFECTELOR? 


Majoritatea teoreticienilor emoţiilor de bază sunt psihologi, nu cerce- 
tători în neuroștiințe, iar ei tind să vadă programele afectelor ca fiind niște 
substitute pentru mecanisme cerebrale.” În general, ei susțin ideea că există 
entități io calizatet în regiunile subcorticale ale sistemului limbic care constituie 
programul specializat al afectelor pentru fiecare emoție de bază, dar nu indică 
în mod categoric care regiuni sau circuite cerebrale sunt responsabile. 

Este perfect acceptabil să se folosească o expresie precum „program 
al afectelor” pentru a eticheta niște circuite ipotetice sau chiar reale, care ar 
controla răspunsurile înnăscute declanșate de stimuli semnificativi din punct 
de vedere biologic. (Alte etichete folosite pentru circuite de felul acesta sunt 
„sisteme emoționale de comandă”, „programe de acțiune”, „module ale 
emoțiilor înnăscute”,” și „adaptări neurocomputaţionale”*.) Problema care ne 
preocupă este ce altceva fac aceste programe înnăscute, în afară de a detecta 
stimulii semnificativi și de a controla răspunsurile înnăscute. 

Problema începe cu folosirea termenilor derivați din experiențele intro- 
spective umane (frică furie, bucurie) pentru a numi programele afectelor și 
funcțiile acestora. O interpretare a acestor etichete este aceea că ele sunt doar 
modalități de a conecta cercetarea științifică vizând expresiile comportamen- 
tale și contextul psihologic în care ele apar în viaţa de zi cu zi. Un cercetător 
poate să studieze expresiile faciale care apar deseori atunci când oamenii spun 
că le este frică, iar programul afectului și comportamentul sunt amândouă eti- 
chetate cu termenul „frică”. Dar „frică” este doar o etichetă convenabilă, folosi- 
tă în locul unei descrieri literale a senzației subiective de frică resimţită în mod 
conștient și controlată de programul afectelor. 

A doua modalitate de a interpreta folosirea unor cuvinte ca „frică”, „furie” 
și „bucurie” în legătură cu programele afectelor este aceea potrivit căreia pro- 
gramul afectelor este responsabil pentru starea mentală. Această interpretare, 
aflată la baza perspectivei darwiniene despre sistemul fricii (vezi Capitolul 2), 
pune pe seama programului afectelor explicația stării mentale în sine. Din câte 
am reușit să înțeleg, aceasta este interpretarea standard adoptată de numeroşi 

Figura 5.5. Două versiuni ale funcţiilor programelor afectelor 
Toţi teoreticienii emoţiilor de bază consideră că programele afectelor me- 
diază între stimuli emoţionali (cum sunt amenințările) și reacţii emoţionale 
(cum sunt expresiile faciale de teamă). Unii teoreticieni mai cred că progra- 
mele afectelor dau naștere și trăirilor emoționale și că aceste trăiri mediază 
între stimuli și răspuns. 

teoreticieni ai emoțiilor de bază. Unii exprimă poziţii mai ferme decăt alții, dar 
majoritatea par să accepte că programul responsabil pentru starea emoțională 
de frică este cel care controlează reacțiile de frică, precum și senzațiile de fri- 
că.“ Aceasta justifică, astfel, concluzia că expresiile emoţionale pot fi folosite 
pentru a indica momentul în care apare o trăire, o stare mentală emoțională. 
Concret, în Figura 5.5 sunt ilustrate două versiuni a ceea ce face un pro- 
grara al afectelor. Într-un caz, programul detectează amenințările și controlează 
răspunsurile. În celălalt caz, programul afectelor produce și senzațiile de frică. 


IPOTEZA PRIVIND SISTEMUL DE COMANDĂ A EMOŢIILOR 


Ipoteza sistemului de comandă a emoțiilor a lui Jaak Panksepp este cea mai 
bine conturată și mai cuprinzătoare teorie referitoare la modul în care un program 
înnăscut al afectelor ar putea funcționa în creier.s După opinia sa, „mecanismele 
experienței afective și comportamentului emoțional sunt strâns întrepătrunse în 
regiuni străvechi existente în creierul mamiferelor.” Regiunile acestea străvechi 
fac parte din sistemul limbic și se spune că s-ar fi păstrat în creierul animalelor, 
inclusiv al omului; de aceea, se spune că și funcţiile mediate de sistemele de 
comandă s-au păstrat. Este posibil, potrivit lui Panksepp, să determinăm cum 
sunt reprezentate în creierul uman trăirile de genul fricii, doar studiind circuitele 
care controlează comportamentele înnăscute la animale. Acest lucru este posibil, 
deoarece același circuit care controlează comportamentul fricii la animale dă 
naștere și senzațiilor de frică la animale și oameni” (Figura 5.6). 

Panksepp identifică două tipuri de emoţii conștiente.”! Stările emoționale 
rezultate prin procesare conștientă primară (emoţii de bază) sunt szări emozionale 
procesate primare care sunt prezente la toate mamiferele şi sunt codate în sis- 
teme de comandă a emoţiilor; este vorba despre frică, furie, panică şi dorință 
sexuală, printre altele. Apoi, cu ajutorul memoriei, atenţiei și limbajului, oa- 
menii pot crea emoții conștiente cognitiv, care sunt versiuni mai elaborate ale 
acestor emoții. Explicaţia sa legată de conservarea emoţiilor la specii diferite 
se concentrează asupra versiunilor primare. 

Panksepp susține că, din cauza faptului că emoțiile resimțite de oameni 
sunt elaborări realizate în conștiința cognitivă a stărilor afective rezultate din 
procesare primară, noi resimțim rareori versiunile lor rezultate din procesare 
primară pură, de aceea emoțiile acestea străvechi sunt greu de observat (şi de 
măsurat științific).”? Rezultatul este, spune el, că „nu putem surprinde nici- 
odată dinamica emoțională înnăscută în forma sa pură, cu excepția poate a 
situațiilor în care ea este activată artificial prin stimulare directă a regiunilor 
cerebrale unde acele sisteme operaţionale sunt mai concentrate.””* În sprijinul 
acestei idei, Panksepp citează rezultatele studiilor bazate pe stimulare electrică 
având ca subiecți animale și oameni. 

La șobolani, Panksepp a folosit stimularea electrică, pentru a localiza re- 
giunile de la care comportamentele se conectau cu fiecare dintre cele câteva 
emoții care puteau fi provocate și a stabilit că aceste regiuni constituie sistemul 
de comandă. Sistemul de comandă al fricii, de exemplu, cuprinde amigdala, 








138 ANXIOS 


Sistemul de comandă a emoţiilor i 


Emoţia 
de bază 


Detectarea 


Stimulii : i Răspunsuri 
| stimulului : 
declanșatori ; emoţionale 
ip te şi controlul aaa 
ai emoției înnăscute 


răspunsului 














Figura 5.6. Modelul lui Panksepp: trăiri și comportamente 
emoționale întrepătrunse în sisteme de comandă a emoţiilor 
Panksepp susţine că fiecare emoție de bază are un sistem de comandă 
propriu care detectează stimulii declanșatori specifici emoției respective, 
generează emoții de bază și controlează răspunsuri emoționale înnăscute. 
Aceste circuite ar fi localizate în regiunile subcorticale, mai ales la nive- 
lul sistemului limbic. Fiindcă senzaţia și răspunsul asociate unei emoţii 
date sunt, teoretic, controlate de același circuit, identificarea circuitelor care 
controlează răspunsurile ne indică circuitele care controlează emoțiile. Dat 
fiind faptul că aceste circuite s-au păstrat la toate speciile de mamifere, 
studiile dedicate circuitelor responsabile cu răspunsul emoțional la anima- 
le non-umane evidențiază baza neuronală a emoțiilor de bază la oameni. 
Panksepp mai sugerează că emoțiile de bază sunt elaborate prin procese 
cognitive în regiunile corticale. Teoria sa despre emoţiile de bază este ase- 
mănătoare cu teoria darwiniană, cu excepția faptului că Panksepp nu pro- 
movează în mod explicit ideea că emoțiile fac parte din lanțul cauzal care 
conduce la reacții. Pentru el, emoțiile au un rol mai important în întărirea 
comportamentelor, care duce la evitarea cu succes a situațiilor aversive și la 

obținerea rezultatelor dorite, decât în controlul răspunsurilor înnăscute. 


hipotalamusul anterior şi medial și regiunea gri periaqueductală. Potrivit lui 
Panksepp, „frica” — experiența subiectivă de spaimă și schimbările corporale 
caracteristice — apare din circuitul menţionat anterior”.7* Deoarece circuitul 
furiei se întrepătrunde cu circuitul fricii, este prezentă întreaga gamă a com- 
portamentelor încremenire-luptă-fugă. În plus, se spune că ar exista un circuit 
separat al panicii, care se află la baza altor aspecte ale fricii și anxietății. 

Una dintre criticile ce pot fi aduse abordării lui Panksepp este aceea că 
stimularea cerebrală evidenţiază doar căile care conduc la rezultatele com- 
portamentale.”* El recunoaște faptul că „nu putem măsura în mod direct 
experiența subiectivă”, dar crede că „dovezile comportamentale obţinute de la 
toate mamiferele care au fost studiate sugerează că sistemul fricii elaborează o 
puternică stare de teamă.” Modul în care frica” ar putea să apară în procesul 
primar și în conștiința cognitivă din circuitul fricii descris de Panksepp este 
descris în Figura 5.7. 

După cum am menţionat în capitolul anterior, în prezent, tehnicile de 
stimulare electrică sunt considerate inexacte și au existat cazuri în care ele 
au condus la o înțelegere greșită a circuitelor.” Ar fi bine să mai amânăm 
formularea unor concluzii ferme despre sistemele de comandă a emoțiilor 
bazate pe stimularea electrică în cazul animalelor, până când vor fi evalua- 
te cu metode mai noi. Se poate ca unele sau chiar majoritatea rezultatelor 
stimulării electrice să rămână valabile (unele au fost confirmate prin studii 
bazate pe stimulări chimice care nu prezintă aceleași inconveniente ca sti- 
mularea electrică”5). Ceea ce mă preocupă în acest caz nu este atât validita- 
tea efectelor la nivel comportamental ale stimulării electrice la animale, cât 
concluzia că aceste comportamente pot fi folosite ca indicatori ai emoţiilor 
ia animale și oameni. 

Figura 5.7. Circuite cognitive și emoţionale de bază 
conform modelului lui Panksepp 
Sunt descrise regiunile cerebrale implicate în senzațiile primare de frică 
(conștiința afectivă rezultată din procesarea primară) și experiențele cog- 
nitive ale fricii. Emoţiile primare ale fricii depind de regiunile subcorticale 
ale amigdalei, hipotalamusului și regiunii gri periaqueductale (PAG), iar 
experienţele cognitive ale fricii depind de regiunile neocorticale. 











140 ANXIOS 


Panksepp pornește de la o ipoteză perfect rezonabilă — aceea că circuitele 
subcorticale existente atât la oameni, cât și la alte mamifere au funcții simi- 
lare. Eu sunt complet de acord cu acest lucru. Știm, de exemplu, că amigdala 
are un rol foarte asemănător în detectarea și răspunsul la amenințări în cazul 
oamenilor și al rozătoarelor (vezi Capitolele 2 și 8). Dar rămâne în continu- 
are să răspundem la întrebarea dacă aceste circuite sunt responsabile pentru 
emoţii, pe lângă faptul că ele realizează controlul răspunsului comportamental 
și fiziologic. Pentru a dovedi că același lucru este valabil şi în cazul emoţiilor, 
Panksepp apelează la studii bazate pe stimularea electrică a creierului uman. 

Atunci când sunt stimulate electric regiuni ale creierului uman, se pot 
obține relatări verbale directe ale experiențelor interioare și ele pot fi foarte utile 
pentru a identifica legătura dintre circuitele cerebrale și trăirile subiectului. Acest 
lucru este important, deoarece lipsa unui raport verbal nu permite verificarea 
experiențelor conștiente la animale (vezi Capitolele 2,6 și 7). Panksepp se bazea- 
ză mult pe lucrările clasice cunoscute, realizate de Robert Heath în anii 1950 și 
1960.” Heath a susținut că ar fi găsit locaţii cerebrale specifice de unde puteau fi 
provocate anumite emoții (frică, furie, plăcere etc.) la subiecți umani, după cum 
indicau relatările verbale ale pacienților despre ceea ce au simțit aceștia. Dar con- 
cluziile lui Heath au fost contestate de alți cercetători, care susțin că datele nu au 
fost prezentate corect și că rezultatele nu susțin ideea potrivit căreia stimularea 
anumitor locuri în creierul uman provoacă anumite emoții. În acest caz, s-au 
identificat probleme de natură metodologică și probleme legate de interpretarea 
datelor. Problemele amintite sunt detaliate în continuare în caseta cu titlul „Oare 
studiile bazate pe stimulare cerebrală realizate pe subiecți umani identifică locuri 

precise în creier unde sunt programate emoţiile?” 

Pe scurt, Panksepp a afirmat că atunci când circuitele subcorticale de co- 
mandă a emoțiilor sunt activate la oameni şi animale, rezultă emoții puternice.8 
Sunt de acord cu unele dintre concluziile sale, însă nu cu toate. Spre deosebire 
de el, eu nu cred că putem distinge stările conștiente de cele non-conștiente 
declanșate de stimularea electrică a regiunilor subcorticale, mai ales în cazul 
animalelor. Panksepp recunoaște existența acestor dificultăți. EI și Marie Van- 
dekerekhove notează că emoțiile de bază, subcorticale și înnăscute sunt „implici- 
te”, „poate cu adevărat inconștiente” şi că apar „tără conștiința reflexivă explicită 
sau înțelegerea a ceea ce se întâmplă.”*! Dar stările „cu adevărat inconștiente” nu 
sunt, după definiția mea, emoții. Emoţiile, chiar și cele primitive, trebuie resimţite 
(trăite în mod conștient). Stimularea electrică induce cel mai probabil stări fi- 
ziologice motivaționale, așa cum sunt cele descrise de mine mai devreme, care 
apar în mod natural atunci când sistemele care controlează comportamentele în- 
născute de supraviețuire sunt activate (de exemplu, stări motivaționale defensive 
non-conștiente, care sunt induse atunci când un circuit defensiv de supraviețuire 
detectează și răspunde la amenințări). Eu cred că nu ar trebui să presupunem 
că animalele au emoții conştiente, dacă procesele non-conștiente pot să explice 
efectele comportamentale. În privința oamenilor, concluzia că emoțiile de bază 
sunt codate și așteaptă să fie eliberate din circuite subcorticale de comandă co- 
respunzătoare, care controlează și comportamentul emoțional pentru fiecare ca- 

tegorie de emoții de bază, nu este convingătoare. Pe lângă aspectele discutate în 
caseta cu textul amintit, mai există și altele. Rezultatele obținute prin stimulare 
electrică având ca obiectiv identificarea emoţiilor la oameni ar trebui să fie mai 
solide și mai ferme, dacă aceste circuite subcorticale ar conține în formă codifi- 
cată emoții programate din naștere. Mai mult decât atât, dat fiind faptul că do- 
vezile referitoare la prezența emoțiilor conștiente în studiile bazate pe stimulare, 
la fel ca în alte tipuri de cercetare, sunt obținute prin relatare verbală, „emoțiile 
subcorticale” declanșate electric nu evidențiază emoții primare în stare pură, ne- 
contaminate de conștiința cognitivă.“ Relatarea verbală a unei emoții implică 
prin definiție filtrarea cognitivă a informațiilor descrise. Astfel, este imposibil 
să separăm măsurarea emoțiilor rezultate din procesarea subcorticală primară, 
de emoțiile construite pe cale cognitivă. Panksepp recunoaște această problemă, 
atunci când spune despre sistemul de comandă al fricii: „Cercetările viitoare tre- 
buie să stabilească dacă experienţa subiectivă a fricii este mediată de acest circuit 
în mod direct ori împreună cu alte regiuni cerebrale.” 

După cum susțin în cartea de față, circuitele subcorticale aduc ingredi- 
ente non-conștiente care contribuie la stările de frică și anxietate, dar nu ele 
sunt sursa acestor stări. Principala deosebire dintre teoria mea şi cea formulată 
de Panksepp se referă la funcțiile sistemelor subcorticale — dacă sistemele sub- 
corticale sunt direct responsabile pentru emoţiile primitive sau sunt respon- 
sabile pentru factorii non-conștienți, care sunt integrați cu alte informații în 
regiunile corticale pentru a da naștere emoţiilor conștiente. Ceea ce Panksepp 
numește emoții cognitive eu susțin că sunt emoții. Stările subcorticale sunt, așa 
cuni afirmă și el uneori, „într-adevăr inconștiente” și prin urmare, nu sunt deloc 
emoții. Ele sunt, după părerea mea, stări motivaţionale non-conștiente. În ur- 
mătoarele capitole, voi descrie modul în care integrarea corticală a informațiilor 
trebuie să justifice ceea ce noi oamenii resimțim ca fiind frică ori alte emoții. 





„Oare studiile bazate pe stimulare cerebrală realizate cu subiecți umani 
- a . .. » 
identifică locuri precise în creier unde sunt programate emoțiile? 


Prima mea experiență cu domeniul neuroștiințelor a avut loc sub îndru- 
marea lui Robert Thompson, un fermecător profesor de psihologie la Uni- 
versitatea Louisiana, care studia procesele de învățare și motivaţia în creierul 
șobolanilor. Am urmat un curs opțional susținut de Thompson, în timp ce 
că pregăteam pentru masteratul în marketing și, datorită lui, am devenit pa- 
sionat de cercetarea creierului. Recomandarea lui Thompson a contribuit la 
faptul că am fost acceptat în programul doctoral de la SUNY Stony Brook. 

Thompson mi-a vorbit despre studiile lui Robert Heath, un cercetă- 
tor din New Orleans, care plasase electrozi în creierele pacienţilor având 
tulburări psihiatrice și neurologice.“* Heath susținea că ar fi găsit centri în 
creier, care, atunci când sunt stimulați electric, dau naștere senzaţiilor de 
plăcere, furie, frică și altor trăiri de felul acesta. (Studiile sale au inspirat 
mai târziu romane cum sunt Terminal Man de Michael Crichton“ și Love 
in the Ruins de Walker Percy.*) Studiile lui Heath au fost controversate, 

deoarece multe erau realizate pe pacienți diagnosticaţi cu boli mintale și au 
existat întrebări legate de consimțământul acestora în privința participă- 
rii.” A mai urmat un număr de studii bazate pe stimulare cerebrală reali- 
zate la diverse centre din lume, dar majoritatea au fost iniţiate în contextul 
evaluării pentru tratamentul epilepsiei.** 

O problemă fundamentală legată de studiile lu; Heath bazate pe sti- 
mulare a fost aceea că ele nu erau proiectate special pentru a testa dacă 
senzațiile asociate emoțiilor de bază sunt fixate în circuite specifice. Obiec- 
tivul urmărit era acela de a înţelege mai bine creierul schizofrenic.“” Nu 
este clar dacă s-a folosit un protocol specific pentru a obţine rapoarte des- 
pre trăirile subiective și pentru transpunerea relatărilor pacientului în dare 
care să poată fi procesate. Astfel, deși se spune că studiile lui Heath ar fi 
identificat centrii plăcerii în creierul uman, Kent Berridge și Morten Krin- 
gelbach au examinat notele scrise din ședințe, căutând dovezi ale faptului 
că pacienții descriau senzații de plăcere atunci când erau stimulați, dar cei 
doi au găsit puţine indicii de felul acesta.“ Pacienţii vorbeau mai degrabă 
despre senzaţii vagi sau descriau dorința de a face sex ori de a mânca, decât 
despre faptul că simțeau plăcere. Tot la fel, autoevaluările pe care le-au 
oferit pentru momentele în care spuneau că au simțit „frică” sunt deseori 
metaforice și implică situații în care am putea să simțim frică: „intrarea în- 
tr-un tunel lung, întunecos” sau „încercarea de a fugi.””! Probabil de aceea, 
cercetătorii care se așteptau să găsească anumite ernoții în notele respective 
au considerat exemplele de tipul acesta oarecum legate de frică ori plăcere, 
deși pacientul nu afirma în mod explicit că simţea emoţiile respective. 

Eric Halgren, expert în stimulare electrică, a evaluat domeniul la 
sfârșitul anilor 1970 și începutul anilor 1980.” EI a admis că stimularea 
cerebrală poate provoca fenomene mentale, dar concluzia sa a fost că, după 
ce recunoaștem tendința generală a fenomenelor mentale (gânduri, imagini 
sau emoții specifice precum frica, furia, plăcerea etc.) de a fi provocate prin 
stimulare cerebrală, „nu există nicio tendință particulară a vreunei categorii 
de fenomene mentale de a fi evocate dintr-un anumit loc din creier.” 
Cu alte cuvinte, stările respective nu corespundeau întotdeauna acelorași 
regiuni cerebrale. El a mai observat că tipul de experiență provocată era 
mai degrabă legat de condiții preexistente, cum ar fi personalitatea sau ati- 
tudinea generală a pacientului, decât de locul stimulat. (Indivizii anxioși, de 
exemplu, erau mai predispuși să simtă frică și anxietate, atunci când erau 
stimulați.) Dacă frica ar fi fixată din naștere într-un sistem de comandă al 
fricii, ea ar trebui să fie resimțită la fel de toată lumea, atunci când sistemul 
de comandă al fricii este activat prin stimulare. 

Atunci când evaluăm aceste date, este bine să luăm în considerare natu- 
ra procesului după care sunt evaluate trăirile subiective în cazul oamenilor. 
Într-un comentariu foarte interesant despre acest subiect, Berrios și Mar- 
kova”* prezintă într-o manieră detaliată diferența dintre măsurare și clasi- 
ficare. Măsurarea este o procedură obiectivă, care implică obiecte fizice și 
trăsăturile lor. Spre deosebire de aceasta, clasificarea „se realizează pe baza 
unor categorii care sunt externe și nu ţin de obiectul în sine (adică de natu- 
ra sa), ci de ochiul evaluatorului.” Atunci când categorizează răspunsurile 
verbale ale subiecților folosind etichete specifice emoțiilor („frică”, „plă- 
cere” etc.), cercetătorii clasifică, nu măsoară. Astfel, în studiile lui Heath, 

descrierile despre sex sunt clasificate ca senzații de plăcere, iar acelea despre 
sentimentul de neliniște ori de nefiresc devin momente de teamă sau anxi- 
etate. Așadar, asemenea „date” pot reflecta biasări ale cercetătorului. 

Natura vagă a descrierilor pacienţilor lui Heath, referitoare la experiențele 
lor subiective provocate de stimulare cerebrală, sugerează o alternativă la ideea 
potrivit căreia emoțiile ar fi fixate genetic în sisteme subcorticale de operare 
ale emoțiilor. Pare la fel de posibil ca stimularea electrică a creierului să creeze 
o stare de ambiguitate sau confuzie. Aplicarea artificială a curentului electric 
(în special la nivelurile relativ ridicate folosite în studiile mai vechi) activează 
in mod nediterențiat numeroși neuroni și îi determină să emită potenţiale de 
acțiune care, la rândul lor, activează diverse regiuni la care neuronii stimulați 
sunt conectaţi. De exemplu, stimulările au produs în mod frecvent creșteri ale 
activării fiziologice în creier. Activarea sporită contribuie la intensificarea pro- 
cesării intormațiilor, conducând la vigilență și atenție sporite față de mediu” 
(aspectul acesta va fi discutat în Capitolul 8). În situațiile în care oamenii trec 
prin stări neobișnuite sau neașteptate, cum ar fi, de exemplu, o stare bruscă de 
activare și vigilență crescută, ei încearcă să o înțeleagă.* Acesta este un feno- 
men cunoscut în psihologie: experiențele neexplicate creează stări de disonanță 
care motivează mintea conștientă să explice, cum poate mai bine, ceea ce se 
întâmplă. Oamenii strâng cât mai multe informații și etichetează verbal 
experiența, folosind termeni obișnuiți.” De exemplu, într-un studiu celebru, 
Stanley Schachter și Jerome Singer au descoperit că, atunci când activarea a 
fost indusă artificial, administrându-li-se participanţilor o doză de adrenalină, 
aceștia au căutat în mediul lor social indicii care să le explice starea de activare, 
pentru a o putea eticheta — dacă s-au aflat într-o încăpere plină cu oameni 
veseli, ei s-au simțit veseli; cu oameni triști, s-au simțit trişti. 

Faptul că și în studiile bazate pe stimulare realizate de Heath se poate 
să se fi întâmplat același lucru este sugerat chiar de observaţiile sale. După 
administrarea stimulului electric unei paciente, ea a zâmbit. Când Heath a 
întrebat-o de ce zâmbește, ea a răspuns „Nu știu... Îmi faci ceva?”[ Chicote.] 
Fu nu obișnuiesc să râd din senin. Trebuie să râd de ceva.”” Concluzia 
ei despre experiența conștientă s-a format în timp și a fost mai mult o 
raționalizare pe care o construise încet, decât relatarea unei emoții care a 
fost declanșată direct și imediat de stimularea unui loc din creier. 

Comentariile pacientei lui Heath îmi amintesc de rezultatele descrise 
mai devreme, obținute de mine împreună cu Mike Gazzaniga la pacienți 
având corpul calos secționat.!* Atunci când am transmis emisferei drepte să 
ridice brațul, să se ridice în picioare sau să râdă și am întrebat emisfera stângă 
de ce a făcut așa, emisfera stângă a inventat răspunsuri care să facă acțiunile 
respective să pară rezonabile („Am crezut că am văzut un prieten pe fereastră, 
așa că i-am făcut semn cu mâna”). Pacienta lui Heath a adoptat aceeași tacti- 
că, atunci când a fost confruntată cu faptul că zâmbea și chicotea. Stimularea 
a provocat în mod evident răspunsuri comportamentale (zâmbetele și chico- 
telile), dar nu și trăirea emoțională care în mod tipic este asociată cu acestea. 

Poate că modalitatea cea mai revelatoare prin care se pot rezuma 
implicațiile cercetărilor lui Heath este aceea de a apela la propriile sale cu- 
vinte, În cele din urmă, concluzia sa a fost că relatările verbale ale pacienților 
săi schizofrenici ar putea fi „absolut neconvingătoare și probabil, nu ar tre- 
bui acceptate ca fiind valide...” 19! 

TEORII ALE FEEDBACK-ULUI CORPORAL REFERITOARE 
LA EMOȚIILE DE BAZA 


Ideea că programele subcorticale ale emoţiilor sunt sisteme înnăscute de 
control al răspunsului și depozitare ale emoţiilor nu este împărtășită de toți 
teoreticienii emoțiilor de bază. Unii susțin că, în ciuda faptului că programele 
afectelor controlează răspunsurile, emoţiile provin din circuite înnăscute al- 
ternative — în speță, circuite care procesează semnalele de feedback venind 
dinspre corp, în timpul exprimării răspunsurilor emoționale. După cum am 
menționat mai devreme, William Jaines a propus în secolul al XIX-lea o teorie 
bazată pe ideea că emoțiile ar fi un feedback la senzațiile corporale, susținând 
că nu fugim de un urs fiindcă ne este frică de el, ci ne este frică deoarece fu- 
gim.!'* Explicația pentru aceasta este că feedback-ul corpului în timpul acestui 
comportament este resimţit de creier ca fiind frică. Alte emoții sunt resimţite 
altfel, deoarece au semnături corporale diferite care produc tipare de feedback 
diferite și, prin urmare, emoții diferite. 

Deși teoria lui James a fost populară o vreme, ea a fost infirmată în anii 
1920 de Walter Cannon, care a considerat că feedback-ul corpului este prea lent 
și prea imprecis pentru a indica distincțiile clare dintre frică, furie, bucurie și 
tristeţe. Critica formulată de Cannon viza semnalele de feedback rezultate din 
răspunsurile viscerale (răspunsuri ale sistemului nervos autonom și sistemului 
endocrin) care apar în timpul comportamentelor expresive. Aceasta a inspirat un 
număr impresionant de studii care urmăreau să identifice semnăturile viscerale 
(vegetative și endocrine) ale emoțiilor, iar cercetările acestea continuă și azi." 
Rezultatele au demonstrat în mod clar un caracter oarecum specific al feedback- 
ului visceral, dar au avut un succes limitat în încercarea de a demonstra că un 
astfel de feedback joacă un rol cauzal major în determinarea emoțiilor. 

Primii teoreticieni ai emoțiilor, printre care Tomkins și Izard, 
evidențiat faptul că James se referise la un feedback al întregului organism, nu 
doar al organelor viscerale controlate de sistemul nervos autonom și sugerase 
că feedback-ul de la mușchii faciali, în timpul expresiilor faciale înnăscute ale 
emoțiilor de bază, ar trebui să aibă viteza și specificitatea necesare pentru a 
determina care este emoția resimțită.!% Aceasta a lansat un val de cercetări 
vizând contribuţia feedback-ului facial la emoțiile resimțite.!% Deşi această 
teorie s-a întemeiat pe câteva dovezi, rezultatele nu i-au convins pe specialiștii 
din domeniu că doar feedback-ul facial explică emoţiile. 

Cartea publicată de Antonio Damasio în 1994 și intitulată Froarea 
Iui Descartes a readus în atenție feedback-ul corporal ca potențială sursă a 
emoțiilor.” La fel ca James, Damasio evidențiază importanța feedback-ului 
venind de la întregul corp, inclusiv semnalele de la organele interne și țesuturi 
și de la mușchii și articulațiile scheletului și feței. Bazându-și însă ideea pe 
neuroștiințe, el a reușit să ducă teoria feedback-ului la un nou nivel.1% 

Damasio subliniază distincția dintre emoții și stări emoționale.!” Pentru 
el, emoțiile sunt programe de actiune care controlează răspunsurile înnăscute 
comportamentale și fiziologice. El consideră pornirile un al doilea tip de pro- 

gram de acțiune, care servește nevoilor fiziologice (foame, sete, reproducere). 
Programele de acțiune sunt similare cu sistemele de comandă a emoţiilor de- 
scrise de Panksepp; dar spre deosebire de sistemele de comandă, programele 
de acţiune nu sunt văzute ca surse ale trăirilor emoționale. În schimb, după 
părerea sa, ele ar opera în mod non-conștient. Stările emoționale sunt, pen- 
tru Damasio, experiențe conștiente provenind din reprezentarea răspunsurilor 
emoționale declanșate de programele de acțiune în regiunile cerebrale respon- 
sabile cu percepția semnalelor corporale (Figura 5.8). 

Spaţiul conceptual ocupat de ideea mea referitoare la circuitele de 
supravieţuire și la stările organice globale se suprapune într-o măsură consi- 
derabilă cu cel al programelor de acțiune pentru emoții și porniri al lui Dama- 





a. lpoteza lui Panksepp despre sistemul de comandă a emoţiilor 

b. Ipoteza lui Damasio despre markerii somatici 

Figura 5.8. Rolul programului afectelor în emoțiile de bază: 
Panksepp vs. Damasio 

Conform teoriei lui Panksepp, emoțiile de bază sunt produse ale sistemului 
(program al afectelor sau sistem de comandă) care detectează și răspunde la 
ameninţări (vezi și Figura 5.7). Conform teoriei lui Damasio, emoţiile de 
bază apar atunci când regiunile cerebrale responsabile cu procesarea sem- 
nalelor senzoriale corporale primesc feedback de la răspunsurile comporta- 
mentale și/sau fiziologice provocate de stimuli emoționali. 

sio; amândoi considerăm trăirile emoţionale manifestări conștiente ale acestor 
procese non-conștiente. Deosebirea esențială constă în faptul că, pentru Da- 
masio, trăirile sunt determinate în primul rând de semnale corporale, iar eu 
cred că semnalele corporale sunt doar unul dintre numeroasele ingrediente 
care contribuie la conturarea trăirilor emoţionale. De asemenea, avem convin- 
geri diferite în legătură cu valoarea postulării trăirilor emoţionale la animale, 
ca bază pentru unele emoții umane; în această privință, poziția sa este mai 
aproape de cea susținută de Pariksepp. 

Damasio numește semnalele provenite din expresia răspunsurilor corpo- 
rale în timpul unui episod emoţional marzeri somarici.!!0 Aceştia ar fi „citiți” 
de regiunile responsabile cu procesarea semnalelor senzoriale corporale afla- 
te în cortex (cortexul somatosenzorial şi insular) și în regiunile subcorticale 
din hipotalamus și tegmentum (inclusiv regiunea gri periaqueductală). Fiecare 
dintre aceste regiuni primește informații de la corp sub forma semnalelor so- 
matosenzoriale și proprioceptive dinspre piele, mușchi și articulații și semnale 

Figura 5.9. Procesarea semnalelor corpului în creier 
Regiunile cerebrale care, potrivit lui Damasio, ar fi implicate în procesarea 
feedback-ului primit de la semnalele transmise de corp. Acestea reprezintă 
substratul emoțiilor în teoria lui Damasio. 

senzoriale viscerale și hormoni dinspre organele interne și ţesuturi.!!! Sem- 
nalele de feedback iau mai multe forme. Unele pornesc de la nervii senzoriali 
din mușchi sau de la organele viscerale care trimit mesaje spre regiunile ce- 
rebrale responsabile cu procesarea senzorială. Altele implică hormonii, cum 
este cortizolul, care pot intra în creier direct din fluxul sanguin și se pot cupla 
cu receptori din regiuni cum sunt amigdala, hipocampul, neocortexul sau cu 
sisteme de activare din trunchiul cerebral.!!* Unii hormoni nu pot intra în cre- 
ier; epinefrina și norepinefrina eliberate de medulosuprarenală sunt prea mari 
penitru a trece din fluxul sanguin dincolo de bariera hematoencefalică, un filtru 
care oprește intrarea moleculelor mari, cum sunt toxinele. Dar aceste molecule 
relativ mari ale hormonilor pot afecta creierul în mod indirect. De exemplu, 
norepinefrina se cuplează cu receptori ai nervului vag în cavitatea abdominală. 
Componenta ascendentă a acestui nerv intră în creier și se conectează cu circu- 
ite de activare.!!* Teoria lui Damasio despre modul în care semnalele corporale 
sunt procesate în creier este ilustrată în Figura 5.9. 

Regiunile cerebrale responsabile cu procesarea semnalelor senzoriale cor- 
porale creează o reprezentare neuronală a sării corpului. Se spune că trăirile 
emoționale ar fi rezultatul combinației dintre acești markeri somatici și stările 
pe care le creează. Trăirile mai elaborate — emoțiile complexe - provin din ela- 
borarea acestor stări realizată de procesele cognitive. 

O trăsătură esenţială a teoriei lui Damasio este bucla „ca și cum”.!!* Cu 
acest mecanism, el sugerează că feedback-ul real de la corp nu este necesar: 
prin procesarea în interiorul creierului, stările corporale pot fi recreate din me- 
moric, dând naștere în felul acesta emoţiilor. Atât în cazul feedback-ului cor- 
poral, cât și al recreărilor acestuia de tipul „ca și cum”, reprezentarea neuronală 
a stării corpului poate contribui la trăirile emoționale. 

Damasio a indicat hărți ale corpului în regiunile neocorticale, mai ales 
regiunile cortexului somatosenzorial și cortexului insular, ca factor principal în 
crearea trăirilor emoționale, pe baza semnalelor corporale. Hărțile corporale 
subcorticale au fost considerate prea „schematice” pentru a explica deosebirile 
dintre emoţii, dar hărțile corporale corticale sunt mai rafinate și ar putea reali- 
za acest lucru.!1* Cercetările realizate de Damasio!:* și Bud Craig" au acordat 
o atenție specială cortexului insular, considerat a fi o regiune de bază în proce- 
sarea informaţiilor senzoriale pentru emoții, iar Craig a indicat chiar cortexul 
insular ca fiind responsabil pentru toate aspectele conștiinței umane.!!* Corte- 
xul insular este invocat acum în mod frecvent în discuţiile despre modul în care 
ia naștere conștiința din circuite cerebrale.!!” 

Cu toate acestea, mai recent, Damasio și-a deplasat atenţia de la regiu- 
nile corticale spre regiunile subcorticale responsabile cu procesarea semnalelor 
corporale senzoriale localizate în trunchiul cerebral (de exemplu hipotalamus, 
mezencefal și rombemcefal), ca sursă primară a emoțiilor de bază; în acest 
scenariu, rolul insulei și al altor regiuni responsabile cu procesarea informaţiei 
senzoriale din cortex este de a reprezenta cognitiv și a elabora trăiri conștiente 
resimţite la nivel subcortical.!% Această nouă abordare centrată asupra regiu- 
nilor subcorticale se bazează pe descoperirea faptului că leziunile cortexului 

insular nu elimină stările emoţionale." În privința faptului că emoţiile de bază 
de frică, furie, dezgust, tristețe și bucurie sunt resimțite în mod conștient la 
nivel subcortical, Damasio este în acord cu Panksepp, deși opiniile lor diferă 
în ceea ce privește modalitatea prin care acestea apar în regiunile subcorticale 
(vezi Figura 5.8). 

Cu toate acestea, există puține dovezi directe ale faptului că regiunile sub- 
corticale care procesează semnalele corporale sunt responsabile pentru emoţii. 
Ceea ce complică realizarea unor testări adecvate ale teoriei subeorticale este 
faptul că leziunile trunchiului cerebral conduc deseori la comă,!* 0 stare în care 
toate formele de conștiință și conștiență lipsesc, ceea ce face imposibilă evalu- 
area rolului acestor regiuni în orice tip de proces psihologic. Alt element care 
complică realizarea testelor este faptul că regiunile din cortex responsabile cu 
procesarea semnalelor corporale nu sunt localizate într-o singură zonă, și astfel 
doar o arie extrem de extinsă a leziunilor ar putea elimina complet regiunile 
corticale relevante. Studii corelaționale indică faptul că regiunile subcorticale 
sunt activate atât în timpul emoțiilor amintite!%, cât și în activarea emoțională 
imediată, !** dar aceste rezultate nu demonstrează faptul că răspunsurile neuro- 
nale respective sunt de fapt responsabile pentru emoția resimțită. 

Pentru dovezi cauzale mai directe, Damasio citează studiile bazate pe 
stimulare electrică la oameni şi animale.!% Dar, după cum am văzut, acestea 
sunt problematice și pentru explicarea emoțiilor, astfel încât răspunsurile com- 
portamentale ale animalelor, în ciuda faptului că sunt descrise de Damasio ca 
fiind „impregnate cu valență pozitivă şi negativă”,!% nu pot fi folosite ca un 
indicator al faptului că emoțiile sunt trăite în mod conștient de animale; din 
nou, după cum nota Tinbergen în epigraful acestui capitol, concluziile despre 
stări mentale pe care se bazează comportamentul animal sunt simple ipote- 
ze. În același timp, cercetările pe subiecți umani bazate pe stimulare cerebrală 
nu demonstrează în mod convingător cartografierea precisă a experiențelor 
conștiente (emoții sau altele) în regiuni cerebrale. Mai departe, după cum am 
descris mai sus, dat fiind faptul că aceste experiențe subiective sunt evaluate 

pe baza relatărilor verbale în studiile cu subiecţi umani, nu se poate spune că 
emoțiile raportate sunt trăiri primitive, în stare pură. Ca să fie raportate, ele 
trebuie să reflecte reprezentarea informaţiilor în sistemele de procesare corti- 
cale. Nu este clar modul în care individul deosebește o experiență emoţională 
conștientă pornită doar dintr-un circuit subcortical, de procesarea subcorticală 
non-conștientă care este reprezentată cognitiv, resimțită la nivel conștient și 
relatată prin intermediul circuitelor corticale. 

Damasio nu este foarte precis în legătură cu natura psihologică a emoţiilor 
subcorticale de bază. EI și Gil Carvalho spun că insula pu este destinată în mod 
necesar trăirii conștiente a emoțiilor, dar descriu în același timp informaţiile 
din regiunile subcorticale ca existând în „formă implicită” (adică, ele există 
non-conștient) și „reprezentate explicit” (trăite în mod conștient) în insula. 
Deci, stările subcorticale sunt non-conștiente sau conștiente? Ori au nevoie de 
regiuni corticale pentru a fi trăite în mod conştient? 

Opera lui Damasio a pus în lumină rolul regiunilor corticale și subcorti- 
cale în cartografierea stărilor corporale în creier. Dar ea nu demonstrează fap- 
tul că emoțiile sunt trăite direct în regiunile responsabile cu procesarea sem- 
nalelor senzoriale corporale. Cu alte cuvinte, existența unei hărți subcorticale a 
informațiilor despre starea corpului nu înseamnă că starea cerebrală legată de 
acea hartă este percepută în mod conştient. 

Aspectul legat de posibilitatea ca regiunile de procesare senzorială ale 
creierului să fie, în sine, suficiente pentru a crea experiențe conștiente ale 
informațiilor senzoriale a fost dezbătut pe larg în cazul stimulilor vizuali. 
După cum vom vedea în capitolul următor, majoritatea cercetătorilor cred că 
procesarea senzorială singură nu este adecvată — procesarea non-conștientă 
trebuie să fie re-reprezentată printr-un proces cognitiv superior, pentru ca să 
apară experiența conștientă. Atât Damasio, cât și Panksepp admit că această 
re-reprezentare este cea care dă naștere unei conștiințe cognitive. Dar amândoi 
susțin, cu mai puțin succes, în opinia mea, că stările subcorticale sunt percepute 
în mod conștient. 


STĂRILE EMOȚIONALE CA INTERFAȚĂ ÎNTRE REACȚIE 
ŞI SISTEME COGNITIVE 


Anthony Dickinson și Bernard Balleine au propus o altă perspectivă 
asupra emoțiilor, una opusă celor formulate de Panksepp și de Damasio.!% 
Pornind de la o experiență a lui Dickinson cu o toxiinfecție alimentară, el și 
Balleine au realizat studii prin care să testeze dacă emoțiile conștiente ar putea 
funcționa ca o modalitate de a integra două feluri de sisteme funcționale în 
creier 

Unul este reactiv: el este alcătuit din răspunsuri înnăscute, care pot fi 
controlate de stimuli înnăscuţi sau condiționați, şi obiceiuri învățate, contro- 
late de asocierile stimul-răspuns. Celălalt sistem folosește informații cognitive 
pentru a realiza scopuri. Ambele sisteme, susțin ei, operează non-conştient. 
Cu aceste două sisteme, un animal poate reacționa în mod corespunzător la 
stimuli externi în modalități care reflectă nevoile și valorile sale curente (sistem 
de reacție) și poate să învețe răspunsuri adaptative care realizează obiective 
(sistem cognitiv) fără nicio experiență conştientă. Teoria aceasta combate ideea 
lui Panksepp referitoare la existența unui sistem emoţional de comandă care 
produce răspunsuri la stimuli semnificativi și creează emoţii, deoarece Dickin- 
son și Balleine sugerează faptul că sistemele reactive și cognitive funcționează 
non-conștient și pot chiar să învețe fără să fie nevoie de experiența conștientă 
a stimulilor de întărire. (Pentru Panksepp, trăirile conștiente [de exemplu, plă- 
cerea şi durerea] sunt esenţiale pentru întărire și învățare.) Mai departe, nici 
Dickinson și Balleine nu sunt de acord nici cu teoria lui Damasio, potrivit 
căreia feedback-ul corpului ar crea emoții conștiente care controlează alegerile; 
datele lor sugerează că opțiunile comportamentale nu depind de feedback-ul 
corporal. 

Teoria formulată de Dickinson și Balleine în legătură cu sistemele re- 
active și cognitive care operează pentru a controla diferite feluri de răspun- 
suri în mod non-conștient și chiar pentru a învăţa prin întărire este complet 
compatibilă cu perspectiva pe care am prezentat-o în primele capitole ale 
acestei cărți. Ideea lor privind caracterul non-conștient al sistemelor reactive 
corespunde cu ideea mea privind circuitele de supraviețuire, iar sugestia lor că 
stările motivaţionale contribuie la rezolvarea problemelor corespunde opiniei 
mele că stările motivaționale organice globale non-conștiente apar în situații 
în care există încercările și ocaziile necesare. De asemenea, suntem de acord în 
privința faptului că aceste stări joacă un rol în integrarea și coordonarea dife- 
ritelor sisteme de răspuns, pentru a permite unui organism să se adapteze la o 
situație dată și să beneficieze de ocazia de a face față unei probleme. 

Opiniile noastre sunt divergente în privința naturii conştiinţei. Pentru 
Dickinson și Balleine, conștiința a evoluat la mamifere (și posibil la păsări) 
ca o modalitate de a construi o legătură între sistemele reactive și cognitive. 
Dickinson admite faptul că această ipoteză este doar o speculație!“ care nu 
poate fi dovedită cu ușurință.!”! "Teoria mea despre conştiinţă va fi descrisă în 
mod amănunțit în capitolele următoare. 


DURERE ȘI PLĂCERE 


Durerea și plăcerea sunt deseori considerate emoţii. Deși ele sunt legate 
de emoții, există o deosebire importantă. Durerea și plăcerea sunt szări Pe- 
donice care iau naștere direct din procesare senzorială; ele apar atunci când 
anumiți receptori detectează stimuli specifici și axonii conectaţi cu acei re- 
ceptori transmit informația senzorială creierului (atunci când vorbim despre 
plăcerea resimțită în compania unui prieten sau după ce rezolvăm un joc de 
cuvinte încrucișate, noi depășim nivelul proceselor hedoniste senzoriale pure 
care sunt relevante pentru discuția referitoare la trăiri emoționale înnăscute). 
De exemplu, atunci când receptorii din piele, numiţi nociceptori, detectează 
iritaţie și distrugere a țesutului, ei transmit informaţiile relevante spre creier, 
unde este resimţită durerea. Alţi receptori din piele trimit creierului semnale 
care sunt resimțite ca fiind plăcere (o atingere ușoară pe spate, braţe, gât sau 
organele genitale; activarea unor receptori ai gustului de pe suprafaţa limbii și 
a gurii). 

Este important să recunoaștem faptul că senzaţia conștientă de durere 
sau de plăcere pe care oamenii o asociază cu aceste semnale senzoriale este 
doar o singură consecință a acțiunii acelor semnale asupra creierului. Pe lângă 
faptul că produc experienţe hedonice conștiente (senzaţii de durere și plăce- 
re), ele declanșează reflexe sau alte reacţii înnăscute, motivează acțiuni com- 
plexe, intensifică activarea cerebrală și întăresc învățarea. Fiecare dintre aceste 
consecințe, inclusiv trăirile conștiente, au o susținere neuronală separată și nu 
trebuie să presupunem că observarea uncia dintre consecințele non-conștiente 
(provocarea reflexelor corpului, motivarea unor comportamente mai complexe 

sau întărirea învățării) înseamnă că a avut loc trăirea conștientă a unei dureri 
ori a unei plăceri. 

De exemplu, o modalitate obișnuită prin care cercetătorii au încercat să 
evidențieze acest aspect este aceea de a determina dacă un animal poate să 
învețe comportamente care îi permit să scape de șocul electric sau să obțină 
niște dulciuri ori un medicament care creează dependență. Aceste situaţii de 
flexibilitate comportamentală învățată sunt exemple de condiționare instru- 
mentală în care răspunsurile sunt întărite și învățate prin consecinţele lor. 
Atunci când un animal învață astfel de comportamente, concluzia obișnuită 
este că cl trebuie să fie motivat de percepția conștientă a plăcerii sau a durerii. 

Hedonismul, cunoscut încă din Antichitate, i-a influențat pe filosofii 
britanici (Locke, Hume, Hobbes, Bentham, Mill, Bain și Spencer), care l-au 

influențat apoi pe Darwin și pe succesorii săi și, mai târziu, pe Thorndike — legea 
efectului, formulată de către acesta din urmă, care sublinia efectul satisfacției 
și al durerii, se apropia în spirit de ideile propuse de Bain și Spencer.!*? Mai 
recent, Panksepp afirma: „Intr-un anumit punct al evoluţiei creierului, flexi- 
bilitatea comportamentală a fost realizată prin revenirea conştientă asupra 
evenimentelor și a sensului lor, ghidată de trăirile emoționale interne.” Aces- 
te trăiri sunt, spune el, „o proprietate fundamentală a sistemelor emoționale 
de comandă” și includ „forme diverse ale conștiinței afective pe care le pot 
trăi toate mamiterele."* În psihologia contemporană și în neuroștiințe, cer- 
cetătorii descriu în mod frecvent factorii de întărire (un concept behaviorist 
non-subiectiv) ca fiind recompense (un termen hedonist care implică un sen- 
timent plăcut). Dar, în ciuda tradiției îndelungate în filosofie, psihologie și 
neuroștiințe, care explică învățarea și motivarea în termenii stărilor conștiente 
de plăcere și durere, baza științifică pentru această idee tentantă din punct de 
vedere intuitiv nu este atât de solidă cum ar putea părea. 

Am notat mai devreme faptul că Dickinson și Balleine susțineau că ani- 
malele pot să răspundă la stimuli și să învețe răspunsuri instrumentale prin 
efectele lor, fără să simtă nimic. Într-adevăr, așa cum descriu mai Jos, și cercetă- 
torii care studiază medicamentele adictive au ajuns la concluzia că plăcerea su- 
biectivă nu este sursa întăririi.!% Dacă aceşti cercetători au dreptate, iar eu cred 
că au, trebuie să facem distincţie între senzațiile de plăcere și durere care pot 
apărea în conexiune cu învățarea, pe de-o parte, și mecanismul non-conștient 
de întărire care se află de fapt la baza învățării, pe de altă parte. 

Intărirea, după cum am văzut, poate fi înțeleasă ca un proces neuronal 
implicând celule, sinapse și molecule (vezi Capitolul 4). Deși s-a crezut că 
învățarea instrumentală aparține exclusiv mamiferelor și, prin urmare, este 
probabil dependentă de calitatea specifică mamiferelor de a simți emoții, noi 
știm că alte vertebrate și nevertebrate (melci, muşte, albine, crustacee) învață 
comportamente noi prin întărire.” Doar pentru că specia noastră trăieşte în 
mod conștient o experiență afectivă (să spunem, plăcere) atunci când apare 
întărirea, nu înseamnă că trăirea respectivă este sursa întăririi. Trăirea, odată ce 
există în experiența conștientă, poate influența comportamentele și deciziile, 
dar nu este necesară pentru întărirea procesului învățării în sine. 

Vă amintiți că în studiile noastre optogenetice am reușit să creăm 
condiționarea amenințării la un sunet prin activarea optică directă a celulelor 
amigdalei, atunci când se reproducea sunetul (Capitolul 4), nu s-a folosit ni- 
ciun stimul necondiționat „dureros” (niciun șoc electric aplicat în zona picio- 
rului). Am activat pur și simplu neuronii, așa cum ar face în mod normal căile 
senzoriale care procesează șocul. O posibilă obiecție ar fi aceea că în viața re- 
ală, învățarea emoţională creează amintiri mai puternice decât învățarea non- 
emoţională, datorită emoțiilor: plăcerea sau durerea ori trăirile emoționale în 
general pot adăuga o oarecare energie proceselor mai mecanice de convergență 
a stimulului. Dar întărirea care apare în cazul așa-zisei învățări emoționale 
poate fi explicată și în termenii proceselor neuronale. Noi am descoperit că 
putem spori memoria comportamentală produsă de SN optic dacă stimulăm 
și sistemul de activare cerebrală care eliberează neuromodulatorul numit no- 
repinefrină. 15 În timpul învățării reale a amenințării în viață, declanșarea sis- 
temelor de activare este o consecință naturală a activării circuitului defensiv 
de supravieţuire. Prin urmare, deși este adevărat că într-o situație de învățare 
însoțită de activare emoțională, învățarea este mai eficientă în crearea aminti- 
rilor, aceasta nu se întâmplă în mod necesar din cauza trăirilor emoționale care 
ar putea fi de asemenea activate în situația respectivă. Învățarea mai eficientă 
și trăirile conștiente care rezultă sunt împreună corisecințe ale activității circu- 
itelor non-conștiente de supraviețuire, cum este cazul eliberării neuromodu- 
latorilor care influențează separat circuitele de supraviețuire și circuitele care 
dau naștere emoţiilor conștiente. O altă obiecție legată de implicațiile studii- 
lor noastre optogenetice ar putea fi aceea că experimentele noastre au folosit 
condiționarea simplă pavloviană, nu învăţarea instrumentală, care este mai fle- 
xibilă. Dar există alte studii care demonstrează că răspunsurile instrumentale 
pot fi învățate prin stimulare optogenetică a circuitelor modulatorii implicate 
în întărirea instrumentală.!“ 

Două distincții esențiale, evidenţiate de Kent Berridge de la Universi- 
tatea Michigan, sunt deosebit de relevante.i** Berridge observă că în studiile 
pe animale, ceea ce numim „plăcere” ar trebui să numim „preferință”. Spre 
deosebire de plăcere, care implică experiență subiectivă, preferința este definită 
comportamental și nu implică în mod necesar experiența subiectivă. Activita- 
tea neuronală legată de aceasta din urmă este baza neuronală a întăririi. Cea 
de-a doua distincţie este cea dintre „a-ți plăcea” și „a vrea”. „A vrea”, în ter- 
meni comportamentali, se referă la motivaţia de a obține întăriri; se bazează 
în general pe o anumită deprivare, cum ar fi aceea de hrană. Dar la fel ca în 
cazul lui „a-ţi plăcea”, „a vrea” nu este o stare subiectivă, ci mai degrabă o ori- 
entare motivaţională pentru a obține substanța necesară. (Într-un anumit sens, 
comportamentul specific senzaţiei plăcute se aseamănă cu reacțiile defensive, 
iar comportamentul bazat pe necesitate se aseamănă cu acțiunile din modelul 
meu). În sprijinul ideilor sale, Berridge și colegii săi au arătat că putem să le 
sugerăm oamenilor să-și toarne un pahar și să consume o băutură prin prezen- 
tare subliminală a stimulilor legaţi de „plăcere”, dar numai dacă le este sete. În 
ciuda acestei intensificări a lui „a vrea”, cei testați nu au avut nicio experiență 

subiectivă a stimulului și nicio senzaţie conștientă de plăcere ca răspuns la el.!* 
Berridge și colegii săi au concluzionat că, oricât de importantă este plăcerea 
conștientă pentru viața noastră, ea nu a constituit motivul esențial care a con- 
dus la evoluția sistemelor legate de plăcere în creier.!% 

Dar atunci cum rămâne cu dopamina, un neuromodulator cu un rol bine 
cunoscut în învățarea prin întărire instrumentală? !*! Nu este ea baza chimică 
a plăcerii? Şi, prin urmare, ar putea eliberarea de dopamină să producă plăcere, 
iar plăcerea să conducă la învăţare, atunci când este implicată o recompensă 
într-o situație de învăţare din viața reală? Fără îndoială că aceasta este descri- 
erea neștiințitică pe care ne-o oferă media.! De exemplu, cercetările asupra 
etectelor dopaminci în întărirea comportamentală sunt descrise cu titluri spec- 
taculoase: „O gustare dulce are ca rezultat eliberarea unor substanţe chimice 
responsabile cu starea de bine” și „Dopamina este substanţa care mediază plă- 
cerea în creier." Ideea aceasta prezintă însă mai multe inexactități.!" 

În primul rând, dopamina și alți modulatori întăresc plasticitatea sinap- 
tică și, de altfel, nu contribuie numai la comportamentul mamiferelor sau al 
vertebratelor, ci și al nevertebratelor.!** Oare aceasta înseamnă că nevertebra- 
tele simt plăcere, atunci când învață comportamente care sunt întărite prin 
alimente din exterior și dopamină din interior? Efectele dopaminei asupra ne- 
uronilor și învățării sunt reproduse în mod fidel în studii realizate pe porțiuni 
secționate din creierul unui şobolan și ținute în viață într-un vas cu substanţe 
chimice hrănitoare. Ar trebui să conchidem atunci că acest efect de întărire 
asupra activității neuronale produce plăcere în părți ale creierului?!“ Ceea ce 
face de fapt dopamina în timpul învățării este să modifice activitatea neuronală 
într-un mod care afectează probabilitatea reapariției unui răspuns neuronal, 
atunci când vor reapărea condiţiile celulare și sinaptice. Atunci când au loc 
aceste schimbări în creierul unui animal conștient, ele ajută în sensul asigurării 
că răspunsurile comportamentale vor fi repetate în situații similare din viitor. 

In al doilea rând, există puţine dovezi care să lege dopamina de starea de 
plăcere. De fapt, nivelurile de dopamină sunt mai ridicate atunci când anima- 
lele sunt flămânde și caută hrană, nu atunci când se bucură de fructele muncii 
lor." Studii bazate pe optogenetică au fost folosite și pentru a activa în mod 
direct neuroni și a schimba comportamentul prin eliberarea dopaminei.!*% De 
obicei, rezultatele sunt preluate rapid de media și caracterizate ca fiind „calea 
spre plăcere” sau „capacitatea de a resimți plăcere” a creierului.!” Dar datele 
nu se referă la aceasta. Starea de plăcere este interpretarea (sau mai degrabă 
interpretarea greșită) a unor date de felul acesta. 

Deosebirea dintre întărire și consecințele subiective ale stimulării plăcute 
este ce] mai clar pusă în evidență în studiile vizând adicția. Deși în general se 
crede că abuzul de droguri se datorează faptului că ele îi produc consumatoru- 
lui o stare de plăcere percepută în mod conștient, cercetările efectuate asupra 
comportamentului adictiv evidenţiază importanța factorilor non-conștienţi în 
cazul acestui comportament.!* De exemplu, în cadrul unui studiu, consuma- 
tori de morfină au fost conectaţi la tuburi prin care era infuzată morfină sau 
o soluţie placebo atunci când subiecţii apăsau un buton.!*! Frecvența cu care 

era apăsat butonul nu a fost modificată de substanța placebo, dar a crescut 
atunci când s-a administrat morfină, confirmând astfel că prezența drogului 
era detectată de creier. Dar descoperirea cea mai importantă a fost aceea că în 
doze mici, morfina a afectat comportamentul, în ciuda faptului că subiecții nu 
au putut să spună, pe baza vreunei senzaţii subiective de plăcere, dacă primeau 
morfină sau placebo. Prin urmare, efectele comportamentale ale morfinei sunt 
disociabile de starea subiectivă de plăcere care poate rezulta în același timp. 
Alte studii au confirmat faptul că apariţia comportamentului legat de consu- 
mul de droguri este posibilă și în absenţa plăcerii conștiente subiective produsă 
de droguri.!* Mai mult decât atât, în mare parte, consumul de droguri ajunge 
să fie determinat de un efort al individului de u sc feri de consecințele negative 
ale înzreruperii consumului, decât de obţinerea efectului în sine.!5* Aceasta nu 
înseamnă că senzațiile subiective de plăcere nu joacă niciun rol în adicție, doar 
că ele nu sunt singurul factor care explică modul în care apare adicţia și de ce 
aceasta este atât de persistentă.!5* 

Desigur, procesele senzoriale care susţin senzațiile de plăcere și de durere 
la oameni sunt prezente și la animale. Totuși, este posibil să fie nevoie de mai 
mult decât de procesul senzorial, pentru a simţi durerea și plăcerea în mod 
conștient. De exemplu, atunci când oamenii simt durere în urma unei răniri, 
dar sunt distrași pe moment, durerea dispare temporar. De asemenea, atenția 
poate fi distrasă de la senzaţii dureroase ori de la alte evenimente supărătoare 
prin hipnoză.'* Regiunile cerebrale implicate în memoria de lucru și în atenție 
sunt implicate în hipnoză.'* Mesajele neuronale ajung la creier în stările de 
hipnoză, dar în absența atenţiei și a proceselor cognitive pe care le alimentează, 
senzațiile nu sunt resimțite în mod conștient ca fiind durere. 

In domeniul cercetării durerii, se face distincţia între proprietăţile sen- 
zoriale și cele emoționale sau afective ale durerii,!*? dar aceasta este diferită 
de distincția pe care o fac eu. Așa-numitele proprietăți afective sunt mai ase- 
mănătoare cu procesele non-conștiente care sunt subsumate sistemelor cere- 
brale aflate la baza stărilor motivaţionale defensive non-conştiente decât cu 
senzațiile conștiente de durere. 

Fu susţin că stimulii care produc senzațiile conștiente de durere şi 
de plăcere la oameni pot implica trei stări neuronale separate: senzorială, 
motivațional și conștientă. În cazul animalelor, le putem studia pe primele 
două, care operează non-conștient, fără a face presupuneri despre conștiința de 
sine, întrucât nu le putem verifica. Putem observa răspunsuri comportamenta- 
le care corespund senzațiilor dureroase, dar este greu de spus ce și dacă se simte 
ceva. Componenta senzorială a acestor sisteme poate, la fel ca amenințările, să 
declanșeze stări motivaționale complexe care organizează răspunsuri compor- 
tamentale care maximizează potențialul de supraviețuire. În cazul oamenilor, 
aceste răspunsuri complexe apar atunci când durerea este resimțită conștient, 
dar aceasta nu înseamnă că senzația de durere este cauza răspunsului ori măcar 
un element asociat necesar. 158 

La fel ca majoritatea oamenilor, mă simt atras de ideea că animalele simt 
plăcere și durere, atunci când ele se comportă ca şi cum ar avea într-adevăr 

aceste trăiri. Dar ca om de știință, mă simt dator să întreb: cum putem deo- 
sebi comportamentul datorat unor stări hedonice presupuse a fi conștiente la 
animale, de comportamentul datorat proceselor non-conștiente? Acest lucru 
este cu atât mai problematic, cu cât noi știm că, în mare parte, comportamen- 
tul uman nv depinde de conștiință. Așa cum am văzut, pentru a confirma 
existența conștiinței la animale, nu este suficient să aducem dovezi (chiar linii 
convergente de dovezi) care confirmă ideea potrivit căreia comportamentul 
respectiv indică existența unei experienţe conștiente. Trebuie să mai demon- 
străm și faptul că acel comportament nu poate fi rezultatul unor procese care 
funcţionează non-conștient. 


DE-DARWINIZAREA EMOŢIILOR UMANE 


Convingerea noastră despre viața pe pământ a fost schimbată radical 
de teoria lui Darwin despre evoluția prin selecție naturală. S-a dovedit, pe 
baza unor teste științifice riguroase, că multe dintre ideile sale descriu în mod 
exact continuitatea organismelor. Dar eu cred că Darwin a greșit totuși în 
privința unui aspect, și anume, ideea potrivit căreia oamenii au moștenit emoții 
conștiente de a strămoșii noștri din regnul animal. Pentru ca acest lucru să se 
fi întâmplat, ar fi trebuit ca noi să fi moștenit circuite cerebrale care codează 
aceste emoții — nu doar răspunsurile, ci și o versiune a emoţiilor conștiente. 

Un argument împotriva ideii referitoare la emoțiile înnăscute, cum ar fi 
frica, este acela că există atât de multe modalități în care oamenii o trăiesc: 
putem să ne temem de un șarpe care se află la picioarele noastre, de un tâlhar, 
de ascensoare, de înălțimi, de teste, de vorbitul în public, de mâncare stricată, 
de deshidratare, de hipotermie, de eșec reproductiv, de pierderea unui prieten, 
de a fi răpiți de extratereștri, de nesiguranța financiară, de eșecul la un examen, 
de faptul că ducem o viață neînsemnată ori lipsită de valori morale, de moarte. 
Aceasta ar părea să excludă posibilitatea existenței unui singur circuit cerebral 
pentru frică (și/ sau anxietate) care să fi fost moștenit de la strămoşii noștri din 
regnul animal și care ar putea explica aceste stări.!? 

Am putea pretinde că diversele variante ale fricii și anxietăţii sunt sim- 
ple elaborări cognitive ale activităţii unui circuit de bază comun sau ale unui 
număr mic de circuite de felul acesta. Dar, după cum am menţionat, deşi exis- 
tă într-adevăr circuite înnăscute care sunt relevante pentru stările de frică și 
anxietate, ele nu sunt circuite speciale pentru stări emoționale (circuite care 
codează senzația conștientă de frică sau anxietate), ci mai degrabă circuite 
de supraviețuire (circuite care controlează comportamentele care ajută orga- 
nismul să supraviețuiască și să-și mențină starea de bine în fața provocărilor 
şi a situațiilor favorabile întâlnite în viață). O categorie importantă de circuite 
de supraviețuire este aceea a circuitelor care controlează comportamentele de- 
fensive. Altele sunt implicate în rezolvarea echilibrului energetic, nutriţional, 
al fluidelor, în reglarea temperaturii și în reproducere. lar o modalitate prin 
care apar trăirile emoționale este aceea prin care individul devine conștient de 
consecințele activității circuitului de supraviețuire care se desfășoară în creierul 

său și care i se întâmplă lui însuși. Aceste circuite de supravieţuire generează 
stări motivaționale non-conștiente care contribuie la senzaţia de frică sau de 
anxietate, dar nu se confundă cu aceasta. Aceste stări implicite influențează 
stările emoționale conștiente, dar rămân în afara ochiului minții noastre, cu 
excepția situațiilor în care le observăm consecințele în comportamentul nostru 
sau în corpul nostru. 

Deși se vorbește deseori despre ea în relație cu activarea circuitului defen- 
siv față de prădător, frica nu are un contract exclusiv cu niciun circuit subcorti- 
cal particular. Noi trebuie să ne apărăm zi de zi, de multe feluri de adversități, 
nu numai de prădători. De exemplu, dacă stăm fără hrană și apă o perioadă mai 
îndelungată de timp, semnalele asociate nivelului redus al rezervelor de energie 
pot declanșa senzația de frică legată de faptul că am putea muri de foame. Sau 
dacă suntem izolați pe vârful unui munte și temperatura scade puternic, am 
putea să începem să ne temem ori să devenim anxioși că vom muri înghețați. 
Frica este percepția conștientă, rezultată în urma procesării cognitive a fap- 
tului că suntem în pericol, indiferent dacă pericolul respectiv declanșează un 
circuit defensiv, de reglare a energiei, a echilibrului fluidelor sau un alt circuit 
de supraviețuire, ori dacă pericolul este imaginat sau provine din meditaţia 
noastră asupra sensului (sau a lipsei de sens a) existenței. 

Pe scurt, emoțiile sunt trăiri conștiente, alcătuite pe baza unor mecanisme 
cognitive complexe. Pentru a înțelege cum apar aceste trăiri, trebuie să cer- 
cetăm în mod amănunțit mecanismele conştiinţei, chestiune de care ne vom 
ocupa în următoarele trei capitole. 

CAPITOLUL 6 


Despre componenta fizică a conştiinţei 


„Cele mai elaborate activități ale conștiinței își au 
originea în fenomene fizice din creier, la fel cum cele 
mai încântătoare melodii nu sunt îndeajuns de sublime 


încât să nu poată fi exprimate prin note muzicale.” 
—W. SOMERSET MAUGHAM! 


Frica și anxietatea sunt experiențe conștiente, trăiri care pun stăpânire 
pe mintea noastră conștientă. Dar ce este conștiința? Aproape toată lumea 
este de acord că oamenii o posedă. Dar ce este ea de fapt, cum funcționează 
în creier și care dintre animalele non-umane ar putea să aibă conștiință sunt 
încă niște subiecte controversate. Întrucât nu putem să înțelegem frica și 
anxietatea fără să avem o oarecare înțelegere a conștiinței, să începem cu 
aceasta. 


CÂTEVA DEFINIȚII ŞI LIMITĂRI 


Cuvântul „conștient” este folosit în două moduri diferite în vorbirea co- 
mună. Uneori înseamnă a fi treaz și alert și capabil de a interacționa cu ceea ce 
se află în jurul nostru, spre deosebire de a fi adormit, anesteziat sau în comă. 
Acest tip de conștiință este numit conștiința ființei și se deosebește de conștiința 
trăirilor sau, cum o numim aici, conștiința stărilor mentale, care este abilitatea 
de a fi conștienți că trăim o anumită experiență ? Conștiința stărilor mentale 
depinde de conștiința ființei (veghe), dar aceasta din urmă nu garantează și 
existența conștiinței stărilor mentale. Toate animalele au conștiința ființei, dar 
numai animalele care pot fi conștiente că există pot avea și conștiința stărilor 
mentale.” 

Tabelul 6.1. Conștiinţa ființei versus conștiința stărilor mentale 





























TRĂSĂTURĂ CONȘTIINŢA CONŞTIINŢA 
FIINȚEI STĂRILOR MENTALE 
Treaz și alert da da 
Sensibil la stimuli senzorial da NP da it i 
"Execută comportamente complexe da da 
- Rezolvă probleme și învață din experiențe da da DĂ ca 
Este conștient de prezenta unui stimul nu Ş da 
“Este conștient de propria existență nu da a 
“Este conștient că el însuși este cel care nu da 


simte, se comportă și rezolvă probleme > _ 





Atunci când folosesc cuvântul „conștient” (sau „conștiință”), dacă nu in- 
dic în mod expres altceva, mă refer la conștiința stărilor mentale. După cum 
am definit aici, conștiința stărilor mentale va însemna abilitatea de a perce- 
pe, identifica şi înțelege o anumită trăire. În cazul în care individul nu este 
conştient în mod explicit de apariția stării respective şi de conținutul său, 
aceasta va intra în categoria evenimentelor non-conștiente. În măsura în 
care stările non-conștiente implică o procesare cognitivă, fiind așadar parte a 
inconştientului cognitiv (vezi Capitolul 2), ele sunt stări mentale, dar nu stări 
mentale conștiente. 

Acest context conduce din nou, în mod necesar, la întrebarea dacă și alte 
animale au ceea ce noi oamenii numim conștiință, ori ceva echivalent cu aceas- 
ta.* Unii cercetători susțin că și alte primate, în special cele mari, au experiențe 
conștiente comparabile cu cele ale oamenilor.” Alţii susțin că acest lucru este 
valabil pentru mamifere“ sau alte vertebrate,” deoarece și creierul lor se asea- 
mănă cu al nostru în multe privințe. Altă perspectivă susține ideea că ar exista 
tipuri primitive de conştiinţă comune pentru oameni și alte animale, pe lân- 
gă tipurile mai elaborate care sunt specifice oamenilor“ (de exemplu, teoriile 
despre sistemele emoționale fixate în regiunile subcorticale formulate de Pan- 
skepp și Damasio și prezentate în capitolul anterior). Dar oare puteri să luăm 
în considerare aceste versiuni primitive ca exemple pentru conștiința stărilor 
mentale, ori ele sunt stări non-experiențiale implicite care contribuie la starea 
de conștiință, dar ele însele nu sunt percepute în mod conștient? Totuși, unii 
susțin că anumite nevertebrate sunt conștiente.” Alţii merg mai departe, con- 
siderând conştiinţa doar o procesare a informaţiei biologice, prezentă în toate 
formele de viață, inclusiv la plante și organisme unicelulare.'”O perspectivă mai 
extremă este aceea potrivit căreia conștiința (ori o formă a sa) este o caracteris- 
tică a oricărei entități fizice care integrează informaţii, cum sunt, de exemplu, 
aparatele bazate pe microcip-uri (un calculator sau un smartphone).!! Apoi, 
mai există ipoteza că nu am fi conștienți cu adevărat, credem doar că suntem, 
datorită modului în care funcţionează sistemele cognitive în creierul nostru, 
iar după ce vom ajunge să înțelegem pe deplin creierul uman, vom renunța 
complet la un concept precum conștiința.” 











stinga pipe ae ta 

DISPUTA LEGATĂ DE CONȘTIINȚĂ ŞI INCONȘTIENT 


Ren€ Descartes a formulat practic problema modernă a conștiinței, atunci 
când a încercat să stabilească criteriile pentru ceea ce poate fi cunoscut cu cer- 
ritudine.!* Concluzia sa a fost că singurul lucru pe care individul poate să-l 
cunoască în mod direct și cu deplină certitudine este experiența sa interioară, 
stările sale conștiente; ceea ce se petrece în mintea altcuiva poate fi doar dedus. 
Pentru Descartes, mintea, conștiința și sufletul însemnau acelaşi lucru: o sferă 
non-fizică al existenței care nu are niciun loc în spațiu sau timp, pe care oame- 
nii îl au, dar animalele nu. Descartes a descris animalele ca fiind simple „mașini 
sălbatice”, aceasta însemnând că, lipsindu-le conștiința stărilor mentale, ani- 
malele sunt niște entități fizice care răspund în mod reflex la lumea din jur." 
Conștiința, spunea el, îi înzestrează pe oameni cu gândire rațională, conștiință 
de sine şi liber arbitru, iar toate acestea le lipsesc animalelor. 

După cum am văzut în Capitolul 2, atunci când a apărut psihologia ex- 
perimentală ca alternativă științifică la speculațiile filosofice despre procesele 
mentale la sfârşitul secolului al nouăsprezecelea, subiectul de maxim interes a 
fost faţeta interioară a experienţei conștiente, iar domeniul nou apărut spera 
să poată folosi experimentul pentru a rezolva problema lui Descartes.!5 Dar în 
anii 1920, conștiința începuse să piardă această poziţie privilegiată, din cauza 
behavioriștilor precum John Watson, și teoriei psihanalizei elaborate de Freud. 
Behavioriștii susțineau că, fiind personală și nemăsurabilă, conștiința nu re- 
prezintă un subiect legitim pentru o știință experimentală!*, comportamentul 
observabil este singura sursă acceptabilă de date psihologice, indiferent dacă 
se studiază animale sau oameni. În ceea ce-l priveşte, Freud considera că, deși 
joacă un rol important, conștiința este doar vârful aisbergului mental — majo- 
ritatea proceselor mentale sunt inconştiente.!” 

Pe la mijlocul secolului, științele cognitive au început să înlocuiască atât 
behaviorismul, cât și psihanaliza și, odată cu ele, a apărut o versiune diferită 
a minții inconștiente.!* Mintea cognitivă era considerată un sistem de proce- 
sare a informațiilor care detectează și răspunde la stimuli, învață și formea- 
ză amintiri și le folosește pe acestea pentru a controla comportamentul, mai 
ales în mod inconștient.” Noi suntem conștienți doar de rezultatul procesă- 
rii informațiilor (conținutul pe care îl creează în mintea noastră conștientă 
experiența conștientă în sine), dar niciodată de mecanismul de procesare 
aflat la baza lor.“ Unele dintre aceste procese implicite conduc la experiența 
conștientă (conținut conștient), dar pentru altele rezultatul procesării este 
inconștient sau non-conștient. Multe dintre lucrurile pe care le învăţăm în 
viață și pe care le folosim pentru a interacționa cu mediul nostru fizic și social 
(cum ar fi construcția sintactică a frazelor, percepția perspectivei, acţiunile în- 
tărite instrumental și obiceiurile) implică procese non-conștiente, implicite și 
conținut la care nu avem acces conștient direct.?! Deși inconştientul freudian 
este un depozitar al conținutului conștient anterior, un loc unde sunt trimise și 
ținute ascunse gândurile și amintirile anxioase,” așa-numitul inconștient cog- 
nitiv se referă la procese care îndeplinesc funcții care pot sau nu să producă un 

conţinut conștient. Atunci când ne referim la procese precum acestea din urmă, 
eu prefer termenul „non-conştient” pentru a evita confuzia cu „inconștientul” 
în accepțiunea freudiană. 

Informaţiile care nu sunt prezente în conștiință pe moment, dar sunt 
imediat accesibile spre a fi aduse la nivelul conștiinței, se spune uneori că sunt 
într-o stare pre-conștientă și se deosebesc de informaţiile care sunt inaccesibi- 
le. Freud a folosit termenul acesta și la fel au făcut cercetătorii cognitiviști.” De 
exemplu, probabil că în momentul acesta nu vă gândiţi la ceea ce ați mâncat la 
cină ieri seară, dar acum, fiindcă am menţionat acest lucru, este foarte probabil 
să fi recuperat acea informație. 


CONŞTIINŢA STĂRILOR MENTALE ŞI COGNIȚIA 


După formularea lui Descartes, oamenii sunt alcătuiți din două feluri 
de substanțe care generează două feluri de stări: stări fizice (maşina sălbati- 
că) și mentale (conștiente). Pentru el, mintea, cogniția și conștiința erau unu 
și același lucru. Dar Freud — și, mai târziu, științele cognitive — au oferit o 
perspectivă mai subtilă, una potrivit căreia mintea prezintă aspecte conștiente 
și non-conștiente deopotrivă. Această distincție este importantă atunci când 
încercăm să determinăm care aspecte ale comportamentului uman depind de 
conștiința stărilor mentale și atunci când încercăm să clarificăm dacă anima- 
lele au conștiința stărilor mentale. Prin urmare, cum facea de fapt această 
distincție? 

Modalitatea cea mai simplă de a deosebi conștiința stării mentale de pro- 
cesele non-conştiente care controlează comportamentul este prin intermediul 
limbajului — prin relatarea verbală.?* Potrivit lui Descartes, omul dovedește că 
posedă un suflet rațional (conștiință) prin vorbire.” Și filosoful Daniel Den- 
nett observă că semnul distinctiv al stărilor conștiente la oameni este repre- 
zentat de faptul că acestea pot fi descrise — putem vorbi despre cle.** Există 
și mijloace nonverbale prin care oamenii arată că sunt conștienți de ceva, dar 
de obicei acestea iau forma unui răspuns la o solicitare verbală și, în cele mai 
multe cazuri, dacă nu întotdeauna (în absența unei patologii cerebrale), atunci 
când se poate face o relatare nonverbală a stării conștiente, poate fi oferită 
şi o relatare verbală. Deși nu reușim să descriem verbal cu precizie maximă 
toate experiențele noastre conștiente, în general putem să spunem dacă avem 
una. Şi la fel cum prezența unei relatări verbale este dovada cea mai bună că 
o persoană a fost conștientă de ceva, absența formulării verbale este cea mai 
bună dovadă că nu a fost conștientă (în afara cazurilor de uitare, înșelătorie sau 
disfuncție mentală). Unii merg mai departe și spun că experienţa conștientă se 
întrepătrunde (se bazează pe) cu abilitatea de a relata despre experienţă.” 

În cazul subiecților umani, un aspect important care trebuie lămurit se 
referă la tipurile de evenimente cerebrale și stări rezultate care sunt relatabile 
verbal şi care nu sunt. Studiile comparative între procesarea conștientă și non- 
conştientă la oameni folosesc deseori o prezentare deficitară a stimulilor vizuali, 
pentru a elimina posibilitatea de a vedea în mod conștient un stimul. Prezența 





| 





| 





Despre componenta fizică a conştiinţei 161 





Mascare eficientă 
(interval scurt între ţintă și mască) 


Mascare ineficientă 
(interval lung între ţintă și mască) 


Timp Timp 














Stimul Stimul 
țintă țintă 

50 ms 50 ms 

Întârziere Întârziere 

30 ms „200 ms 
Mască Mască 

250 ms 250 ms 

Lipsa conștiinței Conștiinţă 
a aa aa a tai) 





Figura 6.1. Folosirea procedurii mascării stimulilor vizuali 
pentru a împiedica percepţia conștientă 
Mascarea este o procedură psihologică prin care este perturbată abilitatea de 
a percepe un stimul în mod conștient și de a-i raporta prezența. Dacă stimu- 
lul țintă (stimulul care trebuie identificat) este urmat de un al doilea stimul 
(masca) la un interval foarte scurt (de exemplu, 30 ms), participantul la test 
nu reușește să identifice stimulul; dar dacă intervalul între țintă și mască este 
mai lung (de exemplu, 200 ms), atunci stimulul este identificat cu ușurință. 


răspunsurilor nonverbale (comportamentale sau fiziologice) în situații în care 
un subiect nu reușește să identifice verbal un stimul este considerată dovadă 
a procesării non-conștiente. Pentru a obține aceste răspunsuri nonverbale la 
stimuli care nu au fost văzuți în mod conștient, subiecții trebuie stimulați să 
răspundă și îndrumați să aleagă din mai multe variante, una care corespunde 
cel mai bine stimulului prezentat, dar care nu a fost văzut în mod conştient, 
chiar dacă va trebui ca ei să ghicească. 
Modalitatea clasică prin care informaţiile despre stimul sunt împiedicate 
să ajungă la nivelul conştientului implică stimularea subliminală, o procedură 
prin care stimulul vizual trece foarte rapid prin fața ochilor subiectului — doar 
câteva milisecunde, un interval prea scurt pentru ca acesta să ajungă la nivelul 
conștiinței.“ O altă abordare, care este mai drastică și pe care cercetătorii o 
folosesc mai des în zilele noastre, este numită mascare (Figura 6.1). În această 
procedură, un stimul, ținta, este urmat după câteva milisecunde de un al doilea 

stimul, pentru a-l masca.” Mascarea are același efect general asupra percepției 
conștiente ca și un flash scurt, dar fiindcă ea nu-i permite stimulului în sine să 
persiste, ea blochează mai eficient percepţia sa conștientă. În ambele situații, 
rezultatul obișnuit este acela că subiecții neagă că ar fi văzut ceva, deși prin mă- 
surători nonverbale se poate demonstra că stimulul a fost înregistrat.“ Și mai 
sunt și alte abordări.*! Abilitatea de a măsura răspunsul nonverbal în condiții 
în care verbalizarea nu are loc este motivul pentru care se poate face distincția 
între stările conștiente și cele non-conștiente la oameni. 

La alte animale, studiile asupra conștiinței sunt complet diferite, deoarece 
dovezile privind procesele non-conștiente și conștiința stărilor mentale pot fi 
obţinute folosind doar răspunsuri nonverbale. Și atunci cum putem determina 
când un răspuns nonverbal indică procese cognitive non-conștiente, spre deo- 
sebire de stări mentale percepute în mod conștient? 

O strategie folosită pentru a explora conștiința animalelor pornește de la 
presupunerea că, dacă un organism poate rezolva probleme complexe prin com- 
portament, acesta are capacități mentale complexe și prin urmare, conștiința 
stărilor mentale.” Dar abordarea aceasta combină capacitățile cognitive cu 
conștiința, ceea ce, după cum am văzut, este greșit.” Animalele nu sunt, așa 
cum le-a caracterizat Descartes, niște mașini sălbatice care reacționează doar 
în mod reflex. Ele folosesc procesarea internă (cognitivă) a evenimentelor ex- 
terioare pentru a-și atinge scopurile, a lua decizii și a rezolva probleme. Însă, 
întrucât creierul uman poate realiza aceste sarcini și în mod non-conștient, 
simpla existență a capacităților cognitive la animale nu poate fi folosită ca 
dovadă a faptului că a fost implicată conștiința. 

O modalitate mai directă de a evalua conștiința la animale este aceea de 
a le plasa în situații care evidențiază procesul de conștientizare la oameni și a 
vedea dacă răspund la fel. O procedură foarte mult folosită este testul oglin- 
zii, pentru identificarea existenţei conștiinței de sine. Copiii mai mici de doi 
ani nu observă nicio schimbare adusă înfățișării lor atunci când se privesc în 
oglindă.** De exemplu, dacă aplicăm un mic semn cu roșu pe faţa unui bebeluș, 
el nu va observa acest lucru până când împlinește vârsta de aproximativ 18-24 
de luni, dar va încerca să îl îndepărteze după ce depășește această vârstă. Se 
crede că fenomenul acesta reflectă apariţia conștiinței de sine. S-au obținut 
rezultate pozitive cu cimpanzei care au fost supuși acestui test și aceste re- 
zultate au fost folosite ca dovezi în sprijinul ideii că ei au conștiința stărilor 
mentale. (Alte animale care au trecut testul oglinzii au fost maimuțe, balene, 
delfini, elefanți și chiar o specie de păsări.**) Dar valoarea acestor teste a fost 
contestată de către Celia Heyes.** Ea arată că, în cazul cimpanzeilor, abilitatea 
de a observa semnul este mai mare în copilărie și scade progresiv cu vârsta, 
exact invers față de ceea ce se întâmplă cu copiii umani și faţă de ceea ce ne-am 
aștepta, dacă aceasta ar reflecta emergenţa behavioristă a conștiinței de sine. 
Principala critică formulată de Heyes este aceea că abordările de tipul acesta, 
bazate pe o simplă analogie cu comportamentul uman, nu exclud posibilitatea 
existenței controlului non-conștient al comportamentului (adică animalul de- 
tectează semnul, dar procesul de detectare nu depinde de conștiința de sine). 

Hayes susține că, pentru a demonstra existenţa conștiinței stărilor mentale la 
animale, pe lângă dovezile existenţei conștiinței, este nevoie de dovezi care să 
indice faptul că explicaţiile non-conștiente alternative nu sunt viabile.” De 
aceea, testul oglinzii, așa cum este realizat în mod obișnuit, nu oferă dovezi 
științifice concludente care să ateste existența conștiinței stărilor mentale la 
alte animale. 

Larry Weiskrantz* a propus o abordare mai riguroasă. EI a spus că, exact 
așa cum studiile cu subiecți umani pot să realizeze distincția dintre procesare 
conștientă și non-conștientă comparând stările de conștiență care se pot relata 
cu evenimente care nu pot fi relatate și care controlează comportamentul, stu- 
diile pe animale trebuie să poată să facă distincţia între efectuarea comporta- 
mentului și percepția conștientă a stimulului. Soluţia propusă de el a fost folo- 
sirea unei taste de comentariu. De exemplu, o maimuţă este pusă într-o situație 
în care apăsarea unui buton conduce la o recompensă: dacă apasă butonul „A” 
atunci când este prezentă o lumină distinctă sau apasă butonul „B” atunci 
când lumina lipsește, va veni recompensa. Mai există al treilea buton, „C”, care 
produce recompensa doar în 75% din încercări, dar independent de prezența 
luminii. Se presupune că dacă maimuța este sigură pe ea în ceea ce privește 
prezența sau absența luminii, ea nu are niciun motiv să aleagă butonul „C”, 
deoarece ea are șanse de aproape 100% să fie recompensată selectând corect 
„A sau „B” atunci când poate să distingă în mod clar lumina. Dar dacă regulile 
jocului se schimbă și diferența dintre lumină și întuneric devine mai puțin cla- 
ră și este detectabilă doar aproximativ 50% din timp, atunci apăsarea butonului 
„C” este o alegere mai bună, deoarece va avea ca rezultat o recompensă în 75% 
din situații, din nou, indiferent de prezența luminii. Astfel, alegerea butonului 
„C” poate fi folosită ca indicator al nivelului de încredere al maimuței în ceea 
ce s-a văzut,” iar unii cercetători consideră că acest lucru reflectă existența 
conștiinței propriilor stări mentale. Deși abordarea tip comentariu este, potri- 
vit lui Weiskrantz, esenţială pentru demonstrarea conștiinței stărilor mentale 
la animale, ea nu este suficientă, deoarece comportamentul se poate îmbunătăți 
prin practică şi poate deveni habitual, caz în care, nu va mai depinde în mod 
necesar de conștiința stărilor mentale.“ 

Studiile asupra metacogniţiei la animale, dintre care unele au folosit taste 
de comentariu (așa cum a propus Weiskrantz) și ipoteze de testare alternative 
(așa cum a propus Heyes), ilustrează dificultățile pe care le întâmpină cerce- 
tările în acest domeniu.“ În termeni simpli, metacogniţia se referă la cogniția 
despre cogniție (gândirea despre gândire), abilitatea de a monitoriza sau con- 
trola procesele cognitive.* În studiile cu subiecți umani, tastele de comentariu 
nu sunt necesare, fiindcă subiecții pot fi instruiți verbal în legătură cu ceea 
ce trebuie să facă. De exemplu, participanții pot fi expuși unor imagini cu 
fructe, în condiții de prezentare deficitară (de exemplu, folosind mascarea). 
Lor li se spune să apese un buton, atunci când apare imaginea unui fruct. La 
fiecare probă, ei sunt întrebaţi cât de siguri sunt — dacă ghicesc sau nu — că 
a apărut o imagine a unui fruct.* Dacă rezultatul este mai bun atunci când 
spun că nu ghicesc, aceasta este considerată o dovadă a faptului că s-au gândit 

(metacogniție) la precizia răspunsului lor. O abordare înrudită, numită pariu 
post-decizie, impune ca subiecții să parieze dacă răspunsul lor comportamen- 
tal a fost corect." Dacă ei pariază mai mulți bani pe probele la care cred că au 
răspuns corect, aceasta se consideră o dovadă a metacogniției. Deși unii susțin 
că pariul post-decizie oferă o măsurătoare obiectivă directă a conștiinței,“ 
există unele îndoieli în legătură cu această concluzie." 

În studiile asupra metacogniţiei la animale, s-au folosit proceduri sofis- 
ticate de dresaj, implicând abordarea tastelor de comentariu, pentru a-i învăța 
pe subiecți cum să-și exprime încrederea în corectitudinea răspunsurilor lor“ 
(studiul lui Weiskrantz pe maimuțe, descris mai sus, este un exemplu). Dar nu 
s-a ajuns încă la un consens în legătură cu faptul că aceste studii ar demonstra 
într-adevăr existenţa gândurilor despre gânduri la animale, și unii cercetători 
sunt sceptici în privința acestei posibilități.“ Alţii, deşi acceptă că unele studii 
au demonstrat abilități metacognitive la animale, ezită încă în privința saltu- 
lui de la metacogniţie la conștiință. De exemplu, ]. David Smith, un cerce- 
tător important în acest domeniu, este un susținător entuziast al existenței 
metacogniției la animale. Potrivit opiniei sale, cercetarea bazată pe această me- 
todologie permite realizarea unor comparații între capacitățile cognitive ale 
oamenilor și ale altor specii” (oferă şi o modalitate de a studia capacitățile 
cognitive la oamenii care nu pot comunica prin limbaj din diverse motive, așa 
cum sunt copiii în perioadă pre-verbală sau persoanele cu leziuni cerebrale ori 
tulburări congenitale care au condus la autism ori retard mintal grav), dar Smi- 
th menționează că, deși acest tip de cercetare poate oferi informații importante 
despre cogniția animalelor, ea nu demonstrează existența conștiinței animale, 
Pentru aceasta, este nevoie de cercetări mult mai complexe. 

Mai există un număr important de studii relevante pe acest subiect care 
implică eforturile cercetătorilor de a demonstra că animalele au memorie epi- 
sodică, amintiri conștiente despre experiențele din viața proprie.” Unii susțin 
că acest tip de memorie depinde de conștiință și este o trăsătură exclusiv uma- 
nă.5! Dacă s-ar demonstra că şi animalele posedă memorie episodică, aceasta 
ar constitui o dovadă a faptului că ele au și experienţe conștiente. Însă, după 
cum vom vedea în capitolul următor, chestiunea aceasta este mai complicată 
decât pare la prima vedere. Mamiferele și unele păsări au într-adevăr unele 
componente cognitive ale memoriei episodice, dar este greu de stabilit dacă au 
memorie episodică. Din acest motiv, majoritatea cercetătorilor care studiază 
acest subiect vorbesc despre o memorie asemănătoare memoriei episodice, mai 
degrabă decât memorie episodică în sine. 

Deşi se pot realiza studii sofisticate despre cogniția animalelor, este mult 
mai dificil şi poate imposibil, să ne aventurăm în mintea altui animal și să știm ce 
(și dacă) simte și prin urmare, dacă are conștiința stărilor sale mentale. După cum 
remarcă Giulio Tononi și Christof Koch, „Lecţiile învățate ca urmare a cercetă- 
rilor asupra corelatelor comportamentale și neuronale ale conștiinței la oameni 
trebuie să ne facă precauți în a deduce prezența conștiinței la fiinţe care sunt 
foarte diferite de noi, indiferent cât de sofisticat le este comportamentul și de 
complicat creierul.”? Chris Frith, cercetător în domeniul neuroștiințelor cogni- 

tive și al conștiinței, a formulat problema în mod succint împreună cu colegii săi. 
Deși ei cred că maimuţele au reprezentări mentale conștiente, este foarte dificil 
de dovedit această presupunere; deși maimuţele pot fi învățate să-și reprezinte 
percepțiile pe cale comportamentală, imposibilitatea de a valida aceste relatări 
comportamentale cu unele verbale exclude posibilitatea unei concluzii referitoa- 
re la percepția conștientă a stimulului.“ Dacă nu putem stabili cu certitudine că 
alte primate sunt conștiente de activităţile din creierul lor, este greu de crezut că 
vom putea demonstra existența conștiinței la alte animale, non-primate. 

| Acţiunile spun, într-adevăr, mai mult decât cuvintele, în multe situații. 
Dar atunci când este vorba despre conștiință, cea mai slabă șoaptă spune mai 
mult decât poate să o facă orice mișcare. Să examinăm, așadar, mai îndeaproa- 
pe limbajul și conștiința. 


LIMBAJ ȘI CONȘTIINȚĂ 


Ca parte a vieții noastre de zi cu zi, folosim limbajul pentru a etiche- 
ta și a ne descrie percepțiile, amintirile, gândurile, convingerile, dorințele și 
sentimentele. După cum am văzut, abilitatea de a vorbi despre stările noas- 
tre interioare facilitează studiul științific al conștiinței umane. Dar contribuţia 
limbajului nu se rezumă la a oferi un instrument pentru evaluarea conștiinței. 
Limbajul, spune Daniel Dennett, trasează drumuri pe care pot călători gându- 
rile." Există numeroși specialiști în filosofia minții și cercetători care sunt de 
părere că există o puternică relaţie între limbaj și conştiinţă." 

Limbajul implică, desigur, în primul rând folosirea cuvintelor pentru a 
eticheta obiecte și evenimente externe și experiențe interne. Dar mai avem 
sintaxa sau gramatica; aceasta structurează procesele noastre mentale și le or- 
donează atunci când gândim, planificăm și decidem. După cum afirma Ed- 
mund Rolls, cercetător în domeniul neuroștiințelor cognitive, sintaxa ne aţută 
să ne planificăm acțiunile în mai multe etape și să le evaluăm consecinţele, fără 
a fi nevoie să efectuăm acțiunile respective. În schimb, comportamentul non- 
lingvistic, atât la oameni cât și la animale, potrivit lui Rolls, este determinat de 
programe înnăscute, de un istoric al întăririlor, de obiceiuri și reguli, dar nu de 
capacitatea oamenilor de a anticipa multe etape.** 

Deși există numeroase deosebiri fizice între creierul primatelor şi cel al 
altor mamifere,” și între creierul uman și cel al altor primate," deosebirea fun- 
damentală este de natură funcțională și se referă la contribuţiile limbajului la 
cogniţie. Acest lucru este evidențiat de capacitățile cognitive relativ reduse ale 
emisferei drepte, deficitare în termenii performanţei limbajului în cazul unui 
pacient având corpul calos secționat, comparativ cu emisfera stângă, bogată în 
centri ai limbajului.” Unii ar putea obiecta, argumentând că persoanele surdo- 
mute din naștere sau cele care își pierd capacitatea de a vorbi din cauza unor 
leziuni cerebrale își păstrează conștiința stărilor mentale.“ Dar problema în 
discuție nu este abilitatea de a înțelege limba și de a vorbi, ci mai degrabă mo- 
dul în care limbajul ajută creierul uman să proceseze informaţii în modalități 
care nu sunt posibile fără el.*! 

Nu avem date științifice care să ateste că alte animale au conștiința stă- 
rilor mentale. Dar dacă ele au asemenea stări și dacă ar fi posibil ca omul să 
trăiască acele stări la fel cum le trăiesc animalele, experiența ar fi foarte diferită 
de ceea ce resimte în mod normal ființa umană într-o situație comparabilă. 
Limbajul nu este doar un sistem pentru vorbit și citit. Vorbitul și cititul reflectă 
interpretările cognitive aduse în creier de limbaj. 

Filosoful Ludwig Wittgenstein spunea că, dacă un leu ar putea vorbi, noi 
nu am înțelege ce spune.*? Se referea probabil la consecințele faptului că leii și 
oamenii trăiesc în medii diferite, în care au experienţe de viață diferite. Inter- 
pretarea mea este aceea că, deși creierul leului — acesta fiind un mamifer — sea- 
mănă în multe privințe cu creierul uman, este fundamental diferit în privința 
neocortexului, care, după cum vom vedea, este deosebit de important pentru 
conștiința umană. Cu alte cuvinte, chiar dacă am transfera abilitatea de a vorbi 
în creierul unui leu, acesta va rămâne tot cu un creier de leu. Ar fi un creier mai 
complex, dar tot creier de leu ar rămâne. 


CE ÎNSEAMNĂ PROBLEMA QUALIA 


„Qualia” este un termen referitor la conștiință, folosit deseori în discuţiile 
academice. La New York, este un subiect popular și prin cafenele și baruri, mai 
ales acelea aflate prin preajma Universităţii New York. În prezent, ] New York-ul 
a devenit un spaţiu predilect al specialiștilor î în domeniul cercetării conștiinței. 
Unii dintre cei mai importanți filosofi ai minții sunt la NYU și în alte instituții 
academice din oraș, dar proliferarea discuţiilor despre qualia în acest oraș se 
datorează și existenței grupului New York Consciousness Collective,” format 
din tineri profesori de filosofie și absolvenți și câțiva cercetători în neuroștiințe. 
Pe lângă alte activități, acest grup găzduiește un evenirnent muzical anual nu- 
mit Qualia Fest, unde se cântă despre conștiință, se dansează pentru ea și ea 
este „modificată” în moduri pe care nu le putem menționa. Formația mea, The 
Amygdaloids, cântă deseori la festival câteva dintre cântecele noastre despre 
minte, creier și tulburări mentale. Evenimentul din 2012 a fost prezentat în 
The New York Times, ceea ce a atras un interes sporit pentru qualia în oraș.“ 
Deci ce sunt qualia? 

Filosoful Tom Nagel, un coleg de la NYU, a scris în 1974 o lucrare celebră 
intitulată „Cum e să fii un liliac?”.* Răspunsul său a fost acela că a fi un liliac 
este exact așa cum este să fii liliac și este ceva ce mintea umană nu ar putea 
niciodată să înțeleagă cu adevărat, fiindcă experiențele noastre — qualia — sunt 
diferite. Deși este un punct de vedere similar cu acela exprimat de Wittgen- 
stein în legătură cu leii, în opinia lui Nagel, conștiința are o calitate subiectivă 
— adică a fi într-o stare conștientă se simte „cumva”. "În prezent, se afirmă destul 
de frecvent că, atunci când trăim în mod conștient o stare interioară, ceea ce 
resimțim sunt calitățile fenomenului în sine, „qualia”. Noi nu știm cu adevărat 
dacă a fi liliac este de fapt în vreun fel anume. Dar știm că, dacă este cumva, nu 
seamănă deloc cu a fi om, în parte din cauza limbajului și a contribuţiilor sale 
la creierul nostru. 

În anii 1990, David Chalmers, un alt filosof de la NYU a evidențiat 
o distincție clarificatoare între problemele dificile și cele ușoare legate de 
conștiință.“ Problemele ușoare sunt cele pe care cercetătorii în neuroștiințe le 
studiază în mod obișnuit — de exemplu, cum apar somnul și starea de veghe și 
cum funcționează procesarea senzorială, percepţia, controlul motor, învățarea 
și memoria, atenţia și alte aspecte ale cogniției (aspecte ale conștiinței ființei). 
Problema dificilă constă în explicarea conținutului fenomenologic al conștiinței 
stărilor mintale. 

De exemplu, pentru a înțelege cum procesează creierul culorile roşu, 
portocaliu și roz apelăm la un proces destul de simplu. Putem afla și unele 
lucruri despre modul în care procesele cognitive ne permit să alăturăm forme 
și culori pentru a crea reprezentări vizuale ale apusului. Dar este mult mai 
greu să înțelegem felul în care culorile acestea alcătuiesc experiența noastră 
particulară a asfințitului. Potrivit lui Ned Block, un alt profesor al NYU, 
specialist în filosofia minții, dificultatea constă în explicarea motivului pen- 
tru care baza fizică a unei experiențe fenomenale sau subiective date este 
baza acelei experienţe și nu a unei alte experiențe sau, eventual, a niciunei 
experienţe.” 

Etichetarea ei drept „problemă dificilă” reflectă în parte faptul că este 
greu de abordat din punct de vedere științific. Dar este vorba despre mai mult 
decât atât. Chalmers și Nagel cred că mintea nu este doar „ceva ce face creierul 
nostru”. Deși mintea depinde, desigur, de creier, esența sa aparține în ultimă 
instanță sferei non-fizice, care este distinctă de lumea fizică din care fac parte 
creierul și corpul. Cu alte cuvinte, Chalmers și Nagel sunt dualiști (Chalmers 
se proclamă dualist naturalist sau dualist ştiinţific, probabil pentru a-și deli- 
mita poziția de cea a dualismului teologic). Pentru ei, înțelegerea relației creie- 
rului cu conștiința nu este doar o problemă dificilă, ci de-a dreptul imposibilă, 
deoarece este o abordare greșită a problemei. Conștiința este mult mai mult 
decât creierul, creierul este doar un vehicul în care conștiința călătorește în 
lumea fizică. Și, deoarece conștiința însăși nu este un eveniment fizic, studierea 
creierului nu va conduce la descoperirea esenței experienţei fenomenologice. 
Cercetările asupra creierului vor permite identificarea unor structuri neurale 
corelate cu conștiința, dar nu a conștiinței în sine.$ 

Alţi filosofi importanți susțin că stările conştiente sunt stări cerebrale — 
că înțelegerea experienţei conștiente în termeni neurali, deși dificilă, este, în 
principiu, posibilă. Ca cercetător în neuroștiințe, eu susțin perspectiva fizica- 
listă și pornesc de la ideea că mecanismele cerebrale care contribuie la starea 
de conștiință, indiferent ce vor ajunge să fie, sunt necesare și suficiente pentru 
a o explica.“ Nu există nimic mental care să existe independent de mecanis- 
mele cerebrale ale conștiinței și în plus față de acestea. Atunci când folosesc 
termenul „mental”, cum este cazul cu „conștiința stărilor mentale”, mă refer 
la numele dat stărilor cerebrale care au proprietăţi fenomenale, stări de care 
suntem conștienți și pe care le atribuim creierului și minții noastre, dar în care 
mintea este un produs material al creierului. 

TEORII FIZICALISTE ALE CONȘTIINȚEI 


În cadrul abordării fizicaliste a conștiinței stărilor mentale există mai mul- 
te opinii în legătură cu modul în care creierul generează experiențe conștiente. 
Perspectiva standard cea mai larg acceptată este aceea potrivit căreia conștiința 
este o stare a creierului, în care persoana care este posesoarea creierului este 
conștientă de ceea ce se petrece în creierul acela și le poate relata celorlalți 
experiența sa. Starea aceasta este considerată în mod obișnuit un produs al 
capacităților cognitive ale creierului. Dat fiind faptul că aceste capacități sunt 
dependente în mare măsură de neocortex, majoritatea cercetărilor s-au con- 
centrat asupra regiunilor neocorticale. (Teoriile despre mecanismele subcor- 
ticale ale emoțiilor conștiente formulate de Panksepp și Damasio, descrise în 
capitolele anterioare, sunt excepții notabile). 

Noi ne vom opri îni continuare asupra principalelor teorii care privesc 
conştiinţa în relaţie cu procesele cognitive. Acestea urmăresc în special as- 
pectele legate de conștiința perceptuală — cum ajungem să percepem în mod 
conștient stimulii externi, mai ales cei vizuali. Fiindcă este imposibil să trecem 
în revistă toate teoriile despre conștiință,” le vom descrie mai pe larg în capi- 
tolele următoare doar pe acelea care sunt direct relevante pentru ideile mele 
despre stările conștiente de frică și anxietate. 


TEORII ALE CONȘTIINȚEI BAZATE PE IDEEA PROCESĂRII 
INFORMAȚIILOR 


Majoritatea teoriilor fizicaliste din zilele noastre se bazează pe ideea potri- 
vit căreia creierul este un instrument de procesare a informaţiilor, iar conștiința 
este un rezultat al celor mai avansate dintre funcţiile sale de procesare. Un 
număr de psihologi și filosofi de seamă consideră că un anumit proces, numit 
memorie de lucru, are un rol esenţial pentru starea de conștiință.”! 

Memoria de lucru este o funcţie specială de procesare a informaţiilor și 
are două componente: un sistem de stocare temporară a informațiilor (spaţiul 
de lucru) și un sistem de control care îndeplinește funcții executive (Figu- 
ra 6.2). O funcţie executivă de bază este atenția, care controlează fluxul de 
informaţii venind către spaţiul de lucru dinspre sistemul senzoriale și cel al 
memoriei de lungă durată. 

Noi folosim memoria de lucru pentru controlul gândurilor și al acţiunilor. 
De exemplu, să presupunem că sunteți la o degustare de vinuri. Pentru a com- 
para un vin pe care îl gustați acum cu altele pe care le-aţi băut în urmă cu 
câteva minute, păstraţi o evidență a gusturilor lor individuale în componen- 
ta pentru stocare temporară a memoriei de lucru. Pentru aceasta, trebuie să 
controlaţi ceea ce este și ceea ce nu este reprezentat în memoria de lucru, 
folosind atenția și alte funcții executive. Dar s-ar putea să comparați vinurile 
și în funcţie de buchet, de aspect, pe lângă gustul lor. Memoria de lucru per- 
mite, pe lângă integrarea din segmente temporale diferite, și integrarea din 
surse diferite, cum sunt modalităţile senzoriale. Puteţi apela și la amintiri din 

Figura 6.2. Memoria de lucru și conștiința 

Memoria de lucru este descrisă ca un spaţiu de lucru mintal, în care 
informațiile pot fi stocate temporar, în timp ce funcțiile executive operează 
asupra lor. O funcţie executivă esenţială este atenţia, aceasta determinând 
care dintre stimulii senzoriali disponibili în fiecare moment intră în memo- 
ria de lucru. Atenţia mai contribuie și la reactualizarea memoriei de lungă 
durată, care permite asocierea stimulului cu stimuli similari și cu experiențe 
avute cu astfel de stimuli. Memoria de lucru și atenţia sunt considerate de 
majoritatea teoriilor bazate pe procesarea informaţiilor ca fiind esenţiale 
(poate necesare), deși nu neapărat suficiente pentru emergenţa experienţei 
conştiente. Astfei, în vreme ce suntem de obicei conștienți de informaţiile 
curente și aflate în memoria de lucru, nu toate informaţiile care implică 
atenția și memoria de lucru ajung în mod necesar la nivelul conștient. 


trecutul îndepărtat care să vă ajute în evaluare, experiențe care v-au învățat că 
vinurile cu un gust puternic, persistent au o culoare mai închisă și mai intensă, 
comparativ cu vinurile cu un gust mai subtil și culoare mai delicată. Funcţiile 
executive sunt folosite pentru a recupera toate aceste amintiri și pentru a stoca 
temporar. Funcțiile executive intră în joc și dacă trebuie decidem apoi, pe baza 
tuturor acestor activități mentale, dacă să cumpărăm unul dintre vinuri și dacă 
da, pe care să-l alegem. 

Abilitatea memoriei de lucru de a păstra în mintea noastră tipuri diferite 
de informaţii în timp ce gândim, decidem și planificăm acţiuni este relevan- 
tă pentru conștiință, deoarece se presupune că acest conţinut al memoriei de 
lucru constituie informaţiile de care putem fi conștienți. Ceea ce a fost numit 
într-un capitol precedent Sistemul 2 al procesului de luare a deciziilor depin- 
de de memoria de lucru. Dar memoria de lucru depinde de procese implicite 

care nu sunt accesibile la nivel conştient și nu toate informațiile care ajung în 
memoria de lucru devin conținut conștient 7 (această chestiune reprezintă, în 
parte, motivul dezbaterilor legate de faptul că deciziile din Sistemul 2 sunt 
sau nu în mod necesar decizii conștiente). Deși memoria de lucru joacă un rol 
important, ea nu explică singură, pe deplin, experiența conștientă. 


TEORII ALE CONȘTIINȚEI BAZATE PE REPREZENTAREA 
DE ORDIN SUPERIOR 


Majoritatea teoriilor bazate pe procesarea informațiilor presupun în mod 
implicit că procesarea senzorială nu este suficientă pentru a se realiza conştiinţa 
perceptuală. Ideea aceasta este explicată în teoriile bazate pe reprezentări de 
ordin mai înalt, care susțin că este nevoie de cel puțin doi pași: o reprezentare 
de ordinul întâi, care nu este percepută în mod conștient, și o reprezentare de 
ordin superior, care este percepută conștient *3 (Figura 6.3). Fără reprezentarea 
de ordin mai înalt, informațiile rămân neaccesate în inconştientul cognitiv și, 
prin urmare, nu sunt percepute în mod conștient. | E 

Un susținător marcant al teoriei bazate pe reprezentarea de ordin mai înalt 
este David Rosenthal de la Centrul de Studii Postuniversitare al Universității 
New York.7* În general, reprezentarea de ordin mai înalt este văzută ca find un 
gând despre un gând. Rosenthal, de exemplu, susține că pentru a fi Son tict 
individul trebuie să fie capabil să reflecteze asupra propriilor gânduri. Dacă 
un gând nu este subiectul altui gând, primul gând nu este conştient. Și chiar 
dacă al doilea gând ajută informaţiile din experiența de ordin întâi să ajungă 
în conştiinţă, nici această stare de ordinul al doilea nu este ea însăși in gând 
perceput în mod conștient. Pentru a fi perceput în mod conștient, el trebuie 
să fie apoi obiectul altui gând (iată de ce metacogniţia, care este un proces 
de gândire de ordinul al doilea, nu este același lucru cu conștiința). Pe scurt, 
Rosenthal susţine că noi nu suntem conștienți de gândul de ordin mai înalt în 
sine, ci doar de informaţiile pe care le conţine. Prin urmare, procesele cogniti- 
ve non-conștiente dau naștere experiențelor conștiente. Pentru exemplificare, 

Figura 6.3. Teoria despre reprezentarea de ordin superior 
Această teorie susține ideea potrivit căreia, pentru a fi conștienți de un 
stimul sau de un eveniment, trebuie să avem o cogniţie despre stimulul sau 
evenimentul respectiv. Aceasta ne permite să fim conștienți de stimul sau 
de eveniment, dar nu de cogniția despre stimul sau eveniment. Este nevoie 
de un eveniment suplimentar, de ordin mai înalt, pentru a fi conștienți că 
suntem conștienți de ceva. Pentru aceste cogniții de ordin mai înalt este 
nevoie de memoria de lucru. 

gândiți-vă la pașii necesari pentru a fi conștienți că DUMNEAVOASTRĂ 
vedeți un măr. Întâi, mărul trebuie să fie reprezentat ca un obiect perceptual. 
În al doilea rând, obiectul perceptual trebuie plasat în memoria de lucru. În al 
treilea rând, trebuie să aveți un gând despre obiectul perceptual („Acela este un 
măr.”). Dar, pentru a fi conștienți că aveți acel gând, ați avea nevoie de un gând 
suplimentar („Văd un măr.”), ş.a.m.d. 

Atunci când am auzit pentru prima dată teoria despre reprezentarea 
de ordin mai înalt, aceasta mi-a amintit de o carte de meditație pe care o 
citisem cu câțiva ani în urmă, numită Zen Training, care descrie ideile de 
inspirație budistă ale autorului despre gândire și conștiință. Acesta afirmă că 
„omul gândește și acționează în mod inconștient” și apoi explică modul în care 
apare conștiința. Pentru a realiza acest lucru, el propune existența a trei „nen” 
(impulsuri ale gândirii) Primul nen este o reprezentare primitivă a lumii. Al 
doilea nen este o recunoaștere a existenței primului nen. El ne permite să-l 
percepem pe primul, dar nu știe nimic despre el însuși. Cel de-al treilea nen 
este o experiență conștientă a celui de-al doilea nen, recunoașterea faptului că 
experiența ni se întâmplă nouă (implicarea sinelui în conştiinţă va fi discutată 
în capitolul următor, atunci când analizăm relația memoriei cu conștiința, în 
special rolul amintirilor legate de experiențele personale). Cei trei nen se asea- 
mănă cu cele trei etape propuse de Rosenthal, pe care el le consideră necesare 
pentru ca individul să fie conştient de ceva. Este interesant cum tradiții diferite 
ajung la concluzii asemănătoare. 

Studiile vizând metacogniția măsoară de fapt gândurile de ordin mai în- 
alt, deoarece oamenilor li se cere să se gândească la ceea ce este în mintea lor.” 
„Ipoteza plasticității radicale”, formulată de Axel Cleeremans, combină în mod 
explicit metacogniția și teoria despre reprezentările de ordin mai înalt. EI 
sugerează că reprezentările de ordin mai înalt nu au loc automat, ele trebuie 
învățate. Prin experiență, unele stări inconștiente sunt însoțite de o meta-re- 
prezentare învățată, trăită în mod conştient. Dar aceasta nu înseamnă că tot 
ceea ce este măsurat sub umbrela metacogniţiei este conștiință. 

Variante ale teoriei reprezentărilor de ordin mai înalt subliniază importanța 
unei narațiuni interne despre experiență — cu alte cuvinte, conștiința vorbește 
cu noi. Teoria lui Daniel Dennett despre ciornele multiple, inspirată din ideile 
lui Rosenthal, descrie stările conștiente ca fiind ciorne ale unei narațiuni.” Şi 
teoria interpretului, formulată de Mike Gazzaniga, descrie stările conștiente 
ca fiind reflectările unei narațiuni interne care rezultă din interpretarea 
experienţei.“ Teoria comentariului, formulată de Larry Weiskrantz, subliniază 
importanța pe care o are abilitatea de a ne relata experiența,t! acesta observând 
că „a fi conștient înseamnă a fi în stare să faci un comentariu ȘI... 0 capacitate 
de felul acesta poate fi o înzestrare și nu doar o abilitate, ceea ce, la rândul său, 
este în relație formală, dacă nu literală, cu ideea lui David Rosenthal potrivit 
căreia conștiința presupune existența unui gând despre un gând.”*? Potrivit lui 
Rosenthal, existența gândurilor de ordin mai înalt este cea care ne permite să 
ne relatăm propria experienţă. 

TEORIA SPAȚIULUI DE LUCRU GLOBAL 


Teoria spaţiului de lucru global este o altă variantă a abordării ie Bat 
din perspectiva procesării informaţiilor (Figura 6.4). Propusă ae 
Baars,? teoria este puternic susținută de Stan Dehaene, Lionel Naccache și 
Jean-Pierre Changeux.** La fel ca alte teorii ale conștiinței bazate pe procesa- 
rea informaţiilor, aceasta susține că diverse sisteme concurează pentru accesul 
la un spațiu de lucru cognitiv (în esență, memoria de lucru) și atenția Cc. 
ceea ce va ajunge în spațiul de lucru. Informațiile din spațiul de eri pot fi 
folosite apoi în gândire, planificare, luarea deciziilor și în controlul compor- 
tamental. Dar, conform teoriei spaţiului de lucru global, atenția executivă și 
spaţiul de lucru al memoriei de lucru nu sunt suficiente pentru o experiență 
conștientă. Informaţiile disponibile trebuie transmise în creier, trimise ci, 
în spaţiul de lucru și retransmise, iar și iar. În teoria spaţiului de lucru global, 
transmiterea şi retransmiterea din spațiul de lucru creează experiența fenome- 
nologică conștientă. | ae i 

Teoria spațiului de lucru global seamănă într-o oarecare măsură cu teoria 
conştiinţei ca reprezentare de ordin mai înalt. Un singur nivel de procesare 
este considerat insuficient pentru experiența conștientă; accesul cognitiv este 
considerat necesar pentru experiența fenomenală, iar relatările verbale sunt 

Figura 6-4. Teoria spaţiului de lucru global RR 
Potrivit acestei teorii, conștiința apare ca rezultat al transmiterii 
informaţiilor dinspre spaţiul de lucru (în esență, memoria de lucru) şi al în- 
toarcerii informațiilor transmise în spațiul de lucru, iar apoi retransmiterea 
şi reîntoarcerea informaţiilor. Transmiterea și re-retransmiterea amplifică 
procesarea, astfel încât se produce o experiență conștientă. Prin urmare, 
conform acestor teorii, conștiința este un produs al activității globale. 

socotite un indicator al experienţei. Dar teoria spaţiului de lucru global nu 
presupune în mod explicit ca experiența să fie subiectul unui gând sau al unei 
percepții, pentru ca aceasta să fie percepută în mod conștient. Este suficient 
ca informaţiile să fie plasate în spaţiul de lucru și transmise și retransmise. 
* Putem să ne imaginăm că reprezentările de ordin mai înalt sunt create ca 
parte a transmiterii și retransmiterii, dar ideea aceasta nu face parte din teoria 
spațiului de lucru global. 


TEORIA CONȘTIINȚEI BAZATĂ PE REPREZENTĂRI DE ORDINUL ÎNTÂI 


Cea mai simplă teorie a conștiinței perceptuale bazată pe procesarea 
intormaţiilor este teoria reprezentărilor de ordinul întâi (Figura 6.5). Potri- 
vit acestei teorii, reprezentarea unui obiect perceptual (de exemplu, un stimul 
vizual) este suficientă pentru a avea o experiență conștientă a acelui stimul. 
Pentru susținătorii acestei teorii, o parte importantă a unei stări conștiente este 
conștiința stării conștiente respective.“ Astfel, teoria reprezentărilor de ordi- 
nul întâi se opune tuturor teoriilor discutate mai sus. Atunci când o descriu 
ca fiind „cea mai simplă”, mă refer la faptul că, prin comparație cu alte teorii, 
aceasta susține că este nevoie de mai puține procese pentru crearea reprezentă- 
rilor conștiente. Dar ea nu este nicidecum ușor de înțeles. 

Ned Block, un coleg de la NYU, este cel mai important susținător al 
acestei abordări.** Block preferă termenul „teoria reprezentărilor de același or- 
din” pentru a surprinde natura reflexivă a conștiinței — adică, faptul că ea este 
o percepție autonomă despre sine și că nicio altă stare intermediară nu este 
necesară pentru a o resimți. Teoria sa se bazează pe distincția dintre conștiința 
de acces și conştiinţa fenomenală.” Block spune că experiența fenomenală 
(conștiința stărilor mentale) poate exista fără accesul cognitiv care ne permite 
să știm că o trăim.” Pentru a înțelege natura conștiinței fenomenale neaccesa- 
te, Block oferă ca exemplu ceea ce se petrece atunci când stăm într-o încăpere 
liniștită, citind sau visând cu ochii deschiși și când, brusc, se schimbă ceva în 
lumea noastră senzorială — de exemplu, se oprește motorul frigiderului din 

Figura 6.5. Teoria reprezentărilor de ordinul întâi 

Această teorie se deosebește de teoriile descrise până aici, prin faptul că 
pornește de la ipoteza că procesarea unui stimul este suficientă pentru ca noi 
să fim conștienți de acesta. Percepția conștientă este parte a procesării sti- 
mulului. Potrivit acestei teorii, memoria de lucru, cogniția de ordin mai înalt 
și transmiterea și retransmiterea permit amplificarea reprezentării și oferă 
acces la experiență (conștiința de acces), dar experiența în sine (conștiința 
fenomenală) este independentă de aceste operaţiuni care conduc la accesul 
cognitiv. 

bucătărie. În acel moment, ne dăm seama că am fost conștienți de sunetul re- 
spectiv. Această experiență anterioară neobservată este esența conștiinței feno- 
menale descrise de Block. Este o stare conștientă de care nu suntem conștienți 
şi despre care nu putem relata decât atunci când o accesăm, dar de care am 
fost conștienți ca fenomen, înainte de a o accesa. Accesarea, spune Block, este 
ceea ce ne permite să devenim conștienți de conținutul experienţelor noastre 
fenomenale subiective.” | 

Într-un comentariu despre teoria lui Block, Lionel Naccache și Stanislas 
Dehaene evidenţiază dificultatea cu care ne confruntăm atunci când încercăm 
să separăm la nivel experimental conștiința fenomenală neaccesată de accesul 
cognitiv, care este necesar pentru relatarea experienței conștiente. Ideea despre 
conştiinţa fenomenală de ordin întâi, la fel ca aceea legată de conștiința de 
acces, este dependentă de nevoia de a obține relatări subiective despre starea 
respectivă. ? Așadar, cum deosebim o stare de conștiință fenomenală neacce- 
sată de care nu suntem conștienți, de o stare non-conștientă de care nu sun- 
tem conștienți? În fiecare caz, conștiința depinde de acces. Și atunci, ce este 
conștiința fenomenală neaccesată? a 

De fiecare dată când observ că se oprește motorul unui frigider, mă stră- 
duiesc să-mi dau seama dacă am fost sau nu conștient de el. În acest sens, 
exemplul lui Block este ingenios. Dar eu cred că aceste aspecte sunt legate mai 
degrabă de memoria senzorială de scurtă durată, decât de conștiința fenome- 
nală. Fiecare sistem senzorial poate stoca informaţii într-o stare pre-conștientă 
(neaccesată) timp de câteva secunde.” Astfel, atunci când motorul se oprește, 
atenția se orientează spre memoria senzorială pre-conştientă și o aduce în me- 
moria de lucru. Atunci avem experiența conștientă de a fi ascultat sunetul, dar 
ceea ce percepem și ne amintim este mai degrabă ceea ce a existat în amortizo- 
rul memoriei noastre pre-conștiente de scurtă durată, decât o stare fenomenală 
neaccesată anterior, 

Adam Zeman, un neurolog britanic care a scris pe larg despre conștiință, 
notează că, în domeniul acesta, conflictul dintre teoriile care folosesc relatarea 
subiectului pentru a distinge tranziția de la procesare inconștientă la conștiința 
de stare — pe de-o parte — și teoriile care presupun că stările fenomenale neac- 
cesate care se pot relata sunt stări de conștiință — pe de altă parte — reprezintă o 
provocare majoră.” Și atunci, noi pe care dintre toate aceste teorii diferite ale 
conştiinţei ar trebui să o alegem, pentru a încerca să înțelegem frica și anxieta- 
tea ca stări conștiente? Poate creierul ne va ajuta să găsim un răspuns. 


FOLOSIREA CUNOŞTINŢELOR DESPRE CREIER PENTRU A ÎNȚELEGE 
CONŞTIINŢA PERCEPTUALĂ 


Până recent, filosofii interesaţi de domeniul conștiinței nu au acordat prea 
mare atenţie creierului. Nici măcar aceia care împărtășeau explicațiile fizica- 
liste ale conştiinţei nu se gândeau neapărat că faptele cunoscute în legătură cu 
funcţia cerebrală ar putea contribui cu ceva util.” De exemplu, o școală filo- 
sofică numită funcţionalism susţinea că încercarea de a înţelege conștiința în 

termenii creierului este comparabilă cu încercarea de a înțelege cum poate un 
computer să joace șah, analizându-i componentele electronice.% Funcţia (jocul 
de șah) este facilitată de programul instalat în computer și nu este determinată 
strict de componentele fizice — același program de șah poate să meargă pe 
mai multe feluri de hardware. Prin urmare, în viziunea aceasta funcționalistă 
tradițională, conștiința este un eveniment fizic dependent de creier, dar neuro- 
nii, sinapsele, potențialele de acțiune și neurotransmițătorii nu pot explica mo- 
dul în care ia naștere conştiinţa. În schimb, filosofii fizicaliști din zilele noastre 
sunt mult mai receptivi față de ideea potrivit căreia cercetarea creierului poate 
oferi dovezi folositoare pentru a testa teorii filosofice. 

Discuţiile despre modul în care creierul contribuie la apariția conștiinței, 
la tel ca acelea despre conștiință în sine, se concentrează în cea mai mare parte 
asupra conștiinței vizuale.” Aceasta reflectă faptul că, în momentul de față, 
cercetarea sistemului vizual este unul dintre cele mai avansate domenii ale 
neuroștiinței.” Vă propun să facem o scurtă trecere în revistă a organizării 
sistemului vizual, mai ales a componentelor neocorticale, întrucât majoritatea 
dezbaterilor despre conștiință au în vedere procese cognitive localizate în re- 
giunea neocorticală. 

Știm că pentru „a vedea” este nevoie de receptarea energiei electromag- 
netice (lumina) de către retină, ai cărei neuroni generează impulsuri neurona- 
le care reprezintă un stimul în lumea vizuală externă. Aceste impulsuri sunt 
transmise în regiuni ale talamusului vizual, o stație aparținând căii subcorticale 
care procesează semnalele și transmite rezultatele cortexului vizual. Circuite- 
le din primul nivel de procesare al cortexului vizual (cortexul vizual primar) 
creează o reprezentare inițială a stimulului în termenii liniilor, unghiurilor, 
marginilor, gradelor de luminozitate și culoare. Aceste reprezentări se combi- 
nă apoi în modalități complexe, în etapele mai avansate ale procesării vizuale 
corticale (regiunile secundare și terțiare ale cortexului vizual), pentru a construi 
informații legate de formă și mișcare în stimulul respectiv. Apoi, folosim aceste 
reprezentări în acțiuni comportamentale și în gânduri. Identificarea acestor 
stadii ale procesării vizuale și înțelegerea funcției lor este parte a așa-numitei 
probleme ușoare. Problema mai dificilă este aceea de a afla cum sunt percepute 
în creierul individului, în mod conștient, aceste reprezentări neurale ca obiecte 
și scene din lume. 

O modalitate de a studia conștiința vizuală este aceea reprezentată de 
cercetările pe pacienți care au suferit leziuni cerebrale. De exemplu, se știe de 
multă vreme că, în urma unei leziuni la nivelul cortexului vizual în emisfera 
dreaptă, pacienții nu mai văd partea stângă a spaţiului vizual.” Aceasta se da- 
torează circuitului întrerupt al informațiilor venind de la ochi spre cortexul 
vizual — vă amintiți că informaţiile văzute în partea stângă față de centrul câm- 
pului vizual merg cu precădere în emisfera dreaptă (vezi Capitolul 2). Atunci 
când stimulii vizuali sunt prezentați în această zonă „oarbă” din spațiu, pacien- 
tul nu îi percepe în mod conștient. Pornind de la observația că maimuțele cu 
leziuni ale cortexului vizual puteau răspunde în modalități primitive stimulilor 
vizuali din zona „oarbă”,!% Larry Weiskrantz,!"! David Milner și Mel Goodale 

192 și alții au arătat că pacienţii cu leziuni ale cortexului vizual pot, dacă sunt 
îndrumați, să răspundă la stimulii care apar în această zonă oarbă din spaţiu, în 
ciuda faptului că neagă vederea stimulilor. Pentru a stabili dacă ei procesează 
stimuli „nevăzuți”, li se dau două sau mai multe opțiuni și trebuie să aleagă 
una legată de stimul. Uneori se folosesc taste de comentariu. Alte studii au 
prezentat regiunii lipsite de percepție vizuală conștientă un SC pavlovian al 
amenințării (vezi Capitolele 2 și 3) şi au folosit răspunsurile sistemului nervos 
autonom provocate de SC pentru a arăta că stimulul a fost înregistrat de creier. 
Se spune că acești pacienţi au blindsight (vedere oarbă).!* 

Motivul pentru care pacienții aceștia pot să răspundă astfel se datorează 
faptului că există două căi de procesare în cortexul vizual, ambele pornind din 
cortexul vizual primar.!% Calea ventrală este responsabilă pentru recunoașterea 
obiectului; calea dorsală este responsabilă pentru procesarea locației unui sti- 
mul și pentru determinarea mișcării sale, astfel încât să se poată acţiona asupra 
sa comportamental. Dat fiind faptul că informaţiile pe calea ventrală vin de 
la cortexul vizual primar, leziunile cortexului vizual primar împiedică iden- 
tificarea unui stimul dat. Dar întrucât calea dorsală primește informaţii din 
alte regiuni vizuale, mai ales talamusul vizual și trunchiul cerebral, ea poate 
procesa un stimul vizual și răspunde la el fără ca noi să fim conștienți de ceea 
ce reprezintă de fapt stimulul (Figura 6.6). Întrebarea la care ar trebui să răs- 
pundem este dacă vederea oarbă este conștiință fenomenală neaccesată (de 
tipul celei descrise de Block) sau doar o reflectare a proceselor care controlează 
comportamentul în mod non-conștient. Înainte de aceasta, să analizăm o altă 
modalitate de a studia conștiința vizuală la oameni. 

Alte studii care au ajutat la înțelegerea mecanismelor cerebrale aie 
conștiinței sunt cele în care conștiința vizuală este perturbată în cazul unor 
subiecți sănătoși, cu creier „normal”, folosind prezentări subliminale ale unui 
stimul, cum este mascarea și alte abordări. Folosind aceste metode împreună 
cu imagistica cerebrală, s-a putut observa ceea ce se întâmplă în creier atunci 
când oamenii au experiențe conștiente relatabile, spre deosebire de cazurile 
în care ei neagă vederea stimulilor (Figura 6.7). De exemplu, studiile care au 
folosit metoda mascării au arătat că, atunci când subiecți sănătoși raportează 
în mod conștient vederea unui stimul vizual, sunt activate unele regiuni ale 
cortexului vizual, dar și regiuni care au fost implicate în atenţie și memoria de 
lucru, cum ar fi, de exemplu, cortexul prefrontal și cortexul parietal superior.!% 
În cazul prezentărilor mascate, în care subiecții neagă că ar fi văzut stimulul 
vizual, doar cortexul vizual este activ — segiunile frontală și parietală nu sunt. 
Același tipar general este valabil pentru alte sisteme senzoriale. De exemplu, 
percepția conștientă a stimulilor auditivi necesită procesare corticală auditivă 
şi, de asemenea, angajarea regiunilor prefrontale și parietale.!% În același timp, 
s-au realizat studii de imagistică în cazul pacienților cu vedere oarbă, pentru a 
examina activitatea cerebrală atunci când ei spun că „văd” sau „nu văd”. Con- 
firmând rezultatele descrise până acum, cortexul prefrontal și cel parietal sunt 
active atunci când ei relatează că văd stimulul, dar nu și atunci când raportează 
că nu reușesc să-l vadă.!” Concluzia care se conturează în legătură cu aceste 

Figura 6.6. Căile vizuale 

Multe dintre cercetările recente ale conștiinței îşi propun să răspundă la întrebări 
referitoare la modul în care devenim conștienți de stimulii vizuali. De aceea, în acest 
punct este necesară o trecere în revistă a procesării vizuale. Lumea vizuală este pro- 
iectată pe retină, care trimite apoi informații vizuale creierului pe mai multe căi. 
Cele două căi care prezintă cea mai mare relevanţă în acest context sunt căile spre 
nucleul geniculat lateral al talamusului și spre coliculul superior al mezencefalului. 
Calea spre nucleul geniculat transmite semnalele înspre cortexul vizual primar (V1), 
care este interconectat cu regiunile secundare (V2, V4), care apoi se conectează cu 
regiunile terțiare (cortexul temporal inferior). Această cale ne permite să vedem for- 
ma şi culoarea obiectelor și de aceea mai este numită calea de procesare a „ce”-ului. 
Coliculul superior este conectat cu regiunea pulvinară a talamusului, care, la rândul 
său, este conectată cu V2, V4 și cu o regiune vizuală din cortexul parietal. Această 
cale construiește informațiile spațiale despre stimul și transmite dacă acesta se mișcă 
ori este staționar și este folosită pentru a coordona mișcările în relație cu stimulul. Ea 
este cunoscută ca fiind calea de procesare dorsală sau a lui „unde/ cum”. În general, 
se crede că suntem conștienți de fluxul de procesare pentru identificarea lui „ce”, dar 
nu și de fluxul de procesare al lui „unde/acțiune”, așadar, acesta din urmă controlează 
acțiunile fără percepția noastră conștientă în legătură cu acest proces, 

Figura 6.7. Căile vizuale și vederea oarbă 

După ce au suferit leziuni ale cortexului vizual primar (V1) în emisfera dreap- 
tă, pacienții nu raportează că văd obiecte în câmpul vizual stâng ( conectat la 
emisfera dreaptă; vezi Figura 2.1). Întrucât leziunile de tipul acesta împiedică 
fluxul informaţiilor vizuale prin calea de procesare a „ce”-ului spre cortexul 
temporal inferior (vezi Figura 6.6), se consideră că acesta este necesar pentru 
percepția conștientă a stimulilor vizuali. Dar pacienții despre care vorbim pot 
să întindă mâna spre obiecte și să răspundă în diferite alte moduri stimulilor 
pe care ei susțin că nu îi „văd”. Capacitatea aceasta depinde de calea culicul-re- 
giune pulvinară-V4 spre cortexul parietal (vezi pe rândul de sus al diagramei). 
Din cauză că pacienții aceștia nu au percepție vizuală conștientă, dar pot să 
răspundă totuși într-o anumită măsură, se spune că au vedere oarbă. 


studii este aceea că atât cortexul prefrontal, cât şi cortexul parietal sunt necesa- 
re pentru conștiință, o concluzie susținută de descoperirile care demonstrează 
că percepția conștientă a stimulilor este deficitară, atunci când activitatea neu- 
rală în cortexul prefrontal sau parietal este perturbată.:* Ă 

În capitolele următoare ale cărții, voi dezvolta aceste observații despre 
deosebirile dintre activarea creierului atunci când oamenii pot să-și relateze 

Figura 6.8. Activarea corticală pentru stimuli văzuţi și nevăzuți 
Studiile de imagistică funcţională arată că, atunci când subiecți sănătoși 
sunt expuși la un stimul care este mascat de un alt stimul și, prin urmare, 
nu este perceput în mod conștient şi nici relatabil (vezi Figura 6.1), corte- 
xul vizual este activ. Dimpotrivă, atunci când participanții ajung să devină 
conștienți de stimuli și pot relata despre ei (fiindcă nu s-a folosit nicio 
mască ori, dacă s-a folosit, aceasta apare după un interval lung), atunci mai 
sunt active și cortexul vizual prefrontal (PFC) și cortexul parietal. Aceasta 
a condus la perspectiva potrivit căreia cortexul prefrontal și parietal joacă 
un rol esențial în facilitarea percepţiei conștiente a stimulilor vizuali. 


verbal experiențele și activarea cerebrală în situațiile în care ei nu pot să le 
relateze. Aceasta nu înseamnă că susţin ideea potrivit căreia conștiința ar fi 
localizată într-o regiune cerebrală cum este cortexul prefrontal sau cortexul 
parietal. Funcţiile cerebrale sunt produse ale circuitelor și sistemelor, nu sunt 
regiuni cerebrale. Atunci când prezint ilustraţii în care activitatea neurală este 
legată de conștiință, eu accentuez circuitele dintre și între regiunile cerebrale 
descrise, nu regiunile în sine. 


CUM NE AJUTĂ INFORMAȚIILE DESPRE CREIER ÎN ÎNŢELEGEREA 
CONȘTIINȚEI PERCEPTUALE? 


Implicarea cortexului prefrontal și a celui parietal posterior în experiența 
perceptuală conștientă este o descoperire extrem de importantă, deoarece aces- 
te regiuni sunt implicate în atenţie și în alte aspecte ale memoriei de lucru,” 
procese care joacă un rol esenţial în teoriile conștiinței descrise mai devreme 
(în afara teoriei reprezentărilor de ordinul întâi). Aceste regiuni au și alte ca- 

racteristici importante, una dintre ele fiind aceea că sunt conectate reciproc 
cu regiunile corticale implicate în procesarea senzorială. Conexiunile dintre 
aceste regiuni sunt numite conexiuni cu rază lungă de acțiune, deoarece ele 
transmit informaţii între regiuni foarte îndepărtate din cortex. Ele mai sunt 
descrise ca fiind conexiuni de revenire, deoarece sunt reciproce; ele permit ca 
procesarea informațiilor din fiecare regiune să o influențeze pe cealaltă în mod 
repetat.!!0 O altă trăsătură relevantă a cortexului prefrontal şi a celui parietal 
este aceea că amândouă au zone de convergență,i!! regiuni unde pot fi integra- 
te informaţii diferite despre o experiență - felul cum arată, miroase, se simte 
la gust și la atingere un lucru pot să se combine în memorie, în procesul de 
construire a unei experiențe. Cercetările efectuate de către Joaquin Fuster și 
Patricia Goldman-Rakic au evidențiat importanţa pe care o are convergența 
conexiunilor de revenire cu rază lungă de acțiune între regiunile de procesare 
senzorială şi cortexul prefrontal, acestea permițând ca funcțiile executive să 
păstreze informaţiile despre diverse tipuri de stimuli prezenți momentan în 
memoria de lucru.!*? Întrucât se cunosc mai multe lucruri despre modul în care 
contribuie regiunile corticale prefrontale la conștiință, mă voi concentra mai 
mult asupra acestora și mai puţin asupra regiunilor parietale. 

Numeroase teorii despre baza cerebrală a conștiinței se întemeiază pe 
idei legate de conexiuni de revenire cu rază lungă de acțiune și pe convergența 
informaţiilor. Aşadar, să vedem cum a fost interpretată de către mai mulți te- 
oreticieni observaţia potrivit căreia cortexul prefrontal este activ atunci când 
oamenii sunt conștienți de un stimul senzorial, dar nu și atunci când nu sunt 
conştienţi (Figura 6.9). 

În anii 1990, Christof Koch, cercetătorul în neuroștiinţe, și Francis Crick, 
laureatul Premiului Nobel care a contribuit la descoperirea structurii codu- 
lui genetic, au scris împreună mai multe articole inovatoare care au generat 
entuziasm față de ideea de a folosi sistemul vizual ca model al experienței 
conștiente.!!* Ei au oferit raționamentul logic fundamental pe care se bazează 
majoritatea teoriilor contemporane promotoare ale ideii potrivit căreia corte- 
xul prefrontal joacă un rol în conștiința vizuală; potrivit lor, conștiința apare ca 
rezultat al buclelor conexiunilor cu rază lungă de acțiune de la cortexul vizual 
la cortexul prefrontal și de la cel din urmă, înapoi la primul. (Astfel, semnalele 
care ajung la circuitele memoriei de lucru ale cortexului prefrontal sunt trimise 
înapoi la cortexul vizual.) Neuronii cortexului vizual care primesc informații 
din cortexul prefrontal sunt amplificați de atenţie, creând o coaliție de neuroni 
amplificați în cortexul vizual. Rezultatul este că stimulul este perceput în mod 
conștient și poate continua să fie perceput o vreme, după ce stimulul dispare. 
Deosebit de interesant este faptul că doar stadiile ulterioare de procesare ale 
cortexului vizual (regiunile secundare și terțiare — vezi Figura 6.6) se conec- 
tează cu cortexul prefrontal (cortexul vizual primar nu). Aceasta i-a condus 
pe Crick şi Koch și pe majoritatea celorlalți la concluzia că, pentru conștiința 
vizuală, este nevoie de stadii ulterioare de procesare ale cortexului vizual și 
de cortexul prefrontal.!!* Deși unii cercetători au susținut că informațiile din 
cortexul vizual primar pot fi accesate în mod conştient, dovezile sugerează că 

Figura 6.9. Teorii ale conștiinței în creier 
Teoria conștiinței bazată pe reprezentări de ordinul întâi sugerează că proce- 
sarea în cortexul vizual (în special în regiunile secundare şi/ sau terțiare) este 
suficientă pentru conștiința fenomenală. Regiunea prefrontală și regiunea 
parietală permit doar accesul cognitiv la experiența fenomenologică, parțial 
prin amplificarea procesării informaţiilor dintre sistemul vizual și aceste regi- 
uni. Spre deosebire de aceste teorii, teoriile bazate pe reprezentările de ordin 
superior susțin ideea potrivit căreia cortexul prefrontal (și poate parietal) se 
află la baza cogniției de ordin mai înalt care facilitează apariția experienței 
conștiente. Teoria spațiului de lucru global evidențiază amplificarea procesă- 
rii prin transmiterea și retransmiterea informațiilor între regiunile cerebrale, 
iar conștiința este văzută ca o proprietate a acestei rețele globale. Totuși, une- 
le teorii ale spațiului de lucru global atribuie un rol special transmiterii și re- 
transmiterii informaţiilor de către cortexul prefrontal (vezi textul principal). 

doar informaţiile care se întorc din cortexul prefrontal în cortexul senzorial 
prin conexiunile de revenire pot fi accesate în mod conștient.!"? Datele descrise 
mai devreme, indicând activitate în cortexul prefrontal atunci când oamenii 
pot relata verbal despre stimulii vizuali, dar nu şi atunci când nu pot relata, 
confirmă modelul lui Crick și Koch. Koch se numără printre cercetătorii care 
acceptă ca fiind validă relatarea directă a conștiinței fenomenale. În cazul în 
care cineva neagă că ar fi văzut un stimul, acest lucru trebuie acceptat ca „fapt 
care nu poate fi explicat” î1* 

Asemenea lui Crick și Koch, teoreticienii spațiului de lucru global acceptă 
ideea potrivit căreia conexiunile cu rază lungă de acțiune dinspre stadiile ulte- 
rioare de procesare ale cortexului vizual spre cortexul prefrontal și înapoi, spre 
regiunile vizuale sunt importante, dar susţin că acestea fac parte dintr-o rețea 
mai întinsă care are un rol special. Adică, aceste conexiuni nu sunt folosite doar 
pentru a transfera informaţiile de la cortexul vizual spre regiunile spațiului 
de lucru, ci și pentru a le transmite pe o rază mai largă, spre regiuni cerebrale 
diferite, fiecare dintre acestea trimiţându-le înapoi spre regiunile prefrontale, 
unde informațiile din toate aceste surse diverse converg și sunt integrate. Pro- 
cesarea globală, „de revenire”! este cea care ar determina amplificarea trans- 
miterii informaţiilor, iar aceasta, la rândul său, ar genera experiența conștientă, 
conform teoriei spaţiului de lucru global. Așadar, conștiința nu este localizată 
în cortexul vizual sau prefrontal, ci este rezultatul retransmiterii repetate și 
al amplificării informaţiilor la nivel cerebral global. Rezultatul acestui proces 
este o experienţă conștientă care poate fi redată verbal. Studiile care măsoară 
activitatea neurală în cortexul uman au observat tipare extinse de activare atât 
la stimuli percepuți și relatabili conștient, cât și la stimuli non-conștienți.!'* 
Totuși, această activitate globală a fost susținută mai mult timp (amplificată) 
în cazul stimulilor percepuți în mod conștient. Mai mult decât atât, autorii 
au observat „implicarea specială” a cortexului prefrontal în starea conștientă. 
Astfel, deși conștiința implică o rețea globală susținută de procesarea repetată, 
nu toate regiunile rețelei au contribuţii egale la conștiința de stare; cortexul 
prefrontal pare să aibă o importanță specială. 

Victor Lamme, un cercetător cognitivist în neuroștiințe din Olanda, este 
de acord cu acești autori în privinţa importanței speciale a procesării recuren- 
te.1! Dar el sugerează că experiența conștientă nu depinde în mod particular 
de cortexul prefrontal, ci că ea apare în oricare circuit cortical care se angajează 
în procesare de revenire. Aceasta poate să se desfăşoare în întregime în cortexul 
vizual sau între cortexul vizual și regiunile frontale. Lamme s-a inspirat din 
teoria conștiinței bazată pe informaţii integrate, formulată de Giulio Tononi, 
prin care acesta susține că o cerinţă a conștiinței este integrarea informațiilor 
de către elemente care interacționează reciproc.!% 

Și David Rosenthal citează descoperirile legate de activarea prefrontală 
în timpul stărilor conștiente. El susţine că reprezentările vizuale de ordinul 
întâi sunt create de cortexul vizual și că regiunile prefrontale sunt necesare 
pentru a crea reprezentări de ordin mai înalt, care sunt accesate și percepute la 
nivelul fenomenologic.!?! Fără reprezentările de ordin superior ale cortexului 

prefrontal, spune el, nu există conștiință fenomenologică. Rosenthal contrazice 
teoria spațiului de lucru global, spunând că ea nu face distincția între semnale 
care ajung și care nu ajung să devină percepute în mod conștient. Conștiința, 
potrivit lui Rosenthal, rezultă doar din teoria reprezentărilor de ordin mai în- 
alt. În apărarea teoriei spațiului de lucru global, Stanislas Dehaene sugerează 
că procesele pre-conștiente (procese potenţial conștiente, dar care nu sunt ac- 
cesate pe moment) pot explica etapa intermediară între semnale transmise care 
devin și care nu devin conștiente.122 

Ned Block se numără printre primii cercetători care au folosit descoperiri 
din psihologia experimentală și neuroștiințe pentru a evalua idei filosofice des- 
pre conștiință.“ EI este de părere că experienţa vizuală fenomenologică are loc 
in cortexul vizual — nu în cortexul vizual primar, ci în stadiile ulterioare de pro- 
cesare.!** Pentru el, faptul că regiunea frontală și regiunea parietală sunt activa- 
te în timpul percepției conștiente indică modul în care accesul cognitiv permi- 
te relatarea fenomenelor care se petrec în cortexul vizual, dar lipsa accesului nu 
demonstrează lipsa percepției conştiente.!% Block apelează la exemplele oferi- 
te de cercetările efectuate în cazul unei paciente cu leziune a cortexului parietal 
drept,!'% care produce așa-numita neglijare unilaterală.” La fel ca pacienții cu 
vedere oarbă, acești pacienţi nu reușesc să relateze despre stimulii vizuali care 
apar la stânga față de centrul spațiului vizual. Dar, spre deosebire de pacienții 
cu vedere oarbă, pacienții cu neglijare unilaterală nu sunt orbi (nu prezintă le- 
ziuni ale cortexului vizual în sine); în schimb, ei nu pot să-și orienteze atenția 
spre partea stânga a spațiului, din cauza lezării rețelelor atenţiei din regiunea 
parietală. S-a monitorizat activitatea cerebrală a unei astfel de paciente prin 
imagistica cerebrală, în timp ce i s-au arătat fotografii cu chipuri umane. După 
cum era de aşteptat, ea a pretins că nu vede chipurile atunci când au fost pre- 
zentate în partea stângă a spațiului (regiune procesată și deservită de emisfera 
dreaptă). Descoperirea importantă a fost aceea că, în ciuda faptului că pacienta 
nu a relatat că ar fi văzut chipul, cortexul vizual implicat în procesarea târzie (și 
anume regiunea specială din cortexul vizual implicată în procesarea chipurilor) 
a fost activat în emisfera ei dreaptă. Block sugerează că aceasta este o dovadă a 
faptului că zona pentru recunoașterea fețelor din cortexul vizual este regiunea 
de bază pentru experiența fenomenală a chipurilor și că leziunea la nivelul 
cortexului parietal a împiedicat orientarea atenției și, astfel, accesul cognitiv 
la experiența fenomenală. Prin urmare, potrivit lui Block, în ciuda faptului că 
pacienta nu a putut relata despre stimul, ea a avut experiența lui fenomenală, 
întrucât regiunea responsabilă cu procesarea fețelor a fost activă. 

Christof Koch notează că, în anumite condiții, este posibil să existe 
conștiință fenomenală de scurtă durată fără amplificare atențională, de la re- 
giunile prefrontale și alte regiuni, dar el nu crede că acesta este lucrul care se 
intâmplă atunci când Block descrie conștiința fenomenală fără acces. Modelul 
lui Koch și al lui Crick sugerează că pentru conștiința fenomenală norma- 
lă, sunt necesare atât cortexul prefrontal, cât și cortexul vizual, nu doar acce- 
sul.% Alți critici evidențiază faptul că, deși cortexul poate fi necesar pentru 
experiența fenomenală a chipurilor, se poate ca el să nu fie suficient.! Dacă 

activitatea neurală determinată de un stimul este indicatorul conștiinței, atunci 
conștiința poate fi prezentă în oricare și în toate regiunile creierului. Stările ne- 
accesate sunt cunoscute doar după imposibilitatea de a le accesa și a relata, nu 
din evaluarea directă a stării. Dacă relația dintre conștiința fenomenală și acces, 
care face relatarea posibilă, nu este fundamentală, atunci cum putem distinge 
vreodată stările conștiente de stările inconștiente? 

Hakwan Lau și Richard Brown l-au contrazis pe Block, apelând la dome- 
niul acestuia de cercetare. Ei au folosit unele rezultate descriind halucinațiile 
vizuale care apar în cazul unor afecțiuni neurologice, pentru a infirma teo- 
ria reprezentărilor de ordin întâi și a susţine teoria reprezentărilor de ordin 
mai înalt. Afecțiunea respectivă este o variantă rară a sindromului Charles 
Bonnet, care poate apărea în urma lezării cortexului vizual. Se presupune că 
pacienților diagnosticaţi cu această afecțiune le lipsește capacitatea de a avea 
experiențe fenomenale de ordinul întâi (din cauza leziunilor din cortexul vizu- 
al), ei putând descrie totuși, în mod detaliat, experiența halucinaţiilor vizuale; 
așadar, ei au acces la experiența fenomenală fără regiunea cerebrală care se cre- 
dea că ar trebui să susțină conştiinţa fenomenală. Lau și Brown sunt de părere 
că acesta este un exemplu de experiență vizuală de ordin mai înalt în absența 
unei experiențe de ordinul întâi, dovedind dependența conștiinței de reprezen- 
tarea de ordin mai înalt, nu doar de reprezentarea de ordinul întâi. 

Filosoful Martin Davies a încercat să reconcilieze teoriile conștiinței 
fenomenale și ale conștiinței de acces.!"! El propune varianta potrivit căreia 
conștiința fenomenală ar putea fi parte a explicaţiei cauzale a conştiinţei de 
acces, notând că ar putea exista stări ale conștiinței fenomenale fără acces, dar 
nu și stări de acces fără conștiință fenomenală.!? Totuși, constatările descrise 
de Lau și Brown par să demonstreze exact acest lucru. 

Teoreticienii care susţin varianta reprezentărilor de ordinul întâi au o mi- 
siune dificilă!%- probabil cea mai dificilă în domeniul cercetării conștiinței. Ei 
trebuie să explice cum este posibil să avem o experiență conștientă pe care nu 
știm că o avem.!* Mie mi se pare că dovezile sugerează ceea ce este intuitiv 
corect: dacă nu ştii că treci printr-o anumită stare, atunci nu ești conștient de 
ea. 


TEORII ALE CONȘTIINȚEI BAZATE PE ACTIVITATEA 
MECANISMELOR SUBCORTICALE 


Teoriile despre conștiință discutate mai sus susțin contribuția esențială a 
cortexului. Există însă cercetători care nu sunt de aceeași părere.!* De exem- 
plu, se știe că decorticarea nu elimină comportamentul orientat spre scop la 
animale. Dar am putea la fel de bine să spunem că acest lucru înseamnă că, în 
cazul conștiinței, nu este nevoie de comportamentul orientat spre scop. Într- 
adevăr, așa cum am discutat în capitolele anterioare, conștiința nu este nece- 
sară pentru a îndruma comportamentul instrumental (orientat spre scop) sau 
pentru întărirea comportamentului prin consecințele sale.'* Un alt argument 
împotriva teoriilor conștiinței bazate pe mecanisme corticale este acela repre- 

zentat de cazurile în care copiii născuți fără cortex prezintă totuși starea de 
conștiință.” Cu toate acestea, numeroase dovezi arată că funcționarea defici- 
tară în dezvoltarea creierului poate fi compensată și că, atunci când se întâmplă 
acest lucru, nu există niciun fel de reguli în ceea ce privește procesele cerebrale. 
Programul genetic care construiește creierul urmează un plan care pune cir- 
cuitele funcționale în locurile stabilite. Dar atunci când planul este distrus, 
funcții esențiale sunt conectate în locaţii alternative. De exemplu, atunci când 
este afectat cortexul vizual, vederea este preluată de ceea ce este în mod nor- 
mal cortexul auditiv." Dacă emisfera stângă (emisfera limbajului, pentru ma- 
joritatea oamenilor) nu se dezvoltă, emisfera dreaptă preia numeroase dintre 
funcțiile limbajului.” Supravieţuirea conștiinței în absenţa unui cortex normal 
nu înseamnă că regiunile corticale gestionează în mod normal conștiința. 

În acest context, ar trebui să revenim la teoriile lui Damasio și Panksepp 
despre conștiința emoţională, menționate în capitolul anterior. Să ne amintim 
că ei au evidențiat o deosebire între o formă primitivă și o formă cognitivă a 
conștiinței. Formele primitive la care se referă sunt în esență ipoteze subcorti- 
cale ale conştiinţei fenomenale de ordinul întâi, întrucât ei sugerează că nu este 
nevoie ca aceste stări subcorticale să fie accesate cognitiv pentru a fi percepute 
în mod conștient ca emoţii. Apoi, prin conștiința cognitivă și instrumentele 
sale (memoria de lucru, atenția, memoria și limbajul), aceste stări primitive pot 
fi elaborate și accesate și percepute astfel în mod conștient, ca emoții comple- 
te. 

Panksepp și colaboratoarea sa, Marie Vandekerckhove, descriu stările 
subcorticale ale conștiinței afective ca fiind „stări procedurale implicite (poa- 
te cu adevărat inconștiente), stări senzorial-perceptuale și afective organizate 
la niveluri neuronale subcorticale.”'* Dar ei mai susțin că stările emoționale 
subcorticale „ne dau un sentiment specific de identitate personală și continu- 
itate, fără conștiință reflexivă explicită sau înțelegere a ceea ce se întâmplă.”!“! 
Prin urmare, stările sunt implicite („cu adevărat inconștiente” și fără „conștiință 
reflexivă”) și, în același timp, sunt percepute și la nivel conştient („ne dau un 
sentiment specific”). Este greu de știut cum ar putea fi experienţa conștientă a 
unei stări emoționale „cu adevărat inconștiente”, care nu ajunge în conștiința 
reflexivă;, dar atunci când ei susțin că stările sunt o formă „pre-reflexivă” de 
„conștiință... neinformată”, probabil se referă la ceva similar conștiinței feno- 
menale neaccesate descrise de Block. 

Conștiința în sens convenţional (în sensul în care suntem conștienți că 
trecem printr-o anumită stare) pare să depindă de procesele corticale. Aceas- 
ta este ipoteza în teoria lui Block despre reprezentările de ordinul întâi și în 
celelalte teorii bazate pe procesarea informaţiilor menționate mai sus. Proce- 
sele în discuție în aceste teorii sunt parte a aceluiași sistem cortical general de 
procesare a informaţiilor. Rolul bine stabilit al cortexului vizual în memoria de 
lucru, incluzând atenția și alte funcții cognitive oferă un cadru pentru a testa 
unde anume, în sistemul cortical, apare starea de conștiință ca rezultat al pro- 
cesării informațiilor. Astfel, procesele sunt fixate în interacțiuni bine stabilite 

între cortexul vizual și cei parietali, iar dezbaterea vizează locul în care apare 
conştiinţa în acel sistem de procesare cortical. | 

Mai puţin clar este cum produc circuitele subcorticale stări conștiente. 
De ce activitatea în circuitele de percepție corporală sau de comandă gene- 
rează stări conștiente, dar activitatea în regiunile adiacente care controlează 
respiraţia, ritmul cardiac sau mișcările reflexe la durere ori zgomote puternice 
ori la stimuli vizuali bruști nu fac acest lucru? Ar putea exista explicaţia potrivit 
căreia circuitele subcorticale de percepție corporală din teoria lui Damasio și 
circuitele subcorticale de comandă ale emoțiilor din teoria lui Panksepp se află 
într-o relație oarecum asemănătoare cu a cortexului vizual față de conștiința 
cognitivă. Adică, regiunile subcorticale creează experiențe fenomenale de ordi- 
nul întâi și apoi, prin conexiuni între regiunile subcorticale și regiuni corticale, 
accesul cognitiv la procesele subcorticale ar fi posibil. Dar aceasta este partea 
simplă. Partea dificilă pentru orice teorie a reprezentărilor de ordinul întâi 
constă în a explica modul în care starea de ordin întâi, indiferent de existența 
accesului cognitiv, este percepută în mod conștient de una singură — un lucru 
care s-a dovedit dificil în cazul cortexului vizual și care ar fi şi mai dificil în 
cazul trunchiului cerebral. 

Chiar dacă s-ar putea demonstra că un fel de conștiință primitivă poate 
fi sustinută de trunchiul cerebral la om, încercarea de a demonstra că astfel de 
stări de conştiinţă există și la animale ar întâmpina toate obstacolele discutate 
până acum. După cum am văzut, la animale, stările conștiente ipotetice trebuie 
testate prin răspunsuri nonverbale, ceea ce conduce la o problemă de evaluare 
extrem de dificilă: este foarte greu de stabilit dacă răspunsurile comportamen- 
tale se bazează pe procese conștiente sau non-conștiente. Folosirea tastelor de 
comentariu și a altor experimente ingenioase poate genera dovezi care confir- 
mă ideea metacogniției la animale, dar chiar și cei care coordonează studiile 
recunosc faptul că între a stabili existența metacogniției și a dovedi prezența 
conştiinţei de stare este încă o cale foarte lungă." 


ATENȚIE ȘI CONŞTIINŢĂ 


După cum ar trebui să fie evident, eu împărtășesc ideile promovate de te- 
oriile bazate pe procesarea informaţiei, în care atenția controlează ce informații 
sunt reprezentate în memoria de lucru, și care pornesc de la ipoteza că repre- 
zentarea în memoria de lucru este necesară pentru ca informațiile să devină 
conţinut conștient.!* Dar există un avertisment: atenția poate fi necesară, dar 
nu este suficientă pentru conștiința stării mentale. 

Atenţia realizează multe lucruri. Sarcina sa recunoscută este aceea de 
a selecta informațiile de care devenim conștienți. În fiecare moment, există 
numeroşi stimuli care concurează pentru atenție și noi putem să fim conștienți 
doar de unul, cel mult de câţiva. Rețelele executive prefrontale și parietale 
care sunt conectate reciproc cu regiuni de procesare senzorială exercită con- 
trol atențional descendent (top-down) în cortexul senzorial, selectând care 
informaţii vor fi păstrate în memoria de lucru. Dar mai știm că unii stimuli 

ajung în memoria de lucru controlând atenția ascendent (bottom-up).!* Sti- 
mulii puternici din punct de vedere emoțional sunt deosebit de eficienți în 
acest sens. Odată ce un stimul a ajuns în memoria de lucru, atenția și alte 
funcții executive pot ajuta ca acesta să fie menținut în centrul atenției, elimi- 
nând informațiile concurente. Dar ar fi incorect să credem că atenția operează 
doar asupra informațiilor despre mediul exterior. Noi suntem atenți și la sem- 
nalele care vin din interiorul corpului și al creierului (de exemplu, amintirile). 

In mod frecvent, atenția este privită ca o poartă de intrare spre conștiință. !%5 
Un grup de cercetători prestigioși în domeniul atenției spune: „noi credem că 
atenția este necesară pentru ca un stimul să ajungă în câmpul conștiinței, de- 
oarece atenţia stabilizează reprezentările și le menține „on line” suficient de 
mult pentru a fi accesate de o varietate de rețele și funcții corticale. Atenţia este 
mecanismul care selectează fragmente de informații, permițându-le să fie pro- 
cesate mai temeinic și să ajungă la nivelul conștiinței... Nu există niciun fel de 
dovezi care să indice faptul că stimulii ajung la nivelul conștiinței fără o formă 
de amplificare atențională.”!* În același timp, doar pentru că informațiile au 
ajuns în memoria de lucru, aceasta nu garantează că stimulul respectiv ajunge 
să fie perceput în mod conștient.! Cu alte cuvinte, deși atenția poate fi nece- 
sară pentru conștiință, este posibil ca ea să nu fie suficientă.!% 

Mai este nevoie de ceva, pentru a transforma informaţiile selectate și pro- 
cesate de memoria de lucru într-un conţinut conștient. Acel ceva este ceea ce 
încearcă să explice teoria spațiului de lucru global, a reprezentărilor de ordin 
mai înalt, cea tip comentariu și alte teorii. 


ROLUL COMPLEX AL NEOCORTEXULUI UMAN ÎN CONȘTIINȚĂ 


Nu ar trebui să încheiem această discuție despre creier și conștiință cu im- 
presia că activitatea cortexului prefrontal (și/ sau parietal) este un semn indis- 
cutabil al conștiinței. Nu putem să privim datele oferite de imagistica cerebrală 
și să conchidem că, dacă o regiune a cortexului este activă, atunci acolo există 
percepție conștientă a stării mentale, deoarece activitatea din cortexul prefrontal 
este corelată și cu numeroase procese inconștiente.!” În plus, cortexul prefrontal 
include multe regiuni cerebrale aflate în relații complexe. Iar, pentru a reveni la 
un aspect evidențiat anterior, conștiința nu este ceva ce se petrece în vreo regiune 
cerebrală. F.a este, la fel ca orice funcție cerebrală, un produs al circuitelor și sis- 
temelor.!* Unele regiuni cerebrale, cum sunt cele prefrontale și parietale, au un 
rol esențial, dar conștiința nu este literalmente localizată în aceste regiuni. 

Regiunea implicată în memoria de lucru și conștiință este cortexul pre- 
frontal lateral. Deși zona sa dorsală (cortexul prefrontal dorsolateral, PFCpL)'! 
este în mod obișnuit asociată cu memoria de lucru, s-a dovedit că şi zona 
ventrală (PFCvL) este implicată. '%? Alte zone care mai participă sunt zona 
prefrontală ventromedială (PFCvM), cortexul cingulat anterior, cortexul orbi- 
tofrontal, regiuni ale cortexului insular și claustrum-ul.!* S-ar putea ca leziu- 
nile în oricare regiune prefrontală, sau chiar în mai multe, să nu afecteze starea 
de conștiință.!** Dat fiind faptul că și cortexul parietal este parte a tabloului 

conştiinţei, ar putea fi nevoie de leziuni la nivel prefrontal Și parietal Ba a 
elimina starea de conştiinţă, dar există și alte regiuni implicate în acest Ep ou 
(de exemplu, hipocampul, ganglionii bazali și cerebelul).:” Chiar și așa, î 
când un subset din aceste regiuni corticale și/ sau subcorticale este lezat, al- 
tele pot să compenseze. Lia fel, faptul că stimularea cortexului prefrontal au 
reușește să declanșeze experiențe conștiente!” nu înseamnă că, în mod cert, 
cortexul joacă un rol esențial în conștiință, deoarece doar o mică regiune și un 
subset limitat de neuroni se stimulează odată la fiecare procedură. | 
Perspectiva generală, potrivit căreia rețelele prefrontale și Da SE 
necesare pentru experienţe perceptuale conștiente, GREE sa jiafă e seu i și 
alizate pe pacienți care încep să-și revină din comă. Întâi, ei sila a 
din starea vegetativă, în care rețelele de activare ale trunchiului cerebra și e 
prozencefalului bazal sunt active funcțional, dar rețelele frontale și parietale nu 
sunt. Deşi ochii lor sunt deschiși, pacienții nu reacționează la stimulări senzo- 
riale. Atunci când trec într-o stare de minimă conștiință, în care reacționează 
la stimuli senzoriali şi la comenzi verbale, și rețelele frontale şi parietale sunt 

Figura 6.10. Reţele corticale ale conștiinței (CCNs) | 
Deși capitolul acesta s-a concentrat asupra rolului cortexului prefrontal şi, 
intr-o oarecare măsură, asupra celui parietal în starea de conștiință, mai 
multe regiuni diferite sunt implicate într-un fel sau altul. Abrevieri: PEG, 
cortex prefrontal; PFCDL, PFC dorsolateral; PFCvL, PFC ventral-lateral; 
PFCDM, PFC dorsal medial; PFCvM, PFC ventromedial; OFC, cortex 
orbitofrontal;, OFCL, OFC lateral; OFCM, OFC median; ACC, cortex 

active. Aceste rezultate ilustrează diferențele dintre mecanismele cerebrale care 
stau ]a baza conștiinței ființei și mecanismele aflate la baza conștiinței stărilor 
mentale. Aceeași rețea este suprimată în stările de hipnoză, în care persoana 
este complet trează și reactivă, dar conștiința externă este alterată (prin suges- 
tie hipnotică, atenția la anumiți stimuli poate fi diminuată). 1% 

Cercetătorii în domeniul conștiinței umane numesc funcțiile cerebrale 
implicate în conștiință corelate neurale ale conştiinței.!”” Putem numi acest 
subset de corelate (care constituie punctul meu de interes în acest volum), ve- 
nind din regiunile frontale și parietale, rețele corticale ale conștiinței (CCNS) 
(Figura 6.10). Aceste circuite sunt componente esențiale ale spaţiului de lucru 
global care mai include câteva regiuni subcorticale ale prozencefalului conec- 
tate cu rețeaua corticală, cum sunt regiunile talamusului (mai ales linia me- 
diană a talamusului) și ganglionii bazali. În vreme ce CCNs sunt necesare 
pentru conștiința stărilor mentale, este probabil ca regiunile subcorticale să fie 
implicate, datorită contribuției lor la conștiința ființei și la controlul compor- 
tamental. Mai precis, linia mediană a talamusului este o componentă esenţială 
a sistemului de activare/ veghe, iar ganglionii bazali fac parte din sistemul care 
controlează comportamentul și întărirea instrumentală. 


ACEASTA ESTE TOT? 


Încă nu înțelegem pe deplin cum se materializează qualia unei experienţe, 
acel „cum este” să ai acea experiență. Dar în ultimele decenii s-au realizat pro- 
grese semnificative în înțelegerea mecanismelor cerebrale are conștiinței stă- 
rilor mentale. Parte a succesului se datorează progreselor înregistrate în mă- 
surarea activității creierului uman, dar la fel de importante sunt progresele 
conceptuale în privința naturii psihologice a conștiinței. 

Cu toate că în urmă cu câteva decenii am întreprins propriile cercetări 
în domeniul conștiinței la pacienți cu leziuni ale corpului calos, în prezent nu 
sunt un cercetător în acest domeniu. De aceea, las pe seama specialiștilor sarci- 
na de a ne răspunde cum ia naștere conștiința. Atunci când se va afla, vom ști 
și cum iau naștere trăirile emoționale, precum frica și anxietatea, întrucât ele 
sunt stări ale conștiinței. Deși stările emoţionale ale conștiinței au ingrediente 
pe care alte stări nu le au, ele se bazează pe aceleași mecanisme ca orice altă 
stare în care suntem conștienți că trăim ceva. 

În acest capitol, mi-am concentrat atenția asupra modului în care deve- 
nim conștienți de un stimul vizual și am lăsat la o parte elemente importante 
ale conștiinței perceptuale. Pentru a fi conștienți de ceea ce este un stimul, 
accesul conștient la proprietăţile sale senzoriale nu este suficient, avem nevoie 
de mai mult. Avem nevoie de acces la memorie, care conferă sens stimulilor 
senzoriali. Următorul capitol explorează rolul esenţial pe care îl are memoria 
pentru starea de conștiință și contribuția diferitelor tipuri de memorie la di- 


ferite tipuri de conștiință, dintre care cel puţin unul ar putea exista exclusiv la 
fiinţele umane. 











CAPITOLUL 7 


Este o chestiune personală: 
cum memoria influențează conștiința 


„Pentru minte, memoria este la fel ca vâscozitatea pentru 
protoplasmă - ea le imprimă gândurilor un fel de tenacitate” 
—SAMUEL BUTLER! 


„Memoria fiecărui om este literatura sa personală.” 


Experiențele noastre conștiente sunt personale. Ele sunt doar ale noastre 
şi nu ar putea exista fără noi. lar ceea ce le face personale este faptul că sunt 
trăite și interpretate prin prisma amintirilor noastre. Experiențele conștiente, 
inclusiv experiențele de frică și anxietate, sunt influențate de memorie. 


CONȘTIINȚĂ ȘI MEMORIE 


În Capitolul 6, am prezentat mai multe abordări ale cercetătorilor și fi- 
losofilor în încercările lor de a explica modul în care iau naștere experiențele 
perceptuale prin interacțiunile dintre sistemul vizual și memoria de lucru. Dar 
atunci când cortexul nostru vizual detectează o formă rotundă în raionul ali- 
mentar al unui magazin și, prin intermediul memoriei de lucru ne oferă acces 
conștient la acea formă, cum știm că vedem un exemplu al fructului cunoscut 
sub numele de măr? 

Lucrurile, cum sunt merele, scaunele, navele spațiale, guvernele, și eve- 
nimentele, precum concertele, cununiile și festivitățile de absolvire, nu sunt 
fixate în creierul nostru din naștere. Trebuie să dobândim cunoștințe despre ele 
pe calea experienței. Așadar, atunci când vedem o anumită formă în magazin, 
ştim că este un măr, fiindcă am învățat ce sunt merele și am stocat informaţiile 
în creier sub forma unui șablon conceptual. Putem să recunoaștem un măr și 
într-o fotografie ori într-o pictură sau chiar într-o schiță simplă. Cunoștinţele 
acestea conceptuale cuprind toate aspectele legate de mere: că ele sunt comes- 
tibile, că le putem mânca așa cum sunt ori putem face din ele sos, suc ori o 

plăcintă; că Wilhelm Tell a tras o săgeată într-un măr aflat pe capul fiului său; 
că Apple este numele unei companii de produse electronice şi al unei case de 
discuri înființate de Beatles ș.a.m.d. 

Pe lângă amintirile despre lucruri, avem amintiri legate de experiențele 
avute cu acele lucruri. Ne putem aminti experienţe trecute, ca rezultat al unui 
stimul prezent în momentul de față, sau chiar experienţe legate indirect de sti- 
mulul respectiv, dar care au fost declanșate de el. De exemplu, toamna trecută 
eram în fața unui stand cu fructe şi căutam niște mere din soiul Macintosh. 
Dintr-o dată, mi-am amintit jocul de Halloween, cu mere pe care trebuia să le 
scoatem cu gura din vasul cu apă, apoi mi-am amintit cum culegeam mere cu 
copiii mei în nordul statului New York, atunci când erau mici. Recunoașterea 
unui stimul prin intermediul memoriei ne poate conduce la un set complex de 
amintiri despre experienţe personale legate de ele. 

În anii 1970, psihologul Endel Tulving a fost primul care a evidențiat 
deosebirea dintre amintirea unor informații factuale și amintirea experiențelor 
personale. E] le-a numit amintiri aparținând memoriei semantice şi respectiv 
memoriei episodice. IVlemoria semantică se reteră la cunoștințe despre un lucru 
sau o situaţie care nu ne implică în mod personal. Memoria episodică include 
acele amintiri în care NOI suntem implicați în mod direct. Putem afla cum 
este o nuntă citind un ghid (memorie semantică), dar putem ști cum a fost 
propria nuntă numai după ce am trăit-o (memorie episodică) (Figura 7.1). 
Faptul că „All Along the Watchtower” este un cântec de pe albumul lui Bob 
Dylan, intitulat John Wesley Harding, face parte din memoria semantică și este 
o informaţie stocată în creierul meu. Dar faptul că am auzit prima oară acest 
cântec în camera de zi a apartamentului lui Rex English, pe Highland Road 
din Baton Rouge, în anul 1968, pe vremea când eram student la Universitatea 
Louisiana, aparține memoriei mele episodice despre un eveniment particular 
din viața mea. 

Memoria semantică și memoria episodică sunt amândouă exemple de 
memorie explicită (sau declarativă).* Acestea conţin amintiri despre experiențe 
în cadrul cărora NOI am fost conștienți de ceva și care sunt stocate în așa fel 
încât le putem accesa în mod conștient mai târziu; ele pot fi verbalizate (de- 
clarate). Formele de memorie explicită se deosebesc de formele de memorie 
implicită, care nu necesită implicarea conștiinței pentru stocare sau acces. Vom 
vorbi mai târziu despre memoria implicită. 

Memoria semantică și memoria episodică se află într-o legătură strânsă, 
datorită faptului că ele pot fi accesate în mod conștient, dar ele se și deose- 
besc în mai multe privințe (Tabel 7.1) Putem să ințelegem aceste deosebiri 
dacă observăm trăsăturile distinctive ale memoriei episodice. În primul rând, 
aceasta cuprinde informaţii despre evenimentul care a avut loc (ce), localiza- 
rea în spaţiu (nde) și în timp, în funcţie de alte evenimente din viața noastră 
(când).* Individual, informaţiile de tipul ce, unde și când reprezintă fiecare o 
cunoștință factuală (semantică). Dar atunci când acestea sunt integrate într-o 
reprezentare unificată a unui eveniment, ele devin fundamentul memoriei per- 
sonale a unei experienţe. Memoria episodică depinde de memoria semantică 

Cunoştinţe semantice 
| despre cununii 


Cunoştinţe episodice 
despre nunta ta 

Figura 7.1. Memoria semantică versus memoria episodică 
Memoria semantică este compusă din fapte, iar memoria episodică implică 
experiențe personale. 


și se construiește pe aceasta. În al doilea rând, amintirile stocate în memoria 
episodică se spune că ar implica o câăzorie mentală în timp. Fără memorie 
episodică, nu ne-am putea reaminti trecutul ca o serie de evenimente care s-au 
petrecut în viața noastră. Dar, din punct de vedere evoluționist, motivul pentru 
care avem memorie episodică nu este doar pentru a ne ajuta să ne amintim 
de vremurile bune. Ea a evoluat mai degrabă pentru a ne ajuta să folosim tre- 
cutul cu scopul de a face predicții despre viitor, astfel încât să beneficiem de 
experiențele acelea trecute. Noi călătorim mental atât înspre trecut, cât și înspre 
viitorul imaginat. În al treilea rând, și ca urmare a primelor două caracteristici, 
memoria episodică este personală. Atunci când călătorim mental în timp, ne 
vizităm propriul trecut sau prezent. Ele implică propria persoană — NOI sun- 
tem parte a reprezentării experienței. Așa cum am scris în Synapric Self, sinele 
înseamnă mai mult decât ceea ce se vede cu ochiul minţii — în mare parte, este 
implicit sau inconștient.ă În privinţa memoriei episodice î însă, „sinele” se referă 
la sinele conștient, acele aspecte ale sinelui pe care le trăim în mod conștient. 
Aceasta este cheia narațiunii personale create de conștiință, așa cum sugerează 
numeroase teorii cognitive ale conștiinței (vezi capitolul precedent). 

Deși memoria episodică și memoria semantică sunt tipuri diferite de 
memorie explicită, așa cum am menționat, ele interacționează. Mai precis, 
memoria se construiește pe cunoștințe factuale.” Putem dobândi cunoștințe 
factuale despre un restaurant din Istanbul, citind un ghid turistic înainte de 
călătorie (memorie semantică). Aceste informaţii semantice pot crea așteptări 
care influențează experienţa pe care ne-o amintim după ce am cinat la restau- 

rant (memorie episodică). lar amintirea faptului că am citit despre restaurant 
acasă, înainte de excursie (memorie episodică) ne poate ajuta să ne amintim 
detaliile recenziei (memorie semantică), atunci când studiem meniul și alegem 
felul dorit. Memoria episodică a cinei ne va permite mai târziu să ne amintim 
experiența și să anticipăm întoarcerea în acel loc sau ne va ajuta să decidem să 
nu mai revenim acolo niciodată, dacă experiența a fost neplăcută. 


Tabelul 7.1. Comparaţii între memoria semantică și memoria episodică 





MEMORIE SEMANTICĂ 


MEMORIE EPISODICĂ 





Factuală: „Știu.” 


Accesibilă în mod conștient: știu că știu 


Personală: „Îmi amintesc.” 





Accesibilă în mod conștient: știu că îmi 
amintesc. 





Nu implică o reprezentare unificată „ce”, 
„unde” și „când”. 





Nu implică o călătorie mentală în timp. 


Implică o reprezentare unificată „ce”, „unde” 
Şi „când”. 





Implică o călătorie mentală în timp. 





Poate fi dobândită după o singură expunere 
(dar deseori beneficiază de consolidare în 


Poate fi dobândită în întregime într-o 
singură expunere. 


urma repetiției)). 








După Tabelul 3.1 din Gluck și colab. (2007). 
CUM DEVIN AMINTIRILE CONȘTIENTE 


Se știe de multă vreme că memoria semantică şi cea episodică depind 
de hipocamp $ și de regiunile din lobul temporal median (regiunile alocorticale 
ale lobului temporal aflate în partea edi a fiecărei emisfere). În afară 
de hipocamp, mai sunt implicate regiunile corticale aflate în jurul său, inclu- 
siv cortexul rinal (regunile peririnale și entorinale) și cortexul parahipocampic 
(Figura 7.2). Aceste din urmă regiuni sunt stații între sistemele neocorticale şi 
hipocamp. Conexiunile complexe dintre neuronii din aceste regiuni diferite ale 
lobului temporal median se spune că ar constitui sisfermu/ memoriei lobului tem- 
poral median." Întrucât putem fi conștienți de amintirile stocate de acest sis- 
tem, se mai spune că amintirile stocate în lobul temporal median sunt amintiri 
conștiente. Dar această interpretare nu este tocmai exactă. Înainte de a explica 
toate acestea, ar fi utilă o mică introducere în terminologia memoriei. 

Amintirile se formează printr-un proces numit codare (sau achiziie) (Ta- 
belul 7.2). Amintirile sunt păstrate mai mult, nu doar o perioadă temporară 
(memoria de scurtă durată), dacă sunt stocate prin procese de consolidare care 
creează memoria de lungă durată. Odată consolidată, memoria de lungă durată 
trebuie să fie reactualizată, spre a fi folosită în gândire și comportament. 


“Tabelul 7.2. Fazele memoriei 





Achiziţia (învățarea sau codarea) 


Stocarea (transformarea memoriei de scurtă durată în memorie de lungă durată) 





Utilizarea (reactualizarea) 

Cortex peririnal 
Cortex entorinal 


Cortex parahipocampic Hipocamp 














Figura 7.2. Sistemul memoriei lobului temporal median 
Sistemul cuprinde hipocampul și mai multe regiuni corticale înconţură- 
toare, incluzând entorinocortexul, peririnocortexul și parahipocampic. Re- 
giunile peririnale și parahipocampice primesc informaţii de la regiunile 
neocorticale și sunt conectate cu regiunea entorinală care se conectează cu 
hipocampusul. În fiecare caz, conexiunile sunt reciproce. În plus, din lobul 
frontal există conexiuni și cu cortexul entorinal, iar din lobul parietal cu 
cortexul entorinal și cu hipocampul. 


După Nadel and Hardt (2011). Adaptare cu permisiunea Macmillan 
Publishers Ltd.: Neuropsychopharmacology (vol. 36, p. 251-273) O 2011 


Amintirile formate (codate) și stocate (consolidate) prin sistemul memo- 
riei lobului temporal median la oameni sunt potenţial conștiente, dar nu sunt 
conștiente în sine — ele există într-o stare latentă (pre-conștientă) atunci când 
nu sunt folosite (reactualizate). Prin reactualizare, memoria pre-conștientă 
poate fi activată și readusă la nivelul conștiinței, prin plasarea în spaţiul de lu- 

cru temporar al memoriei de lucru. De câte ori aţi încercat să vă amintiți ceva 
ce știați că știți, dar nu aţi reușit? Apoi, la un moment dat, v-aţi amintit dintr-o 
dată. Informaţia aceea era codată și stocată, astfel încât să poată fi adusă la ni- 
velul conștiinței, dar, din cauza unei incapacităţi temporare de a o reactualiza, 
informaţia a fost inaccesibilă. După ce reușiți să o reactualizați, și nu înainte, 
deveniți conștienți de conținutul său.!? 

Relaţia dintre reactualizarea memoriei de lungă durată și memoria de 
lucru este susținută de mai multe linii de cercetare. De exemplu, atât reactua- 
lizarea memoriei episodice, cât și a celei semantice este îngreunată de leziunile 
din regiunile cortexului prefrontal care sunt implicate în memoria de lucru, 
iar activitatea neuronală prefrontală a fost corelată cu reactualizarea memoriei 
episodice și a celei semantice deopotrivă.!* Ar trebui subliniat faptul că me- 
moria episodică angajează și cortexul parietal,!* care, așa cum am văzut, este 
implicat în atenție și în memoria de lucru. De asemenea, reactualizarea este în- 
greunată de solicitări crescute asupra memoriei de lucru (adică, situații în care 
ne gândim la altceva în timp ce încercăm să ne amintim un anumit detaliu)!” și 
este îmbunătățită atunci când solicitarea cognitivă este redusă.!* 

Reactualizarea memoriei de lungă durată din zonele de stocare și tran- 
sferul informaţiilor stocate în memoria de lucru par să fie pași necesari pentru 
transformarea memoriei pre-conștiente în memorie conștientă (Figura 7.3). 

Figura 7.3. Contribuțiile cortexului prefrontal la transtormarea memoriei 
inactive (pre-conștiente) în memorie activă explicită (conștientă) 
Memoria stocată prin sistemul lobului temporal medial (MTL) se găsește 
într-o stare pre-conștientă inactivă, până când este reactualizată în circui- 
tele memoriei de lucru active, care implică regiuni ale cortexului prefrontal 


(PFC; vezi Figura 6.10). 

Prin urmare, putem distinge două stări în care ar există memoria conștientă: 
pre-conștientă (inactivă şi non-conștientă în prezent, dar potențial conștientă) 
și conștientă (acfivă și conștientă în prezent). 

Baza neuronală a experiențelor memoriei conștiente se poate asemăna 
cu experiența vizuală conștientă. Modul în care conexiunile dintre cortexul 
vizual și rețelele corticale ale conștienței (CCNS; de exemplu, circuite corti- 
cale prefrontale) permit accesul conștient la procesarea vizuală conștientă se 
aseamănă cu modul în care conexiunile dintre regiunile lobului temporal și 
regiunile CCNs* permit ca informaţiile pre-conștiente inactive să fie accesate 
și să devină informaţii conștiente active. 

Mai precis, conexiunile reciproce între zonele de stocare a memori- 
ei corticale și CONS permit readucerea informațiilor despre fapte semanti- 
ce și experiențe episodice în memoria de lucru. De acolo, apare o experiență 
conștientă a informaţiei prin reprezentare de ordin mai înalt, interpretare, co- 
mentariu, transmitere și/ sau alte mijloace, nedescoperite încă. La fel ca în 
cazul percepției, atenția joacă roluri multiple și pentru memorie: selectarea 
top-down a informațiilor semantice/ episodice pentru a le transmite în memo- 
ria de lucru, receptarea bottom-up a informaţiilor care pătrund în memoria de 
lucru și păstrarea lor, spre a fi accesate, odată ce au ajuns în memoria de lucru. 

Întrucât memoria semantică și memoria episodică sunt două tipuri diferite 
de memorie explicită, și mecanismele corticale angajate ar trebui să fie diferite, și 
așa și este. În lobul temporal, memoria episodică depinde de hipocamp, în vreme ce 
memoria semantică implică în special regiunile peririnale, entorinale şi parahipo- 
campice ale cortexului,” dar pot implica și hipocampul.” În plus, circuite prefron- 
tale diferite sunt implicate în reactualizarea memoriei episodice și semantice.?! 


MEMORIA NONCONȘTIENTĂ 


Noi nu ne amintim chiar totul într-o modalitate care permite conștiinței 
să acceseze informațiile. Așa-numita memorie implicită funcţionează fără să fie 
nevoie de conștiință, nici pentru stocare și nici pentru reactualizare (Tabel 7.3). 
Această memorie este manifestată în mod obișnuit printr-un comportament, 
nefiind accesată ca un conţinut conștient. 

Majoritatea amintirilor noastre sunt din categoria memoriei implicite. 
De exemplu, lezarea hipocampului nu are niciun efect asupra receptivității la 
condiționarea pavloviană și a exprimării răspunsurilor condiționate, dar afec- 
tează abilitatea pacientului de a-și aminti că a fost condiționat.? Şi folosirea 
unei abilități învățate depinde de memoria implicită: mersul pe bicicletă, cân- 
tatul la un instrument. Noi nu putem învăța pe altcineva aceste abilități doar 
prin cuvinte. Creierul celeilalte persoane trebuie să înveţe să le facă. Putem 
să descriem cum am învăţat să mergem pe bicicletă (ceea ce ține de memoria 
explicită a experienței), dar nu memoria implicită este cea care ne permite să 
folosim abilitatea respectivă. Deși putem exprima informaţiile din memoria 
explicită în diverse moduri (pe cale verbală sau pe orice alte căi nonverbale, 
cum ar fi desenele, sunetele, mișcările corpului), memoria implicită se exprimă 

prin aceeași modalitate de transmitere a informațiilor cu cea a sistemului care a 
dobândit-o. Mersul pe bicicletă, de exemplu, implică sistemele care au învăţat 
să păstreze echilibrul mișcând picioarele ritmic, sincronizat, pentru a propulsa 
bicicleta și depinde foarte puţin de memoria conștientă semantică sau episo- 
dică (un pacient amnezic, lipsit de amintiri conștiente, își va aminti cum să 
meargă pe bicicletă, dar după aceea nu va mai ști că a făcut acest lucru). 


Tabelul 7.3. Memoria explicită versus memoria implicită 











CARACTERISTICĂ EXPLICITĂ  IMPLICITĂ 
Accesibilă în mod conștient da nu 
Poate fi accesată în mod flexibil da nu 
Depinde de sistemul memoriei lobului temporal median da nu 





O altă formă a memoriei implicite este a7morsarea” (Figura 7.4) care ca- 
racterizează situaţiile în care informaţii de care individul nu este conștient 
facilitează performanţa comportamentală. Să luăm de exemplu, fragmentul 
de cuvânt „_ere”. Eu vă pot determina să completaţi acest fragment ca el să 
devină „mere” sau „bere”, amorsând fie o povestire despre pomi fructiferi, fie 











Amorsa 
Intrebare: Ce cuvânt este acesta? Ce cuvânt este acesta? 
_ere _ere 
Probabilitate mai mare 
ca răspunsul să fie: „mere” „bere” 
Figura 7.4. Amorsarea 


Amorsarea este o formă de procesare implicită a informațiilor în care un 
stimul anterior influențează performanţa. În exemplul de mai sus, vederea 
unei imagini a unui pom fructifer ne influențează să spunem „mere”, iar 
imaginea unei sticle ne influențează să spunem „bere”, pentru completarea 
fragmentului de cuvânt „_ere”. Dovadă că amorsarea este o formă de pro- 
cesare non-conștientă sau implicită este faptul că amorsa poate fi prezen- 
tată folosind o procedură de mascare care nu permite percepția conștientă 
a amorsei și faptul că pacienții cu leziuni la nivelul hipocampului pot 
reacționa la procesul de amorsare, deși nu-și amintesc că au văzut amorsa. 

Figura 7.5. Sumar al circuitelor memoriei explicite și implicite 


(Modificat după Squire [1987].) 


una despre băuturi, înainte de a vă arăta fragmentul de cuvânt. Nu trebuie să 
vă gândiţi la ele pentru ca să se întâmple acest lucru, nici măcar nu trebuie să 
fiți conștienți de obiectul pe care îl sugerez, întrucât el poate fi prezentat subli- 
minal, ocolind conștiința.” Chiar și persoanele care nu-și pot aminti în mod 
conștient elementul sugerat, din cauza afectării sistemului memoriei lobului 
temporal median, beneficiază de expunerea anterioară și prezintă efectul de 
priming.* 

A morsarea ilustrează o afirmaţie anterioară — aceea potrivit căreia amin- 
tirile nu sunt conștiente decât dacă sunt reactualizate în memoria de lucru. De 
exemplu, memoria semantică, descrisă deseori ca memorie conștientă, poa- 
te fi activată subliminal și poate afecta viteza ori precizia cu care răspundem 
nonconștient.* Doar atunci când un episod semantic sau episodic este reactu- 
alizat în mod conștient, acesta va deveni amintire conștientă explicită. 

Concluziile despre baze neurale diferite ale memoriei explicite şi memo- 
riei implicite provin din studiile efectuate pe celebrul pacient HM, căruia i s-a 
îndepărtat chirurgical hipocampul și nu a mai putut forma amintiri noi, actu- 
alizabile în mod conștient; totuși, el a putut să învețe abilități noi și cu el s-au 
reușit condiționarea și amorsarea.” Ulterior, el nu-și amintea că a făcut aceste 
lucruri, dar știa să le facă. Apoi s-a dovedit că fiecare tip de memorie implicită 
(condiționare, învățarea de abilități, amorsare etc.) depinde de propriul circuit 
cerebral.7% 

Așa cum memoria episodică depinde de memoria semantică, memoria se- 
mantică și cea episodică depind amândouă de memoria implicită.” De exem- 
plu, de fiecare dată când recunoaștem un stimul în mod conștient, ne bazăm pe 
procese implicite care operează în sistemul memoriei lobului temporal median. 


| B.CU. "41. EMINESCU: 45 
|___ PEDAGOG: - PSINDLOGIE 

Stimulii senzoriali care activează elemente ale unei amintiri sunt stocați prin 
intermediul sistemului lobului temporal median; apoi, printr-un proces cu- 
noscut sub numele de completare a tiparului, “o informaţie este adunată astfel 
încât să poată fi reactualizată în memoria de lucru, unde poate fi percepută în 
mod conștient. Deşi rezultatul este o amintire conștientă, procesele prin care 
aceasta este strânsă astfel încât să devină conţinut conștient nu sunt accesi- 
bile în mod conștient. Amintiţi-vă afirmaţia lui Karl Lashley, potrivit căreia 
noi nu suntem niciodată conștienți de procesele care dau naștere conținutului 
conştient (vezi Capitolul 2) 


DEFINIREA STĂRILOR CONȘTIENTE ÎN RELAȚIE CU MEMORIA 


Endel Tulving, psihologul care a introdus noţiunile de memorie seman- 
tică și episodică, a susținut că aceste două tipuri de memorie depind de forme 
diferite de conștiință (Tabel 7.4). Potrivit lui Tulving, memoria semantică este 
un exemplu de conștiință noefică, iar memoria episodică este un exemplu de 
conștiință auzonoefică. „Noetic” derivă din substantivul grecesc nous (care în- 
seamnă minte sau conștiință) și verbul corespunzător moein (care înseamnă 
a observa)."! Conștiinza noetică permite percepţia conștientă a cunoștințelor 
factuale (memoria semantică), în vreme ce conștiința autonoetică ne permite să 
avem cunoștințe despre experiențele personale (memoria episodică). 

Conştiința noetică ne permite să știm că vedem un măr atunci când ve- 
dem unul, iar conștiința autonoetică ne permite să primim ori să devenim 
conștienți de cunoștințe bazate pe experiența proprie, amintiri legate de pro- 
pria persoană. De exemplu, faptul că am știut că privesc un măr (memoria 
semantică exprimată în conștiință noetică) m-a ajutat să-mi amintesc de ziua 
în care am mers la cules de mere cu copiii mei (memorie episodică exprimată 
în conștiința autonoetică).*? Ambele forme de conștiință sunt accesibile intro- 
spectiv și relatabile verbal. 

Diferența dintre memoria semantică și conștiința noetică și cea din- 
tre memoria episodică și conștiința autonoetică rezidă în faptul că, până în 
momentul în care este reactualizat în memoria de lucru, conţinutul memo- 
riei semantice şi episodice se găsește într-o stare pre-conştientă. Pentru a fi 
conştienţi de o amintire, pe lângă faptul că avem nevoie de informațiile stocate 
pe care se bazează, mai avem nevoie de reactualizarea ei într-un spațiu de lucru 
cognitiv (memoria de lucru, spaţiul de lucru global) care îi permite amintirii să 
fie percepută în mod conștient. 


Tabelul 7.4. Memoria în relaţie cu stările conștiente 























TIP DE MEMORIE RELAȚIA CU CONȘTIINȚA 
Episodică Conștiinţă autonoetică 
Semantică Conștiinţă noetică 

Implicită Stare a-noetică (non-conștientă) 

Noi nu suntem conștienți doar de stimulii din mediul înconjurător, ci și 
de noi înșine, acesta fiind elementul central al conștiinței autonoetice. O stare 
autonoetică este un fel de conștiință metacognitivă, o versiune a conștiinței de 
ordin mai înalt — un gând despre sine. lar pentru a fi conștienți cine suntem 
este nevoie de memorie, mai ales de memorie episodică. Orice experiență sem- 
nificativă din viața noastră este trăită în mod personal și, prin urmare, privește 
propria persoană. Atunci când suntem conștienți de noi înșine, ne percepem 
în lumina unui concept de sine pe care ni-l amintim. Sinele reamintit ne ajută 
să recurgem la amintirile din trecut care sunt relevante pentru noi înșine și, de 
asemenea, să ne proiectăm sinele în viitor. 

Memoria episodică împreună cu memoria semantică legată de o 
experiență dată sunt cele care ne ajută să ne amintim experienţa respectivă ca 
parte a narațiunii personale, a autobiografiei noastre.** Deși stările de conștiință 
autobiografică implică fapte sau informaţii semantice despre noi înșine, doar 
informaţiile semantice nu constituie o memorie autobiografică integrală a per- 
soanei care 47n fost, care suntem şi care am putea fi, este nevoie și de conștiința 
autonoetică a memoriei episodice. 

Prin urmare, conștiința de sine autonoetică este mult mai complexă decât 
conștiința noetică sau factuală. Chris și Uta Frith, neurocercetători cognitiviști 
la University College din Londra, sunt de părere că sinele este un construct 
social și că interacțiunile sociale conștiente deliberate necesită conștiință de 
sine explicită.” Specialistul în psihologia dezvoltării Michael Lewis, la fel ca și 
Tulving, a descris conștiința de sine în termenii abilității de a gândi cine sun- 
tem acum în termenii trecutului și ai viitorului.* Teoria lui Gazzaniga despre 
conștiința văzută ca un interpret * tratează la fel conștiința, ca o modalitate 
prin care ne înțelegem viața în fiecare moment folosind memoria, informaţiile 
despre ceea ce facem în clipa de față și informaţiile despre mediul nostru fizic 
şi social ca materie primă pentru construirea propriei naraţiuni. 


A-NOESIS: MODUL DE OPERARE AL CREIERULUI INCONȘTIENT 


Atât starea noetică, cât și cea autonoetică presupun existența unor 
cunoștințe accesibile în mod conștient. Tulving sugerează că ar exista un al trei- 
lea fel de stare, a cărei denumire provine din același cuvânt grecesc noeiz, este 
vorba despre starea 4-noezică. Stările a-noetice sunt stări de a căror existenţă 
individul nu știe — la care nu are acces cognitiv, nu le observă, nu le acordă 
atenție, nu are experienţa fenomenală a acestora.” (Voi folosi ortografierea 
neconvenţională „a-noetic ” pentru a se distinge mai ușor de „autonoetic”.) 

Așa cum stările noetice și autonoetice sunt asociate cu memoria explicită 
sau conștientă, stările a-noetice apar în conjuncție cu amintirile implicite, care 
nu au nevoie de acces conștient pentru formarea, stocarea sau reactualizarea 
lor. Potrivit lui Tulving, stările a-noetice sunt declanșate automat (involuntar) 
și ele „rămân ascunse conștiinței” ."$ 

Tulving a folosit un termen neinspirat, referindu-se la stările a-noetice 
ca fiind momente de „conștiinză a-noerică”. El s-a gândit la ceva mai apropi- 

at de conștiința ființei decât de conștiința stării mentale.” Dar alții au tratat 
stările a-noetice ca fiind momente ale unei forme primitive de conștiință de 
stare.“ Stările a-noetice vor fi tratate aici ca momente ale conștiinței ființei, 
mai degrabă decât ale conştiinţei de stare. În termenii stărilor mentale, ele sunt 
evenimente non-conștiente (Tabelul 7.4) Ele nu sunt direct accesibile (actu- 
alizabile în memoria de lucru) și nu au ca rezultat experiențe conștiente care 
pot fi relatate verbal. 

A-noetic este o descriere utilă pentru vasta întindere a creierului non- 
conștient, incluzând stări mentale care fac parte din inconştientul cognitiv. 
Asemenea stări iau naștere din circuite care nu sunt conectate pentru a genera 
acces conștient și de aceea, ele nu generează experienţe conștiente directe în 
creier. În același timp, după cum voi explica în capitolul următor, stările a-no- 
etice au totuși diverse consecințe în creier și în corp, care pot să atragă atenţia 
ori să fie observate în mod conștient, contribuind astfel indirect la experiențe 
conștiente — așa cum sunt stările de teamă sau de anxietate. 

Un alt aspect care merită subliniat aici este acela că informațiile seman- 
tice pot exista atât noetic, cât și a-noetic. În exemplul de mai sus al amorsării, 
faptele semantice stocate pot pregăti individul să răspundă fie cu „mere” ori 
cu „bere”, atunci când i se prezintă fragmentul „_ere.” Faptul că efectul este 
non-conștient poate fi demonstrat folosind degradarea stimulului în anumite 
modalități care să împiedice accesul conștiinței“! sau testând pacienți cu le- 
ziuni ale hipocampului care nu-și amintesc amorsa, dar sunt totuși amorsați 
atunci când aceasta le este prezentată.” Deși memoria conștientă semanti- 
că are nevoie de hipocamp și de memoria de lucru și, prin urmare, reflectă 
conștiința noetică, amorsarea semantică operează non-conștient și astfel este 
o formă de memorie a-noetică, pentru care nu este nevoie nici de hipocamp, 
nici de memoria de lucru. 

Întrucât cunoștințele semantice pot fi folosite pentru a ghida compor- 
tamentul fără conștiința explicită privind cunoștințele respective, atunci când 
un animal sau o persoană folosește informațiile semantice pentru îndeplinirea 
unei sarcini, nu putem să tragem concluzia că stimulul implicat a fost perceput 
în mod conștient. Conștiința explicită a existenței stimulului impune ca me- 
moria semantică despre ceea ce este stimulul să fie conștientizată prin reactu- 
alizarea conținutului său în memoria de lucru. Abia atunci poate să devină o 
stare de cunoaștere noetică și doar dacă organismul are și capacitățile cognitive 
suplimentare care transformă conţinutul memoriei de lucru în conţinut perce- 
put în mod conștient. 

De exemplu, un stimul amenințător — să zicem, un șarpe apărut în pădure 
la picioarele noastre- va provoca în mod automat răspunsuri defensive care 
apar ca rezultat al activării circuitului defensiv de supraviețuire. Aceasta este o 
stare a-noetică și nu are în mod necesar legătură cu cunoașterea conștientă ori 
cu sinele. Cu toate acestea, același stimul care a declanșat starea a-noetică poa- 
te avea (și, foarte probabil, va avea) ca rezultat și reactivarea cunoașterii noetice 
conștiente (memoriei semantice) despre ameninţare (unii șerpi sunt veninoși) 
și va mai avea ca rezultat o stare autonoetică de frică și anxietate (șarpele acesta 

ar putea să mă muște, s-ar putea să nu ajung la un spital și, chiar dacă ajung, 
poate acolo nu au antidotul sau chiar dacă îl au, s-ar putea să fie prea târziu). 
In plus, după cum am menționat mai sus, starea a-noetică are consecințe cor- 
porale observabile (ritm cardiac rapid, comportament de încremenire). Faptul 
semantic că încremenirea și ritmul cardiac accelerat sunt asociate cu frica și 
anxietatea și faptul episodic că aceste simptome ni se întâmplă NOUĂ, poa- 
te interacționa cu alte informații semantice și episodice și poate contribui la 
stările de teamă și anxietate care evoluează în memoria de lucru în momentul 
respectiv. 


CONŞTIINŢA ANIMALELOR: DEZBATEREA DESPRE 
MEMORIA EPISODICĂ 


Animalele au, în mod evident, conștiința ființei — ele sunt vii și răspund 
mediului în care se află. lar unele animale, în special mamiferele, dar și păsările 
și alte vertebrate” și chiar unele insecte,“ se spune că folosesc operații cogni- 
tive (mentale) complexe după care își ghidează comportamentul. Dar aspectul 
în discuție nu este neapărat legat de întrebarea dacă ele au stări mentale, ci 
dacă au conștiința de stare. Există puţine date concrete în legătură cu acest 
subiect, fiindcă nu putem ști niciodată cu adevărat dacă un animal percepe în 
mod conștient ceea ce se petrece în creierul său: putem să măsurăm procesarea 
informațiilor, dar nu și conţinutul conștient. Deși dezbaterile au fost în mare 
parte influențate de pasiuni și speculaţii, în ultimii ani, unii dintre cercetători 
au încercat să umple acest gol cu dovezi empirice. Am menţionat acest lucru în 
Capitolul 6, însă am păstrat un aspect important al cercetării până când voi fi 
explicat ce este memoria episodică și care este legătura sa cu conștiința. Așadar, 
să vedem ce spun câteva studii foarte interesante care au încercat să afle dacă 
se poate demonstra existenţa memoriei episodice la animale. 

Dezbaterea aceasta a fost determinată într-o oarecare măsură de 
afirmația lui Tulving potrivit căreia memoria episodică este o caracteristică 
unică a capacităţii de adaptare a omului,“ aceasta conducându-i pe unii cer- 
cetători să proiecteze experimente pentru a testa dacă memoria episodică este 
prezentă, ori măcar posibilă, la alte animale. Dacă animalele au capacități pen- 
tru memoria episodică similare cu memoria episodică umană, ele ar putea avea 
și conștiință autonoetică, iar în acest caz ele pot înțelege că acel lucru care se 
întâmplă acum i se întâmplă lor și pot face legătura între aceasta și trecutul lor 
şi pot extrapola implicațiile pentru starea lor de bine în viitor. 

Pentru evaluarea posibilității existenţei memoriei episodice la animale, 
cercetătorii s-au concentrat în general asupra uneia dintre caracteristicile sale 
esențiale: reprezentările evenimentelor care includ informaţii de tipul ce, unde 
şi nd (o „reprezentare a evenimentului în sine, a locului și a momentului 
apariţiei). Într-un studiu important realizat în anii 1990, Nicky Clayton și 
Anthony Dickinson au descoperit că păsările pot forma amintiri care includ 
informații de tipul ce, unde și când.“ Ei au studiat o specie de gaiță care de- 
pozitează hrană pentru a o folosi în viitor. Cercetătorii le-au dat păsărilor fie 

viermi (care se descompun rapid), fie alune (care se pot păstra un timp înde- 
lungat) şi le-au lăsat să îngroape hrana. Un factor esențial a fost acela că s-a 
manipulat prospețimea viermilor. După o perioadă în care păsările erau private 
de hrană, li se permitea să recupereze ceea ce depozitaseră. Studiile au arătat că 
păsările au în mod clar elementele pentru construcția memoriei episodice — ele 
pot reprezenta ce (viermi versus alune), când (viermii mai vechi erau recuperați 
înaintea celor proaspeți și a alunelor) și znde (locul unde era îngropat fiecare 
tip de hrană). Având grijă să nu exagereze cu interpretarea datelor, Clayton și 
Dickinson au numit aceasta memorie asemănătoare cu memoria episodică. 

Existenţa memoriei care înglobează elementele „ce, unde și când” s-a con- 
statat de atunci la diverse specii, inclusiv primate non-umane,” rozătoare,“ 
păsări” și chiar albine.” Dar există îndoieli în legătură cu interpretarea date- 
lor ca reprezentări autentice ale memoriei episodice.”! O problemă este aceea 
dacă performanța comportamentală din aceste studii depinde de o reprezen- 
tare unificată a experienței care include informaţii de tipul ce, unde, când sau 
dacă performanța ar putea depinde de o stocare separată a acestor forme de 
informaţii. Cu alte cuvinte, ar putea fi acestea amintiri semantice separate despre 
ce, unde și când? Noi știm că informaţiile de tipul „ce” și „unde” sunt codate se- 
parat în lobul temporal median (amintirile de tipul „care” sunt codate în cortexul 
peririnal, acelea de tipul „unde”, în cortexul parahipocampic)” (vezi Figura 7.2). 
Cercetările realizate în laboratorul lui Howard Fichenbaum au arătat că, numai 
atunci când informaţiile din regiunile peririnale și parahipocarpice sunt inte- 
grare în cortexul entorinal (poarta înspre hipocamp), acestea încep să coexiste ca 
reprezentări unificate." Dar oare coexistenţa reprezentărilor pentru ce, unde și 
când înseamnă neapărat că există o memorie episodică integrată? 

Chiar dacă animalele ar avea reprezentări unificate pentru ce, unde și 
când, sunt ele doar o formă complexă a memoriei semantice? Și dacă este 
așa, această memorie semantică atât de complexă este oare percepută în mod 
conștient ori ea controlează comportamentul în mod non-conștient? (Vă 
amintiți că memoria semantică poate controla comportamentul în mod non- 
conștient sau conștient.) Şi în sfârșit, întrebarea esenţială este dacă animalele 
percep în mod conștient o amintire care integrează aspectele ce, unde şi când, 
legată de o percepție personală despre sine cu un prezent și un viitor. La aceas- 
ta este mult mai greu de răspuns, fiindcă depinde de percepția memoriei ca o 
stare de conștiință autonoetică — stare a conștiinței care implică sinele. 

Adepții teoriei referitoare la existența memoriei episodice la animalele 
non-umane își susțin punctul de vedere cu argumentul că reptilele, păsările și 
mamiferele non-umane au regiuni cerebrale asemănătoare cu acelea care creea- 
ză memoria episodică umană — un hipocamp pentru a crea memoria episodică 
și un cortex prefrontal pentru a le accesa.** Regiunile care sunt precursoare ale 
hipocampului și cortexului prefrontal sunt prezente la reptile și păsări și toate 
mamiferele au versiuni autentice ale unor structuri care au fost implicate în 
memoria de lungă durată“ și în atenţie și memoria de lucru.** 

Toate acestea sunt adevărate, dar raționamentul de mai sus prezintă 
unele probleme. A susţine că oamenii și animalele ar trebui să aibă memorie 

conștientă pur și simplu fiindcă au hipocamp și cortex prefrontal, inseamnă 
a comite două erori. Întâi, nu se interpretează în mod corect relaţia dintre 
memoria explicită și conștiință la oameni — după cum am menționat, memo- 
ria explicită stocată în hipocamp nu este memorie conștientă decât după ce 
este reactualizată în memoria de lucru, unde poate deveni accesibilă în mod 
conștient. Prin urmare, demonstrația că memoria depinde de hipocamp nu 
este suficientă pentru a conchide că amintirea este percepută la nivel conștient, 
cu atât mai puțin că este percepută ca o stare de conștiință autonoetică. În al 
doilea rând, se interpretează în mod greșit relația dintre regiunile cerebrale şi 
funcțiile cerebrale. Doar pentru că un șobolan sau o pasăre are o versiune de 
hipocamp și de cortex prefrontal nu înseamnă că are toate funcțiile hipocam- 
pului și cortexului uman. 

Trebuie să avem foarte mare grijă atunci când generalizăm de la structură 
la funcţie, atunci când este vorba despre regiunile corticale și, în special, despre 
cortexul prefrontal. Deși toate mamiferele au cortex prefrontal, există regiuni 
ale acestuia care se găsesc doar la primate.” În mod clar, cortexul prefrontal 
al unui șoarece sau al unui șobolan este o versiune neevoluată a cortexului 
maimuțelor sau al cimpanzeilor. Iar versiunea atenției și a memoriei de lucru 
pe care o are un șoarece sau un șobolan este mult mai puțin complexă decât 
aceea a primatelor. Deși primatele non-umane au creier și capacități psiholo- 
gice care se aseamănă mai mult cu ale noastre, nici aceste animale nu au toate 
caracteristicile cogniției umane. Mai mult, anumite trăsături structurale ale 
cortexului prefrontal uman deosebesc creierul uman chiar și de cel al rudelor 
noastre cele mai apropiate, primatele mari.”* Doar fiindcă şobolanii sau chiar 
maimuțele au un cortex prefrontal nu înseamnă că el poate susține performanța 
care generează conștiința autonoetică. 

Ideea de bază care se cere evidenţiată aici este aceea că este într-adevăr 
necesar să avem o formă de atenție și de memorie de lucru pentru accesul cog- 
nitiv și, prin urmare, pentru experiența fenomenală, însă acestea nu garantează 
că va fi generată conștiința fenomenală. Acesta este motivul pentru care teori- 
ile despre reprezentările de ordin mai înalt și despre spațiul de lucru global nu 
sunt pur și simplu teorii ale memoriei de lucru sau ale atenţiei. Ele încearcă să 
evidențieze ce tip de capacităţi, altele decât atenţia și memoria de lucru, sunt 
necesare pentru conștiința de stare. 

Pentru a forma o memorie episodică este nevoie de mai mult decât de 
memoria pentru informaţiile de tipul ce, unde și când. Este nevoie de un con- 
cept de sine: conștiința faptului că un eveniment care este stocat este ceva ce 
ni se întâmplă NOUĂ. Abia după aceea, memoria episodică devine o stare 
de conștiință autonoetică. O soluție la problema stabilirii existenței memoriei 
episodice la animale ar fi să renunțăm la cerința legată de „sine” din definiţie. 
Aceasta ne-ar ajuta să demonstrăm mai ușor existența memoriei episodice la 
animale, dar ar elimina un aspect fundamental al memoriei episodice care o 
face atât de interesantă — calitatea sa autonoetică. 

Memoria episodică bazată pe conștiința de sine este prezentă în mod clar 
la oameni. S-a spus că ar exista la unele hominide, mamifere marine și elefanți 

și chiar la unele păsări." Dar concluziile despre organismele care nu au limbaj 
verbal sunt, din rațiuni ce ţin de posibilitățile de măsurare, mai puțin certe. Așa 
cum spuneam în Capitolul 6, studiile de tipul acesta se bazează în mod frec- 
vent doar pe analogia cu oamenii și pornesc de la premisa că animalele au me- 
morie episodică bazată pe conștiința de sine, încercând apoi să găsească dovezi 
care să o susțină, în loc să testeze ipoteze alternative care nu necesită prezența 
stării de conștiință pentru a explica un anumit răspuns comportamental. Nu 
există nicio dovadă certă a faptului că vreun alt animal, în afară de om, ar avea 
abilitatea de a percepe sinele în mod conștient, ca o entitate cu trecut, prezent 
și viitor. Studiile bazate pe taste de comentariu pentru a indica încrederea re- 
prezintă un progres metodologic semnificativ, dar, întrucât lipsește limbajul, 
alte animale nu au cum să ne spună ce stări trăiesc, dacă acesta este cazul (vezi 
Capitolul 6). _ 

Standardul de aur pentru conștiință rămâne relatarea verbală.“ Însă, 
chiar dacă unele animale au o formă de conștiință, poate o formă de conștiință 
de sine, prezența limbajului în creierul uman schimbă modul de procesare a 
informațiilor și potențialul de conștiință al creierului. De exemplu, reprezenta- 
rea umană a lui „ce”, cu ajutorul vastei noastre capacități semantice, depăşeşte 
cu mult capacitatea altor animale de a învăţa anumite lucruri și concepte și 
de a grupa (sau selecta) informaţiile, pentru a le folosi în gândire şi în lua- 
rea deciziilor. Iar unul dintre cele mai complexe concepte pe care capacitatea 
noastră semantică îl face posibil este conceptul de „eu” sau de „mine”. Dar orice 
abilități semantice ar putea avea ori ar învăța organismele non-umane, niciun 
astfel de organism nu are nimic care să rivalizeze cu sofisticatul mecanism 
computaţional al sintaxei, care ne permite să corelăm informaţiile de tipul ce și 
unde cu timpul absolut și relativ folosind timpurile gramaticale trecut, prezent 
şi viitor. De exemplu, cu ajutorul sintaxei, conceptul de „eu” în prezent poate 
fi proiectat în trecut și viitor. Cu un sistem de limbaj bazat pe sintaxă aflat în 
creier, conștiința devine autoreferențială și atemporală. S-ar putea spune că 
perspectivele trecute și viitoare deschise de timpurile gramaticale conferă, sau 
măcar facilitează, componenta călătoriei în timp a conștiinței autonoetice. 

Datorită competenţei noastre semantice, noi putem să codăm experiențele, 
folosind etichete care deosebesc experiența prezentă de altele, care au avut loc, 
şi să raportăm experiența prezentă la categorii largi de experiență. Putem ști 
că John este un bărbat alb, între două vârste, cu un temperament imprevizibil 
și care se înfurie extrem de ușor, mai ales atunci când bea. Cu ajutorul sintaxei, 
putem face predicții despre itemi etichetați semantic — fiindcă John bea, aș face 
mai bine să stau departe de el, ca să nu-i dau ocazia să mă lovească în seara 
aceasta. Animalele pot învăţa să facă predicții pe baza experienţei. Dar oamenii 
sunt experții predicțiilor „din zbor”; abilitatea noastră de a imagina viitoruri 
posibile ne distinge din punct de vedere cognitiv. Dar vom vedea în capitolele 
următoare că aceasta are un preţ — anxietatea. 

Întrebarea dacă animalele se pot angaja în călătoria mentală în timp și 
pot încorpora conștiința de sine în memorie nu și-a găsit răspunsul și acesta 
nici nu va fi ușor de găsit. Deocamdată, memoria de tipul acesta rămâne cel 

mult asemănătoare cu memoria episodică. Dar chiar şi această descriere implică, 
după opinia mea, faptul că ea ar fi mai aproape de memoria episodică decât 
este în realitate. În general, este bine să adoptăm explicaţia cea mai simplă a 
unui fenomen, fiindcă acelea mai complexe adaugă trăsături care ajung apoi să 
fie asumate ca fiind reale, nu doar simple caracteristici ipotetice. (Răspunsul 
simplu nu este întotdeauna cel adevărat, dar, în mod clar, trebuie luat în con- 
siderare și eliminat din discuție, înainte de a accepta explicații care sunt mai 
greu de evaluat.) Pentru amintirile care au fost numite asemănătoare celor epi- 
sodice, o descriere mai precisă ar fi amintiri semantice nonverbale cuprinzând 
informații de tipul ce, unde și când. Deoarece se pare că majorității animale- 
lor le lipsește hard-ul (organizarea cerebrală) și soft-ul (procesele cognitive) 
aflate la baza conștiinței umane autonoetice, eu cred că memoria episodică și 
conștiința autonoetică sunt ținte greșite pentru cei care doresc să dovedească 
existența conștiinței la animale. Memoria semantică și conștiința noetică ar 
putea fi mai uşor de urmărit. 

Mamiferele, sau cel puțin unele dintre ele, au o parte a hard-ului (hipo- 
campul și cortexul prefrontal) și a soft-ului (atenția și memoria de lucru), care 
ar face posibilă memoria similară celei semantice (nu semantică în sens ling- 
vistic, ci în sens factual) și conștiința noetică. Dar este greu de determinat dacă 
acestea, la fel ca situațiile de amorsare descrise mai sus, reflectă conţinut se- 
mantic non-conștient (conținut a-noetic) și nu conținut semantic care a ajuns 
în conștiința explicită (conținut noetic). 

Problema este că s-ar putea să nu existe nicio modalitate prin care să 
putem demonstra cu adevărat pe bază de date ferme existența conștiinței la 
animale. Experimentele pot să demonstreze că animalele au comportamente 
asemănătoare cu ale oamenilor, atunci când se află într-o anumită stare de 
conștiință fenomenală. Dar putem crea și roboți care se comportă în același 
fel în care se comportă oamenii atunci când au o experiență fenomenală. 
Conștiința este, și probabil va rămâne, o experiență interioară observabilă doar 
pentru organismul care o trăiește. Iar în lipsa unei relatări verbale, sunt puţine 
elemente care se pot măsura. 

Dacă ar fi să ghicim, eu aș spune că probabil mai există câteva animale 
care au cel puțin conștiință noetică — stări conștiente momentane despre fapte. 
Dar aceasta trebuie, în mod evident, să implice fapte care pot fi reprezentate 
fără limbaj, așa cum sunt cunoștințele legate de depozitarea mai recentă a unei 
rezerve de miâncare, comparativ cu alte rezerve din alte locuri, sau acelea referi- 
toare la faptul că sunt șanse mai mari ca prădătorii să fie lângă locul de adăpat 
la sfârșitul zilei și nu mai devreme, în plină lumină. 

Rezultatele cercetărilor realizate de Nikos Logothetis împreună cu colegii 
săi confirmă existența conștiinței semantice la primate non-umane. Acești cer- 
cetători au urmărit corelatele neurale ale conștiinței cu diverse tehnici imagis- 
tice și de recodificare neurală ultramoderne. Ei au expus maimuțe la situații 
în care sunt prezentate rapid imagini concurente, separat fiecărui ochi, creând 
o situație de conflict perceptual pe care creierul trebuie să o rezolve. Ceea ce 
„vede” animalul în acest test variază de la un moment la altul. Aceste studii 

impresionante arată că activitatea neurală în cortexul prefrontal, dar nu vizual, 
rezolvă diferența și ea poate să explice foarte bine care dintre imaginile con- 
curente domină percepția în fiecare moment. Concluzia care se poate formula 
în urma acestor studii este că răspunsurile neurale în regiunile din cortexul 
maimuţelor, care sunt implicate în percepția conștientă umană, rezolvă con- 
flictul perceptual în modalități semnificative din punct de vedere comporta- 
merital şi pot constitui corelate neurale ale conștiinței noetice (semantice). Dar 
există mai multe elemente care trebuie avute în vedere. Nu putem afirma că 
este vorba despre conștiință doar pentru că se observă o activare a cortexului 
prefrontal (în mare parte, activitatea din cortexul prefrontal nu este percepută 
în mod conştient); şi doar pentru că un stimul a fost observat și a ajuns în me- 
moria de lucru nu înseamnă că este perceput în mod conștient. Aceste aspecte 
sunt necesare, dar nu și suficiente pentru conștiință (vezi Capitolul 6). În plus, 
cercetările în care s-au folosit relatările verbale ale oamenilor au demonstrat 
faptul că percepția nu este același lucru cu conștiința explicită a stimulului 
perceput. Așadar, nu știm dacă animalele sunt conștiente în sensul în care noi 
suntem conștienți de ceea ce vedem atunci când privim un stimul vizual. 


ŞI ATUNCI, DE UNDE ȘTIM CĂ OAMENII SUNT CONȘTIENȚI? 


În acest punct, vă gândiţi probabil că același argument este valabil și 
în cazul conștiinței umane: de unde știm că alți oameni sunt conștienți? lia 
urma urmei, putem cunoaște doar propriile stări de conștiință. Înțelegerea 
acestui lucru a condus la ideile lui Descartes despre conștiință, idei care au 
conturat dezbaterea filosofică despre conștiință în lumea occidentală de 
atunci încoace. Dar noi avem două avantaje care lipsesc în cazul studiilor 
dedicate altor specii. 

În primul rând, neuroștiința modernă a oferit dovezi concludente în spri- 
jinul ideii că funcţiile psihologice sunt produse ale sistemelor cerebrale. Toţi 
membrii unei specii sunt dotați din punct de vedere genetic cu creiere care 
au aceleași capacităţi generale, deci putem presupune că, dacă o persoană are 
conștiință, este foarte probabil ca și alți oameni să aibă. Și întrucât circuitele 
cerebrale care au un rol esențial în conștiința umană (mai ales cortexul prefron- 
tal) sunt diferite (cel puţin într-un anumit grad) chiar și de cele ale primatelor 
non-umane,? ar trebui să fim deosebit de prudenți atunci când considerăm că 
alte specii au conștiință de stare. 

Dar și mai important este faptul că noi putem să ne împărtășim reciproc 
experienţele interioare folosind limbajul. Dacă dumneavoastră și cu mine stăm 
pe o plajă în California și privim cum soarele dispare dincolo de orizont, noi 
putem să ne comparăm qualia, cu ajutorul limbajului. Nu știm dacă avem exact 
aceeași experiență în mintea noastră (ceea ce eu spun că este roz dumneavoas- 
tră poate credeți că este portocaliu), dar avem același zip de experiență. Putem, 
aşadar, analiza conștiința umană cu un grad oarecare de certitudine și făcând 
un număr minim de presupuneri. Nivelul încrederii scade și numărul presupu- 
nerilor crește, atunci când este vorba despre alte animale. 

Cercetările în domeniul conștiinței umane, cel puțin până în prezent, oferă 
un număr limitat de detalii despre mecanismele cerebrale. Dar rămân modalitatea 
cea imai bună și probabil singura de a studia conștiința în sine (spre deosebire de 
procesarea informaţiilor care poate să fie sau să nu fie de fapt parte a experienței 
conștiente). În studiile dedicate percepției și memoriei la oameni, s-au înregistrat 
progrese importante în ceea ce privește clarificarea naturii conștiinței, a compo- 
nentelor sale și a elementelor care o susțin în creier. Aceste realizări ne vor folosi 
atunci când vom. reveni la întrebarea referitoare la modul în care creierul dă naștere 
emoțiilor, în special stărilor de teamă și de anxietate, în capitolul următor. 


FORMULAREA UNEI CONCLUZII PRELIMINARE 


In viața de zi cu zi, îmi tratez pisoiul, pe Petey, ca și cum ar avea conștiință 
de sine și emoţii. Atunci când este în bucătărie şi miaună frecându-se de pi- 
cioarele mele, iar vasul lui pentru mâncare este gol, mă gândesc că îi este foame. 
Dacă răstoarnă ceva de pe dulap, îl întreb supărat de ce a făcut asta, ca și cum 
acțiunile sale ar avea o motivaţie conștientă intenţionată. Dacă toarce atunci 
când îl scarpin pe burtică, mă gândesc că se simte fericit. Însă doar fiindcă el 
pare că trăiește aceste stări nu înseamnă că este așa. Pământul pare plat, însă 
noi ştim că nu este, fiindcă dovezile științifice au arătat-o. În lipsa unui răs- 
puns la întrebarea dacă animalele au experienţe conștiente care ar semăna cu 
experienţele conștiente umane, nu trebuie să presupunem pur și simplu că au. 

Deși este greu, eu cred că oamenii de știință trebuie să se ferească să aducă 
ipoteze antropomorfizante în laborator. După cum am văzut, Lloyd Morgan îi 
încuraja încă din secolul al nouăsprezecelea să reziste tentaţiei de a vedea com- 
portamentul animal în termenii minții umane, fiindcă altfel studiul comporta- 
mentului animal și-ar pierde raportarea la fapte empirice.“ Psihologia animală 
s-a confruntat întotdeauna într-un fel sau altul cu această problemă.” 

Sunt surprins atunci când cercetătorii contemporani pornesc de la 
prezumția că animalele au experiențe conștiente și apoi își fundamentează 
cercetările în baza ei, ca şi cum ar fi un fapt dovedit. Foamea, plăcerea, teama 
și altele sunt invocate atunci când se încearcă explicarea comportamentului 
animalelor. Același cercetător poate fi deosebit de riguros în planificarea expe- 
rimentelor și în realizarea testelor statistice ale datelor comportamentale ori în 
privința tehnicilor neurologice de studiu al creierului, dar, în schimb, să ofere 
niște interpretări libere privind viața emoțională a animalelor, pe baza răspun- 
surilor comportamentale manipulate neuro-biologic și care sunt semnificative 
din punct de vedere statistic. Deși interpretările sunt prin natura lor specula- 
tive, problemele apar atunci când speculațiile ajung să fie tratate ca fiind fapte 
incontestabile. Una dintre satisfacțiile muncii de cercetare este posibilitatea de 
specula, de a imagina răspunsuri la lucruri pe care nu le știm și pe care poate nu 
le vom ști niciodată, dar cercetătorii au în același timp obligația de a nu ames- 
teca ipotezele cu observațiile fundamentate științific. Altminteri, speculațiile 
ajung să fie considerate fapte, iar aceste „fapte” devin parte a realității asumate 
cu care vor lucra cercetătorii. 





210 ANXIOS 


În cele din urmă, eu cred că problema principală privind conștiința ani- 
mală este aceea de a stabili care este condiția primordială a sistemului ner- 
vos. Să pornim de la premisa că toate animalele sunt conștiente până când se 
va dovedi contrariul ori de la premisa că sistemul nervos este a-noetic (non- 
conştient)? Întrebarea aceasta este deseori eludată, din cauză că nu se face 
distincţia între conștiința fiinţei şi conștiința de stare, dar același lucru se poate 
întâmpla și din cauză că se pornește de la premisa existenței conștiinței stă- 
rii mentale la animale. Pentru mine, varianta sistemului nervos non-conștient 
este în mod clar preferabilă. Ea ne permite să studiem aspectele a-noetice ale 
funcției cerebrale la oameni și la alte animale, fără să emitem ipoteze netesta- 
bile despre conștiință și, de asemenea, ea reduce șansele ca acestea să fie tratate 
ca fapte concrete. La urma urmei, diferența este aceasta: ori abordăm problema 
conștiinței animalelor și încercăm să arătăm că explicaţiile care susțin varianta 
non-conștientă nu pot explica datele reale, ori presupunem că observaţiile care 
par să indice existența conștiinței de stare constituie dovezi incontestabile ale 
existenţei acesteia. Eu prefer strategia ascendentă, în care încercăm să ajungem 
la conștiință, nu să găsim argumente care să-i confirme existența. 

O problemă cu care ne confruntăm în comparaţiile dintre specii este 
aceea că, deseori, criteriile folosite se schimbă. Nimeni nu crede că șobolanii 
sau caracatițele au experienţele pe care le avem noi, prin urmare, atunci când 
vorbesc despre conștiință la alte animale, cercetătorii nu se referă la ceea ce oa- 
menii numesc în mod obișnuit conștiință. Dar apoi se mizează pe argumentul 
evoluționismului — conștiința umană trebuie să fi evoluat din procese similare 
și la animale; așadar dovezile comportamentale care ar putea confirma ipoteza 
existenţei conștiinței la animale ne spun cum a evoluat conștiința umană. Dar 
acest lucru este valabil doar dacă se pot obține dovezi directe care confirmă 
conștiința stării mentale la alte animale. Altfel, vorbim despre procese cerebra- 
le non-conștiente, poate niște precursori ai cogniției umane care ar fi relevanți 
pentru conștiință, dar nu datorită faptului că starea precursoare în sine ar fi fost 
o stare conștientă. 

Oamenii de știință trebuie să fie întotdeauna foarte riguroşi în legătură 
cu ceea ce constituie date certe și cu modul în care le interpretează. Dar miza 
este deosebit de mare atunci când implicațiile nu se rezumă la efortul de a afla 
mai multe lucruri despre lumea noastră și se încearcă rezolvarea unor probleme 
care afectează viața oamenilor și starea lor de bine. Atunci când tratăm circu- 
itele care controlează a-noetic răspunsurile defensive ca și cum ar genera stări 
autonoetice conștiente de frică la animale, noi denaturăm ceea ce studiem și îi 
inducem în eroare pe cei care aplică rezultatele cercetărilor noastre, încercând 
să-i ajute pe cei care suferă de stări fobice și anxioase. Cercetările pe animale 
pot fi de mare ajutor, dar ele sunt eficiente doar dacă interpretăm rezultatele în 
modul cel mai corect posibil. 








CAPITOLUL 8 


Ce simţim: conștiința emoţională 


„Tu nu eşti eu. Tu nu poți simţi ceea ce simt eu” 
—]OHN FOWLESI 


Un bărbat aflat alături îndreaptă ţeava puștii spre o țintă aflată la câțiva 
metri distanță. Apoi, fără niciun avertisment, se întoarce și îndreaptă arma spre 
mine. Deși elementele stimulului situației fizice rămân aproape neschimbate, 
situația se schimbă drastic, atunci când arma se îndreaptă spre noi. Experiența 
dobândește un caracter emoțional, o experiență în care mintea noastră 
conştientă este dominată de sentimente de teamă și de anxietate — teamă că 
persoana aceea va apăsa pe trăgaci și anxietate pentru ceea ce va însemna acel 
lucru pentru supraviețuirea sau pentru starea noastră de bine, dacă se va în- 
tâmpla așa ceva. 

Qualia unei experiențe emoţionale, acel „cum este, cum te simți” atunci 
când trăieşti emoția respectivă, este diferită de cea a unei experiențe non- 
emoționale. Capitolul de față analizează natura deosebirilor și modul în care 
ele iau naștere în creier. În particular, investighează ceea ce se petrece în creier 
Și în corp atunci când oamenii se confruntă cu stimuli declanșatori ai emoțiilor; 
este vorba în special despre stimuli amenințători, spre deosebire de stimuli ne- 
utri din punct de vedere senzorial, de tipul celor discutaţi în Capitolele 6 și 7. 

O trăsătura definitorie a senzației de frică este aceea că ne temem de 
ceva. Prin urmare, o parte esențială a experienței fricii resimțite în legătură cu 
un șarpe, un tâlhar ori o armă îndreptată î înspre noi este conștiința faptului că 
șarpele, tâlharul sau arma sunt prezente. De aceea, voi începe această discuție 
cu unele precizări legate de modul în care apare percepția conștientă a stimulul 
amenințător și despre deosebirile dintre procesele cerebrale angajate în cazul 
stimulilor amenințători comparativ cu acelea angajate în cazul stimulilor ne- 
utri. De fapt, pe baza acestor deosebiri putem să explicăm de ce trăim în mod 
conștient o stare de frică în prezența amenințărilor și o stare de îngrijorare 
legată de amenințări care nu sunt prezente. 

PROCESAREA CONȘTIENTĂ COMPARATIV CU PROCESAREA 
NON-CONŞTIENTĂ A AMENINȚĂRILOR 


În studiile de procesare a amenințării la oameni, cercetătorii le prezintă 
participanților stimuli care fie sunt amenințători în sine, fie au dobândit semnificație 
amenințătoare prin condiţionare pavloviană (Figura 8.1). Fiecare specie este pregă- 
tită din naștere să considere anumiţi stimuli ca fiind amenințători.” Amenintările 
înnăscute/ pregătite includ imagini cu chipurile unor persoane care exprimă furie 
sau spaimă ori cu animale veninoase, cum sunt șerpii și păianjenii. Amenințările 
condiționate sunt create prin asocierea unui stimul inofensiv, de exemplu o formă 
colorată (un pătrat albastru), cu un șoc electric slab. În unele studii, cele două abor- 
dări sunt combinate (asocierea unui stimul ameninţător înnăscut, de exemplu, un 
chip furios, cu un șoc), pentru a spori efectul condiționării. 

Efectele amenințărilor conștiente comparativ cu acelea ale amenințărilor 
non-conștiente sunt investigate la fel ca atunci când le comparăm cu efectele 
stimulilor neutri — folosind mascarea sau alte trucuri experimentale pentru a 
bloca percepția conștientă a amenințării ori studiind procesarea amenințării 
la pacienţi cu leziuni cerebrale, cum este cazul pacienţilor suferind cu blindsi- 
ght (vezi Capitolul 6). Numeroase studii au demonstrat capacitatea creierului 
uman de a procesa semnificația amenințării, fără percepția conștientă a stimu- 
lului declanșator în sine.* 





Înnăscut (Pregătit) Condiţionat 


Stimul ameninţător Stimul neutru Stimul ameninţător Stimul neutru 


rai manere 





ÎN] - 


Figura 8.1. Stimulii înnăscuţi (pregătiţi) și cei condiționaţi 

ai amenințării, în studiile cu subiecți umani 
(Stânga) Unii stimuli funcționează ca amenințări pentru subiecții umani, 
fără nicio învăţare prealabilă evidentă. Dar, din cauză că oamenii nu răs- 
pund cu toții la fel și învăţarea anterioară este dificil de exclus, acești sti- 
muli sunt considerați mai degrabă învățați decât înnăscuţi (Modificat după 
Ewbank și colab. [2010].) (Dreapra) Stimulii neutri din punct de vedere 
biologic, atunci când sunt asociați cu un stimul necondiţionat aversiv (SN), 
de exemplu, un șoc electric, devin stimuli condiționați SC. De asemenea, 
este posibil să asociem niște stimuli pregătiți cu o stimulare aversivă, pentru 
a spori efectele condiționării, fiindcă în studiile cu subiecți umani intensi- 
tatea SN este în general foarte slabă. 

După cum am discutat în capitolele precedente, unul dintre motivele 
pentru care putem studia starea de conștiință la oameni, însă este mai dificil 
de realizat la animale, este acela că noi putem crea situații în care oamenii pot 
să relateze verbal dacă sunt conștienți în mod explicit de un stimul sau nu. 
Răspunsurile nonverbale ne pot arăta dacă stimulul a fost înregistrat de creier 
potrivit unei semnificații anume, dar nu reușesc să evidențieze diferenţele din- 
tre procesarea conștientă și non-conștientă. 

Așa cum am văzut în Capitolul 6, studiile dedicate procesării non-conștiente 
a stimulilor neutri (de exemplu, prin mascare sau în studii efectuate pe pacienți 
cu blindsight) necesită instruirea pacienților pentru a răspunde într-o anumită 
manieră. Subiecţii sunt îndrumați să aleagă între două sau mai multe elemente, 
chiar dacă ei simt că fac acest lucru pe ghicite. Dar stimulii amenințători oferă un 
avantaj experimental față de stimulii neutri, fiindcă amenințările provoacă în mod 
automat și involuntar răspunsuri ale sistemului nervos autonom (schimbări ale 
presiunii sanguine, ale ritmului cardiac, ale respirației și transpirație) și potențează 
reflexele corporale, cum este acela de tresărire.* Nu este nevoie ca participanţii să fie 
îndrumați sau puși să răspundă la stimuli pe care pretind că nu i-au perceput. În fe- 
lul acesta, răspunsurile corporale declanșate de amenințare oferă dovada nonverba- 
lă, măsurabilă obiectiv, a faptului că amenințările nevăzute sunt procesate de creier 
ca atare, atunci când relatarea verbală nu este posibilă. Răspunsurile sunt conside- 
rate dovezi ale faptului că procesarea amenințării nu impune percepția conștientă. 
Este o formă de procesare a-noetică (implicită sau non-conștientă). 

Dar în condiții normale, evident că noi putem fi — și de obicei suntem — 
conștienți de amenințări. Conștiința adaugă procesării amenințării dimensiuni care 
nu sunt posibile atunci când amenințările sunt procesate doar a-noetic. Cu toate 
că la oameni luarea deciziilor se bazează în mare parte pe procese non-conștiente 
care evaluează valența stimulilor și a răspunsurilor (vezi Capitolele 3 și 4), putem 
apela și la conștiință pentru a ne stabili opțiunile (vezi Capitolele 3 și 4). Ceea ce 
am învățat din experiențele trecute poate sugera că atunci când un pit bull mârâie 
și vrea să ne atace opțiunea cea mai bună este aceea de a ne urca într-un copac. Dar 
dacă observăm că este un copac prea firav ori unul cu ramuri înalte la care nu avem 
cum să ajungem, s-ar putea să avem nevoie de o metodă alternativă de scăpare și 
să folosim memoria conștientă și imaginația (călătoria mentală în viitor), pentru 
a testa diferite strategii şi a o selecta pe cea optimă. Însă, pe lângă toate acestea, 
amenințările, odată intrate în conștiință, pot să provoace ruminație și îngrijorare — 
oare vom fi răniți grav dacă pit bull-ul ne ajunge din urmă? Vă propun să vedem ce 
se întâmplă în creierul uman în timpul procesării conştiente a amenințărilor. 


SISTEME CEREBRALE ACTIVATE DE AMENINȚĂRI 
PROCESATE ÎN MOD CONȘTIENT 


Vă amintiți din Capitolul 6 că, atunci când stimulii vizuali neutri sunt 
împiedicaţi să pătrundă în conștiința explicită prin mascare sau prin alte pro- 
ceduri, sunt activate anumite regiuni ale cortexului vizual. În absenţa acestor 
proceduri care induc în eroare participanții, atunci când aceștia pot să relateze 

că au văzut stimulii vizuali, sunt activate și regiunile frontale și parietale ale 
CCNS, pe lângă cortexul vizual. 
Așa cum era de așteptat, pentru stimulii vizuali aversivi apare același ti- 
par de activare cerebrală: stimulii amenințării procesați în mod non-conștient 
activează cortexul vizual, dar nu și regiunile frontale și parietale, în vreme ce 
amenințările vizuale percepute în mod conștient activează regiunile vizuale, 
frontale și parietale” (Figura 8.2). Așadar, noi devenim conștienți de stimulii 
vizuali ai amenințării în același mod în care devenim conștienți de orice fel 
de stimul vizual: prin interacțiuni între cortexul vizual și rețelele corticale ale 
conștiinței care controlează atenţia și alte funcții executive, care permit repre- 
zentarea stimulului în spaţiul de lucru cortical al memoriei de lucru. Așa cum 
notam mai devreme, aceasta nu înseamnă că regiunile respective găzduiesc 
conştiinţa, ci faptul că anumite celule, molecule, sinapse și circuite din regiuni- 
le respective facilitează apariția conștiinței. a 
Deși sunt activate aceleași regiuni corticale în cazul stimulilor neutri din 
punct de vedere emoţional percepuți conștient, precum și al amenințărilor per- 
cepute vizual în mod conștient, nivelul activării corticale este mai ridicat în cel 
de-al doilea caz.* Rezultatul este că o amenințare este mai pregnantă în mintea 
conştientă, comparativ cu niște stimuli neutri care ne solicită și ei atenția. Să vedem 

Figura 8.2. Tipare ale activării cerebrale pentru ameninţări 

conștiente și non-conștiente 
După cum ilustrează Figura 6.8, stimulii neutri din punct de vedere 
emoțional văzuţi activează cortexul vizual și regiunile prefrontale și pari- 
etale, dar stimulii mascaţi, care nu pot fi raportați, activează doar cortexul 
vizual. Același tipar de activare este valabil pentru amenințări. Dar, pe lân- 
gă aceasta, atât amenințările văzute, cât și cele mascate conduc la activarea 
amigdalei. Faptul că amigdala poate fi activată de amenințări nerapor- 
tabile sugerează că activarea amigdalei are loc independent de percepţia 
conștientă a stimulului. 

cum apare această amplificare a procesării corticale. Dar, înainte de aceasta, câteva 
cuvinte despre relația dintre memorie și procesarea conștientă a amenințării. 

In Capitolul 7 am discutat despre rolul esenţial pe care îl are memoria 
în starea de conștiință. În mod surprinzător, contribuţia sistemelor memoriei 
din lobul temporal median la procesarea conștientă a amenințărilor nu a fost 
studiată îndeajuns. Dar, ţinând cont de ceea ce ştim despre rolul memoriei 
în conștiință, probabil că apelăm la sistemele memoriei din lobul temporal 
median atunci când procesăm în mod conștient amenințările. De exemplu, 
pentru a fi conștienți de faptul că suntem amenințați, trebuie să știm ce este 
o ameninţare (să avem conceptul de ameninţare stocat în creier), cunoștințe 
care necesită memorie semantică. Mai trebuie să știm că stimulul prezent la 
un moment dat este un exemplu de amenințare (ceea ce necesită, de asemenea, 
memorie semantică). În plus, probabil se vor reactualiza experiențele personale 
trecute, pe care le-am avut cu amenințări în general sau cu această amenințare 
în particular (ceea ce necesită memorie episodică). Dacă aceste reprezentări din 
lobul temporal median ajung în memoria de lucru, rezultatul va fi că, atunci 
când suntem în prezența unei ameninţări, începem să construim o stare de 
conștiință de natură noetică și autonoetică deopotrivă. lar procesarea memori- 
ei, ca și procesarea senzorială, este amplificată în cazul stimulilor amenințării, 
comparativ cu procesarea stimulilor neutri.” 


PRIN CE SE DEOSEBEȘTE MODUL ÎN CARE CREIERUL 
PROCESEAZĂ AMENINȚĂRI FAȚĂ DE MODUL DE PROCESARE 
A STIMULILOR NEUTRI DIN PUNCT DE VEDERE EMOȚIONAL? 
IMPLICAREA CIRCUITELOR DEFENSIVE DE SUPRAVIEȚUIRE 


Motivul pentru care amenințările produc răspunsuri ale sistemului ner- 
vos autonom, iar stimulii neutri nu, este acela că amenințările activează circuite 
specifice care controlează aceste răspunsuri. Circuitele implicate aparțin cate- 
goriei circuitelor defensive de supraviețuire, un prim exemplu fiind circuitele 
defensive din amigdală, descrise în Capitolele 2 și 4. Aceste circuite procesează 
amenințările fără să fie nevoie de procesarea conștientă a stimulului. 

S-a demonstrat în mai multe moduri faptul că circuitele defensive, cum 
sunt cele care implică amigdala, sunt procesori non-conștienți ai amenințării. De 
exemplu, așa cum arătam mai devreme, activarea amigdalei are loc, la subiecții 
sănătoși, indiferent dacă stimulul amenințării este observat ori mascat. În plus, 
amenințările activează amigdala și la pacienții cu blindsight care declară că nu 
văd stimulii amenințării prezentați în regiunea pe care ei nu sunt capabili să o va- 
dă.!! Descoperirile acestea sunt în concordanță cu datele care indică faptul că le- 
ziunile amigdalei împiedică formarea memoriei non-conștiente, implicite a unei 
asocieri SC-SN care este folosită pentru a controla exprimarea răspunsurilor 
condiționate la un SC amenințător, dar nu afectează abilitatea de a ne aminti în 
mod conştient faptul că am fost condiționați.? În schimb, leziunile hipocampu- 
lui afectează abilitatea de a ne aminti în mod conștient că am fost condiționaţi, 
dar nu și abilitatea de a fi condiționaţi sau de a răspunde după aceea la SC.5 

O altă direcție de cercetare relevantă în acest caz implică percepția 
conştientă a relaţiei în timpul condiționării. Aspectul analizat se referă la 
măsura în care este nevoie de percepția conștientă a relaţiei dintre SC și SN 
pentru realizarea condiționării amenințării. Deși studiile din trecut sugerea- 
ză că este nevoie de percepția conştientă a acestei relaţii pentru a se reali- 
za condiționarea,!“ lucrările recente au demonstrat că ea se poate realiza și 
atunci când percepția conștientă a relației este împiedicată prin blocarea de- 
tectării informaţiilor stimulului condiţionat.i* Mai mult decât atât, activarea 
amigdalei se produce și atunci când subiecții sunt conștienți, dar și când ei nu 
sunt conştienţi de situația de relaționare, însă activarea hipocampului arc loc 
doar atunci când subiecții sunt conștienți de această situație.!* Vedem astfel în 
acţiune forme de memorie implicită și explicită: memoria implicită stă la baza 
condiționării, dar memoria explicită (care implică hipocampul și, probabil, re- 
giunile prefrontale/ parietale) este necesară pentru cunoașterea conștientă a 
asocierii dintre SC și SN (memoria semantică)!” și pentru percepția conștientă 
a faptului că suntem condiționați (memorie episodică).! 

În afară de faptul că interferează cu exprimarea răspunsurilor implicite 
(non-conştiente) la amenințări, leziunile amigdalei au încă un efect important. 
Vă amintiți că amenințările intensifică procesarea senzorială în cortexul vizual al 
oamenilor. Leziunile amigdalei elimină acest efect, rezultatul fiind acela că sti- 
mulii amenințători și cei neutri produc niveluri similare de activare corticală.” 

S-ar putea ca importanța atribuită amigdalei să fie considerată limitată, în- 
trucât ea nu este singura regiune cerebrală care contribuie la procesarea amenințării 
(vezi Capitolul 4).2 Dar, fiindcă rolul său este destul de bine înţeles, ea este uri 
excelent punct de referință pentru examinarea modulului în care amenințările 
afectează procesarea corticală și, în cele din urmă, percepția lor conştientă. În 
același timp, evidenţierea rolului amigdalei în procesarea amenințărilor nu trebu- 
ie să ne distragă atenția de la celelalte funcții la care contribuie aceasta.” 

Prin urmare, principala diferență între ceea ce se petrece atunci când creierul 
procesează amenințări și atunci când procesează stimuli neutri este aceea că, în 
primul caz, este activat un circuit defensiv de supraviețuire care implică amigdala. 
Apoi aceasta are consecințe asupra modului în care regiunile corticale procesează 
amenințarea. Tabelul 8.1 cuprinde un rezumat al deosebirilor dintre activarea cor- 
ticală în cazul amenințărilor vizuale percepute conștient și cele mascate. 


Tabelul 8.1. Activarea cerebrală provocată de stimuli văzuți 
și mascaţi, emoționali și neutri 





STIMULNEUTRU — STIMULAMENINȚĂTOR 























Văzut Mascat Văzut Mascat 
Cortex vizual activ activ activ activ 
Cortex frontal/ parietal activ non-activ activ non-activ 
Amigdala non-activ non-activ activ activ 

CUM AJUNG STIMULII AMENINȚĂRII LA AMIGDALĂ? 


Un element esențial al argumentaţiei mele este că stimulii amenințării 
activează circuitele defensive de supraviețuire din amigdală, care apoi inițiază 
în creier și în corp răspunsuri care modifică modul în care amenințarea este 
procesată mai departe de către creier. Aceste circuite aduc contribuții impor- 
tante, dar indirecte, la percepția conștientă a fricii. Ca punct de pornire pentru 
înțelegerea modului în care procesarea amenințării este afectată de activarea 
amigdalei, vom urmări întâi traseele pe care ajung informațiile senzoriale în 
amigdală. Ne vom concentra asupra amenințărilor vizuale și auditive, deoarece 
majoritatea cercetărilor vizează aceste modalități senzoriale. 

Multă vreme s-a crezut că amigdala este activată de stimulii senzoriali, pe 
căile pornind din etapele ulterioare ale procesării senzoriale.22 Dar cercetările 
mele de la mijlocul anilor 1980 au arătat că stimulii senzoriali nu trebuie să 
implice regiuni de procesare corticală pentru a activa amigdala și, prin aceas- 
ta, să provoace răspunsuri defensive înnăscute (încremenirea) și răspunsurile 
sistemului nervos autonom la șobolani.” Mai exact, aceste studii au arătat că 
amigdala primește informații nu numai de la etapele ulterioare ale procesării 
corticale, ci și de la regiunile subcorticale de procesare senzorială din talamus. 

Astfel, din regiunile talamice care oferă cortexului senzorial informaţiile 
senzoriale pornește și o cale mai scurtă, care ocolește cortexul. Calea talamică 
și calea cortico-senzorială au fost numite calea inferioară şi, respectiv, ca/ea su- 
perioară * (Figura 8.3). Deşi cele două căi pornesc din aceleași regiuni generale 
ale talamusului, ele implică ansambluri diferite de neuroni, cu funcții diferite 
în cadrul acelor regiuni.% 

Celulele talamice care transmit semnale cortexului vizual primar sunt 
procesoare de mare fidelitate, care permit realizarea unor reprezentări precise 
ale trăsăturilor stimulilor externi în cortexul senzorial primar. Cortexul sen- 
zorial primar se conectează apoi cu regiunile de procesare vizuală secundară 
şi terțiară care integrează trăsături vizuale diferite (formă, culoare, mișcare), 
pentru a construi reprezentări perceptuale ale obiectelor și evenimentelor. Prin 
conexiunile cu rețelele neuronale ale memoriei de lucru/ atenţiei, localizate în 
regiunile frontale și parietale, și cu rețelele memoriei din lobul temporal me- 
dian, reprezentările create în regiunile corticale de procesare ulterioară pot fi 
folosite în procesarea cognitivă şi în crearea percepției conștiente a stimulului. 
Regiunile pentru procesările ulterioare din cortexul vizual sunt și punctul de 
plecare al conexiunilor căii superioare cu amigdala. 

Celulele talamice care transmit semnale direct spre amigdală creează calea 
inferioară și aduc amigdalei informații despre trăsăturile de bază ale stimulilor, 
cum ar fi intensitatea, dimensiunea și viteza de apropiere a stimulului vizual, 
dar nu și informații exacte despre obiectul sau evenimentul care se petrece. În 
sistemul vizual, de exemplu, amigdala primește semnale de la calea colicular- 
pulvinară aflată la originea căii de procesare a informațiilor de tipul „unde/ 
acțiune” care funcționează non-conștient și stă la baza vederii oarbe (vezi Ca- 
pitolul 6), aceasta explicând de ce pacienții cu vedere oarbă (blindsight) pre- 

Figura 8.3. Calea inferioară și calea superioară spre amigdală 

a. Stimulii senzoriali ajung la amigdală pe două căi. Informaţiile transmise la 
talamusul senzorial sunt trimise apoi atât spre cortexul senzorial, cât și amig- 
dalei. Neuronii talamici senzoriali, care se conectează cu amigdala, nu fac parte 
din sistemul principal, care conectează talamusul cu cortexul senzorial primar. 
În sistemul vizual, de exemplu, amigdala primește semnale mai degrabă pe ca- 
lea colicular-pulvinară decât pe calea geniculo-corticală. b. Ilustrarea căii infe- 
rioare în acțiune. Un drumeț este pe punctul de a călca pe un șarpe cu clopoței 
(din LeDoux [1994]). Calea inferioară poate declanșa comportamentul de 
încremenire, înainte ca persoana să știe acest lucru în mod conștient, pe calea 
procesării corticale a stimulului vizual și a interacțiunilor dintre cortexul vizual 
și regiunile frontale și parietale, care, împreună cu cortexul vizual, generează 
experiența vizuală conștientă (vezi Figura 8.2). 


zintă activitate la nivelul amigdalei și exprimă răspunsuri ale sistemului nervos 
autonom la amenințări (vezi mai sus). Deși calea inferioară oferă un conţinut 
informațional redus, ea necesită mai puţine etape de procesare comparativ cu 
calea superioară și este astfel o rută mai rapidă spre amigdală. 

Comparativ cu calea superioară, calea inferioară este un traseu „rapid și 
imprecis”; ea ne permite să răspundem mai degrabă rapid decât precis, într-o 
situație de pericol. Dacă încremenim la vederea unei forme arcuite zărite în 
iarbă (prin semnalele talamice transmise amigdalei) și care, realizăm noi, mai 
târziu (prin procesare corticală) că este un băț, costul acestui răspuns defensiv 
anticipativ greșit este mic față de costul potenţial pe care l-am plăti în cazul în 
care am călca într-adevăr pe un șarpe. Eu am scris și am vorbit deseori despre 
greșeala cu șarpele, iar imaginea din Figura 8.4 mi-a fost trimisă de cineva care 
s-a trezit complet încremenit văzând „un băț curbat în iarbă” exact de felul 
acesta. 

Figura 8.4. Un băț în iarbă 

Șarpe sau băț? Într-un interval de milisecunde, amigdala poate să declanșeze 
răspunsuri defensive la un stimul ca acesta. Circuitele aflate la baza acestui 
răspuns sunt prezentate în Figura 8.3. 


ESTE AMIGDALA UN PROCESOR NON-CONȘTIENT? 


Modelul bazat pe calea inferioară/ superioară este susţinut de studii ale 
proceselor non-conștiente realizate pe subiecți cu creier sănătos,, pacienți cu 
blindsight”și pacienți având electrozi implantați în amigdală, ca parte a trata- 
mentului pentru epilepsie.” Dar, el a generat în același timp mult (poate prea 
mult) entuziasm în legătură cu contribuția semnalelor transmise de talamus 
spre amigdală în timpul procesării non-conștiente — calea inferioară a ajuns să 
fie echivalată cu procesarea non-conștientă, iar calea superioară cu procesarea 
conștientă. Acum este limpede că ambele căi trebuie considerate purtătoare 
ale semnalelor non-conștiente spre amigdală. Denumirile „cale inferioară” și 
„cale superioară” trebuie interpretate mai degrabă ca descrieri simplificate ale 
traseelor informaţiilor senzoriale trimise dinspre talamus și cortex spre amig- 
dală, decât ca modalități prin care se explică deosebirile dintre procesarea non- 
conștientă și procesarea conștientă a amenințărilor realizată la nivel cerebral. 

Atribuirea excesivă a procesării non-conștiente căii inferioare, excluzând 
calea superioară, a condus în cele din urmă la respingerea ideii potrivit căreia 
informațiile talamice non-conștiente ar fi importante pentru creierul uman.* 
Și întrucât informațiile talamice au ajuns să fie considerate non-conștiente, 
iar cele corticale informații conștiente, contestarea importanței căii inferi- 
oare a condus tocmai la contestarea ideii că amigdala este un procesor non- 
conștient.” 

Pentru contestarea naturii non-conștiente a procesării amigdalei s-au fo- 
losit două seturi de dovezi.*? Întâi, cele care arată că, în anumite condiții, nive- 
lul activării amigdalei (măsurat prin rezonanță magnetică funcțională MRI) 
este mai ridicat atunci când subiecții sunt conştienţi de amenințare. În al doi- 
lea rând, dovezile care indică faptul că nivelul de activare al: amigdalei se reduce 
atunci când subiecții sunt angajaţi într-o sarcină care le solicită atenția în timp 
ce procesează o ameninţare. Aceste descoperiri au fost interpretate ca o dova- 
dă a faptului că activitatea amigdalei este modulată de atenție și, prin urmare, 
amigdala participă mai degrabă la procesarea conștientă decât la procesarea 
nonconștientă.* Dar trebuie luaţi în considerare și alți factori. 

Concluziile despre modularea atențională a amigdalei se bazează pe 
rezultate fMRI, care sunt niște repere brute. Tehnica £MRI, care estimează 
activitatea neurală după cantitatea de oxigen folosită de creier, poate măsu- 
ra schimbările relevante doar la intervale de câteva secunde. Aceasta este o 
limitare importantă, întrucât noi știm din studiile pe animale că răspunsul 
celulelor amigdalei la stimuli apare în milisecunde.“ Studii mai recente pe 
subiecți umani au folosit tehnici care nu se mai confruntă cu inconvenientele 
prezentate de rezoluția temporală deficitară a fMRI şi au arătat că primele 
răspunsuri declanșate de amenințări nu sunt afectate de atenție, dar cele mai 
târzii sunt afectate.“ Răspunsurile rapide apar în nucleul lateral al amigdalei 
(LA), unde ajung informaţiile senzoriale transmise atât pe calea inferioară, 
cât și pe cea superioară.* Prin urmare, modularea atențională descendentă nu 
afectează răspunsurile rapide în LA. Dar, din motive pe cure le voi descrie mai 
târziu în acest capitol, probabil nici răspunsurile iniţiale, nici cele ulterioare nu 
trebuie discutate în termenii modulării atenţionale descendente. 

De ce s-ar putea schimba activitatea amigdalei în timpul sarcinilor care 
implică atenția? Să luăm un exemplu. Atunci când participanții la experi- 
mente sunt rugați să se concentreze asupra unei sarcini dificile de discrimi- 
nare vizuală care necesită o atenţie sporită (de exemplu, să stabilească dacă 
două linii au același unghi de înclinare), amigdala este mai slab activată de 
stimuli vizuali mascaţi („nevăzuţi”) cu semnificaţie emoțională (de exemplu, 
chipuri cu expresii de frică sau furie). Deși activitatea amigdalei este afec- 
tată în situații de felul acesta, probabil că motivul invocat (acela că atenția 
modulează amigdala) nu este cel real. Dacă alimentarea cu apă în New York 
City este oprită din cauza unei defecţiuni, este afectată alimentarea cu apă 
în apartamentul meu din Brooklyn, dar nu pentru că locuința mea ar fi fost 
vizată în mod particular. Cu alte cuvinte, amigdala poate să reacționeze mai 
slab la un chip furios atunci când atenţia este concentrată în altă direcție, 
deoarece lipsește amplificarea normală a procesării vizuale care ar apărea 
atunci când atenția este concentrată asupra chipului.” Absența amplificării 
atenționale reduce activitatea în cortexul responsabil cu recunoașterea facia- 
lă, iar aceasta slăbește semnalele pe care le trimite cortexul facial amigdalei. 
Răspunsurile amigdalei pot fi afectate de atenție, dar nu din cauză că atenția 
controlează amigdala, ci pentru că ea afectează activitatea din regiunile cor- 
ticale care sunt conectate cu amigdala."* 

Trebuie să menționăm și faptul că o încărcătură atențională sporită nu 
suspendă activitatea amigdalei, doar o reduce,” iar amenințarea rămasă, care 
declanșează activitatea amigdalei, poate fi provocată, cel puţin parțial, de sem- 
nalele venind dinspre talamus. 


Conștiința este o trăsătură intrinsecă a unei rețele neuronale cu capacități 
unice de reprezentare a informaţiilor facilitate de tipare unice de conectivitate. 
Percepția conștientă a stimulilor vizuali are loc prin conexiuni reciproce între 
regiunile vizuale și prefrontale/ parietale, implicând în mod special aceste re- 
giuni, care permit ca informaţiile să fie reprezentate în memoria de lucru, să 
fie amplificate de atenție, transmise și/ sau transferate într-o reprezentare de 
ordin mai înalt. Așadar, conștiința nu trece spre amigdală doar pentru că este 
conectată, prin intermediul căii superioare, cu etapele de procesare avansată 
în cortexul vizual. Calea superioară, la fel ca și calea inferioară, este un canal 
de procesare non-conștientă;“ amigdala este un procesor non-conștient de 
informaţii venind pe ambele căi. 

Problema evidentă cu care se confruntă studiile de laborator cu subiecți 
umani în legătură cu procesarea amenințării este aceea că stimulii folosiți — 
imagini statice ale unor persoane care arată speriate ori furioase sau imagini 
neutre asociate cu șocuri electrice foarte slabe — nu sunt tocmai amenințătoare, 
după standardele din viața reală, unde starea de bine sau chiar viața individului 
sunt în pericol, nici măcar după standardele cercetărilor pe animale, unde sti- 
mulii folosiți prezic apariția unor prădători sau şocuri electrice care sunt mult 
mai aversive decât cele folosite în studiile pe subiecți umani. Șocurile folosite 
în cercetările pe șobolani sunt scurte și, în multe dintre studiile noastre, sunt 
aplicate doar o dată ori de câteva ori, dar ele sunt reglate la un nivel care este 
neplăcut din punct de vedere fizic (după cum arată reacțiile comportamentale 
şi fiziologice) și sunt incontrolabile. În studiile pe subiecţi umani, participanții 
reglează ei înșiși intensitatea șocurilor la un nivel tolerabil; faptul că le asi- 
gurăm subiecţilor un anumit grad de control asupra situației reduce și mai 
mult natura amenințătoare a stimulului, astfel că niciunul dintre participanții 
la studii nu se simte cu adevărat în pericol. Din fericire, în ciuda nivelului re- 
dus al amenințărilor, studiile pe subiecți umani au reuşit să confirme circuitele 
cerebrale de bază descoperite în cercetările pe animale. Totuși, trebuie să avem 
grijă să nu supralicităm ceea ce ne poate spune folosirea stimulilor aversivi 
slabi. Incărcătura atențională, cu alte cuvinte, poate fi mai puțin eficientă în 
privința reducerii activității amigdalei umane într-o situație amenințătoare din 
viața reală. De fapt, după cum vom vedea mai jos, chiar și atunci când atenția 
este concentrată asupra unei sarcini, amenințările pot să întrerupă focalizarea 
atenției și să o redirecționeze asupra amenințării. Altfel, am putea fi vătămați 
de fiecare dată când apare pe neașteptate o amenințare. 


Mai trebuie să evidențiem un aspect în legătură cu interpretarea rezul- 
tatelor bazată pe metode care împiedică (sau reduc) percepţia conştientă a 
stimulilor. În ceea ce privește susținerea procesării cognitive (de exemplu, pro- 

cesarea semantică)“ și coordonarea activităţii cerebrale“ stimulii subliminali și 
mascaţi nu sunt la fel de eficienți ca stimulii văzuţi. Rezultatele de felul acesta 
sunt folosite uneori în sprijinul ideii potrivit căreia procesarea non-conștientă 
este limitată. Dar descoperirile respective ne dezvăluie mai multe despre li- 
mitările la care este supus creierul atunci când informaţia este degradată prin 
expuneri scurte la stimuli, decât despre limitele procesării non-conştiente în 
sine. Unele studii folosesc proceduri mai sofisticate de blocare a percepției 
conștiente care nu necesită expuneri scurte la stimuli, dar prezintă totuși unele 
limite de procesare; însă și acestea, la fel ca alte studii efectuate pe subiecți 
umani, folosesc SC statici și SN slabi.* 

În viața de zi cu zi, indiciile apărute în mod natural, care sunt complet 
vizibile sau audibile, pot să ne influențeze comportamentul în modalităţi corn- 
plexe, despre care nu avem niciun fel de cunoștință sau asupra cărora nu putem 
exercita un control conștient. Psihologul John Bargh numește aceasta „au- 
tomatismul vieții de zi cu zi”.* Biasările pot fi inofensive — cum se întâmplă, 
de exemplu, atunci când ne influenţează alegerea unui produs alimentar — sau 
insidioase, așa cum ar fi modalitatea subtilă în care răspundem la membrii altor 
rase.“ Capacitatea de procesare non-conștientă a creierului este probabil mult 
mai puternică decât ne pot arăta studiile artificiale de laborator. 


SCHIMBAREA ACTIVITĂŢII AMIGDALEI PRIN REEVALUAREA 
AMENINȚĂRILOR 


Cercetările vizând reglarea emoțională sunt relevante și în ceea ce privește 
încercarea de a determina dacă amigdala poate fi influențată de procesările 
cognitive de tip top-down. Știm din proprie experiență că este dificil să ne 
controlăm emoțiile; ele par să ne controleze pe noi. În primele cărți pe care le- 
am publicat, eu sugeram că aceasta se datorează numărului redus de conexiuni 
dintre circuitele memoriei de lucru din cortexul prefrontal lateral și amigdala.“ 
Dar studii remarcabile realizate în laboratoarele coordonate de James Gross şi 
Kevin Ochsner demonstrează că, atunci când oamenii învață să reevalueze sti- 
mulii emoționali, se reduc atât relatările subiective despre pregnanța stimulilor 
emoționali, cât și activitatea amigdalei.* De exemplu, participanții care sunt 
instruiți să se gândească la ceva plăcut atunci când le este prezentat un stimul 
neplăcut, îl evaluează ca fiind mai puţin stimulativ. Potrivit acestor cercetători, 
descoperirea esențială este aceea că regiuni ale cortexului prefrontal lateral, 
care au fost implicate în memoria de lucru și în funcțiile de control executiv, 
sunt implicate în această formă de reglare cognitivă a amigdalei (Figura 8.5). 

Oare aceasta înseamnă că funcţiile atenţiei și ale memoriei de lucru ale 
cortexului prefrontal lateral controlează direct amigdala? Nu neapărat. Încă 
nu s-a ajuns la o concluzie în legătură cu măsura în care atenția este un factor 
major în această reevaluare cognitivă.” De asemenea, amigdala nu pare să fie 
afectată în mod direct de cortexul prefrontal lateral, lucru care nu este sur- 
prinzător, fiindcă nu se cunosc niciun fel de conexiuni pornind dinspre prima 
înspre cel de-al doilea.“ Dar efectele observate apar probabil indirect, prin co- 

Figura 8.5. Două forme de reevaluare influențează amigdala în mod diferit 
(Stânga) Reevaluarea explicită (folosind reevaluarea pentru a schim- 
ba experiența emoțională autoevaluată). Implicate în primul rând sunt 
interacțiunile dintre cortexul prefrontal lateral (PFCL) şi amigdală, prin 
medierea procesării semantice în neocortexul posterior. Dreapta) Reevalu- 
area implicită (folosirea reevaluării pentru a schimba răspunsurile sistemu- 
lui nervos autonom controlate de amigdală). Implicate în primul rând sunt 
interacțiunile dintre cortexul prefrontal median (PFCvm) și amigdală. 


nexiunile dinspre regiunile prefrontale laterale cu alte regiuni. Una dintre aces- 
tea poate să fie cortexul prefrontal median; în orice caz, Ochsner și colegii săi 
au obținut dovezi care sugerează că rolul esențial este deţinut de conexiunile 
prefrontale laterale cu regiunile posterioare implicate în procesarea semantică 
a stimulilor vizuali, care apoi se conectează cu amigdala.*! Atunci când se re- 
interpretează semnificaţia semantică a unui stimul, aceasta transformându-se 
din amenințare în non-amenințare, semnalul cortical care ajunge la amigdală 
este mai slab și activarea amigdalei este mai redusă — așa cum se arată mai sus 
— nu pentru că amigdala este reglată de cortexul prefrontal lateral și de atenția 
top-down, ci pentru că amigdala primește semnale mai slabe de Ia alte regi- 
uni corticale care sunt influențate direct de cortexul prefrontal lateral. Astfel, 
funcțiile executive nu produc în mod direct schimbări la nivelul amigdalei în 
această formă de reevaluare, din aceleași motive discutate mai sus, legate de 
atenție şi conștiință în raport cu calea superioară. 

Unele studii realizate de Mauricio Delgado, Liz Phelps, de mine și de alți 
colegi au abordat diferit reglarea cognitivă a amigdalei.*? Pe noi ne interesează 
în mod special dacă abilitatea stimulilor condiționați ai amenințării de a activa 
amigdala și de a provoca reacții ale sistemului nervos autonom (spre deosebire de 
emoția declarată) ar putea fi reglată prin reevaluare. În cadrul sarcinilor propuse 
de noi, participanţilor li s-a spus că vor vedea uneori un stimul vizual care va fi 
urmat de un șoc. Apoi, au fost supuși condiționării amenințării. În plus, au fost 
învățați să-și imagineze o scenă plăcută din natură, atunci când apărea SC vizual. 
După ce s-au obișnuit să folosească această strategie de reglare, au fost așezați 
în scanner-ul cerebral, li s-a amintit strategia de reglare și au fost expuși la sti- 
muli condiționați ai amenințării. Rezultatele au arătat că zona ventromediană a 
cortexului prefrontal medial era implicată în reducerea activității amigdalei, ceea 

ce a determinat apoi o scădere a reacțiilor sisternului nervos autonom declanșate 
de SC. Aceeași regiune ventromediană a cortexului medial prefrontal reglează 
amigdala printr-o altă formă de reglare emoțională, extincția. 

Circuitele corticale ale memoriei de lucru și ale funcțiilor sale executive de 
control implică nu numai regiunile prefrontale laterale, care nu sunt conectate 
cu amigdala, ci și unele regiuni corticale prefrontale (de exemplu, ventromedi- 
ană, cortexul cingulat anterior, orbitală) care sunt în legătură cu amigdala (vezi 
Capitolul 6). Prin urmare, este posibil ca reglarea emoţională descendentă a 
amigdalei să fie realizată prin conexiuni din regiunile corticale mediane. 

Dar să analizăm mai îndeaproape studiul lui Delgado. În acest experiment, 
reglarea emoţiei a început sub forma cogniției explicite, învățate și a implicat 
cortexul prefrontal lateral. După ce s-a încheiat trainingul, procesul de reeva- 
luare s-a realizat în mod automat, pentru a controla reacția sistemului nervos 
autonom dependentă de amigdală. Controlul exercitat de cortexul prefrontal 
medial în această strategie de reglare poate fi, la fel ca în cazul extincţiei, o 
formă a unei noi învăţări implicite, care îi permite cortexului prefrontal medial 
să exercite un control asupra exprimării asocierii SC-SN stocată în amigdală și 
să slăbească manifestarea reacțiilor sistemului nervos autonom. 

Rezumând, abordarea reevaluării folosită în studiile realizate de Gross 
și Ochsner a schimbat experiența conștientă autoevaluată, dar în studiul lui 
Delgado, reevaluarea a fost folosită pentru a schimba alte reacții ale sistemului 
nervos autonom. În ambele cazuri, procesul de reevaluare inchude cogniția ex- 
plicită, dar schimbările au implicat într-un caz controlul explicit, iar în celălalt 
controlul implicit. 


AMENINȚĂRILE PROCESATE NON-CONȘTIENT DE AMIGDALĂ 
INFLUENȚEAZA IN MOD DIRECT PROCESAREA CORTICALA ȘI 
CAPTEAZĂ ATENŢIA 


Până acum, am analizat modul în care atenţia influențează sau nu proce- 
sarea amenințării. Acum trecem la reversul acestei probleme — modul în care 
procesarea amenințării captează atenţia. Aţi observat probabil că, dacă se în- 
tâmplă ceva important atunci când suntem concentrați cu o anumită sarcină, 
atenția noastră se deplasează de la sarcina respectivă, îndreptându-se spre noul 
eveniment. Aceasta în sine sugerează că atenţia nu este necesară pentru proce- 
sarea amenințării; altfel, procesarea amenințării ar necesita întotdeauna în pri- 

mul rând atenţie. În schimb, amenințările captează atenţia și o direcționează 
spre amenințare. Înțelegerea acestui fapt l-a condus pe Herbert Simon, un 
pionier al ştiinţelor cognitive și câștigător al Premiului Nobel pentru econo- 
mie, să sugereze, în anii 1960, faptul că un sistem cognitiv eficient trebuie, 
pe lângă abilitatea de a focaliza atenţia asupra sarcinilor specifice, să aibă un 
mecanism de întrerupere, un mijloc de a redirecționa atenția, atunci când apare 
pe neașteptate un eveniment prioritar.s 

Am aflat despre teoria lui Simon la sfârșitul anilor 1990, pe când lucram 
alături de niște creatori de modele computaţionale — cercetători care testau teo- 

rii despre creier și teorii psihologice folosind simulări pe computer." Una din- 
tre ideile izvorâte din această colaborare a fost aceea că activarea rapidă a amig- 
dalei intervenită în afara conștiinței ar putea fi o modalitate prin care atenția 
este deplasată spre evenimente periculoase apărute pe neașteptate.” Probabil 
că un proces de felul acesta are loc în zeoria controlului atențional al anxietăţii a 
!ui Michael Eysenck, care face distincţia între două sisteme ale atenției pentru 
procesarea amenințărilor: unul orientat spre scop și unul declanșat de stimul.* 
Atunci când sistemul orientat spre scop este ocupat cu realizarea unei anumite 
sarcini, sistemul activat de stimul poate totuși să detecteze amenințările și să 
redirecționeze atenția într-o manieră descendentă, non-conştientă. 

Numeroase studii de laborator confirmă ideea potrivit căreia amenințările 
sau alți stimuli „emoționali” pot capta atenţia.” Aceste lucrări au deschis dru- 
mul unor studii dedicate mecanismelor cerebrale implicate. Așa cum era de 
așteptat, s-a dovedit că amigdala este implicată în alocarea atenției, inclusiv 
în redirecționarea involuntară a atenţiei."* De exemplu, dacă doi stimuli sunt 
prezentați în succesiune rapidă, primul este observat, dar ar doilea probabil nu va 
fi,” un fenomen cunoscut sub numele de mascare atențională. Este ca și cum pri- 
mul stimul ar conduce la o pauză mentală, în timpul căreia cel de-al doilea stimul 
nu este înregistrat. Dar dacă al doilea stimul este o amenințare, există o șansă im- 
portantă ca acesta să anuleze efectul de mascare atențională și să fie văzut.“ La 
pacienții cu leziuni ale amigdalei, această anulare nu are loc, aceasta sugerând că 
activitatea amigdalei orientată spre ameninţare este în mod normal responsabilă 
pentru abilitatea amenințărilor de a persista și de a ne invada conștiința.! 

Cum ajunge de fapt procesarea non-conştientă a amenințării realizată de 
amigdală să exercite influenţe ascendente asupra procesării corticale? Atunci 
când amigdala laterală (LA) detectează prezența unei amenințări (înnăscute 
sau condiționate), ea transmite semnale spre celelalte regiuni ale amigdalei, 
pentru a controla reglajele comportamentale și fiziologice din creier și din corp 
(vezi Capitolul 4). Una dintre ţintele LA este amigdala bazală (BA), care este 
foarte bine conectată cu regiuni corticale, inclusiv rețelele atenției din zonele 
prefrontale și parietale.“ Astfel, prin semnalele transmise de BA spre regi- 
unile prefrontale și parietale, pot fi influențate circuitele care exercită con- 
trol atențional descendent asupra procesării senzoriale (Figura 8.6). În speci- 
al, influenţele ascendente ale amigdalei asupra rețelelor corticale ale atenţiei 
pot perturba atenția descendentă focalizată asupra țintelor neamenințătoare, 
permițând redirecționarea atenţiei spre amenințări. 

BA se conectează direct și cu regiunile senzoriale ale cortexului și poa- 
te afecta în mod direct procesarea și acolo. Deși numai etapele ulterioare ale 
procesării trimit semnale spre LA (aceasta este calea superioară), BA se conec- 
tează înapoi cu toate regiunile cortexului vizual, inclusiv nivelurile primare de 
procesare (cortexul vizual primar).* Această realitate anatomică corespunde 
observației că stimulii amenințării activează regiunile primare și secundare mai 
puternic decât stimulii neutri și corespunde de asemenea studiilor care arată 
că procesarea trăsăturilor vizuale de bază (cum sunt diferenţele de culoare și 
lumină) care depind de cortexul vizual primar este sporită pentru stimulul 

Figura 8.6. Efectele directe ale amigdalei asupra procesării corticale 
Folosind ca exemplu procesarea vizuală, figura ilustrează modul în care amig- 
dala primește întâi informaţii vizuale de la al treilea nivel de procesare, dar 
trimite semnale înapoi spre primele etape de procesare vizuală corticală. În 
cadrul amigdalei, nucleul lateral (L.A) este principalul receptor al informaţiilor 
vizuale. Acesta se conectează apoi cu amigdala bazală (BA), care este la origi- 
nea majorității conexiunilor cu regiunile senzoriale și cu alte regiuni corticale. 
Aici este reprezentat numai cortexul vizual, dar sistemele corticale auditive și 
somatosenzoriale au o construcție similară (sistemul olfactiv și gustativ sunt 
altfel). Principalele conexiuni de la amigdală spre regiunile non-senzoriale re- 
prezentate aici sunt cortexul prefronta! și parietal, datorită rolului important al 
acestora pentru ideile dezvoltate în contextul de față. Cortexul prefrontal, în 
cazul acesta, se referă la regiunile laterale și mediane. 


amenințător, prin comparație cu stimulii neutri. Astfel, odată ce amigda- 
la laterală este activată de o ameninţare, amigdala bazală poate să înceapă să 
influențeze toate aspectele procesării vizuale corticale. 

O altă modalitate prin care amenințările pot influența atenția este prin 
angajarea cortexului prefrontal median implicat în reglarea amigdalei.“ Am 
discutat mai devreme despre modul în care activitatea din regiunile acestea 
poate diminua activitatea amigdalei, pentru a reduce răspunsurile nedorite la 
amenințări. Dar, pe lângă aceasta, cortexul prefrontal median poate să ampli- 
fice activitatea amigdalei de transmitere a mesajelor și să stimuleze procesa- 
rea corticală a amenințărilor.“ Aceasta ar facilita procesarea recurentă dintre 
CCNS care implică regiunile prefrontale/ parietale și procesarea senzorială și 
ar intensifica percepţia conștientă a amenințării. 

PROCESAREA NON-CONȘTIENTĂ REALIZATĂ DE AMIGDALĂ 
INFLUENȚEAZĂ ÎN MOD INDIRECT ATENȚIA ŞI PROCESAREA 
SENZORIALĂ, SCHIMBÂND NIVELURILE DE ACTIVARE 


O altă consecință importantă a detectării amenințării de către amigdală 
este o creştere a activării cerebrale globale. Conștiinţa ființei depinde parțial de 
activare, la fel ca atenția, starea de alertă și vigilența (atenția susținută). 

Ameninţările sunt foarte eficiente pentru ridicarea nivelului de activare 
în mod global în creier.“ Acest efect, numit aczivare generalizată, este realizat 
prin conexiunile LA cu nucleul central și ale semnalelor de la amigdala centra- 
lă (CeA) către ansamblurile de neuroni care produc și eliberează neuromodu- 
latori (de exemplu, norepinefrină, dopamină, serotonină, acetilcolină, orexină 
şi alți compuși chimici)” (Figura 8.7). Deşi corpul celular al acestor neuroni 
se găsește doar în regiuni cerebrale specifice, axonii lor sunt distribuiți pe 
suprafețe întinse, permițându-le să exercite influenţe extinse asupra activității 
cerebrale (vezi Capitolul 4 și, în special, Figura 4.4). 

Deși termenul „activare generalizată” descrie natura globală a efectelor ne- 
uromodulatorilor asupra creierului, consecințele comportamentale și cognitive 
reflectă în cele din urmă consecințele locale ale substanțelor chimice modulatoa- 
re asupra procesării informațiilor în anumite circuite, atunci când celulele dotate 
cu receptori pentru un modulator se leagă de substanţa chimică. De exemplu, 
legătura neuromodulatorilor cu receptorii lor specifici facilitează procesarea din- 
tre talamusul senzorial și cortexul senzorial, în interiorul cortexului senzorial, în 
cortexul prefrontal și parietal, în regiuni ale amigdalei, în hipocamp şi în multe 
alte regiuni cerebrale. Specificitatea locală a acțiunii modulatoare este ilustra- 
tă de rezultatele care ne arată că modulatorul acetilcolină afectează procesarea 
senzorială și atenția în regiunile corticale, dar schimbările induse de activare în 
regiunile de procesare senzorială ale cortexului pot fi realizate fără a schimba 
procesarea în regiunile executive de control responsabile pentru atenţie.”! Astfel, 
pe lângă influențarea atenţiei și a acestei procesări conștiente, neuromodulatorii 
pot să afecteze separat procesarea senzorială non-conștientă, care poate influența 
alte procese non-conștiente, care au loc în afara influenței atenției și conștiinței. 

Neuromodulatorii sunt mai eficienți în modularea activității neuronilor 
care sunt deja activi,'? ceea ce explică de ce eliberarea lor non-specifică poate 
să afecteze în mod selectiv anumiți neuroni. În felul acesta, vor fi afectați neu- 
ronii care procesează activ un stimul vizual sau care controlează atenția față de 
stimulii vizuali, dar neuronii care nu sunt angajați în mod activ vor fi afectați 
mai puțin sau nu vor fi afectaţi deloc. 

O modalitate importantă prin care amenințările modifică nivelul de ac- 
tivare este aceea prin care CeA transmite semnale către sistemele neuromo- 
dulatoare.”? (Să nu uităm că amigdala procesează și stimuli apetitivi, iar CeA 
activează și sistemele neuromodulatoare în prezenţa lor'î). Consecința activării 
de către CeA a sistemelor neuromodulatoare este o intensificare a atenției și 
vigilenței care se poate realiza prin scăderea pragului pentru detectarea stimu- 
lilor senzoriali. 

Figura 8.7. Efectele indirecte ale amigdalei asupra procesării 
corticale prin intermediul activării 

Informaţiile senzoriale transmise amigdalei laterale (LA) ajung Îa amig- 
dala centrală (CeA) în mod direct și prin conexiuni intra amigdaliene în 
amigdala bazală (BA), precum și în alte regiuni care nu sunt reprezentate 
aici (de exemplu, nucleii intercalați). Noi am vorbit despre rolul CeA în 
controlul comportamentului defensiv și în susţinerea răspunsurilor fiziolo- 
gice ale corpului (nereprezentate în diagrama de față). Un alt set important 
de semnale ale CeA este reprezentat de cele transmise sistemelor de ac- 
tivare din mezencefal. Acestea conțin neuroni care produc diverși neuro- 
modulatori (cum sunt norepinetrina, serotonina, dopamina, acetilcolina și 
altele) și care trimit axoni pe toată suprafaţa creierului (sunt ilustrate doar 
conexiunile cu regiunile importante aflate în discuţie). Atunci când sunt 
activate de CeA, sistemele de activare eliberează substanţele lor chimice 
din axonii lor și schimbă procesarea informaţiilor în regiunile respective. 


Există mai multe posibilități prin care activarea influențează procesarea 
informațiilor în creier. Faptul că amigdala însăși este receptorul semnalelor 
neuromodulatorilor înseamnă că și procesarea sa este stimulată în timpul ac- 
tivării. Cum amigdala influențează activarea și activarea influențează la rândul 
său amigdala, este inițiat un circuit recurent care se auto-susține și care ajută 
la menţinerea creierului și a corpului alerte, atâta timp cât amenințarea per- 
sistă.”? 

Prin urmare, amigdala facilitează procesarea senzorială în două 
modalități complementare. Reţeaua senzorială și a memoriei de lucru, in- 
clusiv rețelele atenţionale sunt influențate în mod direct de semnalele BA și 
mai sunt influențate de neuromodulatorii eliberați prin semnalele transmi- 
se de CeA. Drept rezultat, conexiunile dintre rețelele senzoriale și cele ale 
memoriei de lucru/ atenţiei sunt de două ori favorizate, ceea ce intensifi- 
că şi susține focalizarea asupra amenințării, determinând evidenţierea sa în 
percepția conștientă, față de stimuli neutri care sunt și ei prezenți. În felul 
acesta, procesarea corticală recurentă are loc dincolo de aceea realizată în 
stările perceptuale de conștiință care sunt lipsite de semnificație emoţională 
(Figura 8.8). 

Aceasta ne ajută să explicăm de ce detectarea amenințării are ca rezultat 
evaluarea riscului și sensibilitate ridicată față de mediu. În cazul în care creierul 
nostru a detectat o potențială sursă de pericol, iar activarea a fost declanșată, 
prin atenție focalizată noi începem să monitorizăm mediul în căutarea altor 
pericole posibile. Mecanismele implicate sunt similare celor menţionate mai 
sus, în care amigdala exercită influenţe ascendente asupra procesării senzoriale 
și atenției; după ce este captată atenția, atenţia executivă descendentă selectea- 
ză procesarea senzorială. In cazul persoanelor cu tulburări de anxietate, acest 
fenomen se manifestă la un nivel extrem.” Prin activare și procesare recurentă, 
creierul lor se află în alertă maximă permanentă. Ele sunt hiperactive, extrem 
de atente la amenințări și de vigilente atunci când amenințările nu sunt pre- 
zente. Ceea ce ar putea fi un semnal de siguranță pentru majoritatea oamenilor 
poate fi perceput de ele ca un semnal de pericol. 


PROCESAREA AMENINȚĂRILOR INCERTE IMPLICĂ NUCLEUL 
AMIGDALIAN 


Prin conectivitatea extinsă cu regiunile de procesare senzorială, cir- 
cuitele defensive localizate în amigdală descrise mai sus sunt deosebit de 
adecvate pentru a controla răspunsurile comportamentale și fiziologice la 
stimulii imediaţi. De aceea, aceste circuite sunt deosebit de relevante pen- 
tru înțelegerea proceselor non-conștiente care contribuie la senzațiile de 
frică. Dar cum rămâne cu stările de anxietate care apar atunci când sun- 
tem îngrijorați în legătură cu amenințări care nu sunt prezente și care s-ar 
putea să nu apară niciodată? După cum am văzut în capitolele anterioa- 
re, nucleul amigdalian al corpului striat (BNST) completează amigdala în 
controlul comportamentului, în situații în care amenințările sunt posibile, 
dar incerte. BNST, nucleul amigdalian al corpului striat, spre deosebire de 
arnigdală, nu este bine conectat cu sistemele senzoriale, dar primește în 
schimb semnale puternice de la cortexul prefrontal și hipocamp, precum 
și de la amigdală (vezi Capitolul 4). Pe scurt, BNST poate fi declanșat de 
reprezentarea cognitivă a evenimentelor, incluzând abilitatea de a prezice 
și de a ne îngrijora în legătură cu evenimente pe care le-am putea trăi în 
viitor. 

Figura 8.8. Perpetuarea recurentă 

Conexiunile reciproce între regiunile cerebrale (sau mai precis între neuronii 
din acele regiuni) creează bucle de procesare. Se crede că activitatea recuren-- 
tă din aceste bucle determină amplificarea procesării și apariția experienței 
conștiente. Aici sunt ilustrate mai multe bucle de procesare, însă vă invităm să 
remarcați două lucruri. În primul rând, după ce amigdala este activată de un 
stimul senzorial, ea poate, prin semnale ale amigdalei bazale (BA), nu numai 
să influențeze procesarea senzorială în desfășurare, dar și regiunile corticale 
implicate în atenție și în memoria de lucru care sunt conectate reciproc cu re- 
giunile de procesare senzorială. În al doilea rând, prin intermediul nucleului 
central (CeA), pe lângă iniţierea răspunsurilor defensive și susținerea schim- 
bărilor fiziologice în corp (neilustrate aici), sistemele de activare din creier 
sunt activate și eliberează substanţele chimice și modulează procesarea în 
toate regiunile menţionate mai sus, dar eliberează substanțele și în amigdală 
și îi modulează și ei procesarea. Așadar, atâta vreme cât persistă amenințarea, 
are loc un sistem masiv de amplificare feed-back și feed-forward a procesării, 
prin straturi multiple sau prin conectivitate recurentă, păstrând organismul 
angajat și capabil din punct de vedere energetic să facă față amenințării. 


Multe situaţii de pericol pot prezenta amenințări reale și incertitudine. 
Atunci când se întâmplă acest lucru, amigdala și BNST pot fi amândouă anga- 
jate; amigdala pentru a răspunde amenințării sigure, iar BNST pentru a iniţia 

evaluarea riscului legat de elemente mai puţin certe. Atunci când este implica- 
tă noutatea sau incertitudinea, BNST joacă rolul principal. 


OBSERVAREA NEOBSERVABILULUI 


Stările motivaţionale defensive sunt stări non-conștiente, a-noetice. Noi 
nu putem să ne îndreptăm pur și simplu atenţia spre circuitele defensive de 
supraviețuire și să știm exact ce fac acestea. Dar putem ajunge să aflăm în mod 
indirect despre circuitele defensive de supraviețuire și despre stările motivaționale 
care le însoțesc prin monitorizarea consecinţelor lor observabile. 

Atunci când pacienţii cu leziuni ale corpului calos dau explicaţii verbale 
(bazate în emisfera stângă) pentru comportamentele care au fost produse de 
emisfera dreaptă, emisfera stângă generează explicaţii ale comportamentelor 
produse de sisteme non-conştiente şi face acest lucru păstrând percepţia de 
sine. Cu alte cuvinte, comportamentul este o modalitate importantă de a afla 
cine suntem. Aceasta este esența teoriei conștiinței ca interpret formulată de 
Gazzaniga (vezi Capitolul 6). 

Modul cel mai evident prin care stările motivaţionale defensive se fac 
cunoscute este, de fapt, însuși comportamentul nostru. Abilitatea de a observa 
comportamentul și de a crea în felul acesta reprezentări ale comportamentului 
în memoria de lucru se numeşte monitorizare.” Orientându-ne atenția asupra 
semnalelor comportamentale, noi putem obține informaţii despre ceea ce fa- 
cem și ne putem regla în mod deliberat comportamentul potrivit gândurilor, 
amintirilor și emoțiilor. Ca funcție executivă a memoriei de lucru, monitori- 
zarea implică, așa cum era de așteptat, circuite în cortexul prefrontal.”* Noi 
folosim observaţiile legate de propriul comportament pentru a regla modul în 
care acționăm în situații sociale.” Dacă devenim conștienți de faptul că prin 
comportamentul nostru îi afectăm pe ceilalți, putem face unele ajustări, pe 
măsură ce situația socială evoluează. Ori, dacă observăm că ne comportăm în 
mod diterit față de un anumit grup, putem opera unele corecții. În plus, prin 
monitorizare putem să ne observăm obiceiurile nedorite și să încercăm să le 
schimbăm cu ajutorul terapiei sau prin alte mijloace. Nu suntem cu toții la 
fel de capabili să folosim monitorizarea pentru a ne îmbunătăți conștiința de 
sine. Domeniul inteligenței emoţionale vizează exact modul în care oamenii se 
deosebesc în privința acestor abilități și în care pot fi pregătiți pentru a obține 
rezultate mai bune. 

Noi putem monitoriza și semnalele care vin din interiorul corpului nos- 
tru. Acest lucru se află, o spun din nou, la baza ipotezei markerului somatic 
formulate de Damasio (vezi Capitolul 5). Cele mai specifice sunt semnalele 
provenite de la sistemul somato-senzorial, care transmite informaţii despre 
percepții tactile, temperatură, iritaţie și durere dinspre piele și mușchi spre re- 
giunile de procesare corticală, la fel cum fac sistemele vizual și auditiv. Atunci 
când ne doare capul, spatele, avem dureri musculare, mâncărimi, senzaţie de 
cald sau de frig pe piele sau avem febră, noi devenim conștienți de informaţiile 
somato-senzoriale procesate în regiunile corticale. 

Noi mai observăm semnale dinspre organele interne, multe dintre aces- 
tea având nervi care transmit semnale spre creier pentru procesare. De exem- 
plu, ne dăm seama când vezica urinară este plină, când stomacul este gol sau 
avem arsuri din cauza hipersecreției gastrice, ori când avem palpitații. Totuși, 
majoritatea celorlalte semnale care vin dinspre corp, mai ales cele de la orga- 
nele interne, sunt mai imprecise, mai dificil de identificat. Știm puține lucruri 
despre vezica noastră biliară, apendice, pancreas, ficat, rinichi și majoritatea 
celorialte organe, cu excepția cazului în care prezintă o disfuncție și aceasta are 
ca rezultat o durere sau alte consecințe neașteptate. Totuși, ținând seama de 
faptul că nervii senzoriali din organe trimit mesaje creierului, e: ar putea avea 
unele influențe indirecte și implicite asupra percepției, atenției, memoriei și 
emoțiilor. Există şi unii hormoni eliberaţi în corp de diferite organe și care pot 
afecta conştiinţa în mod indirect, legându-se de receptori din numeroase regi- 
uni ale creierului, inclusiv amigdala și toate celelalte regiuni care controlează 
stările motivaționale defensive, precum și regiunile de procesare cognitivă ale 
cortexului care contribuie la procesarea senzorială, atenție, memoria de lungă 
durată (semantică sau episodică) și memoria de lucru. 

Activarea cerebrală este observabilă, cel puţin într-un anumit grad, doar 
în mod indirect. Atunci când activarea este puternică, ne simțim alerți, ener- 
gici și vigilenți. Atunci când activarea este scăzută, suntem înceți și neatenți. 
Medicamentele, cum sunt amfetaminele, ridică nivelul de activare cerebrală și 
cresc în mod artificial nivelul de vigilență și abilitatea de a ne concentra, mi- 
mând efectele activatoare ale neuromodulatorilor.“ Deși modificările bruște 
de activare pot fi detectate, conținutul informaţional asociat acestora este slab: 
activarea ne poate spune că s-a întâmplat ceva important, dar nu ce a fost acel 
lucru şi ce înseamnă el. În absența altor informaţii clarificatoare, ne îndreptăm 
spre simțurile externe pentru a ne monitoriza comportamentul și ceea ce se 
petrece în jurul nostru.“ Activarea joacă un rol important și în majoritatea 
teoriilor contemporane despre modul în care trăim emoțiile.“ 

Prin monitorizare, diversele componente ale unei stări motivaționale de- 
fensive pot, prin consecinţe pe care le produc, să influențeze percepția conștientă. 
Monitorizarea este o activitate excepțională de suplinire a incapacității noastre 
de a accesa în mod direct creierul conștient, dar nu este lipsită de riscuri. În- 
terpretarea surselor non-conștiente și a motivaţiilor subiacente răspunsurilor 
corporale ar putea să fie corectă sau nu.*“ Atunci când monitorizăm semnale 
fiziologice vagi, imprecise din creier sau din corp care nu sunt exprimate în 
comportament, probabilitatea de a atribui o semnificație motivațională greșită 
semnalelor primite este foarte ridicată. Atunci când luăm decizii bazate pe 
„instinct”, folosim procesarea non-conştientă, dar faptul că luăm multe decizii 
în felul acesta nu înseamnă că ar trebui să evităm în mod intenţionat procesul 
conștient de luare a deciziilor. Deciziile bazate pe instinct sunt utile, dar uneori 
pot să cauzeze probleme (vezi Capitolul 3) și lenea mentală nu ar trebui să ne 
determine să ne bazăm pe ele în mod constant. 

SĂ NE AMINTIM CUM ESTE CÂND SIMŢIM FRICĂ SAU ANXIETATE 


In capitolul anterior am afirmat că trăirile emoţionale nu sunt înnăscu- 
te. Un articol interesant intitulat „he Language of Feeling and the Feeling of 
Anxiety” susține un punct de vedere similar.“ Autorii remarcă „Este puţin pro- 
babil ca atunci când ne naștem să știm mai multe despre emoţiile proprii decât 
știm despre lume și realitatea înconjurătoare. Dar noi învăţăm să ne recunoaștem 
emoțiile, iar această învățare are o bază experienţială social-verbală.” Cu alte cu- 
vinte, pe măsură ce creștem, învăţăm ce înseamnă cuvintele „frică” și „anxietate” 
şi asociem aceste cuvinte experiențelor pe care le monitorizăm în creier și în 
corp. Atunci când un copil este într-o situație de pericol, părintele îi spune „Cu 
siguranță te-ai speriat foarte tare.” În cazul în care copilul pare neliniștit în le- 
gătură cu faptul că joacă într-o piesă de teatru la școală, părinții îl încurajează 
spunându-i „Nu fi îngrijorat, este normal să te simţi puțin emoționat atunci când 
lumea se uită a tine.” Copilul aude și alte persoane vorbind despre frică sau an- 
xietate și vede exemple ale acestor stări interpretate în filme sau la televizor. Nu- 
meroase filme pentru copii prezintă personaje — adesea animale — care înfruntă 
situații înfricoșătoare și stări de neliniște în aventurile prin care trec înainte de a 
ajunge la destinaţia călătoriilor lor, iar atunci teama și anxietatea sunt înlocuite 
cu bucuria. Așa cum subliniază psihologul Michael Lewis, copiii se manifestă 
speriați și anxioși cu mult înainte ca ei să simtă aceste emoții.“ Cuvinte ca „frică” 
şi „anxietate” au stabilit relații cu formulări de tipul „Mi-e frică de X.” sau „Sunt 
neliniștit în legătură cu X.” După ce le învăţăm la nivel cognitiv, este ușor să 
aflăm ce înseamnă să fii speriat sau neliniștit în legătură cu X fără să înțelegem 
neapărat pe deplin cz7n esfe atunci când te simţi speriat sau anxios.“ 

Prin urmare, copiii compun un catalog cu exemple canonice ale modului 
în care „arată” diverse emoții la ceilalți şi în care le simt ei înșiși. Psihologul 
behaviorist elvețian Jean Piaget a folosit termenul „schemă” pentru a descrie 
colectarea organizată de informaţii despre un anumit subiect sau despre o 
situație, dobândite de copii și folosite apoi de ei în gândire și în acțiunile lor. 
Schemele emoţionale sunt stocate în memoria semantică și episodică sub for- 
ma conceptelor emoționale.*” Aceste scheme sunt folosite pentru a clasifica 
situațiile ca fiind amenințătoare ori sigure. În situațiile amenințătoare, semna- 
lele din creier şi corp sunt monitorizate, la fel cum este monitorizat comporta- 
mentul. Dacă se identifică o corespondenţă (prin procesul numit recunoașterea 
fiparului) între o schemă stocată și situația și/ sau starea curentă, condiția pre- 
zentă este conceptualizată cognitiv (interpretată) ca emoția schematizată și 
etichetată folosind un cuvânt ales să desemneze starea respectivă. Uneori, sunt 
prezente doar unele componente ale stării emoţionale, caz în care este nevoie 
de completarea tiparului. Pe măsură ce devenim mai experimentați din punct 
de vedere emoțional, stările ajung să fie identificate tot mai nuanţat. Frica se va 
distinge de tresărire, panică și teroare, iar spaima se va deosebi de îngrijorare, 
circumspecție și crispare. Dat fiind faptul că procesul de etichetare este impre- 
cis şi depinde de învățarea și interpretarea individuală, fiecare persoană poate 
să folosească termenii puţin diferit. 

Psihologii Lisa Barrett și James Russell se referă la aceste procese sche- 
matice și interpretative aflate la baza experienţelor emoţionale ca fiind acte 
conceptuale care contribuie la construcția psihologică a emoţiilor.” Așa cum 
observă Assaf Kron și colegii săi, „E moţiile nu vin de la sine.” Ele nu apar pur 
și simplu, ele necesită un proces mental considerabil. 

Deși memoria monitorizării ne ajută să etichetăm experiențele, cuvinte- 
le folosite pentru etichetare nu sunt stările respective. Ele reprezintă efortul 
conștiinței de a clasifica și de a înțelege ceea ce resimțim și ne ajută să relatăm 
despre experiența trăită atunci când suntem întrebaţi. Și atunci, cum apare 
emoția în sine? 


CUM SIMŢIM EMOȚIILE 


Când discutăm despre cum ajungem să fim conștienți de stările emoţionale, 
este util să facem o analogie cu modul în care savoarea unei supe este produsul 
ingredientelor sale.” De exemplu, ingredientele obișnuite ale unei supe de pui 
sunt sare, piper, usturoi și apă. Cantitatea de sare şi piper poate să intensifice 
gustul supei, fără să-i schimbe natura în mod radical. Mai putem adăuga alte 
ingrediente, cum sunt țelina, ardeii și pătrunjelul și vom obține o altă variantă 
a supei de pui. Dacă adăugăm un rântaș devine ciorbă, iar pasta de curry o 
transformă în cu totul altceva. Dacă folosim creveţi în loc de carne de pui, 
schimbăm din nou natura supei. Niciuna dintre aceste componente individu- 
ale nu este în sine ingredient pentru supă; ele există independent de supă și ar 
exista chiar dacă nu am face niciodată supă. 

Ideea că emoțiile sunt stări construite la nivel psihologic are legătură cu 
noţiunea de „bricolaj”* a lui Claude Levi-Strauss. Acesta este un cuvânt de 
origine franceză, care înseamnă a pune cap la cap (a construi) diverse lucruri 
care se întâmplă să fie la îndemână. Levi-Strauss a subliniat importanța per- 
soanei, a „bricolerului”, și a contextului social în care se află acesta, în procesul 
de construcție. Shirley Prendergast și Simon Forrest au dezvoltat această idee şi 
au remarcat că „este posibil ca persoanele, obiectele, contextele, desfășurarea și 
structura vieții cotidiene să fie mijloacele prin care iau naștere emoţiile, zi după 
zi, ca într-un fel de bricolaj emoțional.”** În creier, memoria de lucru poate fi 
considerată asemenea „bricolerului”, iar conţinutul conștiinței emoţionale care 
apare ca urmare a procesului de construcție — ca fiind bricolajul. 

Tot la fel, frica, anxietatea și alte emoţii iau naștere din ingrediente care 
în mod intrinsec sunt non-emoționale, lucruri care există în creier pentru alte 
motive, dar care creează emoții atunci când se combină în conștiință. Vasul în 
care se gătesc ingredientele emoțiilor conștiente este memoria de lucru (Fi- 
gura 8.9). Ingrediente diferite sau cantități diferite din aceleași ingrediente 
determină deosebirile dintre frică și anxietate, precum şi variațiile din cadrul 
fiecărei categorii. Deși analogia mea cu supa este nouă, eu promovez de mai 
multă vreme ideea de bază, potrivit căreia emoţiile conștiente sunt alcătuite 
din ingrediente nonemoționale.” 

Figura 8.9. Cum sunt alcătuite emoţiile din ingrediente non-emoționale 

Ne putem imagina modul în care iau naștere emoţiile conștiente în creier 
printr-o analogie cu modul în care ia naștere aroma unei supe din ingre- 
dientele care nu sunt ingrediente exclusive ale supei. În cazul supei de pui, 
apa, ceapa, usturoiul, rnorcovii, carnea de pui, sarea, piperul, frunzele de 
dafin, pătrunjelul şi alte ingrediente nu sunt prin natura lor ingrediente ale 
supei. Ele sunt niște lucruri din natură care pot fi folosite pentru prepara- 
rea supei. Schimbaţi ingredientele și se schimbă aroma supei, fie în mod 
subtil (adăugând sare și piper se intensifică aroma), fie calitativ (înlocuind 
puiul cu peşte sau adăugând rântaș ori pastă de curry). Emoţiile sunt la fel, 
prin faptul că acea calitate care le este caracteristică (modul în care sunt 
resimțite) este determinată de combinaţia ingredientelor non-emoționale. 
Unele dintre ingredientele non-emoţionale care se combină pentru a crea 
emoţii sunt procesarea senzorială, activitatea circuitului de supravieţuire, 
activarea cerebrală, feedback-ul corporal și memoria. Memoria de lucru 
este vasul în care se prepară emoțiile. În timp ce caracterul emoției poate fi 
influențat în mare măsură în manieră ascendentă (adică, prin circuitul de 
supraviețuire care este activ și prin nivelul de activare), funcţiile executive 
pot contribui la combinaţia specifică a ingredientelor care ajung în me- 
moria de lucru din sistemele senzoriale și din memoria de lungă durată, 
precum și la interpretarea experienţei și la etichetarea calității emoției (în- 
grijorare, preocupare, anxietate, frică, panică, teroare, groază). 

CUM SIMŢIM FRICA 


În general. ne temem de un lucru prezent. Percepția conștientă a acestui 
lucru este cea care, ajutată de alte ingrediente, dă naștere sentimentului de 
frică. Așadar, primul ingredient al unei experienţe a fricii este o reprezentare a 
unui obiect senzorial sau a unui eveniment în creier. 

Cel de-al doilea ingredient este activarea circuitului defensiv de 
supraviețuire, prin semnalele talamice și corticale primite. Aceasta inițiază ex- 
primarea răspunsurilor defensive și a schimbărilor fiziologice care le susțin. 

Cel de-al treilea ingredient este atenţia/ memoria de lucru. Pentru a per- 
cepe în mod conștient că suntem în prezenţa unui stimul trebuie îl observăm. 
Atenţia transmite stimulul memoriei de lucru. Aceasta implică interacțiuni 
între regiunile senzoriale ale cortexului și circuitele prefrontale și parietale. 

Cel de-al patrulea ingredient este memoria semantică; aceasta ne aju- 
tă să înțelegem care este acel lucru anume (recunoașterea obiectului) și să-l 
deosebim de alte obiecte (discriminare). Informaţiile acestea ne permit să 
recunoaștem în mod conștient că un stimul de tipul celui din momentul de față 
poate reprezenta o amenințare (acesta este un șarpe, unii șerpi sunt veninoși, 
mușcătura șarpelui veninos poate fi mortală) integrarea memoriei semantice 
cu informaţiile despre stimul implică interacțiuni dintre circuitele de procesare 
senzorială, circuitele prefrontale și parietale ale atenției/memoriei de lucru, și 
circuitele memoriei semantice din lobul temporal median. Inte egrarea memo- 
riei semantice cu informaţiile senzoriale presupune interacțiuni între circuite 
corticale de procesare senzorială și circuite ale memoriei semantice din lobul 
temporal median. Combinarea, prin intermediul funcţiilor de control, cum 
este atenţia, a informaţiilor senzoriale cu cunoștințele semantice duc la un 
fel de conștiință factuală despre stimul — ceea ce Tulving numește conștiință 
noetică. 

Următorul ingredient este memoria episodică. Memoria episodică este 
despre NOI ÎNȘINE,; amintirile pe care le cuprinde sunt despre trecutul nos- 
tru, dar reprezintă în același timp fundamentul pentru predicțiile despre cel 
care vom fi în viitor. Experiența conștientă a memoriei episodice este, potrivit 
lui Tuiving, o stare autonoetică de conștiință. Aceasta implică interacțiuni între 
circuitele cortexului senzorial, circuitele memoriei episodice din lobul tem- 
poral median și circuitele prefrontale și parietale care creează o reprezentare 
actuală în memoria de lucru implicând stimulul (ce), locul în care ne aflăm noi 
și acesta (unde), precum și momentul apariţiei sale (când). În plus, memoria de 
lucru reprezintă faptul că toate acestea ni se întâmplă NOUA - sinele trebuie 
să fie implicat. Deși toate acestea sunt ingrediente de bază ale unei experiențe 
automate, ele nu sunt suficiente pentru a constitui o stare autonoetică în care 
să simțim teamă sau anxietate. 

Pe lângă faptul că declanșează reacţiile corporale, activarea circuitelor de- 
fensive schimbă modalitatea în care circuitele corticale procesează informațiile. 
Semnalele amigdalei provoacă o intensificare a activării cerebrale, stimulând 
procesarea realizată de neuronii activi din întregul creier. Semnalele transmise 

de amigdală spre regiunile corticale captează atenţia și stimulează procesarea 
senzorială a amenințării prin buclele de revenire. Și conexiunile dintre amig- 
dală și circuitele memoriei de lungă durată, ale memoriei de lucru și ale atenției 
sunt implicate în același mod, facilitând reactualizarea amintirilor semantice și 
episodice ale amenințării. Faptul că amigdala este ea însăşi o ţintă a modula- 
torilor înseamnă că este cea care conduce mai ferm toate aceste procese. Deși 
starea motivațională defensivă care rezultă este o stare non-conştientă (a-no- 
etică), ea sau componente ale sale pot deveni parte a experienței conştiente a 
fricii atunci când monitorizăm, prin capacitățile executive, consecințele obser- 
vabile ale stării. 

In momentul acela suntem într-o stare foarte apropiată de starea conştientă 
de frică. Ar putea fi o stare primitivă, slab definită. Dar mai este nevoie de un 
pas. Din experiența personală avută cu pericolul, am învățat care ingrediente 
contribuie la frică. Pe măsură ce aspectele monitorizabile ale stării se adună în 
conștiință, începem să recunoaștem, prin mijlocirea memoriei și a completării 
tiparului, faptul că ingredientele care sunt prezente sunt indicatori ai fricii și 
atunci etichetăm și includem starea într-o anumită categorie. Tiparele cog- 
nitive, schemele și actele conceptuale din teoriile constructiviste propuse de 
Barrett, Russell, Clore, Ortony și alții realizează acest lucru.” Dacă simțim 
îngrijorare, stare de alarmă, spaimă, panică sau teroare depinde de amestecul 
specific de ingrediente și de modul în care sunt interpretate cognitiv pe baza 
schemelor stocate. Frica și alte emoții se bazează pe asumpții, presupuneri şi 
așteptări; ele sunt construite în creier din ingrediente nonemoționale.” 

Ceea ce face distincția între diversele tipuri de frică este combinația și can- 
titatea materialelor primare implicate. Ceea ce reunește toate stările de frică este 
percepția conștientă că este prezentă o amenințare față de starea noastră de 
bine sau că această amenințare va apărea în curând. 

Pe scurt, pentru a fi percepute ca fiind frică, componentele unei stări 
motivaționale defensive non-conștiente trebuie să devină o prezență” la nive- 
lul percepției conștiente. Aceasta are loc doar în organisme care au capacita- 
tea de a fi conștiente de reprezentările evenimentelor interne și externe şi, de 
asemenea, de a ști în sens personal, autobiografic, faptul că evenimentul li se 
întâmplă lor — cineva trebuie să fie acasă acolo în creier pentru a simți frica, 
atunci când starea defensivă bate la ușă.” Circuitele defensive organizate în re- 
giunile cerebrale subcorticale se maturizează mai devreme decât circuitele cor- 
ticale implicate în cogniție și limbaj. lată de ce, așa cum notam mai devreme, 
copiii pot reacționa „emoțional” cu mult înainte de a simți de fapt emoția! și 
de ce adulţii și animalele non-umane pot reacţiona „emoţional” fără să simtă 
neapărat emoțiile. În cazul în care creierul nu are toate cele necesare pentru a 
fi conștient de propriile activități, nu poate exista o stare noetică de frică. În 
absența abilității creierului de a înţelege că evenimentul i se întâmplă lui însuși, 
nu poate exista o experiență autonoetică de frică. Frica autonoetică este proba- 
bil foarte limitată în regnul animal și este posibil, așa cum susține Tulving, să le 
aparțină în exclusivitate oamenilor. Deși frica noetică ar putea, în principiu, să 
fie resimțită de alte animale, problemele care țin de măsurare ne-au împiedicat 

până acum să demonstrăm în mod clar existenţa conștiinței noetice, chiar şi la 
primate non-umane. Dificultăţile sunt ȘI mat mari în privința altor specii, care 
au cortexul cerebral chiar mai diferit de al nostru. 

Compulsia creierului uman de a organiza experienţele în categorii este 
unică și depinde, în parte, de limbajul natural și de alte capacități cognitive. 
In limba engleză există cuvinte pentru mai bine de treizeci de variante de 
experienţe legate de frică.!”! Ideea potrivit căreia limbajul şi cultura modelează 
experienţa," inclusiv experienţa emoțională, este bine susținută în prezent în 
psihologie.'* Cultura și experiența, de exemplu, contribuie la modul în care 
răspunde amigdala la amenințări." Chiar dacă este posibil să existe un nivel 
limitat al conștiinței de sine în absența limbajului, este clar că în prezenţa sa 
întregul joc se schimbă (vezi discuţia despre conștiința animalelor în Capito- 
lele 6 și 7). Printre lucrurile pe care le face limbajul pentru creierul uman este 
acela de a realiza reprezentarea simbolică a experienţelor de frică sau anxie- 
tate, fără expunerea în fapt la stimuli care în mod normal declanșează aceste 
emoţii. În anumite condiții, aceasta ne ajută să rămânem în siguranță, dar 
poate deveni și un vehicul pentru ruminația excesivă și poate să aibă consecințe 
nedorite, sub forma unei anxietăți debilitante. 

Eu am subliniat aici modul în care apar senzațiile de teamă legate de cir- 
cuitele defensive, ceea ce ar conduce mai ușor la ideea potrivit căreia circuitul 
defensiv de supraviețuire este un circuit al fricii. Dar de fapt, noi putem să 
simțim frică în legătură cu multe lucruri care nu au legătură cu vechile circuite 
defensive legate de prădători. În circumstanţe relevante, putem să ne temem 
că murim de inaniție, de deshidratare sau îngheţați. Le numesc „temeri”, de- 
oarece ele sunt provocate de stimuli specifici și sunt interpretate în termenii 
schemelor legate de pericol și de vătămare. Dar de îndată ce interpretăm aceste 
semnale ca fiind surse ale pericolului, începem să ne gândim, prin conștiința 
auto-noetică, la consecințele posibile, iar în acel punct sunt activate schemele 
anxietății și îngrijorarea pune stăpânire pe noi. 


CUM SIMŢIM ANXIETATEA 


La fel ca frica, anxietatea poate fi inițiată din exterior, ca atunci când 
stimulii prezic în mod credibil că va apărea un pericol, dar nu prezic cu pre- 
cizie și momentul în care acesta va avea loc. Anxietatea poate fi provocată și 
de stimuli care sunt asociați foarte slab cu pericolul, deci vătămarea poate să 
urmeze sau nu. De asemenea, situațiile noi, în care nu știm la ce ne putem 
aştepta, sunt declanșatoare ale anxietății. În plus, anxietatea apare atunci când 
anumite gânduri sau amintiri, independente de evenimente externe, conduc 
la îngrijorare. În fiecare dintre aceste cazuri, după ce stimulul este observat și 
intră în memoria de lucru, e] este interpretat în lumina tiparelor şi a schemelor 
cognitive bazate pe memoria semantică și episodică și dă naștere stărilor noeti- 
ce și autonoetice de conștiință care includ implicarea sinelui. În timpul acestui 
proces, reprezentările stimulilor și situațiilor și ale gândurilor și amintirilor, 
prin conexiunile corticale cu amigdala și/ sau nucleul striatului terminal (vezi 

Capitolul 4), activează circuitele defensive de supraviețuire, conducând la ac- 
tivare și la alte consecințe fiziologice în creier și în corp, precum și alte aspecte 
ale stărilor motivaționale defensive care susțin atenția față de stimulul, gândul 
sau amintirea care provoacă anxietate. 

Tot la fel ca în cazul fricii, anxietatea implică deseori activarea circui- 
tului defensiv. Dar, după cum tocmai am văzut, anxietatea poate apărea ca o 
consecință a activității din alte circuite de supraviețuire. Și din nou, la fel ca 
frica, ca nu este rezultatul direct al activării unui circuit de supraviețuire. Ea 
este o interpretare cognitivă care uneori, dar nu întotdeauna, depinde de acti- 
varea unui circuit de supravieţuire. Neliniștile esențiale, cum ar fi îngrijorările 
legate de lipsa de sens a vieții pe care o ducem sau de eventualitatea morții nu 
sunt dependente de circuitele de supraviețuire, ci sunt preocupări existențiale 
majore care se regăsesc în conștiința autonoetică. Ele pot avea un impact in- 
direct asupra activității circuitului de supraviețuire, dar implică în primul rând 
concepte abstracte referitoare la alegeri și consecințe potențiale în activități 
viitoare anticipate, toate fiind centrate asupra sinelui conștient. 


CONCLUZIE 


Psihoterapeutul Mark Epstein spunea că trauma este o parte invizibilă a 
vieții omului. Pare fără logică, însă acest lucru ne unește cu lumea înconju- 
rătoare la un nivel fundamental. Când privim trauma prin lentilele fricii și ale 
anxietății, lipsa sa de logică poate fi văzută ca o consecință a stocării amintirii 
evenimentului parțial prin intermediul sistemelor implicite, care nu pot fi ac- 
cesate conștient, și cu ajutorul instrumentelor sale analitice lingvistice, ceea 
ce o face să nu poată fi direct monitorizată. Legătura fundamentală cu viața 
la care face referire Epstein poate fi văzută ca provenind din păstrarea acestor 
amintiri implicite în circuitele universale de supraviețuire care există pentru 
a menține în viață și sănătos organismul și care contribuie, deși indirect, la 
ansamblul emoțiilor din fiecare creier uman. Această legătură non-conștientă 
cu viața este, la un nivel primitiv, un factor de importanță majoră care leagă de 
toți ceilalți membri ai speciei noastre și de cei ai altor specii. Acest lucru face 
posibilă legătura dintre oameni și animale în moduri care sfidează orice discurs 
sau logică. Suntem empatici și antropomorfici, nu neapărat din cauză că avem 
aceleași emoții ca ceilalți, ci din cauza interacțiunilor non-conştiente dintre 
creierele noastre a-noetice. În asemenea condiții, emoțiile sunt stimulate în 
măsura în care presupunem că există și în ceilalți, inclusiv în aceia aparținând 
altor specii. Așa cum am menționat mai devreme, doar pentru că ceva este na- 
tural (codat genetic) nu înseamnă că este corect din punct de vedere științific. 

Frica și anxietatea sunt ca o glazură pe tortul evoluționist, un strat adău- 
gat mult după ce tortul a fost copt.” Odată ce avem schema mentală a unui 
tort — să zicem, tort de ciocolată cu glazură de vanilie — este greu să ne imagi- 
năm un exemplu de tort de felul acesta fără să ne gândim la glazură. În mod 
similar, după ce am simțit frica atunci când am răspuns la un pericol, este greu 
de imaginat că alte răspunsuri care survin în același timp nu sunt legate, pe cale 

cauzală, de frică; de asemenea, este greu de imaginat că alte animale ar putea 
răspunde la pericol fără să aibă același fel de senzație. 

Frica şi anxietatea nu sunt programate biologic. Ele nu izbucnesc dintr-un 
circuit cerebral într-o formă preambalată, ca experienţă conștientă completă. 
Ele sunt o consecință a procesării cognitive a ingredientelor non-emoționale 
Ele apar în creier la fel cum apare orice fel de experiență conștientă, dar au 
ingrediente pe care experiențele non-emoționale nu le au.!% 








CAPITOLUL 9 


Patruzeci de milioane de creiere anxioase 


„Trăim conştienţi de sine doar câteva decenii, 
dar ne zbuciumăm cât pentru mai multe vieţi.” 
— CHRISTOPHER HITCHENS! 


Fundamentul biologic pe care îl avem în comun cu bacteriile, plantele, 
bureții, viermii, albinele, peștii, broaștele, dinozaurii, șobolanii, șoarecii, pisicile, 
maimuțele și cimpanzeii ne ajută să supraviețuim, dar, în esenţă, noi suntem 
mai mult decât niște mecanisme de supraviețuire. Deși trăim în prezent, noi, 
oamenii, trăim pentru viitor, o calitate mentală care este rară și poate unică în 
regnul animal. Aceasta necesită un creier special, unul care să fie conștient de 
sine și conștient de relaţia sa cu timpul. Conștiinţa autonoetică este binecu- 
vântarea și blestemul nostru deopotrivă. Ea ne determină să luptăm pentru a 
înfăptui ceea ce dorim, dar și să ne temem că nu vom reuși. 

Reformulând ideea lui Kierkegaard, Louis Menand, istoric al culturii, 
nota: „Anxietatea este prețul libertății umane.” Kierkegaard credea că suntem 
liberi să ne alegem acțiunile viitoare și că acestea ne definesc.* Dar ştiinţa mo- 
dernă a ajuns la concluzia că libertatea noastră este mai iluzorie decât credem.” 
Însă indiferent cât de liber este liberul nostru arbitru, faptul că noi credem că 
este liber ne face anxioși atunci când simțim că, de fapt, nu deținem controlul, 
când ne confruntăm cu alegeri riscante în situații de nesiguranță sau atunci 
când ruminăm în legătură cu faptul că prezentul și viitorul ar putea fi altfel, 
dacă în trecut am fi acționat în mod diferit. 

Deși anxietatea este fundamentală pentru natura umană, pentru unii oa- 
meni ea are consecințe debilitante. Potrivit Institutului Naţional pentru Sănă- 
tate Mintală, 40 de milioane de oameni suferă de o formă de anxietate doar 
în Statele Unite. S-ar putea obiecta în legătură cu faptul că fiecare persoană 
diagnosticată cu anxietate se califică într-adevăr pentru o tulburare de tipul 
acesta.” Dar exact așa cum există persoane care nu îndeplinesc toate criteriile 
de diagnostic pentru o „tulburare”, există probabil unele pentru care anxietatea 
este efectiv debilitantă, fără ca aceasta să fi fost diagnosticată în mod oficial. 
De asemenea, după cum am arătat în Capitolul 1, din cauză că anxietatea este 

considerată o afecțiune asociată în majoritatea tulburărilor psihiatrice, inclusiv 
depresia, schizofrenia, autismul și altele, și că ea apare la persoane care suferă 
de anumite boli grave și uncori mai puțin grave, anxietatea ațunge să afecteze 
mult mai mult decât cele 40 de milioane de persoane diagnosticate cu o tulbu- 
rare specifică de anxietate. 


DEFINIREA ANXIETĂȚII ÎN TERMENI ŞTIINȚIFICI 


Imaginea tradițională a anxietății transmisă de la Freud și Kierkegaard 
este aceea a unei experiențe conștiente neplăcute. Într-adevăr, noi recunoaștem 
anxietatea după felul în care ne face să ne simțim şi solicităm ajutorul speci- 
alistului fiindcă vrem să ne simțim mai bine. Psihologul Richard MeNally, 
cercetător de frunte în domeniul anxietății, evidențiază importanța experienţei 
conștiente în anxietate, afirmând că noţiunea de „anxietate inconștientă” ar fi 
oximoronică.* In același timp, fiindcă emoțiile sunt personale și nu pot îi mă- 
surate cu ușurință la oameni, și cu atât mai greu de studiat în mod riguros la 
animale, oamenii de știință au căutat modalități de a redefini frica şi anxietatea 
în termeni non-conștienți (non-emoţionali), pentru a facilita cercetarea aces- 
tora. În cazul animalelor, o soluţie a fost abordarea lor ca stare fiziologică de 
bază. În cercetarea subiecţilor umani, a devenit populară o altă abordare. 

Pentru clinicieni, anxietatea era concepută încă în termeni freudieni, 
în anii 1960 — o trăire emoţională conștientă, având cauze ascunse la nivelul 
inconştientului. Dar mișcarea behavioristă a sugerat că problemele legate de 
frică și anxietate ar putea fi tratate folosind idei derivate din teoriu învățării, 
de exemplu, principiile aflate la baza extincției (vezi Capitolul 10). Peter Lang, 
un tânăr cercetător interesat de această abordare, a recunoscut nevoia de a avea 
măsurători obiective pentru a stabili dacă tratamentele de felul acesta sunt 
eficiente. EI susținea că emoțiile de tipul fricii și al anxietății ar putea fi eva- 
luate folosind trei categorii de reacții: (1) comportamentul verbal (ceea ce spun 
pacienţii despre situația lor), (2) acre/e comportamentale (de exemplu, evitarea 
și fuga) şi (3) reacțiile fiziologice (modificări ale tensiunii arteriale, ale ritmului 
cardiac, transpirații, tensiune musculară, tresăririle, precum şi schimbările fizi- 
ologice ulterioare din creier, cum ar fi activarea crescută). Tratainentul eficient, 
sugera el, ar trebui să aibă ca rezultat modificări semnificative și de durată 
la nivelul tuturor celor trei sisteme de răspuns.” Lang căuta în felul acesta să 
renunţe la focalizarea exclusivă asupra „fenomenologiei ascunse” a fricii și a 
anxietății, care fusese obiectul principal al psihanalizei, şi să se orienteze în 
schimb asupra unor răspunsuri măsurabile obiectiv.* 

În continuare, voi face câteva observaţii despre comportamentul verbal, ca 
unul dintre cele trei sisteme de răspuns, potrivit teoriei lui Lang. Behavioriștii 
considerau gândirea o formă nemanifestă de comportament, iar vorbirea 
(comportamentul verbal) o modalitate de a evalua comportamentul nemani- 
fest. Comportamentul verbal, potrivit lui B. F. Skinner, este supus acelorași 
legi ale întăririi la fel ca oricare comportament.” Behavioriştii spun că modul 
cel mai eficient de a schimba un comportament este prin limbaj." Incluzând 

comportamentul verbal ca sistem respondent în modelul formulat pentru frică 
și anxietate, Lang nu a folosit limbajul ca mijloc pentru a obţine o relatare 
verbală despre „fenomenologia ascunsă”; l-a folosit în termenii unui compor- 
tament obiectiv. 

Modelu! celor trei tipuri de reacții a lui Lang a redefinit anxietatea în ter- 
meni obiectivi pentru scopuri de cercetare și, mai mult decât atât, a influențat 
terapia, sugerând că sistemele respondente sunt cele care trebuie studiate și 
nu fenomenologia inefabilă din capul pacientului. Dar, rezolvând o problemă, 
această abordare a creat altele."! Mai exact, a continuat tradiția behavioristă de 
a marginaliza ceea ce majoritatea vedea ca esență a anxietății — fenomenologia 
ei subiectivă — și anume, modul în care aceasta este resimțită. 

Interesant este faptul că unele studii realizate de Lang au arătat că mă- 
surătorile fiziologice ale fricii și anxietăţii sunt uneori în discordanță cu com- 
portamentul verbal.!? În cadrul terapiei, persoanele pot să evolueze pozitiv din 
punct de vedere comportamental (un pacient claustrofob poate ajunge să că- 
lătorească cu metroul) sau fiziologic (un pacient cu fobie de păianjeni poate 
manifesta o activare redusă atunci când i se prezintă imagini cu păianjeni), dar 
ele pot susține în continuare că se simt neliniștite și sunt îngrijorate în legătură 
cu problema lor.'* De fapt, studiile de laborator în care se fac măsurători mul- 
tiple ale fiecărui sistem de reacție au identificat discordanțe între răspunsuri 
comportamentale diferite sau măsurători fiziologice diferite, în vreme ce mă- 
surătorile realizate pe baza comportamentului verbal prezintă o concordanță 
mai mare.!* Pe baza acestei observaţii, Stanley Rachman, o altă personalitate 
marcantă în domeniul anxietății umane, a formulat concluzia potrivit căreia 
„relatarea verbală este definitorie și esențială.”!* 

Atunci când Lang sugerase pentru prima dată acest lucru, conștiința avea 
încă o „reputație științifică destul de proastă, din pricina efectelor persistente 
ale behaviorisrnului — majoritatea cercetătorilor cognitivişti erau mai interesați 
de modul în care funcţionează procesarea informațiilor decât de modul în care 
apar experiențele conștiente. Comportamentul verbal era, așa s-a remarcat, privit 
în termeni behavioriști. Dar, după cum am menționat în capitolele anterioare, 
domeniul acceptă acum ideea că relatările verbale sunt ferestre spre experiența 
conștientă. Autoevaluările sunt folosite în mod frecvent în cercetările din do- 
meniul conștiinței în general, precum și în studii vizând frica şi anxietatea în 
special,” inclusiv tulburările fobice și anxioase.!* Din nou, așa cum spunea Ra- 
chman, autoevaluarea este „definitorie și esenţială”. Prin urmare, emoțiile, fiind 
experiențe conştiente, pot fi studiate în nod experimental folosind abordări ba- 
zate pe procesarea informațiilor, cum sunt acelea care investighează rolul atenției 
și al memoriei de lucru în conștiință (de fapt, Lang a adoptat o perspectivă baza- 
tă pe procesarea informaţiilor în lucrările sale de mai târziu!”). 

Mai știm acum că discordanța dintre ceea ce spune cineva despre propri- 
ile emoții și modul în care corpul său reacționează în fața unei amenințări este 
o consecință naturală a organizării cerebrale. Răspunsurile corporale sunt pro- 
duse ale circuitelor de supraviețuire care operează non-conștient, iar memoria 
de lucru, care este esențială în autoevaluările vizând starea de conştiinţă, nu 

are acces direct, în interiorul creierului, la sistemele implicite care controlea- 
ză aceste răspunsuri.” Memoria de lucru primește indirect informații despre 
aceste stări, monitorizându-le consecinţele observabile. 

O relatare verbală despre modul în care ne simţim nu este doar încă un fel 
de măsurătoare. Esența unei emoții ca anxietatea este, așa cum spunea Freud, 
„faptul că trebuie să o simțim” (vezi Capitolul 1), iar stările conştiente sunt 
evaluate cel mai bine pe baza relatărilor verbale. După cum am afirmat pe tot 
parcursul acestui volum, factorii non-conștienți non-relatabili care conzribuie 
la anxietate nu ar trebui să fie echivalați cu experienţa conștientă a anxietății. 
Ei se înscriu printre modalitățile prin care creierul gestionează confruntările și 
situațiile favorabile, o abilitate cu străvechi rădăcini biologice, și ei nu se găsesc 
în creier pentru a crea frică sau anxietate conștientă. 

Eforturile de a redefini frica și anxietatea în termeni non-subiectivi (de 
exemplu, ca răspunsuri comportamentale sau fiziologice ori ca stări non- 
conștiente de bază) au complicat și, de fapt, au stat în calea obiectivului nostru 
de a înțelege ce sunt cu adevărat frica și anxietatea.?! Semnificația standard a 
unor stări mentale cum sunt „frica” și „anxietatea”, împrumutată din limbajul 
comun, va fi întotdeauna înțelesul stării mentale (fenomenologic, subiectiv, 
conștient), cu alte cuvinte, sentimentul de frică ori de anxietate. Atunci când 
termenii sunt folosiți ca etichete pentru stări non-conștiente ori ca răspun- 
suri care să fie utilizate în scopuri științifice, este mult prea ușor ca discuția 
despre frică și anxietate în termenii unor stări non-conștiente să devieze spre 
o discuție despre stări conștiente. Aceasta produce confuzia între ceea ce se 
înțelege atunci când cercetătorii vorbesc între ei despre frică și anxietate și 
situațiile în care aceștia vorbesc cu nespecialiști; oamenii de știință trebuie să 
evite aceste derapaje conceptuale neintenționate, care sunt atât de obișnuite, 
încât deseori trec neobservate.” Mai important decât atât, ele pot conduce la 
inițierea unor cercetări care pretind că ar viza anxietatea, dar de fapt studiază 
elemente controlate separat în creier (de exemplu, reacţiile defensive). Cerce- 
tătorii au obligația de a comunica în mod clar și precis obiectul studiului lor, 
chiar dacă sună mai puțin atrăgător. Noi nu vindem un produs; noi încercăm 
să înțelegem și să explicăm cum funcționează lucrurile. 


RAŢIONAMENTUL PE CARE SE BAZEAZĂ CERCETĂRILE 
DEDICATE DESCOPERIRII UNOR MEDICAMENTE NOI 


Pentru a ilustra unele dintre problemele care apar ca urmare a conceptu- 
alizării greșite a anxietății în scopuri științifice, vom analiza modul în care au 
conceptualizat anxietatea cercetătorii care au încercat să găsească tratamente 
care să vizeze fundamentele biologice ale acesteia bazându-se pe studiile pe 
animale și vom vedea că succesul acestor abordări s-a dovedit limitat. Eu susțin 
că o problemă principală cu care ne confruntăm o reprezintă modul în care 
sunt concepute frica și anxietatea. 

Cercetările care încearcă să identifice medicamente noi cu ajutorul că- 
rora să trateze probleme legate de frică și/ sau de anxietate măsoară în mod 

tradițional comportamentele (inclusiv reacţiile înnăscute, de încremenire sau 
fugă, și cele învățate, cum sunt evaziunea și evitarea) și/ sau schimbările fizio- 
logice din corp (incluzând răspunsurile sistemului nervos autonom și ale siste- 
mului endocrin) și din creier (activarea cerebrală sau o activitate cerebrală mai 
specifică). Această abordare a corespuns modelului bazat pe reacții al anxietăţii 
formulat de Lang, deoarece această teorie a anxietății se concentrează asu- 
pra unor răspunsuri comportamentale și biologice accesibile în mod obiectiv 
și nu asupra întrebărilor controversate despre emoţii. Dar, spre deosebire de 
evidențierea ideii anxietății ca ansamblu de măsurători ale răspunsurilor și nu 
ca entitate din creier (Lang a subliniat că anxietatea nu reflectă vreo entita- 
te unică în creier care poate fi manipulată), munca de cercetate a considerat 
deseori anxietatea o stare non-conștientă de bază care poate fi controlată far- 
maceutic și, prin urmare, că efectele tratamentului se pot evalua după reacțiile 
comportamentale și fiziologice. Pentru că această stare a fost considerată mai 
degrabă fiziologică decât o stare emoțională conștientă, eforturile pentru găsi- 
rea unor medicamente care să o modifice s-au putut limita la studiile pe ani- 
male, fără să fie nevoie de implicarea problemei conștiinței. Vă amintiţi ideea 
lui Jeffrey Gray despre anxietate ca stare de bază a inhibiției comportamentale, 
idee care a influențat masiv cercetările în domeniul farmaceutic. 

Dar problema este că starea de bază în sine nu este măsurată niciodată 
în aceste cercetări — se presupune doar că ea există. Apoi se face o presupunere 
și mai gravă: starea fiziologică de anxietate, deși este văzută ca o modalitate 
de a studia anxietatea fără să fie nevoie de rezolvarea problemei conștiinței la 
animale, este văzută ca fiind exact același lucru cu starea emoțională conștientă 
de anxietate. Astfel, medicamentele care reduc răspunsurile comportamentale 
sau fiziologice considerate revelatoare pentru starea de bază ar trebui să-i facă 
pe șobolani sau șoareci — și implicit pe oameni — mai puțin anxioși. Este o 
practică obișnuită în rândul cercetătorilor ca aceștia să descrie cum animalele 
devin mai puţin anxioase în urma administrării medicamentelor. Pentru ca da- 
tele studiilor efectelor medicamentelor pe animale să devină relevante pentru 
emoțiile umane, presupunerile legate de semnificaţia datelor pentru animale 
sunt îngrămădite unele peste altele, iar apoi presupunerile legate de subiecții 
umani sunt puse deasupra. Combinarea unor procese implicite — care detec- 
tează în mod non-conștient amenințări și controlează răspunsuri în creier şi în 
corp — cu procese care dau naștere trăirilor conștiente nu poate să conducă la 
rezultate satisfăcătoare, iar aceasta, în ciuda uriașului consum de bani, energie 
și timp, este exact ceea ce s-a întâmplat în cazul studiilor dedicate descoperirii 
medicamentelor noi.% 

S-au descoperit anxioliticele, medicamente care ajută la reducerea anxietății 
și îi ajută pe unii pacienți să se simtă mai puţin anxioși. Dar, în continuare, nici 
specialiștii și nici pacienții nu consideră că medicamentele prescrise în pre- 
zent sunt ideale. Eu susțin că, parțial, problema este cauzată de fundamentarea 
conceptuală a cercetării și de influența sa asupra modului în care sunt folosite 
medicamentele în tratament. Însă înainte de a discuta despre aceste aspecte, să 
privim mai îndeaproape descoperirile din domeniul anxioliticelor. 

ÎN CĂUTAREA ANXIOLITICELOR 


Se crede că medicamentele psihoactive schirnbă comportamentul, fiziolo- 
gia, gândurile și stările emoționale, modificând neurochimia creierului. Aceas- 
tă abordare a tratamentului a debutat în anii 1950, cu descoperirea medicaţiei 
pentru schizofrenie și depresie.?* S-a dovedit că aceste medicamente au efecte 
în primul rând asupra unor neurotransmițători de monoamine (dopamina în 
schizofrenie, norepinefrina în depresie), aceasta conducând la ipoteza deze- 
chilibrului chimic, ipoteză dominantă și în zilele noastre.” Potrivit acestei per- 
spective, boala mintală se datorează unui dezechilibru al neurotransmițătorilor 
din creier, prin urmare, refacerea acestui echilibru ar trebui să refacă sănătatea 
mintală. 

Eu am prezentat un rezumat al istoricului tratamentelor anxictăţii în 
cartea Synapric Self. My Age of Anxiety * de Scott Stossel și B/aming he 
Brain” de Elliot Valenstein, conţin comentarii inspirate asupra acestui îsto- 
ric. Voi prezenta aici doar câteva dintre elementele esenţiale ale parcursului 
amintit, elemente pe care le consider relevante pentru subiectul cărţii de 
față. 

Până când au apărut substanţele farmaceutice, alcoolul era anxioliticul 
cel mai folosit. La mijlocul secolului al douăzecilea, barbituricele și Meproba- 
matul au devenit primele medicamente eliberate cu prescripţie medicală reco- 
mandate pentru anxietate, dar ele s-au dovedit puternic sedative și adictive. În 
anii 1960, au fost înlocuite de o nouă clasă de medicamente, benzodiazepine- 
le, acestea incluzând Valium, Librium, Klonopin şi Xanax. Spre deosebire de 
medicația pentru schizofrenie și depresie, benzodiazepinele nu implică elibe- 
rarea de monoamine, ci a neurotransmițătorului inhibitor GABA (acid gama- 
aminobutiric). Benzodiazepinele au un loc special unde se leagă de receptorul 
GABA și, când ele ocupă acel loc, crește inhibiția GABA, reducând abilitatea 
circuitelor afectate de a procesa informaţii.* 

De mai multe decenii, benzodiazepinele sunt medicamentele cele mai 
prescrise în SUA și numărul prescripţiilor continuă să crească.” Spre deosebire 
de alte medicamente de uz psihiatric, benzodiazepinele acţionează rapid după 
o singură doză, ceea ce permite o oarecare relaxare, la nevoie. Aceste medica- 
mente nu mai sunt folosite doar de persoanele cu un diagnostic psihiatric de 
anxietate, ci și de acelea care doresc doar să se simtă ceva mai puţin anxioase. 
Dar benzodiazepinele au efecte secundare nedorite, incluzând sedarea, relaxa- 
rea musculară, alterare a memoriei, precum și potenţial pentru adicție și sevraj 
la întreruperea administrării. 


Succesul timpuriu al tratamentului farmaceutic al schizofreniei, depresiei 
și anxietății a impulsionat cercetările având ca obiect relaţia dintre procesele 
chimice din creier și boala mintală. Tratamentele disponibile erau utile, dar 
nu ideale. Oare un efort conjugat al cercetătorilor ar fi putut duce la găsirea 
tratamentului optim pentru aceste afecțiuni? Ideea aceasta a fost primită cu 

interes și, în anii 1960, s-au acordat fonduri din bugetul național pentru re- 
alizarea unor studii vizând rolul neurotransmițătorilor în bolile mintale, iar 
marile companii farmaceutice au creat departamente pentru studiul sistemul 
nervos central cu scopul de a crea noi medicamente pentru tratamentul psihi- 
atric. Au început să fie folosite modele animale pentru evaluarea proprietăţilor 
medicamentelor de a reduce anxietatea, în speranța găsirii unui tratament cu 
eficacitate mai mare și cu efecte secundare mai reduse.% 

Intr-un studiu obișnuit, șobolani sau șoareci sunt supuși unor teste com- 
portamentale în care se confruntă cu o situaţie dificilă, deseori amenințătoare 
(sunt prezentate câteva exemple în Figura 9.1). Este vorba despre un șoc elec- 
tric, expunerea într-un spațiu deschis, neprotejat, expunerea la indicii legate de 
prezența unui prădător, confruntarea cu o situație de conflict motivaţional sau 
plasarea alături de un alt membru al speciei pe care nu îl cunosc. Se consideră 
că medicamentele care sporesc abilitatea animalului de a face față situaţiei au 
proprietăți anxiolitice. 

În literatura actuală de specialitate, există peste o sută de teste compor- 
tamentale folosite pentru a modela anxietatea umană la animale și majorita- 
tea dintre ele sunt focalizate asupra anxietății generalizate.” Noile tratamente 
însă, în cea mai mare parte, au devenit disponibile ca rezultat al observaţiilor 
conjuncturale, uneori vizând efectele altor medicamente, și nu ca rezultat al 
testării unor ipoteze specifice de cercetare a efectelor anxioliticelor asupra ani- 
malelor.*? 

De exemplu, fiindcă s-a constatat că unele antidepresive, cum sunt tri- 
ciclicele (cum ar fi, Tofanil) și inhibitorii monoaminoxidazei (precum Nar- 
dil) au efecte anxiolitice la oameni, au fost testate și proprietățile anxiolitice 
ale antidepresivelor mai noi și mai bine tolerate, numite inhibitori selectivi 
ai recaptării serotoninei (SSRI). Aceștia, care includ medicamente cum sunt 
Prozac și Zoloft, s-au dovedit utili pentru unele tulburări anxioase, dar pre- 
zintă propriile probleme ca soluție de tratament (efect instalat lent, simpto- 
me gastrointestinale și alte simptome fizice, toleranță și fenomene de sevraj). 
Există și a]te medicamente antidepresive care ajută într-o oarecare măsu- 
ră persoanele suferind de anxietate; este vorba despre medicamentele care 
afectează receptorii serotoninei (mai exact, receptorul 5HT1A) sau modifică 
nivelurile norepinefrinei (cum ar fi, inhibitorii selectivi ai recaptării norepi- 
nefrinei sau SNRI). Nici acestea nu sunt medicamente nou descoperite în 
urma unor cercetări, ci, mai degrabă, o utilizare nouă a unor medicamente 
existente. 

În prezent, anxietatea este tratată în special prin psihoterapie, iar dacă se 
folosește tratamentul medicamentos, se apelează tot la benzodiazepine sau la 
SSRI ori la alte medicamente care ţintesc sistemele de transmițători monoa- 
iDinici (serotonina sau norepinefrina). Lucrurile nu s-au schimbat mult, în 
ciuda anilor de cercetări. Tabelul 9.1 cuprinde medicamentele recomandate în 
general pentru diferite afecțiuni. 

Figura 9.1. Sarcini comportamentale folosite pentru 
testarea efectelor anxiolitice ale medicamentelor 

Medicamentele anxiolitice sunt selectate în funcţie de capacitatea lor de a 
determina animalele să fie mai înclinate să petreacă timp în spații luminoa- 
se, deschise, neprotejate (testul labirintului suspendat, al câmpului deschis, 
lumină/ întuneric, evitare pasivă), să fie mai puțin predispuse la compor- 
tamentul de încremenire față de stimulii care prezic șocul (condiționarea 
amenințării), să fie mai dispuse să suporte o stare de stres (şoc) pentru a 
primi o recompensă (testele Vogel și Geller-Seifter). 


După Griebel și Holmes [2013]. Adaptare cu permisiunea Macmillan 
Publishers Ltd. Nazure Reviews Drug Discovery (Vol. 12, p. 667-687) 
O 2013 

Tabelul 9.1. Clase de medicamente recomandate pentru 
tratamentul tulburărilor anxioase potrivit DSM-IV* 





TULBURARE ANXIOASĂ POTRIVIT DSM-IV 
CLASA DE MEDICAMENTE TAG Panică TAS TSPT  TOC 












































Inhibitori selectivi ai recaptării se- v v v vV vV 

rotoninei (SSRI) 
- Inhibitori selectivi ai recaptării v V v vV 
__norepinefrinei (SNRI) 

Antidepresive triciclice v V v 
“ Modulatori ai canalelor de calciu 7 Ș 

Inhibitori MAO Z A pr Ș 
“ Inhibitori MAO reversibil Ș 

Benzodiazepine v A Y i 

Antipsihotice atipice V V 
“ Anwiolitice triciclice V v 

Inhibitori noradrenergici și sero- V V V 


toninergici specifici 


“În cadrul fiecărei clase de medicamente, medicamente diferite pot avea 
aplicaţii diferite. De exemplu, SSRI diferiţi au efecte diferite asupra unor 
tulburări diferite, de aceea tipul de SSRI recomandat depinde de tulburare. 


După Tabelul III din Bandelow şi colab. (2012) 


Cercetările în domeniul farmaceutic continuă. Dat fiind faptul că benzo- 
diazepinele acționează prin intermediul receptorilor GABA, s-au căutat alte 
modalități de a modifica transmisia GABA și, eventual, de a face medica- 
mentele mai eficiente și mai ușor de tolerat. Fiindcă SSRI acționează prin 
intermediul serotoninei, se continuă eforturile pentru a găsi noi medicamente 
care să modifice acest sistem. Și norepinefrina continuă să fie o țintă pentru 
sporirea eficacității medicaţiei. Pentru unele afecțiuni sunt folosiți modulatori 
ai canalelor de calciu și în prezent se continuă cercetările în această direcție. Se 
studiază și glutamatul, transmițătorul excitator, precum și medicamentele care 
modifică nivelul hormonilor sau al peptidelor în creier. De exemplu, o ţintă 
promițătoare este peptida oxitocină, care s-a raportat că ar reduce anxieta- 
tea, ar promova atașamentul și afecțiunea“ și ar facilita extincția condiționării 
amenințării.”* Deși nu s-a ajuns încă la o decizie, un studiu recent arată că 
tratamentul cu oxitocină al pacienților cu TAG a scăzut nivelul anxietății și a 
avut ca rezultat o conectivitate mai puternică între cortexul prefrontal și amig- 
dală, sugerând control cortical sporit al activităţii amigdalei.% O altă țintă este 
sistemul endocanabinoid, unul dintre sistemele de neurotransmițători desco- 
perite mai recent. El implică molecule lipidice, numite anandamide, care se 
leagă de receptori specifici și au fost implicate în diverse comportamente ani- 
male, cel mai notabil fiind extincția răspunsurilor la amenințare.” Receptorii 
canabinoidelor se leagă și de marijuana, Cannabis, și contribuie la proprietățile 

sale psihoactive. La fel ca alte medicamente cu proprietăți anxiolitice, cana- 
binoidele interacționează cu GABA pentru a-și realiza efectele. Și sistemul 
endocanabinoid a fost implicat în tulburări de anxietate. “* 


CE PROBLEME PREZINTĂ CERCETAREA ÎN DOMENIUL 
ANĂIOLITICELOR? 


S-a scris mult în legătură cu eșecurile din domeniul cercetări: medicației 
anxiolitice. Eu voi nota aici pe scurt câteva dintre criticile principale.” 

O problemă majoră este aceea că abordarea comportamentală folosită 
în cercetarea în domeniul tratamentului împotriva anxietăţii evaluează doar o 
afecțiune temporară provocată de o ameninţare sau de altă provocare. Astfel de 
episoade pasagere legate de un stimul specific sunt numite exemple de anxie- 
fate de stare. Persoanele anxioase au în general ceea ce se numește anxiețaze de 
/răsătură, care este o afecțiune cronică de care vor să scape. A supune un grup 
de șobolani, aleși în mod aleatoriu, unui test în care este provocat un răspuns 
defensiv momentan este un lucru util, dar care prezintă unele limitări. Pentru 
unele teste, același animal poate prezenta răspunsuri puternice într-o zi și în 
ziua următoare răspunsuri mai slabe. De asemenea, forța răspunsului poate 
varia în teste diferite. Ceea ce complică problema este faptul că, în majoritatea 
studiilor, animalele nu sunt selectate pentru că prezintă comportamente care 
seamănă cu niveluri deosebit de ridicate de anxietate (și deci cu ceva ce seamă- 
nă cu anxietatea de trăsătură), ci sunt alese în mod aleatoriu dintr-o colonie. O 
consecinţă a anxietăţii de trăsătură la oameni este aceea că stimulii declanșatori 
sunt mai eficienți în inducerea anxictăţii de stare puternice." Dacă șobolanii 
nu suferă și de o boală cronică, testele nu vor oferi prea multe informații despre 
anxietatea patologică de trăsătură. 

Pentru a depăși problema testării stărilor temporare la animale relativ 
normale, cercetătorii au folosit mai multe strategii. Una dintre ele presupune 
expunerea animalelor la stresori, o anumită perioadă de timp înaintea testării, 
în încercarea de a le determina să dezvolte o afecțiune cu un caracter mai cro- 
nic, poate unul patologic. O alternativă este aceca de a folosi animale cu creiere 
modificate genetic, care își pot însuși niște trăsături ale anxietății patologice.“ 
Unele animale au fost înmulțite selectiv, pentru a obține răspunsuri puterni- 
ce sau slabe la teste comportamentale care erau privite ca fiind evaluări ale 
anxietăţii. De exemplu, în studiile noastre despre condiționare pavloviană, noi 
am constatat că șobolanii aleși în mod aleatoriu prezintă o gamă largă de răs- 
punsuri condiționate de încremenire.* Studiul acestor șobolani care prezintă 
răspunsuri defensive exagerate ar putea fi o abordare productivă. 

O altă problemă o reprezintă faptul că, adesea, testele comportamentale 
utilizate sunt selectate fiindcă testele din trecut au demonstrat că medicamen- 
tele cunoscute ca având efecte anxiolitice la oameni (cel mai adesea benzodia- 
zepinele) slăbesc răspunsul comportamental în teste. Sarcina comportamenta- 
lă este folosită pentru a testa alte medicamente, pentru acele proprietăți prin 
care reduc anxietatea. Dar acest lucru se dovedește folositor în primul rând 

pentru găsirea mai multor medicamente de tipul benzodiazepinelor, deoarece 
sarcinile sensibile la benzodiazepine nu sunt în mod necesar sensibile la alte 
anxiolitice cunoscute." Folosind în continuare această strategie, sunt puţine 
şanse de a descoperi anxiolitice noi, care funcționează altfel sau poate într-un 
mod mai eficient. 

O altă problemă este aceea că medicamentele sunt administrate o dată, 
pentru un test dat. Acest lucru este folositor atunci când se cercetează benzo- 
diazepinele, care, într-o oră de la administrarea primei doze, pot avea efecte 
pozitive la oameni. Dar, pentru multe medicamente de uz psihiatric este ne- 
voie de intervale de ordinul săptămânilor pentru a se obține efectul terapeutic. 
Aceasta ar putea explica de ce, în cazul majorității studiilor pe animale care 
folosesc un singur tratament din grupa SSRI, acesta nu are niciun efect sau 
poate chiar să intensifice comportamentele defensive și de evaluare a riscului. 
De exemplu, în studiile care investighează efectele SSRI asupra condiţionării 
amenințării, am constatat că, de fapt, un singur tratament a intensificat com- 
portamentul de încremenire la asocierea stimulului sonor cu un șoc — un efect 
care ar fi numit anxiogen (care produce anxietate) în literatura de specialitate. 
Dar atunci când șobolanilor li s-a administrat un tratament de douăzeci și una 
de zile, ei au manifestat comportamentul de încremenire mult mai puţin.” 
Aceasta ar corespunde fenomenului instalării lente a efectelor SSRI în trata- 
mentul anxietății și depresiei — la oameni, apare în mod frecvent o perioadă 
inițială de anxietate/ agitație/ depresie care precedă efectul terapeutic, acesta 
din urmă necesitând două până la trei săptămâni de tratament. Testarea medi- 
camentelor după o singură doză ușurează procesul de screening al medicamen- 
tului, dar, în cele din urmă, compromite ceea ce putem afla. 

Genul este un alt factor semnificativ: femeile sunt mult mai predispuse 
decât bărbaţii să dezvolte tulburări de anxietate,“ dar modelele animale se 
concentrează mai cu seamă asupra exemplarelor masculine, o situaţie valabilă 
pentru cercetările pe animale în general.” (Întotdeauna s-a recunoscut faptul 
Că ignorarea genului este problematică, dar dacă acesta este luat în considerare, 
atunci este nevoie de un număr mai mare de animale pentru fiecare studiu 
și, în general, se creează complicaţii în privința proiectării sale; deși situația 
aceasta trebuie să se schimbe, este nevoie de fonduri care să permită o astfel 
de schimbare.) 

În ciuda faptului că rezultatele cercetărilor nu au răspuns așteptărilor, 
nu trebuie nicidecum să se înţeleagă că ele au fost inutile. Cercetarea este un 
proces de învățare din greșeli și de starturi greșite. Unele dintre problemele 
menţionate nu ar fi fost identificate dacă nu s-ar fi efectuat aceste cercetări. În 
mod clar, unele ajustări pot conduce la rezultate mai edificatoare. De exem- 
plu, eforturile s-ar putea concentra mai mult asupra efectelor tratamentului 
farmaceutic cronic, și mai puţin ale celui acut, la subiecți femei și bărbaţi care 
reacționează comportamental exagerat la sarcinile folosite. Măsurătorile pot 
fi repetate în mai multe zile, pentru a evalua relevanța răspunsurilor. Se pot 
folosi sarcini multiple cunoscute care se știe că dau răspunsuri care pot fi luate 
în considerare pentru ambele genuri și care sunt considerate măsurători valide 

ale comportamentului în chestiune. În sfârșit, putem introduce un standard 
suplimentar. În anii 1980, Jeffrey Gray a propus ca studiile vizând anxietatea 
la animale să folosească teste comportamentale care sunt sensibile la mai multe 
clase de medicamente cunoscute ca fiind anxiolitice pentru oameni." Presu- 
punerea era aceea că sistemul cerebral pe baza căruia acţionează efectul comun 
al mai multor anxiolitice asupra comportamentului ar fi sistemul anxietății. 
La vremea aceea, opțiunile erau diferite față de cele de azi, fiindcă noi avem 
o gamă mai largă de medicamente. Ar fi interesant să revenim la sugestia lui 
Gray folosind în studii medicamentele din prezent și să determinăm dacă ele 
se suprapun în termenii factorilor anatomici, celulari, moleculari şi/ sau gene- 
tici. Dacă este așa, aceasta ar fi o modalitate de a cerceta noi opțiuni farmaceu- 
tice pentru tratamentul aspectelor comportamentale ale anxietății. | 

Cu toate acestea, chiar dacă s-ar putea rezolva toate problemele menționate 
anterior, tot ar mai exista o problemă. Așa cum am remarcat pe parcursul aces- 
tui capitol, este o problemă de natură conceptuală. 


ÎN CĂUTAREA GENELOR ANXIETĂȚII 


Pe lângă cercetările în domeniul tratamentelor farmaceutice, eforturile 
oamenilor de știință s-au îndreptat în ultima vreme înspre identificarea unei 
baze genetice a tulburărilor psihiatrice. Dacă s-ar putea identifica niște gene 
responsabile pentru acestea, medicația care compensează o disfuncționalitate 
genetică ar putea fi utilă pentru tratament. | 

Cercetarea genetică se desfășoară pe două fronturi. Am menționat rai 
devreme folosirea înmulţiri selective sau modificarea țintită a unei secvenţe 
ori a unei gene pentru a produce animale care prezintă comportamente ase- 
mănătoare cu anxietatea. Cealaltă abordare urmărește identificarea unor gene 
care sunt asociate cu simptome anxioase la persoanele cu aceste tulburări. Dacă 
se pot identifica gene responsabile pentru anxietate la oameni, atunci ele pot 
fi urmărite la animale, ceea ce, în principiu, ar permite realizarea unor studii 
vizând funcţionarea defectuoasă a acelor gene care se află la originea anxietății 
patologice. i | 

Nu este nevoie de dovezi științifice care să ne spună că unii oameni sunt 
mai anxioși decât alții, iar observaţiile directe sugerează că predispoziția pen- 
tru stări accentuate de neliniște se moștenește. Acest element sugerează că 
diferențele individuale în anxietate pot să aibă o componentă genetică, iar 
afirmaţia noastră este susținută de studii care au arătat că tendințele anxioase 
apărute de timpuriu pot continua la vârsta adultă, ca și cum anxietatea ar fi o 
caracteristică stabilă (și prin urmare, probabil moștenită genetic) a individu- 
lui.* | 

Abordarea tradițională prin care se urmărește identificarea unei conexiuni 
dintre gene și tulburările psihiatrice începe prin compararea trăsăturii respecti- 
ve la persoane având un fond genetic similar și la persoane cu un fond genetic 
diferit. Studiile de tipul acesta sunt mai edificatoare atunci când comparațiile 
se fac între gemenii monozigoți și cei dizigoți crescuți împreună și între ge- 

meni identici crescuți separat. Dat fiind faptul că gemenii identici au gene 
identice, dar gemenii dizigoți nu, studiile permit estimarea influenței factorilor 
genetici față de factorii non-genetici (mai ales de mediu) asupra unei trăsături 
date. De exemplu, studiile anxietății realizate pe gemeni au relevat faptul că 
factorii genetici explică aproximativ 30-50% din tendința individului de a fi în 
general anxios sau de a suferi de o tulburare de anxietate specifică.* După ce se 
stabilește o componentă genetică, poate să înceapă căutarea genelor implicate. 
Este un proces complex și îndelungat, care recent a fost facilitat de informaţiile 
obtinute de Proiectul Genomului Uman. 

Succesul studiilor genetice pentru bolile neurologice, cum este boala 
Huntington, boala Parkinson cu agregare familială și alte câteva, ne permite să 
sperăm că și în cazul bolilor psihiatrice se vor înregistra progrese similare. Dar, 
spre deosebire de bolile neurologice, tulburările psihiatrice nu se moștenesc 
după legile simple ale geneticii mendeliene, în care trăsăturile sunt controlate 
de o singură genă și au ca rezultat câteva tipare de transmitere în care ca este 
dominantă sau recesivă."? În tulburările psihiatrice, transmiterea pe cale eredi- 
tară implică tipare complexe controlate de gene multiple care interacționează 
cu factori de mediu pentru a produce rezultatele lor. Datorită dezvoltării gene- 
ticii moleculare, a devenit posibilă cercetarea unor posibile modificări (mutații, 
polimorfisme) în genele ţintă. S-au depus eforturi mari pentru investigarea 
variațiilor în genele care contribuie la transmiterea serotoninei, deoarece me- 
dicamentele care acționează asupra nivelului serotoninei au proprietăți antide- 
presive și anxiolitice. Aceasta presupune, totuși, că mecanismul tratamentului 
este același care dă naștere tulburării.” Deși aceasta corespunde vechii ipoteze 
despre dezechilibrul chimic, nu este o concluzie care ar trebui acceptată fără o 
evaluare atentă. Totuși, studiile vizând controlul genetic al serotoninei au avut 
niște rezultate interesante. De exemplu, persoanele cu o anumită variantă (po- 
limorfism) a unei gene care controlează o proteină implicată în transmiterea 
serotoninei sunt mai reactive la stimulii amenințării, iar această hiperactivitate 
este asociată cu o activitate sporită în amigdală în timpul amenințării. Mai 
mult, s-a raportat că această variantă a genei poate să fie răspunzătoare în 
proporție de 7-9% de moștenirea anxietăţii.5 

Studiile recente care suscită un interes crescut sunt cele care evaluează 
un polimorfism al unei gene responsabile pentru o enzimă care descompune 
anandamidele. După cum știm deja, aceasta este o substanță care apare în mod 
natural în creier și care se leagă de receptorii endocanabinoizi, iar șoarecii care 
nu au acești receptori nu reușesc să se calmeze. Mai mult decât atât, animalele 
și oamenii cu o mutație a acestei gene care duce la secretarea în cantități mai 
reduse a acestei enzime și, prin urmare, la o cantitate mai mare de anandami- 
de, manifestă mai puţin frecvent comportamente de tip anxios și prezintă mai 
multe legături funcționale între cortexul prefrontal și amigdală.5* Cu toate că 
autorii descriu rezultatele obținute în termeni precum „de tip anxios”, psihi- 
atrul Richard Friedman a rezumat cercetarea într-un articol publicat în New 
York Times Sunday Review şi intitulat „The Feel Good Gene”.57 Acesta este 
un alt exemplu de cum cercetările asupra comportamentului sunt generalizate 

fără rețineri la emoții conștiente, lucru pe care îl consider nepotrivit din mai 
multe motive. În primul rând, datele esenţiale ale acestui studiu sunt de natură 
comportamentală; chiar dacă studiul arată că există modificări ale niveluri- 
lor declarate de anxietate, acestea sunt foarte mici și nu sunt menționate în 
conținutul articolului publicat. În al doilea rând, chiar dacă mutaţiile genetice 
determină oamenii să se simtă mai puțin anxioși, aceasta nu înseamnă că ei se 
simt bine. În al treilea rând, corelaţia nu înseamnă cauzalitate și nu există nicio 
dovadă că gena este cauza acestei ușoare reduceri în anxietate. Dar, susținători 
ai dopaminei, nu vă faceți griji. Articolul în cauză ajunge până la a descrie 
dopamina ca dând naștere unui „sentiment de plăcere”. 

Descoperirea recentă a mecanismelor epigenetice”* a produs mult entuzi- 
asm, aceasta se referă la faptul că funcţia genelor poate fi reglată prin influențe 
ale mediului. Aceasta nu înseamnă că mediul produce mutații în ADN-ul nos- 
tru, ci mai degrabă că este afectat modul în care genele își realizează funcția — 
aceea de a produce proteine. Epigenetica este minunata lume nouă a biologiei 
și deja a oferit informaţii despre biologia proceselor care prezintă importanță 
în anxietate, cum sunt, de exemplu, procesarea amenințării, asumarea riscurilor 
și stresul, precum și alte afecţiuni, ca adicția și tulburările de comportament 
alimentar.” 


UN BILANŢ AL STUDIILOR DEDICATE MEDICAȚIEI 
ȘI FACTORILOR GENETICI 


Clarificarea rolului medicamentelor și al genelor în anxietate sau în alte tul- 
burări psihiatrice ar constitui o realizare majoră. Modul în care acționează aceste 
medicamente şi gene asupra creierului ar putea fi urmărit în detaliu la modele 
animale, în încercarea de a crea tratamente mai bune pentru oameni. Dar efortul 
acesta depinde de concepția despre anxietate pe care el se întemeiază. 

De pildă, dacă se identifică un set de gene asociate cu sentimente necon- 
trolate de anxietate la oameni și apoi el este descoperit și la șobolani, iar testele 
pentru anxietate demonstrează că le afectează comportainentul, am îi mar- 
torii unui anunţ senzațional, asemănător cu povestea despre răcușorii anxioși 
(vezi Capitolul 2). De asemenea, el ar încuraja probabil studiile care caută să 
normalizeze performanța comportamentală și apoi studiile care încearcă să 
determine locul din creier unde se află circuitele afectate de genele dezadap- 
tative, precum și modul în care contribuie aceste circuite la comportamentul 
dezadaptativ. Dar ce am rezolva cu aceasta? 

Am afla desigur despre rolul genelor în funcția circuitului și despre ro- 
lul circuitului în comportament. Dar nu vom afla neapărat cum apar trăiri- 
le anxioase. Alte trei consideraţii sunt importante. În primul rând, trebuie să 
se demonstreze că gena are un rol cauzal în senzaţia de anxietate în creierul 
uman şi nu doar că este corelată cu anxietatea. În al doilea rând, trebuie să se 
demonstreze că efectul cauzal este direct și nu datorat unui efect cum este 
activarea mai intensă a circuitului de supraviețuire și/ sau inducerea unei stări 
motivaţionale defensive foarte intense, amândouă putând să contribuie în mod 

Figura 9.2. Un bilanţ al studiilor dedicate medicaţiei și factorilor genetici 


indirect la senzațiile de anxietate. În al treilea rând, și poate cel mai important, 
dacă nu se demonstrează faptul că un creier de șobolan are capacitatea de a 
dezvolta conștiința autonoetică, studiile nu ne vor putea spune cum contribu- 
ie genele la senzația de groază incontrolabilă care stăpânește mintea umană 
copleșită de anxietatea patologică. a 


CATEGORII DE DIAGNOSTIC 


Atunci când cercetătorii încearcă să înțeleagă fundamentul farmacologic, 
neuronal, celular, molecular și/ sau genetic al unei tulburări psihiatrice definite 
în DSM, ei acceptă ideea că tulburarea, așa cum este definită, este o entitate 
biologică pe care o putem considera a fi legată de un mecanism specific și pe 
care o putem trata prin schimbarea funcției mecanismului defect. Cercetătorii 
adună un eșantion de persoane cu un anumit diagnostic — să zicem, TSPT 
sau tulburarea de panică — și apoi încearcă să coreleze severitatea simptomelor 
cu funcțiile cerebrale sau cu genele, pentru a evalua efectele medicamentelor 
în ameliorarea simptomelor. Întrucât se consideră că diagnosticul ar avea un 
fundament biologic, ar însemna că trebuie doar să identificăm mecanismul 
disfuncțional pentru a ști cum să tratăm tulburarea. 

Allan Horwitz și Jerome Wakefield, cercetătorii în domeniul științelor 
sociale, au combătut acest punct de vedere. În cartea publicată de ei în 2012 Și 

intitulată 4/7 We Have to Fear: Psychiatrys Transformation of Natural Anxieties 
into Mental Disorders” ei susțin că, în mod frecvent, anxietatea este mai degra- 
bă un răspuns normal al creierului la situațiile dificile cu care ne confruntăm 
în viață, decât o stare patologică. Astfel, teama de înălțimi, de șerpi, de a fi 
judecat de ceilalți și de a ne aminti de o traumă din trecut reflectă operarea 
unui sistem al fricii în creier, care funcționează așa cum a fost programat ge- 
netic să funcţioneze şi nu reprezintă tulburări care necesită tratament medi- 
camentos. Într-o recenzie a cărții, Ken Kendler, un cunoscut genetician care 
studiază anxietatea, a lăudat eforturile autorilor de a redefini limitele tulbură- 
rilor, dar crede că aceștia nu iau în considerare semnificația faptului că uneori, 
zestrea noastră genetică nu este în armonie cu mediul prezent.” El remarcă, de 
exemplu, că în era restaurantelor McDonald's” sistemul nostru de depozitare 
a grăsimilor răspunde mediului în modul în care a fost programat genetic, dar 
rezultatul este o prevalență ridicată a diabetului de tip 2. Oare atunci vrem să 
susţinem că „indivizii cu diabet de tip 2 nu sunt bolnavi și, prin urmare, nu 
trebuie să beneficieze de asigurare medicală, fiindcă metabolismul lor face un 
lucru firesc, rezultat al procesului de evoluție?” 

Dar, abordarea DSM nu a fost criticată doar de specialiștii în științe soci- 
ale, ci și de psihiatrii de orientare biologică. Tom Insel, directorul Institutului 
Naţional de Sănătate Mintală (NIMH), Vaticanul psihiatriei biologice, a fost 
deosebit de critic. El evidenţiază faptul că, în alte domenii ale medicinei, s-a 
întâmplat în mod frecvent ca diagnosticul descriptiv preliminar care nu se 
bazează pe o înțelegere a patologiei biologice să fie infirmat.” Tulburările pot 
părea unitare, dar pe măsură ce aflăm mai multe despre substratul lor biologic, 
ele se dovedesc a fi eterogene. Acest lucru, spune el, se confirmă şi în cazul 
problemelor mentale și comportamentale: 


Categoriile de diagnostic bazate pe consens clinic nu sunt în acord cu re- 
zultatele apărute în neuroștiințele clinice şi genetică. Incadrările acestor 
categorii nu au fost predictive în privința răspunsului la tratament. Și, mai 
mult decât atât, s-ar putea ca aceste categorii, bazate pe semnele și simpto- 
mele prezentate să nu surprindă mecanismele aflate ]a baza disfuncției. 


Vă invit să analizăm mai îndeaproape această problemă, pornind de la 
modul în care este diagnosticat un pacient. Pe baza răspunsurilor la o serie de 
întrebări (relatare verbală), se determină câte simptome de un anumit tip are, 
de exemplu, pentru a îndeplini criteriile pentru un diagnostic de TSP'I. Potri- 
vit DSM-IV, o persoană trebuie să fi prezentat una din cinci simptome vizând 
retrăirea evenimentului traumatic (amintiri recurente), trei din cinci simptome 
de evitare/ amorţeală emoțională și două din cinci simptome de hiperactivare 
neurofiziologică. Colegul meu, Isaac Galatzer-Levy, a calculat că aceasta în- 
seamnă că există mai mult de 70.000 de permutări pe baza cărora un individ 
poate fi diagnosticat cu TSPT, conform DSM-IV (şi peste 600.000 conform 
DSM-5, deoarece acesta din urmă enumeră mai multe simptome potențiale 
care pot fi combinate).* Mai mult, deoarece există un număr mare de simp- 

tome ale TSPT, dar și reguli rigide privind existenţa unor simptome speci- 
fice în domenii multiple, o persoană prezentând combinaţia corectă de şase 
simptome poate fi diagnosticată cu respectiva tulburare, în timp ce o persoană 
prezentând optsprezece simptome ale 'TSPT, dar care nu întruneşte criteriile 
specifice pentru combinația de simptome, va fi considerată sănătoasă. 

Sistemul DSM nu identifică o singură tulburare, ci o gamă de factori care 
pot să depindă de sisteme cerebrale diferite (procesarea amenințării, atenția 
memoria, activarea, evitarea etc.). Aceasta nu înseamnă că nu există disfăboţii 
biologice în cazul problemelor mentale și comportamentale, ci mai degrabă că 
în abordarea DSM disfuncţiile nu sunt clasificate într-o modalitate relevantă 
biologic. 

i Fără îndoială, categoriile DSM s-au dovedit utile, într-o oarecare măsu- 
ră.” Ele oferă un limbaj comun clinicienilor și cercetătorilor, limbaj care poate 
A folosit pentru a evalua simptomele în culturi diferite. Sistemul DSM oferă 
și instrucțiuni de bază pentru tratament, care, de asemenea, sunt destul de efi- 
ciente. În același timp, pacienţii nu se încadrează întotdeauna în mod perfect 
într-una dintre categoriile DSM și o mare parte dintre ei primesc diagnostice 
multiple (Majoritatea persoanelor cu depresie majoră, de exemplu, suferă şi de 
anxietate generalizată.) Aceasta ar putea indica faptul că o afecțiune reprezintă 
un factor de risc pentru cealaltă, că diagnosticul face distincția între afecţiuni 
care sunt practic una și aceeași ori că, pur și simplu, categoriile de diagnostic 
sunt greșite. 

Clinicienii recunosc faptul că sistemul DSM nu este perfect. Mai mulți 
terapeuţi cu care am stat de vorbă au susținut ideea potrivit căreia categoriile 
ar trebui considerate niște coordonate generale care, în foarte puţine cazuri 
reușesc să surprindă problemele unui individ. Mai mult, ei spun că folosirea 
etichetelor diagnostice riscă să determine terapeutul, membrii familiei sau per- 
soanele din cercul pacientului să facă presupuneri nefondate despre boala sa și/ 
sau să determine pacientul să înceapă să acționeze ori să se simtă așa cum este 
etichetat. Cu toate acestea, pentru a beneficia de despăgubirile asiguratorilor, 
terapeuții trebuie să folosească etichetele sistemului DSM; de asemenea = 
neficiile veteranilor depind de aceste etichete diagnostice. 

Trebuie menționat faptul că persoanele care au gândit categoriile DSM 
nu au intenționat să ofere cercetătorilor din domeniul neuroștiințelor un plan 
de acțiune.“ Este destul de greu să înțelegem creierul chiar și atunci când fa- 
cem un efort concertat ca să realizăm acest lucru; nu avem motive să așteptăm 
din partea creatorilor DSM, care caută modalități de a organiza diagnostice în 
scopul de a trata probleme, dar nu sunt interesați ori informaţi cu precădere în 
biologia creierului, să vină cu niște categorii care reflectă în mod precis organi- 
zarea biologică fundamentală a creierului. 

CRITERIILE DOMENIULUI DE CERCETARE 


În 2007, Steve Hyman, fost director al Institutului Naţional de Sănătate 
Mintală, nota: 


Deși rolul principal al creierului în tulburările mentale nu mai este pus la 
îndoială, în ciuda eforturilor depuse în cercetare, nu s-a reușit încă identifi- 
carea anomaliilor neurale precise care se află la baza diverselor tulburări.“ 


Hyman susține în continuare că o parte a problemei o reprezintă faptul 
că, la începuturile redactării DSM, s-a luat o decizie destul de arbitrară, și 
anume aceea de a diviza simptomele, pentru a stabili multe categorii de tul- 
burări, în loc să se grupeze într-un număr mai mic de afecțiuni. El combate și 
perspectiva DSM asupra tulburărilor, perspectivă potrivit căreia tulburările ar 
fi calitativ diferite de o stare de bine, și sugerează în schimb că ar trebui să se 
considere că tulburările mentale implică trăsături aflate într-un continuum cu 
starea „normală”. Prin urmare, schimbări ale modului în care este influențată 
funcția unuia sau a mai multor circuite neuronale în cazul unui individ ar putea 
conduce la devieri de la normal. 

În perioada directoratului lui Insel, Institutul Naţional de Sănătate Min- 
tală a urmat principiile lui Hyman. În 2010, s-a conturat o nouă abordare a 
cercetării în domeniul tulburărilor psihiatrice. Proiectul Criterii pentru Do- 
meniul de Cercetare (RDoC) are la bază trei concepte:** 


= 


. Problemele mentale și comportamentale sunt probleme ale creierului. 

2. Instrumentele neuroștiințelor pot identifica disfuncțiile cerebrale care 
se află la baza problemelor comportamentale și mentale. 

3. Markerii biologici ai disfuncțiilor creierului pot fi descoperiți şi folosiți 

pentru a ghida diagnosticul și tratamentul problemelor mentale și com- 

portamentale. 


Conceptul pe care se întemeiază aceste criterii este acela potrivit căru- 
ia o problemă cum este anxietatea sau depresia nu apare dintr-un sistem de 
bază al anxietăţii ori depresiei din creier și că problemele mentale și com- 
portamentale reflectă mai degrabă niște schimbări în mecanisme cerebrale 
specifice care operează la niveluri diferite și realizează funcții psihologice și 
comportamentale de bază. Blair Simpson, un cercetător cunoscut în domeniul 
anxietății, a rezumat abordarea promovată în cadrul RDoC” ca fiind un ca- 
dru care prezintă constructele psihologice din domeniile neurale esențiale și 
definește diferite unități de analiză care ţin de aceste constructe, independent 
de categoriile tradiționale de diagnostic. După cum se vede în Tabelul 9.2, con- 
structele psihologice se împart în cinci domenii sau sisteme funcționale: siste- 
me pentru procesarea valenței negative (de exemplu, procesarea amenințării), 
sisteme pentru procesarea valenței pozitive (procesarea recompensei), sisteme 
cognitive (de exemplu, atenţie, percepţie, memorie, memoria de lucru, funcțiile 
executive), sisteme de activare și reglare (de exemplu, activarea cerebrală, rit- 

mul circadian, motivarea) şi sisteme de procesare socială (cum ar fi, ataşament, 
separare). Pentru fiecare domeniu, trebuie furnizate datele provenind de la un 
set de măsurători obiective aplicate la un nivel de analiză diferit (genetic, mo- 
lecular, celular, fiziologie, sisteme, comportament, autoevaluare etc.) pe baza 
unor cercetări existente ori viitoare. Fiecare dintre cele cinci domenii include 
mai mulți factori de ordin inferior pentru care se vor obține măsurătorile. De 
exemplu, în categoria procesării valenței negative sunt circuitele implicate în 
amenințare acută, amenințare viitoare și amenințare persistentă, printre altele. 


Tabelul 9.2. Criterii pentru domeniul de cercetare: Matricea RDoC 

Bazat pe http://www.nimb.nih.gov/research-priorities/rdoc/research- 
domain-criteria-matrix.shtml 


Abordarea RDoC promovată de NIMH este foarte adecvată pentru ori- 
entarea cercetărilor asupra mecanismelor de bază, multe dintre acestea putând 
fi studiate în mod similar la oameni și la animale.” Dat fiind faptul că tipuri 
specifice de simptome și semne (senzații autoevaluate de frică şi anxietate, 
hiperactivare, atenţie sporită față de amenințări, detectare redusă a siguranței, 
evitare și evaluare a riscului excesive etc.) depind de circuite specifice, ele pot fi 
vulnerabile la factori predispozanți specifici. Simptome diferite pot fi tratabile 
cu abordări diferite, care ţintesc circuitele aflate la baza lor. Astfel, identificarea 
circuitelor subiacente proceselor cognitive și comportamentale specifice, care 
funcționează defectuos în același context cu diferite simptome, oferă o abor- 

dare nouă în ceea ce privește înțelegerea și tratarea anxietății, precum și a altor 
probleme mentale și comportamentale. 

Modelul RDoC nu poate înlocui imediat sistemul DSM. Este nevoie de 
timp pentru a strânge suficiente informaţii și pentru a putea oferi noi modalități 
de clasificare a problemelor mentale și comportamentale. Totuşi, datele exis- 
tente ne indică faptul că acest lucru s-ar putea realiza. De exemplu, gruparea 
simptomelor pare necesară întrucât circuitele de procesare a amenințării loca- 
lizare în amigdală s-au dovedit a fi implicate în majoritatea, poate chiar toate, 
tulburările de anxietate”!, precum și în schizofrenie, depresie, tulburare de per- 
sonalitate de tip borderline, tulburări din spectrul autismului și alte afecțiuni.” 
Dar, ţinând seama de faptul că actualele categorii nu vor dispărea prea curând, 
putem aduce unele îmbunătăţiri temporare, împărzind categoriile existente în 
prezent pe baza datelor cercetărilor recente. De exemplu, în cazul TSPT, sunt 
alterate procese diferite (dimensiuni RDoc) în funcția cerebrală în situațiile în 
care a existat un singur episod traumatic, spre deosebire de situațiile în care au 
existat mai multe episoade.” 

Vă amintiţi din Capitolul 5 că există șase procese care caracterizează 
persoanele suferind de anxietate, indiferent de forma de tulburare anxioasă 
specifică: (1) atenţie sporită față de amenințări, (2) incapacitatea de a deosebi 
amenințarea de siguranță, (3) evitare accentuată, (4) reactivitate crescută la 
amenințări imprevizibile, (5) supraestimarea semnificației și a probabilității 
amenințării și (6) control comportamental şi cognitiv dezadaptativ. La aceste 
procese contribuie circuitele care includ amigdala, nucleus accumbens, nucle- 
ul amigdalian al striatului terminal, cortexul prefrontal lateral, cortexul pre- 
frontal ventromedial, cortexul orbitofrontal, cortexul cingulat anterior, hipo- 
campul, cortexul insular și sistemele de activare. Ar fi deosebit de interesante 
comparaţiile între implicarea proceselor și a circuitelor specifice, pe de-o parte, 
și mecanismele moleculare pe care se bazează fiecare, pe de altă parte, indi- 
ferent de forma de tulburare anxioasă, și, de asemenea, comparaţiile dintre 
tulburările anxioase şi alte tulburări mentale în care nivelul ridicat de anxietate 
este un factor (de exemplu, depresia, schizofrenia, autismul). 

Spre deosebire de descoperirea medicamentelor în funcție de vrientări 
trasate de DSM, care au avut succes mai degrabă în mod accidental decât ca 
urmare a unor cercetări aprofundate, abordarea RDoC permite ca faptele con- 
crete despre creier să sugereze cum trebuie înțeleasă o problemă dată, cum tre- 
buie cercetată și tratată. Aceasta oferă o perspectivă mult mai complexă asupra 
anxietăţii şi infirmă ideea că ar exista un „glonț” farmaceutic magic care poate 
rezolva problema. Deşi abordarea RDoC sporește complexitatea demersului 
terapeutic, atunci când o privim din perspectiva pe care o prezint în acest vo- 
lum, ea ne ajută în același timp să explicăm de ce tratamentele din prezent nu 
au mai mult succes. 

Medicamentele create prin testarea efectelor lor asupra reacțiilor defen- 
sive (încremenirea și răspunsurile fiziologice asociate) și asupra acțiunilor (evi- 
tare) țintesc în special circuite defensive de supraviețuire și stări motivaționale 
defensive și, în felul acesta, ele influențează indirect senzațiile anxioase. Pro- 

babil acesta este motivul pentru care, după tratament, pacienții sunt mai puţin 
activați fiziologic de amenințări și mai puțin predispuși să evite situații stre- 
sante, dar totuși se simt anxioși. Realizarea aceasta, care ne permite să schim- 
băm modul în care operează circuitele de supraviețuire și contribuie la reacții 
comportamentale, răspunsuri fiziologice și acțiuni, nu este nicidecum neîn- 
semnată. Dar pentru a găsi medicamente care reduc anxietatea transformând 
în mod direct starea emoțională, trebuie țintite sistemele cerebrale care produc 
trăiri conștiente. Este puţin probabil ca testele comportamentale pe animale să 
poată realiza acest lucru în mod precis, dacă îl vor realiza vreodată. 
Benzodiazepinele reprezintă un caz interesant. Ele fac oamenii să se sim- 

tă mai puţin anxioși subiectiv, iar animalele să aibă comportamente modificate 
la anumite teste „de anxietate”. Înainte însă de a concluziona că aceste me- 
dicamente îi determină pe șobolani să se simtă mai puțin anxioși şi că, prin 
urmare, medicamentele care influențează comportamentele în cadrul testelor 
ce evaluează anxietatea i-ar putea face pe oameni să se simtă mai puţin anxioși, 
să analizăm mai îndeaproape benzodiazepinele. Această clasă de medicamente 
nu a apărut ca urmare a cercetărilor pe animale, ci ca rezultat al studiilor cu 
subiecți umani. Receptorii acestora sunt componente ale receptorilor GABA, 
iar activarea acestora crește inhibiția. Acest lucru are un efect semnificativ asu- 
pra activității neuronale din creier, producând efecte generalizate și nespecifice, 
precum sedarea. În continuare, vom ignora efectele generale ale activității inhi- 
bitorii crescute și ne vom îndrepta atenţia către rolul inhibiției asupra funcţiilor 
relevante pentru anxietate. La nivelul nucleului amigdalian și al hipocampului, 
inhibiția crescută reduce comportamentele de evaluare a riscului în situaţii de 
incertitudine; de asemenea, în hipocamp, produce deficite la nivelul memo- 
riei, ceea ce diminuează impactul situațiilor periculoase din trecut, reducând 
și mai mult percepția riscului. Receptorii benzodiazepinelor se mai găsesc și 
în cortexul prefrontal, astfel că, la nivelul creierului uman, se petrec modifi- 
cări în funcționarea receptorilor de benzodiazepine în regiuni responsabile de 
memoria de lucru, atenţie și conștiință la persoanele cu tulburări de anxieta- 
te.” Asttel, efectele benzodiazepinelor asupra comportamentelor defensive și 
a senzațiilor subiective de anxietate pot depinde de faptul că acești receptori 
sunt prezenți atât în circuitele memoriei de lucru, cât și în circuitele de evalua- 
re/ procesare a riscului. Prin urmare, nu putem presupune pur și simplu că, din 
cauză că un medicament are un efect asupra comportamentelor de tip anxios 
ale animalelor, el va influența și stările percepute de anxietate la oameni, doar 
dacă, așa cum este cazul benzodiazepinelor, medicamentul acționează asupra 
circuitelor care stau la baza ambelor tipuri de procese. Testele care evaluează 

comportamentul animal sunt instrumente excelente pentru analizarea efecte- 

lor asupra evaluării riscului, însă sunt necesare studii cu subiecți umani pentru 

a determina care sunt efectele asupra stării subiective de bine. Așa cum am mai 

spus, aceste două efecte nu merg neapărat mână în mână. 

Evaluarea efectelor tratamentelor trebuie să se bazeze pe așteptări rea- 

liste în legătură cu ceea ce fac tratamentele respective, iar aceasta depinde de 
înțelegerea mecanismelor cerebrale pe care se bazează sarcinile folosite pentru 

realizarea evaluării. Probabil că medicamentele anxiolitice, care sunt conside- 
rate a fi doar parțial de succes sau chiar ineficiente, deoarece nu reușesc destul 
de bine să reducă anxietatea pacienților, fac ceea ce putem, în mod rezonabil, să 
ne așteptăm să facă, având în vedere faptul că se bazează pe studii care măsoa- 
ră cu precădere activitatea circuitului de supraviețuire la animale, nu emoțiile 
oamenilor. Fu nu spun că pacienții nu se simt uneori mai bine în urma trata- 
mentului medicamentos. Problema care se pune este aceea dacă nu s-ar obține 
rezultate mai bune dacă am recunoaște diferența dintre tratamentele care 
influențează procesele cerebrale implicite și cele care influențează procesele 
cerebrale explicite. 


STABILIREA EXPERIENȚEI CONȘTIENTE CA ELEMENT CENTRAL ÎN 
CADRUL ȘTIINȚEI ANXIETĂȚII 


Așa cum am mai afirmat, esența anxietății este senzația neplăcută — tea- 
ma, neliniștea, spaima, agitația și îngrijorarea — pe care o trăiește individul 
atunci când simte că este lipsit de control în situații de incertitudine și risc. Ea 
este un produs derivat din abilitatea noastră unică de a ne vedea în viitor și, mai 
ales, de a anticipa scenarii neplăcute sau chiar catastrofice, indiferent de pro- 
babilitatea lor.7* Am citat mai devreme în acest capitol reformularea unei idei 
a lui Kierkegaard de către Menand: anxietatea este prețul libertății umane. Eu 
reformulez la rândul meu, spunând că anxietatea este prețul plătit de oameni 
pentru conștiința autonoetică. a 

Experiența conștientă a anxietății este punctul de contact al individului 
anxios cu funcțiile cerebrale alterate care îi creează probleme. Este, de aseme- 
nea, ceea ce îl determină să ceară ajutor și ceea ce relatează atunci când este 
diagnosticat sau tratat. Clinicienii interacționează cu mințile conștiente, inclu- 
siv cu emoţiile conștiente ale pacienților lor și, astfel, ei recunosc importanța 
esenţială a conștiinței. Necazurile unei persoane pot să aibă resorturi profunde, 
dar conștiința, prin relatarea verbală, este principalul vehicul cu ajutorul căruia 
putem evalua ceea ce gândește și simte o persoană. Ș e eta 

În demersul lor de conceptualizare a fricii și anxietății, unii cercetători au 
evitat conștiința stărilor mentale. Aceasta creează o separare între cercetarea 
ştiinţifică și problema propriu-zisă a înțelegerii stărilor de frică și de anxietate. 
În schimb, alții merg prea departe în alte direcții, considerând că testele asupra 
comportamentelor animalelor ne indică în mod direct mecanismele anxictății 
conştiente. Această eroare determină conectarea nefondată științific a unor 
mecanisme cerebrale cu frica și anxietatea și cauzează probleme interpretative 
în înțelegerea implicaţiilor cercetărilor. lar alții, deși au evitat conștiința în 
conceptualizarea cercetărilor lor, au apelat Îa trăiri conștiente, atunci când au 
interpretat datele comportamentale obținute în urma testelor pe animale. Şi 
aceasta creează confuzie atunci când avem în vedere implicațiile cercetărilor. 

După cum arătam în capitolele anterioare, în ultimii ani s-a înregistrat 
un progres însemnat în domeniul cercetării conștiinței umane pe baza studiilor 
realizate pe subiecți umani, studii în care putem separa în mod clar procesele 

conştiente de cele non-conștiente și putem înțelege contribuţiile lor distincte 
la viața mentală. Dar un lucru trebuie să fie limpede: experiența conștientă este 
în continuare personală; în ciuda unor afirmații, cercetătorii nu știu încă să „ci- 
tească” ce este în mintea umană cu ajutorul aparatelor de imagistică cerebrală. 
Ceea ce s-a schimbat este faptul că unele dintre procesele componente care 
contribuie la experiențele conștiente au fost identificate — este vorba despre 
memoria de lucru, atenție, monitorizare, alte funcții executive și memoria se- 
mantică de lungă durată (noetică) și episodică (autonoetică). 

Abordarea RDoC oferă un cadru care ar putea conferi un rol proemi- 
nent experiențelor fenomenale în tabloul științific al anxietăţii. Ea include toți 
factorii necesari pentru caracterizarea stărilor motivaționale defensive globale 
(activare, procesarea amenințării, evaluarea riscului, evitare etc.) şi a proce- 
selor care procesează cognitiv semnalele legate de aceste activități (procesa- 
re senzorială, memorie explicită de lungă durată, atenție, memorie de lucru, 
monitorizare, autoevaluare, declaraţii verbale etc.). Din păcate, ea nu reușește 
să evidențieze rolul central al experienței fenomenale în sine și, în schimb, se 
concentrează asupra rolului proceselor cognitive în procesarea informaţiei — 
fără să ia în considerare rolul acestor procese în generarea conținutului care 
constituie experiența conștientă a anxietății. Ea include autoevaluarea verbală, 
însă doar ca un alt nivel de analiză (vezi Tabelul 9.2). Toate celelalte măsurători 
folosite în RDoC oferă informații despre modul în care contribuie la anxietate 
diverse ingrediente non-conştiente, dar nu sunt măsurători ale anxietății în 
sine. Experiența conștientă a anxietății, modul în care este simțită, nu este doar 
un alt nivel al analizei. Ea este exact anxietatea. 

Dar nu toate stările conștiente sunt la fel. Există multe tipuri de procese 
și reprezentări cognitive care pot da naștere stărilor conștiente. De exemplu, 
persoanele anxioase se îngrijorează în legătură cu un posibil eveniment negativ, 
deși ştiu că este puțin probabil ca el să aibă loc.” Estimările privind probabi- 
litatea unui eveniment și îngrijorarea în legătură cu evenimentul sunt cogniţii 
diferite și ambele implică evaluări conștiente privind viitorul; cu toate aces- 
tea, faptele legate de probabilitatea evenimentului nu sunt suficiente pentru 
a scurtcircuita anxietatea. De asemenea, putem ști că suntem anxioşi, dar să 
nu știm de ce. De aceea este important să deosebim cogniţiile care contribuie 
la interpretarea și numirea stărilor prin care trecem (mă simt anxios ori mi-e 
frică) de cogniții care atribuie cauze unor stări pe care le trăim (mă simt așa 
din cauza situației în care mă găsesc ori ca rezultat al unei situații din trecut). 
Ambele sunt stări autonoetice, dar ele sunt diferite. Una este o experiență tră- 
ită, iar cealaltă este o speculație despre natura și originea experienței simțite. 
Astfel de speculații pot alimenta apoi stările anxioase. 

Se întâmplă în mod frecvent să nu ştim de ce suntem anxioși, iar această 
incertitudine ne sporește anxietatea. Atribuirea greșită a cauzei motivaţionale 
a trăirilor sau acţiunilor este o sursă suplimentară de anxietate, deoarece nu 
reușește să explice în mod adecvat starea respectivă și duce la o disonanță cog- 
nitivă.”” Oamenii sunt obligați să reducă stările de felul acesta apelând în con- 
tinuare la atribuiri,“ ceea ce creează mai departe ocazii pentru atribuiri greșite 

și, în consecință, mai multă anxietate. Atribuirea (interpretarea) experienței 
: : . . ap cate = . . . 21 
este un factor esenţial pentru crearea continuității mentale a sinelui conştient, 
dar ea poate, în același timp, să faciliteze menţinerea anxietății. 


PATRU FELURI DE A FI ANXIOS 

Ideile discutate în capitolul acesta și în cele precedente încearcă să aducă 
experiența fenomenală în paradigma unei înțelegeri a anxietății și fricii, bazate 
pe factorul cerebral. Conceptele de bază sunt rezumate mai jos, în funcție de 
patru scenarii (Tabelul 9.3). 


Tabelul 9.3. Patru feluri de a fi anxios 





1. În prezența unei amenințări externe prezente sau iminente, ne îngrijorăm în legătură cu 
evenimentul şi cu implicațiile sale asupra stării noastre fizice și/ sau psihice de bine. 
2. Atunci când observăm anumite senzații corporale, ne îngrijorăm în legătură cu 
semnificația lor din punctul de vedere al stării noastre fizice şi/ sau psihice de bine. 
3. Gândurile şi amintirile ne pot face să ne îngrijorăm în legătură cu starea noastră tizică 
şi/sau psihică de bine. 
4. Gândurile şi amintirile pot conduce la angoasa existențială — îngrijorare legată de sensul 
vieţii noastre sau de eventualitatea morții. 








Scenariul 1. Atunci când apare un semn de amenințare, el înseamnă că pe- 
ricolul este prezent ori că este aproape în spațiu și timp ori că ar putea apărea în 
viitor. Procesarea non-conștientă a amenințării de către creier activează circuitele 
defensive de supraviețuire, producând schimbări la nivelul procesării informațiilor 
în creier, controlate parțial de intensificări ale activării și ale răspunsurilor com- 
portamentale și fiziologice în corp, care, la rândul lor, produc semnale care se în- 
torc la creier și se alătură schimbărilor de acolo, intensificându-le și prelungindu- 
le durata. Toate acestea dau naștere unei stări motivaţionale defensive. Atunci 
când starea în sine ori componente ale sale captează atenția și intră în memoria 
de lucru se creează o reprezentare a experienţei. Reprezentarea include, pe lângă 
informaţiile despre starea motivaţională defensivă (incluzând răspunsuri obser- 
vabile, cum sunt ritmul cardiac rapid și evitarea comportamentală) și informaţii 
despre stimuli externi (stimuli ai amenințării și alți stimuli prezenți) și amintiri 
despre semnificația semantică a stimulilor, precum și experiențele episodice tre- 
cute cu stimuli de același fel. Rezultatul este o variantă a stării conştiente de frică 
sau de anxietate — depinde dacă semnalul inițial al amenințării este în sine un 
pericol clar și prezent ori un avertisment în legătură cu un pericol potențial viitor. 
Dar chiar şi dacă amenințarea este prezentă, senzaţia de frică este urmată rapid 
de anxietate. Aceste trăiri conștiente nu apar pur și simplu, ele sunt alcătuite 
pe baza unui proces de interpretare. O importantă teorie contemporană susține 
că stările emoţionale conștiente sunt constructe psihologice, în care schemele 
stocate în memorie sunt corelate cu indicii prezente (activare cerebrală, feed- 
back corporal, amintiri etc.) în memoria de lucru, pentru a da naştere experienței 
emoționale.“ 

Scenariul 2. Stimulul declanșator nu trebuie să fie un stimul extern, el 
poate fi unul intern, întrucât unele persoane sunt deosebit de sensibile la sem- 
nalele corporale. Cel mai mic spasm abdominal ori muscular este suficient 
pentru a declanșa o stare de îngrijorare legată de propria sănătate, în cazul 
persoanelor suțerind de ipohondrie. Persoanele care suferă de atacuri de pani- 
că sunt printre cele mai sensibile la senzațiile corporale. Aceste senzaţii devin 
declanșatori condiționaţi care activează (ca un stimul extern) circuitul defensiv 
și au multe dintre consecințele stimulului extern. Biasările cognitive ale indivi- 
dului, bazate pe experienţe trecute stocate sub forma unor scheme în memoria 
episodică și semantică, sunt cele care îl determină să se îngrijoreze în legătură 
cu iminența unei boli sau a unui atac de panică, atunci când apar asemenea 
simptome și când ele corespund schemelor stocate în memorie. Subliniez fap- 
tul că nu sugerez că senzațiile condiționate sunt cauza atacurilor de panică, în 
schimb, sugerez că ele inițiază procesele care conduc la anxietate, spaimă și 
îngrijorare legate de faptul că ar putea urma un atac de panică și, de aceea, ele 
pregătesc creierul, astfel încât să scadă pragul pentru un atac. (Pentru o prezen- 
tare excelentă a unei abordări moderne a teoriei învățării în domeniul tulbură- 
rilor de panică, vezi lucrarea semnată de Mark Bouton, Susan Mineka și David 
Barlow, fiecare dintre aceştia având o specializare diferită în psihologie.*5) 

Scenariul 3. Anxietatea mai poate fi declanșată de gânduri și amintiri. Nu 
este nevoie să fim în prezența unui stimul extern pentru a fi anxioși. Memoria 
episodică legată de o traumă sau de un atac de panică din trecut este sufici- 
entă pentru a activa circuitul defensiv și pentru a produce toate consecințele 
tipice, care apoi sunt corelate cu schemele stocate, pentru a produce starea de 
anxietate. 

Scenariul 4. Un gând sau o amintire poate produce un tip diferit de anxie- 
tate, numit adesea angoasă existenţială. Exemple de felul acesta sunt reflecțiile 
în legătură sensul propriei vieţi, eventualitatea morţii sau dificultatea de a lua 
decizii cu valoare morală. Acestea nu activează în mod necesar sistemele de- 
fensive; ele sunt, mai mult sau mai puțin, forme de anxietate cognitivă. Însă, 
dacă reflecțiile de felul acesta devin amenințătoare, ele pot activa circuitele de- 
fensive și pot da naștere formei mai obișnuite de anxietate asociate cu tensiune 
corporală și activare fiziologică. 

Pe scurt, anxietatea este o stare conștientă. Ea poate fi declanșată pe cale 
ascendentă, pornind de la activitatea din circuitele defensive, ori de la niveluri 
mai înalte de procesare care conceptualizează îngrijorarea — fie despre un viitor 
nesigur, fie despre însăși existența noastră. În fiecare caz, anxietatea este, la fel 
ca frica, dependentă de procese corticale care permit ca informaţiile senzoriale 
și amintirile, alături de consecințele activității circuitelor de supraviețuire, dacă 
sunt prezente, să fie reprezentate în memoria de lucru și disponibile pentru 
gândirea conștientă. 

Anxietatea (îngrijorarea, spaima, neliniștea, agitația și angoasa) implică un 
tip particular de gând conștient. EI este exclusiv despre propria persoană. Da, 
ne îngrijorăm în legătură cu cei dragi, dar pentru că ei sunt parte din noi înșine. 
Nu vorbesc aici despre variațiile explicației biologice de tipul „sângele apă nu 

se face”, „gena egoistă” ori „instinctul matern”. Mă refer la tipul de legătură care 
necesită un sine autonoetic episodic, un sine care poate fi proiectat în viitor, o 
meditație despre ceea ce va fi acel sine în viitor, dacă se vor întâmpla lucruri 
rele — nu doar cu sine, ci şi cu cei care contează pentru sine, indiferent dacă 
sunt înrudiți biologic ori nu, indiferent dacă este vorba despre o persoană ori 
despre un animal de companie, indiferent dacă este vorba despre o cunoştinţă 
personală sau doar despre un idol sau un erou, deoarece acestea toate sunt, din 
punct de vedere psihologic, parte a sinelui nostru extins. Citându-l pe William 
James, vom spune că „Sinele individului este suma totală a tot ceea ce el poate 
numi al său, nu numai trupul și puterile sale psihice, ci şi îmbrăcămintea și casa 
sa, soția şi copiii, strămoșii și prietenii, reputația și realizările sale, pământurile 
și caii, iahtul și contul din bancă. Toate aceste lucruri îi produc aceleași emoții. 
Dacă ele sporesc și prosperă, el se simte triumfător; dacă ele sunt mai puține și 
dispar, el se simte doborât — nu neapărat în aceeași măsură pentru fiecare lucru, 
dar în același fel pentru toate." 

CAPITOLUL 10 
Cum transformăm creierul anxios 


„Anxietatea este asemenea unui balansoar. 
Te mişti, dar nu ajungi prea departe” 
—]opI PICOULT! 


Ce putem să facem ca să nu ne mai simțim temători și îngrijorați? Cum 
am putea să facem anxietatea să dispară sau măcar să fie mai ușor de controlat, 
mai puțin debilitantă? 

Problemele mentale și comportamentale se tratează în mod obișnuit ori 
cu psihoterapie ori cu medicaţie și, uneori, cu o combinaţie a celor două. În ca- 
pitolui precedent, am vorbit despre folosirea medicamentelor pentru reducerea 
anxietății și a fricii, precum și despre dificultățile cu care se confruntă cercetă- 
torii în încercarea de a găsi tratamente farmaceutice mai noi și mai bune. S-a 
dovedit că pentru numeroase probleme legate de anxietate și teamă, psihote- 
rapia este opțiunea disponibilă și, de fapt, cea mai bună. În capitolul acesta și 
în cel următor vom vorbi despre psihoterapie ca modalitate de a transforma un 
creier anxios.” Deși nu sunt nici terapeut și nici medic, iar experiența avută în 
cabinetul de psihoterapie este destul de limitată, am aflat câteva lucruri despre 
ceea ce se întâmplă în creier atunci când organismele sunt amenințate și de 
aceea, voi discuta problema terapiei din această perspectivă. 


ABORDĂRI PSIHOTERAPEUTICE 


Asociația Americană de Psihologie enumeră mai multe categorii de 
psihoterapie, printre care cea psihanalitică și psihodinamică, umanistă, com- 
portamentală și cognitivă, precum și terapii integrative și eclectice, care sunt 
combinații între două sau mai multe dintre aceste abordări“ (Tabel 10.1). Tra- 
tamentele psihodinamice clasice bazate pe metoda psihanalitică a lui Freud fo- 
losesc asocierea liberă și introspecția, pentru a găsi cauza problemelor mentale 
șI comportamentale în amintiri reprimate (inconștiente), în special amintiri ale 
traumelor suferite la o vârstă fragedă sau ale dorințelor apreciate de societate 
ca fiind inacceptabile. Abordările psihodinamice mai noi acordă o importanță 


267 


268 ANXIOS 


sporită conflictelor interpersonale existente în prezent.” Terapiile umaniste 
(existențiale, Gestalt și cele centrate pe pacient) îi ajută pe oameni să facă 
alegeri raționale și să-și realizeze potențialul în viață, arătând în același timp 
grijă și preocupare pentru cei din jur.” Terapia comportamentală se întemeiază 
pe ipoteza că numeroase probleme se datorează învățării și, de aceea, folosește 
principiile condiționării pavloviene și ale condiționării instrumentale pentru a 
schimba comportamentele dezadaptative.* O metodă deosebit de importantă 
pentru terapia comportamentală a fricii și anxietății este metoda expunerii, o 
metodă inspirată din principiul extincției și care presupune confruntări repeta- 
te cu obiecte și situații care îi provoacă individului anxietate sau frică. Terapia 
cognitivă se bazează pe ideea potrivit căreia la baza stărilor emoţionale (cum 
este anxietatea) și comportamentale patologice (cum este evitarea) se află anu- 
mite cogniții (convingeri) disfuncționale” și că, prin schimbarea acestor con- 
vingeri, temerile, anxietăţile şi comportamentele asociate lor pot fi schimbate 
și ele. Terapia cognitiv-comportamentală combină intervențiile cognitive cu 
metode care caută să reducă teama și anxietatea prin expunerea la amenințări 
care au un efect negativ asupra individului. Terapia prin acceptare și angaja- 
ment, o variantă a terapiei cognitive, încearcă să-i învețe pe pacienți să accepte, 
în loc să caute să-și schimbe emoțiile, şi să ia decizii în contextul aspectelor 
pe care le preţuiesc, fără să lase emoțiile negative să le controleze comporta- 
mentul. Terapiile cognitive, inclusiv terapia cognitiv-comportamentală, sunt 
abordările psihoterapeutice cel mai larg folosite în prezent. 


Tabelul 10.1. Câteva tipuri comune de psihoterapie 


Psihanaliza şi terapiile psihodinamice 


Terapia umanistă 


"Terapia comportamentală 





Terapia cognitivă 
Terapiile integrative/ eclectice 


Terapii alternative/ complementare 





După http://www.apa.org/topics/therapy/psychotherapy-approaches.aspx 


În prezent, există un interes sporit pentru abordările alternative ale terapiei 
anxietății, deși eficiența acestora nu a fost evaluată în toate cazurile. Metodele 
bazate pe mindfulness folosesc relaxarea, exercițiile de respirație, meditaţia, yoga 
și alte tehnici prin care se care urmărește concentrarea atenției asupra momen- 
tului prezent și reducerea tensiunii și a îngrijorării.!! Deși fiecare dintre acestea 
poate fi folosită singură pentru a reduce stresul și anxietatea, în același timp, 
ele pot fi încorporate în alte abordări psihoterapeutice. De exemplu, terapiile 
comportamentale și cognitive includ deseori și exerciții de relaxare, în vreme ce 
terapia prin acceptare și angajament folosește tehnici mindfulness și alte tipuri 
de meditație.? Hipnoza, una dintre primele metode folosite de către Freud, dar 
la care el a renunțat mai târziu, câștigă popularitate.!* O altă abordare, numi- 
tă desensibilizare și reprocesare desincronizată prin mișcări oculare (EMDR), 

implică folosirea stimulilor vizuali pentru a induce tipare ale mișcărilor oculare, 
ca parte a unui tratament care îl ajută pe pacient să reproceseze evenimentele 
stresante și să dobândească noi abilități de coping." 


PSIHOTERAPIA ŞI CREIERUL, CIRCA 2002 


În cartea Synaptic Self am trasat o distincție majoră între terapiile 
conversaţionale și cele bazate pe expunere (Figura 10.1). Susţineam atunci că 
aceste abordări sunt fundamental diferite, deoarece depind de circuite cerebra- 
le diferite. Terapia conversațională presupune recuperarea conștientă a aminti- 
rilor și identificarea originilor și/ sau a implicaţiilor lor, astfel că ea depinde de 
circuitele memoriei de lucru din cortexul prefrontal lateral. În schimb, terapiile 
bazate pe expunere depind de regiunile prefrontale mediane care contribuie la 
extincție, procesul prin care este modelată expunerea. Eu am sugerat că faptul 
că, de vreme ce regiunile frontale mediane sunt conectate cu amigdala, iar regi- 
unile laterale nu, ar putea explica de ce reuşim mai ușor şi mai rapid să tratăm 
fobiile, fricile și anxietatea prin abordări bazate pe expunere (terapie compor- 
tamentală sau cognitiv-comportamentală) decât prin abordări psihanalitice ori 
umaniste bazate pe conversație. 
| Privind retrospectiv, această ipoteză bazată pe rețele neuronale a identi- 
ficat corect anumite aspecte, dar pe altele le-a tratat într-un mod simplist. De 
exemplu, memoria de lucru și funcţiile sale executive, cum sunt atenţia și alte 
funcții de control cognitiv, implică regiunile laterale şi mediane ale cortexului 
pretrontal. Și, în vreme ce cortexul prefrontal median (dar nu lateral) este pu- 
ternic conectat cu amigdala, regiunile prefrontale mediane și prefrontale sunt și 
ele interconectate.!* Cercetările vizând reglarea și reevaluarea emoţională des- 
pre care am discutat în Capitolul 8 ilustrează modalitățile complexe prin care 
aceste regiuni pot influența activitatea amigdalei. Dar, un lucru și mai impor- 









prefrontal lateral 


Memoria de lucru 





"Terapia prin expunere 
Conexiuni directe 
(căi rapide, disecte) 


Terapii prin conversaţie 
Conexiuni indirecte 
(căi ocolite, abordări tangentțiale) 











ea. 


Figura 10.1. Psihoterapia şi creierul așa cum sunt descrise în Synaptic Self, in 2002 

tant, ideea mea legată de faptul că terapia conversațională depinde de cogniție 
(atenție, memorie de lucru, memorie explicită de lungă durată) și conștiință, 
iar terapia prin expunere nu, a fost o idee naivă. Toate formele de psihoterapie 
depind de schimburile verbale dintre pacient și terapeut și angajează procese 
cognitive, inclusiv acelea care contribuie la conștiință. 

De exemplu, terapia bazată pe expunere, indiferent dacă este realizată 
de terapeuți de orientare behavioristă sau cognitiv-comportamentală apelează 
la limbaj pentru a discuta despre problemele și îngrijorările pacientului, pen- 
tru a realiza un plan de tratament care implică expunerea, pentru a procesa 
instrucţiuni verbale despre modul în care trebuie gestionat stresul în timpul 
expunerii și pentru a dobândi noi abilități de coping şi a le implementa în tim- 
pul ședinței, precum și mai târziu, atunci când pacientul va resimți teamă sau 
anxietate. Unii behavioriști susțin chiar că limbajul este modalitatea cea mai 
puternică prin care se poate schimba comportamentul anxios.” Toate aceste 
activități implică și memoria de lucru. Astfel, la fel ca psihoterapia tradițională, 
terapia prin expunere depinde de discuțiile cu pacientul și angajează circuite- 
le memoriei de lucru, !* incluzând circuitele prefrontale laterale și mediane și 
probabil și unele parietale. 

În materialul care urmează, voi analiza în mod amănunțit terapia prin ex- 
punere, pentru a prezenta o perspectivă mai exactă asupra modului în care aceas- 
ta funcționează. Deși, în mod evident, nu este singura abordare psihoterapeutică 
disponibilă pentru a trata problemele legate de frică și anxietate, este probabil 
tratamentul cel mai eficient și larg folosit în prezent.!” Dat fiind faptul că extinicția 
este un factor esențial, datorită căruia expunerea ajută persoanele anxioase,” și 
faptul că s-au realizat progrese remarcabile în înțelegerea bazei sale neuronale, 
putem apela la informaţiile despre modul în care funcționează extincția în creier, 
pentru a înțelege de ce și cum ajută expunerea.“ Dar, după cum veți vedea, există 
mai mulți factori care contribuie la terapia prin expunere, nu numai procesele 
de repetare a stimulului care induc extincţia. Și dacă separăm rolul extincției de 
alte procese care contribuie la expunere, putem dezvolta o teorie mai nuanțată în 
legătură cu ceea se petrece în creier, atunci când pacienții sunt tratați folosindu- 
se confruntarea cu lucrurile care le provoacă frică ori anxietate. 

De aceea, expunerea este un excelent punct de pornire pentru înțelegerea 
modului cum funcționează psihoterapia pentru creierul nostru. Aceasta nu în- 
seamnă că terapia trebuie înțeleasă în termenii proceselor neuronale din creier 
şi nici că eu cred că alte abordări terapeutice sunt lipsite de valoare. Am ales ex- 
punerea pur și simplu datorită conexiunii sale cu extincția, pe care o înțelegem 
din perspectivă neuroștiințifică. 


ÎNCEPUTURILE 


Așa cum se spune, dacă se întâmplă să cazi de pe cal, cea mai bună cale de 
a-ți depăși teama este să sari înapoi în șa. Poetul german Goethe, care se temea 
de înălțimi, și-a dat seama de acest lucru.” Pentru a rezolva această problemă, 
el și-a impus să urce încet până în vârful catedralei din orașul său și apoi să stea 

acolo, pe o mică platformă de unde se vedeau toate împrejurimile, fără să se ţină 
de nimic, până când frica îi dispărea. E a repetat exerciţiul amintit de multe ori 
Și, în cele din urmă, a ajuns să se bucure de excursii pe trasee montane, 

Faptul că expunerea este necesară pentru a reduce anxietatea în diverse 
tulburări anxioase este general acceptat, cel puţin în rândul terapeuţilor be- 
navioriști și cognitiviști.?* Deși expunerea este considerată în primul rând un 
tratament pentru frici și anxietăți care sunt legate de stimuli sau de situatii 
specifice (animale, înălțimi, microbi, teste, vorbitul în public, interacțiuni soci- 
ale, traume trecute), ea este, după cum voi explica mai târziu, şi o metodă im- 
portantă pentru tratamentul îngrijorării excesive care caracterizează anxietatea 
generalizată.?* 

Freud s-a gândit să-și pună pacienții să se confrunte cu obiectele sau cu 
locurile de care se temeau25 (Figura 10.2), dar folosirea abordării expunerii nu 
a fost introdusă formal ca tratament pentru frică și anxietate decât mult mai 
târziu. La mijlocul secolului al douăzecilea, principiile behavioriste bazate pe 
condiționarea pavloviană și instrumentală au început să fie folosite pentru a 
reconceptualiza perspectiva freudiană dominantă asupra anxietății și a trata- 
mentului său.“ Spre deosebire de terapiile dinamice, al căror obiectiv era acela 





Figura 10.2. Dacă Freud ar fi folosit expunerea 

de a descoperi cauza problemelor de adaptare, terapiile comportamentale au 
ignorat cauza și au atacat simptomele.” 

Terapia prin expunere a evoluat în mod natural din interpretarea 
anxietății, susținută la mijlocul secolului al XX-lea de către O. Hobart Mowrer 
și Neal Miller, în celebra lor teorie a celor doi factori despre comportamen- 
tul evitant.2% Așa cum am arătat în Capitolul 3, Mowrer și Miller consideră 
învățarea evitării o combinaţie între învăţarea pavloviană și cea instrumentală. 
Întâi, prin condiționare pavloviană, stimulii neutri dobândesc abilitatea de a 
provoca frica, iar apoi, prin condiționare instrumentală, se învață răspunsuri 
care facilitează fuga și apoi evitarea situaţiei care evocă frica. Dar dacă în vii- 
tor stimulul pierde relația predictivă cu vătămarea, persoana nu are niciodată 
ocazia să stingă propriile temeri, deoarece evitarea reușită nu permite trăirea 
experienței temute. Pentru a scăpa de frică, spune teoria, trebuie să evităm 
evitarea habituală și să fim expuși în mod repetat la stimulii fricii, să retrăim 
frica și apoi să învăţăm, prin extincție, că stimulul nu este cu adevărat purtător 
al unei consecințe negative. Fundamentul logic al teoriei Mowrer-Miller este 
folosit în continuare în argumentarea folosirii expunerii ca tratament pentru 
problemele de frică și anxietate.” 

Astfel, ideea principală aflată la baza terapiei prin expunere este aceea 
potrivit căreia confruntarea propriilor temeri ne va condiționa, prin extincție, 
să fim mai puțin reactivi la stimulii declanșatori. Dacă ne temem de ascensoa- 
re, de exemplu, terapeutul ne poate arăta imagini cu ascensoare și va slăbi în 
felul acesta reacțiile noastre. Sau poate să ne ceară să ne imaginăm că suntem 
într-un ascensor și să ne încurajeze să ne concentrăm mai puțin asupra acestui 
lucru, fiindcă dacă ne gândim la altceva, vom reuși să scăpăm la nivel mental de 
temeri și îngrijorări și vom reduce efectele expunerii mentale. Pentru a adăuga 
un element mai realist, terapeutul ne poate duce cu ascensorul; forțându-ne să 
stăm în ascensor, se previne evitarea și, astfel, extincția poate să-și facă datoria. 
După ce se obține un oarecare succes în urma expunerilor inițiale, clientul 
este instruit cum să realizeze singur expunerea, mai ales în situații de viață 
obișnuite, pentru a consolida și a menține efectele benefice ale expunerii. 

Prima formă de psihoterapie bazată în mod explicit pe expunere a fost 
desensibilizarea sistematică, introdusă de Joseph Wolpe la sfârșitul anilor 1950. 
Abordarea aceasta a folosit expuneri gradate repetate la amenințări imaginare, 
însoțite de folosirea exerciţiilor de relaxare. În anii care au urmat, au apărut mai 
multe variante ele terapiei prin expunere.*! Şi reînvăzarea progresivă implică 
expunerea gradată, dar mai mult la situații reale de viață care provoacă anxie- 
tate decât la stimuli imaginați.”? Spre deosebire de abordările bazate pe expu- 
nere gradată, tehnica prin imersiune — flooding” (numită și ferapie implozivâ) 
induce și menţine un nivel ridicat al fricii în timpul expunerilor în imaginar, 
împiedicând fuga și evitarea, până când nivelurile fricii dispar. În unele forme 
ale terapiei implozive, terapeutul ghidează expunerile în imaginar în așa fel 
încât să asigure menţinerea unui nivel ridicat al fricii. Zerapia prin expunere 
prelungită, o variantă a terapiei prin imersiune, încearcă să mențină un nivel 
ridicat de activare a fricii, dar premisa sa de bază este ca toate aspectele fricii, 

aşa cum sunt definite de către Lang prin cele trei sisteme de răspuns (evitare 
comportamentală, răspunsuri fiziologice și comportament verbal) trebuie re- 
duse, pentru ca expunerea să fie eficientă.* O altă abordare foloseste nivelurile 
reduse de expunere la amenințări din viaţa reală într-o situaţie bine structurată 
și folosește întărirea verbală pentru a motiva pacientul să rămână în procedură 
chiar dacă devine oarecum stresantă.*5 ar alte abordări folosesc expunerea îi 
cariantă prin observarea situaţiilor sociale, pentru a reduce frica și anxietatea. % 
Și tehnologiile care utilizează realitatea virtuală sunt folosite ca vehicul pentru 
terapia bazată pe expunere într-un context semi-realist.*? 

In ansamblu, abordările bazate pe expunere au rezultate foarte bune, ele 
ajutându-i pe aproximativ 70% dintre pacienții tratați în felul acesta. În mod 
clar, însă, este loc de mai bine, după cum vom vedea în capitolul următor. 


STRUCTURAREA COGNITIVĂ A EXPUNERII 


Așadar, expunerea a apărut în terapia comportamentală ca extincţie plus 
exerciții de relaxare musculară, exerciții de respiraţie şi un oarecare suport cog- 
nitiv (de exemplu, instrucțiunile, întărirea verbală şi/ sau modelarea socială). 
Dar odată cu impunerea mișcării cognitive în psihologie, principiile cognitive 
au început să se infiltreze în teoriile condiționării și extincției,” avansând de 
asemenea în terapiile comportamentale influențate de aceste teorii. Ca urmare 
procedurile terapeutice standard au început să devină tot mai încărcate cogni- 
tiv.” Iar rezultatul a fost terapia cognitivă.“ 

Terapia cognitivă a devorat practic terapia comportamentală din interior, 
numindu-se la început terapie cognitiv-comportamentală.” (Termenii „tera- 
pie cognitiv-comportamentală” și „terapie cognitivă” sunt practic sinonimi în 
prezent.) Aaron Beck, fondatorul terapiei cognitiv-comportamentale a afirmat 
că schimbarea operată la nivel cognitiv este o cerință de bază pentru obţinerea 
unei schimbări emoționale și comportamentale durabile. Expunerea era vă- 
zută mai degrabă ca un supliment al procedurilor care urmăresc să schimbe 
modul în care oamenii gândesc despre problemele lor, decât ca un vehicul al 
schimbării. Terapeutul cognitivist poate să aleagă să folosească abordări care 
includ expunerea ca parte a unei strategii de schimbare cognitivă ori abordări 
care vizează schimbarea cognitivă fără folosirea expunerii. 

In prezent, atunci când este realizată de către terapeuți cognitiviști, expu- 
nerea este oarecum diferită de cea realizată de primii behavioriști. Deși schim- 
burile verbale și instrucțiunile sunt implicate în ambele abordări, schimbarea 
convingerilor cognitive (mai ales a celor dezadaptative) este esențială pentru 

versiunea cognitivă. Astfel, pentru terapeutul cognitivist, cogniția explicită 
memoria de lucru și procesele de control executiv sunt la fel de importante, 
dacă nu și mai importante decât procesele de extincție presupuse de expune- 
re. 

Donald Levis, un psiholog behaviorist și teoretician al anxietății, a descris 
diferențele fundamentale dintre terapia cognitivă şi cea comportamentală în 
termenii filosofiei științifice: terapia comportarnentală se focalizează asupra 

faptelor observabile și evită să ia în considerare gândurile interne și emoțiile.“ 
Într-adevăr, potrivit lui Beck, deosebirea esențială este aceea că terapeutul 
cognitivist încearcă să modifice conţinutul mental (gândurile sau convingerile 
dezadaptative) asociate stresului emoţional sau problemelor comportamentale, 
în vreme ce terapeutul behaviorist încearcă să schimbe comportamentele ma- 
nifeste (cum sunt reacțiile de evitare) în sine.” 

Pentru Beck, obiectivul terapiei cognitive este acela de a schimba fluxul 
gândurilor negative bazate pe convingeri de bază (sau scheme), care dau naștere 
evaluărilor cognitive dezadaptative automate (non-conștiente) ale situațiilor 
și duc la sentimente de anxietate și la evitare cognitivă și comportamentală. 
Pentru a elimina emoţiile negative și evitarea și a asigura schimbări terapeutice 
durabile, Beck susține că este necesar să identificăm și să evaluăm convingerile 
dezadaptative (unele dintre ele fiind non-conștiente) și să le înlocuim cu tipare 
de gânduri mai realiste, care vor avea ca rezultat o gândire, comportamente și 
emoţii mai sănătoase.“ 

În paralel cu Beck, Albert Ellis a elaborat o abordare cognitivă numită 
terapia rațional emotivă.” În modelul ABC al lui Ellis, A reprezintă stimulul 
antecedent (un zgomot), B este o convingere („belief” în limba engleză) (aceea 
că zgomotul semnifică pericol) și C este consecința (senzații de teamă și reacții 
de evitare). Dat fiind faptul că persoanele anxioase sunt predispuse să dezvolte 
convingeri care le determină să interpreteze că anumite lucruri inofensive sunt 
periculoase, sarcina terapeutului este aceea de a identifica acele convingeri care 
fac legătura dintre evenimente anterioare şi consecințele lor, pentru a putea 
schimba convingerile. 

David Clark, unul dintre cei mai de seamă terapeuți cognitiviști, numește 
convingerile dezadaptative „interpretări catastrofice eronate”. În lucrările pu- 
blicate împreună cu Beck, Clark notează că expunerea este utilă ca parte a proce- 
sului terapeutic, deoarece permite activarea mai profundă a schemei amenințării 
și oferă ocazii pentru infirmarea interpretărilor greșite întreţinute de evitare.” 
Din nou, în acest model cognitiv, expunerea nu este principalul vehicul de trata- 
ment, ci o metodă prin care se ajunge la convingeri care pot fi infirmate. 

Cercetările realizate de Anke Ehlers și Clark pot fi folosite pentru a ilustra 
modul în care terapeuţii cognitiviști văd TSPT și tratamentul acesteia.” Ehlers 
și Clark consideră că ISPT se dezvoltă după o traumă, dacă persoana ajunge să 
evalueze stimulii asociaţi traumei ca fiind ameninţători în circumstanțe prezente 
sau viitoare. Dacă se întâmplă așa, stimulii vor servi ca declanșatori care, în cele 
din urmă, produc distorsiuni ale memoriei legate de amenințări și consecințele 
lor. Aceasta conduce mai departe la hiperactivare, intruziuni ale gândurilor an- 
Xioase în conştiinţă, care pot avea ca rezultat retrăirea simptomelor mentale sau 
fizice care au apărut în legătură cu trauma din trecut. Amenințarea estimată 
motivează, de asemenea, evitarea cognitivă și comportamentală, ceea ce menține 
problemele, în loc să le reducă (datorită împiedicării expunerii și extincției). Ast- 
fel, terapia începe cu identificarea evaluărilor negative, a amintirilor, stimulilor 
declanșatori și a factorilor comportamentali care menţin simptomele. Apoi tera- 
peutul îl ajută pe pacient să modifice evaluările negative exagerate, să elaboreze 

amintirile, să identifice declanșatorii care determină retrăirea lor și să elimine 
evitarea cognitivă și comportamentală. 

Versiunea terapiei cognitive numită terapie prin acceptare și angajament 
are o abordare ușor diferită, focalizându-se asupra acceptării gândurilor, prin 
intermediul trainingului mindfulness, și mai puțin asupra schimbării convin- 
gerilor sau gândurilor, pentru a contracara strategiile de evitare cognitivă.”! 
Deși unii o consideră o metodă nouă de terapie, alții o privesc doar ca pe un 
instrument suplimentar în arsenalul terapiei cognitive.*? 

Deși convingerile dezadaptative pot deveni habituale și ajung să fie 
susținute în mod automat de procese non-conștiente, procesul de schimbare a 
convingerii, desfășurat în cadrul terapiei cognitive, implică deseori cogniția ex- 
plicită și memoria de lucru. În acest demers se folosesc mai multe instrumente 
cognitive care operează descendent.” Terapeutul ajută pacientul să recunoască 
pe cale introspectivă gândurile automate și să descopere convingerile pe care 
ele le reflectă. Printr-un proces de reevaluare sau de reestimare, convingerile 
vor fi văzute dintr-o perspectivă diferită. Atunci când se foloseşte expunerea, 
pacientul este puternic încurajat să testeze dacă gândurile și comportamentele 
patologice evitate sunt cu adevărat periculoase. Relaxarea și alte tehnici de 
reducere a stresului, precum și trainingul mindfulness și acceptarea gândurilor 
sunt folosite și sunt și direcționate descendent, deoarece ele sunt inițiate ca un 
efort intenționat de a controla fiziologia corpului (relaxarea) și stările mentale 
(mindfulness). 

Beck, așa cum menționam, a afirmat că schimbarea la nivel cognitiv 
este o cerință de bază pentru realizarea unei schimbări durabile.5* Dar, deși 
schimbarea cognitivă poate fi direcționată prin cogniția explicită — cu alte cu- 
vinte, prin memoria explicită și funcțiile sale executive — și poate fi parte a 
experienței conștiente, așa cum mai observă Beck, cogniţiile non-conştiente 
(gândurile automate apărute din convingeri non-conștiente sau scheme) tre- 
buie de asemenea schimbate. În domeniul psihologiei sociale, există dovezi 
grăitoare demonstrând modul în care convingerile non-conștiente, cunoscute 


drept biasări, au efecte profunde asupra gândirii şi a comportamentului.5* După 


cum am arătat în capitolul anterior, persoanele anxioase comit erori în ceea ce 
privește detectarea și răspunsul la amenințări și supraevaluează semnificația 
amenințărilor potențiale. Aceste biasări și evaluări, chiar dacă sunt procesate 
în mod inconștient, pot controla comportamentul și pot influența gândirea 
conștientă. De aceea, terapia eficientă implică schimbări la nivelul cogniţiei 
explicite (conștiente) și implicite (non-conștiente). 


TERAPIA COGNITIVĂ BAZATĂ PE EXPUNERE A AJUTAT TERAPIA 
COMPORTAMENTALĂ BAZATĂ PE EXPUNERE? 


Infuzia de idei cognitive în terapia comportamentală a restructurat obiec- 
tivul expunerii. Ea a devenit mai puţin orientată asupra extincției răspunsurilor 
condiționate prin învingerea evitării și mai focalizată asupra schimbării ope- 
rate la nivel cognitiv. 

În 1987, specialistul britanic în domeniul anxietăţii Isaac Marks a trecut 
în revistă literatura apărută pe această temă și a ajuns la concluzia că diferitele 
tehnici folosite complementar la expunerea simplă (inclusiv relaxarea, exerciții 
de respiraţie, schimbarea convingerilor eronate despre amenințări etc.) sunt 
redundante — că expunerea singură este suficientă.” Descoperirile mai recente 
au confirmat acest rezultat.“ De aceea, am fi tentaţi să conchidern că, în ciuda 
principiilor terapiei cognitive, procesele cognitive nu joacă niciun rol în terapia 
prin expunere. Dar aceasta ar fi o interpretare greșită. 

Terapeutul de orientare cognitiv-comportamentală Stefan Hofmann a 
evidențiat faptul că terapia bazată pe expunere și extincția în sine, ambele implică 
acțiunea cogniţiei. E] sugerează că adăugarea tratamentului cognitiv la expunere 
nu sporește efectul terapeutic din cauza suprapunerii cognitive a procedurilor.” 
Cu alte cuvinte, cogniția nu este doar baza terapiei cognitive, ci în același timp ea 
contribuie la terapia prin expunere și chiar la extincție. E susține că schimbările 
așteptărilor cognitive legate de sursa pericolului sunt un element comun aflat la 
baza extincţiei, al terapiei prin expunere și al terapiei cognitive. 

Pentru a evalua ipoteza lui Hofmann, trebuie să analizăm în profunzime 
rolul cogniției în extincție și în terapia bazată pe expunere. În primul rând, care 
este natura funcțiilor cognitive care contribuie la extincție? In al doilea rând, în 
ce măsură se suprapun aceste funcții cognitive cu funcțiile cognitive care con- 
tribuie la terapia prin expunere? În al treilea rând, în ce măsură depind efectele 
terapeutice ale terapiei prin expunere de extincție (repetarea stimulului), spre 
deosebire de alte proceduri terapeutice care sunt folosite (schimbarea convin- 
gerilor etc.)? Și în al patrulea rând, în ce măsură se suprapun angajamentul 
cognitiv în extincție și în terapia prin expunere cu procesele cognitive care 
contribuie la terapia cognitivă căreia îi lipsește componenta expunerii? Mai 
departe, fiecare dintre aceste întrebări trebuie analizată în lumina distincției 
dintre cogniția implicită, care operează non-conștient, și cogniția explicită, 
care implică memoria de lucru și funcțiile sale executive și facilitează percepția 
conștientă. Rezolvarea acestor probleme va constitui fundamentul unei per- 
spective mai complexe asupra substratului neuronal al psihoterapiei decât ace- 
ea realizată de mine în Synapric Se/f. 


COGNIȚIA ÎN EXTINCȚIE 


Extincţia realizată în laborator este numită exzincție experimentală şi im- 
plică simple repetiţii ale stimulului în scopul cercetării științifice, spre deose- 
bire de terapia administrată persoanelor suferind de anxietate. Atunci când 
oamenii sunt subiecți ai studiilor asupra extincției, se folosesc, desigur, niște 
instrucțiuni, dar procedura în sine este bazată în primul rând pe repetarea sti- 
mulului; în studiile pe animale, este se folosește exclusiv repetarea stimulului. 

Atunci când se repetă stimulul în procedura de extincție la șobolani sau 
la oameni, creierul lor învață. Învăţarea, inclusiv învățarea extincției, este un 
proces cognitiv, deoarece implică procesarea informațiilor, pentru a crea re- 
prezentarea internă a evenimentelor.” De aceea, deosebirea dintre expunere 

și extincție nu constă în faptul că una implică prezența cogniției, iar cealaltă 
nu. Așa cum sugerează Hofmann, amândouă o implică. Dar, în același timp, 
deși unele dintre procesele cognitive se pot suprapune în terapia prin extincție 
și în cea bazată pe expunere,“ altele se deosebesc în mod clar, deoarece în 
interacțiunea dintre terapeut și pacient este implicată o cogniție mai explicită 
decât se întâmplă în mod obișnuit atunci când participanții la un experiment 
sunt supuși unor proceduri de extincție în laborator. 

Să revenim la limbajul condiționării, pentru a discuta despre contribuția 
condiționării la extincție. Descrierea cea mai simplă a extincţiei este aceea po- 
trivit căreia asocierea SC-SN învățată în timpul condiționării pavloviene a 
amenințării este slăbită atunci când SC nu mai prezice SN. Din punct de vedere 
strict comportamental, tot ceea ce este necesar pentru învățarea condiționării 
amenințării este apariția simultană a SC cu SN, și tot ceea ce este necesar pen- 
tru extincție este prezentarea repetată a SC fără SN. 

În timpul condiţionării inițiale (asociere SC-SN) organismul învață că 
SC prezice SN; în timpul extincției, el învață că SC prezice absenţa SN (este 
implicată o asociere „SC - niciun SN”). De fapt, ca rezultat al antrenamentului 
extincției, SC ajunge să prezică siguranța. De exemplu, dacă suferim un șoc 
atunci când aprindem o lampă din cauza unui circuit defect, asocierea dintre 
lampă și şoc (o asociere SC-SN) ne va determina să evităm atingerea lămpii. 
Apoi, dacă după ce reparăm lampa o aprindem cu grijă şi vedem că nu sufe- 
rim niciun șoc, vom continua să o folosim fără nicio precauție. Am format o 
asociere nouă — o asociere „lampă — niciun șoc” (asociere SC - niciun SN) care 
anulează sau elimină asocierea inițială.” 

Odată cu pătrunderea ideilor cognitive în studiul învățării și al memoriei, 
predicțiile în termenii stimulului și răspunsurilor au ajuns să fie completate cu 
mediatori cognitivi.“ Mai exact, apariția SC a ajuns să fie considerată o „re- 
prezentare” declanșatoare a asocierii SC-SN, astfel încât apariția SC a condus 
la o „așteptare” a SN, iar această așteptare a provocat răspunsul. Apoi, prin 
extincție, așteptarea stabilită în timpul condiționării este înlocuită de una nouă, 
care indică faptul că SC este inofensiv acum. 

De exemplu, o importantă teorie psihologică a condiționării formulată de 
Robert Rescorla și Allan Wagner sugera că, în timpul condiționării, rezultatul 
„Surprinzător” (neașteptat) al unui șoc după un sunet determină creierul să 
înveţe — învățarea aceea are loc, de fapt, atunci când sunt prezente informaţii 
noi.* Dat fiind faptul că nu ne așteptăm ca un eveniment aparent lipsit de 
importanță, cum este un sunet, să fie urmat de ceva rău, apariția șocului con- 
trazice această predicție și conduce la învățarea asocierii sunet-șoc. Apoi, în 
extincție, absența șocului contrazice așteptarea învățată, iar această eroare de 
predicție declanșează o nouă învățare. Erorile de predicție s-au demonstrat a 
fi un factor semnificativ în diferite forme de învăţare, incluzând condiționarea 
pavloviană a amenințării și extincția, precum și în întărirea unor răspunsuri 
instrumentale noi, atât la animale, cât și la oameni.“ 

În cazul oamenilor, atunci când așteptările controlează comportamentul, 
predicțiile, convingerile și deciziile sunt privite în mod obișnuit ca forme expli- 

cite de cogniție conștientă. Dar, după cum am văzut în capitolele precedente, 
cercetările realizate pe oameni și animale arată că acele comportamente care 
par să se bazeze pe convingeri și decizii conștiente pot fi luate drept procesări 
non-conștiente ale informaţiilor. Mark Bouton, probabil cel mai mare expert 
în studiul extincției la animale și un puternic susținător al perspectivei cogni- 
tive asupra extincției, consideră conștiința irelevantă pentru extincție în cazul 
animalelor.“ Dacă el are dreptate, iar eu cred că are, de ce ar trebui să presupu- 
nem că ea este relevantă pentru a explica extincţia la oameni? Putem, desigur, 
să fim conștienți de absenţa SN atunci când apare doar SC în timpul extincției. 
Deşi percepţia conștientă a absenței SN, atunci când SC apare singur, poate 
să fie la baza schimbărilor în memoria conștientă legată de relația SC-SN, 
este puţin probabil să fie responsabilă pentru crearea memoriei implicite care 
elimină răspunsurile defensive în extincție. Amintirile implicite și explicite ale 
aceleiași situații sunt formate și stocate separat. După cum am menționat în 
Capitolul 8, percepţia conștientă a relației SC-SN nu este necesară pentru 
condiţionare și probabil că nu este necesară nici pentru extincție. 

Există dovezi certe că interacțiunile dintre cortexul prefrontal median și 
amigdală se află la baza extincției amenințării la animale“ și oameni.” Șobolanul 
care este supus procedurilor de extincție încremenește mai puțin la SC, deoarece 
interacțiunile dintre cortexul prefrontal median și amigdală schimbă abilitatea SC 
de a activa circuitul dintre amigdala laterală — amigdala centrală și semnalele sale 
spre PAG (circuitele condiționării vor fi prezentate în mod detaliat în capitolul 
următor). Șobolanul nu încremenește mai puțin fiindcă gândește în mod conștient 
„Oh, sunetul nu mai prezice șocul, deci nu mai trebuie să încremenesc.” Stimulii sunt 
evaluați din perspectiva semnificației amenințării prin recuperarea amintirilor 
(așteptări bazate pe învățarea din trecut), dar acestea sunt amintiri implicite stocate 
ca asocieri (SC-SN, SC-niciun SN) în amigdală și nu necesită mernorie de lucru 
și funcții de control executiv sau conţinutul conștient pe care acestea îl facilitea- 
ză. Tot la fel, motivul pentru care o persoană care a urmat cu succes terapia prin 
expunere pentru fobia de păianjeni poate să privească imagini cu păianjeni într-o 
revistă este acela că, drept rezultat al extincției, imaginea păianjenului a devenit mai 
puțin capabilă să treacă prin circuitele amigdalei și să activeze răspunsuri defensive. 
Aceasta probabil nu este suficient pentru a trata fobia (persoana poate avea con- 
vingeri legate de păianjeni care trebuie abordate astfel încât ele să nu impună din 
nou răspunsurile deja eliminate prin extincție). Dar extincția amintirii implicite a 
amenințării ca activator al circuitelor pentru apărare este cea care se află la baza 
extincției răspunsurilor comportamentale la stimuli fobici. 

Faptul că deciziile conștiente, convingerile și valorile de care se presupune 
că depind deciziile nu sunt complet răspunzătoare pentru reacțiile, acțiunile și 
obiceiurile noastre nu înseamnă că gândul conștient explicit nu joacă niciun ro! 
în comportament, nici că schimbarea gândurilor conștiente explicite este in- 
utilă ca abordare pentru terapie. Înseamnă doar că și procesele implicite joacă 
un rol important, iar noi nu trebuie să considerăm conștiința stărilor mentale 
răspunzătoare pentru efectele observate decât dacă am exclus cogniția implici- 
tă, iar cogniția explicită a fost implicată în mod direct. 

COGNIȚIA ÎN TERAPIA PRIN EXPUNERE 


O deosebire importantă între expunere și extincție, pe care trebuie nea- 
părat să o evidenţiez, este aceea că, în terapia bazată pe expunere, măsurătoarea 
cea mai folosită pentru a evalua efectele tratamentului este autoevaluarea rea- 
lizată de pacient, prin care estimează reducerea senzațiilor de frică (sau anxi- 
etate) în prezenţa stimulului sau a situației amenințătoare. În schimb, într-un 
studiu care urmărește extincția amenințării, efectele repetării stimulului sunt 
măsurate în funcție de reducerea răspunsurilor comportamentale sau fiziolo- 
gice. Deși cercetătorii care studiază atât animale, cât şi oameni obișnuiesc să 
afirme că extincția a redus „teama”, fapt este că obiectivul studiului este în 
general acela de a determina dacă reacțiile comportamentale sau fiziologice 
au fost afectate. Comportamentul de încremenire redus în cazul unui sobolan 
ori o schimbare a unei reacții fiziologice, cum ar fi conductanța pielii (o mă- 
surătoare a transpirației) la oameni, nu indică faptul că senzaţia conștientă de 
frică a fost redusă — după cum am subliniat, studiile cu subiecți umani au arătat 
că se întâmplă în mod frecvent ca nivelul fricii măsurat comportamental ori 
fiziologic să nu coincidă cu autoevaluările trăirilor subiective. 

Fiindcă extincția modifică tendința SC al amenințării de a activa circu- 
itele defensive, ea este înclinată spre schimbarea proceselor implicite. Terapia 
prin expunere adaugă mai multe straturi ale cogniţiei orientate descendent, 
cum este reevaluarea, la acest proces și estimează progresul pe baza autoevalu- 
ării. Experimentele care au investigat baza neurală a reglării emoției la subiecți 
umani sănătoși sunt revelatoare. De exemplu, așa cum notez în ultimul capitol, 
studiile realizate de Liz Phelps și de colegii săi, în care au folosit extinctia sau 
alte tehnici de training pentru reglarea emoţională, cu scopul de a schimba în 
mod implicit răspunsurile fiziologice, au implicat cortexul prefrontal median”, 
în vreme ce studiile realizate de James Gross, Kevin Ochsner și colegii lor, 
folosind strategii de evaluare descendentă pentru a schimba emoția autoeva- 
luată, au descoperit că regiunea care are un rol mai semnificativ Lai cortexul 
pretrontal lateral.% 

Voi explica de ce acestea şi alte deosebiri dintre extincție și expunere 
sunt semnificative, exemplificând cu o formă populară de terapie prin expune- 
re numită expunere prelungită.” Această metodă se bazează pe teoria procesării 
emoționale, aşa cum a fost propusă de Edna Foa și Michael Kozak. Conceptul 
de bază în terapia bazată pe expunerea prelungită este acela potrivit căruia 
senzațiile de frică trebuie provocate şi menținute în timpul unei expuneri repe- 
tate, până când intervine reducerea nivelului fricii, permițând infirmarea con- 
vingerii greșite despre obiectul de care ne temem în mod irațional sau despre 
posibilitatea situaţiei de a ne produce o vătămare. Dacă structura fricii nu este 
complet activată, ea nu va fi stinsă complet, iar problemele vor continua. 

Foa și Kozak au dezvoltat ideea lui Peter Lang, potrivit căreia frica este 
reprezentată în creier sub forma unor szruczuri ale fricii, ori scheme,”? similară 
ideii lui Aaron Beck, care susține că gândurile și convingerile automate sunt 
reprezentate în scheme. (Vă amintiţi că schemele fac parte și din teoria despre 

construcţia psihologică a emoţiei, precum și din teoria mea, descrisă în Capi- 
tolul 8). Aceasta a fost o dezvoltare a unei idei mai timpurii a lui Lang, potri- 
vit căreia frica şi anxietatea s-ar explica în termenii unor sisteme de răspuns, 
Structura fricii este văzută ca un program (în sensul unui program informatic), 
pentru a scăpa sau a evita pericolul și include mai multe feluri de presupuneri 
care au fost stocate. Sunt formulări legate de amenințări — atunci când apa- 
re semnul amenințării (SC), urmează un lucru rău (SN), presupuneri despre 
schimbări de natură fiziologică — atunci când apare SC, cu transpir și inima 
îmi bate mai repede, presupuneri despre acțiuni — dacă voi efectua un line 
răspuns atunci când apare SC, SN va fi evitat, presupuneri despre semnificația 
stimulilor şi a răspunsurilor — SC îmi provoacă frică, iar evitarea SC previne 
frica. Stimulii care corespund informaţiilor despre stimul stocate în stritetulră 
activează programul fricii și produc reacții, evaluate pe baza reacțiilor ii 
tamentale, fiziologice și a relatărilor verbale pe care se bazează teoria lui ne 
despre cele trei sisteme de răspuns. Deosebirile în modul în care Suci le 
fricii reprezintă amenințările fac distincția între structurile sănătoase . pa- 
tologice ale fricii sau între structuri ale fricii în cazul unor persoane cu forme 
diferite de frică şi anxietate patologică. i | 
Potrivit teoriei procesării emoționale, cei doi factori necesari pentru re- 
ducerea terapeutică a fricii și anxietății sunt activarea completă a structurii 
fricii prin stimuli declanșatori ai fricii și inserarea în structura F ricii a unor noi 
informaţii care sunt incompatibile cu informaţiile patologice. Se crede că am- 
bele cerinţe se realizează prin expunere prelungită. Forțând persoana să suporte 
obiecte sau situații stresante dar inofensive, provocarea senzațiilor de teamă și 
descoperirea faptului că nu apar consecinţe negative, adăugăm size ma 
niște informaţii corective, iar frica și evitarea sunt reduse. Asttel, tehnica î 
punerii prelungite se bazează pe faptul că intervențiile psibologice care fe lue 
frica, aşa cum este expunerea, produc efectele dorite prin schimbarea procesării 
emoționale realizată de structura fricii. ae N 
În concordanță cu teoria contemporană a învățării, teoria procesării 
emoționale susține că noile informaţii nu le înlocuiesc pe cele vechi în a 
ra fricii, în schimb creează o amintire concurentă care o elimină pe cea veche. 
Amintirea mai recentă (noua structură a fricii) nu conține asocierile patolo- 
gice care declanșează frica și care susțin evitarea și împiedică extincția; drept 
urmare, emoțiile negative (frica și anxietatea) și evitarea sunt reduse. Și tot în 
acord cu teoria învățării, abordarea procesării emoționale susține că în yăjAţeA 
se produce atunci când există o discrepanță între ceea ce se aşteaptă și ceea ci 
se întâmplă de fapt, aceasta conducând la o schimbare a aşteptărilor VU - 
Dar, spre deosebire de extincția pură, în care aşteptările implicite îi sc! a 
bate în mod direct, prin procedura repetării stimulului, în terapia implozivă și 
în alte terapii, așteptarea este tot la fel, dacă nu într-o măsură mai mare, un 
proces descendent. = e et ia ae 
După cum am menționat de multe ori până acum, învățarea, indi E, ) 
dacă presupune condiționarea pavloviană ori cea instrumentală ori n E. 
nitive superioare, este un proces prin care sinapsele sunt schimbate. Schimba 

rea sinapselor este un proces fiziologic susținut de evenimente moleculare. Noi 
nu suntem informați în mod conștient de aceste activități. În cazul memoriei 
explicite, putem să fim conștienți de conţinutul care este stocat, dar nu de pro- 
cesele care au facilitat stocarea. Dar în sistemele implicite, schimbările sunt în 
totalitate non-conștiente. Noi putem, cu alte cuvinte, să explicăm o schimbare 
a comportamentului defensiv și a răspunsurilor fiziologice, fără să presupunem 
că o schimbare a trăirii subiective a fricii mediază schimbarea comportamen- 
tală. Într-adevăr, așa cum s-a afirmat, trăirile subiective de frică nu corelează 
întotdeauna cu răspunsurile comportamentale provocate de amenințări.” Te- 
oria despre procesarea emoțională ar explica acest lucru ca fiind rezultatul unei 
activări incomplete a structurii fricii, motiv pentru care expunerea stinge doar 
parțial controlul structurii fricii asupra reacției de frică în ansamblul ei, aceasta 
incluzând componentele comportamentală, fiziologică și cognitivă (așa cum 
este evaluată în răspunsurile verbale). 

Însă aceasta ar presupune că reacțiile comportamentale, fiziologice şi ver- 
bale sunt toate produse ale unui singur sistem din creier (structura sau progra- 
mul fricii). Pe parcursul acestui volum, eu îmi exprim dezacordul în legătură cu 
ideea existenţei unui sistem unitar al fricii. Deși teoria procesării emoționale a 
avut un ecou deosebit de favorabil, ea a fost și criticată în legătură cu anumite 
aspecte. Eu sunt de acord cu cercetătorii care neagă existența unei structuri a 
tricii organizate în jurul unor presupuneri legate de diferite moduri de răspuns 
care organizează toate manifestările de frică și anxietate.75 

Așa cum am mai spus, Lang a afirmat că frica nu este ca o umflătură în cre- 
ier care poate fi palpată. Dar conceptul de structură a fricii, care trebuie schimbat 
în întregime, pare să acorde credit ideii unui sistem ori modul în creier dedicat 
tuturor aspectelor legate de frică. Deși susțin ideea unui sistem defensiv care 
detectează și răspunde la amenințări, frica nu este un produs direct al acestui 
sistem. Sistemul defensiv funcţionează în mod implicit, în vreme ce frica este 
construită ca emoție conștientă prin sisteme cognitive responsabile pentru orice 
tip de percepţie conștientă. Din acest motiv, eu cred că procesele implicite și 
explicite trebuie țintite separat, cu strategii terapeutice diferite. Chris Brewin și 
Tim Dalgleish au propus o idee similară în teoria reprezentării multiple, în care 
sugerează că, la baza problemelor legate de frică și anxietate, se află procese acce- 
sibile verbal și procese implicite automate și ar trebui tratate separat.”? 

Procedurile terapeutice care ţintesc sistemele care funcționează implicit 
sunt optime pentru schimbarea memoriei implicite, în vreme ce proceduri- 
le care angajează procese explicite și memoria de lucru sunt optime pentru 
schimbarea proceselor explicite. În această lumină, aspectele terapiei bazate pe 
expunere care depind de extincție sau de alte funcții la care contribuie conexiu- 
nile cortex prefrontal median — amigdala și componentele corespunzătoare ale 
circuitelor defensive de control sunt cele mai potrivite ținte pentru schimbarea 
modului în care un stimul activează circuitele defensive și controlează com- 
portamente defensive, reacții fiziologice și comportamente de evitare. Totuși, 
aspectele terapiei bazate pe expunere care schimbă convingerile dezadaptative 
și alte cogniții care conduc la evitare cognitivă și care au ca scop stocarea unor 

amintiri explicite noi, care concurează cu amintirile patologice Văpona e îcșe 
în conștiință prin terapie, sunt abordate cel mai bine prin conversație, instruire, 
reevaluare, întărire verbală ș.a.m.d. Ar fi interesant dacă am putea identifica 
efectele terapeutice ale tratamentului bazat doar pe extincție (schimburi ver- 
bale sau instrucțiuni minime, cu accent pe repetiţia stimulului) comparativ cu 
un tratament mai tradițional de expunere, deoarece aceasta ne-ar permite să 
realizăm o distincție mai clară între efectele datorate extincției non-conştiente 
de cele datorate schimbării cognitive explicite. La fel de interesant ar fi să se 
realizeze studii care folosesc prezentări ale stimulului non-conştient (mascat) 
ca modalitate de desfășurare a terapiei bazate pe expunere. i 
Din câte ştiu, nu s-a realizat încă un studiu comparativ între beneficiile te- 
rapiei prin expunere (așa cum este practicată în mod obişnuit) Și simpla repetare 
a stimulului (așa cum se realizează în cercetările despre extincție) şi nici nu s-a 
încercat într-un cadru experimental ori clinic extincția non-conştientă (prezen- 
tarea stimulului care urmează a fi supus procesului de extincție folosind tehnica 
mascării sau alte tehnici care eludează conștiința). Totuși, s-au raportat rezultate 
foarte interesante ale unor studii care au analizat efectele unei singure expuneri 
mascate comparativ cu expunerea liberă prelungită la un stimul fobic în cazul 
pacienților fobici.% Aceasta nu este extincție în sine ori este o versiune foarte 
limitată a ei, deoarece s-a folosit un singur test, dar efectele au fost spectaculoase. 
Într-un studiu, doar stimulul mascat (non-conștient) a redus comportamentul 
de evitare, în vreme ce stimulul văzut liber nu a afectat evitarea. Intr-un al doilea 
studiu, s-au comparat atât efectele asupra evitării, cât Și asupra stresului PE pe 
subiectiv, pentru stimul: mascaţi și stimuli văzuți în mod liber. Stimulul mascat a 
redus evitarea, dar nu a afectat stresul subiectiv. Stimulul văzut liber a avut efec- 
tul opus — el nu a redus evitarea, dar a redus stresul. Rezultatele de felul cra 
ilustrează importanţa recunoașterii contribuţiilor diferite ale sistemelor imp e 
și explicite la controlul răspunsurilor comportamentale și al trăirilor emoţionale. 
Voi reveni la aceste studii în capitolul următor. Prin urmare, există dovezi ale 
faptului că o singură expunere la un stimul poate să inducă schimbări durabile 
prin intermediul proceselor legate de reconsolidarea memoriei. 

În condiţii de percepție vizuală normale și cu expuneri repetate, se pot pe- 
trece schimbări la nivelul comportamentului defensiv și al trăirilor conştiente 
ale oamenilor, dar din motive diferite. Efectul comportamentului defensiv este 
efectul direct al repetării stimulului asupra circuitelor implicite. Efectele asu- 
pra trăirilor emoționale pot apărea în două feluri. AI i 

În primul rând, trăirile emoționale se pot schimba ca o consecinţă a con 
trolului circuitelor defensive. Dacă asocierea SC-SN în amigdală este elimi- 
nată prin extincție, răspunsurile declanșate de amenințare în creier și în corp 
vor fi reduse. În măsura în care acestea contribuie la stări motivaţionale defen- 
sive non-conştiente, ale căror componente alimentează construirea unei stări 
emoţionale de frică prin intermediul regiunilor corticale, extincția poate să 
reducă stările de frică sau anxietate. 3: Ia 

În al doilea rând, repetarea stimulului fără nicio consecință poate să schimbe 
şi reprezentarea cognitivă a asocierii SC-SN în memoria explicită. Unul dintre 

avantajele cogniției umane este acela că ea poate lua decizii imediate, fără să tre- 
buiască să se bazeze pe învățare. Atunci când cogniția explicită deţine controlul, 
dacă observăm că ceva ce a fost periculos înainte acum nu mai este, putem reeva- 
lua rapid elementul respectiv și putem acţiona diferit față de el. Acesta este mo- 
tivul pentru care învingerea evitării ajută la schimbarea convingerilor conștiente. 
După ce așteptările conștiente au fost schimbate, stimulii care au fost consideraţi 
amenințători pot fi văzuţi într-o lumină nouă; ei nu mai declanșează activarea 
descendentă a schemelor fricii care conduc în mod normal la concluzia „Sunt în 
pericol și mi-e frică.” și pot activa în schimb circuitele defensive și consecințele 
lor fiziologice, care susțin apoi construcția cognitivă a trăirii emoţionale. Există 
șanse de a obține beneficiul maxim dacă se schimbă atât circuitul defensiv, cât 
și reprezentările explicite. Deși concluzia mea se aseamănă cu cea formulată de 
susținătorii expunerii prelungite, eu ajung la ea dintr-o perspectivă diferită. 

In concluzie, dacă este tratat numai sistemul explicit ori numai cel im- 
plicit, sistemul netratat poate reactiva frica. Sistemul implicit poate atrage 
atenția și atenția poate reactualiza amintiri despre pericolul pe care îl repre- 
zintă stimulul, declanșând noi temeri și restabilind convingerea că stimulul 
este periculos. În ceea ce privește sistemul explicit, acesta poate să conducă la 
evitare și să creeze sentimente de frică, într-un sens cognitiv abstract, care pot 
elibera apoi hormonii stresului care vor revitaliza asocierea SC-SN, restabilind 
sensibilitatea la ameninţare, hiperactivarea, evitarea comportamentală și alte 
consecinţe ale condiționării amenințării bazate în amigdală. Într-adevăr, stre- 
sul este de mult timp recunoscut ca un declanșator puternic care restabilește 
reacțiile defensive la animale și temerile fobice la oameni.*! 

Este bine cunoscut în rândul cercetătorilor anxietății faptul că frica şi 
anxietatea oamenilor sunt deseori iraționale și nu se pot schimba ușor, apelând 
doar la explicații raționale.“ Persoanele care se tem să urce în ascensor sau să 
zboare cu avionul știu în mod rațional că probabilitatea de a suferi o vătămare 
este foarte redusă, însă aceste cunoștințe raționale nu surclasează controlul im- 
plicit al comportamentului și starea de frică și de anxietate care rezultă. 

Foa, Kozak, Lang și alții, care susțin că terapia eșuează deoarece extincția 
este incompletă, s-ar putea să aibă dreptate. Dar nu pentru că există o structură 
unitară a fricii care trebuie activată complet, ci, cred eu, fiindcă procedurile de 
expunere, așa cum se desfășoară în mod obișnuit, nu încearcă să trateze pro- 
cesele implicite și explicite separat, iar aceasta conduce la extincție incompletă 
şi/ sau Ja schimbarea incompletă a gândurilor dezadaptative și la competiţie 
pentru resursele cognitive, după cum voi descrie în continuare 


TRATAMENTUL ÎNGRIJORĂRII FOLOSIND TERAPIA 
BAZATĂ PE EXPUNERE 


Principala caracteristică a anxietății patologice este îngrijorarea cronică. 
Persoanele suferind de TAG, de exemplu, nu se îngrijorează în legătură cu 
lucruri specifice, cum ar fi, păianjeni, ascensoare ori situații sociale — ei pur 
și simplu se îngrijorează. Atunci când o persoană este îngrijorată, memoria 

de lucru este ocupată și capacitatea sa de a performa în mod eficient scade.** 
Dat fiind faptul că nu există un lucru sau o situație anume care să facă obiec- 
tul extincției, probabil vă întrebaţi cum se poate folosi terapia prin expunere 
pentru a trata anxietatea generalizată. Vom clarifica acest lucru după ce vom 
analiză mai îndeaproape natura îngrijorări. 

Thomas Borkovec, specialist în știința îngrijorării,“” notează că, de obicei, ea 
apare sub forma verbalizării interne — gânduri sub formă de cuvinte. Conversația 
internă cu sine face amenințarea mai abstractă și permite dezangajarea. Aceas- 
ta ne ajută să evităm procesarea mai profundă, mai concretă care declanșează 
în mod mai eficient activarea emoţională și ne împiedică să infirmăm evalua- 
rea privind nivelul pericolului. Îngrijorarea este echivalentul cognitiv al evitării 
comportamentale. După cum nota Borkovec, „În ciuda creării condițiilor care 
limitează viața individului şi/ sau generează alte tipuri de perturbări, el poate să 
reducă unele experienţe stresante evitându-le sursa.” Persoanele care suferă de 
îngrijorare patologică scapă de imaginile care le provoacă teamă, gândindu-se la 
viitor în termeni verbali abstracți (dacă evenimentul care îi îngrijorează va avea 
loc, atunci s-ar putea întâmpla lucruri îngrozitoare). 

Ştim că oamenii anxioși sunt deosebit de sensibili la amenințări, prin 
urmare, dacă percep una, fie ea imaginară sau reală, memoria semantică și epi- 
sodică legată de ameninţare va fi reactualizată sub forma gândurilor și a ima- 
ginilor. Aceasta conduce la gândire catastrofică despre scenarii negative și dă 
naștere unor strategii de coping care anticipează rezultate negative și încearcă 
să împiedice producerea lor. Întrucât aceste persoane se îngrijorează în legă- 
tură cu atât de multe lucruri, rareori se întâmplă să se materializeze scenariul 
cel mai grav și, prin întărire negativă, îngrijorarea este perpetuată de abilitatea 
ei percepută de a evita rezultatul cel mai grav. Îngrijorarea este prezentă la un 
nivel semnificativ în toate tulburările de anxietate (Tabel 10.2). 

Teoria lui Michael Eysenck despre anxiezate bazază pe controlul atenţiei 
conceptualizează baza cognitivă a îngrijorări.“ EI face distincția între două 
sisteme ale atenţiei: unul orientat spre scop și unul activat de stimul. Teo- 
ria sa sugerează că anxietatea și îngrijorarea perturbă sistemul orientat spre 
scop, permițând-i sistemului activat de stimul să domine. Îngrijorarea pro- 
duce gânduri care folosesc resursele atenției executive ale memoriei de lucru, 
reducându-i disponibilitatea de a ajuta individul să-și gestioneze obligațiile 
profesionale, personale și sociale. Funcţiile executive sunt angajate, la rândul 
lor, în eforturile de a evita gândurile despre amenințări și consecințele lor. Per- 
soana este distrasă mai ușor, deoarece îngrijorarea concurează pentru captarea 
atenției și ei îi este mai greu să rămână concentrată asupra sarcinii curente. Dat 
fiind faptul că memoria de lucru este focalizată asupra amenințărilor, forma 
de atenție activată de stimul permite stimulilor amenințători să capteze mai 
ușor atenția. În plus, așa cum am menționat mai devreme, persoanele anxioase 
tratează stimulii neameninţători ca și cum ar fi periculoși, deoarece abilitatea 
lor de a face distincția între amenințare și siguranță este slăbită și ei suprae- 
valuează pericolul amenințărilor slabe. Amenințările ajung să joace un rol mai 
extins în viața lor decât ar fi cazul. 












poală ls 0 tă a ae a di 


Cum transformăm creierul anxios 285 


Tabelul 10.2. Îngrijorarea în clasificarea tulburărilor 
de anxietate din DSM-III 





„Vă îngrijorați în mod exagerat în legătură cu lucruri ncimportante?” 


Fobie socială 
(n=10) 40% 


Fobie simplă 


(n=10) 50% 


40% 


Tulburare 
de panică 


(n=10) 

Tulburare 
obsesiv-compulsivă 60% 


a LEI 


“Tulburare 
de anxietate lutul 


generalizată 
(n=10) 
5 


Agorafobie 
(n=10) 


Diagnostic DSM-III 


0% 


Frecvența răspunsurilor „da” 








După Figura 4.3 din Sanderson și Barlow (1990) 


In acest context, să vedem cum ar putea fi utilă terapia prin expunere în 
tratamentul TAG.* Ideea este de a folosi gândurile anxioase ca momente de 
expunere și apoi de a aplica strategii de tratament pentru acestea. În primele 
ședințe, pacienții discută despre îngrijorările lor și sunt învățați strategii de 
coping pentru a-și gestiona stările de anxietate atunci când ele apar. Strate- 
giile acestea includ exerciţii de relaxare (exerciţii de respirație, relaxare mus- 
culară, meditaţie), desensibilizare (repetarea frecventă a relaxării atunci când 
apare anxietatea indusă de gândirea sau de imageria care induce îngrijorare) și 
restructurarea cognitivă (identificarea gândurilor automate și a convingerilor 
frecvente, dezvoltarea perspectivelor alternative multiple, testarea comporta- 
mentală a predicțiilor, reevaluare și decatastrofare). Pacienţii sunt încurajați 
apoi să urmărească orice fel de schimbări în ceea ce privește nivelul stărilor 
anxioase și să observe dacă ele apar concomitent cu gândurile legate de în- 
grijorare, cu amenințări imaginate sau cu rezultatele lor negative viitoare, cu 
reacții fiziologice, evitare comportamentală și indicii externe care ar putea fi 
asociate cu aceste simptome. Indrumându-l pe pacient să devină conștient de 
indiciile propriei anxietăți, îl ajutăm să folosească din timp strategii de coping 
ȘI să prevină intensificarea anxietății. 

DIN LABORATORUL PENTRU STUDII PE ANIMALE ÎN CABINETUL 
TERAPEUTULUI: ȚINTIREA PROCESELOR IMPLICITE 


În prezent, medicii vorbesc în mod curent despre nevoia de a trata persoa- 
na ca un întreg, indiferent dacă suferă de o boală cardiacă, de cancer, anxietate 
ori depresie. În mod evident, este important ca terapeutul să înțeleagă proble- 
mele specifice ale pacientului și relația lor cu viața acestuia în ansamblu. Din 
acest punct de vedere, sunt esențiale schimburile verbale bazate pe cogniție 
explicită. Dar, în vreme ce terapeutul ar trebui să aibă în vedere persoana în 
integralitatea sa, cea mai bună modalitate de a realiza acest lucru ar putea f 
să nu o trateze simultan pentru toate afecțiunile. Eu propun ca răspunsurile 
comportamentale și fiziologice care sunt controlate de procese implicite să fie 
tratate, în măsura în care se poate, separat de gândurile și comportamentele 
care sunt controlate de procese explicite și de cogniție descendentă. 

Ideea ţintirii proceselor specifice nu este una nouă. Abordarea lui Lang, 
bazată pe cele trei sisteme de răspuns, a sugerat că trebuie tratate toate compo- 
nentele diferite ale structurii fricii. Tot la fei, terapeuţii cognitiviști folosesc un 
ansamblu de abordări pentru a ţinti simptome specifice asociate unor tulburări 
particulare. Terapia cognitivă unificată a lui Barlow folosește reevaluări ale 
antecedentelor, strategii de prevenire a evitării și modificarea comportamen- 
telor dirijate emoţional pentru a ținti diferite procese de reglare emoțională 
disfuncționale.” Această abordare este susținută și de teoria reprezentării mul- 
tiple formulată de Brewin și Dalgleish, pe care am menționat-o mai devreme. 
Ceea ce am eu în vedere nu este o înlocuire a acestor idei, ci o completare a 
lor. | 

În mare parte, motivul pentru care cercetările pe animale au un succes 
atât de mare în ceea ce privește conectarea funcțiilor comportamentale și cog- 
nitive la mecanisme cerebrale este că, în condiţii de izolare relativă, se pot ţinti 
procese specifice. Nu trebuie să le cerem șobolanilor să se gândească la trecut 
ori la îngrijorările legate de viitor; le prezentăm deodată sunetele și şocurile şi 
apoi doar sunetul, fără șoc. Șobolanul poate „se gândește așa cum gândeşte un 
șobolan, la ceea ce se întâmplă, dar nu aceasta produce schimbările în creier. 

În cadrul terapiei, gândirea este considerată de obicei parte a procesu- 
lui. Dar ceea ce sugerez este că obiectivele terapeutice ale terapiei prin expu- 
nere ar putea fi realizate în mod mai eficient dacă procedura ar fi coordonată 
mai asemănător cu extincția în laborator, eludând unele dintre procesele cog- 
nitive implicate în mod obișnuit. Studiile pe care le-am menționat mai Sus și 
care demonstrează disocierea dintre expunerea la stimuli fobici mascaţi (non- 
conștientă) și stimuli văzuţi liber (conștientă) sugerează că acest lucru ar putea 
să meargă. . 
Acum, s-ar putea să vă întrebaţi de ce este nevoie să facem acest lucru, din 
moment ce procesele implicite și explicite sunt independente? Nu ar trebui ca 
extincţia să urmeze în mod automat, chiar dacă mintea conștientă este angajată 
în alt fel? De fapt, deși putem izola procesele implicite în laborator, mai ales în 
studiile pe animale, în viața reală, așa cum am văzut, sistemele interacționează. 

Procesarea senzorială implicită contribuie la percepția explicită, procesarea 
memoriei implicite contribuie la memoria explicită, iar procesarea cognitivă 
implicită contribuie la memoria de lucru și la conștiință. Dar lucrurile se petrec 
și invers: procesele explicite pot iniția procese implicite care realizează o sar- 
cină. De exemplu, atunci când subiecților li se spune să reevalueze un stimul, 
sarcina este inițiată cu instrucțiuni verbale și control voluntar, dar aceste pro- 
cese inițiază apoi alte procese care avansează implicit și apoi interacționează cu 
amigdala pentru a-i schimba activitatea. 

Aceasta înseamnă că, deşi unele sarcini ale creierului pot să depindă în 
ultimă instanță de sisteme explicite sau implicite în timp real în viața reală, 
aceste sisteme lucrează împreună şi pot să folosească resurse comune. Prin 
urmare, dacă încercăm să schimbăm convingeri în aceeași ședință în care fo- 
losim extincția, noi îi cerem creierului să învețe și să stocheze amintiri într-un 
mod care nu este cel ideal. Și psihologul Michelle Craske a fost de părere că 
extincția și intervențiile cognitive trebuie separate.”! 

Spre exemplu, să revenim a reevaluare. Deşi schimbarea convingerii prin 
reevaluare este inițiată de cogniția descendentă şi astfel implică participarea 
cortexului prefrontal lateral, ea afectează în mod indirect amigdala. O modali- 
tate prin care face acest lucru este pe calea interacțiunilor dintre cortexul pre- 
frontal median și amigdală,” aceleași regiuni implicate în extincție.” Totuși, 
noi nu știm dacă aceleași circuite, celule și sinapse din cortexul prefrontal şi 
amigdală sunt implicate în reevaluare şi extincție, dar, chiar dacă ele se su- 
prapun doar parţial, reevaluarea cognitivă realizată cu ajutorul instrucțiunilor 
în timpul extincţiei ar putea concura cu procesele care încearcă să schimbe 
răspunsurile comportamentale și fiziologice la amenințări prin extincție și vi- 
ceversa. 

Mai departe, după cum sugerează modelul lui Eysenck, în cazul unei 
persoane anxioase, memoria de lucru poate fi distrasă de informaţii despre 
amenințare care sunt irelevante pentru sarcina pe care aceasta o îndeplinește. 
Prin urmare, dacă persoana vorbește și procesează instrucțiunile în vreme ce 
este expusă amenințărilor, iar creierul trebuie să parcurgă procesul de învățare 
a extincției și de schimbare a convingerilor simultan, sistemele cognitive ne- 
cesare pentru schimbarea convingerii pot fi distrase. Cu alte cuvinte, faptul 
că terapia bazată pe expunere, așa cum se practică în mod obișnuit, implică 
aproape întotdeauna cogniția descendentă, care angajează cortexul prefrontal 
lateral și median, poate insemna că schimbarea cognitivă și schimbarea com- 
portamentală implicită sunt ambele mai puţin eficiente. 

Există vreo dovadă care să sugereze faptul că sistemele implicite și expli- 
cite pot fi țintite separat într-un mod util în timpul terapiei? Ne amintim că 
prezentările mascate ale stimulului au redus comportamentul evitant, dar nu 
au afectat stările conștiente de anxietate, în vreme ce expunerea prin care sti- 
mulul a fost văzut în mod liber a redus stările anxioase, dar nu și evitarea com- 
portamentală. Terapia prin expunere non-conștientă poate fi alegerea optimă, 
atât folosită în completarea expunerii tradiționale, cât şi ca substitut al acesteia. 
Nu s-a studiat dacă extincția non-conștientă este o metodă fezabilă sau nu, dar 

Liz Phelps și cu mine testăm acest lucru în prezent. Probabil că datele nu vor 
apărea suficient de repede pentru a le putea publica în cartea de faţă, dar vă 
invit să consultaţi site-ul laboratorului meu, care include o listă a publicațiilor 
actualizată în permanență (www.ens.nyu.edu/ledoux). 

Recunoașterea deosebirilor dintre procesele explicite și implicite ne ajută 
să înțelegem de ce studiile pe animale ne oferă informaţii utile care ar putea 
îmbunătăți viața pacienților umani. Procesele explicite sunt importante, dar 
studiile efectuate pe animale, așa cum sunt cele realizate de mine, sunt utile 
mai ales în sensul în care ne ajută să înţelegem procesele implicite. În ultimul 
capitol, voi trece în revistă câteva dintre descoperirile din acest domeniu, care 
fie au contribuit la noi strategii de tratament, fie ar putea fi luate în considerare 
în contextul dezvoltării unor abordări noi în psihoterapie. 

CAPITOLUL Îl 
Terapie: lecţii din laborator 


„Fericită preacurata lume a vestalelor! 
Uitând de lume, de lume sunt uitate. 
Eterna strălucire a minţii neprihănite 
Răspuns primeşte la fiecare rugăminte.” 
— ALEXANDER POPE! 


„Schimbarea conţinutului amintirilor sau a tonalităților lor 
emoționale, menită să ne uşureze conștiința ori sentimentul 
de vină, ar putea să ne transforme în mod subtil propria ființă 
sau cel puţin percepţia noastră de sine. Amintirile modificate 
ne-ar putea ajuta să ne simţim mai bine, dar nu este sigur că 
acel „eu” care se simte acum mai bine rămâne cel de dinainte” 
— CONSILIUL PREZIDENȚIAL DE BIOETICĂ? 


În toamna lui 2002 am început să primesc telefoane și mail-uri de la 
persoane care mă rugau să le şterg amintirile. Karim Nader, Glenn Schafe și 
cu mine publicaserăm recent un articol în revista Nazure care purta un titlu 
mai degrabă tehnic “Fear Memories Require Protein Synthesis in the Late- 
ral Amygdala for Reconsolidation after Retrieval.”? În acest studiu, noi am 
condiționat șobolani prin asocierea unui sunet cu un șoc electric și apoi le-am 
prezentat sunetul, după administrarea unui medicament care blochează sin- 
teza proteinelor în amigdala laterală (LA), o regiune de bază pentru stocarea 
asocierii sunet-șoc. Când i-am testat în ziua următoare și cu fiecare ocazie 
după aceea, şobolanii s-au comportat ca și cum nu ar fi fost condiţionaţi nici- 
odată. Cu alte cuvinte, procedura părea că ștersese amintirea legată de faptul 
că sunetul era un semnal de pericol. Spre finalul articolului, noi am sugerat 
că ar exista posibilitatea de a folosi o tehnică similară (dar fără să fie nevoie 
să injectăm un medicament direct în amigdală), pentru a estompa amintirea 
traumatică în cazul persoanelor suferind de TSPT. 

New York Times a publicat un rezumat al articolului,” iar apoi au început 
să sosească scrisori adresate editorului; unii dintre corespondenți erau fascinați, 
iar alții îngroziți că li s-ar putea șterge amintirile. Un psihoterapeut specializat 

în traumă, de exemplu, a sugerat că ne jucăm cu focul, fiindcă experiența tra- 
umei devine o parte din noi înșine și de aceea trebuie să ne-o amintim: „Ideea 
poate fi tentantă pentru o cultură care recurge la evitare și negare pentru a 
face faţă evenimentelor dureroase. Dar, în ciuda suferinţei asociate evenimen- 
telor traumatice, ele reprezintă realităţile noastre personale, sociale și politice. 
Oare ar fi mai bine pentru noi, de exemplu, dacă supraviețuitorii Holocaustu- 
lui ar uita ceea ce s-a întâmplat? Să fim sortiți să repetăm comportamentele 
noastre cele mai reprobabile? Aceasta ar fi un coșmar fără sfârșit.” Comisia 
prezidenţială consultativă în probleme legate de domeniul științific, numită de 
Președintele George W. Bush, a avut o poziţie similară, declarând că memoria 
este inviolabilă și, prin urmare, cercetătorii nu ar trebui să se joace cu ea, chiar 
dacă scopul lor este acela de a-i ajuta pe oameni să se simtă mai bine. (Vezi 
citatul de la începutul capitolului.) 

Dar persoanele care sufereau cu adevărat din cauza amintirilor unor 
experienţe oribile doreau cu disperare tratamentul, necontând faptul că efectul 
său nu fusese testat pe subiecți umani, chiar dacă acest lucru însemna că vor 
pierde o parte din ei înșiși (adică, exact ceea ce își doreau). Aceste persoane 
doreau să i se șteargă amintirile conștiente, deși ceea ce am făcut noi în stu- 
diul respectiv a fost să estompăm amintirile implicite controlate de circuite 
defensive. 

Noi am continuat să publicăm articole în acest domeniu și fiecare lucrare 
nouă era urmată de și mai multe comentarii în presă și de mai multe telefoane 
și e-mail-uri. Voi reveni mai târziu la detaliile acestui domeniu de cercetare și 
la implicaţiile sale. Deocamdată, am pomenit pe scurt acest subiect, cu o mo- 
dalitate de a invita la reflecţie în legătură cu întrebarea dacă amintirile ar trebui 
sau nu să constituie o țintă terapeutică. 

De fapt, fiecare schimb dintre două persoane implică un proces de recu- 
perare și stocare a informațiilor din memorie. Fără memorie, relațiile sociale 
nu ar fi posibile — de exemplu, atunci când interacţionăm social! ne bazăm pe 
detaliile pe care ni le amintim despre cealaltă persoană, pe interese și conflicte 
împărtășite și pe fapte și/ sau experienţe pe care dorim să le transmitem. Dar 
mai relevant, pentru scopul acestei discuţii, este faptul că numeroase — dacă nu 
fiecare — dintre formele de psihoterapie angajează și schimbă amintirile într- 
un fel. Psihanaliza s-a bazat pe extragerea amintirilor reprimate și aducerea lor 
în planul conștiinței, unde pot fi reinterpretate. Terapia cognitivă este un pro- 
ces de schimbare a convingerilor, care sunt amintiri, și de învățare și amintire a 
unor abilități noi de coping. În terapia prin expunere, extincția creează amintiri 
implicite noi, care concurează cu cele existente pentru a le impiedica pe cele 
din urmă să provoace probleme. Studiul nostru a oferit pur și simplu o altă 
modalitate de a realiza ceea ce terapia încearcă să facă deseori — să împiedice 
amintirile neplăcute să provoace suferință. 

Există mai multe noi abordări elaborate cu scopul de a trata stările de 
frică și de anxietate prin schimbarea amintirilor. Acestea folosesc mai cu seamă 
metode care produc schimbări în manieră comportamentală, prin învăţare, și 
mai puțin prin tratamente farmacologice. În unele cazuri, medicamentele sunt 

folosite pe termen scurt, pentru a potenţa efectul învățării, nu ca tratament 
de lungă durată, iar după ce s-a instalat schimbarea, nu mai este nevoie de 
medicamente (se preferă folosirea agenților farmaceutici pentru a stimula o 
experiență de învățare care ameliorează abilitatea de coping, și nu ca terapie 
medicamentoasă). 

Procedurile pe care le voi descrie în următoarele secțiuni vizează în primul 
rând procesele memoriei implicite. Multe se concentrează asupra modalităților 
de a ameliora extincția și, astfel, de a îmbunătăți terapia prin expunere. Dar voi 
descrie și alternative la extincție, în special proceduri care ar putea literalmente 
să şteargă amintirea amenințării, nu doar să o inhibe, așa cum face extincția. 
Dar niciunul dintre tratamente nu este panaceul care poate, de unul singur, 
să vindece problemele legate de frică și anxietate. Pentru ca terapia să aibă 
efecte benefice și îndelungate maxime, se poate să fie nevoie să schimbăm atât 
amintirile conştiente, cât și pe cele non-conștiente care contribuie la distres.* 
De aceea, faptul că în acest capitol evidenţiez aspectele neuroștiințifice ale 
învățării implicite nu înseamnă că eu cred că procesele explicite, cum sunt 
conversaţia, înțelegerea, compasiunea și interacțiunile personale nu au niciun 
rol. Așa cum susțin în ultimul capitol, atât procesele conștiente, cât și cele 
inconștiente trebuie să se schimbe; iar acest lucru se poate realiza cel mai bine 
țintind separat amintirile conștiente explicite și cele implicite. 


CUM FUNCȚIONEAZĂ EXTINCȚIA ÎN CREIER 


Am discutat deja pe larg despre natura extincţiei și rolul său în terapia 
prin expunere. Dar întrucât ea prezintă unele limitări ca instrument terapeutic, 
s-au depus numeroase eforturi în încercarea de a face ca extincția și expune- 
rea să funcționeze mai eficient. Înainte de a discuta despre dezavantajele sale, 
doresc să prezint mai amănunțit decât am făcut-o în Capitolul 4 subiectul 
circuitelor cerebrale care stau la baza extincției, deoarece aceste informaţii ne 
vor ajuta să înțelegem cum se manifestă limitele sale în creier și cum putem 
modifica extincția pentru a le depăşi. | 

Pentru ca extincția să reducă abilitatea unui SC pavlovian de a provo- 
ca răspunsuri defensive, controlul amigdalei asupra acestor răspunsuri trebuie 
schimbat. Elementul principal al acestui proces este cortexul prefrontal ven- 
tromedial (PFCvM), cu abilitatea sa de a regia circuitele localizate în amigdala 
care stochează amintirea SC-SN, care, atunci când este activat, are ca rezultat 
exprimarea răspunsurilor defensive. Ideea potrivit căreia acesta ar fi modul în 
care funcționează extincția a apărut în urma studiilor realizate în laboratorul 
meu de Maria Morgan la începutul anilor 1990.7 Noi descoperiserăm anteri- 
or că animalele cu leziuni ale cortexului vizual păreau incapabile să înceteze 
comportamentul de încremenire la asocierea unei lumini cu un șoc, nici după 
un antrenament îndelungat de extincție.* Nu am crezut că responsabil pentru 
extincție era însuși cortexul vizual, ci ne-am gândit că lezarea cortexului vizual 
ar fi împiedicat informațiile despre SC vizual să ajungă la circuitele vizate de 
extincție, determinând amintirea SC-SN să devină rezistentă la extincție. 

Încercând să aflăm cum puteau fi menținute aceste amintiri ireversibile — 
ori de neșters, cum le numeam noi — din amigdală, am considerat că, odată ce 
animalele și oamenii cu leziuni ale cortexului prefrontal au învățat un răspuns 
cognitiv sau comportamental, ei tind să repete acest comportament (adică, să 
persevereze), chiar și atunci când răspunsul nu mai este util.” Poate că leziu- 
nile cortexului prefrontal, în cazul șobolanilor, au dat naștere unei „perseverări 
emoționale” a încremenirii provocate de SC. Morgan a analizat apoi efectele 
leziunilor PFCvum la șobolani şi a descoperit că, din nou, animalele nu puteau să 
oprească răspunsul de încremenire la SC. Era ca și cum îndepărtarea influențelor 
PFCvm a avut ca rezultat o amigdală care funcționa necontrolat, una care răs- 
pundea la stimuli care nu mai erau, obiectiv vorbind, amenințători. Acesta a 
sugerat imediat că tipul de frică şi anxietate necontrolată care apare la persoanele 
suferind de tulburări anxioase ar putea să implice un fel de dereglare a circui- 
telor cortex prefrontal-amigdală. Părea că amigdala era acceleratorul reacțiilor 
defensive, iar cortexul prefrontal frâna lor (Figura 11.1) Defectarea frânei face ca 
exprimarea reacțiilor să devină greu de controlat. Ideea aceasta a fost confirmată 
de atunci de cercetări pe animale și pe oameni și acum este unanim acceptată.” 

În perioada în care Morgan realiza aceste studii, Greg Quirk, un alt 
membru al laboratorului, a devenit fascinat de extincție şi, curând, a devenit 
un cercetător specializat în controlul cortexului prefrontal asupra extincției.!! 
Lucrările sale au condus cercetarea modului în care PFCvM reglează amigdala 
la un nivel superior și i-au inspirat pe mulți alții să aleagă acest domeniu. 

În Figura 11.2 este prezentată o diagramă simplă a extincţiei. Actorii 
principali sunt amigdala (care stochează asocierile SC-SN), PFCvM (care 
reglează amigdala) și hipocampul (care codează contextul în care este inițial 
învățată și apoi stinsă asocierea SC-SN). 

Orice element care schimbă abilitatea SC de a activa asocierea SC-SN 
în amigdala laterală (LA) sau abilitatea asocierii SC-SN de a controla semna- 
lele transmise de CeA va influența exprimarea comportamentelor defensive și 
a reacțiilor fiziologice în prezența unui SC de ameninţare. Studiile lui Morgan 
pe șobolani au arătat că două regiuni ale PFCvM au contribuții diferite la re- 
glarea amigdalei.” Regiunea prelimbică modulează abilitatea unei expuneri a 
SC să controleze semnalele transmise de amigdală pentru acel eveniment SC. 
În schimb, regiunea infralimbică a PFCvw, prin antrenamentul extincției care 
implică multiple prezentări ale SC, contvmează o nouă asociere (o asociere SC- 
niciun SN) care anulează asocierea SC-SN stocată în LA și generează o schim- 
bare mai durabilă, care se aplică apariţiilor ulterioare ale SC. Cu alte cuvinte, 
regiunea prelimbică reglează exprimarea răspunsurilor defensive provocate de 
SC controlate de CeA la fiecare expunere în parte (în laborator, cu ocazia fie- 
cărui test), dar nu produce schimbări durabile, în vreme ce cortexul infralimbic 
generează, în timpul învăţării extincției, schimbări care persistă de la o expunere 
la alta și în viitor. Hipocampul contribuie prin codarea contextului în care apar 
atât învățarea inițială!?, cât și extincția.!* După cum vom vedea mai jos, extincția 
depinde în mare măsură de context, ceea ce limitează gradul în care efectele be- 
nefice ale extincţiei se generalizează dincolo de situația terapeutică. 

Figura 11.1. Accelerarea și frânarea reacţiilor defensive în creier 
Amigdala este forța motoare (acceleratoare) a răspunsurilor defensive şi 
a răspunsurilor fiziologice care le susțin din creier şi din corp. Cortexul 
prefrontal ventromedian (PFCvM) reglează (frânează) amigdala, ajus- 
tând frecvenţa și intensitatea reacțiilor defensive, pe măsură ce situațiile se 
schimbă. Mecanismul este deseori disfuncțional la persoanele care suferă 
de probleme legate de frică și anxietate (nu pentru că amigdala este sursa 
stărilor de frică sau anxietate, ci pentru că răspunsuri cerebrale şi corporale 
dependente de amigdală contribuie ca ingrediente din care este construită 
o stare de frică sau anxietate). 


Prin urmare, cum împiedică învățarea nouă dobândită în cadrul extinctiei 
(învățarea asocierii SC-niciun SN) exprimarea amintirii originale (asocierea 
SC-SN) și răspunsurile defensive pe care le controlează? Pentru a înțelege 
aceasta, trebuie să analizăm mai detaliat mecanismele celulare și moleculare 
din circuitele învățării amenințării!” și extincţiei!* din amigdală, evidențiind cu 
precădere punctele esenţiale și nu detalii ale funcţionării lor. În acest scop, mă 
voi concentra asupra contribuției amigdalei și a PFCvM la învățarea initială si 
la învățarea ulterioară a extincției (Figura11.3). i. 

Stimulii nesemnificativi sunt împiedicaţi să activeze celulele LA și să declanseze 
circuitele defensive cu ajutorul unei puternice reţele de celule GABA inhibitoare. 
În timpul învățării amenințării, SC și SN converg spre LA, creând asocierea SC-SN 
şi stabilind abilitatea SC — atunci când acesta apare mai târziu — de a opri inhibiția 

Figura 11.2. Principalele regiuni cerebrale implicate în extincție _ 
Amigdala joacă un rol esenţial în achiziţia, stocarea, exprimarea și Saci 
amintirilorlegate deamenințare.Cortexul prefrontalventromedian (PFCv M) 
reglează achiziția, stocarea, exprimarea și extincția amintirilor de către 
amigdală. Hipocampul învaţă despre contextul achiziției, modulează expri- 
marea și extincția amintirilor legate de amenințare în relație cu contextul. 


GABA, astfel încât SC să poată activa LA și, la rândul său, să conducă la exprimarea 
comportamentelor defensive și a răspunsurilor fiziologice prin semnalele “anemie 
de CeA..* După cum se vede în Figura 11.3, LA se conectează cu CeA în mai multe 
moduri: (1) prin conexiuni directe ale LA cu CeA, 2) prin conexiuni dintre ei 
și amigdala bazală (BA) și de acolo cu CeA și (3) prin conexiunea pornind de la 
LA și BA cu un grup de celule GABA inhibitoare numite masele intercalate, care 
apoi se conectează cu CeA.! Fluxul de informații prin aceste conexiuni il este 
reglat prin interacțiuni complexe între celule excitatoare și inhibitoare. _Rezulta- 
tul este că acest tipar de excitație și inhibiție din amigdală permite SC să activeze 
semnale transmise de CeA. Dar este mai mult decât atât. Dovezile sugerează că 
în BA există neuroni care reprezintă asocierea SC-SN (neuronii amenințării), care 
leagă LA de CeA (fie direct, fie prin intermediul celulelor ineercalate); și „neuronii 
extincției”, care împiedică neuronii amenințării să activeze CeA” In Ci sunt im- 
plicate interacțiunile dintre două subregiuni, CeA laterală și mediană. CeA laterală 
primește semnale de la celelalte regiuni ale amigdalei (LA, BA și celulele intercalate), 
iar CeA mediană este sursa semnalelor către hipotalamus și trunchiul cerebral, care 
controlează consecințele diverse ale activării circuitului de apărare (vezi Capitolul 4). 

După ce a fost învățată, exprimarea răspunsurilor de apărare controlate de 
CeA este reglată de conexiunile din regiunea prelimbică a cortexului prefron- 

Figura 11.3. Circuitele din amigdală și din cortexul prefrontal care 
se află la baza condiționării și a extincţiei răspunsurilor defensive 
Condiţionarea amenințării include convergența stimulului condiționat 
(SC) și a celui necondiţionat (SN) în amigdala laterală (LA). LA trimi- 
te legături spre celulele intercalate (TC), partea laterală a nucleului cen- 
tral (CeAL) și neuronii amenințării din amigdala bazală (BA). Neuronii 
amenințării din BA se conectează cu ITC și cu partea mediană a nucleu- 
lui central (Ce AM). În cadrul CeA, diferite celule primesc semnale de la 
LA și ITC, dar cele două populații de celule sunt interconectate. Regiu- 
nea prelimbică a cortexului prefrontal (PFCPL) se conectează cu neuronii 
amenințării din BA și îi controlează. Semnalele venind de la CeAL se 
conectează cu CeAM, care se conectează cu regiunile de control al răs- 
punsului. Circuite similare sunt implicate în extincție, cu excepția faptului 
că PFCIL se conectează mai mult cu neuronii extincției decât cu cei ai 

amenințării din BA. Neuronii extincţiei din BA reglează apoi CeAM 


După Lee și colab. (2013) 


tal median cu BA, care se conectează apoi cu CeA direct și prin celulele inter- 
calate.** Circuitele pentru extincţie sunt similare, dar cu o singură deosebire 
importantă. Sunt implicate mai mult conexiunile din regiunea infralimbică 
(și mai puţin cele din regiunea prelimbică) a cortexului prefrontal median cu 
celulele bazale și intercalate ale amigdalei.25 Mai mult decât atât, conexiunile 
dintre hipocamp și BA (nereprezentate în Figura 11.3) sunt importante pentru 
deosebirea contextelor diferite și a relației lor cu pericolul semnalat de SC.2% 
Toate aceste interacțiuni neuronale aflate la baza extincției și a răspunsurilor de 
apărare sunt reglate mai departe de neuromodulatori (cum sunt norepinefrina 
și dopamina) și de peptide (cum sunt endocanabinoidele, encefalina, substanța 
P, oxitocina și factorul neurotrofic derivat din creier, printre altele).7 

Există cel puţin trei componente ale procesului care împiedică asocierea ori- 
ginală SC-SN să fie exprimată după extincție.“* Una este aceea că asocierea SC- 
niciun SN exercită un control inhibitor asupra procesării LA (aceasta slăbind abili- 








i 

tatea SC de a activa asocierea SC-SN). Alta este aceea că legăturile dintre cortexul 
infralimbic și celulele inhibitoare din nucleul bazal și regiunea intercalată reduc și 
mai mult abilitatea SC de a trece din LA spre CeA. În sfârșit, extincția interferează 
cu echilibrul dintre regiunile laterale și mediane ale CeA și împiedică exprimarea 
semnalelor dinspre CeA mediană spre circuitele de control al răspunsului. 

La fel ca toate formele de învățare,” extincţia necesită sinteza proteinelor 
în neuronii care învață şi stochează noile informații. În acest caz, sinteza prote- 
inelor este necesară atât pentru cortexul infralimbic*, cât și pentru amigdală,” 
pentru ca efectele extincției să persiste ca memorie de lungă durată. 

Pentru majoritatea, dacă nu pentru toate formele de memorie și în ma- 
joritatea, dacă nu toate organismele, sinteza proteinei care susține stocarea 
memoriei este declanșată de activarea unor gene în neuronii care formează 
memoria. Un activator esenţial este factorul de transcripție genetică CREB.*? 
Învăţarea extincției nu face excepție, fiindcă și ea implică sinteza proteică de- 
pendentă de CREB.* Activitatea CREB este reglată de neuromodulatori, cur 
sunt norepinefrina și dopamina, care sunt eliberaţi prin informațiile transmise 
de CeA. Acest proces implică multe alte molecule și etape." Rezultatul este că 
în timpul învățării extincţiei, sinapsele care au fost active recent pe acei neuroni 
care sunt supuși sintezei proteinelor sunt consolidate, și noi tipare de conexi- 
uni sinaptice între diverși neuroni din rețea compun amintirea. Reactivarea 
acelor sinapse duce la recuperarea amintirii extincției, care elimină asocierea 
inițială SC-SN. 

Înțelegerea acestor circuite în cele mai mici detalii oferă un puternic fun- 
dament pe baza căruia putem înţelege extincția și modalitățile prin care poate 
fi ameliorată, pentru a spori eficiența terapiei prin expunere. Dar întâi, să vor- 
bim despre câteva limitări ale extincției care trebuie depâșite. 


LIMITĂRI ALE TERAPIEI PRIN EXPUNERE EVIDENȚIATE 
DE STUDIILE DE LABORATOR ASUPRA EXTINCȚIEI 


În ciuda folosirii pe scară largă a tehnicilor bazate pe expunere, expunerea 
realizează o paletă limitată de lucruri. Multe dintre limitări sunt cele pe care le 
prezintă extincția în sine. Tabelul 11.1 prezintă câteva, care apoi sunt ilustrate 


grafic în Figura 11.4. 


"Tabelul 11.1. Limitările extincţiei 





1. Dependenţă de context: extincția realizată într-un context nu se generalizează bine la 


alte contexte. _ 
2. Revenire spontană: efectele extincției dispar cu timpul, astfel că stimulul condiționat 








devine din nou ameninţător. 
3. Reinnoire: expunerea la contextul condiționării inițiale poate să anuleze efectele 


extincţiei şi să reactiveze potențialul de inducere a amenințării al stimulului condiționat. 


4. Reinstalare: re-expunerea la stimulul necondiționat poate anula efectele extincției. 





5. Anulare a efectului indusă de stres: experiențe stresante complet lipsite de legătură cu 
experiența inițială de învățare a amenințării pot şi ele să anuleze efectele extincției. 

Figura 11.4. Revenirea amenințărilor stinse 

a. Prin extincție, capacitatea amenințărilor învăţate de a controla reacţiile 
de apărare este slăbită. Extincţia reușită are ca rezultat niveluri scăzute ale 
răspunsurilor defensive, cum este încremenirea. Cu toate acestea, amintirea 
amenințării iniţiale poate să reapară, sugerând că extincţia este o formă de 
învățare inhibitorie care reprimă amintirea inițială a amenințării. Revenirea 
poate apărea pur și simplu cu trecerea timpului (revenire spontană), datorită 
expunerii la contextul în care s-a format amintirea inițială (reînnoire) sau 
prin expunerea la stimulul necondiționat (reinstalare). b. Revenirea spon- 
tană apare atunci când există un interval îndelungat între condiționare și 
extincție; este mai puțin probabil să apară după un interval scurt. c. Reinnoi- 
rea apare în contextul trainingului, dar nu într-un context nou. d. Reinstala- 
rea implică prezentarea stimulului necondiționat (SN) după extincţie. Dacă 
testul următor apare în același context, atunci se reinstalează încremenirea. 


După Quirk and Muller (2008), adaptată cu permisiunea Macmillan 
Publishers Ltd.: Neuropsychopharmacology (Vol. 33, p. 56-72) E 2008 şi 
Myers și Davis [2007], adaptată cu permisiunea Macmillan Publishers 

Ltd.: Molecular Psychiatry (Vol. 12, p. 120-150) O 2007. 

Extincţia este puternic dependentă de contextul în care se produce.” 
Dacă un şobolan este condiționat cu un sunet și un șoc electric într-o încăpere, 
iar apoi efectele sunetului sunt stinse într-o altă încăpere, șobolanul nu va mai 
încremeni la sunetul produs în noua încăpere folosită pentru extincție, dar va 
încremeni totuși la auzirea sunetului din încăperea condiționării inițiale sau 
din altă încăpere în care nu s-a realizat extincția.* La animale și la oameni, 
controlul contextual al extincției depinde de hipocamp.” Această specificita- 
te a contextului restricționează efectele benefice ale expunerii realizate doar 
în cabinetul terapeutului și a condus la ideea că expunerea trebuie realizată 
în cât mai multe situații diferite, în special în lumea reală, acolo unde apar 
amenințările autentice. De aceea, ca parte a terapiei cognitive comportamen- 
tale, pacienții sunt învățați protocoale de expunere pe care să le urmeze atunci 
când se confruntă cu amenințări în viața de zi cu zi.“ 

O altă limitare o reprezintă faptul că efectele extincției pot fi anulate, refăcân- 
du-se asocierea SC-SN și, de fapt, anulând asocierea SC-niciun stimul, stabilită 
în timpul învățării extincției. Pavlov a descoperit o versiune a acestui fenomen, în 
studiile sale de pionierat, de condiționare a salivaţiei la câini.” După ce câinii au 
învățat să saliveze la sunetul clopoțelului, reacția putea fi stinsă sunând clopoțelul 
în mod repetat fără să apară mâncarea. Dar atunci când suna clopoţelul din nou, 
după câteva zile fără nicio expunere la sunetul său, câinii salivau la fel ca înainte. 
Pavlov a numit fenomenul acesta revenire spontană — anularea extincției prin tre- 
cerea timpului. Lucrările realizate mai târziu au demonstrat că revenirea sponta- 
nă este O trăsătură generală a extincției, fiindcă apare atât în cazul condiționării 
amenințării, cât și al condiționării apetitive,“* și afectează deopotrivă animaleie 
și oamenii.“ Din păcate, efectele terapeutice ale terapiei prin expunere, fiindcă 
depind de extincție, pot fi compromise și ele de revenirea spontană.” 

Extincţia poate fi anulată și prin procese cunoscute sub numele de rein- 
stalare şi reînnoire.* În cazul reînnoirii, expunerea la contextul în care a apărut 
condiționarea este suficientă pentru a reactiva asocierea SC-SN.” La anima- 
le* și la oameni,” reînnoirea depinde de procesarea contextuală realizată în 
hipocamp. În schimb, reinstalarea apare atunci când subiectul este expus doar 
la stimulul aversiv, care, asemenea contextului sau SC în sine, poate activa aso- 
cierea iniţială SC-SN și reactiva răspunsurile condiționate.” Dacă un şobolan 
care a beneficiat de extincția completă după condiționarea amenințării este 
expus unei singure prezentări a SN, el va încremeni din nou la SC, deși SC și 
SN nu sunt reasociate niciodată. Faptul că, după extincție, efectele experienței 
de condiţionare iniţiale pot reveni spontan sau se pot reinstala ori reînnoi de- 
monstrează că extincția nu este o ștergere a memoriei.” 

Și evenimentele stresante ori dureroase care nu a legătură cu învățarea 
iniţială pot anula efectele extincției și reinstala reacțiile condiţionate inițiale. 
De exemplu, fobiile tratate cu succes prin terapie bazată pe expunere pot re- 
apărea după evenimente stresante care nu au nici o legătură cu fobia*? (o fri- 
că de înălțimi poate reveni după moartea unui membru al familiei sau după 
un accident de automobil). Şi stresul poate împiedica producerea extincției.” 
Cercetătorii cred că aceasta se datorează faptului că evenimentele stresante 

eliberează hormonul cortizol prin sistemul hipofizo-suprarenal (vezi Capito- 
lul 3), acest hormon are efecte perturbatoare asupra funcției PFCvM.5 Abel 
tocmai factorul necesar pentru inducerea extincției — expunerea la atiănințaa 
stresante — poate împiedica extincția. Acesta reprezintă un argument împo- 
triva folosirii imersiunii și a procedurilor de expunere înrudite, care ps E 
că niveluri ridicate de „frică”. Dar hormonii eliberati în timpul Calu il 
împiedică extincția, au efecte complexe și uneori opuse în etape diferite ale 
învățării (achiziţia, consolidarea memoriei, recuperarea, extincția şi reconsoli- 
darea memoriei). Stresul relativ ridicat poate fie să dit fie să îm iedice, î 

funcție de care etapă a învățării este în desfășurare. oaia 


| Unii cercetători afirmă că o altă limitare a extincției şi, prin urmare, a terapiei 
prin expunere, este aceea că valoarea sa este limitată la situații în care A e 
care încercăm să le tratăm au fost stabilite prin învățare; nu putem stinge o aaa 
ere pe care nu am învățat-o. Observația principală folosită pentru a susține apa 
punct de vedere este aceea că pacienţii nu pot indica întotdeauna o experiență 
negativă vătămătoare ca sursă a problemelor lor.% Cu toate acestea, fa ia nu-și 
a că au fost condiționaţi nu înseamnă că acea coli etnia avut loc.” 
i tare este Vaio said, cu atât este mai probabil ca persoana 
p u-și amintească de ea, deoarece cortizolul eliberat în timpul stresului 
poate ataca hipocampul și produce amnezie în privința evenimentului, nelăsând 
nicio amintire conștientă sau doar una deteriorată a acestuia 5 Aceiaai hormoni 
potențează de fapt procesul non-conșştient al condiționării amenințării în amigda- 
la Expertul în anxietate David Barlow notează că tot ceea ce este necesar S 
condiționarea reacțiilor anxioase la stimuli externi ori la gânduri ori ala cor- 
porale este activarea sistemului luptă-sau-fugi (adică, activarea circuitului defensiv) 
- stimulii externi pot deveni asociați mai degrabă cu starea resimțită decât cu un 
SN extern.” Din nou, nu este nevoie ca acest proces de condiționare să ațungă la 
percepția conștientă. Dovezile care arată că efectele conditionării aie e 
pot fi mai slabe decât efectele condiționării conștiente“! nu infirmă ideea a 
GR condiționarea non-conștientă poate fi importantă; mascarea și alte metode 
folosite pentru a induce lipsa conștiinței de stare limitează în mod semnificativ 
profunzimea procesării informațiilor (aceasta este o limită de natură tehnică a me- 
rodei prezentării, așa cum am arătat în capitolele anterioare). În viata reală. multe 
evenimente, deși vizibile în mod liber, nu intră în spațiul percepției Sfinte i 
totuși, influențează cogniția și comportamentul.* | î 
Cu toate acestea, nu neapărat toate amenințările cu care se confruntă oamenii 
se datorează unor experiențe de învățare specifice. Unele amenințări pot să aibă o 
componentă înnăscută. De exemplu, în Capitolul 3 am discutat despre amenințările 
apărute pe cale evoluționistă. Nu toată lumea prezintă o frică patologică de şe i, pă- 
ianjeni, înălțimi sau situații sociale. Dar acestea sunt condiţii la care suntem sibi 
ca specie. Și cu toate că unele persoane sunt mai sensibile decât altele, se poate ca noi 
toți, în anumite condiții, să avem o anumită vulnerabilitate la ele. 
| Tehnic vorbind, este corect faptul că extincția nu poate fi folosită pentru a 
ajuta oamenii să facă față problemelor care nu sunt bazate pe vă pana di ueli 

ea induce o învăţare nouă care concurează cu învățarea inițială. Dar procedura 
extincției bazată pe repetarea stimulului poate fi folosită. În acest caz, proce- 
dura expunerii la stimul se numește Pabizuare.” Habituarea este o formă de 
învățare non-asociativă, deoarece implică faptul că un singur stimul are o capa- 
citate înnăscută sau preexistentă de a afecta comportamentul. De exemplu, un 
zgomot puternic provoacă un reflex de tresărire atunci când apare prima dată, 
dar această abilitate slăbește prin repetiţie. În schimb, extincția este asociativă, 
deoarece se bazează pe un stimul care și-a dobândit forța prin învățare." La fel 
ca extincția, habituarea poate fi anulată de stimuli stresanți (șocuri electrice de 
exemplu, conduc la dehabituare — reversul habituării).* Habituarea este o idee 
de bază în terapia prin expunere prelungită, în care stimulii amenințării sunt 
prezentați iar și iar, într-o ședință de terapie, până când reacțiile persoanei dis- 
par treptat.% În timpul terapiei prin expunere, habituarea și extincția pot con- 
tribui amândouă la efectele repetării stimulului.“ Reversibilitatea extincției 
și a habituării, deși sunt problematice într-o situație terapeutică, reprezintă 
o caracteristică naturală, utilă a creierului. Atunci când lucrurile se schimbă, 
creierul trebuie să se adapteze. Revenirea spontană permite o testare a situaţiei 
după trecerea timpului. Reînnoirea este o modalitate de a ne repune în alertă 
atunci când ne întoarcem la o situație particulară în care anterior a apărut 
pericolul, reinstalarea induce un mod defensiv maxim și reactualizează ceea 
ce am învăţat în trecut, dacă un eveniment dureros sau oarecum periculos are 
loc în mod real. Limitările extincțici sunt, într-un anumit sens, inseparabile de 
avantajele pe care le oferă în mod natural. 


SE POATE PERFECȚIONA PROCEDURA EXTINCȚIEI PENTRU 
A SPORI EFICIENȚA TERAPIEI PRIN EXPUNERE? 


Deși expunerea este deosebit de folositoare, faptul că este atât de ușor 
reversibilă a încurajat căutarea unor alternative și a unor modalități de a-i spori 
eficienţa. Secţiunea aceasta va analiza sugestiile pentru domeniul comporta- 
mental, iar cea viitoare pe cele pentru domeniul neurobiologiei. 

Psihologul Michelle Craske și colegii săi sunt printre liderii acestui demers 
având ca obiectiv eficientizarea terapiei bazate pe expunere prin perfecționarea 
extincției.* Ei au oferit mai multe sugestii specifice, bazate mai cu seamă pe 
cercetarea extincției la animale, având ca scop consolidarea expunerii și spori- 
rea rezistenței la reversibilitate. 


1. Amplificarea infirmării expectanţei în timpul extincţiei 


Așa cum am arătat în Capitolul 10, învățarea extincției depinde de o 
eroare de predicție, o nepotrivire între așteptări și experiențe." De aceea, cre- 
area situațiilor de expunere care prezintă discordanțe mai mari ar trebui să 
amelioreze rezultatul terapeutic. Craske și colegii săi susțin că strategiile care 
încearcă să schimbe convingerile legate de amenințări, reducând tendința de 
a supraestima vătămarea potențială pe care o va cauza un stimul, scad nive- 

lul discordanței și, în felul acesta, slăbesc învățarea extincției. Urmând această 
logică, intervențiile cognitive ar trebui folosite doar după expunere; altfel, ele 
ar putea slăbi efectele terapiei bazate pe expunere, în loc să le d pei a 
Acest lucru este valabil în ceea ce privește aspectele expunerii care au în sd 
dere cogniția explicită. Dar se poate aplica, măcar într-o anumită măsură, si 
la învățarea implicită în extincție — vă amintesc ideea evidenţiată în capitolul 
trecut despre separarea cât mai mult posibil a aspectelor implicite și explicite 
ale terapiei, pentru a le permite să acționeze fiecare cu eficiență maximă. 


2. Folosirea exclusivă a întăririi ocazionale în timpul extincţiei 


In general, SC este prezentat singur în extincție. Dar în procedura „întă- 
ririi ocazionale”, este urmat uneori de SN.% Aceasta ar contribui la fu aa 
expectanței, ar îmbunătăți efectele extincției și ar spori pregnanța SC, ceea ce sti- 
mulează învățarea nouă. În plus, o întărire de felul acesta oferă îersoniei experiență 
repetată cu reducerea fricii şi cu reapariția fricii, astfel că revenirea senzaţiilor de 
frică în situații reale de viață ar fi mai puţin stresantă și descurajantă. | 


3. Intensificarea procesului de extincţie 


Îi ro . ._.. „__» . a . . sprit 
p cedura „extincției intensive”, mai mulți SC ai amenințării sunt stinși 
separat și apoi combinați într-o ședință de extincție comună.?! Această abordare 
reduce revenirea spontană atât în cazul animalelor,? cât și al oamenilor.” 


4, Eliminarea semnalelor de siguranţă şi a comportamentelor de 
siguranţă 


S : : , ă : : 
Semnalele și comportamentele de siguranță (vezi Capitolul 3) oferă o ali- 
nare temporară, dar interferează cu învăţarea inhibitorie și, până la urmă, sunt 
a A - - : 
neproductive. Eliminarea lor ar putea conduce a rezultate mai bune. 


5. Folosirea contextelor multiple de expunere 


- Dat fiind faptul că extincția este dependentă de context, realizarea expu- 
nerii în contexte diferite este o modalitate de a reduce şansele reînnoiri. Astfel 
expunerile ar trebui să se facă în situaţii diferite, la ore diferite, în prezența și în 
absența terapeutului, folosind și imaginaţia și stimuli reali și, de asemenea, în 
situații sigure (acasă, în cabinetul terapeutului), precum și în lumea reală. ! 


6. În completare... 


| Acestea și alte sugestii oferite de Craske și colegii săi par bine înteme- 
iate și au avantajul de a respecta îndeaproape abordările folosite în studiile 
extincției realizate în laborator și, de asemenea, de a păstra separația între ma- 
nipulările cognitive și cele comportamentale. Voi adăuga și eu câteva sugestii, 





302 ANXIOS 


deși implementarea unora dintre ele poate părea nepractică din perspectiva 
status quo-ului psihoterapiei. Dar eu cred că va fi util pentru dumneavoastră, 
chiar dacă vă limitați la o analiză de principiu a motivelor pentru care aceste 
sugestii ar fi de folos în terapia prin expunere. 

În primul rând, având în vedere faptul că învățarea explicită și implicită 
interferează reciproc, ar trebui folosit un singur tip de experiență de învățare 
într-o ședință (vezi capitolul precedent). Dacă este o procedură implicită, de 
exemplu, extincția, atunci conversaţia, instrucțiunile și alte angajamente cog- 
nitive care pot să interfereze și să concureze pentru resurse, ar trebui limitate la 
maximum (lucru subliniat de Craske în discuţia de mai sus). Aceasta limitează 
ceea ce se poate realiza într-o singură ședință, dar poate să producă un rezultat 
mai bun. 

În al doilea rând, nu încercați să stingeți un întreg eveniment complex. 
Scena unui accident conţine multe indicii și numai unele dintre ele sunt rele- 
vante. Descompuneți evenimentul în declanșatori specifici și lucraţi la aceștia 
separat. 

În al treilea rând, gândiţi-vă să realizați expuneri în condiții care eludează 
percepţia conștientă, folosind mascarea sau alte abordări. Aceasta ar putea fi 
cea mai bună metodă de a aborda procesele implicite. Deși este dificil de rea- 
lizat, ea poate să fie deosebit de utilă. 

În al patrulea rând, învățarea ar trebui să fie gradată în timpul ședinței 
de terapie. Se știe că învăţarea comasată este mult mai puțin eficientă în cre- 
area amintirilor durabile.”* Explicaţia la nivel molecular implică factorul de 
transcripție CREB, care inițiază exprimarea genetică și sinteza proteinei în 
conversia memoriei de scurtă durată în memorie de lungă durată.” Învăţarea 
comasată epuizează CREB și este nevoie de șaizeci de minute de recuperare 
pentru a reface rezervele, deci trainingul suplimentar în acea perioadă interfe- 
rează cu procesul de refacere a resurselor.” S-a demonstrat că sinteza proteică 
dependentă de CREB în PFCvmM” și amigdală”* este necesară pentru retenția 
și extincţia pe termen lung. Deci, dacă este nevoie de 25 de expuneri, ele ar tre- 
bui realizate în grupe de câte cinci, cu pauze între ele și iu 25 odată. Efectele 
extincției și expunerii sunt mai durabile dacă ele se desfășoară în mai multe 
reprize. 

În al cincilea rând, după experiența de învățare, trebuie să se facă un efort 
pentru a reduce la minimum activitățile care ar putea perturba consolidarea 
memoriei. Atât pentru memoria explicită, cât și pentru memoria implicită, 
consolidarea depinde de exprimarea genetică și de sinteza proteinelor.“ Acest 
proces durează cel puțin 4-6 ore; evenimentele petrecute la nivel molecular sau 
comportamental în acest timp pot să interfereze cu procesul de consolidare și 
să slăbească amintirea.*! izolarea pacienților după expunere nu este o soluție 
practică, fiindcă ei trebuie să revină la activităţile de zi cu zi, dar ar putea fi ne- 
cesară pentru a obține beneficii optime. Ne-am putea imagina niște clinici în 

care să se realizeze o procedură de felul acesta pe timpul nopții.” Prin izolarea 
pacientului pe timpul nopții s-ar profita și de faptul că aspecte importante ale 
consolidării memoriei au loc în timpul somnului." Ar fi, probabil, de ajuns și 

câteva ore. Studii recente arată că un „pui de somn” după ședința de terapie 
sporește beneficiile terapeutice.** Este posibil însă ca acel pui de somn imediat 
după terapie să elimine ruminaţiile și expunerea la triggeri, împiedicând astfel 
consolidarea informațiilor prin reîntăriri.5 Oricare ar fi motivul pentru care 
somnul de după terapie funcționează, el pare să aibă valoare practică. Evident, 
chiar dacă se află în medii controlate, pacienţii pot să prezinte gânduri care 
interferează cu consolidarea, de aceea trebuie să acordăm o atentie specială 
stabilirii unor activități structurate care susțin consolidarea terapiei în timpul 
acestor ședințe prelungite și nu interferează cu ea. 

Punerea în practică a acestor sugestii nu este ușoară. Un motiv ar fi acela 
că mai multe dintre sugestiile mele nu pot fi implementate în limitele for- 
matului terapeutic acceptat al ședinței de 50 de minute. Dar dacă usurinta 
procedurilor ar f criteriul după care s-ar stabili tratamentul medical, atunci 
persoanele cardiace nu ar beneficia de pacemakers și cele suferind de boala 
Parkinson de stimularea cerebrală profundă sau de terapia genică. Nu sugerez 
că psihoterapia ar trebui să urmeze un model medical, Spun doar că, pen- 
tru un tratament eficient, ar fi probabil nevoie de o schimbare a modului de 
desfășurare a şedinţelor. 

Mai am o sugestie importantă care, spre deosebire de cele enumerate mai 
sus, este foarte simplu de implementat. Este vorba despre relaţia dintre primul 
exercițiu de extincţie și cele care urmează. Vom detalia acest subiect după ce 
vom discuta despre reconsolidarea amintirilor. 


FOLOSIREA STIMULĂRII NEUROBIOLOGICE A EXTINCȚIEI 
PENTRU OPTIMIZAREA TERAPIEI BAZATE PE EXPUNERE 


Am prezentat până acum metode de stimulare a extincției prin ajustări 
procedurale. O altă abordare combină proceduri standard de extincţie cu ma- 
nipulări asupra creierului, cum sunt cele de natură medicamentoasă. Este im- 
portant de subliniat că acestea nu sunt tratamente medicamentoase: pacientul 
nu este „sub medicaţie” o perioadă îndelungată. Modificările operate pe cale 
biologică sau medicamentoasă se folosesc pe durate scurte pentru a spori efec- 
tele învățării extincției. 


Stimularea extincției prin tratament medicamentos 


Studiile vizând baza neurală a învățării amenințării la șobolani au 
evidențiat o modalitate promițătoare de ameliorare a extincției. În anii 1990 
mai multe studii realizate în laboratorul meu și în alte laboratoare au deron- 
strat că plasticitatea sinaptică pe care se bazează achiziționarea asocierii SC- 
SN de către amigdală depinde de o subcategorie de receptori ai glutamatului 
numiţi receptori NMDA (N-metil-D-aspartat)*: Mecanismul acestor re- 
ceptori a fost descris în Synapric Seif, dar detaliile precise nu sunt importante 
pentru noi aici. Elementul relevant pentru acest context se referă la faptul că, 
atunci când receptorii NMDA sunt blocaţi în LA, condiționarea amenințării 

este perturbată. Această descoperire fundamentală i-a sugerat lui Michaei Da- 
vis ideea că există posibilitatea ca facilitarea funcţiei receptorului NMDA să 
stimuleze învățarea, lucru care s-a dovedit adevărat. Atunci când șobolanilor 
li s-a administrat medicamentul D-cicloserină (DCS), care facilitează funcţia 
receptorilor NMDA, amintirea creată prin condiţionare a fost mai puternică. 

Recunoscând faptul că extincţia în sine este o formă de învățare, Davis 
s-a gândit că este posibil și ca facilitarea funcţiei receptorului NMDA să sti- 
muleze efectele extincţiei. Apoi a început să colaboreze cu colegi specialiști în 
psihiatrie, în special cu Barbara Rothbaum și Kerry Ressler, care au realizat 
teste pentru a vedea dacă DCS ajută într-adevăr terapia prin expunere.” Re- 
zultatele iniţiale au confirmat ipoteza lui Davis, dar mai multe studii ulterioare 
au avut rezultate neconcludente.** Totuşi, în ansamblu, rezultatele studiilor pe 
animale și oameni sugerează că DCS întărește într-adevăr efectele extincției și 
ale expunerii, cel puţin în anumite condiții.” 

Inspirați de succesul înregistrat cu DCS, cercetătorii au început să inves- 
tigheze alte modalităţi de a stimula chimic expunerea. După ce s-a demonstrat 
la rozătoare că hormonul cortizol (sau variante sintetice ale sale) facilitează 
extincția,” s-au testat efectele administrării sale înainte de expunere, în ca- 
zul unor pacienţi fobici.*! Studiile au arătat că tratamentul cu cortizol reduce 
anxietatea și răspunsurile fiziologice raportate în timpul expunerii la stimuli 
fobici și crește persistenţa acestor efecte. Așadar cortizolul pare să influențeze 
sistemele de procesare explicită și implicită deopotrivă, corespunzător naturii 
răspândite a receptorilor săi în creier în neocortex și în circuitele subcorticale 
de supraviețuire.” 

In laboratorul meu, Rob Sears a descoperit că blocarea neuromodulato- 
rului orexină anulează condiționarea amenințării.” S-a dovedit că acest efect 
implică interacțiuni între neuronii care eliberează norepinefrina în locus co- 
eruleus și sistemul hipotalamic al orexinei. Neuronii hipotalamici eliberează 
orexină în locus coeruleus și acesta eliberează norepinefrină în amigdală. Ast- 
fel, blocarea receptorilor orexinei în locus coeruleus reduce nivelul norepine- 
frinei din LA și în felul acesta interferează cu condiționarea. Alte studii re- 
cente au demonstrat că blocarea unui receptor al! acestui modulator facilitează 
extincţia, atunci când este injectat direct în amigdală, dar nu și în PFCvM sau 
în hipocampus.”* Orexinele sunt implicate și în anxietatea umană, mai ales în 
tulburarea de panică." Aceste studii identifică orexinele ca o țintă potențială 
pentru îmbunătăţirea efectelor terapiei prin expunere. 

Un nou set de cercetări extrem de interesante despre receptorii care de- 
tectează aciditatea” în creier pare deosebit de promițător, deși nu cred că acești 
receptori s-au studiat în relație cu extincția. Acești receptori detectează nivelu- 
rile pH din lichidul cefalorahidian (CSE), care este substanţa care înconjoară 
neuronii în creier și măduva spinării. Un nivel scăzut al pH-ului indică niveluri 
prea ridicate de aciditate; aceasta este o consecință a răspândirii bioxidului de 
carbon (CO,) din sânge în lichidul cefalorahidian. În creier, CO, este des- 
compus, iar tezultatul este o creștere a acidității. Atât nivelurile CO, cât și 
cele ale acidității sunt detectate de senzori speciali de pe neuronii respiratori 

din trunchiul cerebral care transmit semnale mușchilor diafragmei să crească 
ritmul respirației, pentru a aduce mai mult oxigen pentru a echilibra nivelul 
ridicat al CO,. Studiile recente realizate pe rozătoare au identificat senzori ai 
acidității localizați în neuroni ai amigdalei (LA și BA) și în BNST.” Creșterea 
acidității sporește excitabilitatea neuronilor din aceste regiuni, făcându-i mai 
sensibili la amenințări.” S-a sugerat că hipersensibilitatea la aciditate în creier 
ar fi o predispoziţie genetică a tulburării de panică,” ceea ce ar confirma teoria 
alarmei de sufocare în tulburarea de panică formulată de Klein (vezi Capi- 
tolul 3).1% Întrucât cercetările efectuate pe rozătoare sugerează că nivelurile 
de aciditate din amigdală și BNST modifică răspunsul la stimulii interni și 
externi, cercetările vizând receptorii care detectează aciditatea ar putea fi rele- 
vante pentru o gamă mai largă de tulburări implicând stări de frică şi anxietate. 
Noi instrumente farmacologice pentru schimbarea nivelurilor acidității devin 
disponibile și acestea pot să ofere încă o abordare a problemelor legate de frică 
şi anxietate la oameni”; studiile extincției la animale ar fi locul ideal pentru a 
explora această posibilitate. 

S-au obținut rezultate promițătoare și în urma folosirii unor medicamen- 
te care stimulează funcția sistemului endocanabionid al creierului, pentru a 
optimiza extincția la animale și terapia prin expunere la oameni.!? Alte medi- 
camente testate în acest scop ţintesc GABA, serotonina, dopamina, acetilcoli- 
na și alți transmițători, precum și hormoni, cum este oxitocina.!% S-a raportat 
recent că și halucinogenele au un efect benefic asupra anxietății,!* şi este inte- 
resant de cercetat mai departe cum interacționează aceste substanțe chimice cu 
circuitele de supraviețuire și cele neocorticale implicate în memoria de lucru, 
în atenţie și alte funcții cognitive care contribuie la conștiință. 


Folosirea stimulării creierului pentru îmbunătăţirea extincţiei 


Există mai multe proceduri disponibile pentru stimularea sistemului ner- 
vos central sau periferic în scopuri terapeutice. Printre ele se numără stimu- 
larea profundă a creierului, stimularea magnetică transcraniană și stimularea 
nervului vag.!% 

Stimularea profundă a creierului (DBS) este destul de invazivă și presupu- 
ne aplicarea unor impulsuri electrice prin electrozi implantați în creier. Această 
tehnică este folosită cu oarecare succes în boala Parkinson, sindromul Tourette, 
depresie, anorexie și tulburări de anxietate.!% Studiile pe șobolani demonstrea- 
ză că DBS poate îmbunătăți extincția."” Deși sunt relativ puține studiile care 
au urmărit dacă DBS poate ajuta în terapia prin expunere în cazul subiecților 
umani, dovezile existente confirmă acest lucru.!% Din păcate, mecanismele 
care se află la baza efectului terapeutic sunt încă insuficient înțelese. 

O procedură mai puţin invazivă este stimularea electrică transcrania- 
nă directă, o tehnică prin care se aplică curent electric de intensitate scăzută 
pe suprafața craniului. Curentul trece prin craniu până la părțile superficiale 
ale cortexului și schimbă excitabilitatea neuronilor în zona afectată. Această 
procedură este folosită pentru modificarea procesării informaţiilor în diver- 

se sarcini cognitive de laborator și s-a dovedit utilă în tratamentul depresiei, 
dar se pare că nu a fost aplicată în tulburările de anxietate.'” O procedură 
asemănătoare folosește stimularea magnetică transcraniană pentru a manipula 
activitatea cerebrală. Un studiu pilot realizat pe pacienți cu TSPT a arătat că 
ea contribuie la îmbunătățirea terapiei prin expunere." 

O altă procedură de stimulare țintește nervul vag. Ramura descendentă a 
nervului vag este principala cale prin care creierul controlează sistemul nervos 
parasimpatic și astfel contrabalansează activitatea sistemului nervos simpatic 
(sistemul luptă-sau-fugi), în timp ce ramura ascendentă a nervului vag condu- 
ce semnalele despre stările corporale spre creier și este responsabilă cu reglarea 
sistemelor de activare din trunchiul cerebral. Faptul că această stimulare vagală 
poate fi folositoare în tratamentul anxietăţii și depresiei a fost sugerat pentru 
prima dată de studiile în care pacienți epilepticii cărora [i se aplicau astfel de 
stimulări au prezentat o ameliorare a dispoziţiei afective.!!! Apoi, au fost tes- 
tate persoane suferind de anxietate și s-a dovedit că acest tratament le este de 
ajutor.!!? De asemenea, s-a dovedit că stimularea vagală stimulează extincția la 
şobolani.'!5 Stephen Porges a sugerat că ramura descendentă a sistemului vagal 
are două componente distincte: una mai veche din punctul de vedere al evoluției, 
care declanșează imobilizarea și simulează moartea și una mai nouă, care promo- 
vează o senzație de calm și facilitează interacțiunea socială.!!* Ţintirea sistemului 
vagal s-ar putea dovedi utilă pentru îmbunătățirea terapiei prin expunere. 

Tehnicile de stimulare prezintă grade diferite de risc. În afară de meto- 
da transcraniană, toate sunt invazive. Aplicarea unora este relativ costisitoa- 
re și eficiența nu s-a stabilit încă în mod clar pentru toate procedurile. Nu 
există criterii acceptate pentru a determina care pacienţi sunt candidați mai 
potriviți pentru tratamente atât de invazive. Acestea, împreună cu alte tehno- 
logii neuroștiințifice emergente ridică numeroase probleme de natură etică.'? 
Abordarea următoare, terapia genică, este în aceeași situație. 


Extincţia şi terapia genică 


Probabil că abordarea cea mai radicală care se poate lua în considerare este 
terapia genică. Ea a fost folosită cu oarecare succes în tratamentul bolii Parkin- 
son, care are ca rezultat pierderea neuronilor care produc dopamină.!:* Regiunile 
responsabile pentru controlul motor depind de dopamină, iar absența acesteia 
conduce la dereglări ale circuitelor asociate, având ca rezultat tremorul. În terapia 
genică a bolii Parkinson, genele sunt atașate de anumiți viruși care sunt injectați 
în regiunile responsabile cu controlul motor ale ganglionilor bazali și care duc 
genele noi la neuroni. Genele reprogramează neuronii care nu produc dopami- 
nă, astfel încât să poată produce dopamină. Deși procedura a fost aplicată pe un 
eșantion restrâns, s-a considerat că rezultatele au fost de succes și dau speranțe 
că metoda aceasta ar putea fi folosită pe scară mai largă. 

Aplicarea terapiei genice în cazul unor boli care afectează creierul sc ba- 
zează pe cunoștințele despre factorii patologici și circuitele cerebrale care se 
află la baza lor. Am aflat foarte multe lucruri despre circuitele care contribuie 

la circuitele defensive de supraviețuire, așadar știm care arii din creier ar putea 
fi țintite pentru a trata diferite simptome produse de disfuncţii în acestea. De 
exemplu, laboratorul lui Robert Sapolsky a început cu observarea faptului că 
receptorii care leagă cortizolul prezintă un nivel ridicat de concentrare în LA și 
BA.” Acești receptori contribuie la achiziționarea și exprimarea răspunsurilor 
defensive prin creșterea excitabilității neuronilor. Observând faptul că recepto- 
rii estrogenului inhibă activitatea în aceiași neuroni, cercetătorii au creat o genă 
himeră, care combina aspecte ale cortizoluiui și estrogenului. Atunci când a 
fost injectată în amigdala unui şobolan înainte de condiţionarea cu un sunet și 
un șoc, consolidarea amintirii amenințării cu sunetul a fost împiedicată, astfel 
încât animalul a exprimat un grad scăzut de încremenire la auzirea sunetului. 

Deși descoperirile acestea sunt promițătoare, nu vă așteptați să ajungem 
prea curând la injectarea unor gene în creier cu scopul de a trata persoanele su- 
ferind de tulburări anxioase. Chiar dacă am deține suficiente cunoștințe care să 
ne permită identificarea precisă a circuitului care dă naștere simptomelor exac- 
te în cazul fiecărui individ, ar fi o abordare indirectă pentru schimbarea mo- 
dului în care se simte persoana speriată ori anxioasă. Apoi, s-ar ridica întrebări 
legate de măsura în care se justifică alegerea unei proceduri atât de invazive, 
care ar fi extrem de costisitoare și ar prezenta un risc ridicat de infecţii și multe 
alte efecte secundare. Mai există riscul concret de a modifica, pe lângă funcția 
vizată, şi alte funcţii la care participă amigdala, de exemplu, motivaţia apetitivă. 
Avem destul de multe cunoștințe despre circuitele apetitive și aversive, dar ele 
par să se suprapună în mare măsură. '!* Reducerea anxietății pe seama pierderii 
abilității de a beneficia de experiențele de întărire pozitivă nu este un rezultat 
pe care ni l-am dori. 

Dezvoltarea nanoboților va ușura în viitor administrarea terapiei genice 
și a medicației.'!” Acești roboți moleculari minusculi (de scală nanometrică) ar 
putea administra medicația în regiunile selectate și chiar în mod direct unor 
neuroni din regiunile respective. Cercetătorii încearcă în prezent să folosească 
această abordare cu medicația împotriva cancerului. Tehnologia aceasta, la fel 
ca alte tehnologii ultramoderne, pune probleme de siguranță,!” posibilități 
de obținere și accesibilitate financiară. Și, așa cum se întâmplă cu medicația 
pentru creier, linia dintre uzul terapeutic și cel recreațional va fi destul de ne- 
clară — se va găsi fără îndoială cineva care își va da seama cum să obțină cea 
mai bună cale de a aproviziona marea noastră de sinapse exact cu substanțele 
care trebuie. 


SE POATE CA AMINTIRILE SĂ FIE ŞTERSE, ÎN LOC 
SĂ FIE DOAR INHIBATE? 


Extincţia creează noi amintiri care elimină sau inhibă amintirile despre 
amenințare.!”! După cum am văzut, metoda aceasta este eficientă, dar nu per- 
fectă, fiindcă amintirea inițială poată să reapară. Lucrarea lui Karim Nader 
comentată la începutul acestui capitol a sugerat posibilitatea unei abordări 
diferite:'” Ar putea amintirea originală să fie controlată în mod eficient și, 

de fapt, ştearsă prin manipularea sa după ce a fost actualizată? Pornind de la 
această întrebare, s-au realizat numeroase studii despre posibilitatea ștergerii 
memoriei. 


Blocarea reconsolidării 


În filmul lui Michel Gondry, Eterna strălucire a minţii neprihănite, Cle- 
mentine îl părăsește pe Joel. Copleșit de durere, de singurătate și de gândurile 
care reveneau mereu la Clementine, Joel apelează la ajutorul unei firme care 
pretinde că poate să-i șteargă complet amintirea ei din creier. Pentru aceasta, 
ei intervin direct asupra creierului lui Joel ștergând amintirile despre Clemen- 
tine exact atunci când sunt active. Deși sună ca un scenariu SF și, în anumite 
privinţe, chiar este (aparatul din film putea să identifice, să monitorizeze și să 
selecteze amintirile care urmau să fie distruse), o parte nu era foarte departe de 
realitate. Filmul a fost lansat la patru ani după ce studiul lui Nader demonstrase 
cum ințectarea unui medicament în amigdală, înainte de recuperarea amintirii 
asocierii SC-SN, elimină abilitatea SC să activeze mai târziu amintirea bazată 
în amigdală și să provoace încremenirea la șobolani. 

De ce a realizat Nader acel studiu? Începând cu anii 1960, numeroa- 
se cercetări au arătat că anumite medicamente, mai ales inhibitori ai sintezei 
proteinelor, administrate imediat după învățare, blocau procesul de consolida- 
re (transformarea memoriei de scurtă durată în memorie de lungă durată).!% 
Ideea pe care se bazau aceste studii era că amintirile se află într-o stare fragilă 
sau instabilă și pot fi eliminate cu ușurință, înainte de a fi fixate prin sinteza 
proteinelor. Intervalul în care se poate întâmpla aceasta este de patru până la 
șase ore de la momentul în care acestea au fost dobândite; apoi devin stabile 
și durabile. Aceasta a condus la perspectiva standard, potrivit căreia o amintire 
este stocată o singură dată; apoi, de fiecare dată când apare stimulul relevant 
pentru ea, amintirea inițială este activată și exprimată. 

Dar unele studii au arătat că amintirile devin instabile și ușor de pierdut 
după ce au fost reactualizate.'2* Părea ca şi cum reactualizarea ar fi reluat pro- 
cesul de consolidare și, pentru ca amintirea să se mențină după recuperare, ea 
trebuia refăcută sau reconsolidată. Diferenţele conceptuale dintre perspecti- 
vele bazate pe consolidare și reconsolidare în privința memoriei și deosebirile 
procedurale în ceea ce privește modul în care sunt realizate studiile sunt 
descrise în Figura 11.5. Întrucât această idee nu a corespuns teoriei standard 
larg acceptate a consolidării, ea a fost respinsă de cercetătorii importanți!” 
și dată oarecum la o parte. Așa-numita ipoteză a reconsolidării a fost reluată 
pentru scurt timp în lucrările lui Susan Sara,!'% dar nu a fost preluată de către 
alții. 

Dacă ni se administrează un medicament pe cale orală, injectabilă sau 
intravenoasă, acesta ajunge la creier prin circulația sangvină. Aceasta înseamnă 
însă că tot corpul și tot creierul sunt potențial influențate de medicament. Cea 
mai mare parte a studiilor despre consolidare și reconsolidare s-au desfășurat 
pe baza administrării sistematice a medicamentelor. Contribuţia laboratorului 








| 


Terupie: lecţii din laborator 














a. Deosebiri conceptuale între consolidare și reconsolidare 


Perspectiva consolidării: este acces 







ă amintirea originală 


ee 


Reactualizare Reactualizare 
Perspectiva reconsolidării: este accesată amintirea actualizată în urma ultimului proces de reactualizare 


Învăţare Stocare  Reactuali Stoc: i 
ţ zare Stocare Reactualizare 
E ai 


Actualizare 


b. Deosebiri procedurale între studiile asupra consolidării și cele asupra reconsolidării 
Designul consolidării: medicamentul (inhibitor al sintezei de proteine) administrat imediat după 
învățare împiedică formarea memoriei de lungă durată (LTM), determinând un nivel redus al 
comportamentului de incremenire la SC | 

Designul reconsolidării: medicamentul (inhibitor al sintezei de proteine) administrat imediat după 

comportamentului de încremenire la SC 

Figura 11.5. Consolidare versus reconsolidare 

a. Deosebiri conceptuale între consolidare și reconsolidare. Potrivit teoriei 
consolidării, de fiecare dată când reactualizăm o amintire, este amintirea ori- 
ginală. Teoria reconsolidării, pe de altă parte, sugerează că de fiecare dată când 
reactualizăm o amintire, ea este potențial schimbată (actualizată); prin urmare, 
recuperăm amintirea pe care am stocat-o după ultima recuperare, nu amin- 
tirea originală. b. Deosebiri procedurale dintre studiile asupra consolidării 
și cele asupra reconsolidării. În studiile asupra consolidării, se administrează 
un inhibitor al sintezei de proteine (un medicament despre care se ştie că blo- 
chează consolidarea) imediat după învățare. Este testată memoria de scurtă 
durată (STM). În ziua următoare, este testată memoria de lungă durată. În 
mod obișnuit, se observă că memoria de scurtă durată este intactă (arătând că 
amintirea a fost formată), dar memoria de lungă durată (LIM) este afectată 
(indicând faptul că STM nu a fost consolidată într-o LTM durabilă). În stu- 
diile asupra reconsolidării, medicamentul este administrat după reactualizarea 
unei amintiri complet consolidate. Apoi, sunt testate STM şi LIM. Rezulta- 
tul obținut în mod obișnuit este acela că STM post reactualizare este intactă 
(arătând că amintirea a fost prezentă în timpul reactualizării), dar că LIM este 
afectată. Concluzia este că, în timpul reactualizării, amintirile sunt destabilizate 
şi trebuie reconsolidate prin sinteză proteică pentru a se păstra ca LIM. 

meu la consolidare și reconsolidare a fost aceea de a direcționa substanța ințec- 
tată într-o regiune cerebrală implicată în amintirea amenințării. Glenn Schafe 
a demonstrat că blocarea sintezei proteice în LĂ imediat după condiționare nu 
a împiedicat răspunsul de încremenire declanșat de SC, dar că aceiași șobolani 
nu au încremenit la SC, atunci când au fost testaţi în ziua următoare. Cu alte 
cuvinte, medicamentul nu a avut niciun efect asupra mernoriei de scurtă dura- 
tă, dar a împiedicat transformarea (consolidarea) unei amintiri de lungă durată 
care a persistat.” Nader a continuat apoi cercetările pornind de la această 
observație. El a demonstrat că blocarea sintezei proteice în LA în timpul recu- 
perării amintirii nu are niciun efect asupra răspunsurilor provocate de sunet la 
scurt timp după condiționare, dar blochează amintirea atunci când este testată 
în ziua următoare.” 

Întrucât noi am intit o regiune cerebrală despre care se ştia că are un rol 
important în memorie, studiul nostru a atras atenția altor cercetători mai mult 
decât o făcuseră studiile mai timpurii, în care s-a folosit injectarea simplă. Au 
urmat sute de studii asemănătoare.!” Descoperirea noastră principală a fost 
confirmată pentru amintirile care depind de amigdală, hipocamp, neocortex, 
ganglioni bazali și alte regiuni ale creierului; amintirile bazate pe condiționarea 
amenințării ori întărire apetitivă cu alimente sau medicamente adictive s-au 
dovedit a fi susceptibile, iar animale diverse, de la viermi, albine, melci și până 
la diferite mamifere au prezentat de asemenea efectele așteptate. Reconsoli- 
darea a fost confirmată şi la oameni.:* În anul 2013, s-a publicat un volum 
amplu, având ca temă procesul de reconsolidare; volumul a fost editat de cole- 
ga mea de la NYU, Cristina Alberini,!*! care a avut o contribuție deosebit de 
importantă în acest domeniu.!*? DA | 

De ce are creierul un mecanism atât de ciudat care permite pierderea unei 
amintiri atunci când ea este recuperată? De tapt, nu este deloc ciudat. Scopul 
reconsolidării nu este acela de a supune amintirile unui proces de eliminare, ci 
de a le actualiza.!'* Un exemplu de actualizare vine dintr-un studiu realizat în 
laboratorul meu de Lorenzo Diaz-Mataix și Valerie Doyere.!** Dar, pentru a 
înțelege acest studiu, trebuie să explicăm câteva lucruri. 

Iniţial, noi am crezut că toate amintirile ar putea f perturbate ca rezul- 
tat ar blocajului reconsolidării. Dar Nader, care este profesor la Universitatea 
McGill, a descoperit că amintirile puternic condiţionate (cele condiționate cu 
un SN deosebit de intens) erau protejate de perturbarea provocată de blocajul 
reconsolidării.!% Aceasta a fost o veste proastă pentru cei care speraseră să 
poată folosi blocajul din timpul reconsolidării în tratamentul TSPT, deoarece 
această tulburare este produsă de amintiri foarte puternice, create ca răspuns 
la situaţii îngrozitoare. Dar Diaz-Mataix și Doyere au descoperit că aminti- 
rile puternice pot trece prin procesul de reconsolidare, dacă se încorporează 
informaţii noi în amintirea respectivă — cu alte cuvinte, dacă amintirea este 
actualizată. 

Ceea ce au făcut ei în cadrul cercetării a fost să condiţioneze șobolani 
cu un SC asociat cu un SN puternic. Ulterior, au reactivat amintirea, folosind 
un test în care au fost prezentați atât SC, cât și SN. Dar au folosit două sce- 

narii diferite. Pentru un grup, SN a apărut în același timp în relaţie cu SC (la 
sfârșitul SC), atât în timpul condiționării, cât și în timpul recuperării. Prin ur- 
mare, nu au existat informații noi despre relația SC cu SN. Pentru celălalt grup, 
SC a fost prezentat într-un moment diferit al recuperării, prin comparație cu 
condiţionarea, ceea ce înseamnă că s-a petrecut ceva diferit. Toate animalele au 
fost testate din nou în ziua următoare. În cazul animalelor pentru care în testul 
recuperării s-au introdus informaţii noi, tratamentul cu medicamentul pentru 
blocarea reconsolidării în timpul recuperării a perturbat amintirea în testul 
ulterior (încremenirea la sunet a fost redusă), în cazul animalelor pentru care 
în testul recuperării nu s-au adăugat informaţii noi, blocajul din timpul recon- 
solidării nu a avut niciun efect, exact așa cum descoperise Nader. Acesta este 
un alt exemplu al modului în care înșelarea așteptărilor (erorile de predicţie) 
duce la aflarea unui lucru nou. 

Pe scurt, perturbarea amintirilor este un truc util pentru cercetători, 
dar nu este o funcție oferită de natură; scopul reconsolidării este actualizarea 
amintirilor.'** Deși actualizarea lucrează de obicei în avantajul nostru, deoarece 
permite memoriei să fie schimbată în mod dinamic, astfel încât să se adapteze 
informaţiilor noi pe care le primim, ea poate să ne producă și necazuri. Să 
ne gândim la situaţia în care o persoană este martora unei crime și relatează 
poliției pe loc ceea ce s-a petrecut. Apoi, la proces, prezintă o relatare diferită 
despre evenimente. Între cele două mărturii, a citit despre crimă în ziar și, 
de asemenea, a aflat noi detalii și zvonuri apărute pe Internet. Aceste situații 
informaționale au reactualizat amintirea iniţială și au adus-o la zi. La proces, 
mărturia s-a transformat într-o amintire combinată, care a inclus şi unele din- 
tre noile informații care nu făceau parte din evenimentele trăite. 

Este dificil să ne dăm seama când amintirile sunt precise și când nu sunt. 
De exemplu, Liz Phelps, Bill Hirst și alții au realizat studii asupra amintirilor 
legate de atacurile de la World Trade Center.!7 Ei au descoperit că subiecții 
aveau amintiri foarte vii, clare despre ziua respectivă. Dar fiindcă faptele pu- 
teau fi verificate, investigatorii au reușit să demonstreze că unele dintre detali- 
ile în legătură cu care oamenii erau foarte siguri erau de fapt inexacte. 

După cum au observat Elizabeth Loftus: și Daniel Schacter,:* memo- 
ria poate fi înșelătoare din mai multe motive. De obicei, funcționează destul 
de bine, având în vedere toate neajunsurile, dar în mod clar, nu este o copie 
fidelă a experienţei. Mărturia unui martor ocular este deseori singura dovadă 
pe baza căreia jurații pot să-şi întemeieze deciziile, dar, așa ca în exemplul de 
mai sus, mărturia poate fi inexactă. Eu cred că dacă nu există dovezi care pot fi 
coroborate, mărturia unui singur martor ocular nu ar trebui tratată ca dovadă 
incontestabilă, inditerent cât de sigur se simte martorul în legătură cu ceea ce 
a văzut, 

La sfârșitul anilor 1990, s-a iscat o imensă controversă atunci când, prin 
terapie, pacienții au pretins că și-ar fi reamintit abuzuri sexuale de care nu-și 
mai aduceau aminte.!* Unii își aminteau în mod limpede că suferiseră abu- 
zuri sexuale din partea unor membri de familie sau că fuseseră întemnițați 
și abuzați în ritualuri demonice. Totuși, fără să ne referim la niciun caz anu- 

me, ținând seama de cercetările privind procesul de reconsolidare, înțelegem 
cum este posibil ca, în aceste relatări, să apară amintiri false. De exemplu, false 
revelații de tipul acesta pot apărea odată cu recuperarea unor amintiri despre 
experienţe nevinovate din copilărie, în acelaşi timp în care persoana este ruga- 
tă să se gândească la posibilitatea de a fi suferit un abuz sexual. Dacă discuția 
implică și subiecte legate de membri ai familiei sau de ritualuri demonice, 
acestea pot fi încorporate în amintirea reconsolidată. Din păcate, există multe 
cazuri reale de abuz sexual, dar trebuie să recunoaștem faptul că nu tot ceea ce 
oamenii îşi amintesc li s-a întâmplat lor cu adevărat. 

Aşa cum am menționat la începutul acestui capitol, unii au considerat că 
nu ar fi posibil să-i ajutăm pe pacienţii diagnosticați cu TSPT prin blocarea 
reconsolidării amintirilor legate de traumă, susținând că este important ca ei 
să-şi amintească trauma. Noi am tratat în mod foarte serios aceste critici și am 
încercat să testăm dacă amintirea unei experiențe complexe (spre deosebire de 
un singur stimul, cum ar fi un sunet condiționat) ar putea fi ștearsă prin bloca- 
jul indus de reconsolidare. În loc să administrăm un singur sunet și un şoc, noi 
am folosit diverse combinaţii de SC și SN multiple, pentru a crea relații între 
mai multe elemente ale unei experienţe. Apoi, am activat doar o parte a amin- 
tirii complexe, folosind un singur SC sau SN. Aceste studii realizate de Jacek 
Debiec, Lorenzo Diax- Mataix, Valerie Doyere, Karim Nader și alții au indicat 
că a fost afectată doar componenta care a fost reactivată!“ alte părți ale amin- 
tirii au rămas intacte. Rezultatele acestea sugerează că pacientul și terapeutul 
pot acţiona asupra unor declanșatori individuali și, atunci când amândoi sunt 
de acord că amintirile au fost tratate într-o măsură suficientă, procesul poate fi 
oprit. Desigur, ar fi o judecată bazată pe cogniție explicită şi ar putea conduce 
la o extincție incompletă a memoriei implicite. 

Întreruperea reconsolidării a generat entuziasm în legătură cu posibi- 
litatea de a fi folosită ca tratament pentru alte tulburări. De exemplu, cer- 
cetările realizate de Barry Everitt și Trevor Robbins și de către Jane Taylor 
demonstrează că blocarea reconsolidării poate preveni recăderea la șobolanii 
dependenţi de medicamente.'” 

S-au obținut rezultate promițătoare în unele studii clinice asupra tulbu- 
rărilor anxioase,!“% dar până în momentul de față rezultatele nu au fost la fel de 
spectaculoase ca acelea oferite de studiile pe animale, iar verdictul nu este clar 
încă în privința eficienței reconsolidării în mediul clinic.“ Una dintre proble- 
me este reprezentată de faptul că multe dintre medicamentele care sunt mai 
eficiente pentru blocarea reconsolidării la animale nu sunt sigure ori nu sunt 
aprobate pentru uzul uman. Timpul ne va spune dacă se pot găsi medicamente 
adecvate care să permită folosirea reconsolidării ca un instrument terapeutic 
valoros pentru oameni. 

Deși interesul clinic s-a focalizat în cea mai mare măsură asupra blocării 
reconsolidării, Jacek Debiec a descoperit că poate să consolideze amintirile, 
nu doar să le întrerupă. Pentru aceasta, a folosit medicamente care facilitează 
procesul de sinteză proteică, în loc să-l împiedice.!* Faptul că memoria poate 
fi consolidată prin această procedură sugerează că declanșatorii anxietății și 





Terapie: lecţii din laborator 313 


ai depresiei ar putea fi transformați, astfel încât să reprezinte un eveniment 
plăcut sau exaltant. Metoda aceasta ar putea funcționa ca instrument biologic 
pentru a induce reevaluarea, schimbarea perspectivei, restructurarea cognitivă 
și altele. cati 
Efectele prelungite ale expunerii la un singur stimul în studiile recon- 
solidării amintesc de rezultatele interesante comentate mai sus în legătură cu 
abilitatea unui stimul singur de a schimba evitarea ori stările subiective. De 
fapt, se poate ca acele proceduri să fi avut acces la mecanismele reconsolidării 
De asemenea, studiile descrise mai devreme, care demonstrează coniiibiitia 
cortizolului la întărirea efectelor terapiei prin expunere, ar putea fi mai de rabă 
un efect al reconsolidării decât al consolidării. 1% : 
Având în vedere puterea reconsolidării în studiile experimentale pe ani- 
malc, este posibil ca ea să funcționeze și în mediu clinic în condiții adecvate. 
Dar, în orice caz, ca proces normal care are loc în creier, reconsolidarea contri- 
buie probabil la oricare și la toate situațiile terapeutice în care amintirile sunt 
recuperate și schimbate. Cu alte cuvinte, fiindcă reactualizarea face memoria 
susceptibilă la schimbare și subiect al schimbării, reconsolidarea are loc în mod 


constant — de fapt, este posibil să se întâmple de fiecare dată când ne amintim 
ceva. 


Distincția dintre reconsolidare și extincţie 


Extincția și reconsolidarea au o relaţie complexă. Prima testare a extincţiei 
este, de fapt, o testare a reconsolidării, deoarece SC are ca rezultat recuperarea 
asocierii SC-SN. În plus, mulți dintre actorii moleculari implicați în extincție 
sunt implicați și în reconsolidare (sinteza proteică, CERB, receptorii glutama- 
tului, diverse kinaze).! Şi atunci, cum le deosebim?i% 

| Vă amintiți că atât extincția, cât și reconsolidarea depind de sinteza pro- 
teinelor, pentru a reținere pe termen lung o amintire nouă. Pornind de la acest 
lucru, Yadin Dudai și colegii săi au condiționat grupuri de animale într-unul 
dintre cele două moduri în ziua întâi și apoi au prezentat SC a doua zi pentru 
a recupera amintirea în ziua a doua.” Memoria a fost testată apoi în ziua a 
treia. Pentru unul dintre grupuri, procedura condiționării a fost astfel încât 
prezentarea SC în timpul testării recuperării în ziua a doua a produs învățarea 
extincției, judecând după absența răspunsului condiționat în ziua a treia. Pen- 
tru celălalt, prezentarea SC în timpul testării recuperării în ziua a doua nu a 
produs extincția, deoarece răspunsurile condiționate au fost puternic exprimate 
în ziua următoare. Esenţial este ce s-a întâmplat cu răspunsurile condiționate 
în aceste două grupuri în ziua a treia, când sinteza proteică a fost blocată în 
ziua a doua. Pentru grupul care a beneficiat în condiții normale de extinctie 
în ziua a doua, răspunsurile condiționate puternice au fost exprimate în ziua 
a treia (inhibiria sintezei proteice în ziua a doua a blocat așadar consolidarea 
amintirii extincției, iar răspunsul condiționat învățat în prima zi a persistat în 
ziua a treia). Insă pentru celălalt grup, răspunsurile condiționate nu au fost 
exprimate în ziua a treia (inhibiţia sintezei proteice în ziua a doua a blocat 

reconsolidarea și, astfel, a împiedicat exprimarea răspunsurilor condiționate în 
ziua a treia). Așadar, faptul că blocarea sintezei proteice într-o expunere dată 
la un SC întrerupe consolidarea extincției ori dimpotrivă, întrerupe reconso- 
lidarea amintirii inițiale depinde de dominanţa proceselor de extincție față de 
procesele de reconsolidare în timpul actualizări, care concurează pentru a de- 
termina cum este exprimată o amintire.!% Aceasta este teoria lui Dudai despre 
urma mnezică dominantă.” 

Din punct de vedere terapeutic, interacţiunea dintre extincţie și reconso- 
lidare ar putea complica tratamentele potențiale, în special pentru că aceleaşi 
medicamente influențează deopotrivă extincția și reconsolidarea.!”? Ar putea fi 
necesar, deși dificil, să se coordoneze administrarea medicaţiei cu timpul expu- 
nerii, pentru a ținti procesul memorării și a realiza efectul terapeutic urmărit, 
nu un rezultat neintenționat. 


Reconsolidarea fără medicaţie 


Multe descoperiri importante au loc accidental, așa cum a fost cazul cu 
unul dintre studiile realizate de Marie Monfls în laboratorul meu' (Figu- 
ra 11.6). Din motive independente de condițiile experimentului în sine, ea 
a intercalat o scurtă pauză între prima și a doua testare a unei proceduri de 
extincție. Când a testat reactualizarea spontană și revenirea a văzut că ele nu 
au loc. Aceasta a condus la numeroase discuţii în laborator și a apărut ideea că 
intercalarea unei scurte pauze între prima și a doua testare ar fi putut să deter- 
mine creierul să trateze prima testare ca pe o testare a reconsolidării.!** Cu alte 
cuvinte, a vulnerabilizat amintirea amenințării la schimbare pe durata urmă- 
toarelor patru, până la șase ore, astfel că realizarea extincției în acel interval a 
transformat stimulul din predictor al pericolului în predictor al siguranței. În- 
tr-adevăr, dacă intervalul dintre primul și al doilea test a fost între zece minute 
și aproximativ patru ore, amintirea amenințării nu a fost recuperată niciodată. 
Dar dacă intervalul a fost mai scurt de 10 minute sau mai lung de șase ore, 
revenirea s-a produs. Prin urmare, se pare că un mecanism molecular rapid 
intervine și deschide posibilitatea reconsolidării și apoi se menţine câteva ore. 
Studiul inițial al lui Monfils a implicat un subgrup de receptori ai glutamatu- 
lui; mai târziu, în laboratorul lui Richard Huganir de la Johns Hopkins, Roger 
Clem, folosind tehnici de genetică moleculară de ultimă generaţie, a clarificat 
în mod detaliat modul în care participă receptorii glutamatului la procesul de 
declanșare a estompării amintirii și la stabilirea unei versiuni noi (actualizate) 
a amintirii. 155 

Am început apoi o colaborare cu laboratorul lui Liz Phelps, sub coordo- 
narea Danielei Schiller. Studiile au confirmat cele descoperite în cercetările 
realizate pe șobolani, fiind vorba despre studenți care au urmat procesul de 
condiționare și apoi un test pentru recuperarea amintirii urmat de o procedură 
de extincție după zece minute, o oră sau șase ore ori mai mult. Perioadele de 
10 minute și de o oră au împiedicat actualizarea, chiar și atunci când subiecţii 
au fost testați după un an, dar repetarea extincţiei după un interval mai lung de 

F - 


a. Planificare a reconsolidării/expunerii 


Învățare 24 ore > Reactualizare 3 Extincție 24 ore Test memorie de 
(SC+SN) (SC) (mulți SC) lungă durată (SC) 
Intârziere 
3 min * reactualizare spontană 
10 min * reinstalare 
| 1 oră - revenire 
6 ore 


b. Etecte asupra extinctiei la intervale diferite între testarea actualizării și extincţie 
la oameni și la șobolani 





Interval. Efecte asupra revenirii învățării inițiale a amenințării 

3 minute extincția este vulnerabilă la reactualizare spontană, revenire, reinstalare 

10 minute extincția este protejată de reactualizare spontană, revenire, reinstalare 
oră extincția este protejată de reactualizare spontană, revenire, reinstalare 
6 ore cxtincția este vuinerabilă la reactualizare spontană, revenire, reinstalare 


c. Concluzii. 


O singură actualizare a amintirii amenințării destabilizează amintirea inducând reconsolidarea. 
Dacă extincția este continuată apoi în fereastra de timp favorabilă reconsolidării (10 minute-4 ore), 
SC devine semnal de siguranță, în loc de semnal de amenințare, și extineţia este protejată de 
reactualizare spontană, revenire, reinstalare, 











Figura 11.6. Optimizarea extincţiei prin combinarea extincției 
și reconsolidării la șobolani și la oameni 


(Pe baza rezultatelor raportate de către Monfils și colab. [2009] 
și Schiller și colab. [2010].) 


o oră nu a avut niciun efect.'* Studiile întreprinse de Schiller și de alți cerce- 
tători în laboratorul lui Phelps au adus mai multe descoperiri în domeniul psi- 
hologiei, dar au implicat și PFCvu — de fapt, aceeași regiune care contribuie la 
extincție și reevaluarea implicită — în acest context al folosirii extincției pentru 
a actualiza amintirea stimulului amenințării ca stimul sigur, și nu periculos.*? 

Pe baza studiilor coordonate de către Monfils şi Schiller, extincţia în in- 
tervalul reconsolidării a fost propusă ca mecanism de acțiune care să stea la 
baza unei abordări noi în tratamentul TSP'T apărută ca urmare a confruntări- 
lor armate.!** Specialiştii în domeniul comportamentului adictiv s-au inspirat 
din lucrările lui Monfils și ale lui Schiller și au testat efectele asupra recăderii 
induse prin medicație adictivă la șobolani și la oameni.!* Procedura a produs, 
atât la șobolani, cât și la oameni, o prevenire durabilă a recăderii. Aceasta este 
o aplicare impresionantă a unei modificări procedurale simple, dar puternice. 
In laboratorul lui Phelps au loc și alte manipulări comportamentale cu scopul 
de a înlesni extincția.!* 

Trebuie subliniat faptul că tot ceea ce s-a făcut în studiile acestea a fost 
să se schimbe lungimea intervalului temporal între prima și a doua testare a 
extincției. Nu s-a apelat la niciun fel de medicaţie, doar a avut loc o schimbare 
procedurală care, întâmplător, a profitat de fereastra reconsolidării deschisă de 
un singur test al activării memoriei. Este extrem de interesant faptul că o sim- 

plă ajustare a orarului expunerilor stimulilor are potențialul de a îmbunătăţi 
într-un grad atât de ridicat eficiența terapiei bazate pe expunere. Deși nu toate 
studiile au găsit efectul așa cum s-a descris,!*! a existat un număr de replicări 
reușite în cazul unor specii diferite sau tipuri diferite de teste. Cercetările vi- 
itoare trebuie să clarifice condiţiile în care ne putem aștepta să se producă 
efectul dorit. i NI 
Noile aplicaţii clinice ale acestor metode trebuie să urmeze cât mai fidel 
procedurile de laborator, inclusiv reducerea la minimum a cogniției explicite. 
Aceasta va permite replicarea mai ușoară la subiecții umani a descoperirilor 
realizate pe animale și ar putea fi importantă pentru prevenirea interferențelor, 
atunci când există mai multe procese care concurează pentru resursele creie- 


rului. 


MEMORIA ZIP 


O altă abordare prin care se urmărește ștergerea amintirilor este rezultatul 
cercetărilor efectuate asupra unei enzime numite PKMzeta. Todd Sacktor, de 
la SUNY Downstate Medical Center, Brooklyn, a descoperit că poate stimula 
plasticitatea sinaptică în hipocamp folosind această enzimă ȘI că poate elimina 
plasticitatea, folosind o substanță chimică numită ZIP (peptida inhibitoare 
zeta).1%2 Aceasta l-a inspirat să investigheze împreună cu Andre Fenton (acum 
coleg la NYU) rolul PKMzeta în memoria hipocampică.* Ei au descope- 
rit că ZIP, administrată la un interval lung după învățare, elimină amintirea 
condiţionată. Au urmat numeroase studii asupra amigdalei, neocortexului și 
a altor regiuni, ele confirmând efectul amintit. Deși descoperirile acestea 
sugerează că ZIP ar putea fi un instrument puternic pentru determinarea unor 
schimbări în privința memoriei, există o problemă. Procedurile bazate pe re- 
activarea şi reconsolidarea memoriei pot să ţintească amintiri specifice prin 
reactivarea lor individuală — injectarea unui inhibitor al sintezei proteice în 
LA afectează numai memoria reactivată, lăsând intacte alte amintiri stocate în 
amigdală. Dar ZIP interferează cu 7oae amintirile care sunt stocate în regiu- 
nea unde este injectată. Pentru ca manipulările PKMzeta să fie utile din punct 
de vedere terapeutic, ar fi nevoie de unele mijloace care să permită afectarea 


selectivă a amintirilor. 


SUPERIORITATEA EVITĂRII PROACTIVE FAŢĂ DE EXTINCȚIE 


După 11 septembrie 2001, multe persoane din New York și din alte 
părți au încercat să facă față consecinţelor atacurilor teroriste stând aproape 
de casă și evitând activităţile obișnuite, cum ar fi mersul la serviciu, la şcoală Și 
interacțiunile sociale.1*5 Acești oameni păreau într-adevăr lipiți de televizoare, 
privind iar și iar, de la un program de știri la următorul, avioanele zburând către 
cele două turnuri. E î 

Evitarea, așa cum am văzut, este văzută în general într-o lumină negativă 
în comunitatea medicală. Dar eu am scris împreună cu un psihiatru, Jack Gor- 

man, un editorial în American Journal 0f Psychiatry, sugerând ca unele forme 
de evitare pot fi privite ca o strategie folositoare și adaptativă, ca modalitate 
de coping activ și de dobândire a controlului asupra anxietății și a factorilor 
săi declanșatori.'** Editorialul se baza pe studiile pe care le-am realizat în la- 
borator, folosind procedura bazată pe fuga de amenințare (vezi Capitolele 3 
si 4) pe șobolani.“ Pe scurt, am condiționat șobolanii folosind ca de obicei 
asocierea sunet-șoc și apoi i-am mutat într-o situație nouă în care sunetul a 
fost prezentat din nou. Dacă făceau o mișcare cât de mică, sunetul era eliminat. 
Aceste mutări au fost întărite astfel de faptul că permiteau fuga de sunetul 
amenințător. Pe parcursul câtorva teste, șobolanii au învățat că, dacă se mișcau 
în partea opusă a încăperii de îndată ce erau aşezaţi în ea, sunetul nu mai apă- 
rea. Pe scurt, au învățat să-și controleze mediul și elementele care declanșau 
amenințarea, întreprinzând o acțiune. 

O parte esențială a studiului a fost reprezentată de faptul că el a cuprins 
și un grup separat de șobolani, numit grupul de control-pereche.!% Fiecare a 
trecut prin aceeași procedură ca animalele din experiment, dar într-o încăpere 
separată. Li s-au administrat aceiași stimuli ca cei primiţi de șobolanii din 
experiment, dar numai comportamentului celor din lotul experimental i s-a 
permis să controleze SC. Către sfârșitul perioadei de învățare, niciun grup nu 
mai prezenta comportamentul de încremenire la SC. În grupul experimental, 
încremenirea a fost eliminată, acordând animalelor posibilitatea de a controla 
în mod activ apariția SC, dar în grupul de control-pereche încremenirea a fost 
eliminată prin extincție în mod pasiv, fiindcă SC nu a mai fost urmat de SN 
(amintiți-vă că animalele din grupul de control-pereche au primit aceiași sti- 
muli ca acelea din grupul din experiment, al căror comportament a împiedicat 
apariția SN). Atunci când am testat revenirea spontană și reinstituirea la am- 
bele seturi de șobolani, grupul care încetase comportamentul de încremenire 
din cauza extincției a încremenit din nou (a revenit la asocierea CS-US), dar 
grupul care încetase comportamentul de încremenire, fiindcă a învățat să con- 
troleze SC, nu a mai încremenit. Angajarea comportamentală activă și contro- 
lul par să fie mai eficiente decât extincția în ceea ce privește revenirea spontană, 
prin reducerea abilității amenințării de a declanșa reacții defensive. 

După cum am descris în Capitolul 4, controlul activ pare să funcţioneze 
prin împiedicarea SC de a porni pe calea LA spre CeA și de a direcționa în 
schimb semnalele LA spre BA, iar semnalele BA spre nucleus accumbens. Prin 
aceste conexiuni, SC funcționează ca întărire negativă, un stimul care consoli- 
dează comportamentul care elimină stimulul aversiv (vezi Capitolele 3 și 4). 

În articolul nostru, Gorman și cu mine am afirmat că în urma atacului 
din 11 septembrie 2001 sau a altor situații traumatice, de fiecare dată când 
oamenii au mers la serviciu ori s-au întâlnit cu prietenii, ei s-au îndepărtat de 
posibilitatea de a stagna și de a evita în mod pasiv viața și au făcut un pas spre 
un coping activ. |deile noastre despre coping activ şi-au găsit ecou în activita- 
tea specialistului în terapia șocului traumatic Bessel van der Kolk, care a des- 
coperit că trainingul pentru coping activ ajută pacienții care au suferit traume 
să-și învingă tendința dominantă spre reacții de încremenire-luptă-fugă.!* 

Folosirea acestor strategii ne ajută să explicăm de ce indivizii rezistenți 
se adaptează rapid după o traumă. Cercetările lui George Bonanno au de- 
monstrat că persoanele rezistente au un repertoriu mai vast de opțiuni de co- 
ping, sunt capabile să le aleagă pe acelea adecvate contextului respectiv și să 
folosească feedback-ul din mediul lor pentru a-și adapta strategiile după cum 
este necesar.!” Trainingul cu strategii de coping activ ar putea să-i ajute pe 
pacienții traumatizați să învețe comportamente pe care persoanele rezistente 
le folosesc în mod natural. 

Șobolanii pe care i-am studiat evitau sunetul și consecințele negative pe 
care acesta le anunța. Dar atunci când evitarea presupune comportamente și 
gânduri care abordează în mod direct indicii și evenimente legate de stres, 
pentru a le schimba impactul și pentru a permite organismului să le controleze, 
este o formă utilă de evitare, o formă de coping activ.!”! Eu am scris o serie de 
articole despre anxietate pentru 7Pe New York Times Opinionator, iar ultimul 
a fost despre coping acriv.!? În acest articol, am folosit termenul „evitare pro- 
activă” pentru a descrie comportamentele și gândurile care angajează direct 
declanșatorii anxietăţii pentru a schimba, prin învățare, impactul lor și a ajuta 
în felul acesta organismul să exercite control. (Se pare că termenul „conzro/ 
proactiv”, așa cum este folosit în comunitatea terapeuţilor, are același sens.) 
Tipul acesta de strategie combină autoexpunerea la situaţii anxiogene cu stra- 
tegii folosite pentru dobândi control asupra stimulilor declanșatori. Michael 
Rogan,!” un cercetător cu care am colaborat în laboratorul meu, actualmente 
terapeut specializat în anxietate socială, sugerează că, în loc să ne forțăm să 
depășim anxietatea, de exemplu, la o petrecere (copleșire), este mai eficient să 
folosim strategii de control al anxietăţii, cum este relaxarea și copingul activ 
(de exemplu, mergând de câteva ori la toaletă sau ieșind ca să dăm un teleton), 
care ne permit să ne revenim înainte de încă o expunere. Prin urmare, expu- 
nerea se poate realiza într-o modalitate care permite ca învățarea instrumen- 
tală să fie întărită prin reglarea răspunsurilor defensive (Figura 11.7). Aceasta 
nu vine în contradicție cu avertismentul meu anterior despre încercarea de 
a realiza prea mult dintr-o dată, deoarece reducerea răspunsurilor defensive 
declanșate de stimularea socială amenințătoare este necesară pentru a întări 
învăţarea instrumentală. Trebuie menţionat că această strategie nu ia în consi- 
derare în ce măsură stimulii declanșatori au fost învățați sau nu (vezi mai sus), 
deoarece obiectivul este de a întări comportamentele active de control care 
reduc reacțiile declanșate de stimuli, indiferent de originea lor. 

In general, animalele trebuie să înveţe comportamentele de evitare prin 
încercări repetate. Noi, oamenii, învăţăm prin procese de întărire instrumenta- 
lă (învăţare implicită), dar mai știm să folosim și observaţia și instruirea pentru 
a învăța în mod explicit să evităm.!”* Prin aceste abordări sau folosind doar 
imaginația, noi creăm concepte de evitare sau scheme, iar când suntem în peri- 
col, ne inspirăm din aceste planuri de acţiune care au fost stocate. Apoi, atunci 
când ne confruntăm din nou cu amenințări, ele pot declanșa din nou schema 
evitării și pot motiva efectuarea răspunsului. Ţinând seama de hipersensibi- 
litatea persoanelor anxioase la amenințări, evitarea învățată sau schematizată 

1. Merg la o petrecere. 


Sper că 
totul va fi bine. 


Poate ar fi bine 
să ies puţin afară. 


3. Fac o pauză, mă adun și repet 
strategiile de coping. 


OK, intru 


din nou. 


Este cam caraghios 
să pretind că trebuie 
să dau un telefon, dar o 
pauză imi prinde bine. 


5. Succesul in gestionarea stresului 
întărește angajarea în evenimente sociale. 


6. La petrecerile viitoare mă 
voi simţi mai relaxat. 


De data aceasta, 
nu este atât 
de rău. 





Figura 11.7. Coping activ 
După idei propuse de LeDoux și Gorman (2001) și LeDoux (2013) 

oate fi declanșată ușor și poate conduce comportamentul în direcții patologi- 
ce, dar schemele de evitare proactivă pot să funcționeze ca parte a repertoriului 
de abilități de coping ale individului. Înclinând balanța dinspre patologic spre 
adaptativ (proactiv), evitarea este cheia și, cu toate că nu este ușor de realizat, 
înțelegerea deosebirii dintre cele două constituie un prim pas important. 


CUM NE AJUTĂ RESPIRAȚIA SĂ REDUCEM ANXIETATEA 


În mod obișnuit, creierul este cel care are grijă să respirăm,!? astfel că noi 
nu trebuie să ne gândim deloc la acest lucru. De exemplu, dacă facem un efort 
fizic — să zicem, când alergăm — ritmul respirator crește, pentru a ne ajuta să in- 
spirăm mai mult aer, permițând extragerea unei cantități mai mari de oxigen și 
aducerea sa în fluxul sanguin; aceasta, la rândul său, ajută procesele metabolice 
care folosesc oxigen să genereze energie prin care să descompună glucoza. 

Respirația pe pilot autornat este controlată de circuitele respiratorii din 
măduvă și puntea encefalului posterior, care sunt în legătură cu mușchii plă- 
mânilor.:7 Neuronii din aceste circuite sunt sensibili la CO, și la aciditate (vezi 
ceea ce am discutat mai devreme), iar aceasta joacă un rol principal în controlul 
lor asupra contracției mușchilor diafragmatici, care, la rândul lor, controlează 
volumul de aer pe care îl inspirăm pentru a echilibra CO2 și oxigenul din 
corpul nostru. Pe lângă acest control automat al respirației, avem controlul 
voluntar al aerului inspirat și al ritmului respirației. Cântatul cu vocea implică 
un control voluntar al respirației, de asemenea cântatul la flaut, saxofon ori 
muzicuţă. Controlul conștient al acestui proces este realizat prin interacțiunile 
dintre funcţiile executive de control ale neocortexului şi neuronii din măduva 
spinării care controlează respirația.” 

Atunci când cineva este stresat, sfatul obișnuit este „Respiră adânc.” 
Această expresie a înțelepciunii populare conține un grăunte de adevăr. În 
timp ce suntem stresaţi, sistemul nervos simpatic domină, punând în umbră 
sistemul nervos parasimpatic. Rezultatul este un ritm cardiac rapid, dar cu 
variabilitate scăzută şi respirație superficială. 7? Atunci când respirăm în ritmul 
lent, măsurat, așa cum se învaţă în meditaţie, yoga și training autogen, nervul 
vag, care controlează sistemul nervos parasimpatic, devine mai activ şi echili- 
brul dintre sistemul nervos simpatic și cel parasimpatic se ameliorează. Drept 
rezultat, crește variabilitatea ritmului cardiac, iar momentele în care este ceva 
mai lent oferă ocazia proceselor automate să scadă ritmul cardiac, reducând 
nivelul presiunii arteriale și alte răspunsuri ale sistemului nervos simpatic.!?? 

Fiindcă este o modalitate simplă și liberă de a dobândi o oarecare putere 
asupra anxietății, toată lumea ar trebui să învețe să facă acest lucru. De fapt, 
cred că învățarea modului în care se folosește respirația controlată ar trebui 
să facă parte din educația timpurie, un lucru pe care copiii să fie antrenați să 
îl facă, astfel încât să devină un obicei pentru momentele în care apar semne 

de tensiune nervoasă. Acest truc simplu, dacă este învățat devreme, înainte să 
apară probleme majore, poate să reducă în mare măsură consecinţele negative 
ale stresului necontrolat în copilărie.!* 

CUM PUTEM FACE CA MEMORIA DE LUCRU SĂ DEVINĂ 
„ÎN AFARA SINELU!” 


In anii 1960, meditaţia era deseori considerată un fel de moft al generaţiei 
hippie, încă un exemplu al fascinaţiei pentru teme orientale și/ sau mistice. 
Dar, până la urmă, meditaţia a devenit un fenomen obișnuit. Împreună cu 
relaxarea, reevaluarea, expunerea și strategiile de coping, unii dintre terapeuții 
cognitivişti folosesc în prezent meditaţia sau ceea ce se numeşte meditaţia 
mindfulness, ca parte a programului terapeutic. În terapia cognitivă numită 
terapia acceptării și angajamentului,!*! pacientul este încurajat să fie „mindful” 
(prezent în experiența imediată) și să accepte, în loc să reacționeze ori să judece 
și să încerce să schimbe gândurile și experiențele. 

Dar ce se întâmplă în creier în timpul meditaţiei? James Austin, autor 
al cărții Zen and the Brain, descrie meditaţia ca fiind „o stare atentă relaxată” 
care „ne ajută... să ne eliberăm de șirul gândurilor pe care le provocăm noi 
înșine."'* Discuţiile despre meditaţie menționează în mod frecvent ideea de 
detaşare de „sine”, exemplificată prin expresii precum „nu te gândi la nimic” 
sau „renunță la sine”.!%* Dar aceasta nu înseamnă o minte golită, ci mai degrabă 
o minte eliberată de ceea ce Austin numește „poluarea produsă de gânduri”!* 
ia ai a „sporovăiala neîncetată”, ceea ce rămâne este „momen- 

Deși ideile lui Austin sunt speculative, în ultimii ani meditaţia a devenit 
subiectul unui număr mare de cercetări fundamentate pe principiile de bază 
ale neuroștiințelor moderne și psihologiei cognitive. Potrivit lui Richard Da- 
vidson și lui Antoine Lutz, lideri în acest domeniu, meditaţia este „o familie 
de strategii emoționale și atenționale complexe de reglare pentru. „. cultivarea 
stării de bine și a echilibrului emoțional.”!** Un stil de meditaţie, numit afenrie 

focahizată, implică menţinerea atenţiei asupra unui obiect sau a unui gând, în 
vreme ce altul, monitorizarea deschisă, implică observarea experiențelor de la o 
clipă la alta în mod non-reactiv. Deseori, ambele stiluri sunt folosite în practica 
individuală. 

Este semnificativ faptul că exercițiile de meditație încep deseori cu trai- 
ningul respirației. Controlul respirației, după cum am văzut, poate avea un 
efect paliativ asupra anxietății,!* ceea ce ne ajută să ne pregătim mintea pentru 
activitatea mai intensă prin care încercăm să „fim în prezent.” În cartea Zen 
Training, scrisă de Katsuki Sekida și menționată mai devreme, autorul arată 
cât de ușor este să te concentrezi când îţi ţii respirația, deoarece tensiunea 
mușchilor respiratori menține atenţia. Deși ne putem ţine respirația doar pen- 
tru scurt timp, dacă învăţăm să respirăm folosind metodele maeștrilor Zen 
explică Sekida, respirația se poate controla în cicluri repetate, succesive Efise 
favorizează menţinerea atenției. Aceasta, spune el, are loc prin influenţa actului 
respirator asupra formaţiunii reticulate (ceea ce noi numim acum sisteme de 
activare). După cum am arătat în alte capitole, prin eliberarea neuromodulato- 
rilor, sistemele de activare reglează funcțiile atenției și vigilenței controlate de 
regiunile corticale. Este interesant faptul că respiraţia controlată trimite mesaje 

și sistemelor de activare, prin ramura ascendentă a nervului vag, dublând abili- 
tatea respirației de a influența activarea. 

În lumina faptului că atenţia a apărut în mod repetat în această discuție 
despre meditaţie, este interesant de luat în considerare rezultatele studiilor care 
au măsurat activitatea cerebrală folosind fMRI, în vreme ce subiecții medi- 
tau. Aceasta este o cercetare dificil de realizat, deoarece aparatul de rezonanță 
magnetică este departe de mediul calm și liniștit în care se practică meditaţia. 
Totuși, s-au realizat mai multe studii cu subiecți care aveau niveluri diverse 
de experiență, de la călugări până la novici. Regiunile cerebrale ale CCNS im- 
plicate în atenție și în memoria de lucru, inclusiv diferite zone ale cortexului 
frontal (lateral, median, orbital, cingulat, insular) și parietal sunt deseori im- 
plicate.'% În plus, așa-numita „rețea neuronală default” din creier,:* care este 
activă atunci când creierul nu face nimic anume (de exemplu, în reverie), este 
și ea implicată uneori. Un cercetător de frunte în acest domeniu, Peter Mali- 
nowski, a elaborat un model al creierului și al meditaţiei în care sunt implicate 
cinci procese cognitive, fiecare legat de un circuit cerebral diferit: de orientare, 
de alertă, predominant, executiv și funcționarea default.!” Aceasta pare să fie o 
schemă utilă după care se vor putea orienta cercetările viitoare. 

Acum, vă propun un exercițiu de pură speculație: prin respirația contro- 
lată sunt angajate sistemele de activare, în așa fel încât să favorizeze atenția 
susținută prin intermediul rețelelor memoriei de lucru. Fiindcă procesul res- 
pirator poate fi antrenat până la punctul în care devine habitual și necesită 
control executiv pentru a fi continuat, controlul executiv poate fi folosit atunci 
doar pentru controlul atențional al conţinutului memoriei de lucru. Deși am 
discutat despre atenţie în contextul selectării elementelor care intră în memoria 
de lucru, selecția, prin definiție, implică și excluderea. Astfel, funcțiile executive 
ar putea fi capabile să împiedice intrarea informaţiilor în memoria de lucru. 
Studiile au indicat într-adevăr că persoanele pot fi antrenate să ignore anumiți 
stimuli ori anumite amintiri.!”! Prin izolarea memoriei de lucru de stimuli 
externi și amintiri despre sine (memoria episodică și conștiința auto-noetică), 
s-ar putea menţine o focalizare îndelungată asupra fluxului liber de gânduri 
neselectate, susținută de controlul sistemului de activare indus prin respirație. 
Aceasta ar fi o stare pură de memorie de lucru „în afara sinelui” (Figura 11.8). 


Cum ar putea ajuta acest scenariu al memoriei de lucru „în afara sinelui” 


la retrăirea fricii și anxietăţii? Stările de frică și anxietate, așa cum am afirmat, 
sunt stări de conștiință auto-noetică și, prin urmare, sunt despre sine. Dacă 
circuitele neurale — care pun la dispoziția memoriei de lucru ingredientele ne- 
cesare pentru a trăi aceste stări — sunt într-adevăr controlate în mod eficient 
prin meditaţie, această minte „în afara sinelui” nu poaze să simtă frica sau îngri- 
jorarea în sensul unei experiențe personale. Prin exercițiu îndelungat, am putea 
învăța să apelăm la această stare mentală a detașării de sine, atunci când apare 
posibilitatea unei amenințări sau îngrijorări, și să întrerupem astfel construcția 
cognitivă a stărilor de frică și anxietate. Dacă folosim tipul acesta de postură 
mentală, vom reuși mai bine să gândim și să acționăm în modalități care sunt 
mai „conștiente”, „obiective” și „focalizate asupra momentului prezent” și să 





Terapie: lecţii din laborator 323 






a. Memoria de lucru în viaţa zilnică obișnuită 


Stimul Memorie de lungă durată 
extern * semantică 


* episodică 





Activitatea circuitului de supraviețuire/ 
Stare motivațională | 





b. Memoria de lucru în timpul meditaţiei 


Stimul Memorie de lungă durată 
extern * semantică 
* episodică 








Activitatea circuitului de supraviețuire/ 
Stare motivaţională 





Figura 11.8. Meditaţia și memoria de lucru 

Ipoteza descrisă aici se bazează pe rolul stabilit al memoriei de lucru în 
cogniție (monitorizare, selecție, focalizare, control). Aceste procese determi- 
nă ceea ce ocupă memoria de lucru și ce constituie conținutul experienței 
conștiente imediate (imagini, gânduri, stări emoţionale) și coordonează 
narațiunea autoreflexivă. În timpul meditației, memoria de lucru folosește 
aceleași procese cognitive pentru a împiedica informațiile să intre în memo- 
ria de lucru, permițând minții să fie focalizată asupra clipei prezente și non- 
critică și, în același timp, liberă de o interpretare continuă a propriilor stări. 


profităm de efectele benefice ale meditaţiei asupra stării noastre de bine la 
nivel fizic și mental.!*? 

Învățăturile budiste au insistat asupra importanței de a ne implica mai 
puțin sinele. Atunci când ne este teamă, ne preocupă persoana noastră și starea 
ei de bine. Acestea sunt gânduri autonoetice despre sănătatea noastră, despre 
familie, prieteni, bunăstare, viață, moarte și așa mai departe. Sinele conștient, 
în accepțiunea lui Epstein, care este un psihanalist budist, va face aproape totul 
pentru a menţine independența, puterea, controlul sau succesul, odată obținute, 
chiar dacă, făcând acest lucru, alți oameni, alte culturi sau lumea întreagă tre- 

buie să sufere.!”* O abordare mai sănătoasă, susține Epstein, este aceea de a 
renunţa la „sinele absolut” pe care l-am construit și de a ne accepta rolul mai 
extins pe care îl avem în viață. 

Învăţarea tehnicilor de meditație este o sarcină greu de realizat, dar este, 
în mod evident, o abilitate pe care specia noastră o poate dobândi. Persoanele 
care din fire sunt relaxate şi au un nivel scăzut de anxietate au o înclinație spe- 
cială pentru a împiedica îngrijorările din lumea exterioară sau pe cele venind 
din interior să le domine gândurile. Poate că aceia care au descoperit această 
practică și beneficiile acesteia au fost înzestrați cu calități naturale şi au învățat 
să le transmită altora prin exercițiu. Nu oricine are răgazul și motivația să 
petreacă ani întregi pentru a ajunge la cele mai înalte niveluri ale exerciţiului 
meditaţiei. Dar învățarea unor strategii simple de relaxare și respirație, care 
constituie o parte esențială a exerciţiilor de mindfulness și meditație, nu este 
deosebit de dificilă, nu necesită un timp îndelungat și este benefică pentru 
oricine este dispus să depună un mic efort. 


ANXIETATEA VIEȚII DE ZI CU ZI 


Conştiinţa autonoetică este cel mai bun prieten și în același timp cel mai 
mare dușman al nostru. Ea ne ajută să scriem și să revizuim narațiunea auto- 
reflexivă, povestea pe care ne-o spunem despre noi înșine, în fiecare moment, 
zi de zi. Ea ne permite să completăm imaginea pe care o avem despre noi în 
viitor. Modul în care completăm acea imagine este un element important în 
perspectiva noastră generală asupra vieții. Oamenii terhători, anxioși prevăd că 
îi așteaptă necazuri și își trăiesc viața gândindu-se la cele mai negre scenarii 
care deseori nu se împlinesc. Ei cred că îngrijorarea este cea care le-a dat pute- 
rea să îndeplinească planuri care au împiedicat lucrurile rele să se întâmple în 
trecut. Dar exact așa cum creierul poate învăța să fie anxios, el poate învăța și să 
nu fie așa. Deși unii oameni sunt, prin natura lor, mai anxioși decât alții, o an- 
xietate care devine mereu mai intensă nu trebuie să fie destinul lor. Schimbarea 
este dificilă şi, din diverse motive, este mai dificilă pentru unii decât pentru 
alții. Dar creierul este adaptabil. Trebuie doar să găsim modalitatea prin care să 
facem în așa fel încât schimbările să se producă. Aici sperăm că știința despre 
frică și anxietate ar putea să ne ajute. Deși am evoluat mult în acest domeniu, 
mai sunt multe de făcut. Dar dacă vom folosi concepte clare, fundamentate 
ştiinţific, idei bune și instrumente științifice noi, poate că generațiile viitoare 
nu vor ajunge să spună, ca și noi, că trăiesc într-o epocă a anxietății. 





Abrevieri pentru principalele regiuni cerebrale 


ACC, cortex cingulat anterior 

BA, nucleu bazal al amigdalei 

BNST, nucleu pat din stria terminală 
CeA, nucleu central al amigdalelor 
CPu, nucleu caudat și putanem (striatum dorsal) 
CS, stimul condiționat 

IL, regiune infralimbică a PFC medial 
LA, nucleu lateral al amigdalei 

LTM, memorie de lungă durată 
NACC, nucleu accumbens (striatum ventral) 
OFC, cortex orbitofrontal 

PAG, materie gri periaqueductală 
PAR, cortex parietal 

PFC, cortex prefrontal 

PFCoL, cortex prefrontal dorsolateral 
PFCbM, cortex prefrontal dorsomedial 
PFCL, cortex prefrontal lateral 

PFCM, cortex prefrontal medial 

PL, regiune prelimbică a PFC medial 
STM, memorie de scurtă durată 

US, stimul necondiționat 

V1, cortex vizual primar 

V2, cortex vizual secundar 

V3, cortex vizual terțiar 

V4, cortex vizual cuaternar 

Quirk și colab. (2010); Herry și colab. (2010); Ehrlich şi colab. (2009); Pare și 

și Maren (2014); Rosenkranz și colab. (2003); Grace și Rosenkranz (2002); 

Pare și Duvarci (2012). 

Căile exacte dintre BA și CeA sunt încă în discuţie (pentru o analiză, vezi Amano 
și colab.,2011). Un circuit cuprinde conexiuni între BA și celulele intercalate, care 
apoi se conectează cu CeA laterală, iar o altă cale reprezintă conexiuni dintre BA 
(în special amigdala bazo-medială) care apoi are conexiuni cu secțiunea mediană 
a nucleului central. Ambele căi contribuie probabil la extincție. 


- Distincția dintre neuronii amenințării și extincției în BA a fost propusă de Herry 


și colab. (2010), deși ei au numit neuronii amenințării neuroni ai „fricii”. 


„ Cioocchi și colab. (2010); Ehrlich şi colab. (2009); Haubensak și colab. (2010). 
.. Morgan și colab. (1995); Sotres-Bayon şi Quirk (2010). 
.. Quirk și colab. (2008, 2010); Pare și colab., 2004; Pare și Duvarci (2012); 


Rosenkranz și colab. (2003, 2006); Grace și Rosenkrantz (2002). 


„. Maren și colab. (2013). 
„ Papini și colab. (2014); Fitzgerald și colab. (2014); Myskiw şi colab. (2014); 


Rabinak și Pham (2014); Andero şi colab. (2012); Bowers și colab. (2012); 
Lafenetre și colab. (2007). 


- Mulţumiri lui Christopher Cain pentru acest rezumat. 

65. Hawkins și colab. (2006). 

66. Foa și Kozak (1985, 1986); Foa (2011). 

67. Pentru o altă perspectivă, vezi Craske (2014) și Vervliet și colab. (2013). 

68. Craske și colab. (2008, 2014). 

69. Rescorla și Wagner (1972). 

70. Bouton și colab. (2004). 

71. Rescorla (2000). 

72. Rescorla (2006). 

73. Craske și colab. (2014). 

74. Yin și colab. (1994); Kramar și colab. (2012); Bello-Medina și colab. (2013); 
Sutton și colab. (2002); Rowe și Craske (1998); Chen și colab. (2012); Long și 
Fanselow (2012), Cain și colab. (2003); Martasian și Smith (1993); Martasian și 
colab. (1992). 

75. Cele mai multe studii au constatat că extincția spațiată este mai eficientă decât 
cea în masă (Li și Westbrook, 2008; Urcelay și colab., 2009; Long și Fanselow, 
2012), însă într-un singur studiu s-a menţionat faptul că o serie iniţială de testări 
în bloc urmată de testări spațiate îmbunătățește extincția (Cain și colab., 2003). 

76. Stevens (1994); Abel și Kandel (1998), Lee și colab. (2008); Alberini și Chen 
(2012); Josselyn și colab. (2004); Silva şi colab. (1998); Yin și Tully (1996); Tully 
și colab. (2003); Josselyn (2010). 

77. După un studiu realizat de Kogan și colab. (1997). Shenna Josselyn, expert în 
CREB și memorie (Josselyn, 2010), a confirmat că este nevoie de aproximativ 
60 de minute între ședințe, pentru a permite datelor noi să aibă acces la CREB 
(comunicare prin email, 23 august 2014). 

78. Santini și colab. (2004); Lin și colab. (2003). 

79. Tronson și colab. (2012). 

80. Kandel (1997, 2001, 2012). 

81. Bailey și colab. (1996), Dudai (1996). 

82. Tim Tully, un cercetător cu o contribuţie esenţială în descoperirea rolului CREB 
în memorie, mi-a spus odată că se gândește să înființeze o clinică de felul 
acesta. 

83. Buzsaki (1991,2011). 

84. Kleim și colab. (2014). 

85. Dardennes și colab. (2015). 

86. Weisskopf și LeDoux (1999); Weisskopf şi colab. (1999); Rodrigues și colab. 
(2001), Goosens și Maren (2003, 2004); Walker și Davis (2000, 2002). 

87. Walker și colab. (2002), Ressler și colab. (2004); Davis și colab. (2006). 

88. Hofmann și colab. (2012, 2014). 

89. Fitzgerald și colab. (2014). 

90. Barrett și Gonzalez-Lima (2004), Cai şi colab. (2006); Yang și colab. (2006). 

91. Soravia și colab. (2006); de Quervain și colab. (2011); Bentz și colab. (2010). 

92. McEwen (2005); McEwen și Lasley (2002), Roozendaal și colab. (2009) 

93. Sears și colab. (2013). 

94. Flores și colab. (2014). 

95. Johnson și colab. (2012); Mathew și colab. (2008). 

96. Spyer și Gourine (2009); Urfy şi Suarez (2014); Alheid și McCrimmon (2008); 
Wemmie (2011). 

97. Wemmie (2011); Wemmie şi colab. (2013). 

98. Pidoplichko și colab. (2014); Shekhar și colab. (2003); Sajdyk și Shekhar 
(2000). 

99. Esquivel și colab. (2010). 

100. Wemmie (2011); Wemmie și colab. A 5 

. Wemmie şi colab. (2006); Sluka și colab. (2009). 

da. Hofmann și colab. (2012); Neumeister (2013), Vinod și Hungund (2005); Riebe 
şi colab. (2012); Lafenetre și colab. (2007); Papini și colab. (2014). | 

103. Cochran și colab. (2013); MacDonald și Feifel (2014); Kormos și Gaszner (2013 ); 
Kendrick și colab. (2014); Dodhia și colab. (2004); Insel (2010); Neumann și 
Landgrat (2012), Striepens și colab., (2011). | E î 

104. Benedict Carey. „LSD Reconsidered for Therapy." Nem York Times, 3 martie 2015 
http://www.nytimes.com/2014/03/04/health/Isd- reconsidered-for-therapy. html? 

r=0, accesat în 21 februarie 2014. Michael Pollan, „The Trip Treatment. The 

New Yorker, 9 februarie 2015. preluat feb. 21, 2015. Gasser P, Kirchner K, Passie 
T. „LSD-assisted psychotherapy for anxiety associated with a life thecafeiube 
disease: a qualitative study of acute and sustained subjective effects.” Journal! of 
Psychopbarmacology. 29 ianuarie 2015, (1):57-68. 

105. Marin și colab. (2014). | | 

106. Ressler și Mayberg (2007); Couto și colab. (2014); Lipsman și colab. (20132, 
2013b); Voon şi colab. (2013); Heeramun-Aubeeluck și Lu (2013). | 

107. Rodriguez-Romaguera și colab. (2012); Whittle şi colab. (2013); Do- Monte şi 
colab. (2013). 

108. Mantione și colab. (2014); Marin și colab. (2014). 

109. Marin și colab. (2014). 

110. Isserles și colab. (2013). 

111. Pena şi colab. (2012). | 

112. George şi colab. (2008); Porges (2001). 

113. Pena și colab. (2012). 

4. Porges (2001). j 
îi. Fara ai şi colab. (2004); Hariz și colab. (2013); Ragan și colab. (2013). 
116. Ambasudhan și colab. (2014); Allen și Feigin (2014). 

117. Mitra și Sapolsky (2010). 

118. Cardinal şi colab. (2002), Balleine şi Killcross (2006). 

119. Nehoff și colab. (2014); Toumey (2013); Jacob și colab. (2011). 

120. Florezyk și Saha (2007). 

121. Myers și Davis Ca Bouton (1993, 2014). 

22. Nader şi colab. (2000). 

fa Davis şi See (1984), Martinez şi colab. (1981); Agranoft şi colab. (1966); 
Flexner şi Flexner (1966), Barondes și Cohen (1967); Barondes (1970); 
Quartermain și colab. (1970); Dudai (2004). 

124. Misanin și colab. (1968); Lewis (1979). 

125. MeGaugh (2004). 

126. Sara (2000); Przybyslawski și Sara (1997). 

127. Schafe şi colab. (1999); Schafe și LeDoux (2000). | beau 

128. O idee sugerată atunci a fost aceea că medicamentul a ajutat extincția să 
funcționeze mai rapid și mai bine. Dar reconsolidarea nu a funcționat la fel ca 
extincția. Memoria a fost rezistentă la revenire spontană, reînnoire și reinstalare. 
A părut mult mai durabilă decât extincția. 

129. i ae numeroasele analize cu acest subiect sunt: Nader și Einarsson (2010); 
Wang și colab. (2009), Nader și Hardt (2009), Milton și Everitt (2010); Reichelt 
şi Lee (2013); Tronson și Taylor (2007, 2013); Besnard și colab. (2012); Dudai 
(2006, 2012), Alberini și LeDoux (2013); Alberini (2013). 





146. 
147. 
148. 


149, 
150. 
I54, 
152, 
153. 
154. 

.. Kindt și colab. (2009, 2014), Bos și colab. (2014); Schwabe și colab. (2014); Chan 
și LaPaglia (2013); Lonergan și colab. (2013); Agren și colab. (2012); Hupbach 
şi colab. (2007); Stickgold și Walker (2005). 
„ Alberini (2005). 
„. Alberini (2013). 
„. Diaz-Mataix și colab. (2013). 


.. Diaz-Mataix și colab. (2013). 
5. Wang și colab. (2009). 
>. Schiller și colab. (2010,2013); Monfils și colab. (2009); Haubrich și colab. (2014); 


De Oliveira Alvares și colab. (2013); Diaz-Mataix și colab. (2013); Lee (2010); 
Hupbach și colab. (2008). 


.. Hirst și colab. (2009). 

„. Loftus (1996); Bonham și Gonzalez-Vallejo (2009). 

„. Schacter (Debiec 2001, 2012). 

„ Johnson şi colab. (2012); Kopelman (2010); Whitfield (2000); Loftus și Davis 


(2006); Laney și Loftus (2005); Loftus și Polage (1999), Stocks (1998). 
Diaz-Mataix (2011); Debiec şi colab. (2010); Debiec și colab. (2006). 


.. Tronson și Taylor (2013); Milton și Everitt (2010). 


Brunet şi colab. (2011); Poundja și colab. (2012); Lonergan şi colab. (2013). 
Kindt (2014); Schiller şi Phelps (2011); Lane și colab. (2014). 

Debiec și LeDoux (2006), Debiec și colab. (2011). În aceste studii, Debiec fie 
a facilitat, fie a inhibat receptorii care leagă norepinefrina (NE) în amigdala 
laterală. Fiindcă receptorii NE prin intermediul cAMP, modulează sinteza 
proteică dependentă de CREB, blocarea acestora estompează indirect sinteza 
proteinei, iar facilitarea lor stimulează sinteza proteinei. 

Taubenteld și colab. (2009); Pitman și colab. (2011). 

Miller și Sweatt (2006); Alberini (2005); Alberini și LeDoux (2013). 

Lattal și Wood (2013) sugerează că unele schimbări moleculare ar putea avea loc 
în timpul extincției, ceea ce le face ncobservabile comportamental dar persistente 
în creier, acesta fiind motivul pentru care reconsolidarea este greu de deosebit de 
„extincția silențioasă”. 

Fisenberg și colab. (2003). 

Sangha și colab. (2003); Pedreira și Maldonado (2003); Suzuki și colab. (2004). 
Dudai și Eisenberg (2004). 

Quirk și Mueller (2008). 

Monfiis și colab. (2009). 

Intr-un laborator așa cum este al meu, în care cercetătorii discută deschis despre 
rezultatele experimentelor, este greu de stabilit de la cine a pornit ideea. Se pare 
că ideea aflată la baza proiectului lui Monfils a apărut în conversațiile dintre 
Monfils, Daniela Schiller, Chris Cain, și alții. 

Clem și Huganir (2010). 

Schiller și colab. (2010). 

Steinfurth și colab. (2014); Schiller și colab. (2013). 


.. Kip și colab. (2014). 


Xue şi colab. (2012). 
Dunsmoor şi colab. (2014, 2015). 
Baker și colab. (2013); Kindt şi Soeter (2013). 


„. Serrano și colab. (2005). 


Pastalkova și colab. (2006). 

164. 


165. 


166. 
167. 
168. 


169. 
170. 
171. 


172. 


173, 
174. 
175. 
176. 
177 
178. 


179. 
180. 


181. 
182. 
183. 
184. 
185. 
186. 
187. 


188. 


189. 


190. 
191. 


192. 
193. 


ANXIOS 


Serrano şi colab. (2008), Shema şi colab. (2009); Shema și colab. (2007); von 
Kraus şi colab. (2010). 
Părți din această secțiune au fost preluate dintr-un text din segmentul 
Opinionator cu care am contribuit la site-ul Nem York Times în 7 aprilie 2013. 
“For the Anxious, Avoidance Can Have an Upside.” http://opinionator.blogs. 
nytimes.com/2 013/0 4/07/for-the-anxious-avoidance-can-have-an-upside/?_ 
php=true&_t ype=blogs&._r=0. 
LeDoux și Gorman (2001). 
Amorapanth şi colab. (2000). 

Deşi procedura a fost criticată (Church, 1964), rămâne cea mai bună procedură 
pentru evaluarea efectelor învățării, comparativ cu cele ale expunerii la stimul. 
van der Kolk (1994, 2006, 2014). 

Bonanno și Burton (2013). 

Descrierea strategiilor de coping preluată din MacArthur Research Network. 
http://www.macses.ucsf.edu/research/psychosocial/coping.php. 26 ianuarie 2015. 
Am scris trei articole pentru seria despre anxietate din Je New York Times, în 
secțiunea Opinionator, ultimul fiind „For the Anxious, Avoidance Can Have an 
Upside.” 7pe Nes York Times, aprilie 2013. Vezi LeDoux (2013). 
http://michaelroganphd.com/neuroscience-research/. 

Dymond și colab. (2012); Dymond și Roche (2009). 

Guz (1997), Haouzi şi colab. (2006). 

Spyer şi Gourine (2009); Urfy și Suarez (2014), Alheid şi McCrimmon (2008). 
Urfy şi Suarez (2014), Haouzi și colab. (2006); Michel! și Berger (1975). 
Porges (2001). 

Porges (2001); Streeter și colab. (2012). 

MeGowan şi colab. (2009), Johnson și Casey (2014); Casey și colab. (2010, 
2011); Tottenham (2014); Perry şi Sullivan (2014); Rincân-Cortes și Sullivan 
(2014); Sullivan și Holman (2010). 

Eifert şi Forsyth (2005); Hayes și colab. (2006). 

Austin (1998). 

Epstein (2013). 

Austin (1998). 

Austin (1998). 

Davidson și Lutz (2008); Lutz și colab. (2007). 

Davidson și Lutz (2008), Lutz şi colab. (2007); Fox și colab. (2014); Zeidan 
și colab. (2014); Dickenson și colab. (2013); Davanger și colab. (2010); Jang și 
colab. (2011); Manna și colab. (2010). 

Marchand (2014); Malinowski (2013); Chiesa și colab. (2013); Farb și colab. 
(2012); Rubia (2009); Lutz și colab. (2008); Deshmukh (2006). 

Raichle și Snyder (2007), Gusnard și colab. (2001); Andrews-Hanna și colab. 
(2014); Barkhof şi colab. (2014), Buckner (2013). 

Malinowski (2013). 

Anderson și Hanslmayr (2014); DePrince și colab. (2012); Anderson și 
Huddleston (2012); Whitmer și Gotlib (2013). 

Malinowski (2013). 

Epstein (1995); „Freud and Buddha” de Mark Epstein: 
http.//spiritualprogressives.org/newsite/?p=651. Accesat în 8 februarie 2015. 

Condiţionare a siguranței, 79-80, 87 

condiționare prin stimul, 77, 73 
evitare activă, 83-89, 113-116, 177 

Conştiinţă a stării mentale, 128, 157-158, 
158,202 
cogniție și, 160-165 
la animale, 161-165, 203, 209 

269-270, 287 

a amenințării, 274, 214-215 
stimuli amenințători versus neutri, 
215-217, 2176 

